
REFERINȚE ASUPRA EDIŢIEI 


M aturizarea personalității, formarea poziției active de viață sînt 
inseparabile de asimilarea profundă a legilor de către fiecare cetățean, 
în mod deosebit, de către tineri. Creşterea nivelului de cultură juridică, 
instruirea generaţiei în creștere în spiritul respectului față de legi au la ora ac- 
tuală o semnificaţie deosebită. După cum ne demonstrează diferite sondaje, 
adolescenții, în majoritatea cazurilor, nu cunosc prescripțiile de drept, nu 
pătrund în esenţa responsabilităţi juridice. 
indiscutabil, editarea lucrării “Bazele statului și dreptului” a fost determinată 
de necesități vitale. Autorii își propun să ofere informaţii necesare celor 
interesaţi, să dezrădăcineze analfabetismul juridic. 
Este un curs util atît profesorilor și elevilor din școala preuniversitară, cît şi 
fiecărui cetățean cu o poziţie activă în viaţă. 
Apariţia prezentei lucrări poate fi asociată cu o rază de lumină care străbate 
picla întunecoasă a deceniilor. 
Tatiana VIZDOAGĂ, 
lector universitar, 
Universitatea de Stat din Moldova 


Aa ora actuală societatea se află la o etapă de tranziţie la economia de 
piaţă. În aceste condiţii relaţiile sociale capătă o nouă calitate și cer o 
reglementare juridică adecvată. 

În legătură cu aceasta, cunoașterea normelor juridice de către populaţie 
Şi, în special, de către generaţia tînără, care crește în condiţii neobișnuite 
pentru generaţiile precedente, devine o necesitate deosebit de importantă. 

Aducerea la cunoștința populației a conţinutului legislativ este o problemă 
complexă şi totodată foarte complicată, deoarece odată cu schimbările 
cardinale din societate se schimbă și reglementarea juridică a relaţiilor sociale. 
Dificultăţile sporesc şi din alte motive: în primul rînd, din cauza schimbării 
statutului politic al Republicii Moldova. Dintr-o provincie a imperiului sovietic, 
cu un regim politic totalitar, de tip comunist, identic cu cel fascist, Republica 
Moldova capătă statutul politic de stat independent, suveran. În multe cazuri 
relațiile sociale rămîn nereglementate un timp îndelungat, ceea ce complică 
si mai mult situaţia. 

Apariția manualului școlar Bazele statului și dreptului Republicii 
Moldova este binevenită și multașteptată. 

Este îmbucurător faptul că manualul cuprinde cele mai importante 

probleme sociale, reglementate de normele juridice. În manual cititorul va găsi 
răspuns la întrebări ce ţin de teoria generală a dreptului și statului, dreptul 
constituțional, dreptul administrativ, dreptul muncii, dreptul civil, sistemul 
organelor de drept etc. 

Fiind scris de un colectiv de autori de înaltă calificare, în deplină 
corespundere cu programa de studiere a Bazelor statului și dreptului, cred 
că acest manual va fi util și profesorilor, și elevilor din învățămîntul 
preuniversitar. 

Maria ANDREEVSKI, 
profesor, 
Colegiu de informatică, Chișinău 


anualul propus de grupul de autori Bazele statului și dreptului al 

Republicii Moldova s-a elaborat în conformitate cu schimbările din 
legislația Republicii Moldova după declararea suveranităţii și independenţei și 
este net superior manualelor apărute anterior. 

Manualul metodic și anexele corespund programei în vigoare, în unele 
cazuri chiar îmbunătăţind-o. 

Materialul științific este asimilat ușor de către elevi, lucru demonstrat de 
sondajul efectuat în rîndul elevilor din clasele a 9-a ale liceului “Gh. Asachi”. 
Deaceea consider că acest manual este cel mai potrivit pentru evoluarea 
cunoştinţelor elevilor. 

Recomand această lucrare ca manual de bază în instituţiile de învățămînt 
ale Republicii Moldova. 

Boris VOLOSATII, 

profesor de istorie și drept, 
Directorul liceului “Gh. Asachi”, 
municipiul Chişinău 


dificarea statului de drept, încadrarea Republicii Moldova în rîndul statelor 
civilizate înaintează şi unele standarte umane fără respectarea cărora 
scopul propus e de nerealizat. 

În această ordine de idei, o problemă majoră o constituie formarea 
personalităţii noi, care n-ar fi doar un observator al evenimentelor ce au loc atit 
în țară cît și în lume, ci ar fi și un participant activ cu o poziţie civică constructivă. 
Pentru aceasta e nevoie de o reformă radicală a întregului sistem social 
educaţional. O asemenea reformă însă necesită și un suport material şi didac- 
tic solid. lată de ce editarea lucrării Bazele statului și dreptului ar fi, 
indiscutabil, un eveniment important în completarea lacunelor existente astăzi. 

E semnificativ faptul că autorii lucrării, profesori ai Facultăţii de Drept a 
Universității de Stat din Moldova, au reușit să ia în consideraţie cerinţele ce se 

înaintează azi faţă de un manual calitativ. Mai mult ca atit, autorii nu reduc rolul 
unui manual doar la o constatare a evenimentelor Și realităţilor juridice, ci 
înaintează și unele probleme ce-și așteaptă soluționarea. 

Materialul științific și metodic corespunde programei de învăţămînt, este 
acceptabil pentru elevi și poate servi ca sursă informațională importantă pentru 
toţi cei care studiază dreptul 

Consider, că manualul propus poate fi înaintat ca izvor de bază pentru 
instituțiile de învățămînt ale Republicii Moldova. 


Andrei CORLĂTEANU, 

profesor de istorie și drept, 
inspector la secţia raională 
de învățămînt public Fălești 


CUVÎNT ÎNAINTE 


Proclamîndu-se o ţară suverană şi independentă, unitară şi indivizibilă, Re- 
publica Moldova tinde spre un stat de drept, democratic, în care să domine 
demnitatea omului, drepturile şi libertăţile lui, libera dezvoltare a personalităţii 
umane, dreptatea şi pluralismul politic declarate ca valori supreme pe care statul 
se obligă să le garanteze. 

Aceste năzuinţe pot fi obţinute cu condiţia că în societatea respectivă este 
întronată ordinea raţională bazată pe primatul legii, ordine, care ar putea să unească 
voinţa şi interesul, ar insufla optimismul unei şanse de a gîndi, acţiona, exista liber, 
fără a dăuna concetăţenilor. În caz contrar societatea este sortită unui dezastru şi nu 
poate avea viitor. 

Pentru instituirea unui astfel de regim este necesar un sistem bine chibzuit de 
acţiuni politice, social-economice, inclusiv şi crearea unui sistem perfect de 
legislaţie. Un asemenea regim presupune şi prezenţa în structurile respective a unor 
oameni bine instruiți, profesionişti, devotați cauzei şi intereselor propriului popor. 

În legătură cu aceasta legislaţia Republicii Moldova urmează să reglementeze 
cît mai chibzuit şi mai efectiv relaţiile sociale, statul asigurînd prin legi o atare 
ordine în societate, care va da posibilitatea de prosperare, de stare bună şi încredere 
în viaţa de toate zilele. 

Numai normele de drept pot şi trebuie să reglementeze activitatea de organizare 
şi conducere a societăţii, a relaţiilor economice, să consfinţească şi să asigure real 
libertăţile politice, drepturile patrimoniale şi personale ale cetăţenilor, să garanteze 
participarea activă a tuturor cetăţenilor la viaţa politică, economică şi culturală a 
țării. 

Statul în ansamblu, autorităţile publice, fiecare dintre noi sîntem obligaţi a ne 
opune ferm criminalităţii care contravine firii fiinţei omeneşti, unei vieţi normale, 
sigure. 

La baza legislaţiei societăţii noastre stă Constituţia Republicii Moldova. O 
deosebită atenţie Constituţia acordă necesităţii strictei respectări a legilor, 
drepturilor şi obligaţiilor oamenilor. Altfel nici nu poate fi, deoarece în viaţa de toate 
zilele omul este legat printr-o mulţime de fire vizibile şi invizibile de zeci şi sute de 
alţi oameni. În raporturile umane se întreţes o sumedenie de caractere, intenţii, 
năzuinţe, temperamente, scopuri. De aceea este firesc ca nivelul de comportament 
al omului să fie condiţionat nu numai de interesele întregii societăţi. În acest con- 
text, nu întîmplător articolul 56 al Constituţiei prevede că "fiecare cetăţean are 
obligaţii faţă de stat şi faţă de societate, acestea derivînd nemijlocit din drepturile 
şi libertăţile garantate. Respectul faţă de drepturile şi interesele legitime, faţă de 
demnitatea altor cetăţeni este obligatoriu”. 

În fond, menţinerea legalităţii şi a unei înalte ordini de drept depinde de faptul 
cît de adecvat sînt coordonate interesele persoanei cu cele sociale, de nivelul 
respectării ordinii publice, de climatul psihologic social faţă de încălcările de drept, 
faţă de crimă. 

De faptul cît de profund sînt cunoscute legile în vigoare de către cetăţeni, mai 
ales de tinerii care abia îşi încep viaţa conştientă de sine stătătoare, de respectarea 
lor depinde în mare măsură realizarea drepturilor şi libertăţilor cetăţeneşti, precum 
şi crearea de condiţii în vederea îndeplinirii obligaţiilor. De acest principiu s-au şi 
condus autorităţile Republicii Moldova din domeniul învăţămîntului prevăzînd 
introducerea în şcoli şi licee a disciplinei "Bazele statului şi dreptului Republicii 
Moldova” care urmează să fie usigurat cu un manual respectiv. 

Acest manual are menirea de a familiariza tineretul cu principalele noţiuni ce 
vizează ramurile de drept ale sistemului de drept al Republicii Moldova, fapt de 
mare importanţă în formarea tinerilor cetăţeni. 

În orice domeniu ar activa tînărul cetăţean, acesta se va confrunta inevitabil cu 
diverse probleme juridice. Problemele de drept vor apare atît în domeniul de 
producţie, de familie, în cadrul îndeplinirii obligaţiilor obşteşti, precum şi în 
procesul de comportare zilnică cu concetăţenii, autorităţile publice. 

Însuşirea bazelor legislaţiei expuse în acest manual va da posibilitate tinerilor 
cetăţeni să-şi rezolve propriile probleme în mod calificat, va contribui la cunoaşterea 
drepturilor şi obligaţiilor cetăţenilor, le va lărgi cunoştinţe referitoare la formele şi 
metodele de apărare a drepturilor, libertăţilor, onoarei şi demnităţii. 

Prezentul manual nu pretinde că a elucidat toate problemele ce se referă la 
întreaga legislaţie în vigoare a Republicii Moldova, lu menţinerea şi dezvoltarea 
conştiinţei de drept. Însă colectivul de autori speră că, prin efortul depus, vor acoperi 
un gol în formarea personalităţii, completînd cunoştinţele celor interesaţi cu noţiuni 
din domeniul dreptului, iar elevii, liceenii, orice alt tînăr sau tînără va obţine 
posibilitatea să-şi analizeze relaţiile de drept prin prisma necesităţilor şi intereselor 
sociale, să contribuie mai activ prin cuvinte şi fapte la traducerea în viaţă pe toate 
căile a măsurilor privind crearea statului bazat pe drept în Republica Moldova. 

Numai atunci cînd legea va domina societatea, conştiinţa şi comportarea fiecărui 
cetăţean al statului nostru, doar atunci se va putea vorbi cu certitudine despre un stat 
democratic, iar poporul însuşi va fi în stare şi în drept să folosească în interes propriu 
întreaga putere a statului. 

Vasile CREŢU, 
doctor în drept 


- 


I. TEORIA GENERALĂ 
A DREPTULUI ŞI STATULUI 


CAPITOLUL I 
ORIGINEA STATULUI ŞI DREPTULUI 


$ 1. Puterea socială şi normele sociale din societatea prestatală 


Statul şi dreptul fac parte din tenomenele sociale a căror existenţă se limitează 
la o anumită perioadă de dezvoltare a societăţii. Istoria organizării statale a societăţii 
nu corespunde cu istoria societăţii umane. 

Statul apare la o anumită treaptă de dezvoltare a societăţii şi de aceea elaborarea 
unui concept pe deplin științific al statului presupune cercetarea originii statului, a 
cauzelor care au determinat trecerea societăţii de la forme de organizare nestatală 
la organizarea statală a societății, 

Cea dintîi formă de convieţuire a strămoşilor oamenilor a fost hoarda. Hoarda 
reprezintă un grup de indivizi reuniți fără nici o regulă fixă, stabilă. Viaţa hoardei 
este nomadă, nu este legată de un anumit loc de trai. Principalele mijloace de 
existenţă le obţin din vînătoare şi pescuit. 

Încetul cu încetul, acest regim se schimbă: apare agricultura, se construiesc 
primele locuinţe, încep a se recunoaşte legăturile de descendență. 

Prima formă umană de comunitate ce a luat locul hoardei primitive a fost ginta, 
adică o uniune de oameni bazată pe rudenie de sînge, oameni legaţi prin munca 
colectivă şi apărarea în comun a intereselor comune, precum şi prin comunitatea 
limbii, moravurilor, tradiţiilor. Relaţiile între membrii ce formau ginta se 
caracterizau prin egalitatea tuturor, prin solidaritate şi ajutor reciproc. Apartenența 
la o gintă sau alta nu era condiţionată de prezenţa oamenilor pe un anumit teritoriu, 
ci de relaţiile lor de rudenie, de sînge; la început reale, iar mai apoi simbolice, de 
descendența lor din acelaşi strămoș feminin sau masculin. 

Întrucît în prima perioadă de dezvoltare a ginţii relaţiile de căsătorie nu erau 
încă, rudenia se stabilea după mamă. Astfel femeia devine nucleul vieţii sociale. Nu 
este vorba de o hegemonie politică, ci de determinarea înrudirii ce se face plecînd 
de la mamă. Acest factor determină formarea ginţii matriarhale. 

La o treaptă superioară de evoluţie, în epoca destrămării comunei primitive, 
ginta matriarhală va ceda locul ginţii patriarhale. unde tatăl devine centrul vieţii 
sociale, capul familiei şi el va determina mai departe apartenenţa la o gintă sau alta 
şi pradul de rudenie. 

Ordineu evoluţiei poate fi reprezentată, astfel de trei faze succesive: hoarda, 

matriarhat, patriarhat. 

Conducerea ginţii, a vieţii ei economice, militare, spirituale etc. aparţine unui 
organism cu caracter obştesc, unei puteri nepolitice obşteşti. Hotărtrile erau luate 
de adunarea generală a membrilor adulţi ai ginţii. Problemele curente erau 
soluționate de un sfat, în frunte cu un şef, ales de gintă. 

Organele de conducere a ginţii puteau fi înlocuite oricînd de gintă. Autoritatea 
lor era de natură morală, părintească. Nu există o categorie specială de oameni ce 
conduc, nu există un organ special de constrîngere, de violenţă. 

Relaţiile sociale sînt reglementate de anumite reguli de convieţuire socială: 
obiceiuri, morală, prescripţii religioase. Pentru această perioadă este caracteristic şi 
faptul că nu există deosebire dintre drepturi şi îndatoriri. Pentru omul primitiv nu 
se pune încă întrebarea dacă participarea la treburile obşteşti, răzbunarea sîngelui 
sau răscumpărarea sînt datorii sau drepturi. Această întrebare i se părea, probabil, 
tot atît de absurdă, ca şi faptul dacă mîncatul, dormitul, vînatul constituie un drept 
sau o obligaţiune. De regulă, fiecare individ se consideră obligat să urmeze 
exemplele strămoşilor săi. . 

La o etapă mai avansată apare tribul ca o uniune a cîtorva ginți. Tribul constituie 
o comunitate etnică şi de organizare socială a mai multor ginţi sau familii înrudite. 

Formarea, la o epocă posterioară, a uniunilor de triburi este un proces însoţit de 
consolidarea legăturilor gospodăreşti şi culturale intertribale. Ciocnirile militare, 
migraţia populaţiei, toate acestea cauzate de apariţia proprietăţii private, duceau 
treptat la un amestec de triburi, la înlocuirea vechilor legături de rudenie prin sînge 
cu cele determinate de legături teritoriale şi la apariţia unei noi forme de comunitate 
istorică. A 


$2. Premisele apariției statului şi dreptului 


Condiţiile apariţiei organizării statale a societăţii s-au creat destul de lent şi de 
greu. Primii germeni au apărut în perioada descompunerii comunei primitive prin 
evoluţia treptată a forţelor de producţie şi a relaţiilor de producţie, precum şi prin 
modificarea în structura şi organizarea societăţii primitive. 

Schimbările în domeniul procurării celor necesare pentru trai: dezvoltarea 
agriculturii, a păstoritului, a meşteşugăritului, a schimbului etc. constituie un pas 
enorm atît pentru societate în ansamblu, cît şi pentru fiecare individ. Are loc trecerea 
de la economia prădalnică la economia productivă. Omul devine producător. Apare 
familia. În legătură cu aceasta filosoful german Hegel menţiona: "începutul adevărat 
şi prima fundaţie a statului consistă în introducerea agriculturii, alături de 
introducerea căsătoriei, întrucît primul din aceste principii aduce cu sine prelucrarea 
solului şi o dată cu aceasta proprietatea privată exclusivă, reducînd viaţa rătăcitoare 
a sălbaticului care îşi caută în peregrinări subzistenţa, la stabilirea dreptului privat 
şi la siguranţa satisfacerii trebuinţelor; de aceasta se leagă limitarea raporturilor 
sexuale la căsătorie şi, prin urmare, transformarea acestei legături într-o alianţă 
durabilă, universală în sine, tot asttel a nevoii subiective în grijă de familie şi a 
posesiei în averea familiei”. 

Cercetările efectuate de sociologi, istorici, antropologi ai culturii în comunităţi 
aflate pe treapta primitivă de dezvoltare au scos la iveală faptul că în aceste 
comunităţi raporturile membrilor lor şi-au găsit reflectare într-o serie de norme 
sociale, devenite cu timpul ”tabu-uri” corespunzătoare a ceea ce s-a numit 
"totemismul de clan”. Conform prevederilor "tabu-urilor”, se interzice incestul 
dintre frate şi soră; este considerat nenatural şi de neînchipuit incestul cu mama; se 
pedepseşte, dar nu cu pedeapsă prea mare, raportul intim cu fiica etc. 

Apare necesitatea de a stabili modalitatea de răzbunare. Ea, de regulă, se bazează 
pe conceptul egalităţii. Acest concept de egalitate se rezumă în aşa-zisa lege a 
talionului, care cere ca reacţiunea împotriva vătămării să se facă cu aceeaşi armă 
sau în aceeaşi parte a corpului. Ne amintim formula: "Ochi pentru ochi, dinte pentru 
dinte”. 

Dar regimul răzbunării duce la slăbirea grupurilor, din cauza luptelor de 
răzbunare continuă. Din aceste motive apare tendinţa ca ofensa, în loc să fie 
răzbunată, să fie despăgubită, fie conform unui sistem de tarife determinate, fie 
conform judecății unui arbitru, ales de părţi dintre cei mai bătrîni. 

În anumite cazuri se impune curmarea conflictelor interne şi reunirea forţelor 
împotriva unui duşman comun, fie în scop de apărare, fie în scop de atac. 

Sub influenţa tuturor acestor factori, deasupra unităţilor ventilice deosebite se 
formează un agregat cu mult mai vast şi mai complex, adică o reunire de grupuri, 
care nu se mai întemeiază pe legătura de sînge, ci are o altă natură. În acest moment 
încep să se schiţeze elementele statului. În această perioadă noua structură includea: 

a) un număr de indivizi destul de mare pentru a îngădui o distribuţie organică 
a diferitelor activităţi şi funcțiuni sociale; 

b) un raport constant de stăpînire asupra unui teritoriu determinat; 

c) o organizaţie juridică, formată de obiceiul nedesluşit şi de autoritatea şefului. 

Bineînţeles, statul nu a apărut într-o zi. Pentru multă vreme mai persistă 
divergențe, luptă chiar între organizaţiile minore (ginţi) şi puterea centrală care 
tindea să le supună. 

Un proces analog celui expus se înregistrează şi în domeniul dreptului. Normele 
juridice apar pe două căi: 

a) o serie de norme de conduită vechi (norme de obicei, morală, norme 
religioase) sînt preluate şi, adăugîndu-li-se elementul sancţionar, sînt transformate 
în norme de drept; 

b) se creează reguli de drept noi, edictate de noua putere. 


$3. Caracteristica unor concepții privind originea statului şi dreptului 


Problema originii statului şi dreptului, a cauzelor care au determinat apariţia lor 
a preocupat gîndirea umană încă din perioada antichităţii. În încercarea de a 
răspunde la întrebarea: cînd şi de ce au apărut statul şi dreptul, care e sursa şi 
fundamentul lor, — la diferite intervale, în diferite ţări, au fost elaborate un număr 
extrem de mare şi de variate teorii, concepţii. Făcînd abstracţie de multitudinea şi 
varietatea acestor concepţii, ele pot fi reduse la cîteva mai esenţiale, care într-o 

formă sau alta, de la un autor la altul, aproape că nu diferă. 

Cele mai răspîndite concepţii care au adus contribuţii, mai mari sau mai mici, 
la cercetarea unor sau altor uspecte ale fenomenului statului sînt următoarele: 

1. Teoria teologică (teocratică, originea divină a puterii) 

Potrivit acestei concepţii, cu toate variantele ei creştine, budiste, islamice etc., 
fără a mai vorbi despre religiile din Orientul antic, statul este creaţia divinității, iar 
monarhul, şeful statului, este reprezentantul lui Dumnezeu pe pămînt. Aşa, de 
exemplu, împăratul Japoniei este numit "Fiul Soarelui”, faraonul Egiptului antic era 
considerat singurul intermediar între Dumnezeu şi oameni ş.a.m.d. Promotorii 
concepţiei divine asupra puterii de stat au fost, mai ales, Sfîntul Augustin şi Sfîntul 
Paul, teologii filosofi, moralişti şi dialecticieni. 

În perioada contemporană concepțiile religioase sînt răspîndite de reprezentanţii 
Vaticanului, Islamului, de teoreticieni ai altor culte religioase. Ca urmare, teoria 
teologică cunoaşte variante diferite, începînd cu orientarea spre "eternul stat”, 
"binele evanghelic” şi terminînd cu "noul conservatorism”, pentru care revoluţia ce- 
ar putea duce la schimbarea "legilor eterne” este forma ”satanică” a ostilităţii. 

2. Teoria patriarhală 

Părtaşii acestei concepţii susţin că statul îşi trage originea de la familie. Germenii 
acestei concepţii pot fi observați încă la Aristotel. În renumita sa lucrare "Politica” 
Aristotel susţine că omul ca fiinţă socială se organizează în familie, iar statul 
reprezintă torma prelungită a acesteia. 

În perioada medievală teoria patriarhală este dezvoltată de englezul Robert 
Filmer. În lucrarea sa ”Patriarhul” (1653) el, recurgînd la argumentele din Biblie, 
atirmă că monarhul deţine puterea de stat în calitate de moştenitor al lui Adam care 
a tost investit de Dumnezeu atît cu puterea părintească, precum şi cu cea legală. 

Conceptul enunțat, deşi nu mai are o răspîndire largă, poate fi întîlnit şi azi în 
unele state occidentale. 

3. Teoria patrimonială 

Apărută în perioada medievală, această teorie susţine că statul a luat naştere din 
dreptul de proprietate asupra pămîntului. Guvernanţii stăpînesc teritoriul în virtutea 
unui vechi drept de proprietate, iar poporul nu este decît o adunare de arendaşi, pe 
moşia stăpînului. Concepţia a avut o aplicare mai mare în Germania. Una din 
formulele ei răspîndite afirmă că "sîngele şi pămîntul tăuresc istoria”. 

4. Teoria violenţei 

Această teorie capătă o răspîndire largă mai ales în epoca modernă. Cei mai de 
seamă reprezentanţi ai ei E.Duhring, L.Gumplowiez, K.Kautsky atribuie violenţei 
rolul decisiv în apariţia claselor sociale şi a statului. Statul a apărut în lupta dintre 
diterite triburi primitive. Tribul învingătorilor instituie puterea de stat, se transformă 
în partea dominantă a societăţii, iar tribul învin: constituie masa supuşilor. 
Învingătorii devin şi proprietari ai bogățiilor acaparae. 

Concepţia a generat şi unele versiuni rasiste. Aşa, de exemplu, L.Gumplowiez 
în lucrarea sa "Teoria generală a statului” susţine că triburile ce aparţineau unor rase 
superioare (sublinierea ne aparține — Aut.) ar fi format statul în urma supunerii 

triburilor de rasă inferioară. 


5. Teoria organică (biologică) 

Această concepţie a apărut în secolul al XIX-lea. Reprezentanţii ei: juristul 
elveţian Bluntschli, sociologul englez Spencer, sociologul francez Borms transpun 
legile naturii asupra studierii statului. După părerea lor, statul este un organism 
social compus din oameni, tot astfel cum organismul animal se compune din celule. 
Statul are o voinţă şi conştiinţă separată de voinţă oamenilor din care este compus. 
Exact aşa cum într-un organism, organele desfăşoară anumite activităţi, trebuie să 
decurgă lucrurile şi în societate, unde fiecare om, fiecare pătură socială îşi are locul 
şi rolul ei. Statul trebuie să domine asupra tuturor după cum organismului viu îi sînt 
supuse toate părţile sale. 

6. Teoria rasială 

Această teorie porneşte de la ideea inegalităţii raselor, a dominaţiei raselor 
"superioare”. Cele mai reacționare variante ale teoriei rasiale au fost dezvoltate de 
teoreticienii regimurilor fasciste şi totalitare, instaurute între cele două războaie 
mondiale de teoreticienii regimurilor fasciste. 

În viziunea părtaşilor acestei concepţii statul se transformă într-un mecanism 
centralizat excesiv, axat pe o ierarhie militar-birocratică, în fruntea căreia se află 
furierul, exponent al "spiritului naţiunii”. Apropiată de această teorie este şi teoria 
globalismului, ce pune la bază ideea împărţirii sferelor de influenţă între statele 
principale pentru "a ajuta” celelalte state. O asemenea concepţie, în formă 
camuflată, a fost luată drept bază a politicii externe a ex-U.R.S.S. 

7. Teoria psihologică 

Adepții acestei teorii explică apariţia statului prin factori de ordin psihologic. 
După părerea lor, în societate există două categorii de oameni, unii care din punct 
de vedere psihic sînt predestinaţi pentru funcţii de conducere. iar ceilalți pentru a 
fi conduşi. Se afirmă, de asemenea că oamenii după natura lor sînt dispuşi a trăi nu 
izolat unul de altul, ci în comunităţi. Tendinţa oamenilor de a trăi în comun, trăirile 
lor psihice au jucat rolul decisiv în apariţia statului. 

8. Teoria contractualistă (contractului social) 

Această teorie îşi trage rădăcinile încă din Grecia antică, însă apogeul 
interpretării este apariţia unor personalităţi de seamă ale gîndirii umane cum ar fi 
]. Rousseau, J.Locke, T.Hobbes. Potrivit acestei teorii, apariţia statului este rezultatul 
unei înţelegeri între oameni, a unui contract social încheiat din voinţa oamenilor, a 
unui "pact de supunere”. Ca urmare, supuşii promit să asculte, iar regele le promite 
un minimum de libertate. 

Această teorie cunoaşte mai multe variante. Aşa. de exemplu. în viziunea lui 
Thomas Hobbes, adept al monarhiei absolute, pînă la apariţia statului a fost o 
perioadă de dezastru, un război al tuturor împotriva tuturor. Penti a se salva, 
oamenii au încheiat un contract social. Prin urmare, statul este un bun social. Prin 
contractul social încheiat între monarh şi supuşi! săi, aceştia din urmă ar fi renunţat 
lu toate drepturile lor şi la întreaga libertate naturală în folosul monarhului căruia 
it tecunosc o putere nelimitată. Purtătorul suveramtăţii nu este poporul. ci monarhul. 

În viziunea lui John Locke, prin contractul social oamenii au jertfit nu toate, ci 
doar o parte a drepturilor lor iniţiale în interesul asigurării celeilalte părți: 
proprietatea individuală şi libertatea. 

O viziune mai progresistă are Jean-Jacques Rousseau. El susţine în lucrarea i 
"Contractul social” că puterea monarhului este dependentă de poporul care i-a 
acordat-o fără a renunţa la libertatea sa inalienabilă. Poporul are dreptul să se 
răscoale dacă monarhul uzurpă puterea. 

Teoria contractuală este reluată în unele dintre variantele solidarismului, 
vorbindu-se despre un "gquasicontract social”. Concepția hegeliană, detaşindu-se de 
teoria contractuală, vede în stat realizarea ”Ideii morale”, “imagine şi realitate a 
raţiunii”, avînd ca misiune concilierea particularului şi universalului, aplanarea 
contradicţiilor dintre individ şi colectivitate. 

9. Teoria juridică a "statului-naţiune”, 

elaborată în principal de Carre de Malberg, afirmă că "statul este personificarea 
juridică a unei naţiuni”. Această teorie este dezvoltată şi in operele lui Esmein şi ale 
juriştilor germani Gierke, Jellinek, Loband. Rămîne de ştiut ce este o naţiune. 
Tradiţia germană consideră ca esenţiali pentru definirea naţiunii sînt factorii 
materiali şi spirituali, cum ar fi: cultura, limba, solul, rasa. Tradiţia franceză pune 
accent mai ales pe factorii subiectivi, cum ar fi, bunăoară, tendinţa de a coexista, 
sentimentele de legătură spirituală între membrii unei comunităţi. 

10. Teoria materialistă 

Această teorie şi-a găsit absolutizare mai ales în feoria marxistă, conform căreia 
statul este rezultatul apariţiei proprietăţii private asupra mijloacelor de producţie, a 
scindării societăţii în bogaţi şi săraci, în clase antagoniste. Ea a predominat în aşa- 
zisele state socialiste (considerate, după părerea lui K.Marx, F.Engels, V.Lenin, ca 
"semistate”, state nu în deplinul sens al cuvîntului, în virtutea faptului că nefiind un 
instrument de menţinere a dominaţiei minorităţii asupra majorităţii îşi pierd esenţa 
lor iniţială, state care în viitor vor dispare definitiv, nefiind înlocuite cu altele) pînă 
nu demult, fiind considerată singura teorie argumentată din punct de vedere 
ştiinţific. Teoria marxistă, însă, nu poate da răspunsuri adecvate la următoarele 
întrebări principiale: 

a) dacă prezenţa statului este determinată de prezenţa claselor antagoniste, atunci 
prin ce se explică faptul că în statele care se mai consideră socialiste, în care, de 
altfel, se spune că nu sînt clase antagoniste, are loc o întărire vădită a aparatului de 
constrîngere?, 

b) prin ce se explică faptul că la mai multe popoare statul există în lipsa 
proprietăţii private? Aceasta se referă, îndeosebi, la popoarele cu aşa-numitul "mod 
asiatic de producţie”; 

c) modalităţile de apariţie a unor state n-au nimic comun cu premisele 
evidenţiate de concepţia marxistă. Aşa, de exemplu, apariţia statelor ca rezultat al 
dezmembrării unor imperii, prin secesiune, prin decolonizare, prin împărţire artifi- 
cială a unor state după al doilea război mondial etc.; 

d) constituirea statelor naţionale s-a realizat în cu totul alte condiţii istorice decît 

cele elucidate, avînd ca suport națiunea. 

| În ceea ce priveşte originea dreptului, la caracterizarea apariţiei lui, de regulă, 
se pun drept bază aceleaşi premise esenţiale. Putem evidenția următoarele şcoli ale 
dreptului: 

1. Scoala dreptului natural 

Această şcoală îşi are rădăcinile în antichitatea greacă. Aşa, de exemplu, 
Aristotel în lucrarea sa ”Logica” concepe lumea ca un tot unitar cuprinzînd 
ansamblul naturii. După părerea lui, omul face parte din natură într-un dublu sens: 
pe de o parte, el este o parte a materiei participînd la experienţa acesteia, iar, pe de 
altă parte, este dotat cu o rațiune activă care îl deosebeşte de celelalte părţi ale 
naturii, fiind capabil să-şi dirijeze voinţa în acord cu raţiunea. 

Dreptul are un caracter dublu: dreptul natural şi dreptul pozitiv. Dreptul natu- 
ral constituie un fundament esenţial al celui pozitiv, ultimul urmînd să corespundă 
principiilor dreptului predestinat. 

2. Școala istorică a dreptului 

Potrivit acestei concepţii, formarea şi dezvoltarea dreptului a avut loc în 
condiţiile unui anumit mediu, care diferă la diferite popoare. Procesul de apariţie a 
dreptului este lent şi la baza lui stă, în primul rînd, "Spiritul naţional”. Ca urmare, 
formarea dreptului poate fi asemănată cu formarea unei limbi, pe parcursul evoluţiei 
istorice, ţinîndu-se cont de "spiritul naţional”. Conceptul enunțat a fost exprimat de 
unul din părtaşii acestei şcoli — Montesquieu. El consideră că legile trebuie să fie 
potrivite cu condiţiile fizice ale ţării; cu clima — rece, caldă, sau temperatura — cu 
calitatea solului, cu aşezarea, cu întinderea sa...” 

3. Școala sociologică a dreptului 

Cei mai de seamă reprezentanţi ai acestei şcoli (Ihering, Duguit, Ehrlich ş.a.) con- 
sideră că dreptul se naşte din lupta între interesele sociale diferite şi că el constituie 
instrumentul fundamental al vieţii sociale. După părerea lui Ihering, există un interes 
social general, scopul dreptului constînd în ocrotirea interesului general şi a intereselor 
individuale ce se găsesc în concordanţă cu interesele societăţii. 

O variantă a acestei şcoli constituie "teoria solidarităţii sociale”, susţinută de 
francezul Leon Duguit, care consideră că dreptul poate fi împărţit în două categorii: 
drept social şi drept pozitiv. Dreptul social îşi are sursa în viaţa socială a oamenilor. 
Dreptul pozitiv este dreptul elaborat de stat care nu este altceva decît dreptul social 
prins în formule juridice şi investit cu forța de constrîngere a statului. Dacă dreptul 
pozitiv contravine dreptului social, se încalcă “solidaritatea socială” şi, prin urmare, 
acest drept pozitiv urmează să fie înlăturat şi înlocuit cu alt drept pozitiv care 
corespunde dreptului social. 

4. Şcoala normativistă a dreptului 

Fondatorul acestei şcoli este Hans Kelsen. Potrivit acestei şcoli, sistemul 
normelor juridice se înfăţişează în formă de piramidă. La baza acestei piramide se 
află norma de conduită socială fondată pe drept. Toate celelalte acte normative 
derivă din norma de conduită socială pe baza dreptului. 

În acelaşi timp, drepturile subiective nu sînt altceva decît puncte de confluență 
pentru acțitinea norne ridige., ro 

CAPITOLUL II 
ESENȚA ŞI FORMELE STATULUI 


$1. Conceptul statului, trăsăturile lui 


Cuvîntul ”stat” provine din latinescul status, semniticînd ideea de ceva stabil, 
permanent. Iniţial acest cuvînt se folosea pentru a desemna cetăţile, republicile de 
tipul celei romane, despotiile orientale şi alte forme de organizare politică a 
societăţii. Aceasta însă nu însemna că la etapa timpurie de existenţă a statului nu au 
fost încercări de a fundamenta idei clare despre stat. Asemenea încercări de tratare 
a problemei statului pot fi întîlnite, de exemplu, la gînditorii din antichitate, cum ar 
fi Aristotel, Platon ş.a. 

În sensul său modern noţiunea de ”stat” se foloseşte mult mai tîrziu, începînd 
cu secolul al XVI-lea. De obicei, folosirea acestui cuvînt în sensul său modern este 
legată de numele lui Niccolo Machiavelli. 

Fiind o categorie socială extrem de complexă, noţiunea de stat este folosită în 
mai multe sensuri. 

În sensul cel mai larg al cuvîntului, statul este organizatorul principal al 
activităţii unei comunităţi umane care stabileşte reguli generale şi obligatorii de 
conduită, garantează aplicarea sau executarea acestor reguli şi, în caz de necesitate, 
rezolvă litigiile care apar în societate. 

În sens restrictiv şi concret, statul este ansamblul autorităţilor publice care 
asigură guvernarea. 

Deseori, în viaţa de toate zilele, cuvîntul stat este folosit şi într-un sens mult mai 
restrîns, avîndu-se în vedere nu întregul ansamblu de organe de guvernare, ci un 
organ concret, cum ar fi, de exemplu, Parlamentul, Guvernul, Curtea Supremă de 
Justiţie ş.a. 

Conceptul statului este reperat sau exprimat din perspective diferite care 
întrunesc elementele caracteristice cele mai generale ale tuturor statelor, indiferent 
de perioada existenţei lor. lată doar cîteva dintre ele: 

Statul semnifică dimensiunea specifică şi esenţială a societăţii politice, societate 
care a rezultat din fixarea unui teritoriu determinat al unei colectivităţi umane relativ 
omogene, întruchipînd Națiunea, şi care este guvernată de o putere instituţionalizată, 
avînd capacitatea şi mijloacele de a exprima şi de a realiza voinţa unei părţi din 
colectivitate ca voinţă generală (Ion Deleanu, Drept constituţional şi instituţii 
politice, vol. II, laşi, 1993, pag.8); 

Statul este un sistem organizaţional, care realizează în mod suveran conducerea 
unei societăţi (a unui popor stabilizat pe un anume teritoriu), deţinînd în acest scop 
atît monopolul creării, precum şi monopolul aplicării dreptului (Genoveva Vrabie, 
Sotia Popescu, Teoria generală a dreptului, laşi, 1993, pag.184); 

Statul este unitatea formată de un ansamblu de indivizi reuniți printr-o legătură 
naţională, locuind pe un teritoriu determinat, care le este propriu lor, şi dominat de 
un guvern, adică de o putere investită cu dreptul de a formula ordine şi de a le face 

să fie executate (D.Berthelemy, Traite elementaire de droit administratif, Paris, p.1). 

Teoria marxistă despre stat, teorie dominată în statele Europei de Est, ex- 
republicile Uniunii Sovietice ş.a. consideră statul drept puterea organizată a unei 
clase pentru asuprirea altei (altor) clase. 

Analizînd caracteristicile statului expuse în definițiile de mai sus, constatăm că 
statul, de regulă, este caracterizat ca: 

a) o organizaţie politică a societăţii cu ajutorul căreia se realizează conducerea 
socială; 

b) o organizaţie, care deţine monopolul creării şi aplicării dreptului; 

c) o organizaţie care exercită puterea pe un teritoriu determinat al unei 
comunități umane; 

d) o organizaţie politică a deţinătorilor puterii de stat care, în exclusivitate, poate 
impune executarea voinţei generale, aplicînd, în caz de necesitate, forţa de 
constrîngere. 

Este caracteristic şi faptul că statul este definit prin referire la trei elemente 
componente şi anume: 3 

a) teritoriul; 

b) populația (națiunea); 

c) puterea publică politică (sau suveranitatea). 


$2. Dimensiunile (atributele) statului 


Statul se caracterizează prin cîteva elemente sau dimensiuni istorice şi politice, 
cumulate calitativ. Acestea stau la baza oricărui stat şi fără ele statul este de 
neconceput. Printre acestea: teritoriul, populaţia (națiunea), autoritatea (puterea) 
politică exclusivă sau suveranitatea. Dimensiunile statului au o importanţă majoră. 
Ele condiţionează atît apariţia, precum şi dispariţia sau reînvierea statului. 

Teritoriul este dimensiunea materială a statului. Deşi, la prima vedere, teritoriul 
pare să fie o noţiune geografică, el reprezintă, de asemenea, un concept politic şi 
juridic. Acest rol al teritoriului reiese din funcţiile pe care le are: 

a) teritoriul este indiciul care permite situarea statului în spaţiu, localizînd în aşa 
mod statul şi delimitîndu-l de alte state; 

b) prin intermediul teritoriului statul stabileşte legăturile cu cei ce-l locuiesc, 
atribuindu-le calitatea de apartenență la statul respectiv, calitate de supuşenie sau 
de cetăţenie; 

c) teritoriul determină limitele extinderii puterii publice şi contribuie la 
structurarea autorităţilor publice în dependenţă de organizarea teritoriului; 

d) teritoriul este simbolul şi factorul de protecţie a ideii naţionale. 

Teritoriul statului cuprinde solul, subsolul, apele şi coloana de aer, asupra cărora 
statul îşi exercită puterea. Unii autori consideră teritoriu al statului şi navele mari- 
time, aeriene, rachetele cosmice, sateliții artificiali, precum şi terenul pe care este 
situată reprezentanța diplomatică dintr-un stat străin. 

Potrivit conceptului Constituţiei Republicii Moldova şi standardelor 
internaţionale, teritoriului statului îi sînt specifice următoarele caractere juridice: 

inalienabilitatea şi indivizibilitatea. Aceste principii au o însemnătate primordială 
pentru tînărul nostru stat. Pentru a înţelege acest fapt facem o trimitere la 
evenimentele legate de istoria lui. Basarabia şi Bucovina de Nord au fost 
dintotdeauna părţi componente ale Statului Moldova, creat în secolul al XIV-lea pe 
pămîntul strămoşilor românilor — geto-daci. La 1775 Imperiul habsburgic răpeşte 
Statului Moldova partea lui de nord, Bucovina. În urma războiului ruso-turc din 
1806-1812 şi a unui îndelungat tîrg diplomatic, prin tratatul de pace de lu Bucureşti 
(1812), Rusia dezmembrează Statul Moldova, anexînd ţinutul dintre Prut şi Nistru, 
asupra căruia extinde în mod artificial numele de Basarabia. Ca rezultat al prăbuşirii 
Imperiului Rus în 1917 aceste teritorii au revenit la România în baza firească şi 
legitimă. 

La 28 iunie 1940 U.R.S.S. a ocupat prin forţă armată Basarabia şi Bucovina de 
Nord, contrar voinţei populaţiei acestor ţinuturi. Proclamarea în mod nelegitim la 
2 august 1940 a R.S.S.Moldoveneşti a fost un act de dezmembrare a Basarabiei şi 
Bucovinei. Trecerea arbitrară sub jurisdicţia R.S.S.Ucrainene a Bucovinei de Nord 
şi a judeţelor Hotin, Ismail şi Cetatea Albă contravenea adevărului istoric şi realităţii 
etnice existente în acea vreme. Această prevedere şi-a păsit reflectare şi în avizul 
Comisiei Parlamentului Republicii Moldova cu privire la aprecierea politico-ju- 
ridică a Tratatului sovieto-german de neagresiune şi a Protocolului adiţional secret 
din 23 august 1930, precum şi a consecinţelor lor pentru Basarabia şi Bucovina de 
Nord, aprobat de Parlamentul Republicii Moldova la 23 iunie 1990. 

În temeiul celor expuse, în art, 3 al Constituţiei se precizează că "teritoriul 
Republicii Moldova este inalienabil” şi că "frontierele ţării sînt consfinţite prin lege 
organică, respectîndu-se principiile şi normele unanim recunoscute ale dreptului 
internaţional”. 

Articolul I al Constituţiei stabileşte şi faptul că Republica Moldova este un stat 
indivizibil. Indivizibilitatea teritoriului se interpretează în sensul că statul nu poate 
fi segmentat, nu poate fi obiectul unei divizări totale sau parţiale. Unităţile teritoriale 
nu constituie state”, chiar dacă unele din ele beneficiază de autonomie prevăzută 
de statute speciale. 

Populaţia constituie dimensiunea demografică, psihologică şi spirituală a 
statului. Existenţa unui stat fără populaţie este de neconceput. Statul este o societate 
umană organizată, o societate stabilizată în interiorul unor frontiere permanente. Cei 
ce locuiesc pe un teritoriu delimitat de frontiere şi sînt supuşi aceleiaşi puteri pot 
avea faţă de această putere ori calitatea de cetățean, de membru al statului respectiv, 
ori calitatea de străin (persoană avînd altă cetăţenie decît cea a statului în care 
locuieşte), ori pe cea de apatrid. 

Dintre aceste trei categorii de persoane numai cetăţenii se bucură de deplinătatea 
drepturilor şi posedă deplinătatea obligaţiilor stabilite de stat. 

Comunitatea indivizilor care se află pe teritoriul strict determinat al statului şi 
asupra căreia se exercită puterea de stat este o categorie complexă. În unele cazuri 
comunitatea formează o naţiune, națiunea fiind identificată cu populaţia. Aceasta 
are loc în cazul statelor naţionale. De menţionat faptul că majoritatea absolută a 

statelor din Europa sînt state naţionale (Franţa, Germania, Italia, Spania etc.). Ex- 
istă cazuri cînd una şi aceeaşi naţiune este încadrată, organizată în două sau mai 
multe state (de exemplu, națiunea arabă este încadrată în mai multe state). Existenţa 
mai multor naţiuni poate duce la formarea statelor multinaționale (de exemplu, 
Federaţia Rusă). 

Națiunea nu trebuie confundată cu naționalitatea sau cu poporul. Naţionalitatea 
exprimă apartenenţa indivizilor la o anumită naţiune, în timp ce poporul desemnează 
masa indivizilor indiferent de naționalitatea lor, constituită ca suport demografic al 
statului. 

Fundamentul oricărui stat rezidă în unitatea poporului. lată de ce art. 10 al 
Constituţiei Republicii Moldova prevede că "statul are ca fundament unitatea 
poporului Republicii Moldova. Republica Moldova este patria comună şi 
indivizibilă a tuturor cetăţenilor ei”. Mai mult ca atît, "Statul recunoaşte şi 
garantează dreptul tuturor cetăţenilor la păstrarea, la dezvoltarea şi la exprimarea 
identităţii lor etnice, culturale, lingvistice şi religioase”. 

Autoritatea (puterea) politică exclusivă sau suveranitatea constituie cel mai 
caracteristic element specific al statului. Puterea este un fenomen legat de autoritate, 
care se caracterizează prin: posibilitatea de a coordona activitatea oamenilor con- 
form unei voințe supreme, de a comanda, de a da ordine şi necesitatea de a se 
supune acestei comenzi. Prin urmare, autoritatea presupune coordonare, comandă 
şi supunere. Această idee o întîlnim încă din cele mai vechi timpuri. Ea la început 
a fost identificată cu şeful colectivităţii umane respective (gintă, trib, uniune de 
triburi etc.) care putea să se manifeste prin calităţile sale (era mai dibaci, mai iscusit, 
mai viteaz, înţelegea mai multe, vedea mai multe etc.). Cu timpul autoritatea s-a 
desprins, atribuindu-se persoanei care deţinea puterea sau o exercita. 

Puterea se înfăţişează în mai multe forme. Ea poate fi nepolitică sau politică, 
nestatală sau statală etc. În toate cazurile puterea presupune prezenţa a cel puţin doi 
indivizi (aşa, de exemplu, atît timp cît Robinson Cruzo s-a aflat singur pe insulă, în 
urma nautragiului, nu putem vorbi de o putere. O asemenea putere apare doar odată 
cu apariţia lui Vineri). În toate cazurile puterea priveşte fixarea şi consolidarea unor 
valori constituite în sistem, valori ce pot fi de natură morală, religioasă, politică, 
juridică etc. 

Într-o societate există mai multe categorii de putere: puterea familială, puterea 
unui colectiv, puterea unui grup social, puterea unor partide, puterea altor organizaţii 
social-politice etc. Puterea statală, însă, este cea mai autoritară putere . Ea se 
caracterizează prin următoarele trăsături: 

a) este un atribut al statului care se echivalează cu forţa. Această forţă se 
materializează în diverse instituţii politico-juridice (autorităţi publice, armată, poliţie 
etc.); 

b) puterea de stat are un caracter politic; 

c) puterea de stat are o sferă generală de aplicare; 

d) puterea de stat deţine monopolul constrîngerii: numai ea are posibilitatea să 
folosească constrîngerea şi dispune de aparatul de constrîngere; 

e) puterea de stat este suverană. 

Această trăsătură din urmă — suveranitatea — este cea mai importantă. 

Termenul ”suveranitate” este folosit pentru prima dată cu prilejul analizei 
Constituţiei franceze din 1791 de către juristul francez Clermant Tennerre care a 
definit-o "libertatea colectivă a societăţii”. La etapa contemporană suveranitatea tot 
mai frecvent este definită ca fiind "dreptul statului de a conduce societatea, de a 
stabili raporturi cu alte state”. Suveranitatea are două laturi: internă şi externă. 

Latura internă a suveranităţii este chemată să sublinieze faptul că în interior nici 
o altă putere socială nu este superioară puterii statului. Pentru acest motiv, latura 
internă este denumită şi supremația puterii de stat. 

Latura externă nu este altceva decît atributul suveranităţii de a nu fi comandată în 
relaţiile sale externe de către nici o altă putere, indiferent de forma în care aceasta ar fi 
organizată, cu excepţia cazurilor în care puterea publică însăşi a consimţit să se limiteze 
într-unele din aceste relaţii externe. Însă limitarea suveranităţii nu poate fi absolutizată. 
Conceptul de suveranitate este corelativ cu conceptul de stat. Un stat nu există, sau cel 
puţin nu este perfect, dacă îi lipseşte suveranitatea. Aşa-zisele state semisuverane, state 
sub protectorat sau state vasale, reprezintă figuri imperfecte de stat. 


$3. Scopul, sarcinile şi funcţiile statului 


Fiind principala instituţie politică a societăţii, statului îi revine un loc de seamă 
în societate. Locul şi rolul statului sînt determinate, în primul rînd, de scopul lui. 

Dacă analizăm diversele teorii ce s-au dezvoltat pe parcursul evoluţiei istorice 
referitor la scopul statului, putem evidenția două concepţii esenţiale. Prima este 
reprezentată înainte de toate de filosofia clasică greacă, pentru care scopul statului 
este nelimitat, atotcuprinzător. Conform acestei concepţii. nu poate exista o sferă de 
activitate care n-ar prezenta vreun interes pentru stat. Părtaşii acestei concepţii 
considerau că orice activitate trebuie să fie disciplinară de stat. Această concepţie 
a predominat mai mult în epoca antică şi cea medievală. 

Cealaltă concepţie, apărută mai tîrziu, rezervă omului o activitate liberă de orice 
dominație din partea statului. Se înaintează ideea conform căreia statul are ca scop 
numai ocrotirea dreptului şi garantarea libertăţii. În această ordine de idei, Hegel 
menţiona: ”... dacă cetăţenilor nu le merge bine, dacă scopul lor subiectiv nu este 
satisfăcut, dacă ei nu găsesc că mijlocirea acestei satisfaceri conţine statul însuşi, 
ca atare, atunci statul stă pe picioare slabe”. 

Rolut statului nu rămîne neschimbat. El evoluează în dependenţă de valorile 
sociale specifice societăţii. La toate etapele de dezvoltare istorică statul este chemat 
să apere orînduirea respectivă. 

În perioada contemporană, mai ales după cel de-al doilea război mondial, în 
țările democratice se accentuează considerabil latura economică şi socială a 
activităţii statului. Locul "statului paznic”, statului jandarm” tot mai mult este 
preluat de aşa-numitul stat al providenţei, stat al bunăstării, stat preocupat de 
asigurarea standardului de viaţă al populaţiei, de înlăturarea abuzurilor, exceselor 
ete. Aceste preocupări ale statului îşi găsesc reflectare şi în actele normative ale 

statului. Aşa, de exemplu, Constituţia Republicii Moldova menţionează faptul că 
"Statul este obligat să ia măsuri pentru ca orice om să aibă un nivel de trai decent, 
care să-i asigure sănătatea şi bunăstarea lui şi familiei lui, cuprinzînd hrana, 
îmbrăcămintea, locuinţa, îngrijirea medicală, precum şi serviciile necesare” 
(articolul 47). 

În dependenţă de scopul urmărit, statul îşi propune soluţionarea unor sarcini 
concrete, ce ţin de diverse domenii: economic, politic, ideologic, cultural etc. 
Sarcinile statului nu pot fi soluționate de la sine. Pentru aceasta este nevoie de o 
activitate multilaterală a statului. Activitatea statului este caracterizată de funcțiile 
pe care acesta le îndeplineşte. 

Termenul "funcţie” vine de la latinescul "fonctio” care se traduce prin "muncă”, 
"deprindere”, "îndeplinire” (aducere la îndeplinire). De obicei, funcţiile statului sînt 
definite ca fiind direcţiile fundamentale de activitate a statului, în care se manifestă 
esenţa sa. 

Dat fiind faptul că activitatea statului este complexă, pot fi diferenţiate diverse 
funcţii ale lui. 

În dependenţă de sfera de activitate a statului funcţiile acestuia se pot grupa în 
funcții interne şi funcţii externe. 

În conţinutul funcţiilor interne ale statului îşi găsesc expresia politica internă, 
activitatea lui pentru soluţionarea sarcinilor interne ale vieţii societăţii şi statului. 

În cadrul funcţiilor interne un loc aparte revine funcţiei legislative, o funcţie 
politico-juridică, chemată să fixeze normele obligatorii de viaţă comună, care rămîn 
ca limite fundamentale şi pentru acţiunea autorităţilor publice. 

Funcţia executivă caracterizează activitatea concretă a statului în urmărirea 
scopurilor speciale. Activitatea executivă se desfăşoară în diferite direcţii care 
corespund diverselor scopuri sociale. 

Funcția judecătorească are sarcina de a verifica dreptul în cazurile apariţiei unor 
litigii în societate. 

O altă funcţie a statului este funcţia social-economică. Această funcţie se mani- 
festă diferențiat de la stat la stat, de la o etapă de dezvoltare la alta etc. În condiţiile 
contemporane intervenţia statului în economie este destul de puternică. Bineînţeles, 
această intervenţie nu transformă statul într-un instrument de influenţă totală asupra 
economiei, cum era în condiţiile sistemului socialist, unde statul a naționalizat şi a 
preluat sub controlul şi conducerea sa întreaga economie. 

Formele de intervenţie a statului în economie sînt numeroase şi au drept scop: 

- reglementarea activităţii economice şi administrarea proprietăţii publice ce-i 
aparţine; 

- protejarea intereselor naţionale în activitatea economică, financiară şi valutară; 

- stimularea cercetărilor ştiinţitice; 

- exploatarea raţională a pămîntului şi a celorlalte resurse naturale, în 
concordanţă cu interesele naţionale: 

- refacerea şi protecţia mediului înconjurător, precum şi menţinerea echilibrului 
ecologic; 


- sporirea numărului de locuri de muncă, crearea condiţiilor pentru creşterea 
calităţii vieţii etc. 

Funcţia cultural-educativă caracterizează atitudinea statului faţă de potenţialul 
său uman, intelectual şi spiritual. Activitatea statului, pe lîngă toate celelalte scopuri, 
trebuie să aibă ca finalitate educarea persoanei pentru ca aceasta să devină capabilă 
de a avea un rol util în societate. 


Pe lîngă funcțiile interne ale statului există de asemenea şi funcţii externe ale 
Statului. Funcţiile externe ale statului vizează, în general, activitatea statului în 
relaţiile cu alte state. 

Avînd în vedere statul contemporan democratic, putem vorbi de două direcţii a 
funcțiilor externe. 

În primul rînd, dezvoltarea relaţiilor cu alte state, deci relaţii bilaterale ale 
statului, care le menţine în primul rînd cu vecinii şi apoi cu alte state. Aceste relaţii 
trebuie să se bazeze pe egalitate, respect reciproc, respectarea suveranităţii, 
independenţei naţionale, pe neamestec în problemele interne, pe cooperare şi 
colaborare, pe interesul reciproc şi avantajos mutual. În aceste condiţii relaţiile 
bilaterale se desfăşoară în mod normal. 

Celălalt aspect al funcţiilor externe îl reprezintă participarea statului la 
organismele internaţionale, la organizaţiile cu caracter internaţional, pentru 
rezolvarea problemelor proprii, naţionale, dar şi pentru rezolvarea problemelor 
generale, globale ale omenirii. Asemenea probleme generale, globale sînt: pacea, 
dezarmarea, securitatea popoarelor, cooperarea internaţională, problemele ecologice 
mondiale. 

Funcţiile statului trebuie analizate într-o armonioasă îmbinare, ele contribuie la 
realizarea scopului fundamental pe care îl are statul, de promovare a drepturilor 
şi intereselor, demnităţii cetăţenilor în societate. 


$4. Legităţile dezvoltării istorice a statului 


Statul este principala instituţie politică a societăţii. Apărut cu aproape şase 
milenii în urmă în Orientul antic (Egipt, Babilon, China, India), statul a parcurs o 
cale îndelungată pînă în zilele noastre, continuînd să mai fie un obiect de atenţie 
sporită din partea cercetătorilor. Ca şi oricare fenomen social, statul nu a rămas 
neschimbat pe parcursul istoriei, evoluînd împreună cu societatea umană. Aceasta 
tace ca fiece modificare a societăţii umane să-şi lase amprentele şi asupra statului. 

Problema evoluţiei societăţii umane nu este dintre cele simple. Omenirea a 
parcurs o cale îndelungată de la forma primitivă la epoca contemporană, de la 
uneltele de piatră pînă la folosirea energiei atomului, de la hoardele nomade ale 
oamenilor sălbatici pînă la statele contemporane, de la încercarea naivă de a explica 
apariţia statului pînă la argumentări bazate pe date ştiinţifice. 

Pe scena istoriei au avut loc o mulţime de drame mari şi mici, eroice şi mîrşave, 
nobile şi criminale. Istoria cunoaşte perioade de triumf şi de cădere, progres şi 
regres. Ca urmare, dezvoltarea societăţii n-a decurs lin. Paralel cu mişcarea înainte 
au avut loc şi salturi înapoi. Şi totuşi, roata istoriei, în ultima instanţă, se învârte într- 

o singură direcţie. De aceea nu întîmplător dezvoltarea este concepută ca o 
schimbare ireversibilă, într-o anumită direcţie şi după anumite legi ale fenomenelor 
din natură şi societate, schimbare. care duce la apariţia unei calităţi noi. 

Pentru descrierea procesului istoric şi a stării de dezvoltare a societăţii, în 
dependenţă de scopurile pe care le urmăreau cercetătorii, s-au evidenţiat, în 
ansamblu, două modalităţi principale de abordare a problemei. 

Prima modalitate este determinată de diferenţierea formațiilor social-economice. 
În aşa mod fixează periodizarea dezvoltării societăţii în ansamblu şi a statului, în 
particular, marxism-leninismul. Evoluţia societăţii umane este caracterizată în 
dependenţă de caracterul proprietăţii, relaţiilor de producţie, structură socială, 
caracterul exploatării omului de către om etc. În consecinţă, au fost evidenţiate 
următoarele formaţiuni social-economice împărţite pe clase: formațiunea 
sclavagistă, feudală, burgheză (capitalistă) şi comunistă. Fiecărei formaţiuni social- 
economice îi revine un anumit tip de stat: stat sclavagist, stat feudal, stat burghez 
şi stat socialist, ultimul fiind specific formațiunii comuniste la prima ei fază — faza 
socialismului, urmînd ca la faza următoare a formaţiunii — comunismul, statul să 
dispară. 

În literatura occidentală a predominat un alt concept, conform căruia omenirea 
în dezvoltarea sa a trecut prin următoarele etape (epoci) principale: antică, medi- 
evală, nouă şi contemporană. În dependenţă de această clasificare are loc şi 
sistematizarea statelor: state ale epocii antice, state medievale, state ale epocii noi 
(moderne), state contemporane. 

În ultimul timp, în legătură cu prăbuşirea aşa-numitului sistem mondial al 
socialismului într-o serie de state, inclusiv în statul nostru, are loc o revizuire a 
conceptului marxist-leninist. Tot mai frecvent în publicaţiile de specialitate se fac 
referințe la valorile occidentale de apreciere a dezvoltării societăţii şi statului. 


$5. Forma statului 


Forma de stat reprezintă o categorie complexă ce determină modul de 
organizare, conţinutul puterii, structura internă şi externă a acestei puteri. Forma de 
stat se caracterizează prin trei elemente componente: 

— forma de guvernământ; 

— structura de stat; 

— regimul politic. 

|. Forma de guvernământ caracterizează modalitatea de formare şi organizare 
a organelor statului, caracteristicile şi principiile care stau la baza raporturilor dintre 
ucestea şi, în special, dintre organul legiuitor şi organele executive, inclusiv şetul 
statului. 

Din punct de vedere al formei de guvernământ statele se împart în monarhii şi 
republici. 

Monarhia ca tormă de guvernămînt se caracterizează prin aceea că şeful statului 
este monarhul (de la grecescul "monas”, ce caracterizează puterea unei persoane). 
Monarhul, avînd diferite denumiri — rege, ţar, sultan, şah, faraon, emir, domnitor, 


25 


împărat etc. — de regulă, deţine puterea pe viaţă şi o transmite ereditar, sau este 
desemnat după proceduri speciale în dependenţă de tradiţiile respective. 

Monarhia,ca formă de guvernămînt, este cunoscută din cele mai vechi timpuri. 
În evoluţia sa monarhia cunoaşte mai multe forme: monarhie absolută, monarhie” 
limitată, monarhie parlamentară dualistă, monarhie parlamentară contemporană. 

Monarhia absolută este cea mai veche formă de monarhie. Ea a existat pînă 
aproape de zilele noastre. La începutul secolului XX în lume mai existau două 
monarhii absolute în Imperiul rus şi Imperiul otoman. În cazul monarhiei absolute 
puterea monarhului aproape că nu este limitată (”L'etat c'est moi — Statul — sînt 
eu”, — spunea Ludovic al XIV-lea), monarhul domnind după bunul său plac. De 
regulă, o asemenea formă de guvernământ de cele mai multe ori nu a fost considerată 
raţională, oportună. Aşa, de exemplu, Aristotel considera că ”puterea absolută a 
unuia singur nu este nici justă, nici utila”. 

Monarhia limitată (constituţională) se caracterizează prin limitarea puterii 
monarhului prin legea supremă a statului (constituţie). Necătînd la aceasta puterea 
monarhului nu trebuie neglijată. Monarhului îi revine un rol important în viaţa poli- 
tică a societăţii. Deseori acest rol este mai pronunţat decît cel ce-i revine 
parlamentului. 

Monarhia parlamentară dualistă se caracterizează prin faptul că monarhul şi 
parlamentul, din punct de vedere legal sînt egali. 

Monarhia parlamentară contemporană este cea mai frecvent întîlnită formă a 
monarhiei în timpul de faţă (Anglia, Belgia, Olanda, ţările scandinave etc.). Puterea 
monarhului, de cele mai multe ori, poartă un caracter simbolic. 

Republica este o astfel de formă de guvernămînt, în care puterea supremă 
aparţine unui organ ales pe un timp limitat. Persoanele care compun organul electiv 
sînt responsabile juridiceşte de activitatea lor. 

Republicile, la rîndul lor, pot fi parlamentare sau prezidenţiale. 

Republica parlamentară se caracterizează prin faptul că fie că lipseşte şeful 
statului, fie că acesta este ales de către parlament, răspunde în faţa acestuia. Ca 
urmare, poziţia legală a şefului de stat este mai inferioară, comparativ cu poziţia 
legală a parlamentului (de exemplu, Italia, Austria, Germania, Finlanda etc.). 

Republica prezidenţială se caracterizează prin alegerea șefului de stat de către 
cetăţeni, fie direct (prin vot universal, egal, secret şi liber exprimat), fie indirect (prin 
intermediul colegiilor electorale (de exemplu, S.U.A.). 

Fiind ales în asemenea mod preşedintele republicii se află pe o poziţie egală cu 
parlamentul. În cazul republicilor prezidenţiale, de cele mai multe ori, preşedintele 
se află în fruntea executivului (S.U.A. de exemplu), deşi nu-i exclusă şi funcţia de 
şef al Guvernului. 

În ultimul timp tot mai frecvent apar republici semiprezidenţiale sau 
semiparlamentare (mixte). O astfel de formă intermediară reprezintă un hibrid: 
elemente ale repubiicii prezidenţiale se îmbină cu elemente ale republicii 
parlamentare. La o asemenea formă de guvernămînt poate fi atribuită şi Republica 
Moldova. 

2. Structura de stat caracterizează organizarea puterii în teritoriu. Ea se referă 
la faptul dacă avem de-a face cu o singură entitate statală sau cu o grupare într-un 
stat a mai multor entităţi statale. 

După structura de stat diferenţiem: 

- state simple sau unitare; 

- state compuse (complexe) sau federative. 

Statul simplu, unitar se caracterizează prin faptul că nu se află într-o uniune cu 
alte state şi îşi păstrează suveranitatea şi organizarea proprie, participă ca un stat pe 
deplin suveran la viaţa internaţională şi în relaţiile cu alte state. 

În asemenea state există un singur parlament, guvern. un singur rînd de organe 
judecătoreşti, o singură Constituţie, o singură cetăţenie etc. Împărţirea internă are 
drept componente numai unităţile administrativ-teritoriale (raioane, judeţe, regiuni, 
gubernii, provincii etc.). La etapa contemporană în lume predomină statele unitare 
(Republica Moldova, România, Bulgaria, Italia, Franţa etc.). 

Statul federativ, compus sau unional, este statul constituit din două sau mai 
multe entităţi, unităţi statale. Menţionăm faptul că în literatura de specialitate se 
afirmă deseori că statul federativ poate fi constituit din mai multe state (state fed- 
erate) care, în limitele şi condiţiile precizate prin constituţia federației, transferă o 
parte din atributele sale suverane în favoarea federaţiei. O astfel de afirmaţie, după 
părerea noastră, nu corespunde adevărului. Din momentul pierderii unor atribuţii 
suverane statul federat nu mai reprezintă un stat în sensul deplin al cuvîntului, 
devenind astfel o unitate statală, o entitate (entitate — de la latinescul entitas” — 
aspect al existenţei, delimitat ca întindere, conţinut, sens etc.). Entitatea, unitatea 
statală poate avea diferite denumiri (state — în cazul S.U.A., Mexicului, Braziliei 
etc.; republici — în cazul ex-U.R.S.S., Federaţiei Ruse; cantoane — Elveţia ş.a.). 

„Statul federativ reprezintă o unitate statală în care: 

- există două rînduri de organe centrale de stat: organele federaţiei şi organele 
subiectelor federaţiei; 

- există mai multe constituţii: cea a statului federativ şi cele ale subiectelor 
federaţiei; 

- există două categorii de cetăţenie: cetăţenia federaţiei şi cetăţenia subiectelor 
federaţiei, deşi populaţia reprezintă un corp unitar; ` 

- împărţirea statului federativ se face nu numai în unităţi administrativ-teritoriale, 
ci şi în părţi politice autonome, unităţi, entităţi statale ş.a. 

Crearea şi alegerea formei federale de stat depinde de o serie de factori de ordin 
istoric, naţional ş.a. Aşa, de exemplu, S.U.A. s-au format ca stat federativ, în 
rezultatul tendinței fostelor state mai mici, colonii spre independenţă faţă de 
monarhia britanică. Ele s-au constituit ca state independente, unindu-se în cadrul 
unei confederaţii, pentru ca mai apoi legăturile dintre ele să devină mult mai trainice, 
transformîndu-se astfel în legături federale. 

Formarea federației germane se datorează specificului istoric. Germania 
reprezenta un stat descentralizat, care practic nici nu era un stat. Pe teritoriul ei 
existau numeroase stătuleţe cu monarhi locali proprii. Treptat acestea s-au unit în 


27 


virtutea tendinței spre unitate naţională. 

O altă istorie o are U.R.S.S., dezmembrată la începutul anilor 90. Ani în şir aici 
s-a dus "un joc de-a statele”, considerîndu-se că Letonia, Lituania, Estonia, 
Moldova, anexate în urma Pactului Molotov-Ribbentropp, nu sînt nişte gubernii ale 
unui imperiu, ci nişte state egale între egali. Deşi erau considerate state suverane, 
"de-facto” erau nişte entităţi statale cu unele atribute ale statului. Aceeaşi situaţie 
o aveau şi alte republicii unionale care ”benevol” au format federația sovietică. 

Vorbindu-se de structura de stat, în general, şi de statele compuse, în particular, 
în literatura de specialitate deseori se menţionează şi o asemenea modalitate de 
structură, cum ar fi confederaţia. O asemenea afirmaţie însă nu poate fi acceptată. 
Statul (fie el unitar sau federativ) nu trebuie confundat cu asociaţiile sau uniunile 
de state. Ele nu constituie un stat. Statutul statelor ce formează uniunea sau asociaţia 
respectivă este reglementat de norme internaţionale ce se conţin în tratatele respec- 
tive. Statele intră nu în raporturi de drept constituţional (drept intern), ci în raporturi 
de drept internaţional. 

De-a lungul istoriei sînt cunoscute diferite asociaţii şi uniuni de state şi anume: 
uniunile personale, uniunile reale şi confederaţiile. 

Uniunea personală reprezintă o uniune a două sau mai multor state, care, 
păstrîndu-şi suveranitatea şi independenţa desemnează un şet de stat comun (de 
regulă, un monarh). Astfel de uniuni personale au existat între Olanda şi Luxemburg 
(1815-1890, Anglia şi Hanovra (1714-1837), Danemarca şi Islanda (1918-1944). 
Uniunea personală este o uniune foarte puţin trainică. 

Uniunea reală este o asociaţie de state mult mai puternică decît uniunea per- 
sonală. În cadrul ei, pe lîngă şeful statului, există şi alte organe de stat, comune. Aşa, 
de exemplu, statele ce formează o asemenea uniune soluţionează cu ajutorul 
organelor de stat comune probleme ce ţin de domeniul afacerilor externe, apărare, 
finanţe etc. Uniuni reale cunoscute în istorie sînt: Suedia şi Norvegia (1815-1905); 
Austria şi Ungaria (1867-1918). Principatele Unite — Muntenia şi Moldova — între 
anii 1859-1862 — au constituit o uniune personală, transformată între anii 1862- 
1864 în uniune reală care a dus la formarea statului unitar român. 

Confederaţia constituie o asociaţie de state independente, formată din 
considerente economice şi politice atît de ordin intern, cît şi de ordin extern, care 
nu dă naştere unui stat nou, ca subiect de drept internaţional. Statele confederale 
urmăresc realizarea unor scopuri comune pentru soluţionarea cărora îşi aleg un 
organism comun, unde sînt reprezentate toate statele membre. Organismul comun 
creat ia hotărîri numai cu unanimitate de voturi. Hotărîrile acestui organism obligă 
statele numai dacă sînt aprobate în modul respectiv de către state. Drept exemplu 
de confederaţii pot servi: Confederaţia statelor americane (1776-1787); 
Confederaţia Germană (1815-1871); Confederaţia elveţiană (1815-1848). De 
menţionat faptul că Elveţia şi azi păstrează denumirea de confederație, ignorînd 
faptul că începînd cu anul 1848 devine federaţie. 

Confederaţia este o asociaţie nestabilă de state. Experienţa mondială cunoaşte 
diferite exemple ce ilustrează soarta statelor asociate în contederaţie: au fost cazuri 

cînd ucestea s-au destrămat (de exemplu, Austro-Ungaria), se cunosc cazuri cînd 
contederaţiile nu numai că s-au dezvoltat cu succes, dar au şi evoluat prin stabilirea 
unor relaţii mai strînse (S.U.A., Elveţia). 

3. Regimul politic include ansamblul metodelor şi mijloacelor de conducere a 
societăţii, ansamblu care vizează atît raporturile dintre stat şi individ, cît şi modul 
în care statul concret asigură şi garantează drepturile subiective. 

Din punct de vedere al regimului politic se disting două categorii de state: state 
cu regimuri politice democratice şi state cu regimuri politice autocratice (totalitare). 

Democraţia reprezintă, aşa cum spune şi numele ei. acea formă de guvernare 
politică în care puterea aparţine poporului. Desigur ea poate să aparţină poporului 
sau majorităţii poporului şi el o poate exercita fie direct, fie prin reprezentanţi. De 
alttel, democraţia este definită şi ca o guvernare a poporului, prin popor şi pentru 
popor. Democraţia şi regimul democratic se caracterizează prin anumite trăsături 
esenţiale şi anume, prin pluralism, adică prin existenţa mai multor partide cu 
programe proprii care concurează la exercitarea puterii, la exerciţiul puterii. 
Democraţia se bazează pe alegeri, prin scrutin universal, în desemnarea 
reprezentanţilor poporului pentru organizarea puterii. Într-o democraţie se manifestă 
principiul majorităţii, ceea ce înseamnă că deciziile, hotărîrile se adoptă pe baza 
votului majorităţii. De asemenea, regimul democratic se caracterizează prin 
libertatea şi recunoaşterea opoziţiei. Deci, pentru existenţa unei democraţii este 
necesar să se recunoască libertatea diferitelor opinii, programe politice şi 
posibilitatea alternanţei la putere a unui partid cu alt partid (sau alte partide) din 
opoziţie care poate deveni partid de guvernămînt. Aceasta presupune libertatea de 
contestare, de critică a politicii de guvernare şi de propunere a unui program 
alternativ. 

Democraţia şi regimul democratic presupun existenţa în societate a drepturilor 
omului, adică cetăţenii trebuie să se bucure, să li se garanteze drepturile şi libertăţile 
fundamentale, astfel cum ele sînt şi trebuie să fie înscrise în legea fundamentală, în 
Constituţie. Desigur că toate aceste caracteristici trebuie înţelese şi în sensul că statul 
şi puterea sînt puse în slujba cetăţenilor, a persoanei, a individului, a omului. Statul 
şi organele sale ca agenţi ai puterii sînt subordonați intereselor individului, situaţie 
opusă concepţiei statului atotputernic, oprimator, dominator. 

Democraţia poate să fie directă sau reprezentativă. Democraţia directă 
presupune participarea directă a cetăţenilor la conducere. la adoptarea deciziilor. 
Democraţia reprezentativă presupune alegerea de către cetăţeni a organelor 
reprezentative prin intermediul cărora se exprimă voinţa şi interesele poporului, 
alegeri care se realizează prin vot. Desigur că evoluţia votului cunoaşte şi are o 
istorie proprie, votul nu a fost de la început un vot universal, dar a devenit în 
societatea contemporană democratică, universal, egal, direct şi secret. 

Datorită caracteristicilor statelor, la baza cărora stau societăţile destul de 
numeroase ca populaţie, pe teritorii destul de extinse, ceea ce s-a generalizat a fost 
democraţia reprezentativă. Democraţia directă este o formă mai rară, chiar foarte 
rară, ea astăzi se întîlneşte în unele cantoane din Elveţia, unde într-adevăr sînt 

organizate adunări populare ale întregii populaţii din cantonul respectiv, o dată sau 
de mai multe ori pe an, într-o anumită localitate, şi unde sînt discutate şi aprobate 
unele hotărîri, legi ale cantonului respectiv. 

Regimul autocratic se caracterizează prin inexistenţa atît a condiţiilor juridice 
formale, cît şi a condiţiilor reale pentru manifestarea voinţei poporului. Poporul nu 
are nici o posibilitate să determine sau să influenţeze politica internă şi externă a 
statului. 

La asemenea regimuri în care predomină sau sînt chiar exclusive metodele 
nedemocratice se atribuie despotismul oriental în statele Orientului antic, regimurile 
autocratice de tiranie sau dictatură, regimurile rasiale, fasciste, semitasciste. La 
asemenea regimuri poate fi atribuit şi regimul dictatorial comunist. Acestor regimuri 
le este caracteristică "democraţia dozată”, "democraţia formală”. Rolul central în 
sistemul politic al societăţii revine partidului comunist. 

Recunoaşterea prin Constituţie a rolului conducător al Partidului Comunist a 
avut o semnificație multiplă. În primul rînd, acestuia i se garanta rolul de monopolist 
al vieţii de stat, indiferent de rezultatele alegerilor, deoarece rolul conducător al 
partidului nu era condiţionat de rezultatul obţinut în alegeri. În al doilea rînd, 
partidul, avînd dreptul să "îndrumeze” (bineînţeles, fără restricţii) toate organele de 
stat şi funcţionarii publici, dicta modalităţile de soluţionare a tuturor problemelor. 
În al treilea rînd, politica de cadre, subordonată strict Partidului Comunist, asigura 
excluderea posibilităţii de a pătrunde în aparatul de stat a persoanelor nedorite, a 
celor care aveau alt concept asupra vieţii. 


CAPITOLUL III 
APARATUL DE STAT 


$1. Conceptul aparatului (mecanismului) de stat 


Am demonstrat că statul reprezintă o organizaţie a puterii. La analiza statului în 
calitatea lui de organizaţie se foloseşte, de regulă, denumirea de aparat, mecanism, 
maşină de stat. 

Aparatul statului reprezintă un sistem de organe ale statului, prin intermediul 
cărora se realizează puterea de stat. Aparatul constituie un important element com- 
ponent al statului. Lui îi revin sarcinile de a exercita, practic, întregul complex de 
funcţii interne şi externe proprii statului. El îşi concentrează eforturile asupra 
organizării nemijlocite a activităţii de conducere a treburilor statului, asigurării 
bunei funcţionări a tuturor sferelor, ramurilor şi complexelor din economia naţională 
ce revin statului, soluționării operative a problemelor care apar în diferite sfere ale 
vieţii şi activităţii statului. Aparatul de stat este un mijloc organizatoric extrem de 
important. 

La baza organizării şi funcţionării aparatului de stat se află diferiţi factori de 
ordin obiectiv şi subiectiv, care, în ultima instanţă, determină structura lui internă, 
caracterul relaţiilor dintre diferite elemente ale lui, formele şi metodele de activitate, 

atribuțiile fiecărei categorii de organe statale. Toate acestea permit integrarea 
organelor statului într-un sistem unitar. Ca rezultat, aparatul statului nu este o unire 
mecanică a organelor sale luate aparte, ci un sistem integral al lor, bine organizat 
şi reglementat riguros. 

Noţiunea de aparat de stat este destul de complexă. Din aceste considerente este 
inudmisibilă identificarea ei cu alte noţiuni, strîns legate de ea, dar care nu sînt 
identice după conţinutul lor. O problemă aparte este cea ce ţine de coraportul 
uparatului de stat şi a mecanismului statului. Unii autori identifică aceste categorii, 
considerîndu-le egale după volum şi avînd acelaşi conţinut. Alţii însă consideră că 
între aceste noţiuni există şi o diferenţiere: în timp ce aparatul de stat se reduce doar 
la sistemul organelor de stat, mecanismul statului mai include în sine diverse 
organizaţii şi instituţii statale, cum ar fi armata, poliţia, securitatea, serviciul dip- 
lomatic etc. 

Indiferent de sensul atribuit noţiunii şi conţinutul aparatului de stat, drept părţi 
de primă importanţă ale lui se prezintă organele de stat. Din aceste considerente o 
importanţă majoră are definirea organului de stat şi a trăsăturilor lui caracteristice. 
Caracteristicile specitice prin care organele de stat se disting de organele şi 
organizaţiile nestatale sînt: 

a) formarea organelor de stat din voinţa statului şi în numele statului; 

b) înfăptuirea de către fiecare organ de stat a unor tipuri şi forme de activităţi 
strict determinate, stabilite pe cule legislativă; 

c) prezenţa în cadrul fiecărui organ de stat a unei structuri organizaționale, a 
scării teritoriale de activitate, a unui statut special, care determină locul şi rolul 
acestuia în aparatul de stat, precum şi sistemul de relaţii cu alte organe şi organizaţii 
de stat, consfinţite toate pe cale juridică; 

d) învestirea organelor de stat cu atribuţii avînd caracter de putere de stat. 

Prezenţa ultimelor reprezintă cele mai esenţiale trăsături ale organului de stat. 
Împreună cu alte trăsături ele fac posibilă delimitarea organelor de stat de 
organizațiile (întreprinderile, instituţiile) de stat, precum şi de organele şi 
organizațiile nestatale. Atribuţiile puterii de stat îşi găsesc expresia practică în 
emiterea de către organele de stat în numele statului a actelor normative şi 
individuale obligatorii. 

Fiind părţi componente ale unuia şi aceluiaşi aparat de stat, organele statului se 
deosebesc unul de altul prin modul de formare a lor, genurile de activitate de stat, 
caracterul şi limitele competenţei etc. 


$2. Structura aparatului de stat 


Fiind omogene prin funcţiile, structura şi tipurile activităţii de stat, exercitate de 
ele, diversele organe de stat se grupează în blocuri structurale diferite, relativ 
independente care se manifestă în calitate de sisteme particulare (subsisteme) în 
raport cu sistemul general al organelor de stat (aparatul de stat). Care sînt acele 
sisteme particulare? Pentru a răspunde la această întrebare este necesar să pornim 
de la premisa că statul are de îndeplinit trei funcţii fundamentale: 

a) adoptarea regulilor generale — funcția legislativă; 

b) aplicarea în practică a actelor legislative — funcția executivă; 

c) rezolvarea litigiilor care apar în procesul aplicării legilor — funcţia 
jurisdicțională. 

Exercitării fiecărei funcţii îi corespunde o ”putere”: puterea legislativă, puterea 
executivă, puterea judecătorească. Ca urmare, fiecare putere” este încredinţată unor 
organe distincte: puterea legislativă — Parlamentului; puterea executivă — şefului 
statului şi guvernului; puterea judecătorească — organelor judecătoreşti. 

Cele spuse permit a diferenţia trei sisteme, particulare (subsisteme), trei categorii 
de organe statale care, luate în ansamblul lor, formează aparatul de stat: 

a) organele legislative; 

b) organele executive; 

c) organele judecătoreşti. 

Fiecare categorie de organe îşi găseşte temeiul legal în Constituţie. 

Prima categorie de organe de stat o formează organele legislative. În cazul de 
faţă cuvîntul legislative” nu se foloseşte în sensul strict al cuvîntului. În sensul strict 
al cuvîntului există doar un singur organ de stat care adoptă legi: Parlamentul. Iată 
de ce la analiza organelor legislative se tace referință nu numai la organele centrale, 
ci şi la cele locale. Reieşind din aceasta, categoria organelor legislative include: 
consiliile locale (comunale, orăşeneşti, raionale) şi Parlamentul. 

Organele executive se constituie din primării, executive raionale, orăşeneşti, 
Guvern, Preşedintele Republicii. 

Organele judecătoreşti includ sistemul instanţelor judecătoreşti: judecătoriile, 
tribunalele, Curtea de Apel, Curtea Supremă de Justiţie. 

O asemenea abordare a problemei structurii aparatului de stat se deosebeşte de 
conceptul tradiţional care a predominat ani în şir. Aşa, de exemplu, la analiza 
categoriilor organelor ce formează în ansamblul lor aparatul de stat se evidenţiau, 
de regulă, următoarele categorii de organe: 

l. Organe ale puterii de stat. 

2. Organele executive. 

3. Organele judecătoreşti. 

4. Organele procuraturii. 

5. Organele controlului popular. 

6. Organele de conducere a Forţelor Armate. 


$3. Principiile organizării şi funcţionării aparatului de stat 


Cuvîntul ”principiu” vine de la latinescul "principium” care poate însemna 
“început”, "obîrşie”. În sensul obişnuit cuvîntul “principiu” se foloseşte pentru a 
desemna: 

“|. Element fundamental, idee de bază pe care se întemeiază o teorie ştiinţifică, 
un sistem politic etc. Prepoziţie admisă ca adevărată care serveşte la deducerea 
propoziţiilor unui sistem deductiv. 


2. Lege fundamentală a unei ştiinţe, a unei arte, a unei discipline” (Dicţionarul 

limbii române moderne, Editura Academiei, Bucureşti, 1958). 

Prin principiile de organizare şi activitate a aparatului de stat înţelegem cele mai 
importante idei şi teze care stau la baza construcţiei şi activităţii aparatului de stat 
care dezvăluie esenţa şi destinaţia socială a acestuia. 

Cele ma: importante principii de organizare şi activitate a aparatului de stat sînt 
următoarele: principiul separaţiei şi colaborării puterilor. principiul legalităţii, 
principiul ştiinţific etc. Să examinăm cîteva dintre ele. 

Principiul separaţiei şi colaborării puterilor 

Teoria separaţiei puterilor a apărut în Anglia, fiind formulată iniţial de John 
Locke (1632-1704). iar mai apoi a fost dezvoltată în forma ei cea mai desăvîrşită 
de către Charles Louis Montesquieu (1689-1755) în Franţa. Teoria separaţiei 
puterilor a fost considerată ca una dintre cele mai avansate şi potrivită concepţie de 
organizare a puterii de stat. 

În condiţiile regimului totalitar comunist acest principiu nu a fost recunoscut. S- 
au făcut încercări de a dovedi că poate fi vorba nu de o separație a puterilor, ci de 
o diviziune a muncii în exercitarea unei puteri unice. 

Între timp, situaţia actuală şi practica internaţională ne-a demonstrat destul de 
convingător acele consecinţe la care poate duce neglijarea acestui principiu. În 
legătură cu aceasta nu putem să nu ne amintim de spusele renumitului iluminist 
trancez Charles Montesquieu, care, vorbind despre cele trei puteri ca despre trei 
forţe egale încredințate unor categorii de organe, fiecare avînd rolul unei supape de 
siguranţă pentru celelalte două. spre a se preveni asttel samovolnicia şi arbitrajul (“le 
pouvoir arrete le pouvoir”), scria: "Totul ar fi pierdut dacă acelaşi om sau acelaşi 
corp de fruntaşi, fie ei ai nobililor, fie ai poporului, ar exercita aceste trei puteri: pe 
cea de a face legi, pe cea de a duce la îndeplinire hotărîrile obşteşti şi pe cea de a 
judeca infracțiunile sau litigiile dintre particulari”. 

Vorbind de separarea puterilor în stat nu se are în vedere o izolare ubsolută a lor. 
Dimpotrivă, este necesară şi se impune o conlucrare, o colaborare a lor. lată de ce 
Constituţia Republicii Moldova, proclamînd acest principiu, subliniază şi 
necesitatea colaborării puterilor: "în Republica Moldova puterea legislativă, 
executivă şi judecătorească sînt separate şi colaborează în exercitarea prerogativelor 
ce le revin, potrivit prevederilor Constituţiei” (articolul 6). 

Restructurarea întregului sistem al organelor de stat la etapa dată se face în 
strictă conformitate cu acest principiu. Bineînţeles, nu este suficient să proclami un 
principiu. El trebuie să fie realizat în activitatea zilnică a tuturor verigilor aparatului 
de stat pentru a exclude orice amestec în activitatea organelor de stat. 

Principiul democratismului presupune "guvernarea poporului prin popor şi 
pentru popor”. Acest principiu şi-a găsit reflectare în următoarele prevederi 
constituţionale: 

1) suveranitatea naţională aparţine poporului Republicii Moldova care o exercită 
în mod direct şi prin organele sale reprezentative. Nici o persoană particulară. nici 
o parte din popor, nici un partid politic sau o altă formaţiune obştească nu poate 
exercita puterea de stat în nume propriu. Uzurparea puterii de stat constituie cea mai 

gravă crimă împotriva poporului; 

2) asigurarea participării poporului în soluţionarea celor mai importante 
probleme ale societăţii şi ale statului prin referendum; 

3) asigurarea participării poporului la formarea directă a unor autorităţi publice 
prin alegeri libere, care au loc în mod periodic prin sufragiu universal, egal, direct, 
secret şi liber exprimat; 

4) descentralizarea administrativă; 

5) participarea poporului în procesul legiferării; 

6) obligaţiunea autorităţilor publice să asigure, potrivit competenţelor ce le revin, 
informarea corectă a cetăţenilor asupra treburilor publice. 

Principiul legalităţii presupune înfăptuirea tuturor funcţiilor proprii organelor 
de stat şi persoanelor oficiale în strictă contormitate cu legile şi actele subordonate 
legii în vigoare, conform competenţei prevăzute pe cale legislativă. El înseamnă, de 
asemenea, asigurarea aplicării stricte şi neabătute de către organele, organizaţiile şi 
instituţiile care le sînt subordonate, a actelor normativ-juridice în vigoare, a 
combaterii tuturor încălcărilor de drepturi şi libertăţi ale cetăţenilor. 

Baza legalităţii o constituie Constituţia, legea supremă a statului. Conform 
Constituţiei Republicii Moldova, "nici o lege şi nici un alt act juridic care contravine 
prevederilor Constituţiei nu are putere juridică” (articolul 7). 

Principiul ştiinţific în organizarea şi activitatea aparatului de stat este 
condiţionat de faptul că funcţionarea cu succes a aparatului de stat este de 
neconceput fără abordarea ştiinţifică a soluționării problemelor concrete, fără 
organizarea eficientă a muncii lucrătorilor aparatului de stat, fără o structură 
argumentată din punct de vedere ştiinţific. Principiul enunțat cere îmbinarea 
momentului ştiinţific cu cel administrativ în conducere. 


CAPITOLUL IV 
L ESENȚA DREPTULUI 


| $1. Conceptul dreptului 


Cuvîntul "drept” provine din latinescul “directus”, ceea ce în traducere înseamnă 
drept — orizontal sau vertical -, de-a dreptul, direct, linie dreaptă. 

În viaţa de toate zilele cuvîntul drept este folosit în mai multe sensuri şi anume: 

a) dreptul — o categorie de norme sociale ce reglementează anumite domenii 
de activitate socială, domenii care, de regulă, prezintă un interes sporit pentru 
societate; 

b) dreptul — un sistem de reguli de conduită generală şi obligatorii garantate, 
în caz de necesitate, de către stat; 

c) dreptul — posibilitatea recunoscută a unei persoane de a pretinde ceva de la 
o altă persoană; 

d) dreptul — ştiinţă, adică dreptul ca o totalitate de cunoştinţe despre viaţa ju- 
ridică a societăţii, luată în complexitatea ei; 

e) dreptul — sistem juridic, adică un ansamblu al fenomenelor avînd acest 
umructer, incluzînd în cadrul acestuia: conştiinţa juridică, normele juridice, 
importurile juridice şi formele instituţionale cu caracter juridic; 

f) dreptul — arta binelui şi a echităţii. Cuvîntul "drept” mai este folosit şi în 
«ulitute de adjectiv, pentru a face unele aprecieri de natură morală (de exemplu, om 
drept, acţiune dreaptă, pedeapsă dreaptă etc.). 

In limbajul juridic noţiunea de drept este folosită în două sensuri: drept obiectiv 
Ipozitiv) şi drept subiectiv. Între cele două sensuri există o legătură indisolubilă, 
lepătură care constă în faptul că drepturile subiective există şi se pot exercita numai 
in măsura în care sînt recunoscute de dreptul obiectiv. Cu alte cuvinte, dreptul 
obiectiv (pozitiv) se înfăţişează ca fiind totalitatea normelor juridice ce activează 
intr-un stat, în timp ce dreptul subiectiv este legat de titularul lui. 

Fiecare membru al societăţii ştie în mod aproximativ ce este dreptul. Dar 
Weliniţia precisă a noţiunii dreptului prezintă greutăţi destul de mari. "Şi astăzi 
jutiştii mai caută o definiţie a noţiunii dreptului”, — spunea Immanuel Kant (1724- 
1804). Şi nu încape nici o îndoială că aceste cuvinte şi-au păstrat actualitatea pînă 
in prezent. 

Conceptul dreptului a constituit un motiv al nenumăratelor preocupări ale 
vinditorilor din diferite epoci istorice. Observînd diferitele concepții şi definiții 
wxpuse pe parcursul mai multor ani, putem constata că într-o definiţie, de regulă, se 
tupăsesc următoarele elemente: 

a) constatarea trăsăturilor specifice ale dreptului, trăsături care permit a 
diferenția dreptul de alte fenomene sociale; 

b} enumerarea elementelor dreptului: 

- dreptul constă dintr-un ansamblu de reguli de conduită; 

- regulile de conduită din care este format dreptul sînt generate şi garantate de 
citre stat; 

regulile de conduită care formează dreptul sînt reguli generale, impersonale, 
obligatorii; 

scopul regulilor de conduită din care este format dreptul este de a disciplina 
comportarea membrilor societăţii. 

Din cele spuse, conchidem că dreptul poate fi definit ca un ansamblu de reguli 
de conduită generală şi obligatorie, adoptate (sancţionate) şi asigurate (garantate) 
de stat, reguli al căror scop îl constituie organizarea şi disciplinarea activităţii 
sociale. 

Destul de frecvent dreptul este definit ca o voinţă a guvernanţilor ridicată la rang 
de lege, voinţă al cărei conţinut este determinat de condiţiile de existenţă socială. 
Definiția relatată are drept bază definiţia dată de Marx şi Engels pe la mijlocul 
secolului trecut în "Manifestul Partidului Comunist”. O asemenea definiţie, în 
principiu, poate fi acceptată, ţinîndu-se cont de anumite probleme. Dreptul, într- 
adevăr, este o voinţă a celor ce guvernează. Dar rolul ?voinţei guvernaţilor” nu 
trebuie absolutizat. Guvernanţii nu pot să nu ţină cont şi de voinţa guvernaţilor. 
Neglijarea voinţei acestora din urmă poate accelera procesul de pierdere a poziţiilor 

de către guvernanţi. 

Este adevărat şi faptul că dreptul reflectă realitatea. Realitatea nu poate să nu- 
şi lase amprentele asupra conţinutului dreptului. În acelaşi timp, însă, ar fi o greşeală 
dacă dreptul ar fi considerat doar ca un element al suprastructurii sociale, element 
care în ultima instanţă este o fotografie oarbă a realităţii. Dreptul se dezvoltă 
împreună cu realitatea, dar el însuşi tot apare ca o realitate şi influenţează direct 
asupra realităţii. Realitatea are nevoie de o aşezare juridică corespunzătoare. 

Pentru a vedea ce este dreptul şi a cugeta asupra acestei probleme mai prezentăm 
cîteva definiţii: 

Dan Ciobanu: "Dreptul este o totalitate de norme de conduită în societate, care 
au fost edictate sau sancţionate de stat şi a căror respectare este asigurată, în ultima 
instanţă, prin forţa de constrîngere a statului”. 

Anita Nachitz: Dreptul este ”... un complex de reguli de conduită, avînd menirea 
sa, pe calea unor dispoziţii generale referitoare la raporturile generale tipice, să 
reglementeze, într-un anumit scop conduita-previzibilă a oamenilor, cel puţin cît 
priveşte cadrul ei (căci altfel regula n-ar avea sens)”. 

H.Berman: "Dreptul este unul din cele mai profunde concerne ale civilizaţiei 
omului, pentru că el oferă protecţia contra tiraniei şi anarhiei, este unul din 
instrumentele principale ale societăţii pentru conservarea libertăţii şi ordinii, 
împotriva amestecului arbitrar în interesele individuale”. 


~ o... 


| $2. Legităţile dezvoltării istorice a dreptului 


Odată apărut, dreptul ca şi statul nu rămîne imobil, ci se dezvoltă, se modifică. 
Dreptul este supus unui flux continuu. Normele juridice rămîn în vigoare un timp 
oarecare, apoi sînt înlocuite cu altele. Această reînnoire continuă a dreptului 
depinde, în mare măsură, de faptul că dreptul este un produs al spiritului uman. 
După cum spiritul uman se dezvoltă, ridicîndu-se de la stări inferioare la stări 
superioare de cunoştinţă şi activitate, tot aşa se dezvoltă şi dreptul. Aflîndu-se în 
strînsă legătură cu alte fenomene sociale, dreptul reacţionează, într-o măsură mai 
mare sau mai mică, la toate schimbările ce au loc in cadrul acestor fenomene. 

Bineînţeles, vorbind de evoluţia continuă a dreptului nu trebuie de înţeles că 
evoluţia reprezintă o schimbare absolută. Ca şi oricăror altor fenomene, dreptului 
îi sînt specifice şi anumite elemente constante. Printre aceste elemente constante 
putem numi: 

a) un anumit respect al personalităţii umane; 

b) o anumită limitare a libertăţii individuale. 

Vorbind de un anumit respect al personalităţii umane este necesar a porni de la 
întrebarea: ce se înţelege prin personalitate umană? Pe parcursul istoriei categoria 
dată nu este constantă: la început numărul personalităţilor umane este redus, unii 
nefiind, în general, consideraţi oameni, mai apoi numărul lor creşte de la o etapă 
istorică la alta, de la o societate la alta. 

Mai remarcăm că întotdeauna, chiar şi în condiţiile cînd dreptul reflecta voința 
unui număr redus de indivizi, au existat unele restricţii, limitări a libertăţii 

inlivicluule, chiar şi pentru acei ce făceau parte din aceste minorităţi, minorităţi 
voinţa cărora era reflectată în norme juridice. 

La caracteristica evoluţiei dreptului putem menţiona şi următoarele trăsături 
principale ale acestui proces; 

|. Evoluția dreptului reprezintă o trecere de la elaborarea spontană, inconştientă, 
ln elaborarea deliberată, conştientă a lui; 

2. Tot mai pronunţat are loc trecerea de la particularitate lu universalitatea 
dreptului, adică în dreptul fiecărui popor tot mai frecvent întîlnim norme ce ţin de 
interes general uman. Aceasta se referă mai mult la normele juridice ce 
teplementează drepturile şi libertăţile omului; 

3. Evoluţia dreptului reprezintă o trecere de la motive psihologice interioare la 
imolive superioare. Dacă la început dreptul se naşte din impulsurile imediate, instinc- 
uve, cum ar fi, de exemplu, frica de pericol şi de necunoscut, la etapele mai avansate 
tot mai mult se evidenţiază motivele argumentate din punct de vedere ştiinţific. 

Ca şi în cazul statului pentru descrierea procesului istoric şi a stării de dezvoltare 
a dreptului se evidenţiază, în ansamblu, două modalităţi principale de abordare a 
problemei. 

Prima modalitate a fost diferenţierea formațiilor social-economice. Ca urmare, 
au fost evidenţiate următoarele tipuri istorice de drept: drept sclavagist, drept feu- 
dal, drept burghez, drept socialist. 

Cea de-a doua modalitate, cu o perspectivă mult mai mare, diferențiază: dreptul 
epocii antice, dreptul epocii medievale, dreptul epocii moderne, dreptul epocii 
contemporane. 


$3. Funcţiile dreptului 


Termenul ”funcţie” vine de la latinescul "fonctio” care se traduce prin "muncă”, 
“deprindere”, îndeplinire”. La acest termen în ultimul timp se apelează tot mai 
frecvent, deoarece este imposibil a caracteriza vreun fenomen social la justa lui 
valoare, dacă nu vom înţelege cum fenomenul respectiv activează, lucrează, 
luncţionează. Funcţiile permit caracteristica mai amplă a esenței şi destinaţiei 
fenomenului. 

Problema funcţiilor dreptului este o problemă relativ nouă. Ani în şir problemei 
în cauză nu i-a fost acordată atenţia respectivă, considerîndu-se că dreptului îi revin 
uceleaşi funcţii ca şi statului. O asemenea interpretare însă nu s-a încununat de 
succes. Deşi statul şi dreptul sînt indisolubil legate între ele, aceasta încă nu 
inseamnă că ceea ce-i caracteristic statului în mod automat poate fi atribuit dreptului 
şi invers. Fiecărei din ele îi sînt specifice anumite caracteristici şi trăsături. Din 
aceste considerente în teoria occidentală a dreptului conceptul de funcţie este utilizat 
in cercetările şi analizele funcţionale ale dreptului. 

Dreptul are ca scop disciplinizarea societăţii umane. Acest scop este slujit de o 
serie de funcţii. În literatură pot fi întâlnite mai multe definiţii ale funcţiilor dreptului: 

Funcțiile dreptului sînt acele direcţii (orientări) fundamentale ale acţiunii 
mecanismului juridic, la îndeplinirea cărora participă întregul sistem al dreptului 

(ramurile, instituţiile, normele dreptului), precum şi instanţele sociale special 
abilitate cu atribuţii în domeniul realizării dreptului (Nicolae Popa, Teoria generală 
a dreptului , pag. 80). 

Funcţia dreptului este categoria ce serveşte la determinarea rolului activ şi mul- 
tilateral al dreptului în viaţa şi activitatea societăţii, din punct de vedere al destinaţiei 
principale a dreptului. 

La funcţiile principale ale dreptului se atribuie următoarele: 

1. Funcţia de instituţionalizare juridică a orgânizării social-politice. 

2. Funcţia de conservare, apărare şi garantare a valorilor fundamentale ale 
societăţii. 

3. Funcţia de conducere a societăţii. 

4. Funcţia normativă. 

5. Funcţia intormativă. 

6. Funcţia educativă. 

Funcţia de instituţionalizare a organizării social-politice se manifestă prin 
faptul că dreptul, prin normele sale, reglementează organizarea autorităţilor publice 
ale statului, atribuţiile lor, coraportul autorităţilor publice, modalitatea de exercitare 
a celor trei puteri dintr-un stat: puterilor legislativă, executivă şi judecătorească. 

Funcţia de conservare, apărare şi garantare a valorilor fundamentale ale 
societăţii îşi găsesc expresie prin următoarele: 

- cu ajutorul normelor juridice ce asigură regimul constituţional, ordinea legală 
ete 

- dreptul apără colectivitatea umană, precum şi pe fiecare membru ul 
colectivităţii, el asigură buna funcţionare a colectivităţi, neadmiţînd dezorganizare 
şi conflicte în societate. 

Funcţia de conducere a societăţii. Dreptul este cel mai important instrument de 
realizare a conducerii sociale, a scopurilor social-politice pe care societatea şi le 
propune. Reglementînd cu ajutorul normelor juridice cele mai importante domenii 
de activitate socială, în drept îşi găsesc expresie scopurile pe care societatea şi le 
propune la acea sau altă etapă, problemele cu care ea se confruntă. 

Funcţia normativă a dreptului derivă din necesitatea subordonării acţiunilor 
individuale faţă de conduita tip prescrisă prin normele juridice. Stabilind prin 
normele juridice modalitatea de comportare a organelor statului, organizaţiilor 
obşteşti, a cetăţenilor, statul în acelaşi timp, verifică în ce măsură acest 
compartiment prescris se realizează în practică. E foarte important ca normativitatea 

juridică să fie completată cu normativitatea socială. 

Funcţia informativă. Retlectînd realitatea, în normele juridice se acumulează 
cunoştinţe despre viaţa multilaterală a societăţii, despre problemele stringente ale 
societăţii. Dreptul concentrează în sine schimbările ce au loc în societate. 
Generalizînd normele juridice în vigoare putem face concluzii pentru a aprecia 
principiile orînduirii sociale şi de stat, structura politică a societăţii, caracterul 
relaţiilor economice, nivelul de democratizare a societăţii etc. Ca urmare, din 
normele juridice putem culege o informaţie amplă despre societatea respectivă la 

teca sau altă etapă de dezvoltare. 
Funcţia educativă. Adoptînd norme juridice, statul asigură cadrul organizatoric 
necesar activităţii spirituale şi pune la dispoziţia oamenilor o serie de mijloace 


vulturale şi spirituale prin intermediul cărora se realizează educaţia. Dreptul, prin 
normele sale, ocroteşte valorile spirituale şi culturale care sînt legate nemijlocit de 
luncţionarea normală a mecanismelor sociale. El stabileşte normele convieţuirii 
sociale, orientîndu-i pe oameni ca aceste norme să devină dominante. Chiar şi în 
azul aplicării sancţiunilor, scopul urmărit este de a preveni în viitor abateri de la 
normele juridice, de a educa şi reeduca persoanele. 


$4. Principiile dreptului 


Cuvîntul “principiu” provine din latinescul "principium” şi înseamnă început, 
ubîrşie, element fundamental. În domeniul logicii principiile au un sens imperativ, 
indicînd cum trebuie să gîndim pentru a ne apropia de esenţa obiectului. 

Într-un alt context principiile au o semnificaţie practică şi normativă, indicînd 
ce trebuie să facem, cum trebuie să procedăm în diferite împrejurări practice. În 
ucest sens principiile practico-normative au un sens imperativ. Aceasta însă nu 
înseamnă că trebuie să reducem principiile la norme. 

Prin principii ale dreptului înţelegem atît un fundament al sistemului de drept, 
cil şi o modalitate de coordonare a normelor juridice din cadrul sistemului în jurul 
unei idei călăuzitoare (Gheorghe Boboş, Teoria generală a statului şi dreptului, 
Bucureşti, 1983, pag. 186). 

Principiile de drept sînt acele idei conducătoare ale conţinutului tuturor normelor 
juridice (Nicolae Popa, Teoria generală a dreptului, pag. 67). 

Principiile fundamentale ale dreptului sînt acele idei diriguitoare care se degajă, 
ca urmare a raportului dintre legea fundamentală şi celelalte legi, în principal, din 
Constituţie... Şi care se găsesc şi va trebui să se găsească în întregul... sistem de 
drept... (Ion Dogaru, Elemente de teorie generală a dreptului , Craiova, 1994, pag. 
114). 

Principiile dreptului se caracterizează prin următoarele trăsături: 

- principiile dreptului diferă de la un sistem naţional la altul. În acelaşi timp însă 
anumite principii pot fi caracteristice mai multor sisteme naţionale de drept; 

- principiile fundamentale ale dreptului, de regulă, sînt reflectate în Constituţie; 

- principiile fundamentale ale dreptului sînt idei diriguitoare, idei de bază şi îşi 
păsesc reflectare în întreaga legislaţie; 

- principiile dreptului se pot înfăţişa fie sub forma unei axiome, fie sub forma 
unei deducții, fie sub forma unei generalizări de fapte experimentale; 

princiniile dreptului sînt mobile, stabilitatea lor fiind relativă. 

Teoria dreptului diferenţiază trei categorii de principii ale dreptului: principii 
generale, principii interramurale şi principii ramurale. Principiile generale 
caracterizează întregul sistem de drept, ele constituind în acelaşi timp trăsăturile 
unui tip de drept. Principiile interramurale caracterizează două sau cîteva ramuri de 
drept. Principiile ramurale caracterizează o ramură de drept luată în parte. 

Principiile generale ale dreptului includ: principiul asigurării bazelor legale de 
funcţionare a statului, principiul libertăţii şi egalităţii, principiul responsabilităţi, 
principiul echităţii şi justiţiei, principiul umanismului. _/ 

Principiul asigurării bazelor legale de funcţionare a statului constituie 
principiul-cheie al oricărui stat. El constituie de asemenea o premiză a existenţei 
statului de drept. Într-o societate democratică puterea nu poate să nu aparţină 
poporului. Acesta trebuie să-şi găsească formule juridice potrivite şi structuri 
organizatorice oportune care i-ar permite un cuvînt hotărîtor în soluţionarea 
problemelor principale ale statului. Principiul dat şi-a găsit reflectare în Constituţia 
Republicii Moldova. Articolul 2 al Constituţiei prevede: 

”(1) Suveranitatea naţională aparţine poporului Republicii Moldova, care o 
exercită în mod direct şi prin organele sale reprezentative, în formele stabilite de 
Constituţie. 

(2) Nici o persoană particulară, nici o parte din popor, nici un grup social, nici 
un partid politic sau o altă formațiune obştească nu poate exercita puterea de stat în 
nume propriu. Uzurparea puterii de stat constituie cea mai gravă crimă împotriva 
poporului.” 

Principiul în cauză şi-a găsit reflectare şi în alte articole constituţionale. Aşa, de 
exemplu, conform alineatului (1) al art. 38, "voinţa poporului constituie buza puterii 
de stat. Această voinţă se exprimă prin alegeri libere, care au loc în mod periodic 
prin sutragiu universal. egal, direct, secret şi liber exprimat”. 


Constituţia, de asemenea, stabileşte modalitatea fixă de formare a autorităților ~ 


publice, atribuţiile lor, coraportul în exercitarea prerogativelor ce le revin etc. 

Principiul libertăţii şi egalităţii 

Libertatea şi egalitatea sînt două categorii al căror conţinut formează conţinutul 
principiului fundamental al libertăţii şi egalităţii. Dicţionarul limbii române moderne 
interpretează aceste categorii în felul următor: 

Libertate: ” Starea unei persoane libere care se bucură de deplinătatea drepturilor 
politice şi civile în stat... Starea celui care nu este supus unui stăpîn. Situaţia unei 
persoane care nu se află închisă sau întemniţată”. 

Egalitate: ”... Principiu potrivit căruia tuturor oamenilor şi tuturor statelor sau 
naţiunilor li se recunosc aceleaşi drepturi şi li se impun aceleaşi îndatoriri, prevăzute 
de regulă de drept; situaţie în care oamenii se bucură de uceleaşi drepturi şi au 
aceleaşi îndatoriri”. 

Principiul libertăţii şi egalităţii ca principiu fundamental de drept constă în 
consacrarea în drept a celor două fundamente — libertatea şi egalitatea — ale vieții 
sociale. 

Gînditorii din secolul al XVIII-lea raportau libertatea la drepturi şi numeau 
libertate condiţiile în care poţi face tot ceea ce nu interzice legea. Care lege? — ne 
putem întreba. Desigur. se avea în vedere legea naturală, "corectă” sau dreaptă, 
deoarece mai pot fi şi se întîlnesc legi draconice, legi care în ultima instanţă nu 
contribuie la o libertate reală, ci contribuie la sugrumarea acesteia. Constituţia 
Republicii Moldova tratează problema libertăţii în stricta conformitate cu Declaraţia 

Universală a Drepturilor Omului, cu pactele şi cu celelalte tratate lu care Republica 
Moldova este parte, stabilind totodată prioritatea reglementărilor internaţionale față 
de cele interne. Ea stabileşte, de exemplu. libertatea individuală şi siguranţa 
persoanei (art. 25), libertatea conştiinţei (art. 31), libertatea opiniei şi a exprimării 
tart. 32), libertatea creaţiei (art. 33), libertatea întrunirilor (art. 40). libertatea 
purtidelor şi a altor organizaţii social-politice ş.a. 

Egalitatea este una dintre valorile sociale supreme . Articolul 1! al Declaraţiei 
Universale a Drepturilor Omului proclamă: "Toate fiinţele umane se nasc libere şi 
rale în demnitate şi în drepturi. Ele sînt înzestrate cu rațiune şi conştiinţă şi trebuie 
sñ se comporte unele faţă de celelalte în spiritul fraternității”. 

Pornind de la această valoroasă prevedere Constituţia Republicii Moldova 
acordă problemei egalităţii un articol aparte (art. 16): 

“(1) Respectarea şi ocrotirea persoanei constituie o îndatorire primordială a 
Statului. 

(2) Toţi cetăţenii Republicii Moldova sînt egali în fața legii şi a autorităţilor 
publice, fără deosebire de rasă, naţionalitate, origine etnică, limbă, religie, sex, 
opinie, apartenenţă politică, avere sau de origine socială.” 

Bineînţeles. a proclama ceva încă nu înseamnă totul. E nevoie ca cele proclamate 
să devină o realitate, o modalitate de comportare atît din partea cetăţenilor. cît şi a 
autorităților publice. 

Principiul responsabilităţii 

Responsabilitatea se înfăţişează ca un fenomen social întrucît exprimă un act de 
angajare a individului în contextul relaţiilor sociale. Responsabilitatea determină un 
anumit comportament al individului faţă de alţi indivizi, al individului faţă de 
societate şi al societăţii faţă de individ. 

Responsabilitatea presupune asumarea răspunderii faţă de rezultatul acţiunii 
sociale a omului. 

Responsabilitatea este strîns legată de libertate. Mai mult ca atît: libertatea este 
o condiţie fundamentală a responsabilităţi. 

Ca principiu fundamental al dreptului responsabilitatea apare ca un raport 
conştient al individului la valorile şi normele sociale. 

Principiul echităţii şi justiţiei 

Principiul echităţii şi justiţiei ca principiu fundamental de drept ridică problema 
precizării conţinutului celor două categorii: echitutea şi justiţia. 

Cuvîntul echitate” provine de la latinescul “aequitas” ceea ce în traducere 
inseamnă egalitate. El este interpretat ca un principiu după care raporturile 
vconomico-sociale dintre oameni trebuie să se bazeze pe dreptate şi egalitate, cinste, 
omenie. 

În interesul modern al cuvîntului, principiul echităţii trebuie înfăptuit atît în 
activitatea legiuitorului, cît şi în interpretarea dreptului, operă deosebit de complexă 
ŞI vastă. 

Justiţia este privită ca starea generală şi ideală a societăţii, care se realizează prin 
asigurarea satisfacerii drepturilor şi intereselor legitime pentru toţi indivizii 

împreună şi pentru fiecare în parte. 

Principiul umanismului 

Cuvîntul umanism” provine de la latinescul “humanismus” şi se interpretează 
ca concepţie care proclamă ca principii etice supreme libertatea şi demnitatea 
umană, necesitatea desăvirşirii personalităţii umane. 

Principiul umanismului ca principiu fundamental de drept ridică o problemă pe 
cît de simplă, pe atît de complicată de a fi realizată în viaţa de toate zilele: nu omul 
există pentru drept, ci dreptul există pentru om. Ca urmare, sistemul de drept, în 
ansamblu, ramurile şi instituţiile juridice, fiece normă în parte urmează să fie 
pătrunse de grija faţă de om, de interesele lui. Principiul dat şi-a găsit reflectare chiar 
în articolul | al Constituţiei Republicii Moldova: 

».... (3) Republica Moldova este un stat de drept democratic, în care demnitatea 
omului, drepturile şi libertăţile lui, libera dezvoltare a personalităţii umane, dreptatea 
şi pluralismul politic reprezintă valori supreme şi sînt garantate”. 

Principiile generale ale dreptului nu rămîn într-un spaţiu suspendat, ele nu există 
în mod abstract, fără legătură cu reglementările din ramurile de drept. Fiecare ramură 
de drept, luînd drept bază principiile generale, îşi formulează principiile sale specifice, 
cum ar fi: în dreptul civil — principiul reparării prejudiciului cauzat, în dreptul penal 
— principiul legalităţii incriminării, în dreptul procedural — principiul ascultării şi 
a celeilalte părţi, în dreptul familial — principiul ocrotirii mamei şi a copilului etc. 

Principiile interramurale, caracterizează nu una, ci două sau mai multe ramuri. 
Drept exemplu de asemenea principiu poate servi principiul competivităţii în 
dreptul de procedură civilă şi dreptul de procedură penală. 


CAPITOLUL V 
DREPTUL ÎN SISTEMUL REGLEMENTĂRII 
RELAȚIILOR SOCIALE 


$1. Normele sociale, clasificarea şi trăsăturile lor 


Pentru o mai profundă cunoaştere a esenței, particularităţilor specifice dreptului, 
a rolului acestuia în viaţa societăţii este necesar ca dreptul să fie examinat în 
sistemul general al normelor sociale, să se stabilească legăturile reciproce ale 
dreptului cu alte verigi ale sistemului. 

Normele sociale sînt totalitatea normelor care reglementează relaţiile sociale, 
comportamentul oamenilor, acţiunile colectivelor, categoriilor sociale. Prezenţa 
sistemului integral al normelor sociale este una dintre condiţiile necesare vieţii 
societăţii, un mijloc de administrare socială, de asigurare a interacțiunii zilnice, 
coordonate a oamenilor. : 

Dat fiind faptul că relațiile sociale sînt extrem de variate, extrem de variate sînt 
şi normele sociale ce reglementează aceste relații. În cadrul sistemului de norme 
sociale pot fi evidențiate următoarele subsisteme de norme: 

a) norme etice (norme de morală); b) norme obişnuielnice (sau pur şi simplu: 

obiceiuri); c) norme ale partidelor şi a altor organizaţii social-politice (norme 
politice); d) norme religioase; e) norme juridice; f) norme tehnice. 

Sistemul normelor sociale reflectă gradul realizat în dezvoltarea vieţii 
economice, social-politice, culturale etc. a societăţii. În normele sociale se răsfrîng, 
de asemenea, caracterul puterii de stat, particularităţile naţionale şi istorice ale vieţii 
țării. Normele, care reglementează relaţiile sociale, reflectă şi concretizează în 
totalitatea lor acţiunea legilor obiective a dezvoltării sociale, adică a unor asemenea 
legi care acţionează în virtutea necesităţii natural-istorice. 

Deşi cuprind diverse domenii de reglementare socială şi ca urmare, se clasifică 
in diverse categorii, normele sociale acţionează într-o anumită legătură reciprocă. 
In procesul interacțiunii un grup de norme se completează cu altul. Totodată, toate 
părţile componente care alcătuiesc sistemul normelor sociale, capătă proprietăţi noi. 
Lficiența acţiunii normelor sociale îşi găseşte expresia într-o ordine publică trainică, 
in disciplină, intr-o atmosferă de coluborare a oamenilor. 

Formînd un tot întreg, normele sociale, necătînd la diversitatea lor, au unele 
Irăsături comune: 

1. Orice normă, indiferent de natura ei (morală, politică, juridică etc.), reflectă 
condiţiile epocii istorice, structura socială, interesele diverselor grupări sociale, 
interesele guvernanţilor. Ca urmare, ele nu sînt elaborate pentru totdeauna, ci 
evoluează în funcţie de natura orînduirii sociale; 

2. Normele sociale reglementează relaţiile sociale pentru a condiţiona 
desfăşurarea normală a activităţii umane. În acest seop normele sociale semnifică 
un anumit standard al comportamentului, prescriind anumite acţiuni obligatorii sau, 
dimpotrivă, interzicînd anumite acţiuni. Ele, de asemenea, pot stabili cazurile, în 
cure subiecţii dispun de dreptul de a-şi alege varianta de comportare. Totodată, prin 
intermediul normelor sociale se prescriu drepturile, libertăţile şi îndatoririle 
subiecţilor relaţiilor sociale; 

3. Normele sociale prevăd şi reiese din anumite situaţii tipice, situaţii, care se 
întîlnesc în societate, se întîlnesc în viaţa de toate zilele. Ca urmare, normele sociale 
nu pot cere o acţiune irealizabilă sau nu pot interzice ceva ce nu poate fi interzis. 
E important, de asemenea, ca situaţia tipică reflectată în norme să aibă o însemnătate 
socială; 

4. Normele sociale se adresează unor subiecţi potenţiali şi au un caracter imper- 
sonal, Ele nu au adresaţi concreţi. Norma nu este adresată unei persoane lu concret, 
ci anumitor categorii de persoane; 

5. Normele sociale sînt norme destinate pentru a fi folosite de nenumărate ori; 

6. Normele sociale urmăresc încurajarea acţiunilor şi comportamentelor în 
concordanţă cu scopul general şi prevenirea conduitelor deviante. De aceea normele 
sînt prevăzute cu anumite stimulente pentru comportamentul conform cu 
prevederile lor sau cu sancţiuni pentru comportamentul deviant de la regula 
prescrisă; 

7. Normele sociale ce reglementează aceeaşi activitate trebuie să fie reciproc 
consistente, adică nu i se poate cere aceleiaşi persoane să execute şi să nu execute 
o acțiune în acelaşi timp. 

$2. Corelaţia normelor juridice cu alte categorii de norme sociale 


Dreptul nu apare pe loc gol. Istoriceşte, dreptul s-a desprins treptat din normele 
de morală şi din obiceiuri. În acest sens, morala precede dreptului. 

A. Morala reprezintă un ansamblu de concepţii şi reguli cu privire la bine sau 
rău, drept sau nedrept, permis sau nepermis. Valorile morale reprezintă scopuri 
sociale şi atitudini preterenţiale, cum sînt: responsabilitatea, echitatea, demnitatea, 
dreptatea, libertatea. 

Dreptul nu numai că s-a desprins treptat din morală, dar s-a dezvoltat, a evoluat 
odată cu aceasta. 

În ceea ce priveşte raportul dintre drept şi morală, în timp, s-au conturat mai 
multe puncte de vedere, printre care un loc dominant ocupă următoarele: 

a) dreptul este conceput ca un minim de morală. În viziunea acestei concepţii, 
dreptul şi morala nu sînt altceva decît cele două fațete ale unui fenomen, şi anume: 

- morala este etica subiectivă, iar 

- dreptul este etica obiectivă; 

b) statul este singurul temei al dreptului. Susţinînd că statul este singurul temei 
al dreptului, această concepţie concepe o ordine de drept fără morală. Părtaşii acestei 
concepţii privesc dreptul ca un fenomen, în sine, desprins de orice altă realitate. De 
aici rezultă că nu se poate afirma că dreptul trebuie să fie moral, deoarece nu există 
morală absolută. O reglementare juridică poate fi concomitent conformă cu un 
sistem de morală şi contrazice altui sistem; 

c) curente sociologice. Între primele două concepţii (dreptul "un minimum de 
morală” şi "statul este unicul temei al dreptului”) se plasează curentele sociologice 
care admit prezenţa spontană a dreptului în viaţa socială, ca urmare a presiunii unor 
factori social-politici. Aşa, de exemplu, francezul Leon Duguit consideră că în 
procesul de creare a dreptului legiuitorul ţine cont de conştiinţa socială, sentimentul 
socialităţii, solidarităţii sociale. 

B. Normele obişnuielnice (obiceiurile). Aşa cum am subliniat deja, istoriceşte, 
dreptul nu s-a desprins treptat. numai din morală, ci şi de obicei. Normele obiceiului 
constituie o categorie a normelor sociale. Obiceiurile reprezintă nişte reguli, 
încetăţenite in practica socială ca rezultat al aplicării lor în repetate rînduri, 
criteriului statornic în aprecierea unui anumit gen de relaţii, acţiuni ale persoanei, 
ale colectivului de oameni. Foarte apropiate de obiceiuri sînt tradiţiile care sînt 
modalităţi constituite în comportamentul oamenilor, categoriilor sociale şi care se 
transmit din generaţie în generaţie. Obiceiurile şi tradiţiile au, de regulă, un caracter 
stabil. 

În viaţa socială şi, în primul rînd, în sfera relaţiilor traiului de familie obiceiurile, 
tradiţiile îşi găsesc expresia în ritualuri. Ritualul este o acţiune sau un complex de 
acte ale omului, ale unui grup de oameni avînd un anumit caracter. Aşa sînt, 
bunăoară, ritualurile nupţiale, ritualurile de cumătrie, ritualurile de sărbătorire în 
cadrul familiei a zilelor de naştere etc. 

C. Normele politice tac parte dintre cele mai importante norme sociale. Ele re- 
tlectă legăturile politice din societate şi reglementează relaţiile politice dintre 

autoritățile publice, dintre autorităţile publice şi cetăţenii. 

Normele politice sînt diferite prin obiectul reglementării relaţiilor politice, 
volumul conţinutului. Normele care au cea mai mare importanţă social-politică, şi 
un conţinut larg, se numesc principii politice. Din principiile politice ale societăţii 
lac parte principiile suveranităţii poporului, separării. colaborării puterilor în stat, 
pluralismului politic ş.a. 

Sistemul normelor politice exercită influenţa asupra tuturor laturilor vieţii 
societăţii. Normele politice, materializate în actele juridice ale statului, de exemplu, 
in Constituţie, capătă forma de norme juridice. Astfel, principiul legalităţii este un 
principiu politic şi, totodată, juridic al vieţii societăţii. 

Problema cu privire lu corelarea normelor politice şi juridice nu se soluţionează 
in mod univoc. Trebuie să distingem norma politică şi interpretarea politică a normei 
sociale. Norma politică poate fi materializată nu numai în actul juridic de stat, ci şi 
în alte acte politice. cum ar ti, de exemplu, platformele politice electorale ale 
partidelor. 

Fiecare normă juridică are şi un aspect politic, deoarece la interpretarea ei se 
aplică un criteriu politic. Bineînţeles, aspectul politic diferă de la o normă la alta. 
Cel mai înalt grad politic îl au normele dreptului constituţional. 

D. Normele religioase. Religia reprezintă un sistem de credinţe, convingeri, 
practici, împărtăşite de un grup. oferind fiecărui membru un obiect de adoraţie față 
de Dumnezeu, zei etc. Ea, de asemenea, constituie un sistem de norme sau porunci 
morale întemeiate pe învăţătura cărţilor sfinte sau pe autoritatea întemeietorilor, 
profeților, învăţătorilor ete., un mod de viaţă recunoscut ca obligatoriu de adevărații 
credincioşi. 

Iniţial normele juridice sînt amestecate cu cele religioase. Mai apoi ele se 
desprind de la acestea. O asemenea desfacere a normelor juridice de cele religioase, 
însă, nu trebuie absolutizată. Şi pînă în zilele noastre sfera de reglementare a 
normelor juridice coincide deseori cu cea de reglementare a normelor religioase. 

E. Normele tehnice. Normele tehnice sînt reguli care reglementează procesul 
productiv. Ele se statornicesc între oameni în cadrul participării lor la viaţa eco- 
nomică, socială şi culturală. Scopul normelor tehnice este de a obţine cu minimum 
de efort maximum de rezultat. Normele tehnice pot fi încălcate de oameni, de aceea 
ei sînt sancţionaţi. O asemenea sancţionare se face deoarece nerespectarea lor duce 
la obţinerea unui rezultat nefavorabil, diferit de cel scontat, urmărit, precum şi la 
accidente de muncă etc. 

Deşi legătura acestor norme cu normele juridice este mai puţin pronunţată, 
normele tehnice se interpătrund cu cele juridice. La rîndul lor, normele tehnice pot 
[i folosite şi în activitatea juridică, prin prelucrarea mecanică, cibernetică a unor date 
şi fapte Juridice. 

CAPITOLUL VI 
NORMA JURIDICĂ 


$1. Noţiunea şi trăsăturile esenţiale ale normei juridice 


Din capitolul precedent s-a desprins concluzia că reglementarea relaţiilor sociale 
are loc prin intermediul normelor sociale. Dat fiind faptul că aceste relaţii ţin de 
diverse domenii de activitate umană, diferite sînt şi normele care le reglementează. 
O modalitate socială constituie normele juridice. Cunoaşterea normei juridice 
implică atît caracterizarea trăsăturilor comune tuturor normelor sociale, precum şi 
caracterizarea trăsăturilor ei specifice. Punctul de pornire la caracterizarea normei 
este următorul: orice normă juridică este o normă socială, însă nu fiecare normă 
socială este şi juridică. 

Norma juridică poate fi numită doar acea normă socială ce conţine o regulă de 
conduită, stabilită sau autorizată (sancţionată) de stat, menită să reglementeze cele 
mai importante domenii de activitate umană şi ocrotită, în caz de necesitate, de 
forță coercitivă a statului. 

De aici rezultă următoarele: 

a) normele juridice sînt stabilite sau autorizate de către organele competente de 
stat. Ele exprimă voinţa statului, îndreptată spre reglementarea unui anumit tip de 
relaţii din societate. Exprimată prin normă, voinţa de stat este adresată voinţei 
participanţilor la raporturile din societate, care trebuie să-şi coreleze conduita cu 
îndatorirea sau interdicţia, incluse în normă. Norma este prevăzută întotdeauna 
pentru situaţii din viaţă, în care este posibilă selectarea diferitelor variante ale 
conduitei. Anume de aceea participanţilor la raporturile din societate li se indică 
vartanta necesară, scontată în conduită; 

b) norma juridică are un caracter general. Ea stabileşte trăsăturile-tip ale 
situaţiilor de viaţă, la apariţia cărora trebuie aplicată, indiciile-tip ale relaţiilor 
sociale. Acest indiciu este determinat de normă. Ca urmare, norma juridică apare 
ca model de conduită al participanţilor la relaţia socială concretă; 

c) norma de drept are menirea de a reglementa nu o relaţie aparte, singulară, ci 
un tip de relaţii. Prin aceasta ea se distinge de actele aplicării dreptului (a hotărîrilor 
autorităţilor publice asupra unor cazuri concrete) şi dispoziţiile individuale. Astfel, 
norma de drept reglementează tipul de cazuri şi raporturi, este adresată unui cerc de 
persoane, determinate prin indicii-tip (cetăţeni, alte persoane fizice, persoane 
juridice, persoane oficiale etc.); 

d) norma de drept, la fel ca şi dreptul în ansamblu, este prevăzută să 
reglementeze conduita oamenilor printr-un tip special de relaţii, legătura dintre 
participanţii la care rezidă în drepturi şi îndatoriri reciproce. Acest mod de 
reglementare a relaţiilor sociale şi a conduitei oamenilor alcătuieşte trăsătura spe- 
cifică a realizării dreptului. Normele de drept au un caracter de dispoziţie 
obligatorie: cînd în dezvoltarea relaţiilor sociale se creează sau apar condiţiile de 
realizare, prevăzute de normă, participanţii la aceste relaţii capătă drepturi concrete 

şi îndatoriri concrete, care formează raporturile juridice. Norma ca model al 
raportului de drept în forma generală determină dreptul subiectiv, conduita posibilă 
a unei părţi care participă la raport; 

e) un indiciu specific al normelor juridice este ocrotirea lor prin constrîngere de 
stat. Dreptul n-are nici o valoare fără un aparat în stare să impună prin constrîngere 
respectarea normelor de drept. Prin aceasta normele de drept se deosebesc de alte 
norme sociale, precum şi de apelurile şi adresările, pe care le includ actele 
autorităților publice. Măsurile de constrîngere de către stat, aplicate în cazurile 
încălcării normelor de drept, sînt variate. Ele sînt îndreptate spre exercitarea 
dreptului violat sau spre realizarea îndatoririi neîndeplinite, precum şi spre pedeapsa 
intractorului. 


$2. Structura normei juridice 


Norma juridică constituie elementul primar al sistemului de drept, celula prin- 
cipală din care se construieşte întregul edificiu al dreptului. Pentru a putea fi 
receptată, înţeleasă de către toţi subiecţii de drept norma Juridică trebuie să aibă o 
unumită structură logică din care să rezulte cît mai exact răspunsul la cîteva 
întrebări: 


a) cui este adresată şi în ce împrejurări (condiţii) acţionează? 

b) ce variantă de comportare prescrie statul subiectului de drept, adică ce trebuie 
să facă sau ce trebuie să nu tacă subiectul? 

c) care vor fi consecinţele nerespectării normei juridice? 


Răspunsul la aceste întrebări poate fi găsit în elementele normei juridice care, 
în ansamblul lor, formează structura normei. Astfel, structura unei norme juridice 
poate fi schematic reprezentată în felul următor: 

"dacă — atunci — în caz contrar...” sau: ”Aflîndu-ne pe teritoriul statului (sau: 
fiind cetăţeni ai statului) trebuie să respectăm legile acestui stat: în caz contrar statul 
va aplica intractorului de norme de drept măsuri de constrîngere”. Concretizarea 
ucestor prevederi raportată la anumite norme dă posibilitatea să determinăm cine şi 
în ce condiţii trebuie să respecte norma, ce anume trebuie să se facă pentru realizarea 
ei, prin ce măsuri de constrîngere de către stat această normă este ocrotită în faţa 
încălcărilor. 

În structura normei juridice se disting; 

1) Ipoteza (determinarea cercului de persoane cărora le este adresată norma, 
precum şi împrejurările, în prezenţa cărora ea se realizează); 

2) Dispoziţia (însăşi regula de conduită, exprimată ca determinare a îndatoririlor 
şi drepturilor părţilor în raportul juridic); 

3) Sancţiunea (indicarea măsurilor de constrîngere de către stat pentru 
nerespectarea dispoziţiei). 

Structura normei juridice se bazează pe interdependenţă, caracterul sistematic 
al normelor juridice. Caracterul sistematic este o calitate importantă a dreptului: 
normele juridice sînt indisolubil legate între ele. În anumite aspecte ele se manifestă 
ca dispoziţii, care au ipotezele şi sancţiunile lor. iar în altele — ca elemente ale 

ipotezei sau sancţiunii ale altor norme. Sancţiunea unei norme devine dispoziție la 
nerespectarea normei ocrotite şi la aplicarea măsurilor de constrîngere faţă de in- 
fractor; şi ipotezele devin într-un anumit sens dispoziţii, care indică căror 
circumstanţe anume să li se atribuie importanţă juridică. Astfel din punctul de 
vedere al pietonilor şi conducătorilor mijloacelor de transport respectarea regulilor 
circulaţiei rutiere este o datorie (dispoziţie), iar măsurile administrative pentru 
nerespectarea îndatoririi sînt o sancţiune, un mijloc de constrîngere în vederea 
asigurării respectării acestor reguli. Din punctul de vedere ul organelor de stat şi 
persoanelor oficiale, însărcinate să examineze cazurile despre delictele administra- 
tive, una şi aceeaşi normă apare sub un alt aspect: ipoteza devine descrierea 
delictului administrativ, iar dispoziţie — îndatorirea de a aplica sancţiunea în 
limitele stabilite prin lege şi corespunzătoare formei procesuale; iar mijlocul de 
asigurare a îndeplinirii acestei îndatoriri (sancţiunea) este anularea hotărîrii contrare 
legii şi netundamentate cu privire la delictul administrativ, precum şi 
responsabilitatea personală a persoanelor oficiale, vinovate de inacţiunea sau de 
aplicarea greşită a legii. . 

Vorbind de structura unei norme juridice este necesar să atragem atenţia la 
următoarele. Analiza structurii normei trebuie să fie făcută sub două aspecte: a) 
structura logico-juridică a normei şi b) structura tehnico-legilsativă. 

Structura logico-juridică a normei este stabilă: o normă cuprinde întotdeauna 
cele trei elemente, adică conţine şi ipoteză, şi dispoziţie şi sancţiune. Aceste trei 
elemente se întîlnesc rar întrunite la un loc, într-un articol al actului juridic normativ 
sau chiar în actul normativ concret luat în ansamblu. Pentru a reproduce norma ju- 
ridică în componenţa ei deplină de multe ori este necesar să luăm în consideraţie 
prevederile ce se conţin în mai multe articole ale actului normativ sau, dacă este 
insuficient, prevederile ce se conţin şi în alte acte normative. 

Din acest punct de vedere, remarcăm faptul că părerile unor autori, precum că 
norma juridică poate să nu conţină în mod obligatoriu cele trei elemente, sînt 
incorecte. Asemenea afirmaţii se tac din simplul motiv că structura logico-juridică 
a normei se confundă cu structura ei tehnico-legilsativă expusă în articolele actului 
normativ. O normă nu trebuie confundată cu un articol. Foarte rar un articol conţine 
o normă juridică. De cele mai multe ori, însă, un articol conţine unele elemente ale 
normei sau conţine elemente ale mai multor norme juridice. 

lată de ce la caracterizarea structurii unei norme este necesar să nu uităm 
niciodată de caracterul sistematic al dreptului. 


$3. Clasificarea normelor juridice 


A clasitica, în general, înseamnă a sistematiza, a aranja într-o anumită ordine, 
a determina în ce grupe, în ce categorii poate fi împărţit un tot întreg. 

A clasifica normele juridice, înseamnă a le grupa pe categorii pentru a ne orienta 
în oceanul de norme juridice care ne înconjoară, a le recunoaşte, a le deosebi, mai 
uşor în cazul realizării lor. 

În acest context se poate afirma că problema clasificării normelor juridice 

prezintă un interes deosebit, atît din punct de vedere teoretic, cît şi din punct de 
vedere practic. 

În literatura juridică, pornindu-se de Ja necesitatea cunoaşterii mai profunde şi 
aplicării corecte a normelor juridice, se fac multiple clasificări după diterite criterii: 
ramura de drept, forţă juridică a normei, caracterul prescripţiilor normelor etc. 

1. Ramura de drept 

Ramura de drept constituie un criteriu important pentru clasificarea normelor 
Juridice. Se explică acest lucru prin faptul că ramura de drept pune la bază 
diferențierea normelor în dependenţă de obiectul reglementării normative şi metoda 
reglementării normative, adică dă răspuns la două întrebări extrem de importante şi 
anume: 

a) ce domeniu de activitate reglementează normele juridice; 

b) în ce mod, cum se face acest lucru ? 

Potrivit acestui criteriu normele juridice pot fi clasificate în: norme de drept 
constituţional, norme de drept administrativ, norme de drept civil, norme de drept 
penal, norme de drept familial, norme de drept al muncii etc. 

2. Forţa juridică 

Forţa juridică a normelor de drept depinde, în primul rînd, de locul pe care îl 
ocupă actul normativ în sistemul actelor normative. Putem diferenţia: 

a) Norme juridice cuprinse în legi. Acestea, la rîndul lor, pot fi: 

- norme juridice cuprinse în Constituţie; 

- norme juridice cuprinse în legi organice; 

- norme juridice cuprinse în legi ordinare. 

b) Norme juridice cuprinse în acte normative subordonate legii. Acestea, la 
rîndul lor, pot fi: 

- norme juridice cuprinse în hotărîri normative ale Parlamentului; 

- norme juridice cuprinse în decrete ale Preşedintelui Republicii; 

- norme juridice cuprinse în hotărîri ale Guvernului; 

- norme juridice cuprinse în alte acte normative (ordine ministeriale şi 
departamentale, norme juridice cuprinse în acte normative ale autorităţilor publice 
locale etc.). 

3. Structura tehnico-legislativă sau modul de redactare 

Remarcăm, de la bun început, că unii autori vorbesc de structura logică ca 
criteriu de clasificare a normelor juridice. Considerăm că drept criteriu de clasificare 
poate servi nu structura logică (din punct de vedere logic o normă întotdeauna este 
completă), ci structura ei tehnico-legislativă sau modul de redactare a normei. 
Potrivit acestui criteriu pot fi: 

a) Norme juridice complete. Sînt norme juridice complete acele norme care 
conţin în textul lor, întrunite la un loc, cele trei elemente de structură: ipoteza, 
dispoziţia, sancţiunea. 

b) Norme juridice incomplete. Caracteristic pentru aceste norme este faptul că 
nu toate elementele de structură ale normei se întrunesc într-un text al normei. 

La rîndul lor, normele juridice incomplete pot fi: 

- norme de trimitere (cele care necesită luarea în considerație a textului complet 
al actului normativ respectiv); 

- norme în alb (cele care necesită luarea în considerație a textelor altor acte 
normative). 

4. Caracterul conduitei prescrise 

Caracterul conduitei prescrise rezultă din modul de reglementare a acestei 
conduite. În dependență de aceasta normele juridice se clasifică în: 

a) norme imperative; 

b) norme dispozitive. 

Normele imperative sînt normele care prescriu comportamentul subiecților de 
drept şi nu admit nici o abatere de la acesta. La rîndul lor, normele imperative pot fi: 

- norme onerative — care prescriu în mod expres obligația săvîrşirii unei acțiuni 
(de exemplu, conform alineatului (4) al art. 48 al Constituției Republicii Moldova, 
"Copiii sînt obligaţi să aibă grijă de părinți şi să le acorde ajutor”); 

- norme prohibitive — care interzic săvîrşirea unor acţiuni (de exemplu, 
majoritatea normelor de drept penal conţin interdicții). 

Normele dispozitive sînt normele care acordă posibilitatea unui larg 
comportament subiecţilor de drept, adică normele care nici nu obligă, nici nu 
interzic o acţiune. La rîndul lor, aceste norme pot fi: 

- norme permisive — care permit o anumită conduită; 

- norme supletive — care acordă subiectului posibilitatea să aleagă singur una 
din variantele de conduită prevăzute de normă (de exemplu, conform art. 19 al 
Codului căsătoriei şi familiei, "la încheierea căsătoriei soţii, după dorinţa lor, îşi aleg 
numele de familie al unuia dintre soţi ca nume de familie comun al lor sau fiecare 
soţ îşi păstrează numele de familie de pînă la căsătorie”). 

5. Gradul şi intensificarea incidenţei 

Contorm acestui criteriu pot fi diferenţiate: 

a) norme care reglementează direct conduita oamenilor; 

b) norme care reglementează indirect conduita (norme care se prezintă sub 
formă de principii, definiţii etc.). 

6. Sfera de aplicare 

Potrivit acestui criteriu, normele juridice pot fi: 

a) norme generale — care au cea mai largă sferă de aplicare; 

b) norme speciale — sînt aplicate într-un domeniu restrîns de relaţii sociale; 

c) norme de excepţie — care stabilesc excepţii de la regula generală. 

Normele cu caracter general şi special sînt pe larg aplicate în cadrul diverselor 
coduri, care conţin, de regulă, părţi generale şi speciale. 

7. Criteriul socio-juridic 

Potrivit acestui criteriu, normele juridice se clasifică în: 

a) norme punitive — care prevăd pedeapsa juridică pentru cei ce nu respectă 
comportamentul prescris de lege; 

b) norme stimulative — care stabilesc un anumit sistem de stimulente. 

Normele juridice pot fi clasificate şi după alte criterii. 

CAPITOLUL VII 
IZVOARELE DREPTULUI 


$1. Noţiunea de izvor de drept 


Dreptul constituie un sistem de norme, care îmbracă o anumită haină juridică, 
ia o anumită formă, datorită căreia sînt aduse la cunoştinţă întregii societăţi. 
"Dreptul, — scria Hegel, — trece în existenţa faptică mai întîi prin formă, prin 
faptul că este pus ca lege...”. Forma de exprimare a normelor juridice, modalitatea 
principală prin care dreptul devine cunoscut de cei al căror comportament îl prescrie 
poartă denumirea de izvor de drept. 

Noțiunea de izvor de drept este utilizată în mai multe sensuri, dintre care cele 
mai răspîndite sînt: 

- izvor material şi izvor formal al dreptului; 

- izvor direct şi izvor indirect (mediat) al dreptului; 

- izvor Scris şi izvor nescris al dreptului; 

- izvor intern şi izvor extern al dreptului. 

Izvoarele materiale ale dreptului mai sînt denumite şi izvoare reale. Ele sînt 
concepute ca un sistem de factori sociali, politici, ideologici, materiali, precum şi 
cadrul natural, social-politic, uman etc., care determină acţiunea legiuitorului sau 
dă naştere unor reguli izvorite din necesităţile practice de reglementare prin norme 
juridice a unor relaţii sociale. 

Izvorul formal al dreptului se interpretează ca forma de adoptare sau sancţionare 
a normelor juridice, modul de exprimare a normelor, adică sursa în care normele 
juridice sînt reflectate. Izvorul formal caracterizează mijloacele speciale pe care 
statul le aplică pentru ca voinţa guvernanţilor să capete un veşmînt juridic. De 
obicei, acest rol revine actelor normative. 

Izvorul direct al dreptului prezintă modalitatea prin care normele juridice sînt 
exprimate. Izvoare directe ale dreptului sînt considerate actele şi contractele norma- 
tive. 

Indirecte sînt considerate acele izvoare, care, pentru a fi considerate juridice, 
trebuie să fie validate, sancţionate de o autoritate publică competentă. În calitate de 
izvor indirect pot servi, de exemplu, obiceiurile sau normele elaborate de organizaţii 
nestatale. Aceste norme devin juridice numai din momentul în care au fost 
confirmate în modul respectiv de autoritatea publică. 

Scrise sînt considerate izvoarele care necesită o formulare strictă, determinată 
de principiile legiferării. De exemplu, actul normativ se prezintă totdeauna sub 
formă scrisă, pe cînd obiceiul poate fi transmis şi pe cale orală. 

Nu sînt unanime părerile ce ţin de izvorul intern şi izvorul extern ul dreptului. 
Unii autori consideră că izvorul intern al dreptului îl constituie normele juridice. 
Alţii susţin că izvorul intern îl formează însăşi voinţa general-obligatorie ridicată 
lu rangul de lege. În ceea ce priveşte izvorul extern al dreptului, el caracterizează 
mijloacele prin care voinţa, devenită statală, obţine o haină juridică adecvată. 

În sfîrşit, noţiunea de izvor al dreptului este utilizată şi în alte sensuri. Aşa, de 
exemplu, se consideră că politica constituie izvorul politic al dreptului, în sensul că 
autoritatea publică este cea care gîndeşte viitoarele norme juridice. La fel conştiinţa 
juridică este considerată ideologie a dreptului. 

Aşadar, studierea izvoarelor dreptului ne permite să ajungem la concluzia că 
există multiple şi variate forme pe care dreptul le îmbracă, există o diversitate de 
izvoare ale dreptului. Multitudinea izvoarelor de drept este proprie tuturor 
sistemelor de drept. Ea se lămureşte, în primul rînd, prin diversitatea relaţiilor 
sociale supuse reglementării juridice. Nu încape îndoială că o singură formă de 
exprimare a dreptului ar îngrela folosirea acestuia. 

În evoluţia sa dreptul a cunoscut următoarele forme de exprimare (izvoare 
formale): 

a) obiceiul juridic (cutuma); b) practica judiciară şi precedentul judiciar; c) 
doctrina; d) contractul normativ; e) actul normativ. 


§2. Caracteristica izvoarelor formale ale dreptului 


1. Obiceiul juridic (cutuma) 

În succesiunea istorică a izvoarelor de drept, obiceiul juridic ocupă, fără 
îndoială, primul loc. Obiceiul este cea mai originală formă de manifestare a voinţei 
sociale. Chiar în formele cele mai rudimentare, primitive de convieţuire umană 
găsim unele reguli care nu sînt impuse, în mod expres, dar de fapt sînt respectate 
aproape din instinct. Aceste reguli apar prin repetarea constantă a unor acte, repetări 
cărora li se impune o obligativitate. Elementul lor material, elementul central îl 
constituie repetarea constantă. Bineînţeles, o repetare constantă, continuă, nu este 
suficientă ca fapta să se transforme în obicei juridic (să luăm, de exemplu, regulile 
de prudenţă, de igienă, de conduită personală etc.). Pentru aceasta se cere ca 
"repetarea să se sprijine pe convingerea că această repetare este absolut obligatorie, 
aşa încît alții pot să o ceară” (Giorgio Del Vecchio, Lecţii de filosofie juridică, pag. 
226). 

Mecanismul trecerii unui obicei din sistemul general al normelor sociale în 
sistemul izvoarelor dreptului este marcat de două momente importante: 1) fie că 
statul sancţionează (recunoaşte) un obicei şi-l încorporează într-o normă oficială; 
2) fie că obiceiul este invocat de părţi ca normă de conduită în fața unei instanţe de 
judecată şi aceasta îl validează de regulă juridică. 

Normele obişnuielnice, recunoscute de puterea de stat, formează dreptul 
obişnuielnic sau dreptul cutumiar. El a jucat un rol deosebit de important ca izvor 
de drept, mai ales în dreptul epocii antice şi medievale. 

Primele acte normative scrise sînt de fapt mai mult nişte culegeri de cutume 
juridice şi mai puţin o creaţie conştientă a legiuitorului. Acest lucru poate fi lesne 
de înțeles, analizînd conţinutul Legii celor 12 table la Roma, Legea salică la franci. 

În epoca medievală numărul cutumelor a sporit şi mai mult încît s-a pus 
problema sistematizării lor. Sînt cunoscute asemenea culegeri de cutume. cum ar fi 
Oglinda saxonă (Sachsenspiegel) din 1230; Oglinda svabă (Schwabenspiegel) din 

1273-1282; Aşezămintele lui Ludovic cel Sfint (1270). 

Dreptul cutumiar a avut o importanţă majoră şi pentru ţara noastră. Primele 
legiuiri (ale lui Alexandru cel Bun. ale lui Vasile Lupu. ale lui Matei Basarab etc) 
lăsau loc larg de manifestare a obiceiurilor. Aşa, de exemplu, Codul Calimach 
(1817) prevedea următoarele: "dacă în acest cod nu s-ar afla o lege potrivită la 
pricina înfăţişată atunci se cuvine a se urma pămîntescului obiceiu, carele, în 
curgerea de mulţi ani de obşte păzindu-se şi între judecători cercetîndu-se, s-au 
întărit şi cu chipul acesta au dobîndit putere legiuită”. 

Obiceiul, deşi extrem de rar, mai continuă să acţioneze şi în zilele noastre. El nu 
constituie un izvor de drept important în statele ce ţin de civilizaţia juridică romano- 
germanică. Dreptul cutumiar ocupă un loc major în sistemul izvoarelor de drept în 
statele ce se raliază la civilizaţia (familia) juridică anglo-saxonă (Common Law). 

2. Practica judiciară şi precedentul judiciar (jurisprudenţa) 

Practica judecătorească, denumită şi jurisprudenţă, este alcătuită din totalitatea 
hotărîrilor judecătoreşti, pronunţate de către instanţele de toate gradele, pe baza 
interpretării şi pentru aplicarea legii. 

Cu toate că o hotărîre judecătorească este un act individual, un act de aplicare 
a dreptului, în care judecătorul dă o soluţie într-un litigiu pe baza normelor judiciare 
în vigoare. activitatea jurisdicţională are o importanţă foarte mare. Această activitate 
se manifestă în mod evident îndată ce viaţa socială a ieşit din faza pur instinctivă 
(cum era de multe ori, mai ales la început, în cazul obiceiurilor), cerînd adoptarea 
unei decizii. Judecătorul care aplică normele juridice constată în ce măsură 
problema apărută se încadrează în sistemul normelor juridice existente. În acelaşi 
timp, activitatea jurisdicţională poate sugera şi noi idei, impuse de dezvoltarea şi 
complexitatea raporturilor sociale. 

Pe parcursul evoluţiei istorice rolul practicii judiciare într-o măsură mai mare sau 
mai mică, a fost apreciat. Datorită activităţii judecătoreşti, practicii acumulate s-au 
făcut corectificările respective căutîndu-se cele mai oportune soluţii. 

Unele sisteme de drept, precum ar fi cele de tipul anglo-saxon (Common-Law 
— Anglia, S.U.A., Canada) includ hotărîrile pronunţate de instanţele judecătoreşti 
în sistemele izvoarelor de drept. Precedentele judiciare sînt considerate izvoare de 
drept şi în statele cu alt sistem de drept. Aşa, de exemplu. în Elveţia există opinia 
că unele hotărîri ale Tribunalului federal constituie adevărate izvoare de drept. 

În ţara noastră, deşi practicii judiciare i se acordă o atenţie sporită, de regulă, 
practica juridică nu este considerată ca izvor de drept. Cu unele rezerve se acceptă 
a fi recunoscute ca izvor de drept hotărîrile judecătoreşti ce ţin de unele ramuri ale 
dreptului (dreptul civil, dreptul familial, dreptul muncii etc.). 

Considerării practicii judiciare ca izvor de drept se opune, de asemenea, 
principiul separării puterilor în stat. 

3. Doctrina (ştiinţa juridică) 

Doctrina cuprinde analizele, investigaţiile, interpretările pe care oamenii de 
specialitate le dau fenomenului juridic. Ştiinţa juridică are o importanţă majoră: ea 
contribuie la înţelegerea fenomenului juridic. în cunoaşterea relaţiilor sociale supuse 

| reglementării juridice în interpretarea şi aplicarea corectă a legii, în dezvoltarea şi 

| perfecționarea dreptului. 

| Istoriceşte vorbind, doctrinei i-a revenit un rol creator direct. În acelaşi timp, ea 

| nu poate fi considerată izvor de drept. Ştiinţa juridică a fost recunoscută în epoca 
antică şi cea medievală. Aşa, de exemplu, împăratul romanilor Adrian a decis că 
judecătorii sînt obligaţi să ţină seama de părerea unanimă a celor ce creau dreptul. 


| Şi in Evul Mediu doctrina a avut un rol important, judecătorii apelînd la operele 
ştiinţifice spre a găsi soluţii potrivite pentru cauzele deduse în faţa lor. S-a ajuns 
| chiar pînă la aceea că se vorbea de "un drept al profesorilor”, de ”cutuma 
specialiştilor” etc. Treptat însă rolul doctrinei a început să scadă, nemaifiind 


considerată ca izvor al dreptului. 

4. Contractul normativ 

Contractul (de la latinescul ”contractus” — a strînge) este un acord încheiat între 
două sau mai multe persoane fizice ori juridice, din care decurg anumite drepturi şi 
obligaţii. Ca act juridic, contractul constituie acordul între două sau mai multe 
persoane în scopul de a produce etecte juridice, adică acordul ce naşte, moditică, 
transmite, sau stinge raporturi juridice. 

Contractul rezultă din norme juridice şi se face în strictă contormitate cu ele. Mai 
sînt însă şi contracte care conţin, stabilesc anumite reguti de conduită. În asemenea 
cazuri se spune că contractul este normativ. Spre deosebire de celelalte contracte, 
contractul normativ este izvor al dreptului. 

Contractele normative pot opera în astfel de domenii, cum ar fi: 
| a) în dreptul constituţional, în materia organizării şi funcţionării structurii 

federative a statelor; 

b) în dreptul muncii şi securităţii sociale contractul colectiv de muncă este un 
contract normativ, deoarece, în conţinutul său, stabileşte reguli de conduită generală 
şi obligatorie; 

c) în dreptul internaţional public contractul normativ poate fi întîlnit sub forma 
tratatelor şi acordurilor internaţionale. 

Conform prevederilor Constituţiei Republicii Moldova, pactele şi tratatele 
privitoare la drepturile fundamentale ale omului, la care Republica Moldova este 
parte, constituie un izvor de drept (art. 4). 

5. Actul normativ-juridic 

A. Consideraţii generale 

Actul normativ-juridic poate fi definit ca fiind izvorul de drept creat de organele 
autorităţii publice (Parlament, Guvern, Preşedinte, organele autorităţilor publice 
locale), izvor care conţine reguli generale şi obligatorii, a căror aplicare, la nevoie, 
este asigurată prin forţa coercitivă a statului. 

4 Caracteristice pentru actele normativ-juridice sînt următoarele trăsături generale: 
|. Ele sînt acte ale activităţii de elaborare a dreptului de către stat (organele sale) 
şi includ prescripţii juridice obligatorii cu caracter general despre conduita 
oamenilor şi organizaţiilor — normele juridice, precum şi prescripţiile privind 
instituirea, modificarea sau suspendarea acţiunii (anularea) normelor juridice. 

2. Actele normativ-juridice îşi extind acţiunea nu asupra unui raport concret şi 
nu asupra unui cerc individual concret de raporturi, ci asupra unui sau altui tip de 
raporturi sociale şi asupra tipului de acţiuni ale oamenilor, care alcătuiesc conţinutul 
lor. 

3. Spre deosebire de actele individuul-juridice (actele de execuţie şi aplicare a 
normelor de drept), actele normativ-juridice sînt adresate oricărui subiect ce 
participă la aceste relaţii, pot fi aplicate în mai multe rînduri, adică de fiece dată cînd 
este vorba de tipul respectiv de raporturi şi îşi menţin acţiunea indiferent de faptul 
că au apărut sau au încetat raporturile individuale prevăzute în acest act. De 
exemplu, prescripţie codului civil sînt aplicabile oricărui cetăţean sau organizaţie, 
care a intrat în relaţii patrimoniale de proprietate, cumpărare- vînzare, închiriere a 
averii sau a încăperii de locuit şi alte raporturi, reglementate prin dreptul civil. Codul 
penal poate fi aplicat oricărei persoane, care a săvîrşit o acţiune periculoasă pentru 
societate. Prescripţiile acestor acte nu-şi epuizează acţiunea ca urmare a unui sau 
chiar a mai multor acte de aplicare sau îndeplinire. Ele se aplică şi se utilizează în 
repetate rînduri. Anume aceasta denotă că prescripţiile juridice ale actelor 
menţionate sînt aplicabile la un tip sau altul de relaţii sociale, au un caracter 
normativ general, sînt norme de drept. 

Spre deosebire de actele normative, actele individuale de stabilire a pensiei, de 
numire a unei persoane în funcţie, de angajare (contractul de muncă), de înscriere 
ca membru al cooperativei se referă nu la fiecare persoană, ci personal la 
participanţii acestui raport individual. Actele despre formarea unui organ, despre 
conferirea unui titlu onorific sînt, de asemenea, individuale prin valoarea lor. 
Trebuie să distingem de actele individuale care se referă la persoane, organe sau 
localităţi concrete, prevederile sau statutele unui sau altui organ sau organizaţii. 
Aceste acte sînt doar aparent individuale, prin denumirea lor, însă prescripţiile lor 
reglementează toate tipurile de relaţii, la care participă organul sau organizaţia 
respectivă, ele nu se epuizează prin folosirea lor de o singură dată şi se extind asupra 
fiecăruia care intră în relaţii cu organul (organizaţia), cu raportare la care a fost 
emisă prevederea (statutul). Prin urmare, ele sînt normative. Drept exemplu pot 
servi: Regulamentul de ordine interioară a întreprinderii, organizaţiei, instituţiei. 

Şi invers, contractul concret de livrare sau contractul de antrepriză pentru 
construcţii capitale se încheie între două întreprinderi (părţi) şi expiră după termenul 
stabilit sau după îndeplinirea condiţiilor contractului. În felul acesta prescripţiile 
actului, deşi se îndeplinesc nu o singură dată în perioada acţiunii lor, au un caracter 
individual, nu sînt norme de drept. 

Actele normativ-juridice care includ norme de drept se deosebesc, de asemenea, 
de alte acte juridice cu caracter general. Astfel, dispoziţiile, adresate unui cerc larg 
de organe şi organizaţii (bunăoară, tuturor ministerelor şi departamentelor sau 
organelor locale) cu prescripţiile ”a intensifica controlul în vederea respectării 
ordinii”, a lua măsuri pentru îndeplinirea planurilor” au o importanţă generală, şi 
nu individuală. 

Asemenea acte dispozitive şi de control au o importanţă deosebită pentru 


55 


conducerea de stat şi un caracter general, însă nu stabilesc norme juridice noi şi nici 
nu le modifică pe cele în vigoare, adică nu sînt acte de elaborare a dreptului. 

Actele normativ-juridice de elaborare a dreptului se deosebesc şi de actele 
generale de liimurire sau interpretare oficială a normelor juridice, care, de asemenea, 
nu stabilesc noi norme de drept, nu moditică conţinutul celor în vigoare, ci doar 
precizează esenţa lor, uneori insuficient dezvăluită în textul legii. 

Printre actele de elaborare a dreptului sînt şi acte, în care nu se expune conţinutul 
normelor juridice, dar care determină sau confirmă din punct de vedere juridic 
stabilirea, modificarea sau anularea normelor incluse în alte acte. Asemenea acte se 
deosebesc de actele individuale sau de actele generale cu valoare dispozitivă, de 
control: cu ajutorul lor se stabilesc norme juridice noi, se modifică sau se anulează 
cele în vigoare pînă atunci; ele sînt adresate unui cerc nedeterminat de persoane, nu 
se epuizează prin îndeplinirea de o singură dată ete. Iată de ce aceste acte sînt acte 
ale elaborării dreptului şi au caracter normativ. 

B. Categoriile actelor normative 

Sistemul actelor normative-ale organelor de stat, interdependenţa acestor acte, 
precum şi ordinea emiterii lor sînt reglementate de constituţie şi de alte legi. Această 
reglementare asigură realizarea principiilor democratice ale sistemului de izvoare 
ale dreptului — supremaţia legii, caracterul obligatoriu al hotărtrilor organelor 
ierarhic superioare pentru cele ierarhic inferioare. al hotăririlor organelor locale ale 
puterii în limitele teritoriului din subordine. În felul acesta se asigură hotărîrea uni- 
tormă a chestiunilor principale ale politicii statului în întregul sistem de acte nor- 
mative. 

Locul pe care îl ocupă unul sau alt act juridic-normativ în sistemul general al 
acestor acte este determinat de locul organului care l-a emis în sistemul organelor 
statului, iar sfera acţiunii, orientarea şi limitele conţinutului actelor — de 
competenţa organului menţionat. Pe această bază apare interdependenţa actelor 
normativ-juridice ule organelor de stat, exprimată în forţa lor juridică. Actele 
organelor ierarhic superioare dispun de o putere juridică mai mare, iar actele 
organelor ierarhic inferioare (subordonate), care trebuie emise în corespundere cu 
primele, au o forță juridică mai mică. 

egile 

Printre actele normative locul central îi revine legii. Termenul “lege” este folosit 
atît în sens larg (lato sensu), cît şi în sens îngust (stricto-sensu) al cuvîntului. 

În sens larg, prin lege se înțelege orice act normativ elaborat de autoritățile 
publice. 

În sens restrîns, termenul "lege” desemnează actul normativ elaborat de organul 
legislativ (Parlament). 

În ierarhia lor, legile propriu-zise sînt situate după criteriul forței lor juridice. 

Parlamentul Republicii Moldova, singurul deținător al puterii de reglementare 
prin lege a relațiilor sociale, emite, în exercitarea acestei puteri, trei categorii de legi: 
legi constituționale, legi organice şi legi ordinare. 

Legile constitutionale ocupă primul loc în ierarhia legilor atît prin conținutul lor, 

cît şi datorită procedurii speciale de adoptare a acestora. Astfel, prin conţinutul lor, 
legile constituţionale sînt legi care introduc texte noi în Constituţie, abrogă anumite 
texte constituționale sau le moditică pe cele existente. 

Legile organice ocupă locul secund în ierarhia legilor. Legile organice sînt legi 
ce reprezintă o prelungire a materiilor constituţionale şi ele pot interveni numai în 
domeniile expres prevăzute de Constituţie (alineatul 3 a!) articolului 72 al 
Constituţiei Republicii Moldova) sau domenii pentru care Parlamentul consideră 
necesară adoptarea de legi organice. 

Legile ordinare intervin în orice domeniu ul relaţiilor sociale, cu excepţia celor 
rezervate legilor constituţionale şi legilor organice. 

Toate celelalte acte normative poartă denumirea generală de acte normative 
subordonate legii. O asemenea denumire este chemată să sublinieze respectarea 
strictă a principiului de supremație a legii în procesul de elaborare a actelor norma- 
tive, precum şi în perioada lor de acţiune. 

La categoria actelor normative subordonate legii sînt atribuite: hotărîrile 
Parlamentului, decretele prezidenţiale, hotărîrile Guvernului, actele organelor 
administraţiei publice centrale de specialitate, actele autorităţilor publice locale. 

Hotăriîrile Parlamentului, de regulă, sînt acte de aplicare a normelor juridice şi, 
prin urmare, nu conţin norme juridice şi nu au caracter normativ. În acelaşi timp, 
însă, se mai elaborează hotărîri ce conţin anumite norme juridice. Aceste hotărîri de 
cele mai multe ori, sînt emise în scopul executării legilor şi sînt subordonate 
acestora. 

Decretul Preşedintelui Republicii 

Potrivit prevederilor articolului 94 al Constituţiei. în exercitarea atribuţiilor sale, 
Preşedintele Republicii Moldova emite decrete, obligatorii pentru executare pe 
întreg teritoriul statului. Categoria actelor normative nu includ toate decretele 
prezidenţiale, ci doar numai decrete care conţin norme juridice. Nu sînt acte norma- 
tive, de exemplu, decretele aplicative (prin care se conferă decoraţii şi titluri de 
onoare, se acordă grade militare supreme, se soluţionează problemele cetăţeniei, se 
acordă grațiere etc.). 

Hotăriîrile Guvernului 

Conform art. 102 al Constituţiei Republicii Moldova, "Guvernul adoptă hotărîri 
şi dispoziţii...”. Dispoziţiile întotdeauna sînt acte aplicative. Hotărîrile Guvernului 
pot avea atît caracter normativ, precum şi aplicativ. Este important de subliniat însă 
faptul că hotărîrile se emit pentru organizarea executării legilor. Prin faptul că 
Guvernul adoptă hotărîri normative nu rezultă că lui i se recunoaşte calitatea de 
organ legislativ. 

Alte acte normative 

Intră în această categorie uctele emise de conducătorii organelor administraţiei 
publice centrale de specialitate (ministere, departamente), precum şi cele care sînt 
emise de autorităţile publice locale. Ele sînt izvoare de drept în măsura în care conţin 
norme juridice şi au forță juridică ca şi legile, decretele, hotărîrile Guvernului. 


$3. Acţiunea actelor normative în timp, spaţiu şi asupra persoanelor 


Normele juridice sînt adoptate în vederea realizării lor practice. Adoptînd un act 
normativ legiuitorul urmăreşte scopul ca normele ce se conţin în el să contribuie la 
reglementarea eficientă a relaţiilor sociale respective, să ofere garanţii acestor relaţii 
şi să protejeze anumite valori sociale. Din aceste considerente o importanţă 
deosebită are acţiunea actelor normative. 

Coordonatele principale ale acţiunii actului normativ sînt: timpul, spaţiul şi 
cercul de persoane. 

1. Acţiunea actului normativ în timp 

Timpul acţiunii actului normativ defineşte durata acestuia, perioada acţiunii lui. 
Un act normativ nu poate fi veşnic, deoarece nu sînt constante, veşnice nici relaţiile 
sociale reflectate în el. În acelaşi timp, însă, adoptînd un act normativ, legiuitorul 
consideră că el va funcţiona o durată mai mare sau mai mică de timp. Această durată 
este cuprinsă între două momente esenţiale: momentul iniţial al actului normativ 
(intrarea în vigoare) şi momentul final (abrogarea). 

Momentul iniţial caracterizează momentul intrării în vigoare a actului normativ. 

Să analizăm, de exemplu, acţiunea unei legi în timp. Regula generală în această 
privinţă este că o lege intră în vigoare la data publicării ei în Monitorul Oficial al 
Republicii Moldova (art. 76 al Constituţiei). Ca urmare, legea are efect juridic numai 
asupra evenimentelor de după publicarea ei. Acest principiu îşi găseşte explicaţia 
în faptul că oamenii pentru a-şi coordona conduita lor cu prevederile legii, trebuie 
să cunoască mai întîi prevederile ei. 

De la această regulă sînt următoarele abateri: 

a) o lege intră în vigoare la o dată prevăzută în textul ei (art. 76 al Constituţiei). 

În legătură cu aceasta nu poate fi trecută cu vederea următoarea prevedere 
constituţională extrem de importantă: ”nepublicarea legii atrage inexistenţa 
acesteia”. Prin urmare, data indicată în textul legii nu poate precede publicării legii. 

Stabilirea unei date ulterioare de intrare în vigoare a legii este determinată de 
necesitatea pregătirii acţiunii noii legi, în special cînd aplicarea ei necesită anumite 
măsuri organizatorice sau atrage după sine schimbări fundamentale; 

b) o lege se aplică unor situaţii întîmplate anterior apariţiei ei. 

Aplicarea retroactivă a legii are loc în: 

- cazul legii penale mai blînde (“nu se va aplica nici o pedeapsă mai aspră decît 
cea care era aplicabilă în momentul comiterii actului delictuos” — art. 22 al 
Constituţiei Republicii Moldova); 

- cazul unor situaţii de pînă la apariţia legii, dar nesoluţionate încă definitiv pînă 
la acea dată; 

- cazul legilor interpretative. 

Momentul final, încetarea acţiunii legii are loc în diferite forme: prin abrogare, 
prin împlinirea termenului pentru care legea a fost edictată şi prin căderea legii în 
desuetudine. 

Abrogarea poate fi definită ca un procedeu tehnico-juridic prin care legea fără 
termen îşi încetează activitatea prin renunţarea la ea. 

Abrogarea poate fi expresă, cînd momentul final ul legii rezultă expres din 
dispoziţiile legale. La rîndul ei, abrogarea expresă poate fi: 

- directă (cînd se precizează formal în textul legii noi ca un anumit act normativ 
se abrogă); 

- indirectă (cînd nu se precizează denumirea concretă a actului normativ ce se 
abrogă, dar se prevede expres că actele normative sau dispoziţiile contrare se 
abrogă). 

Abrogarea poate fi şi tacită, cînd în textul legii noi nu se vorbeşte de abrogarea 
unui act sau unor acte normative, dar abrogarea rezultă din simplu motiv că una şi 
aceeaşi situaţie este reglementată într-un mod absolut nou de noua lege, ceea ce nu 
mai permite aplicarea legii vechi. 

O altă formă de încetare a acţiunii legii este căderea ei în desuetudine. În acest 
caz este vorba de legea care a fost total depăşită de dezvoltarea relaţiilor sociale, de 
schimbările din societate, de faptul că factorii care au condiţionat apariţia legii au 
încetat să mai existe. Din cele spuse reiese că acţiunea legii n-are nici o justificare. 
Fiind depăşită de timp, legea îşi încetează activitatea. 

În practică se pot întâlni, deşi rar, şi cazuri în care o lege se adoptă pe un termen 
strict determinat. La atingerea termenului respectiv acţiunea legii încetează fără a 
mai fi nevoie de procedura de abrogare. 

2. Acţiunea actelor normative în spațiu 

Actele normative au o acţiune bine determinată nu numai în timp, dar şi în 
spaţiu, adică pe un anumit teritoriu. Se explică aceasta prin faptul că actul normativ 
este produsul activităţii statului şi al organelor sale care au o anumită competenţă 
teritorială. Să analizăm acţiunea în spaţiu a lepii. 

Acţiunea legii în spaţiu se analizează sub două aspecte: aspectul intern şi 
aspectul extern sau internaţional. 

Aspectul intern al problemei caracterizează răstrîngerea acţiunii legii în limitele 
teritoriale, reieşind din competenţa teritorială a organului de stat respectiv. De 
exemplu, Parlamentul Republicii Moldova este în drept să adopte legi care să se 
răstrîngă pe întregul ei teritoriu sau pe o parte din teritoriul statului (bunăoară, 
prevederile Legii Republicii Moldova din decembrie 1994 cu privire la statutul 
juridic special al Găgăuziei se răstrîng pe teritoriul respectiv). 

Autorităţile publice locale adoptă acte normative a căror steră de aplicare este 
limitată de teritoriul respectiv (de exemplu, în limitele municipiului, oraşului, satului 
etc). 

Aspectul internațional al aplicării legii răspunde la întrebarea dacă legea 
naţională se aplică pe teritoriul altor state şi dacă o lege străină poate fi aplicată în 
limitele teritoriului statului dat. 

Principiul care domină în problema enunțată este următorul: legea se aplică pe 
teritoriul statului al cărui organ legislativ a adoptat-o. 

De la acest principiu sînt admise următoarele abateri: 

a) legea nu se răstrînge pe teritoriul statului respectiv asupra unor categorii de 
persoane străine şi a bunurilor acestora. Este cazul ce ţine de persoanele care 

beneficiază de imunitate diplomatică, de clădirile reprezentanţelor diplomatice etc.; 

b) legea unui stat urmăreşte pe cetăţenii statului respectiv chiar atunci cînd ei îşi 
au domiciliul sau reşedinţa în străinătate, pe teritoriul altui stat. 

3. Acţiunea actelor normative asupra persoanelor 

Problema dată, în parte, a fost elucidată odată cu cercetarea acţiunii teritoriale 
a actelor normative, deoarece teritoriul nu este o categorie abstractă, este un spaţiu 
populat de oameni. 

Legea este destinată omului privit ca persoană fizică sau ca persoană juridică. 

Acţiunea legii asupra persoanelor diferă de la o lege la alta. Din acest punct de 
vedere distingem: 

a) legi cu vocaţie generală de aplicare atît faţă de persoanele fizice, cît şi de 
persoanele juridice; 

b) legi care se aplică numai persoanelor fizice; 

c) legi care se aplică numai persoanelor juridice; 

d) legi care se aplică numai anumitor categorii de subiecţi de drept ( de exemplu, 
se aplică numai faţă de judecători sau faţă de pensionari etc.); 

e) legi care se aplică unei singure persoane, dar nu în calitatea sa de persoană 
fizică, ci în calitate de deţinător al unei anumite funcțiuni, indiferent de cine este 
această persoană (de exemplu, dispoziţiile constituţionale referitoare la Preşedintele 
Republicii etc.). 


CAPITOLUL VIII 
TEHNICA ELABORĂRII ACTELOR NORMATIVE 


$1. Principiile legiferării 


Examinarea izvoarelor dreptului demonstrează că normele juridice sînt 
reflectate, de regulă, în diverse acte normative. Acestea din urmă apar ca un rezultat 
al activităţii normative a organelor de stat. 

Activitatea normativă este una din modalităţile fundamentale de exercitare a 
funcțiilor statului. Această activitate are drept scop stabilirea unor variante de con- 
duită care ar permite dezvoltarea normală a societăţii. Într-un stat activitatea 
normativă este desfăşurată de anumite organe de stat, stabilite de constituţie şi alte 
legi. Aceste organe, desemnate de legislaţie, poartă, de regulă, denumirea de 
"legiuitor”, "legislator”, "organ legiuitor”, "organ legislativ”. Printre ele rolul pri- 
mordial revine, indiscutabil, Parlamentului căruia îi este încredinţată misiunea prin- 
cipală în activitatea normativă a statului. El, spre deosebire de alte organe de stat, 
dispune de prerogativa de a adopta legi. Toate celelalte organe nu dispun şi nici nu 
pot să dispună de o asemenea prerogativă. Ele sînt în drept să udopte numai acte 
normative subordonate legii. 

Din aceste considerente Constituţia Republicii Moldova (alineatul | al art. 60) 
prevede că Parlamentul este "unica autoritate legislativă a statului”. În acest caz se 
subliniază faptul că numai Parlamentul are menirea să reglementeze primar şi 

originar relaţiile sociale fundamentale şi să asigure unitatea reglementărilor legis- 
lative pe întreg teritoriul ţării. 

Activitatea legislativă nu se desfăşoară întîmplător. Ea necesită reflectarea unor 
principii şi a unor proceduri şi metode care asigură atît conţinutul reglementărilor 
juridice, cît şi tehnica juridică adecvată acestui conţinut. Vom prezenta acele prin- 
cipii fără de care procesul legislativ este de neconceput. 

Un prim principiu se referă la planificarea activităţii legislative şi normative, 
în general. Legiterarea constituie un element central şi definitoriu pentru guvernare 
şi de aceea ea nu poate fi haotică. întîmplătoure. Se bazează pe previziune, fiind 
programată cu perspectiva de dezvoltare a statului şi societăţii. De exemplu, intrarea 
în vigoare a Constituţiei Republicii Moldova din 29 iulie 1994 a condiţionat 
necesitatea unui lucru amplu de a aduce legislaţia statului în conformitate cu legea 
lui fundamentală. În această ordine de idei, Parlamentul Republicii Moldova a 
adoptat la 22 septembrie 1994 un program de activitate în vederea realizării 
prevederilor Constituţiei. Programul prevede adoptarea unui pachet de legi ce ţin de 
reforma judiciară şi de drept, reforma economică în stat. 

Principiul supremaţiei legii oglindește faptul că în sistemul izvoarelor dreptului 
nostru locul cel mai de seamă îl are legea. Anume legii îi revine menirea de a 
reglementa cele mai importante domenii: de activitate umană. Mai mult ca atît, unele 
domenii pot fi reglementate în exclusivitate numai prin lege, neadmiţîndu-se 
reglementarea lor cu ajutorul altor acte normative. Aşa, de exemplu, actele normative 
subordonate legii nu pot reglementa probleme ce ţin de drepturile şi libertăţile omului. 

Principiul corelării actelor normative 

Sistemul de drept într-un stat se edifică prin intermediul actelor normative din 
acest stat. Sistemul actelor normative sau, cum mai este denumit, sistemul legislaţiei 
ori sistemul legislativ se înfăţişează, ca şi sistemul de drept, ca un tot unitar. lată de 
ce întregul sistem legislativ trebuie să se afle într-o corelaţie perfectă, într-un sistem 
de legături pertecte care ar permite funcţionarea ireproşabilă a sistemului. 

Între actele normative ce formează sistemul legislativ (legi, hotărîri, decrete etc.) 
există o strînsă legătură. Această legătură nu admite conflicte de reglementări şi 
asigură o reglementare unică pe întreg teritoriul statului. 

Principiul asigurării unui raport dialectic între stabilitatea şi mobilitatea 
reglementărilor. Contorm acestui principiu se urmăreşte o astfel de reglementare care 
asigură o stabilitate socială şi nu admite o schimbare cardinală nejustificată a 
reglementării juridice. Concomitent dreptul nu poate să nu ţină cont de schimbările 
din societate. Aceste schimbări se răstrîng nemijlocit şi asupra relaţiilor sociale: unele 
relaţii se sting, apar altele noi, restul — se modifică. Unele din aceste relaţii au nevoie 
de reglementare juridică, ceea ce şi duce la adoptarea unor noi norme juridice. 

Relaţia mobilitate — stabilitate, sincronie — diacronie permite ca dreptul 
să-şi aducă contribuţia la soluţionarea tuturor problemelor esenţiale cu care o 
societate se confruntă. 

Principiul fundamentării ştiinţifice a activităţii de elaborare a normelor 
juridice. Acest principiu porneşte de la necesitatea elaborării actelor normative pe 

baza unor studii prealabile a unei documentări ştiinţifice, care justifică adoptarea lor. 
Pînă la apariţia actului normativ trebuie să se efectueze, în dependență de obiectul 
reglementării normative, expertiza ştiinţifică respectivă: juridică, economică, 
financiară, ecologică etc. 

Principiul elucidat presupune, de usemenea, alegerea modalităţii optimale de 
l reglementare normativă, adică alegerea atît a formei exterioare de exprimare a 
normelor juridice (lege, decret, hotărîre etc.), precum şi a conținutului propriu-zis 
al normei. 


| §2. Procesul de creare a actelor normative 


Procesul de creare a actelor normative este un proces complex care se termină 
| cu intrarea în vigoare a actului normativ. 
Ca punct de plecare pentru începutul întocmirii proiectului actului normativ 
| serveşte dezvăluirea necesităților sociale de creare a unor forme juridice noi pe baza 
studierii multilaterale a practicii sociale, a datelor ştiinţifice şi a propunerilor 
| survenite. 
| Odată cu adoptarea hotărîrii despre pregătirea proiectului actului normativ 
începe activitatea oficială de elaborare a acestuia de către organele împuternicite. 
| Elaborarea proiectului actului normativ se realizează în special în organele 
| pregătitoare sau în secţiile ministerelor şi departamentelor. Pentru pregătirea unor 
proiecte de legi mari ca volum se formează comisii de lucru speciale. 
Examinarea şi adoptarea actelor normative are loc în cadrul diferitelor organe 
în mod diferit. Cea mai avansată este procedura activităţii legislative. Ea cuprinde 
iniţiativa legislativă, discutarea proiectului de lege, aprobarea sau adoptarea legii, 
promulgarea legii, publicarea ei, intrarea legii în vigoare. 

Prin iniţiativa legislativă se înţelege prezentarea proiectului de lege spre a fi 
discutat de către organul legislativ. Dreptul de iniţiativă legislativă îl are doar un 
cerc bine determinat de subiecți. Dat fiind faptul că există trei categorii de legi, 
putem diferenția: 

a) iniţiativa de adoptare a legilor organice şi ordinare; 

b) iniţiativa de adoptare a legilor constituţionale. 

Iniţiativa de adoptare a legilor organice şi ordinare aparţine, contorm art. 73 
al Constituţiei Republicii Moldova, "deputaţilor din Parlament, Preşedintelui 
Republicii Moldova şi Guvernului”. 

Iniţiativa de adoptare a legilor constituționale poate veni de la: 

”a) un număr de cel puţin 200000 de cetăţeni cu drept de vot ai Republicii 
Moldova. Cetăţenii care iniţiază revizuirea Constituţiei trebuie să provină din cel 
puţin jumătate din raioane şi municipii, iar în fiecare din ele trebuie să fie 
înregistrate cel puţin 5000 de semnături în sprijinul acestei iniţiative; 

b) un număr de cel puţin o treime de deputaţi din Parlament; 

c) Preşedintele Republicii Moldova; 

d) guvern ”. (Alineatul 1 al art. 141 al Constituţiei.) 

Proiectele de legi constituţionale urmează să fie prezentate Parlamentului numai 

împreună cu avizul Curţii Constituţionale. adoptat cu votul a cel puţin 4 judecători 
(alineatul 2), 

Etapa următoare a procesului de creare a legii este discutarea proiectului de lege. 
Proiectele de legi mai importante pot fi date publicităţii pentru a fi discutate de către 
popor, precum şi în cadrul diverselor instituţii ştiinţifice şi practice. 

Discutarea proiectului include, de asemenea, examinarea proiectului în comisiile 
parlumentare permanente, precum şi discutarea proiectului în Parlament. În cadrul 
dezbaterilor parlamentare are loc audierea raportului şi a corapoartelor despre proiect, 
luările de cuvînt ale deputaţilor, introducerea rectificărilor în proiectul de lege. 

Adoptarea legii are loc prin votarea ei în Parlament. Se votează atât articolele cît 
şi legea în ansamblu. În dependenţă de categoria legii se prevede şi modalitatea de 
adoptare a ei. 

Legile organice se adoptă cu votul majorităţii deputaţilor aleşi, după cel puţin 
două lecturi. 


Legile ordinare se adoptă cu votul majorităţii deputaţilor prezenţi la şedinţă. cu 
condiţia că numărul deputaţilor prezenţi este suficient ca şedinţa să fie considerată 


deliberativă. 

Legile constituţionale se adoptă cu votul a două treimi din deputaţi. 

Promulgareu legii este operaţiunea finală a procedurii legislative. Ea permite 
şefului statului să învestească legea cu formulă executorie obligînd autorităţile 
publice să treacă la executarea prevederilor acesteia. Totodată, prin decretul de 
promulgare, Preşedintele Republicii dispune publicarea legii în Monitorul Oficial. 
Pentru promulgarea legii Preşedintele are la dispoziţie două săptămîni, care se 
numără de la data primirii legii semnate de către Preşedintele Parlamentului. 

Pe parcursul acestor două săptămîni Preşedintele este în drept, în cazul în care 
are obiecţii asupra unei legi, să o trimită spre reexaminare Parlamentului. În cazul 
în care Parlamentul îşi menţine hotărîrea adoptată anterior, Preşedintele este obligat 
să promulge legea. 

Legea promulgată se publică în Monitorul Oficial al Republicii Moldova. Se 
exclude faptul ca o lege să nu fie publicată. Constituţia Republicii Moldova prevede 
în mod expres obligativitatea de a publica legile. Nepublicarea legii atrage, după 
cum am menţionat anterior, inexistenţa acesteia. 

Fiind publicată, legea intră în vigoare de la data publicării sau de la data 
prevăzută în textul legii, cu condiţia că această dată nu poate precede publicării ei. 


CAPITOLUL IX 
SISTEMUL DREPTULUI 


$1. Conceptul sistemului de drept 


In domeniul dreptului cuvîntul sistem” se aplică pentru a desemna, de regulă, 
trei categorii esenţiale care, deşi au unele trăsături comune, nu trebuie confundate: 
|) Sistemul juridic — caracterizează întreaga realitate juridică a societăţii 

E O) 


- 


(sistemul dreptului, sistemul legislaţiei, raporturile juridice, conştiinţa şi cultura 
juridică etc.). 

2) Sistemul legislaţiei — cuprinde, după cum am menţionat în capitolul prece- 
dent, ansamblul tuturor actelor normative care sînt în vigoare într-un stat. 

3) Sistemul de drept — caracterizează structura dreptului. 

Normele juridice dintr-un stat, oricît ar fi de deosebite unele de altele, prin 
conţinutul şi forma lor, reprezintă, totuşi. o anumită unitate în ansamblul lor, fiind 
legate între ele şi organizate într-un anumit sistem. Prin urmare, normele juridice 
nu sînt o îngrămădire de piese ce n-au nimic comun. Ele, dimpotrivă, se asamblează 
în mod organic, contribuind astfel la o reglementare unică a relaţiilor sociale respec- 
tive pe întreg teritoriul. Cauzele care fac ca dreptul dintr-un anumit stat să fie pătruns 
de unitate în ansamblul normelor sale şi ca între aceste norme să existe o 
concordanţă internă sînt următoarele: 

În primul rînd, înseşi relaţiile sociale supuse reglementării juridice, deşi sînt 
diterite, formează totuşi, ele însele, un ansamblu, un sistem. Aceste relaţii reflectă 
un anumit nivel de dezvoltare a societăţii la etapa respectivă. 

În al doilea rînd, la baza întregului sistem de norme stau unele şi aceleaşi prin- 
cipii fundamentale ale dreptului, adică unele şi aceleaşi idei diriguitoare care decurg 
din legea fundamentală a statului şi celelalte legi. 

În al treilea rînd, normele juridice exprimă o voinţă statală unică, voinţă 
exprimată primordial prin intermediul organului legiuitor, adică prin parlament. 
Normele juridice, într-o măsură mai mare sau mai mică, transpun idealul juridic al 
societăţii. 

În al patrulea rînd, la elaborarea normelor juridice nu poate să nu se ţină cont de 
conţinutul întregului sistem de norme sociale, unele dintre care au un caracter destul 
de stabil (morala, tradiţiile, obiceiurile, normele religioase etc.). 

În rîndul al cincilea, armonia interioară a sistemului de drept se datorează şi 
factorului subiectiv. Este necesară o permanentă analiză şi intervenţie a legiuitorului 
în scopul înlăturării normelor perimate, depăşite de viaţă şi actualizări 
reglementărilor juridice. 

Sistemul dreptului unui stat nu are un caracter fix, neschimbător. Transformările 
ce se produc în viaţa economică şi socială duc la transformări respective ale 
sistemului de drept. 

Vorbind de sistemul dreptului, menţionăm faptul că unitatea sistemului nu poate 
fi privită ca fiind absolută, ci ca o unitate de diversitate. 

Ca urmare, caracterizîndu-se prin unitate, sistemul de drept este împărţit, în 
elemente, este diferențiat. Din punctul de vedere al organizării interne în afară de 
normele juridice care reprezintă celulele elementare ale materiei juridice, se disting 
subsisteme compacte relativ omogene. Ele constituie grupuri de norme juridice 
organic legate între ele, desemnate prin termenii “instituţii” şi "ramuri”. Prin 
urmare, sistemul de drept este alcătuit din diferite instituţii şi ramuri. Ramura 
dreptului, ca cea mai mare unitate juridică, include în componenţa sa un anumit grup 
de instituţii şi reprezintă o parte integrantă, un anumit element al dreptului şi este. 

totodată, o structură generalizatoare, — un grup de norme care reglementează un 
grup de raporturi sociale relativ omogen. 

În sistemul de componenţe structurale ale dreptului un loc deosebit îl ocupă 
principiile juridice: general-ramurale, interramurale şi ramurale. Exprimînd într-o 
formă concentrată esenţa, țelul, sarcinile şi funcţiile principale ale dreptului. ele 
reprezintă un centru care dirijează într-un mod specific întregul sistem. Principiile 
dreptului influenţează nu numai asupra structurii sistemului, ci şi asupra 
schimbărilor sistemului. Din punctul de vedere al conţinutului concret nici o normă 
de drept, nici o instituţie şi nici O ramură a dreptului nu trebuie să vină în contradicţie 
cu principiile dreptului. Schimbarea conţinutului principiilor juridice sau apariţia 
altora implică în mod inevitabil şi necesitatea schimbării în subramurile juridice 
corespunzătoare. 

Criteriul definitoriu al diferenţierii normelor de drept pe ramuri este obiectul 
reglementării juridice care reprezintă un grup de raporturi sociale calitativ omogene, 
ce au căpătat în conştiinţa juridică a legislutorului formă de motivaţie juridică. În 
obiectul reglementării juridice se răsfrîng relaţiile sociale efective care în calitate 
de bază materială obiectivă capătă o formă ideologică definitivată — raporturile 
juridice. Ultimele sînt cuprinse într-un mod ideal în normele juridice, iar în procesul 
realizării lor se materializează în diferite acte reale şi cu semnificaţie juridică de 
conduită a unor subiecţi concreţi ai drepturilor şi îndatoririlor. Astfel, relaţiile 
materiale de schimb, devenind obiect de studiu pentru organele de elaborare a 
dreptului. se transpun într-o varietate a raporturilor juridice — contract de vînzare- 
cumpărare şi sînt constinţite în dreptul civil. 

Un criteriu important al evidenţierii ramurilor dreptului este, de asemenea. 
metoda reglementării juridice, prin care se înţelege totalitatea de procedee de 
înrîurire a dreptului asupra participanţilor la relaţiile sociale, consfinţită în normele 
juridice. 

Particularităţile metodei de reglementare sînt exprimate cît se poate de clar în 
ramurile dreptului civil şi administrativ. Asttel, dreptului civil îi este în cea mai mare 
măsură caracteristică metoda autonomiei, care presupune egalitatea în drepturi şi 
independenţa participanţilor la raporturile juridice. Dimpotrivă, pentru dreptul 
administrativ este caracteristică metoda eteronomiei, bazată pe inegalitatea juridică 
a subiecţilor, pe raporturi de subordonare între ei. În asemenea raporturi juridice o 
parte este, de regulă, purtătoarea împuternicirilor autoritare, a cărei exprimare a 
voinţei are un caracter poruncitor. În alte ramuri ale dreptului se observă diferite 
modificări ale acestei metode în conformitate cu împrejurările menționate. Din ele 
derivă particularităţile specifice ale metodei de reglementare a ramurii concrete a 
dreptului. Bunăoară, din punctul de vedere al sancţiunilor juridice pentru dreptul 
civil sînt caracteristice: aplicarea despăgubirii, penalizării pentru întîrziere, 
compensarea pagubelor ete., pentru dreptul penal sînt caracteristice privaţiunea de 
libertate, munca corecțională, confiscarea averii etc. 

Unele ramuri de drept mai complexe conţin şi subramuri. 

Subramura este o grupare de norme juridice, relativ mare, ce formează obiectul 

unor reglementări juridice distincte. În acelaşi timp, însă, subramura nu are o metodă 
de reglementare juridică proprie, specifică numai ei. Drept exemplu de subramură 
poate servi dreptul penal militar, încadrat în dreptul penal ca ramură. 

Instituţia juridică reprezintă o grupare de norme ce reglementează o anumită 
grupă unitară de relaţii sociale, conturînd o categorie aparte de raporturi juridice. 
Exemplu de instituţii juridice pot servi: înfierea — în dreptul familiei, Preşedinţia 
Republicii — în dreptul constituţional. 

În baza celor expuse mai sus, sistemul dreptului poate fi definitivat ca o unitate 
integrală a normelor juridice, împărțite pe instituţii, subramuri şi ramuri în 
conformitate cu obiectul şi metoda de reglementare juridică, legate între ele prin 
relaţii ierarhice şi coordonatoare care au ca centru principiile juridice, exprimînd 
într-o formă concentrată esenţa şi menirea socială a dreptului la etapa dată. 


$2. Drept public şi drept privat 


Divizarea dreptului în drept public şi drept privat îşi are originea în dreptul ro- 
man. Aşa, de exemplu, jurisconsultul Ulpian distinge cele două compartimente 

a) jus publicum (dreptul public) — compartimentul care se referă la interesele 
statului roman; 

b) jus privatum (dreptul privat) — compartimentul care se referă la interesele 
diferitelor persoane. 

Această diviziune a dreptului vizează atît dreptul naţional (intern) precum şi 
dreptul internaţional. Din componenţa dreptului public intern fac parte astfel de 
ramuri ale dreptului, cum ar fi: dreptul constituțional, dreptul administrativ, dreptul 
penal, dreptul muncii şi protecţiei sociale, dreptul financiar, dreptul procesual 
(partea de organizare căreia îi sînt consacrate norme juridice imperative). 

Din dreptul privat intern fac parte aşa ramuri ca: dreptul civil, dreptul familial 
ş.a. 
Obiectul de reglementare juridică a ramurilor care se referă la dreptul public 
intern îl constituie: 

- problemele ce ţin de organizarea şi distribuirea competenţei autorităţilor 
publice; 

- forma statului; 

- relaţiile de muncă şi protecţia socială; 

- relaţiile financiar-bancare; 

- organizarea generală a învăţămîntului; 

- infracțiunile, pedepsele şi regimul executării acestora etc. 

Obiectul de reglementare juridică a ramurilor de drept ce fac parte din dreptul 
privat intern îl constituie relaţiile sociale patrimoniale şi personal nepatrimoniale la 
care participă persoanele particulare. 

Divizarea dreptului în drept public şi drept privat nu trebuie absolutizată, 
Interesul general n-ar fi nimic, ar fi o absurditate, dacă n-ar fi împărtăşit de fiecare 
particular, tot aşa precum şi interesul individual nu poate fi neglijat de stat. În 
legătură cu aceasta renumitul teoretician român Mircea Djuvara (1886-1944) avea 

perfectă dreptate cînd întreba: "Oare normele dreptului public nu interesează pe 
particulari? Ne este oare indiferent modul cum funcţionează serviciile publice , fără 
de care nici nu putem exista în toată fiinţa noastră?... Şi invers: dispoziţiile de drept 


privat interesează statul. Cum ar exista într-adevăr statul fără rînduiala intereselor 
private ale oamenilor?” 

De aici rezultă că divizarea dreptului în drept public şi drept privat nu se face, 
cum susțin unii, conform interesului pe care normele respective îl prezintă pentru 
Stat sau particulari. Este important, de asemenea, să ţinem cont de obiectul 
reglementării juridice. 


$3. Caracteristica unor ramuri de drept în Republica Moldova 


Revenită, după zeci de ani de guvernare dictatorială, la normalitatea vieţii 
democratice, Republica Moldova, stat ce încununează anii îndelungaţi şi grei de 
luptă a poporului pentru apărarea independenţei naţionale, a limbii şi culturii 
româneşti, pentru înlăturarea, vicisitudinilor la care a fost supus în timpul dominaţiei 
străine ţariste şi al regimului totalitar comunist, impus în urma aplicării prevederilor 
Pactului Ribbentropp-Molotov din august 1939, are de soluţionat mai multe 
probleme. 

Printre ele un loc central revine formării sistemului de drept. Deşi pe parcursul 
unilor de ocupaţie sovietică s-a vorbit că sîntem un stat, cu atributele respective 
(Constituţie, legi, organe de stat etc.) viaţa a demonstrat contrariul. Am fost o 
colonie a unui imperiu. 

Proclamîndu-şi suveranitatea (23 iunie 1990) şi independenţa (27 august 1991), 
Republica Moldova a pornit pe calea creării statalității, şi a sistemului de drept 
propriu. Actualmente procesul de constituire a sistemului de drept în statul nostru 
continuă. Un rol esenţial din acest punct de vedere a avut adoptarea Constituţiei din 
29 iulie 1994. 

Făcînd o trecere în revistă a ramurilor de drept în stadiu de formare, menţionăm 
laptul că activitatea principală este înainte. 

Ce ramuri de drept pot fi evidenţiate în Republica Moldova? 

Dreptul constituţional (denumit şi drept de stat) cuprinde totalitatea normelor 
Juridice care consfinţesc principiile fundamentale ale orînduirii de stat. Dreptul 
constituţional stabileşte principiile relaţiilor dintre stat şi persoană, reglementează 
problemele cetăţeniei, determină drepturile, libertăţile şi îndatoririle principate ale 
cetăţenilor, legiferează structura şi competenţa autorităţilor publice centrale şi locale. 

Dreptul constituţional este acea ramură a dreptului care formează nucleul 
sistemului de drept contemporan al oricărui stat. 

Dreptul administrativ cuprinde totalitatea normelor juridice care reglementează 
raporturile sociale care apar în timpul exercitării puterii executive în stat, 

Dreptul financiar cuprinde normele care reglementează raporturile ce apar în 
procesul încasării legale şi a repartizării mijloacelor băneşti de către stat în 
conformitate cu necesităţile perfecţionării societăţii. 

Dreptul funciar reglementează raporturile funciare în scopul folosirii raţionale 

a pămînturilor, sporirii eficienţei lor, întăririi legalităţii în sfera raporturilor funciare 
şi ocrotirii drepturilor organizaţiilor şi cetăţenilor. 

Dreptul civil este sistemul de norme juridice care reglementează pe bază de 
puritate a participanţilor raporturile patrimoniale şi raporturile personale 
nepatrimoniale legate de ele. 

Dreptul muncii şi protecţiei sociale cuprinde totalitatea normelor juridice care 
reglamentează munca salariaţilor, măsurile de protecţie a lor, precum şi problemele 
legate de încadrare, concediere, disciplina de muncă, salarizare etc. 

Dreptul familiei cuprinde normele care stabilesc modul şi condiţiile legării căsniciei, 
care reglementează raporturile personale şi cele patrimoniale ce apar în familie între soți, 
între părinţi şi copii, între alţi membri ai familiei, raporturi care apar în legătură cu 
înfierea, tutela şi curatela, cu asumarea responsabilități de a creşte copiii. 

Dreptul penal este sistemul de norme care stabilesc ce acţiuni periculoase din 
punct de vedere social sînt criminale şi care prevăd pedeapsa ce urmează a fi 
aplicată persoanelor care au săvîrşit crima. 


CAPITOLUL X 
REALIZAREA DREPTULUI 


$1. Conceptul realizării dreptului 


Adoptarea normelor juridice nu reprezintă un scop în sine, ci numai prima etapă 
obligatorie a procesului de reglementare juridică a relaţiilor sociale. Următoarea 
etapă este transpunerea în viaţă a prevederilor normelor juridice. În caz contrar, 
normele juridice şi-ar pierde sensul şi menirea lor socială. Nu întîmplător încă 
Socrate a pus o întrebare care şi pînă azi este actuală: "Oare crezi că este cu putinţă 
să dăinuiască şi să nu se surpe statul în care legile făurite n-au nici o putere, ci sînt 
numai călcate şi nimicite de fiecare particular?” Iată de ce traducerea în viaţă a 
normelor reprezintă, indiscutabil, un moment esenţial în viaţa dreptului. 

Realizarea în fapt a prevederilor cuprinse în normele de drept înaintează mai 
multe condiţii ce urmează să fie respectate. În lipsa lor realizarea dreptului este de 
neconceput. La ele pot fi atribuite următoarele: 

În primul rînd, traducerea în viață a prevederilor cuprinse în normele de drept 
implică participarea unor subiecţi respectivi: statul, autorităţile publice, organizaţii 
nestatale, persoane fizice (cetăţeni, cetăţeni străini, apatrizi); 

În al doilea rînd, este necesar ca fiecare subiect să-şi cunoască statutul său ju- 
ridic. Pentru aceasta este nevoie de o amplă activitate ce ţine de ridicarea conştiinţei 
şi culturii juridice. În ceea ce priveşte omul, “statul asigură dreptul fiecărui om de 
a-şi cunoaşte drepturile şi îndatoririle. În acest scop statul publică şi face accesibile 
toate legile şi alte acte normative” (alienatul 2 al art. 23 al Constituţiei). 

În al treilea rînd, se impune asigurarea de către stat a unui cadru organizatoric 
care să permită tuturor cărora normele juridice sînt adresate, să-şi valorifice din plin 
şi nestingherit prerogativele legale. 

Concomitent este necesară stabilirea activităţii de mai departe a autorităţilor 
publice chemate să asigure realizarea dreptului, în cazul săvîrşirii unor fapte 
(acţiuni, neacţiuni) ce contravin reglementărilor juridice. 

Cele menţionate mai sus constituie atmosfera necesară de transformare a 
dreptului în fapt. Însă dreptul este alcătuit din norme şi realizarea lor înseamnă 
traducerea în viaţă a dispoziţiilor sau, la nevoie, a sancţiunilor cuprinse în ele. 

În cercetarea procesului de realizare a normelor Juridice este necesar să se țină 
cont de categoria normelor juridice şi, în primul rînd, de caracterul conduitei 
prescrise de normele de drept. 

Cea mai simplă situaţie o prezintă realizarea normelor prohibitive. Asemenea 
norme se întîlnesc în mai multe ramuri de drept (drept penal, drept administrativ, 
drept financiar etc.). Pentru a realiza conduita prescrisă de ele este suficient ca 
persoanele vizate să se abţină de la săvîrşirea faptelor interzise. Această formă de 
realizare a normelor juridice este denumită respectarea dreptului. 

Mai complexă este calea pe care o urmează normele onerative. Realizarea lor 
impune subiecţii la anumite acţiuni concrete, acţiuni prescrise de normele respec- 
live. Această formă de realizare a dreptului. denumită executarea sau îndeplinirea 
dreptului, se manifestă la fiece pas: achitarea la timp a plăţii pentru diferite servicii, 
îndeplinirea conştiincioasă a activităţii prescrise de contractul de muncă, acordarea 
ajutorului medical calificat din partea medicului etc. 

Pentru respectarea şi executarea normelor de drept este suficientă doar 
bunăvoința subiecţilor de drept şi, în primul rînd, a cetăţenilor. Din aceste 
considerente respectarea şi executarea normelor juridice mai sînt numite forme sim- 
ple de realizare a dreptului. 

Însă nu întotdeauna realizarea prevederilor normelor de drept este atît de simplă. 
De exemplu, cetăţeanul care a atins vîrsta de pensionare şi are vechimea de muncă 
respectivă dispune de dreptul la pensie. Însă cetăţeanul nu poate el însuşi să-şi 
numească pensia. Acest lucru ţine de competenţa autorităţii publice. În cazul 
săvîrşirii unei infracţiuni va interveni răspunderea juridică a infractorului. Însă 
pentru aplicarea sancţiunilor respective va fi necesară o activitate din partea 
uutorităţilor publice şi a persoanelor oficiale. De aici rezultă că realizarea 
prevederilor unor norme juridice impune măsuri concrete din partea statului, a 
autorităților publice, a persoanelor oficiale. Această formă de realizare în ştiinţa 
dreptului poartă denumirea de aplicare a dreptului. 

Generalizînd cele expuse, menţionăm că realizarea dreptului constituie un 
proces de transpunere în viaţă a prescripţiilor normelor juridice, în cadrul căruia 
oamenii, ca subiecţi de drept, respectă şi execută dispoziţiile normative, iar 
uutorităţile publice şi persoanele oficiale aplică dreptul, în temeiul competenţei lor. 


$2. Aplicarea ca formă specială de realizare a dreptului 


După cum s-a menţionat anterior, realizarea dreptului de către cetăţeni şi 
organizații nestatale se manifestă prin respectarea şi executarea normelor juridice 
ŞI nu necesită o intervenţie din partea statului. O asemenea intervenţie se impune la 

realizarea dreptului prin aplicare. 

Aplicarea, ca formă specială de realizare a dreptului,poate fi definitivată ca o 
activitate practică a statului prin care acesta, prin intermediul organelor sale, 
înfăptuieşte prevederile normelor juridice, acţionînd ca titulari ai puterii de stat, 
activitate ce se desfăşoară în formele oficiale stabilite prin lege. 

De aici rezultă următoarele: 

1) Aplicarea este o activitate practică în cursul căreia organele de stat înfăptuiesc 
prevederile normelor juridice. 

2) Organele de stat acţionează, potrivit competenţei lor, ca titulari ai autorităţilor 
de stat. 

3) Realizarea dreptului este o formă a activităţii statale. 

4) Activitatea de aplicare a dreptului se desfăşoară conform unei proceduri 
speciale, în forme strict stabilite de lege. 

5) Spre deosebire de realizarea dreptului prin respectarea şi executarea normelor 
juridice care se poate desfăşura şi fără crearea unor raporturi juridice, aplicarea 
dreptului este nemijlocit legată de raporturi juridice, în care un subiect al lui 
întotdeauna este statul. 

Aplicarea dreptului poate fi privită ca un proces complex ce se desfăşoară nu la 
voia întîmplării, ci contorm unor cerinţe, legate atît de necesitatea stabilirii corecte 
a împrejurărilor de fapt, cît şi de necesitatea aplicării corecte a normei juridice ce 
reglementează situaţia stabilită. 

În legătură cu aceasta pot fi evidenţiate mai multe etape, faze ale procesului de 
aplicare a dreptului. Aceste faze constituie un proces unic. Fazele aplicării diferă de 
la un caz la altul, în dependenţă de caracterul normei juridice aplicate şi de actul 
individual adoptat în legătură cu aplicarea. 

Aşa, de exemplu, dacă ne referim la activitatea instanţei judecătoreşti în procesul 
de aplicare a dreptului pot fi evidenţiate următoarele faze: 

1) Stabilirea stării de fapt. 

2) Alegerea normei de drept ce se referă la fapta concretă. 

3) înterpretarea normei juridice alese. 

4) Elaborarea şi emiterea actului de aplicare a dreptului. 

5) Executarea actului de aplicare şi controlul asupra executării lui. 

1. Stabilirea stării de fapt constituie o fază a procesului de aplicare a dreptului. 
Ea presupune cercetarea şi cunoaşterea situaţiei concrete, a împrejurărilor, faptelor 
ce fac obiectul aprecierii. Organul de aplicare, cercetînd starea de fapt, va trebui să 
cunoască situaţia reală, sub toate aspectele ei, adevărul obiectiv. Fapta juridică va 
trebui cercetată la justa ei valoare, pentru a o considera pozitivă sau negativă, licită 
sau ilicită. La această fază extrem de important este de a diferenţia esenţialul de 
secundar, legitatea de întîmplare. Este important, de asemenea, strîngerea probelor, 
a documentelor, a depoziţiilor care pot contribui la soluţionarea faptei respective. 
În caz de necesitate, se va iniţia efectuarea unor expertize. 

Stabilirea stării de fapt diferă de la o ramură la alta, de la un caz la altul. Această 
etapă nu poate fi neglijată nicidecum. De eficienţa şi calitatea investigaţiilor la 

această fază decurge starea de mai departe a lucrului. 

2. Alegerea normei de drept aplicabile constituie următoarea fază, care mai 
poartă denumirea de ”critică” (selecţionarea normei). La această fază urmează ca 
lupta respectivă să fie apreciată din punct de vedere juridic. Numai în cazul unei 
calificări juridice exacte a stării de fapt organul de aplicare a dreptului va adopta o 
decizie adecvată şi invers. lată de ce la această fază este necesar din multitudinea 
de norme juridice să fie alese normele care se referă nemijlocit la fapta concretă. 
liste important a verifica veridicitatea normei. concordanța ei cu alte norme ale 
sistemului de drept. Deseori este dificil a încadra juridic exact fapta respectivă. 
Aceasta se poate întîmpla în cazurile cînd una şi aceeaşi faptă, în dependenţă de 
anumite împrejurări (cum ar fi, de exemplu, gradul de pericol social) poate fi 
incadrată în mod diferit. Să luăm bunăoară, huliganismul ca faptă ilicită. În anumite 
împrejurări huliganismul constituie o contravenţie administrativă, iar în altele — o 
infracțiune. Din aceste considerente, pentru a evita erorile juridice, organul de 
aplicare a dreptului trebuie să se convingă că anume această normă şi nu altele re- 
Ilectă fapta juridică. 

3, Interpretarea normelor juridice reprezintă un moment important al procesului 
de aplicare a dreptului şi constă în lămurirea înţelesului exact şi complet al normei 
juridice, găsirea celei mai adecvate soluţii juridice pentru fapta concretă. 

4. Elaborarea şi emiterea actului de aplicare a dreptului constituie cea mai 
responsabilă fază a procesului de aplicare a dreptului. Ea încununează activitatea 
orgunului de aplicare a dreptului. Prin actul de aplicare are loc individualizarea 
normelor juridice. Actele de aplicare ale organelor de stat constituie un temei juridic 
ul apariţiei, modificînd sau stingerii raporturilor juridice. Fără existenţa acestor acte, 
lară individualizarea prevederilor generale pe cazuri concrete, intenţia legiuitorului 
de a determina conduita subiecţilor de drept nu şi-ar atinge scopul. 

Actul de aplicare a dreptului nu trebuie confundat cu actul normativ. În acelaşi 
timp trebuie ţinut cont de următoarele: unul şi acelaşi act poate fi privit uneori atît 
cu uct normativ, cît şi aplicativ. Aşa, de exemplu, după ce Parlamentul elaborează 
o lege, adesea sînt adoptate, în vederea aplicării ei, după caz, hotărîri ale 
Parlamentului, hotărîri ale Guvernului sau instrucţiuni ministeriale şi 
«departamentale. Ele pot fi private ca acte de aplicare faţă de lege şi în acelaşi timp 
ca acte normative pentru subiecţii de drept. 

5. Executarea actului de aplicare şi controlul executării lui se impune ca o fază 
logică a procesului de aplicare a dreptului. Important este şi faptul că hotărîrea, 
decizia luată de organul de aplicare să nu rămînă pe hîrtie, ci să fie realizată practic. 
Dacă, de exemplu, sentinţa sau hotărîrea instanţei judecătoreşti sau hotărîrea de 
numire a pensiei nu se execută, legea nu va triumfa. Legea se traduce în viaţă prin 
actele de apiicare executate strict şi în termen. 

CAPITOLUL XI 
INTERPRETAREA NORMELOR JURIDICE 


$1. Conceptul interpretării normelor juridice 


Normele juridice, pentru a-şi atinge scopul în vederea căruia au fost elaborate, 
trebuie să fie respectate, executate sau aplicate, adică traduse în viaţă. Pentru a putea 
fi însă realizate normele juridice trebuie să fie cunoscute, înţelese de către toţi 
subiecţii. Înțelegerea, cunoaşterea sensului adecvat a normei se impune în mod 
imperativ, mai ales în procesul de aplicare a normelor de drept. Organul de aplicare, 
persoana oficială trebuie să clarifice cu toată precizia textul normei juridice şi să fie 
convins în veridicitatea variantei de comportare prescrise de legiuitor. Acest lucru 
se tace în cadrul interpretării normelor juridice. 

Interpretarea constituie o operaţie logico-raţională care, lămurind înţelesul ex- 
act şi complet al dispoziţiilor normative, oferă soluţiile juridice adecvate pentru 
diferitele situaţii cu care ne confruntăm. 

Necesitatea interpretării este condiţionată de următorii factori. In primul rînd, 
norma juridică are un caracter general, impersonal, tipic şi nu poate cuprinde toate 
situaţiile posibile care apar în viaţă. Dar ea se aplică pentru anumite situaţii concrete. 
Deseori este necesar a răspunde la întrebarea: în ce măsură cazul concret analizat 
este cuprins de norma juridică sau norma juridică respectivă se referă şi la cazul 
concret sau nu? Acesta se face pentru a da răspuns la justa valoare, pentru a şti precis 
ce a avut în vedere legiuitorul, ce scop a urmărit el, adoptînd norma juridică 
respectivă. 

În al doilea rînd, orice normă juridică activează nu izolat, ci în cadrul unui sistem 
bine determinat, unde fiecare normă îşi are menirea sa. O normă poate fi înţeleasă 
mai bine numai dacă va fi privită în contextul general al normelor sistemului juridic, 
de drept, ramurii de drept. La înţelegerea adecvată a sensului normei juridice ne 
ajută şi principiile dreptului (principiile generale, interramurale, ramurale). 

În al treilea rînd, adeseori interpretarea normelor dreptului se impune şi de 
necesitatea de a înţelege terminologia, stilul folosit de legiuitor. 

În fine, în procesul de aplicare a dreptului pot fi cazuri de reglementări 
conradictorii, neclare, confuze. Pentru a ieşi din asemenea situaţii poate apare 
necesitatea ca legiuitorul să facă unele precizări, concretizări. 

Interpretarea cunoaşte mai multe forme. Pentru a stabili formele (felurile) 
interpretării se folosesc mai multe criterii: a)puterea obligatorie sau lipsa acesteia. 
În dependenţă de aceasta interpretarea poate fi oficială (obligatorie) şi neoficială 
(neobligatorie); b) metoda folosită pentru interpretarea legii. În dependenţă de 
aceasta interpretarea poate fi logică, istorică, sistematică gramaticală etc; c) 
rezultatul la care se ajunge prin interpretare. În dependenţă de aceasta interpretarea 
poate fi literală, extensivă şi restrictivă. 


$2. Formele (felurile) interpretării 


Interpretarea dreptului constituie o activitate la care participă diferite subiecte. 
În dependenţă de calitatea subiectului şi, ca urmare a acestei calităţi, de forţa ei ju- 

ridică, interpretarea poate fi de două feluri: oficială şi neoficială. 

Această clasificare este cunoscută încă în doctrina Romei antice şi este pe larg 
răspîndită în doctrina juridică contemporană. Acest lucru se explică prin faptul că 
criteriile acestei clasificări au rămas aceleaşi: calitatea autorului interpretării. 

]. Interpretarea oficială este interpretarea ce se înfăptuieşte de un organ de stat 
în exercitarea atribuţiilor ce-i revin, potrivit legii. 

De regulă, organele care emit acte normative procedează uneori la interpretarea 
acestora prin acte interpretative. Atunci cînd organul de stat îşi interpretează propriul 
act normativ, această interpretare poartă denumirea de interpretare autentică. 

Interpretarea oficială are forţă juridică obligatorie. Actul de interpretare oficială 
se echivalează după forța sa juridică cu actul normativ supus interpretării. 

Să analizăm, de exemplu, cine dispune de dreptul de a interpreta în Republica 
Moldova legea. Amintim că Constituţia stabileşte trei categorii de legi: legi 
constituţionale, legi organice, şi legi ordinare. 

Conform Constituţiei, interpretarea oficială a Constituţiei şi a legilor 
constituţionale ţine de competenţa exclusivă a Curţii Constituţionale (prevederile 
de la litera b) ale alineatului 1 al art. 135). 

Interpretarea oficială a legilor organice şi ordinare ţine de competenţa 
Parlamentului (prevederile literei c) ale articolului 66 al Constituţiei). 

Curtea Constituţională, fiind unicul subiect cu dreptul de a interpreta legile 
constituţionale, poate să interpreteze oficial şi celelalte categorii de legi: organice 
şi ordinare. 

Interpretarea oficială poate fi atît generală cît şi cauzală. 

Generală este interpretarea care îmbracă forma unor norme obligatorii cu 
caracter general. 

Interpretarea cauzală este forma interpretării oficiale care se realizează cu 
prilejul soluționării d>către organele competente a unor cazuri concrete. 

2. Interpretarea nuoficială este interpretarea făcută de subiecţi ce nu dispun de 
dreptul de a interpreta oficial actul normativ. Interpretarea neoficială se face de către 
savanţi, de către avocaţi, de către alţi cetăţeni etc. Fiind făcute de subiecţi ce nu sînt 
purtători ai unei părţi din puterea de stat, interpretarea neoficială nu are forță juridică 
obligatorie. Dar, în cazul în care soluţiile propuse conving organul cu drept de 
interpretare oficială de oportunitatea soluţiei enunțate, interpretarea neoficială 
capătă o însemnătate foarte mare. 


$3. Metodele interpretării 


Prin metodă de interpretare înţelegem totalitatea procedeelor folosite pentru 
clurificarea conţinutului prevederilor normelor juridice, clarificarea care se face în 
scopul aplicării lor la cazuri concrete. 3 

În procesul de interpretare a textelor normelor juridice se aplică cele mai diverse 
metode. Deseori pentru a înţelege la justa valoare o normă juridică se apelează 
concomitent la două sau la mai multe metode. 

În dependenţă de metoda folosită, interpretarea poate fi logică, gramaticală, 
sistematică, istorică. 

Metoda logică este cea mai larg întilnită între procedeele de interpretare a 

normei juridice. Ea constă în folosirea unor procedee ale logicii formale generale. 

Metoda logică nu poate fi separată de celelalte metode sau procedee, deoarece 
orice lămurire a sensului normei juridice se sprijină pe utilizarea judecății logice. 
Printre procedeele, regulile logice, sunt frecvent utilizate următoarele reguli: a) 
excepţia este de strictă interpretare; b) unde legea nu distinge nici interpretul n-o 
face; c) legea trebuie interpretată în sensul aplicării ei, ci nu invers. 

a) Excepţia este de strictă interpretare — trebuie de înţeles în sensul că excepţiile 
nu pot fi create prin interpretare. În cazul interpretării nu se generează, nu apar noi 
norme juridice, ci este doar lămurit conţinutul normelor existente. 

b) Unde legea nu distinge, nici interpretul n-o poate face — este regula potrivit 
căreia în cazul unei formulări generale a textului normativ subiectul interpretării nu 
poate introduce distincţii, deosebiri. Aplicarea, de asemenea, este generală. 

c) Legea trebuie interpretată în sensul aplicării ei, şi nu invers — este regula 
potrivit căreia nu trebuie să fie căutate pricini pentru a nu aplica legea. Atît timp cît 
o lege este în vigoare ea urmează să fie realizată practic. Sarcina interpretului este 
de a găsi soluţia oportună de aplicare a legii în toate împrejurările. 

Metoda gramaticală. 

Această metodă constă în stabilirea sensului exact al normei juridice cu ajutorul 
procedeelor de analiză morfologică şi sintactică a textului actului normativ, 
pornindu-se de la înţelesul cuvintelor folosite, de la legătura dintre ele, de la 
construcţia frazei, de la semnificaţia semnelor de punctuație ete. Aşa, de exemplu, 
analizînd textul articolului 135 al Codului penal al Republicii Moldova, conform 
căruia "violarea secretului corespondenţei, convorbirilor telefonice şi comunicărilor 
telegrafice ale cetăţenilor, se pedepseşte fie cu muncă corecțională pînă la şase luni 
fie cu amendă în mărime de pînă la treizeci de salarii minime, fie cu mustrare pu- 
blică”, interpretarea gramaticală ne va permite să ajungem la concluzia că este vorba 
de un cumul de sancţiuni ori de sancţiuni alternative (muncă corecțională, amendă, 
mustrare publică). Acest lucru permite instanţei judecătoreşti să aplice nu toate, ci 
doar una din aceste sancţiuni. 

Procedeele de interpretare gramaticală impun să unificăm sensul unor termeni 
juridici şi să nu-i folosim în mai multe sensuri. Aşa, de exemplu, la folosirea 
termenului "persoană juridică” este necesar să ţinem cont de sensul juridic adecvat 
al acestui termen. 

Metoda sistematică constă în explicarea sensului unei norme juridice, a unui text 
normativ, prin determinarea locului acestei norme sau acestui text în sistemul 
ramurii de drept, în sistemul dreptului în ansamblu, în sistemul principiilor 
fundamentale ale dreptului, precum şi în stabilirea legăturilor acestei norme sau 
acestui text cu alte dispoziţii normative. 

Necesitatea aplicării acestei metode decurge din caracterul sistematic al 
normelor juridice, din legăturile indisolubile a tuturor normelor în sistemul de drept. 
Metoda sistematică obligă să nu uităm că o normă de drept nu poate fi înţeleasă la 
justa ei valoare, dacă este ruptă din contextul celorlalte norme. Utilitatea acestei 
metode este şi mai evidentă în cazurile normelor incomplete din punct de vedere 

redacţional, în cazurile cînd conţinutul ei reiese din structura logică a normei. 

Metoda istorică presupune examinarea împrejurărilor în care a fost elaborată 
norma juridică sau actul normativ respectiv. Ea presupune cercetarea materialelor 
care au stat la baza elaborării normei sau actului normativ, expunerea de motive şi 
discuţiile ce s-au purtat pe marginea materialului normativ supus interpretării. O 
informaţie respectivă asupra acestei probleme poate fi găsită în preambulul actului 
normativ. 

În cadrul interpretării istorice se poate recurge, de asemenea, la compararea 
reglementărilor actuale cu cele precedente, la analiza evoluţiei istorice a conceptului 
reglementării normative. 


$4. Rezultatul interpretării normelor juridice 


Analiza procesului de interpretare a normelor juridice nu poate fi considerată 
completă, dacă nu se va lua în consideraţie rezultatul acestui proces. Din punctul de 
vedere al rezultatelor interpretării normelor juridice, interpretarea poate fi: literală, 
extensivă sau restrictivă, 

Interpretarea literală este acea formă a interpretării, în cadrul căreia ne 
convingem de faptul că conţinutul normelor juridice coincide întru totul cu textul 
în care sunt formulate. În acest caz se spune că legea este limpede, clară. Organul 
de aplicare n-are decît sarcina s-o aplice, contorm textului. Tendinţa legiuitorului 
este de a adopta anume asemenea norme juridice, acte normative. 

Interpretarea extensivă este acea tormă a interpretării în cadrul căreia textului 
normei juridice i se atribuie un conţinut mai larg, mai sporit comparativ cu cel ce 
rezultă din simpla lectură a lui. Cu alte uvinte, textul normei juridice se extinde şi 
asupra unor cazuri care nu se încadrează perfect în "litera lui”. Aşa, de exemplu, 
prevederea articolului 35 al legii Republicii Moldova din 18 decembrie 1990 cu 
privire la poliţie, conform căreia "pentru colaboratorii poliţiei se stabileşte o 
reducere de cincizeci la sută a plăţii pentru spaţiul locativ şi pentru serviciile 
comunale, precum şi pentru combustibil” se răsfrînge nu numai asupra 
colaboratorului poliţiei, ci şi asupra membrilor familiei sale. 

Interpretarea restrictivă are loc în cazul cînd textului supus interpretării i se 
atribuie un conţinut mai restrîns, mai mic decît cel ce rezultă din simpla lui lectură. 
Aceasta poate să se întîmple în cazurile cînd lipseşte o concordanţă între cazurile 
de aplicare practică şi cazurile ce au fost reflectate în textul actului normativ. De aici 
rezultă că formularea textului legii este mui largă decît conţinutul ei real. Aşa, de 
exemplu, prevederile articolului 138 al Codului penal referitor la răspunderea pe- 
nală pentru încălcarea legislaţiei muncii nu se referă la toţi cetăţenii, ci doar la 
persoanele oficiale. ; 

CAPITOLUL XII 
RAPORTUL JURIDIC 


$1. Conceptul raportului juridic 


Dreptul, ca un sistem de norme indisolubil legate între ele, nu constituie un scop 
în sine. El este creat în vederea realizării funcţiilor sale, printre care locul primor- 
dial aparţine funcţiei de a reglementa conduita oamenilor, modul lor de comportare 
în relaţiile sociale de o însemnătate majoră. Această funcţie a dreptului se realizează, 
în principal, prin aceea că, în relaţiile reglementate pe cale juridică, oumenii sunt 
obligaţi să se comporte prescripţiilor normelor juridice. Aceste raporturi sau relaţii 
sociale capătă caracterul de raporturi sau relaţii juridice. Ele se numesc juridice, 
deoarece sunt create şi rezultă din acţiunea dreptului, spre deosebire de relaţiile 
politice, morale, religioase etc., care sunt rezultatul acţiunii altor norme sociale, cum 
ar fi normelor politice, etice, religioase etc. 

Prin urmare, raportul juridic apare ca o asemenea relaţie socială care este 
reglementată prin intermediul normelor juridice. Atît timp cît o relaţie socială nu 
este reglementată de norme juridice ea nu poate fi o relaţie juridică. Din momentul 
în care apare o normă juridică care o reglementează, ea devine juridică. De exemplu, 
o asemenea relaţie socială cum ar fi schimbul este cunoscută, încă din timpurile 
străvechi. Sute şi sute de ani ea a existat, fiind reglementată de aşa norme sociale, 
cum ar fi: obiceiurile, tradiţiile, morala. Din momentul din care apar normele 
juridice ce reglementează relaţia socială concretă ea devine o relaţie juridică. 

Privite prin prisma normelor juridice, raporturile juridice apar ca o realizare a 
normelor. Normele juridice prevăd anumite “modele” de comportament (vînzare- 
cumpărare, împrumut, arendă etc.). Dar conduita prescrisă de normă devine realitate 
numai atunci, cînd se concretizează în anumite raporturi sociale, cînd se cunosc 
subiecţii raportului, se cunoaşte în legătură cu ce acest raport a apărut, ce drepturi 
şi ce obligaţiuni au subiecţii raportului, care vor fi consecinţele abaterii de la 
modelul prescris de norma juridică s.a. 

Oamenii intră în raporturi juridice pentru că urmăresc realizarea unor scopuri, 
fie personale, fie sociale, fie impuse de normele juridice. Ar fi absurd ca cineva să 
facă ceva fără nici un fel de scop. A presupune că oamenii ar intra într-un raport 
juridic fără nici un scop este o absurditate. Într-o imagine extrem de expresivă 
savantul german Ghering spunea: "A încerca să explici dreptul prin acţiuni fără scop 
înseamnă a te asemui cu baronul Munchhausen care, căzut într-o baltă de noroi, 
încerca să iasă de acolo trăgîndu-se de barbişon. Dreptul nu se poate explica fără un 
scop al acţiunii umane”. 

Dat fiind faptul că la baza raporturilor sociale reglementate de norme juridice 
stau diverse scopuri, diverse pot fi şi raporturile juridice apărute. Este imposibil a 
concretiza numărul de raporturi juridice la care participă un om pe parcursul vieţii 
sale. Cu atît mai mult nu pot fi enumerate raporturile juridice ce iau naştere într-o 
societate. Şi totuşi, necătînd la numărul enorm de raporturi juridice, toate aceste 

raporturi au anumite trăsături specifice ce le deosebesc de alte relaţii sociale. 
Trăsăturile fundamentale ale raporturilor juridice constau în următoarele: 

I. Raportul juridic este un raport social 

Prin urmare, dacă orice raport juridic este o relaţie socială, nu orice relaţie so- 
cială este un raport juridic. Relaţia socială devine raport juridic numai în măsura în 
care a fost obiectul de preocupare a legiuitorului, sub forma adoptării unei norme 
juridice care s-o reglementeze. Sunt relaţii sociale (de exemplu, relaţiile de prietenie, 
tovărăşie etc.) care nu constituie obiect de reglementare juridică. Cercul acestor 
relaţii poate să se micşoreze sau, dimpotrivă, să se mărească. Totul depinde de 
interesul social major, de voinţa legiuitorului. 

Caracterul social al raportului juridic se manifestă prin faptul că el se stabileşte 
întotdeauna între oameni, cu participarea oamenilor (fie între ei, fie între ei şi 
organele statului, organizaţii, întreprinderi. instituţii etc.). Subliniind apariţia unui 
raport juridic doar între oameni, cu participarea lor, renumitul jurist român Mircea 
Djuvara scria: "Un Robinson ipotetic, complet izolat într-o insulă, fără nici un con- 
tact cu altă persoană, nu poate avea relaţii juridice, pentru că nu poate avea 
asemenea relaţii nici cu arborii, nici cu cerul, nici cu pămîntul pe care stă”. 

2. Raportul juridic este un raport voliţional 

Prin caracterul voliţional al raportului juridic se înţelege, în primul rînd, faptul 
că el este reglementat de norme juridice, norme care exprimă voinţa guvernanţilor, 
voinţa legiuitorului, voinţă care, în condiţiile unui regim cu adevărat democratic, 
poate fi voinţa poporului. Plecînd de la faptul că raportul ridic este o relaţie so- 
cială reglementată de norma juridică, iar norma juridică înstamnă voinţa ridicată la 
rang de lege caracterul voliţional al acestui raport este evident. 

Caracterul voliţional al raportului juridic se manifestă şi prin voinţa subiecţilor 
ce participă la raportul juridic concret. În asemenea cazuri se vorbeşte despre dublul 
caracter voliţional al raporturilor juridice: cel exprimat prin norma juridică şi cel 
exprimat de voinţa subiecţilor raportului juridic enunțat. 

3. Raportul juridic este un raport valoric 

Într-un raport juridic îşi găsesc concretizare valorile esenţiale ale societăţii. Prin 
intermediul normelor juridice statul încurajează, promovează şi estimează aceste 
valori. Participanţii la raportul juridic dispun de anumite drepturi şi obligaţiuni. De 
exemplu, la raportul de împrumut împrumutatul trebuie să plătească 
împumutătorului suma de bani respectivă. De aici rezultă că unul are o valoare mai 
mare decît altul. Situaţii asemănătoare pot fi observate şi în alte raporturi juridice. 
Prin urmare, în toate raporturile juridice se stabileşte o valoare şi de aceea se poate 
spune că întregul drept nu este decît o cercetare de valori. Ele se realizează în valori 
tot mai înalte, care au aceeaşi natură ca ideea de obligaţie însăşi, fiind valori 
necondiționate. 

4. Raportul juridic este o categorie istorică 

Apărut la o anumită etapă de dezvoltare istorică, odată cu apariţia statului şi 
dreptului, raportul juridic poartă pecetea epocii istorice respective. Aşa, de exemplu, 
în dreptul privat roman sclavul era considerat un bun. Stăpînul avea dreptul deplin 

asupra sclavului, el putea fi vîndut sau ucis, dăruit, schimbat etc. Epoca 
contemporană prevede egalitatea tuturor oamenilor în faţa legii. 


$2. Premisele raportului juridic 


Pentru apariţia raportului juridic sunt necesare anumite premise. Se consideră 
că la aceste premise se atribuie: norma juridică şi fapta juridică. 

1. Norma juridică 

Norma juridică reprezintă premisa fundamentală de apariţie a raportului juridic. 

Fără normă juridică nu putem vorbi de raport juridic. Un raport juridic nu poate 
apărea în afara normei juridice. Anume norma juridică este acea premisă care 
stabileşte problemele esenţiale. Norma juridică stabileşte cine poate fi subiect al 
raportului juridic dat. Tot ea determină statutul juridic al subiectelor şi consecinţele 
abaterii de la prevederile normelor juridice. 

Norma juridică îşi găseşte prin raportul juridic principalul său mijloc de 
realizare. În legătură cu aceasta deseori raportul juridic este caracterizat ca o normă 
juridică în acţiune. 

Bineînţeles, nu trebuie uitat faptul că nu toate normele juridice generează | 
raporturi juridice. Aşa, de exemplu, nu generează raporturi juridice normele prohibi- l 
tive, adică normele care impun abținerea de la anumite acțiuni. Menirea acestor 
norme este de altă natură: ele sînt chemate să interzică anumite acţiuni, acţiuni care 
ar putea aduce anumite prejudicii societăţii, oamenilor etc. 

2. Faptele juridice 

După cum s-a menţionat anterior, normele juridice nu creează de la sine 
raporturi juridice. Ele doar prevăd anumite situaţii ipotetice. Pentru ca să apară un 
raport juridic, afară de existenţa normei juridice, mai este necesară prezenţa 
împrejurărilor de fapt, conţinute în ipoteza normei juridice. Aşa, de exemplu, 
raportul juridic de căsătorie presupune, în prealabil, ca fapt juridic încheierea 
căsătoriei. 

În viaţa de toate zilele ne confruntăm sau suntem martori la cele mai diverse fapte. 
Statul, însă, nu-şi pune sarcina de reglementare a tuturor fenomenelor vieţii şi să lege 
de ele în mod neapărat apariţia unor efecte juridice. De aceea nu orice acţiune are 
valoare de fapt juridic. Fapte juridice se consideră numai acele împrejurări de care 
legiuitorul leagă apariţia, modificarea sau stingerea raporturilor juridice. 

Faptele juridice pot fi clasificate în dependenţă de anumite criterii. 

În funcție de caracterul lor voliţional (dacă se produc ca rezultat al voinţei 
omului sau independent de aceasta), faptele juridice se împart în două categorii: 
evenimente şi acţiuni. 

Evenimentele juridice sunt acele împrejurări sau fapte naturale care se produc 
independent de voinţa omului, dar de producerea cărora legea leagă producerea unor 
efecte juridice, adică naşterea, modificarea sau stingerea raporturilor juridice. Cele 
mai frecvente evenimente care au o semnificaţie juridică sunt: 

a) naşterea (de ea legea leagă producerea multor efecte juridice printre care 
figurează, de exemplu, dobîndirea calităţii de subiect de drept); 

b) moartea (de ea legea leagă stingerea multor raporturi juridice (de muncă, de 
căsătorie); apariţia unor raporturi juridice noi — deschiderea moştenirii, dreptul la 
pensionarea pentru pierderea întreţinătorului ş.a.; 

c) scurgerea timpului (conduce, de exemplu, la dobîndirea capacităţii de 
exerciţiu, la dobîndirea dreptului de a alege sau de a fi ales etc.); 

d) calamităţi naturale (cutremur de pămînt, inundaţii, incendii etc.); 

e) alte fenomene naturale (trăsnetul, ploaia ş.-a.); 

f) acţiunea animalelor, păsărilor, insectelor, reptilelor ş.a. 

Acţiunile juridice sunt faptele voluntare ale omului de producerea cărora legea 
leagă producerea de efecte juridice, adică apariţia, modificarea sau stingerea de 
raporturi juridice. 

În dependenţă de raportul lor cu legile în vigoare, acţiunile, la rîndul lor, pot fi 
licite sau ilicite. 

Acţiunile ilicite sunt fapte omeneşti interzise de normele juridice (de exemplu, 
infracțiunile, contravenţiile, abaterile disciplinare, delictele civile etc.). Caracteristic 
acestor acţiuni este faptul că ele contravin voinţei de stat exprimate în normele 
juridice. În urma săvîrşirii acţiunilor ilicite se nasc raporturi juridice în cadrul cărora 
se realizează aplicarea sancţiunilor prevăzute de legiuitor. 

Acţiunile licite sunt fapte omeneşti săvîrşite în strictă conformitate cu legea. 
Printre acţiunile licite un loc important revine actelor juridice. Actele juridice sunt 
acţiuni juridice licite care se săvîrşesc cu scopul de a produce efecte juridice. Ele 
nu trebuie confundate cu actele juridice normative care, după cum ştim, sunt i. țoare 
de drept. Spre deosebire de ultimele, actele juridice sunt acte individuale. .ctele 
juridice se pot distinge după diferite criterii. Aşa, de exemplu, pot fi distinse acte 
juridice de drept civil, de drept penal, de drept administrativ etc. 

În dependenţă de numărul părţilor participante ła actul juridic, pot fi deosebite: 
acte juridice unilaterale (cum este de exemplu, testamentul); acte juridice bilaterale 
(de exemplu, vînzare-cumpărarea, împrumutul etc.); acte juridice multilaterale (de 
exemplu, contractul de societate). 

Pot fi diferenţiate şi anumite acţiuni care se săvîrşesc fără intenţia de a produce 
efecte juridice, dar care, totuşi, au valoarea unui fapt juridic, întrucît atrag după sine 
unele consecinţe juridice. De exemplu, crearea unei opere literare sau ştiinţifice 
poate da naştere dreptului de autor. 


$3. Structura (elementele) raportului juridic 


O bună cunoaştere a raportului juridic impune cercetarea elementelor, părţilor 
sale componente. 

Privit din punctul de vedere al structurii sale, raportul juridic este alcătuit din trei 
elemente constitutive: 

1) subiectele raportului juridic; 

2) conţinutul raportului juridic; 

3) obiectul raportului juridic. 

1. Subiectele raportului juridic 

În ştiinţa dreptului se admite principiul conform căruia numai oamenii au calitate 
de subiect de drept. Nu se poate concepe un raport juridic decît numai între oameni. 
Se explică acest lucru prin faptul că norma juridică reglementează numai conduita 
oamenilor (Istoria cunoaşte şi cazuri paradoxale. Aşa, de exemplu, Darius, regele 
Persiei, după ce marea îi înghite corăbiile în cursul expediției în Sciţia, ordonă să 
se bată valurile în semn de sancţiune). Pentru apariţia unui raport juridic este nevoie 
de cel puţin doi oameni. După cum menţionează Mircea Djuvara, "un individ care 
ar exista singur pe lume, un Adam sau un Robinson izolat pe o insulă, nu ar putea 
să aibă drepturi şi obligaţiuni faţă de nimeni. Îndată ce sunt doi oumeni se poate 
concepe relaţia juridică, în sensul că există un drept şi o obligaţie a unuia faţă de 
celălalt”. 

Subiecte ale raportului juridic pot fi: a) subiecte individuale (personale); b) 
subiecte colective. 

A. Persoana ca subiect individual de drept 

Cele mai multe raporturi juridice apar între persoane fizice: cetăţeni ai statului 
dat, cetăţeni ai unui stat străin, persoane fără cetăţenie (apatrizi). De regulă, cetățenii 
unui stat pot fi subiecte ale diferitor raporturi juridice, acceptate de către stat cu 
participarea persoanelor fizice, în timp ce cetăţenii străini sau apatrizii pot participa 
în calitate de subiecte ale raporturilor nu întotdeauna. 

În baza recunoaşterii calităţii de subiect de drept, omul participă la raporturi 
juridice ca titular de drepturi şi obligaţii. Aptitudinea de a avea drepturi şi obligaţii 
poartă denumirea de capacitate juridică. 

Capacitatea juridică este de mai multe feluri. Aşa, de exemplu, în dependență 
de domeniul de reglementare juridică, pot fi diferenţiate următoarele categorii de 
capacitate juridică: capacitate civilă, capacitate constituţională, capacitate 
administrativă, capacitate de drept al muncii, capacitate de drept al familiei, capaci- 
tate penală etc. 

În dependenţă de sfera de cuprindere, capacitatea juridică poate fi: capacitate 
juridică generală şi capacitate juridică specială. Persoanele fizice participă ca subiect 
de drept în cele mai diverse domenii ale vieţii sociale. Cele mai întîlnite raporturi 
juridice cu participarea persoanelor fizice sunt raporturile juridice civile. Practic 
fiecare dintre noi este subiectul celor mai diferite raporturi juridice civile, pe care 
fără a bănui le încheiem în fiece zi (de exemplu, cumpărăm pîine sau lapte de la 
magazin, facem un cadou prietenului cu ocazia zilei de naştere, împrumutăm un 
stilou colegului de clasă, schimbăm un obiect ce ne aparține pe alt obiect etc.). 

Participarea persoanelor fizice la raporturile juridice civile ridică problema 
capacităţii civile. Capacitatea juridică civilă este cunoscută sub două forme: 

- capacitatea de folosinţă; 

- capacitatea de exerciţiu. 

Capacitatea de folosinţă este capacitatea persoanei de a avea anumite drepturi 
şi obligaţii. Începutul capacităţii de folosinţă a persoanei fizice este marcat de 
naşterea persoanei. Din momentul naşterii, statul îi înmînează persoanei "un sac” 
cu cele mai diferite drepturi: persoana are dreptul la viaţă, la integritatea fizică şi 

psihică, poate fi proprietar al diferitor bunuri ete. Bineînţeles, acest ”sac” nu este 
fără fund, dar conţinutul lui creşte pe măsură ce creşte şi persoana. Aşa, de exemplu, 
pe parcursul vieţii el poate să-şi aleagă domiciliul, poate să se asocieze la diferite 
partide şi organizaţii social-politice, să beneficieze de alte drepturi consfinţite de 
Constituţie. 

Capacitatea de exercițiu este aptitudinea persoanei de a dobîndi şi exercita 
drepturile şi de a-şi asuma obligaţii prin săvîrşirea actelor juridice. 

Dacă pentru dobîndirea capacităţii de folosinţă a persoanei fizice este necesară 
şi suficientă doar existenţa (naşterea, iar uneori chiar şi concepţia), pentru a putea 
face personal şi singur acte juridice este necesur ca persoana fizică să aibă 
capacitatea de a-şi aprecia la justa valoare acţiunile sale şi consecinţele lor. 

Dat fiind faptul că o asemenea capacitate este legată de o anumită practică de 
viaţă, începutul capacităţii de exerciţiu a persoanei fizice este legat de atingerea unei 
anumite vîrste. Această vîrstă este condiţionată de maturitatea în gîndire. Conform 
legislaţiei noastre civile capacitatea de exerciţiu începe de la data cînd persoana 
devine majoră, adică la împlinirea vîrstei de optsprezece ani. Legea face si unele 
abateri de la regula generală. Aşa, de exemplu, obţine capacitatea de exerciţiu deplin 
persoana care oficial şi-a înregistrat căsătoria pînă la 18 ani. 

Persoanele de pînă la 18 ani pot fi împărţite în două mari grupe. 

Prima grupă este formată din persoane de pînă la 15 ani. Aceste persoane fiind 
lipsite de capacitate de exerciţiu pot participa în calitate de subiect doar la mici 
convenţii, convenţii neînsemnate ce ţin de viaţa de toate zilele (de exemplu, pot să- 
şi procure un prînz la bufetul şcolar, să-şi cumpere caiete sau alte rechizite şcolare, 
să cumpere pîine, unt etc. pentru familia sa). Alte convenţii sunt încheiate din 
numele lor de către părinţi sau tutori, în lipsa acestora — de reprezentanţii lor 
legali). 

Persoanele de la 15 pînă la 18 ani pot fi participanţi la diverse raporturi juridice, 
obţinînd o capacitate de exerciţiu restrînsă. Poate fi doar remarcat faptul că asistarea 
minorului se asigură de data aceasta, sub forma unei încuviinţări prealabile din 
partea părinţilor sau a curatorilor, a fiecăruia dintre actele juridice pe care le încheie 
personal minorul. 

Nimeni nu poate fi limitat în capacitatea de folosinţă sau capacitatea de exerciţiu. 
Acest lucru poate fi făcut doar de către instanţa de judecată, în cazurile expres 
prevăzute de către legiuitor. 

Sfirşitul (încetarea) capacităţii de folosinţă si capacităţii de exerciţiu a persoanei 
fizice are loc odată cu moartea acesteia. Data morţii este: a) în cazul morţii fizic 
constatate, data trecută în actul de deces; b) în cazul morţii declarate judecătoreşte, 
data la care hotărîrea judecătorească intră în vigoare. 

B. Subiectele colective de drept 

Cele mai multe raporturi juridice se încheie între persoanele fizice şi, în primul 
rînd, între cetăţeni. Dar părţi ale unui raport juridic pot deveni şi anumite colective, 
organe de stat, organizaţii obşteşti sau chiar statul. Aceste forme organizaționale 
care participă la diverse raporturi juridice poartă denumirea de subiecte colective 
de drept. 

Statul participă în calitate de subiect de drept atît în raporturi juridice interne, 
cît şi în raporturi juridice de drept internaţional. 

În dreptul intern statul apare ca subiect de drept mai întîi în raporturile juridice 
de drept constituţional. De exemplu, statul apare ca subiect de drept constituţional 
în raporturile de cetăţenie sau în condiţiile cînd este garant al anumitor drepturi ale 
cetăţenilor. El, de asemenea, poate fi subiect al raporturilor juridice administrative, 
civile, financiare, funciare ş.a. 

În raporturile juridice internaţionale statul este subiect de drept indiferent de 
suprafață, numărul de locuitori, potenţialul economic, militar etc. 

În unele raporturi juridice participă nu statul, ci organele sale. Profesorul 
universitar Nicolae Popa are dreptate cînd afirmă că organele statului ca subiecte de 
drept "îndeplinesc cel puţin trei categorii de competenţe: exercitarea conducerii de stat 
în diverse domenii — soluţionarea problemelor privind temeinicia legală a pretențiilor 
unor subiecte de drept faţă de altele şi asigurarea constrîngerilor de stat în cazurile 
necesare, restabilirea ordinii de drept încălcate, recuperarea prejudiciilor”. 

Ţinînd seama de principiul separaţiei puterilor în stat se poate conchide: 

- Parlamentul este subiect de drept constituţional; 

- Organele executive centrale sau locale apar ca subiect de drept administrativ; 

- Organele de justiţie apar ca subiecte de drept în domeniul ocrotirii ordinii 
sociale. 

Persoanele juridice 

Marea majoritate a subiectelor colective de drept o constituie persoanele 
juridice. Noţiunea de persoană juridică este creaţia dreptului civil. Acest subiect de 
drept nu trebuie confundat cu alte subiecte colective de drept. Nu toate subiectele 
colective de drept sunt persoane juridice. Sunt recunoscute ca persoane juridice 
organizaţiile care dispun de un patrimoniu distinct, pot dobîndi din nume propriu 
drepturi patrimoniale şi drepturi personale nepatrimoniale şi pot să-şi asume 
obligaţii, să figureze ca reclamanţi şi reclamaţi în instanţa judecătorească. 

Sunt persoane juridice: a) întreprinderea şi alte organizaţii de stat, care 
funcţionează în baza autofinanţării, dispun de mijloace fixe şi circulante şi au un 
bilanţ independent; b) instituţiile şi alte organizaţii de stat care sunt finanţate din 
bugetul de stat, ai căror conducători se bucură de drepturile de ordonatori de credite; 
c) organizaţiile de stat finanţate din alte izvoare şi care au un plan financiar inde- 
pendent şi un bilanţ independent; d) organizaţiile nestatale (sindicatele, organizaţiile 
de tineret, asociaţiile, fundaţiile, uniunile de creaţie etc.); e) alte subiecte colective 
de drept (unităţi cooperatiste, societăţi comerciale, companii, regii autonome etc.). 

În condiţiile procesului de tranziţie la economia de piaţă numărul persoanelor 
juridice şi diversitatea lor sporeşte considerabil. 

Persoana juridică are capacitate de folosinţă şi de exerciţiu determinată de scopul 
pentru care a fost înfiinţată. Dat fiind faptul că scopul nu este acelaşi la fiecare 
persoană juridică, nici capacitatea lor juridică nu coincide. Capacitatea lor juridică, 
de regulă, începe de la data înregistrării, sau de la data aprobării statutului sau 
regulamentului subiectului colectiv de drepi. 

2. Conţinutul raportului juridic 

Conţinutul raportului juridic este format din ansamblul drepturilor şi obligaţiilor 
subiectelor ce participă la raportul juridic. Aceste drepturi şi obligaţii sunt prevăzute 
de normele juridice. 

Subiectele raportului juridic sînt, după cum am menţionat anterior, indisolubil 
legate între ele. Această legătură a subiectelor se datorează, în primul rînd, anume 
acestor drepturi şi obligaţii. 

Există unele raporturi juridice simple, în care o parte este titular al dreptului, iar 
cealaltă parte este titular al obligaţiei. De exemplu, în baza contractului de împrumut 
”o parte (creditorul) transmite celeilalte părţi (debitorului) în proprietate (în 
administrare operativă) bani sau lucruri, determinate prin genul lor, iar creditorul 
se obligă să restituie debitorului aceeaşi sumă de bani sau aceeaşi cantitate de lucruri 
de acelaşi gen şi calitate”. Raportul juridic apărut în baza ucestui contract este un 
raport juridic simplu, deoarece debitorul dispune numai de drepturi, în timp ce 
creditorul dispune numai de obligaţii. 

Majoritatea absolută a raporturilor juridice apărute au un caracter complex, 
Acestor raporturi le este caracteristic faptul că fiecare parte este titular atît de 
drepturi, cît şi de obligaţii. De exemplu, în baza contractului de vînzare-cumpărare 
"vînzătorul se obligă să remită cumpărătorului proprietatea unui bun, iar 
cumpărătorul se obligă să primească bunul şi să plătească pentru el o anumită sumă 
de bani”. Raportul juridic apărut în baza acestui contract este un raport juridic com- 
plex: vînzătorul dispune concomitent de drepturi (să ceară bani de la cumpărător) 
şi obligaţii (să remită cumpărătorului proprietatea unui bun); la rîndul său 
cumpărătorul dispune de drepturi (să ceară de la vînzător bunul respectiv) şi obligaţii 
(să se achite pentru cumpărătură). 

Prin urmare, normele juridice stabilesc pentru fiecare participant la raporturile 
juridice, adică pentru fiecare subiect de drept. anumite prerogative, anumite 


subiectiv. Dreptul subiectiv permite titularului: 

a) să ia o anumită atitudine faţă de dreptul său, de exemplu, să se folosească de 
el; 

b) să pretindă o atitudine corespunzătoare din partea subiectului obligat; 

c) să poată apela la calea statală pentru apărarea dreptului său. 

Obligaţia subiectului este îndatorirea pe care acesta trebuie să o îndeplinească. 
Obligaţia poate consta în a da, a face sau a nu face ceva. Obligaţia juridică a 
subiectului nu este arbitrară. Ea este o îndatorire ce corespunde dreptului subiectiv 
al celeilalte părţi a raportului juridic. Din aceste considerente obligaţia juridică este 
considerată a fi "măsura dreptului subiectiv”. Aceasta practic înseamnă că dreptului 
unei părţi în raportul juridic îi corespunde în mod imperativ o obligaţie a celeilalte 
părţi. Ca urmare, într-un raport juridic nu poate fi vorba de vreun drept al 
subiectului, dacă celuilalt subiect nu-i corespunde o anumită obligaţie. Acest lucru 
poate fi observat şi în exemplele aduse de noi mai sus. De exemplu, creditorul 
n-ar avea obligaţia să restituie o sumă de bani, dacă debitorul n-ar dispune de dreptul 

de a cere de la creditor suma respectivă. 

3. Obiectul raportului juridic 

Obiectul raportului juridic reprezintă cel de-al treilea element constituitiv al 
raportului juridic. j 

Dacă în privinţa subiectelor şi conţinutului raportului juridic nu apar, de regulă, 
probleme, atunci în privinţa obiectului raportului juridic sunt înregistrate mai multe 
păreri. 

După părerea unor autori (noi, autorii, dăm prioritate acestei păreri), obiectul 
raportului juridic este diferit, precum diferite sunt şi raporturile juridice. Obiect al 
raportului juridic pot fi: 

a) acţiunile pe care titularul dreptului subiectiv le îndeplineşte ori le poate 
pretinde şi pe care celălalt subiect este obligat a le săvîrşi sau a se abţine de la 
săvîrşirea lor; 

b) lucrurile şi alte bunuri materiale; 

c) valori nemateriale (cinstea, onoarea, demnitatea, numele, sănătatea, 
integritatea fizică şi psihică ețc.); 

d) rezultatul creaţiei intelectuale (operă literară, artistică, ştiinţifică etc.). 

Alţi autori consideră că obiect al raportului juridic pot fi doar acţiunile 
(inacţiunile), adică comportarea subiectelor. O asemenea afirmaţie pare a fi 
neacceptabilă, deoarece comportarea se include, după cum am văzut anterior, în 
conţinutul raportului juridic, dat fiind faptul că norma juridică stabileşte drepturile 
şi obligaţiile subiecţilor. 


CAPITOLUL XIII 
RĂSPUNDEREA JURIDICĂ 


$1. Conceptul răspunderii juridice 


Unul din principiile fundamentale ale dreptului este principiul responsabilităţi. 
Responsabilitatea este o condiţie esenţială a oricărei forme de organizare socială. 
Ea constă în obligaţiunea de a suporta consecinţele nerespectării unor reguli de 
conduită, obligaţie, ce se impune autorului faptei (acţiunii sau inacţiunii) contrare 
acestor reguli şi care poartă întotdeauna amprenta dezaprobării sociale a unei 
asemenea conduite. 

Responsabilitatea ca o componentă socială a apărut odată cu apariţia primelor 
forme umane de comunitate şi s-a perfecţionat pe parcursul evoluţiei societăţii. Ea 
se manifestă prin diferite forme: responsabilitatea morală, religioasă, politică, cul- 
turală, juridică etc. Responsabilitatea socială cuprinde toate domeniile de realizare 
a normelor sociale: a normelor morale, a obiceiurilor, a normelor juridice ş.a. 

Răspunderea juridică este o parte integrantă a responsabilităţi sociale. Specificul 
răspunderii juridice constă în faptul că se reteră la obligaţia de a răspunde pentru 
încălcarea normei de drept. Este şi firesc. Se ştie că, reglementînd relaţiile sociale 
prin norme juridice, legiuitorul prescrie variantele acceptabile de comportare sau 

variantele ce sunt interzise pentru comportare. Totodată el stabileşte şi consecinţa 
violării normei prin conduite ce nu corespund variantelor acceptate din punct de 
vedere social. Ca urmare, singurul temei al răspunderii juridice îl constituie 
încălcarea prevederilor normelor juridice. 

Stabilirea concretă a răspunderii juridice are la bază nu numai o apreciere socială 
din partea unui grup de persoane, colectiv etc. Ea se întemeiază pe o constatare 
oficială făcută, de regulă, de organele de stat, persoane oficiale, special 
împuternicite. lată de ce răspunderea juridică este strîns legată de activitatea unor 
organe de stat şi persoane oficiale. Aceasta însă nicidecum nu înseamnă că 
răspunderea juridică este izolată absolut de activitatea celorlalte persoane şi subiecte 
de drept, de alte forme de răspundere socială. Dimpotrivă, răspunderea juridică se 
află într-o permanentă legătură şi în strictă interdependenţă. O asemenea legătură 
este determinată de diverşi factori şi, în primul rînd, datorită faptului că: a) sfera de 
reglementare a multor categorii de norme sociale deseori coincid (de exemplu, furtul 
ca faptă social-periculoasă este inadmisibil nu numai din punctul de vedere al 
normelor juridice, ci şi al celorlalte categorii de norme: morală, obiceiuri, norme 
religioase; b) scopul statului de a combate faptele ilicite coincide şi cu scopul 
diverselor organizaţii nestatale. 

Răspunderea juridică intervine, prin urmare, ca rezultat al faptei ilicite şi derivă 
din sancţiunea pe care legiuitorul o prevede în conţinutul normei juridice. Ea 
constituie, astfel, un raport de constrîngere, născut ca urmare a săvirşirii faptei 
ilicite. Acest raport se caracterizează prin următoarele: 

a) unul din subiectele lui întotdeauna este statul (reprezentantul lui oficial), iar 
celălalt subiect este persoana care a săvîrşit fapta ilicită; 

b) în conţinutul raportului juridic de constrîngere între asemenea drepturi şi 
obligaţii corelative, cum ar fi obligaţia statului de a aplica numai sancţiuni prevăzute 
de lege pentru fapta comisă şi dreptul persoanei responsabile de a i se aplica numai 
această sancţiune şi nu alta etc.; 

c) aplicarea sancţiunii se face din numele statului şi are drept scop atît 
restabilirea ordinii legale încălcate prin fapta ilicită, cît şi întărirea legalităţii. 

Răspunderea juridică, indiferent de forma ei concretă de manifestare, are la bază 
următoarele principii: 

l) Principiul legalităţii răspunderii juridice; 

2) Principiul răspunderii pentru fapte săvîrşite cu vinovăţie; 

3) Principiul răspunderii personale; 

4) Principiul prezumţiei nevinovăţiei în stabilirea răspunderii juridice; 

5) Principiul justeţei sancţiunii; 

6) Principiul operativităţii răspunderii juridice; 

7) Principiul potrivit căruia unei singure violări a normei juridice îi corespunde 
o singură imputare a răspunderii. 

Principiul legalităţii răspunderii juridice are un caracter complex. Caracterul lui 
complex se manifesta prin faptul că: a) răspunderea juridică se face numai în baza 
normei juridice; b) aplicarea sancţiunii ţine de competenţa strictă a statului şi 


85 


reprezentanţilor lui oficiali; c) organele statului activează în strictă conformitate cu 
prevederile normelor juridice. 

Principiul răspunderii pentru fapte săvîrşite cu vinovăţie. Potrivit acestui principiu, 
orice subiect de drept poate fi sancţionat numai atunci cînd este vinovat şi numai în 
limitele vinovăţiei sale. Legea prevede şi unele abateri de la acest principiu, cînd 
răspunderea se poartă, indiferent de culpă. În asemenea cazuri se prevede mecanismul 
respectiv de recuperare, legată de răspunderea pentru vinovăția altuia. 

Principiul răspunderii personale presupune răspunderea strictă a persoanei care 
a săvîrşit fapta ilicită. Este adevărat că există şi situaţii în care răspunderea poate 
interveni din cauza faptei altuia, dar, în general, răspunderea se stabileşte numai 
pentru fapta proprie. 

Principiul prezumţiei nevinovăţiei a fost consfințit şi de Constituţia Republicii 
Moldova. Conform articolului 21, ”...orice persoană acuzată de un delict este 
prezumată nevinovată pînă cînd vinovăția sa va fi dovedită în mod legal, în cursul 
unui proces judiciar public, în cadrul căruia i s-au asigurat toate garanţiile necesare 
apărării...” Acest principiu reflectat în Constituţie necesită o interpretare extensivă 
— el se răstrînge asupra tuturor cazurilor şi formelor răspunderii juridice. 

Principiul justeţei sancţiunii presupune, în primul rînd, proporţionalitatea 
sancţiunii în raport cu gravitatea faptei. Eficienţa răspunderii juridice depinde, în 
mare măsură, de ulegerea corectă a sancţiunii, individualizarea pedepsei. 

Principiul operativităţii răspunderii. Aplicarea sancţiunii reprezintă reacţia 
societăţii prin forţa de constrîngere a statului faţă de faptele ilicite. O asemenea 
reacţie trebuie să fie operativă. În caz contrar, răspunderea juridica îşi va pierde 
efectul dorit. Tărăgănarea răspunderii poate provoca o neîncredere în capacitatea 
statului de a lua măsurile respective faţă de răufăcători. 

Principiul potrivit căruia unei singure violări a normei îi corespunde 0 singură 
imputare a răspunderii juridice. O persoană nu poate fi pedepsită pentru una şi 
aceeaşi faptă ilicită de mai multe ori. Aceasta nu exclude aplicarea mai multor forme 
de răspundere juridică pentru faptele ilicite în care au fost încălcate mai multe norme 
juridice. Plus la aceasta nu se exclude şi aplicarea, pe lîngă răspunderea juridică, a 
altor categorii de răspundere socială. 


$2. Condiţiile răspunderii juridice 


Inditerent de domeniul juridic (civil, penal, administrativ, financiar etc.) în care 
are loc, răspunderea juridică survine numai atunci cînd sînt întrunite anumite 
condiţii. La ele se atribuie: 1) fapta ilicită; 2) legătura cauzală dintre fapta ilicită şi 
rezultatul produs; 3) existenţa vinovăţiei; 4) inexistenţa unor împrejurări care exclud 
răspunderea juridică. 

1. Fapta ilicită 

Fapta ilicită reprezintă împrejurarea de care legiuitorul leagă apariţia raportului 
juridic de constrîngere. Ea se manifestă printr-o comportare ce intră în contradicţie 
cu prescripţiile normelor juridice. Modalităţile de comportare ilicită pot fi: acţiunea 
sau inacţiunea. 

Acţiunea reprezintă modalitatea cea mai frecventă de realizare a conduitei ilicite. 
Ea presupune întotdeauna încălcarea unei norme juridice, care interzice ceva. 

Inacţiunea constă dintr-o abţinere de la acţiune, impuse persoanei, prin norma 
juridică. 

Fapta ilicită poate îmbrăca diferite forme. În dependenţa de gradul de pericol 
social şi sancţiunile ce se aplică pentru săvîrşirea diferitelor fapte ilicite, faptele 
ilicite pot fi diferenţiate în: a) infracţiuni; b) contravenţii; c) abateri disciplinare; d) 
tapte ilicite civile. 

Toate faptele ilicite prezintă indiscutabil un pericol social. Ce-i drept gradul de 
periculozitate poate fi mai mare sau mai mic. 

a) Infracţiunea 

Dintre toate formele de fapte ilicite infracțiunea prezintă cel mai înalt grad de 
pericol social. Potrivit articolului 7 al Codului Penal al Republicii Moldova, “se 
consideră infracțiune fapta (acţiune sau inacţiune) social-periculoasă, care atentează 
la viaţa şi sănătatea persoanei, la drepturile şi libertăţile cetăţenilor, la proprietate, 
la orânduirea de stat, la sistemul politic şi economic, precum şi alte fapte social- 
periculoase, prevăzute de legea penală”. După cum se vede din definiţia, pe care o 
dă infracțiunii Codul penal, existenţa infracțiunii este de neconceput în afara 
determinării exprese făcute de legea penală. Nu întîmplător în dreptul penal se ia la 
bază un principiu cunoscut încă din antichitate: nullum crimen sinl lege (nu există 
crimă fără să fie prevăzută de lege). 

b) Contravenţia 

Ca formă a conduitei ilicite contravenţia este definită de articolul 9 al Codului 
cu privire la contravenţiile administrative al Republicii Moldova. Contravenţie 
administrativă se consideră “fapta (acţiunea sau inacţiunea) ilicită ce atentează la 
personalitate, la drepturile persoanelor juridice etc”. 

2. Legătura cauzală 

Legătura cauzală a faptei ilicite şi a-rezultatului dăunător este obiectivă. 
Caracterul obiectiv al Irgăturii cauzale înseamnă că aceasta există independent de 
voinţa omului şi de recunoaşterea ei. Ştiinţa dreptului porneşte de la premisa con- 
form căreia răspunderea juridică se declanşează şi subiectul taptei ilicite este tras 
la răspundere cu condiţia că rezultatul ilicit este o consecinţă nemijlocită a faptei 
(acţiunii sau inacţiunii) sale ilicite. Raportul cauzal exclude faptele întâmplătoare 
care pot uneori interveni. 

3. Vinovăţia 

Vinovăţia este o altă condiţie a răspunderii juridice. Ea caracterizează atitudinea 
psihică a autorului faptei ilicite față de fapta sa şi faţă de consecinţele acesteia. 
Vinovăţia presupune şi implică recunoaşterea capacităţii omului de a pătrunde şi a 
aprecia un lucru la justa lui valoare. Nu poate fi vorba de vinovăţie atunci, cînd fapta 
ce i se atribuie unei persoane nu-i aparţine ei sau dacă fapta dată e un rezultat ce nu 
depinde de voinţa ei. Orice faptă săvîrşită de o persoană, înainte de a deveni 
realitate, apare sub forma unei idei de comportament. Mai apoi, ideea este urmată 
de hotărîrea realizării ei practice. Ca rezultat, vinovăția se manifestă ca o legătură 

între conştiinţa omului şi consecinţele survenite în urma faptei sale ilicite. 

Vinovăţia se poate manifesta prin următoarele forme: 

a) intenţia; 

b) culpa. 

Intenţia, ca formă a vinovăţiei, se caracterizează printr-un complex de factori 
psihici printre care un rol primordial îi revine cunoaşterii caracterului antisocial al 
faptei şi acceptării urmărilor ei negative. 

Intenţia, la rîndul ei, poate fi directă şi indirectă. 

Intenţia este directă atunci, cînd persoana (subiectul, făptuitorul) îşi dă seama de 
caracterul social-periculos al acţiunii sau inacţiunii sale, a prevăzut urmările 
dăunătoare ale acestora, doreşte să săvîrşească fapta şi acţionează în acest scop. 

În cazul intenţiei indirecte subiectul prevede caracterul ilicit al faptei sale şi al 
urmărilor acesteia şi acceptă producerea faptei şi a urmărilor ei. 

Culpa este acea formă a vinovăţiei, în care autorul unei fapte ilicite nu prevede 
consecinţele faptei sale, deşi trebuia să le prevudă, sau prevăzîndu-le, speră în mod 
uşuratic că ele nu se vor produce. 

Culpa îmbracă două forme: a) sineîncrederea (imprudenţa) - cînd autorul 
prevede caracterul ilicit al faptei sale şi urmările acesteia, nu le doreşte, nu le ac- 
ceptă, dar, în virtutea unor împrejurări speră cu uşurinţă că nu se vor produce; şi b) 
neglijenţa - cînd autorul faptei n-a prevăzut posibilitatea survenirii unor asemenea 
urmări dăunătoare, deşi trebuia şi putea să le prevadă. 

Distincția formelor respective ale vinovăţiei are o mare însemnătate practică, 
deoarece face posibilă stabilirea sancţiunii mai oportune. 

4. Împrejurările care exclud răspunderea juridică 

Există unele împrejurări în cure deşi s-ar părea că sînt întrunite toate condiţiile 
răspunderii juridice, eu totuşi nu survine. La ele se atribuie următoarele: 

a) lresponsabilitatea 

Iresponsabilitatea este starea psihică a unei persoane care din anumite motive 
(alienaţie mintală, vîrstă fragedă ş.a.) nu-şi poate da seama de consecinţele faptelor 
pe care le săvîrşeşte. 

b) Constrîngerea fizică şi psihică - constituie împrejurări ce înlătură răspunderea 
juridică, cu condiţia că subiectul săvîrşeşte fapta, fiind constrîns. Nu orice 
constrîngere fizică exclude responsabilitatea, ci doar aceea, căreia autorul faptei nu 
i-a putut rezista. 

În cazul unei constrîngeri morale e necesar ca autorul sau o altă persoană să fie 
amenințate cu un pericol grav care nu putea fi înlăturat. 

c) Forţa majoră - există doar atunci, cînd fapta are loc datorită unor împrejurări 
străine neprevăzute şi neaşteptate. 

d) Beţia involuntară - se datorează influenţei alcoolului sau altor substanţe 
asupra autorului faptei, inditerent de voinţa lui. 

e) Eroarea de fapt - are loc atunci cînd autorul nu cunoaşte anumite împrejurări 
de care depinde caracterul ilicit al faptei, în momentul săvîrşirii ei. 

f) Extrema necesitate - se consideră acea împrejurare în care o persoană pentru 

a înlătura un pericol, ce ameninţă ordinea de stat sau publică, proprietatea, drepturile 
şi libertăţile cetăţenilor ş.a. pricinuieşte o daună altei persoane, dacă pericolul acesta 
în împrejurările date nu putea fi înlăturat prin alte mijloace şi dacă prejudiciul cauzat 
este mai mic, decît cel evitat. De exemplu, pentru a stinge un incendiu o persoană, 
spărpînd uşa, intră în apartamentul străin cuprins de flăcări. 

g) Legitima apărare. Se consideră legitimă apărare fapta săvîrşită de o persoană 
pentru a se apăra împotriva unui atac direct. imediat şi injust, îndreptat împotriva 
sa, altuia sau împotriva unui interes obştesc, dacă în aceste cazuri n-au fost depăşite 
limitele lepitimei apărări. 


$3. Subiectele răspunderii juridice 


Subiect al răspunderii juridice este persoana împotriva căreia se exercită 
constiîngereu de stat prin aplicarea de sancţiuni juridice. Calitatea de subiect al 
răspunderii juridice intervine în toate cazurile cînd are loc săvîrşirea unei fapte 
ilicite. Nu există fapte ilicite care nu au un subiect. În lipsa acesteia nu poate fi vorba 
de faptă ilicită. Ce-i drept, sînt anumite excepţii, strict determinate de lege, cînd 
răspunderea juridică intervine pentru anumite persoane fără ca acestea personal să 
fi săvârşit fapte ilicite. De exemplu, persoana răspunde pentru dauna pricinuită de 
animalele sau păsările care se află sub ocrotirea sa. 

Subiect al răspunderii juridice poate fi atît o persoană fizică cît şi anumite 
colectivităţi. 

1. Persoana fizică 

Pentru ca o persoană fizică să fie considerată subiect al răspunderii juridice, ea 
urmează să corespundă unor condiţii: să aibă capacitatea de a răspunde şi să 
acţioneze în mod liber. 

Capacitatea de a răspunde nu trebuie confundată nici cu capacitatea de folosinţă 
şi nici cu capacitatea de exerciţiu. Ea e o formă specitică a capacităţii juridice ce 
atribuie subiectului de drept capacitatea de a răspunde pentru fapta sa ilicită, ultima 
fiind o manifestare a voinţei ei. 

A acţiona în mod liber, înseamnă a-ţi propune anumite scopuri şi a decide în ce 
mod ele pot fi atinse. 

Subiectele ale răspunderii juridice pot fi doar persoanele capabile de a înţelege 
caracterul faptei sale şi consecinţele acesteia. Din aceste considerente legiuitorul 
fixează în mod expres vîrsta de la care persoanele fizice sînt responsabile. 

Remarcăm şi faptul că anumite fapte ilicite pot fi săvîrşite în exclusivitate doar 
de persoanele fizice. Aşa. de exemplu, infracțiunile pot fi săvârşite numai de 
persoane fizice, care în momentul săvîrşirii infracţiunii au împlinit vîrsta de 
şaisprezece ani, iar pentru unele categorii de infracțiune - paisprezece ani. De 
asemenea, subiect al abaterii disciplinare poate fi numai persoana fizică încadrată 
în muncă şi care prestează munca în temeiul unui raport juridic de muncă. 

2. Subiecte colective 

Dacă persoanele fizice, în condiţiile legii, pot fi subiecte ale răspunderii juridice 
în toate cazurile, atunci subiectele colective (şi în primul rînd persoanele juridice) 

pot să răspundă numai din punct de vedere civil şi în cazuri mult mai rare, 
administrativ. De cele mai multe ori colectivităţile apar ca subiecte ale răspunderii 
juridice. 

Inditerent de forma răspunderii lu care sînt supuse subiectele colective, 
sancţiunile aplicate faţă de acestea sînt numai de ordin patrimonial. 

II. DREPTUL CONSTITUŢIONAL 


CAPITOLUL I 
DREPTUL CONSTITUŢIONAL CA RAMURĂ DE DREPT 


$1. Noţiunea de drept constituţional şi locul ei în sistemul de drept 


După cum am menţionat anterior, dreptul constituie un ansamblu de reguli de 
conduită instituite sau sancţionate de stat, reguli ce exprimă voinţa guvernanţilor 
ridicată la rang de lege, a căror aplicare este realizată benevol, iar în caz de 
necesitate, prin forța coercitivă a statului. 

Deşi unitar, sistemul dreptului este format din subsisteme — ramurile dreptului. 
Împărţirea sistemului de drept pe ramuri de drept se face potrivit unor criterii, cum 
ar fi obiectul de reglementare juridica, metoda de reglementare, caracterul normelor 
juridice, calitatea subiectelor, natura sancţiunilor etc. Ca rezultat, dreptul se prezintă 
ca un tot unitar ce cuprinde mai multe ramuri de drept: dreptul constituţional, dreptul 
administrativ, dreptul civil, dreptul penal etc. 

Dreptul constituţional este ramura principală a dreptului care, prin normele sale, 
consacră şi ocroteşte cele mai importante valori economice, sociale şi politice. 

Remarcăm faptul că în procesul de apariţie şi dezvoltare a dreptului, dreptul 
constituţional, spre deosebire de alte ramuri ale dreptului (cum ar fi, de exemplu, 
dreptul civil, dreptul penal etc.), apare mult mai tîrziu. Din aceste considerente şi 
conceptul clasic de drept constituţional se formează pe la sfîrşitul secolului al XYII- 
lea. 

Prima catedră de drept constituţional a fost creată la Ferrara (Italia) în 1797, fiind 
încredinţată lui Giuzeppe Campagnoni di Luzo. În Franţa prima catedră de drept 
constituţional a fost creată în 1834, la Paris, iar cel care preda dreptul constituţional 
era italianul Pellegrino Rossi. Noţiunea de drept constituţional se cristalizează şi se 
răspîndeşte cu timpul şi în alte ţări, cum ar fi Austria, Germania, Rusia etc. 

În România dreptul constituţional s-a predat iniţial împreună cu dreptul 
administrativ, sub denumirea de drept public. La 1864 A.Codrescu îşi întitulează 
cursul publicat "Dreptul constituţional”. La 1881, la Brăila, apar "Elemente de drept 
constituţional” de Christ I. Suliotis. Conceptul de drept constituţional se 
înrădăcinează definitiv prin predarea (şi publicarea în 1910) la facultatea de drept 
a Universităţii din laşi a cursului de drept constituţional al profesorului basarabean 
Constantin Stere şi la facultatea de drept a Universităţii din Bucureşti a cursului de 
drept constituţional al profesorului Constantin Dissescu. 

Denumirea de drept constituţional nu este unica prin care se determină ramura 
de drept respectivă şi disciplina ştiinţifică care se studiază. În unele state această 

ramură şi disciplină de drept a fost cunoscută şi aplicată sub denumirea de drept de 
stat (drept statal). În ultimul timp însă practic în toate statele se aplică denumirea 
de drept constituţional. 

În Republica Moldova la denumirea de drept constituţional pentru determinarea 
ramurii respective de drept s-a revenit după adoptarea de către Parlamentul 
Republicii a Declaraţiilor cu privire la suveranitatea şi independenţa din 23 iunie 
1990 şi 27 august 1991. 

În ştiinţa dreptului constituţional sînt formulate un şir de definiţii prin 
intermediul cărora se încearcă să se concretizeze conţinutul dreptului constituţional 
ca ramură de drept. Multe din definițiile formulate au elemente comune, altele însă 
includ şi unele nuanţe specifice. Este foarte greu, dacă nu chiar imposibil, a da 
prioritate uneia sau altei definiţii. După părerea noastră la formularea definiţiei 
dreptului constituţional urmează să se ţină cont de următoarele momente care per- 
mit delimitarea dreptului constituţional de alte ramuri de drept: 

a) Ocupînd locul primordial în ierarhia ramurilor proprii sistemului de drept, 
dreptul constituţional are menirea să asigure integritatea sistemului de drept şi să 
servească drept bază juridică pentru întregul edificiu juridic al societăţii. 

O asemenea destinaţie rezultă din valorile sociale ocrotite prin normele dreptului 
constituţional. 

Dreptul constituţional are ca obiect de reglementare relaţiile sociale care iau 
naştere în legătură cu instaurarea, menţinerea şi exercitarea puterii de stat. Normele 
dreptului constituţional sînt chemate să asigure separarea puterilor în stat. Ele 
prevăd schema de organizare, funcţionare şi colaborare a puterilor. În această ordine 
de idei, dreptul constituţional cuprinde norme şi principii privitoare nu numai la 
organizarea organelor legislative, ci şi la organizarea şi funcţionarea administraţiei 
de stat, justiţiei şi procuraturii. 

Dreptul constituţional are ca obiect de reglementare şi relaţiile sociale ce sînt 
generate în legătură cu definitivarea şi exercitarea drepturilor, libertăţilor şi 
îndatoririlor omului. Bineînţeles, dreptul constituţional determină doar în linii 
generale cadrul juridic al acestora, lăsînd ca celelalte ramuri ale dreptului, 
subordonate după conţinut dreptului constituţional, să precizeze, în detalii , 
termenele şi condiţiile în care aceste drepturi, libertăţi şi îndatoriri pot fi exercitate. 

b) Dreptul constituţional consfinţeşte dimensiunile politicii externe a statului, 
comportamentul statului în relaţiile cu toate statele comunităţii internaţionale. El 
totodată stabileşte raportul dintre dreptul internaţional şi dreptul intern. 

c) Normele juridice care în ansamblul lor constituie ramura de drept 
constituţional se bucură de supremație faţă de toate celelalte norme juridice, 
supremație determinată atît de procedura de adoptare, cît şi de procedura specifică 
de garantare a lor. Aceste norme, de regulă, îşi găsesc reflectare în constituţie. 

Sintetizînd cele expuse mai sus, putem propune următoarele definiţii a dreptului 
constituţional ca ramură de drept. 

Dreptul constituţional este ramura de bază a sistemului de drept din Republica 
Moldova, constituită dintr-un ansamblu unitar de norme juridice, cuprinse prioritar 

în constituţie, norme ce au o forţă juridică supremă şi care reglementează relaţii 
sociale fundamentale din domeniile instaurării, menţinerii şi exercitării puterii de 
stat, consfinţirii şi exercitării drepturilor, libertăţilor şi îndatoririlor fundamentale 
ale omului, convieţuirii statului în comunitatea internaţională de către state, în 
conformitate cu voinţa deţinătorului puterii de stat. 

Dreptul constituţional ca ramură de drept nu trebuie confundat cu dreptul 
constituţional ca ştiinţă (ştiinţa dreptului constituţional) şi dreptul constituţional ca 
disciplină didactică. 

După cum am menţionat anterior, dreptul constituţional, ca ramură de drept, 
constă din ansamblul unitar de norme juridice ce reglementează relaţiile sociale 
fundamentale ce ţin de politica internă şi externă a statului. 

Dreptul constituţional ca ştiinţă constituie o categorie mult mai largă după 
conţinut şi volum. Pe lîngă interpretarea normelor juridice în vigoare la momentul 
dat, ştiinţa dreptului constituţional ne familiarizează cu soluţionarea problemelor în 
cauză în trecut, cu soluţionarea lor în prezent, în alte state, cu modelele optime de 
soluţionare a problemelor în viitor. Ştiinţa dreptului constituţional serveşte drept 
sursă ideinică pentru dreptul constituţional ca ramură de drept. 

În ceea ce priveşte dreptul constituţional ca disciplină didactică, scopul lui este 
de a sintetiza elementele-cheie atît din ramura, cît şi din ştiinţa juridică respectivă, 
şi este studiată în diverse instituţii de învăţămînt, contribuind asttel la ridicarea 
nivelului conştiinţei şi culturii juridice a populaţiei. 


$2. Izvoarele dreptului constituţional 


Prin izvor de drept se înţelege ansamblul condiţiilor materiale de existenţă ce 
generează reglementările juridice. Această primă accepţiune mai este denumită şi 
izvor material al dreptului. 

În al doilea sens prin izvor de drept se înțelege forma specifică de exprimare a 
normelor juridice. Această accepţiune se mai denumeşte şi izvor formal de drept. 

Anume acest, ultim, sens va fi pus la baza acestui paragraf. 

Avînd în vedere cele spuse mai sus, izvorul dreptului constituţional poate fi 
definit ca fiind forma specifică de exprimare a normelor de drept constituţional. 

Întrucît nu există numai o singură formă de exprimare a normelor dreptului 
constituţional, ci mai multe, se vorbeşte de izvoarele dreptului constituţional. 

De remarcat şi faptul că nu toate izvoarele dreptului explicate de teoria dreptului, 
sînt izvoare de drept constituţional. Odată făcută această precizare, este necesar să 
răspundem la întrebarea. care din izvoarele formale numite de teoria dreptului, pot 
fi izvoare de drept constituţional. 

Obiceiul (cutuma) este interpretat în ţara noastră ca izvor al dreptului 
constituţional în mod cu totul excepţional. 

Aşa, de exemplu, conform obiceiului statornicit de-a lungul anilor, pînă la 
alegerea Preşedintelui Parlamentului nou ales, prezidează şedinţele Parlamentului 
cel mai în vîrstă deputat. 

Doctrina este ştiinţa juridică. Ea cuprinde analizele, investigaţiile, interpretările 

făcute de specialişti. Deşi istoriceşte, doctrinei i-a revenit şi îi revine un rol creator 
direct, ea nu poate fi considerată izvor direct de drept, dat fiind faptul că doctrina 
nu reglementează nemijlocit relaţiile sociale. 

Practica judiciară şi precedentul judiciar, deşi nu sînt excluse ca izvor de drept 
pentru unele ramuri (cum ar fi, de exemplu, dreptul civil, dreptul tamilial), nu sînt 
acceptate la noi în calitate de izvor al dreptului constituţional. 

Actul normativ constituie primul şi cel mai important izvor pentru dreptul 
constituţional. La identificarea actelor normative ce pot îi calificate ca izvor de drept 
constituţional, urmează să ţinem cont de cel puţin două criterii: autoritatea publică 
care a emis actul normativ şi conţinutul normativ al actului. 

Conform primului criteriu evidenţiat, sînt considerate izvoare de drept 
constituţional nu toate actele normative, ci doar acele din ele care se adoptă de către 
Parlament, organul reprezentativ suprem al poporului Republicii Moldova şi unica 
autoritate legislativă a statului. 

Conform celui de-al doilea criteriu, sînt considerate izvoare de drept 
constituţional nu toate legile, ci doar acele din ele care reglementează relaţiile 
sociale ce ţin de obiectul de reglementare juridică constituţională. Dat fiind faptul 
că în Republica Moldova sînt evidenţiate trei categorii de legi, menţionăm că 
izvoarele de drept constituţional pot fi toate legile constituţionale şi unele legi 
organice. Legile ordinare nu pot fi atribuite la categoria izvoarelor de drept 
constituţional. 

Din totalitatea legilor organice ce pot servi în calitate de izvoare de drept 
constituţional sînt doar cele ce reglementează: sistemul electoral, organizarea şi 
desfăşurarea referendumului; organizarea şi funcţionarea Parlamentului; 
organizarea şi funcționarea Guvernului; organizarea şi funcţionarea Curţii 
Constituţionale, a Consiliului Superior al Magistraturii, a instanţelor judecătoreşti, 
a contenciosului administrativ; organizarea administraţiei locale, a teritoriului, 
precum şi regimul general privind autonomia locală. În legătură cu adoptarea la 20 
iulie 1994 a Constituţiei Republicii Moldova, se impune necesitatea ca toate 
problemele enumerate mai sus să fie reglementate prin legi noi. Tot izvoare de drept 
constituţional vor fi şi legile ce urmează să fie adoptate în domeniul ce ţine de 
statutul juridic al omului şi cetăţeanului. 

Un alt izvor de drept constituţional este tratatul internaţional. Constituţia 
Republicii Moldova, în scopul valorificării potenţialului standardelor internaţionale, 
pune în rîndul izvoarelor dreptului constituţional tratatele internaţionale la care Re- 
publica Moldova este parte. 

Pentru ca un tratat internaţional să fie izvor al dreptului constituţional trebuie să 
aibă un caracter aplicativ direct, nemijlocit, să fie ratificat conform dispoziţiilor 
constituţionale şi să cuprindă reglementări ale relaţiilor specifice dreptului 
constituţional. 


$3. Normele de drept constituţional 


În mod obişnuit, cînd se vorbeşte despre norma de drept se presupune că aceasta 
este o regulă de conduită generală, impersonală şi obligatorie, care a fost edictată 
sau sancţionată de stat, respectarea căreia este asigurată, în ultimă instanţă, prin forţa 

de constrîngere a statului. 

Normele de drept constituţional constituie o modalitate,o categorie distinctă de 
norme juridice. De aceea este şi firesc ca acestora din urmă să le fie caracteristice, 
aceleaşi trăsături generale ca şi celorlalte categorii de norme juridice, cum ar fi, de 
exemplu, norme juridice civile, norme juridice penale etc. În acelaşi timp normele 
juridice constituţionale îşi au şi specificul lor. În primul rînd, normele 
constituţionale, pe lîngă unele prevederi care reglementează nemijlocit unele relaţii 
sociale, includ şi prevederi care conţin formularea unor principii. Aceste principii 
de asemenea au un caracter normativ. Spre exemplu, articolul 6 al Constituţiei 
Republicii Moldova consfinţeşte un principiu-cheie, ce ţine de organizarea şi 
exercitarea puterii de stat: principiul separării şi colaborării puterilor. 

În rîndul doi, normele de drept constituţional reglementează relaţiile sociale 
fundamentale ce apar în procesul instaurării, menţinerii şi exercitării puterii de stat. 

Ele, de asemenea, determină, în linii generale cadrul juridic pentru exercitarea 
drepturilor şi libertăţilor fundamentale ale cetăţeanului. 

În rîndul trei, în dreptul constituţional, mult mai frecvent decît în alte ramuri ale 
dreptului, structura logico-tormală a unor norme trebuie făcută prin raportarea lor 
la întregul sistem de drept. 

În tine, în dreptul constituţional pot fi identificate mai multe trăsături specifice 
ale elementelor structurale ale normelor (ipoteză, dispoziţie, sancţiune). Spre 
exemplu, sancţiunile în dreptul constituţional sînt sancţiuni specifice: revocarea 
mandatului parlamentar, revocarea unui organ de stat, declararea necon- 
stituţionalităţii unui act normativ etc. 


$4. Subiectele raporturilor de drept constituţional 


Plecînd de la definiţia raportului juridic, acesta fiind o relaţie socială 
reglementată de o normă de drept, intervenţia între participanţi, care devin titulari 
de drepturi şi obligaţii a căror exercitare şi, respectiv, executare, sînt asigurate prin 
forţa coercitivă a statului — raportul juridic constituţional poate fi definit ca fiind 
relaţia socială, reglementată de norma de drept constituţional ce apare în procesul 
instaurării, menţinerii şi exercitării puterii de stat. 

Din însăşi caracteristica raportului juridic ca raport social rezultă că subiectele 
raportului juridic sînt numai oameni luaţi individual sau încadraţi în anumite 
organizaţii. Determinarea concretă a subiectelor raportului juridic depinde de natura 
raporturilor juridice respective. În cadrul unui raport juridic constituţional unul din 
subiectele lui este totdeauna fie deţinătorul puterii de stat, fie statul, fie o autoritate 
publică (organul statului). Este semnificativ şi faptul că aceste subiecte acţionează 
într-un raport juridic apărut în activitatea de instaurare, menţinere şi exercitare a 
puterii. 

Subiectele raporturilor de drept constituţional sînt: 

l1. Poporul 

Dacă asupra celorlalte subiecte ale raporturilor juridice de drept constituţional 
nu se ridică probleme deosebite, în raport cu acest subiect în literatura de specialitate 

apar unele divergențe. Există autori care consideră că poporul nu poate fi subiect al 
raportului juridic. Alţii consideră că acesta poate fi subiect de drept numai în relaţiile 
internaţionale. În ceea ce ne priveşte, considerăm că poporul poate şi trebuie să fie 
considerat subiect al raporturilor juridice de drept constituţional. Mai mult ca atît, 
locul rezervat acestuia este chiar un barometru al gradului de democraţie în acea 
sau altă societate. 

Teza potrivit căreia poporul este subiect de drept constituţional îşi găseşte 
reflectare în Constituţia Republicii Moldova. Conform articolului 2 al Constituţiei 
poporul este unicul generator al puterii. El o poate exercita în mod direct sau prin 
organele sale reprezentative. 

Constituţia Republicii Moldova rezervă anumite probleme pentru a fi soluționate 
în exclusivitate numai de către popor. Spre exemplu, "dispoziţiile privind caracterul 
suveran, independent şi unitar al statului, precum şi cele referitoare la neutralitatea 
permanentă a statului pot fi revăzute numai cu aprobarea lor prin referendum, cu 
votul majorităţii cetăţenilor înscrişi în listele electorale” (alineatul 1 al art. 142 al 
Constituţiei). 

2. Statul 

Acesta apare ca subiect al raporturilor de drept constituţional atît direct, cît şi 
prin organele sale. Exemplu de raport de drept constituţional cu participarea statului 
în ansamblu ca subiect pot servi raporturile juridice privitoare la cetăţenie şi în 
raporturile privind federaţia. 

3. Autorităţile publice (organele statului) 

La soluţionarea problemei în cauză este necesar să menţionăm următoarele. 
Acestea pot fi subiecte ale raporturilor de drept constituţional cu îndeplinirea 
condiţiilor cerute subiectelor de drept constituţional. 

În această ordine de idei, organele legiuitoare ale statului apar întotdeauna ca 
subiecte ale raporturilor de drept constituţional, cu condiţia că raportul dat este 
reglementat de normă juridică constituţională. 

Celelalte autorităţi (executive, judecătoreşti) pot fi subiecte ale raporturilor de 
drept constituţional numai dacă participă la un raport juridic în care celălalt subiect 
este poporul, statul sau organele legiuitoare şi dacă raportul apare în procesul 
instaurării, menţinerii şi exercitării puterii. 

4. Partidele şi alte organizaţii social-politice 

Partidele, formațiunile politice, alte organizaţii politice constituite şi 
destăşurîndu-şi activitatea în condiţiile legii "contribuie la definirea şi la exprimarea 
voinţei politice a cetăţenilor şi, în condiţiile legii, participă la alegeri” (alineatul | 
al articolului 41 al Constituţiei Republicii Moldova). Partidele şi alte organizaţii 
social-politice au dreptul să propună candidaţi la alegeri şi, prin urmare, sînt 
subiecte ale raporturilor de drept constituţional. 

5. Cetăţenii 

Aceştia pot apărea ca subiecte ale unor raporturi de drept constituţional. Aşa, de 
exemplu, ei pot apărea ca persoane fizice, în cazul realizării drepturilor lor 
fundamentale. Ei, de asemenea, pot fi şi persoane investite cu anumite funcţii într- 

un organ de stat (deputat, judecător, procuror, Preşedinte al Republicii etc.). În 
sfîrşit, ei pot fi organizaţi pe circumscripţii electorale (electorat). 


6. Străinii şi apatrizii 

Aceştia pot apărea ca subiecte ale raporturilor de drept constituţional în 
raporturile ce apar în legătură cu acordarea cetăţeniei Republicii Moldova, a azilului 
politic etc. 


CAPITOLUL II 
CONSTITUŢIA — LEGEA SUPREMA A STATULUI 


$1. Noţiune de Constituţie, trăsăturile ei 


Constituţia este legea supremă a unui stat. Această accepţiune este astăzi 
încetăţenită în toate statele lumii. De aceea nu este întîmplător faptul că adoptarea 
constituţiei într-un stat sau altul a devenit un eveniment de importanţă majoră pentru 
societatea respectivă. O constituţie marchează anumite victorii şi împliniri şi, în 
acelaşi timp, propune noi perspective de dezvoltare pentru societate şi stat. 

În această ordine de idei, o constituţie reprezintă nu numai o înscriere, o 
totalizare, a rezultatelor luptei, înregistrate după un şir de biruinţe ale noului asupra 
vechiului. O constituţie mai este şi un program de activitate, dat fiind faptul că în 
ea sînt consfinţite principiile fundamentale ale întregii vieţi economice, politice, 
sociale şi juridice. Constituţia fixează intenţiile unui stat, cadrul juridic al politicii 
interne şi externe a statului. Uneori se mai afirmă, şi nu fără temeiuri, că constituţia 
este o lege supremă nu numai a statului, dar şi a societăţii în ansamblu. 

Etimologic, cuvîntul constituţie provine de la latinescul ”constitutio”, ceea ce în 
traducere înseamnă "aşezare cu temei”, “starea unui lucru”. În dreptul roman antic 
termenul constituţie era echivalent cu cel de lege. Cu toate acestea, nici societatea 
antică, nici cea medievală n-au ştiut încă despre constituţie ca lege fundamentală a 
statului. Constituţiile în sensul propriu — statal al cuvîntului au apărut mai tîrziu, 
în cursul primelor revoluţii burgheze. 

Ideile cu privire la constituţie ca lege fundamentală au apărut iniţial în Franţa şi 
au fost apoi transplantate pe continentul american. Anume aici aceste idei s-au 
materializat în mod practic la început în calitate de constituţii ale anumitor state, iar 
mai tîrziu de constituţie a Statelor Unite ale Americii. Asttel, în 1787 americanii au 
declarat: "Noi, poporul Statelor Unite, pentru formarea unei mai strînse uniuni, 
pentru instituirea dreptăţii, pentru asigurarea liniştii interne, pentru asigurarea 
măsurilor de apărare a comunităţilor, pentru promovarea prosperității generale şi 
pentru garantarea binecuvîntărilor, libertăţii, nouă şi urmaşilor noştri, declarăm şi 
promulgăm Constituţia S.U.A.”. 

Pe continentul european primele constituţii au fost adoptate în 1791, la început 
în Polonia, apoi în Franţa. Anume aici s-a subliniat în ce constă esenţa propriu-zisă 
a unei constituţii. Aşa, de exemplu. în textul Declaraţiei drepturilor omului şi 
cetăţeanului din 26 august 1789 se menţiona: "Orice societate, în care garanţia 

drepturilor nu este asigurată, nici separaţia puterilor determinată, nu are constituţie”. 
Franţa poate servi drept exemplu de ţară, unde au fost adoptate deosebit de multe 
constituţii. Constituţia în vigoare, adoptată în 1958, supusă unor modificări esenţiale 
în 1995, este a cincisprezecea constituţie a acestei țări. Aceasta se explică prin faptul 
că anume în Franţa lupta dintre anumite grupări sociale s-a desfăşurat în mod 
deosebit de ascuţit. Dacă analizăm datele adoptării diferitelor constituţii franceze, 
vedem că ele sînt condiţionate de cele mai hotăritoare evenimente desfăşurate în 
această ţară. Exemplul Franţei în această privinţă este tipic şi pentru alte state. 

Constituţia se deosebeşte de alte legi: 

a) din punct de vedere al obiectului ei; 

b) din punct de vedere formal, 

c) din punct de vedere al forţei juridice. 

Din punctul de vedere al obiectivului lor atît constituţia, cît şi legile 
constituţionale reglementează, în principal, instituţionalizarea puterii şi exercitarea 
ei. Constituţiile cuprind modalităţile de organizare a puterii: forma, regimul poli- 
tic, sistemul autorităţilor publice, principiile fundamentale de organizare şi 
funcţionare a acestora, principiile fundamentale ale sistemului electoral etc. 

Constituţia, de asemenea, cuprinde reglementarea detaliată sau de principiu a 
drepturilor, libertăţilor şi îndatoririlor fundamentale. 

Celelalte legi, chiar reglementînd asemenea probleme, detalizează doar 
prescripţiile constituţionale şi se subordonează tu totul acestora. 

Din punct de vedere formal, constituţiile şi legile constituţionale sînt supuse unor 
proceduri speciale de adoptare şi modificare. Astfel, potrivit articolului 138 al 
Constituţiei Italiei, legile constituţionale sînt adoptate de fiecare cameră, cu 
majoritatea absolută a membrilor, la cea de-a doua votare, care trebuie să urmeze 
primei deliberări la nu mai puţin de 3 luni. 

În Republica Moldova, Parlamentul este în drept să adopte o lege constituţională 
după cel puţin 6 luni de la data prezentării iniţiativei corespunzătoare. Legea se 
adoptă cu votul a două treimi din deputaţi. 

Din punct de vedere al forţei juridice constituţiile şi legile constituţionale sînt 
superioare tuturor celorlalte legi, situîndu-se în vîrful piramidei tuturor actelor nor- 
mative. Ele servesc ca reper decisiv în aprecierea validității tuturor actelor şi faptelor 
juridice. 

Rezumînd cele expuse mai sus, ajungem la concluzia că constituţia este acea 
lege care, avînd forţă juridică superioară celorlalte legi, reglementează, în baza celor 
obţinute, structurile economice şi formele proprietăţii, organizarea de stat, statutul 
juridic al omului şi cetăţeanului şi consfinţeşte perspectiva politicii interne şi externe 
a statului. 


$2. Dezvoltarea constituţională în Republica Moldova 


Un răspuns adecvat la întrebarea ce ţine de dezvoltarea constituţională a 
Republicii Moldova nu poate fi enunțat, dacă nu se va ţine cont de istoria reală a 
neamului nostru. 

Actualul stat Republica Moldova a apărut pe harta lumii la 27 august 1991 ca 
rezultat al adoptării de către Parlamentul Republicii Moldova a Declaraţiei de 
independenţă. Evoluţia ce a precedat acestui eveniment nu este un fenomen 
autonom şi nici izolat. Actualul stat Republica Moldova a fost istoriceşte dintot- 
deauna parte componentă a statului feudal Moldova, întemeiat în secolul XIV, ca 
şi Țara Românească, pe pămînturile strămoşilor românilor — geto-dacii romanizați. 

Începînd cu secolul XIV, ambele țări româneşti se află, mai bine de 3 secole, sub 
un regim de suzeranitate a Imperiului Otoman. Către a doua jumătate a secolului 
XVIII principatele româneşti ajung a fi la intersecția intereselor Rusiei în Balcani, 
a pretențiilor Imperiului Austriac şi a eforturilor Turciei de a-şi menţine dominaţia 
în această parte a lumii, conjugate cu interesele Franţei şi Angliei. La 1792, contorm 
tratatului încheiat între Turcia şi Rusia, Nistrul devine linia de demarcare a acestor 
două imperii. La 1812, ca rezultat al tratatului ruso-turc de la Bucureşti, Rusia ocupă 
teritoriul dintre Prut şi Nistru. Pentru a camufla adevărul despre Moldova sfirtecată 
în două, Rusia denumeşte noul teritoriu ocupat ”Basarabia”. Mai bine de un secol, 
Basarabia se află sub un crud regim de denaţionalizare neparticipînd (cu excepţia 
judeţelor Bolgrad, Ismail, Cahul, reveni te la Moldova pentru 22 de ani în urma 
înfrîngerii Rusiei la 1856 în războiul din Crimeea) la actul Unirii şi constituirii 
statului român modern. 

În pofida politicii ţarismului rus de a şterge de pe fața pămîntului populaţia 
autohtonă, băştinaşii din acest teritoriu şi-au păstrat limba şi obiceiurile. La mişcarea 
de eliberare naţională a popoarelor neruse participă activ şi populaţia din Basarabia 
şi stînga Nistrului. Această luptă se încununează cu succes prin proclamarea 
autonomiei teritoriale şi politice a Basarabiei de către Congresul ostaşilor 
moldoveni, ce şi-a ţinut lucrările la 20-27 octombrie 1917. 

Într-un timp foarte scurt este ales Parlamentul Basarabiei — Sfatul ţării, 
constituit pe baze legale din reprezentanţi ai tuturor păturilor sociale şi ai 
naționalităților conlocuitoare. 

La 2 decembrie 1917 Sfatul Țării adoptă o Declaraţie oficială prin care proclamă 
Republica Populară Moldovenească, la început ca membru, cu drepturi egale, al 
Republicii Federative Ruse, apoi (în noaptea de 23 spre 24 ianuarie 1918) ca stat 
independent cu numele de "Republica Democratică Moldovenească slobodă, de sine 
stătătoare şi neatîrnată, avînd ea însăşi dreptul de a-şi hotărî soarta în viitor”. 

La 27 martie 1918 Statul Țării votează actul Unirii, în baza căruia "Republica 
Democratică Moldovenească (Basarabia) în hotarele ei dintre Prut, Nistru, Marea 
Neagră şi vechile graniţe cu Austria, ruptă de către Rusia acum o sută şi mai bine 
de ani din trupul vechii Moldove, în puterea dreptului istoric şi dreptului de neam, 
pe baza principiului că noroadele singure să-şi hotărască soarta lor, de azi înainte 
şi pentru totdeauna se uneşte cu mama sa România”. 

În acelaşi an, Congresul general al Bucovinei votează "unirea necondiţionat şi 
pentru vecie a Bucovinei, în vechile ei hotare pînă la Ceremuş, Colacin, şi Nistru, 
cu regatul României. 

Actele Unirii au fost recunoscute prin tratatele internaţionale încheiate între 

1919-1920 la Paris. 


Timp de mai bine de două decenii, noile teritorii revenite la spaţiul strămoşesc 
cunosc o perioadă de înflorire a culturii, învăţămîntului, economiei şi vieţii publice. 
Acest lucru nu poate fi spus despre populaţia din stînga Nistrului, care a fost 
încadrată într-un nou imperiu, denumit de data aceasta Uniunea Sovietică. 

În 1924 conducerea sovietică creează artificial Republica Autonomă Sovietică 
Socialistă Moldovenească pentru ca ea să poată "juca acelaşi rol... politico- 
propagandistic, pe care îl joacă Republica Bielorusă faţă de Polonia şi cea Carelă 
— faţă de Finlanda”. Mai ales, după cum declara însuşi Stalin, "dacă Basarabia va 
fi propagandistic pregătită pentru unirea cu R.A.S.S.M. şi dacă se va depune efortul 
necesar, ocuparea acestei provincii de către Armata Roşie poate fi realizată cu 
rapiditate”. 

Acest lucru s-a întîmplat la 28 iunie 1940, cînd U.R.S.S. a ocupat prin forţă 
armată Basarabia şi Bucovina de Nord. Şi de data aceasta s-au dovedit a fi actuale 
spusele cronicarului din secolul XVII că "Moldova este aşezată în calea tuturor 
răutăţilor”. De data aceasta răuvoitorii s-au dovedit a fi alte două puteri: U.R.S.S. 
şi Germania nazistă care prin protocolul adiţional secret al Tratatului sovieto- 
german din 23 august 1939, stabileau: "partea sovietică subliniază interesul pe ca- 
re-l manifestă pentru Basarabia”. 

La 2 august 1940 este formată Republica Sovietică Socialistă Moldovenească 
care, deşi oficial era socotit “stat suveran” s-a dovedit a fi o gubernie a Imperiului. 

Odată cu instaurarea regimului sovietic începe teroarea comunistă: omoruri în 
masă, deportări, foame organizată, genocid naţionalist. Şi acest lucru se face 
activînd în baza celor mai "democratice constituţii” din lume: Constituţiile U.R.S.S. 
din 1924, 1936, 1977. 

Cele expuse mai sus ne permit de a ajungem la concluzia că încercarea de a 
analiza dezvoltarea constituţională a Republicii Moldova în contextul dezvoltării 
constituţionale a U.R.S.S. şi a R.A.S.S.M., iar mai apoi R.S.S.M. n-are sorţi de 
izbîndă. Nu putem nega faptul că au fost: Constituţia R.A.S.S.M. din 23 aprilie 
1925, Constituţia R.A.S.S.M. din 5 ianuarie 1938, Constituţia R.S.S.M. din 9 
februarie 1941, Constituţia R.S.S.M. din 15 aprilie 1978. Toate aceste constituţii, 
însă, n-au fost decît nişte copii oarbe ale constituţiilor imperiale. 

Ca urmare, Constituţia Republici Moldova din 29 iulie 1994 este prima 
constituţie a statului apărut pe harta lunii la 27 august 1991 — Republica Moldova, 
membru al Organizaţiei Naţiunilor Unite din 1992, membru al Consiliului Europei 
din 1995. 


$3. Caracteristica generală a conceptului 
Constituţiei Republicii Moldova din 29 iulie 1994 


Evoluţiile mondiale din ultimii ani pun tot mai clar în lumină faptul că printre 
premisele esenţiale ale noii ordini internaţionale democraţia ocupă un loc central. 
Revenită, după cincizeci de ani de guvernare dictatorială, la normalitatea vieţii 

democratice, Republica Moldova, stat ce încununează ani îndelungaţi şi grei de 
luptă a poporului pentru apărarea independenţei naţionale, a limbii şi culturii 
româneşti, pentru înlăturarea vicisitudinilor la care a fost supus în timpul dominaţiei 
străine ţariste şi al regimului totalitar comunist, în urma aplicării prevederilor 
Pactului Ribbentropp-Molotov din august 1939, are de soluţionat mai multe 
probleme majore. 

Printre ele un loc central revine celei ce ţine de edificarea unui mecanism juridic 
respectiv. Primul pas în această direcţie a fost făcut prin adoptarea la 29 iulie 1994 
a Constituţiei Republicii Moldova. Adoptarea Constituţiei a fost un imperativ al 
timpului. Numai ea poate consfinţi mecanismul de edificare şi de funcționare a unui 
stat democratic şi de drept. Subliniem acest lucru, fiindcă nici un alt act normativ 
nu dispune şi nici nu poate dispune de acele calităţi pe care la are o constituţie. Ea 
este singura în măsură să contribuie la funcţionarea normală a întregului organism 
social. Reluînd cuvintele lui Ihering, constituția este "sora geamănă a libertăţii”. Pe 
scurt, numai constituţia instituţionalizează puterea şi totodată o limitează în 
exerciţiul ei. . 

Vorbind de Constituţia Republicii Moldova adoptată de Parlament după o 
muncă grea şi îndelungată, conştient nu o numim ”o nouă Constituţie”, fiindcă legile 
fundamentale ale fostelor republicii din fosta U.R.S.S., inclusiv şi Constituţia 
Republicii Moldova adoptată în 1978, cu multiple modificări, de care ne-am condus 
anterior — au avut calitatea unui decor democratic, propagandistic. Ele au avut mai 
mult un caracter formal şi nu puteau să se abată cu nimic de la Constituţia U.R.S.S., 
Constituţia acelui imperiu, care doar în scopuri politice era considerat ca stat 
federativ constituit pe baza "principiului unirii benevole a subiectelor în federaţie”. 
Decenii de-a rîndul s-a dus un joc camuflat "de-a statele”. Oricum, era mai comod 
pentru ideologia oficială a statului sovietic să afirme că Moldova, Estonia, Letonia, 
Lituania etc. sînt "state suverane egale între egali” şi nu nişte gubernii ale unui 
imperiu. Dar toate sînt pînă la o vreme şi nici un imperiu nu este veşnic. 

Proclamîndu-şi suveranitatea (23 iunie 1990) şi independenţa (27 august 1991), 
Republica Moldova a declarat ferm şi răspicat că nu mai vrea să fie ce a fost atîţia 
ani, că vrea să fie un stat în sensul deplin al cuvîntului, casa comună a 
multpătimitului nostru popor, compus din români (moldoveni) autohtoni (64,5%) 
şi cetăţeni de altă origine etnică (ucraineni — 13,8%, ruşi — 13%, găgăuzi — 3,5%, 
bulgari — 2,0%, evrei — 1,5% etc.). "Republica Moldova este un stat suveran, 
independent şi democratic, liber să-şi hotărască prezentul şi viitorul fără nici un 
amestec din afară, în conformitate cu idealurile şi năzuinţele sfinte ale poporului în 
spaţiul istoric şi etnic al devenirii sale naţionale”. Această frază din Declaraţia de 
independenţă a Republicii Moldova a servit drept căpătii în lucrul anevoios al 
Comisiei pentru elaborarea proiectului Constituţiei Republicii Moldova, formată de 
forul legislativ suprem la 19 iunie 1990. 

Pregătiri proiectului Constituţiei i-a precedat o muncă intensă. Aceasta este şi 
liresc. Fiind aşezămîntul politic şi juridic fundamental al unui stat, Constituţia 
reprezintă acel act juridic care se bucură de supremație în raport cu toate celelalte, 

act ce stabileşte principiile, modul de organizare şi funcţionare a autorităţilor publice 
şi raporturile dintre ele, raporturile dintre aceste autorităţi şi cetăţeni. 

În legătură cu faptul că Constituţia se adoptă pe o perioadă îndelungată, extrem 
de importantă a fost alegerea unor forme noi, mult mai efective a organizării de stat. 
Concomitent s-a ţinut cont şi de aceea că ea, avînd menirea de a reglementa bazele 
activităţii vitale ale societăţii şi statului, să fie un document flexibil şi să nu închidă 
într-un strict cadru juridic toate nuanțele vieţii politice. 

Ca urmare, Comisia pentru elaborarea proiectului de Constituţie, fiind autonomă 
în identificarea şi motivarea soluţiilor constituţionale, la baza conceptului 
Constituţiei a pus acele principii unanim recunoscute, realizarea practică a cărora 
ne permite a ne rupe definitiv de acea atmosferă a trecutului, care mai continuă să 
ne încătuşeze, luînd calea ireversibilă a democratizării şi prosperării sociale, calea 
de perspectivă a întregii comunităţi umane. Am vrea să ne oprim doar la unele din 
ele. 

]. Sistemul de stat stabilit în conformitate cu Constituţia nu poate fi "socialist” 
sau "capitalist”, el trebuie să fie constituțional. O Constituţie a unui stat democratic 
şi de drept nu este chemată să dea instrucţiuni referitor la caracterul sistemului de 
stat. Determinarea caracterului orînduirii nu constituie o problemă a Constituţiei, 
aceasta este o problemă a vieţii politice, parlamentare. 

2. Exponentul suveranității şi unica sursă a puterii de stat este poporul, care o 
exercită atît în mod direct, cît şi prin organele sale reprezentative. 

3. O condiţie şi o garanţie a democraţiei constituţionale o constituie pluralismul 
politic şi ideologic, incompatibil cu dictatura şi totalitarismul. Nici o ideologie nu 
poate fi ridicată la rangul de ideologie oficială a statului. 

4. Un stat democratic şi de drept poate fi constituit pe principiul separării puterii 
de stat în putere legislativă, putere executivă şi putere juridică. 

5. La baza vieţii economice a statului stă principiul egalităţii tuturor tipurilor şi 
formelor de proprietate. Bunurile materiale pot fi proprietate publică sau privată. 

6. Criteriul-cheie de apreciere a democraţiei statului este cel ce caracterizează 
misia lui umană, statornicia libertăţii personalităţii. Ca urmare, statul nu trebuie 
considerat ca donator, ci, în primul rînd, ca ocrotitor al drepturilor şi libertăţilor 
omului. 

Conţinutul normativ al Constituţiei adoptate este structurat, din punct de vedere 
juridic, în 151 de articole, grupate în şapte titluri, unele avînd capitole şi secţiuni. 

Primul titlu, denumit Principii generale cuprinde norme referitoare la structura 
unitară a statului, la forma republicană de guvernămînt. Republica Moldova este 
caracterizată ca un stat suveran şi independent, unitar, indivizibil, democratic şi de 
drept, în care demnitatea omului, drepturile şi libertăţile lui, libera dezvoltare a 
personalităţii umane, dreptatea şi pluralismul politic reprezintă valori supreme şi sînt 
garantate. 

Titlul în cauză subliniază elementele constitutive ale statului. Sîntem în prezenţa 
unui stat atît în sensul dreptului constituţional, cît şi al dreptului internaţional, cînd 
sînt întrunite următoarele elemente sau dimensiuni istorice şi politice: 

1) Populaţia (element personal) 

2) Teritoriul (element material). 

3) Autoritatea politică exclusivă sau suverană. 

Teritoriul caracterizează dimensiunea materială a statului, spaţiul istoric şi etnic 
al devenirii sale. 

Nu există stat fără teritoriu,dar nici fără populaţie. Prin urmare, statul este o 
societate umană organizată, o societate stabilită în interiorul unor frontiere 
permanente. 

Se ştie că una dintre cele mai complexe şi mai greu solubile probleme în 
majoritatea covîrşitoare a statelor este problema ce ţine de drepturile şi libertăţile 
cetăţenilor de altă origine etnică. În dreptul internaţional această problemă rămîne 
deocamdată deschisă. Unii pledează pentru aplicarea termenului "minoritate 
naţională”, alţii pentru termenul "grup etnic”. Este ştiut, însă că chiar şi Naţiunile 
Unite, după 40 de ani de încercări de a rezolva problema în cauză, nu au găsit un 
răspuns satisfăcător. Şi totuşi, o analiză a practicii constituţionale mondiale ne 
permite să ajungem la concluzia că în majoritatea covîrşitoare a constituţiilor aceşti 
termeni lipsesc. Cetăţenii de altă origine etnică ce conlocuiesc cu populaţia băştinaşă 
se bucură de întregul diapazon de drepturi şi libertăţi. Considerăm că aceasta este 
cea mai constructivă modalitate de soluţionare a problemei. În unitatea poporului 
rezidă fundamentul oricărui stat. Ca urmare, art. 10 al Constituţiei prevede că "Statul * 
are ca fundament unitatea poporului Republicii Moldova. Republica Moldova este 
patria comună şi indivizibilă a tuturor cetăţenilor ei”. Mai mult ca atît, "Statul 
recunoaşte şi garantează dreptul tuturor cetăţenilor la păstrarea, la dezvoltarea şi la 
exprimarea identităţii lor etnice, culturale, lingvistice şi religioase”. 

Încercările de a argumenta că lipsa termenilor "minoritate naţională”, sau "grup 
etnic” dovedeşte nerespectarea de către Republica Moldova a acordurilor 
internaţionale ce ţin de această problemă sînt absolut lipsite de temei. Dimpotrivă, 
Constituţia încă o dată dovedeşte intenţia de a-i lua absolut pe toţi cetăţenii sub 
tutela statului, de a nu-i împărţi în "băştinaşi” şi "nebăştinaşi”, majoritate” şi 
“minoritate”. 

Autoritatea politică exclusivă sau suverană concurează cu teritoriul şi populaţia 
la formarea Statului. În societate există, bineînţeles, multiple şi diverse *autorităţi” 
sau “puteri”. Însă nici una din ele nu poate concura cu cea statală, deoarece este 
unica putere ce are la bază o asemenea trăsătură specifică, cum ar fi suveranitatea. 

Tot în acest titlu există dispoziţii ce vizează relaţiile internaţionale ale Republicii 
Moldova. În acest sens se stabilesc două reguli de mare importanţă: Republica 
Moldova se obligă să îndeplinească întocmai şi cu bună credinţă îndatoririle ce-i 
revin ca rezultat al aderării la o serie de acte internaţionale, elaborate anterior de 
comunitatea mondială, precum şi îndatoririle ce reies din tratatele la care este parte; 
tratatele ratificate de Parlament, potrivit legii, fac parte din dreptul intern. 

O atenţie deosebită merită problema despre locul şi rolul Republicii Moldova 
în comunitatea mondială. Luînd în consideraţie experienţa statelor nu prea mari, o 
oportună dezvoltare în continuare obţine teza în vederea demilitarizării statului, 

confirmată în Declaraţia Parlamentului din 23 iunie 1990 cu privire la suveranitate. 

Titlul conţine, de asemenea, dispoziţii privitoare la simbolurile naţionale (drapel, 
stemă), limba oficială. 

După un prim-titlu la Constituţie, urmează titlul ce are ca substanţă probleme 
majore: Omul, Statul, Societatea. 

Interesul faţă de această problemă, considerată pe drept cuvînt "religie a 
sfîrşitului de secol”, este de la sine înţeles. Edificiul constituţional al oricărui ţări 
este sortit chiar de la început prăbuşirii, dacă principala coloană de susţinere a 
acestuia — drepturile şi libertăţile omului şi ale cetăţeanului — nu este reală. 

Este ştiut că ultimele constituţii sovietice, inclusiv şi Constituţia Republicii 
Moldova din 15 aprilie 1978, au apărut în acel moment, cînd problema cu privire 
la drepturile omului a ocupat o situaţie dominantă în relaţiile între Orient şi 
Occident. În comparaţie cu constituţiile anterioare ele, indiscutabil, se caracterizează 
prin anumite realizări în acest domeniu. Însă potenţialul real al drepturilor şi 
libertăţilor, după cum s-a menţionat, este determinat nu atît de fraze declarative, cît 
de nivelul posibilităţilor aplicării lor. 

'Ţinînd cont de toate acestea, nu este deloc întîmplător faptul că la formularea 
titlului corespunzător s-a pornit de la normele dreptului internaţional ce se conţin 
într-o serie de acte internaţionale prestigioase, la care, după cum se ştie, a aderat şi 
Republica Moldova: Declaraţia Universală a Drepturilor Omului din 10 decembrie 
1948, tratatele internaţionale "Cu privire la drepturile economice, sociale şi 
culturale”, "Cu privire la drepturile civile şi politice” din 19 decembrie 1966 ş.a. 

Deosebit de semnificativ este faptul că dispoziţiile constituţionale privind 
drepturile şi libertăţile cetăţenilor vor fi interpretate şi aplicate în concordanţă cu 
Declaraţia Universală a Drepturilor Omului, cu pactele şi cu celelalte tratate la care 
Republica Moldova este parte. 

Titlul H este structurat în trei capitole. 

În capitolul I, purtînd denumirea de Dispoziţii generale, sînt stabilite principiile 
constituţionale ce ţin de problemele generale ale drepturilor şi libertăţilor. 

În capitolul II, drepturile şi libertăţile fundamentale, sînt consacrate: 
inviolabilităţile (dreptul la viaţă, dreptul la integritate fizică, dreptul la integritate 
psihică, libertatea individuală, dreptul fa apărare, dreptul la libera circulație, dreptul 
la ocrotirea vieţii intime, familiale şi private, inviolabilitatea domiciliului); 
drepturile şi libertăţile social-economice şi culturale (dreptul la învăţătură, dreptul 
la ocrotirea sănătăţii, dreptul la muncă şi la protecţia socială a muncii, dreptul la 
grevă, dreptul la proprietate, dreptul la moştenire, dreptul la un nivel de trai decent, 
dreptul la căsătorie, dreptul copiilor şi tinerilor la protecţie şi asistenţă, dreptul 
persoanelor handicapate la o protecţie specială): drepturile exclusiv politice (dreptul 
de vot şi dreptul de a fi ales); dreptul şi libertăţile social-politice (libertatea 
conştiinţei, libertatea de exprimare, dreptul la informaţie, libertatea întrunirilor, 
dreptul de asociere, secretul corespondenţei): drepturile garanţii (drepiul de 
petiţionare şi dreptul celui vătămat de către o autoritate publică). 

În capitolul III sînt stabilite îndatoririle fundamentale şi anume: îndatorirea de 

tidelitate faţă de ţară, îndatorirea de apărare a patriei, îndatorirea de a respecta 
Constituţia şi legile, îndatorirea de a satisface serviciul militar, îndatorirea de a 
contribui la cheltuielile publice, îndatorireu de executare cu bună credinţă a 
drepturilor şi libertăţilor şi de a respecta drepturile şi libertăţile celorlalţi. 

Titlul HI, denumit Autorităţile publice este structurat pe capitole, iar unele 
capitole au şi secţiuni. Titlul este'construit în strictă conformitate cu principiul de 
separare a puterii de stat în putere legislativă, putere executivă şi putere judiciară. 
Remarcăm faptul că Constituţia admite acest principiu, stabilind totodată necesitatea 
colaboraţiunii lor. Puterile colaborează între ele pentru a asigura bunul mers al 
statului. 

Parlamentul este organizat ca un parlament ales prin vot universal, egal, direct, 
secret şi liber exprimat, pentru un mandat de 4 ani. 

Luînd în consideraţie bogata experienţă legislativă a unui şir de ţări democratice, 
s-a considerat necesar: 

1) Micşorarea considerabilă a numărului corpului de deputaţi ai Parlamentului 
(101 deputaţi); 

2) Crearea unui Parlament profesional, care nu admite cumularea mandatului de 
deputat cu o altă funcţie de stat. 

Parlamentul, singurul deţinător al puterii de reglementare prin legi a relaţiilor 
sociale, emite, în exercitarea acestei puteri, legi constituţionale, legi organice şi legi 
ordinare, 

Prima şi cea mai importantă categorie a legilor o constituie legile constituţionale. 
Aceste legi ocupă primul loc în ierarhia legilor atît după conţinutul lor, cît şi datorită 
procedurii speciale de adoptare a acestora. Legile constituţionale fie că introduc noi 
texte în Constituţie, fie că aprobă anumite texte constituţionale, fie că le modifică 
pe cele existente. 

Legile organice ocupă locul secund în ierarhia legilor. Ele sînt legi ce reprezintă 
o prelungire a materiei constituţionale şi pot fi adoptate numai în domeniile concret 
prevăzute de Constituţie. Există, de asemenea, o procedură specială de adoptare a 
acestor legi. 

Legile ordinare pot interveni în orice domeniu al relaţiilor sociale, cu excepţia 
celor rezervate legilor constituţionale şi legilor organice. 

În capitolul următor al titlului sînt fixate reglementările privind Preşedintele 
Republicii Moldova care este ales prin vot universal, egal, direct, secret şi liber 
exprimat, pentru un mandat de 4 ani. Sînt stabilite atribuţiile, incompatibilităţile, 
imunitatea şi răspunderea şetului de stat. 

Este important faptul că Preşedintele Republicii, conform Constituţiei, este nu 
numai şeful statului. El îndeplineşte unele atribuţii ale executivului, ceea ce ne 
permite a vorbi de un executiv bicefal în statul nostru. 

Problemele Guvernului, ca exponent al puterii executive, sînt reglementate în 
capitolul VI care conţine norme privitoare la componenţa, investitura, 
incompatibilitatea şi actele acestuia. 

Un capitol aparte (VII) este consacrat raporturilor Parlamentului cu Guvernul. 

reglementînd obligaţia informării Parlamentului, dreptul parlamentarilor de a adresa 
întrebări şi interpelări, responsabilitatea Guvernului în faţa Parlamentului. Totodată, 
membrii Guvernului au acces la lucrările Parlamentului. Dacă li se solicită prezenţa, 
participarea lor este obligatorie. 

Parlamentul poate exprima neîncrederea atît unor membri ai Guvernului, cît şi 
Guvernului în ansambiu, decizia fiind adoptată cu votul majorităţii deputaţilor. 

Capitolul VIII, Administraţia publică, reglementează administraţia publică cen- 
trală de specialitate şi administraţia publică locală. | 

Organe centrale de specialitate ale puterii executive a statului sînt ministerele, 
care traduc în viaţă, pe baza legilor, politica Guvernului, hotărîrile şi dispoziţiile lui. 
În scopul conducerii, coordonării şi exercitării controlului în domeniul organizării 
economiei, precum şi în domenii care nu intră nemijlocit sub incidenţa ministerelor 
se creează departamente, servicii de stat şi inspectorate. 

Extrem de importante sînt problemele ce ţin de administraţia publică locală. 
Constituţiile contemporane se deosebesc foarte mult în ceea ce priveşte spaţiul 
acordat problemei administraţiei locale. Dacă unele constituţii se rezumă la 
înserarea unei norme de trimitere, altele cuprind titluri întregi. Ele subliniază, în 
primul rînd, principiile de bază ale administraţiei publice locale: principiul 
autonomiei locale şi principiul descentralizării. Aceste principii se pot regăsi atît în 
activitatea fiecărei autorităţi locale, cît şi în raporturile dintre ele. 

Capitolul FX al titlului III al Constituţiei este consacrat autorităţii judecătoreşti, 
sub această denumire fiind reglementate instanţele judecătoreşti, Consiliul Superior 
al Magistraturii, procuratura. Cea de-a treia putere — puterea judiciară — activează 
numai în limitele sistemului instanţelor judecătoreşti, acestea fiind singurele 
autorităţi publice chemate să înfăptuiască justiţia în stat cu sprijinul procuraturii, 
organelor de anchetare, avocaturii şi Consiliului Superior al Magistraturii. 

În Constituţie nu şi-au găsit reflectare toate problemele legate de puterea 
judiciară, dat fiind faptul că ele sînt soluționate de către Parlamentul Republicii 
Moldova prin adoptarea conceptului reformei judiciare şi de drept în Republica 
Moldova şi a legilor respective. Menţionăm faptul că Conferinţa internaţională 
practico-ştiinţitică "Reforma judiciară şi de drept în Republica Moldova”, care 
şi-a desfăşurat lucrările la 28-30 ianuarie 1993 la Chişinău, cu participarea savanților 
cu renume mondial din 14 state ale lumii (inclusiv S.U.A.. Marea Britanie, Franţa, 
Danemarca, Norvegia, Polonia ş.a.) a acordat o mare atenţie problemelor desăvâîrşirii 
structurii instanţelor judiciare, democratizării activităţii lor, a organelor procuraturii 
şi de interne, locului şi funcţiilor lor. Generalizînd rapoartele tuturor participanţilor 
la conferință, au fost făcute o serie de recomandări, care au fost publicate în presă. 
Multe din ele au fost luate în consideraţie la adoptarea legilor ce ţin de reforma 
judiciară şi de drept în Republica Moldova. 

Un titlu distinct (IV) denumit Economia naţională şi finanţele publice cuprinde 
norme referitoare la economie, proprietate, sistemul financiar, bugetul public 
naţional, impozitele şi taxele statului. 

Constituţia Republicii Moldova a reieşit din faptul că în condiţiile economiei de 

piaţă rolul statului în economie este limitat la problemele esenţiale ce reflectă 
apărarea şi promovarea interesului public în cadrul economiei naţionale. 

Titlul V, Curtea Constituţională, reglementează controlul constituţionalirăţii 
legilor. Curtea Constituţională nu reprezintă o a patra putere. Fiind un organ po- 
litico-jurisdicţional, special şi specializat, ea va asigura, pe calea controlului de 
constituţionalitate, supremaţia Constituţiei în sistemul juridic normativ. 

Titlul VI, Revizuirea Constituţiei, reglementează iniţiativa revizuirii, procedura 
şi modul de prezentare a proiectelor respective, conturînd în aşa mod caracterul rigid 
al Constituţiei. 

În fine, titlul VII, purtînd denumirea Dispoziţii finale şi tranzitorii cuprinde 
regulile referitoare la intrarea în vigoare a Constituţiei. Prevederile acestui titlu au 
un caracter provizoriu, cu timpul îşi vor pierde valoarea lor juridică. 


$4. Curtea Constituţională ca organ de control al constituţionalităţii 


După cum s-a menţionat anterior, Constituţia este aşezămîntul politic şi juridic 
fundamental al unui stat. Ea reprezintă acel act juridic care se bucură de supremație 
în raport cu toate celelalte, act care stabileşte principiile, modul de organizare şi 
funcţionare a autorităţilor publice şi raporturile dintre ele, raporturile dintre aceste 
autorităţi şi cetăţeni. De aici rezultă că Constituţia este o lege superioară şi suverană, 
o lege ce stă la baza legislaţiei în ansamblu a statului. Constituţia este legea supremă 
a statului. O asemenea supremație impune un control strict asupra constituţionalității 
legilor. 

Dacă în ceea ce priveşte necesitatea efectuării controlului constituţionalităţii 
legilor se observă o convergenţă a opiniilor, atunci în ceea ce priveşte stabilirea 
organului competent pentru a-l efectua, practica constituţională mondială a găsit mai 
multe soluţii. În calitate de exemplu pet servi: 

- controlul exercitat de opinia publică; 

- controlul pe calea unui referendum; 

- controlul efectuat de un organ politic; 

- controlul efectuat de unul sau mai multe organe jurisdicţionale; 

- controlul printr-un organ unic, special şi specializat. 

Există ţări, inclusiv în Europa, în care nu este reglementat în nici un fel un con- 
trol de constituţionalitate (Marea Britanie, Finlanda, Olanda, Luxemburg). Numărul 
acestor state, însă, descreşte. În ultimul timp practic în lume s-au cristalizat două 
metode principale de soluţionare a problemei în cauză: modelul american şi modelul 
european de control. 

Modelul american s-a pronunţat pentru un control judecătoresc asupra 
constituţionalităţii legilor. El este practicat într-un număr redus de state. Încercarea 
de a răspîndi acest model în Europa nu s-a soldat cu succes. Practica modelului 
american de control s-a aplicat în Elveţia. Suedia. Norvegia. (În Franţa o încercare 
de a introduce acest sistem s-a făcut după 1902 şi două decenii mai tîrziu, în 
Germania, sub regimul Constituţiei de la Weimaz; în Italia, după al doilea Război 
Mondial şi înainte de organizarea Curţii Constituţionale; în Grecia pînă în 1975 

ş.a.m.d.). Un asemenea eşec al modelului american în Europa, pe lîngă multe alte 
argumente convingătoare, poate fi explicat şi prin faptul că un asemenea control este 
posibil acolo, unde Constituţia se caracterizează prin rigiditate, ceea ce nu poate fi 
spus de majoritatea constituţiilor europene. 

Modelul european al controlului constituționalităţii legilor este creaţia lui Kelsen 
care, prin proiectul de Constituţie a Austriei din 1920, a preconizat un nou tip de 
justificare constituţională, opus celui american. Acest sistem s-a extins repede şi a 
obţinut rezultate convingătoare: Ceho-Slovacia şi Austria l-au adoptat în 1920, 
Austria l-a restabilit în 1945, Italia l-a instituit în 1948, Germania în 1949, Franţa 
în 1959, Turcia în 1961, Iugoslavia în 1963, Grecia în 1975, Portugalia în 1982, 
Spania în 1978, Polonia în 1982, Belgia în 1983, Ungaria în 1984, Bulgaria şi 
România în 1991. La acest model au aderat de asemenea şi unele ţări din America 
Latină (Ecuador în 1945, Guatemala în 1965, Chile în 1971, Peru în 1982 ş.a.). 

Anume un asemenea model de control al constituţionalităţii legilor a fost 
considerat oportun pentru Republica Moldova. În favoarea controlului 
constituţionalităţii legilor de către un organ jurisdicţional special şi specializat 
legiuitorul a adus mai multe argumente: 

1. Curțile Constituţionale au fost implantate în statele cu un regim parlamentar 
sau semiprezidenţial. 

2. Controlul constituţional este concentrat la o singură jurisdicție, special 
constituită, care deţine monopolul în acest domeniu. 

3. Curtea Constituţională este independentă de orice autoritate publică şi se 
supune numai Constituţiei. Dat fiind faptul că Parlamentul îşi desfăşoară activitatea 
în limitele stabilite de lege, tot aşa după cum justiţia şi administraţia, la rîndul lor, 
se supun tuturor reglementărilor legale, Curtea Constituţională garantează 
supremaţia Constituţiei, asigurînd realizarea practică a principiului separării puterii 
de stat în putere legislativă, executivă şi judiciară. La aceasta contribuie şi 
următoarele: judecătorii Curţii Constituţionale sînt desemnaţi, în proporţii egale, de 
toate cele trei puteri, aflîndu-se astfel în afara sistemului jurisdicţional şi asigurînd 
în aşa mod echilibrul dintre aceste puteri, neatirmîndu-se ca o a patra putere. 

4. Modul strict în care se realizează verificarea constituţionalităţii legii reduce 
considerabil insecuritatea juridică. 

Atribuţiile Curţii Constituţionale sînt limitativ prevăzute de Constituţie şi Legea 
organică specială privind Curtea Constituţională. După natura lor ele pot fi grupate 
în două categorii: atribuţii de control şi atribuţii consultative. 

La atribuţiile de control se referă: controlul constituţionalităţii legilor, 
regulamentelor şi hotărîrilor Parlamentului, al decretelor Preşedintelui Republici 
Moldova, a hotărtrilor Guvernului, precum şi a tratatelor internaţionale la care 
Republica Moldova este parte, controlul sufragiului pentru alegerea Parlamentului, 
Preşedintelui Republicii, controlul respectării procedurii pentru organizarea şi 
desfăşurarea referendumului; controlul îndeplinirii condiţiilor pentru exercitarea 
iniţiativei legislative de către cetăţeni ş.a. 

La atribuţiile consultative ale Curţii Constituţionale se referă: constatarea 

existenţei împrejurărilor care justifică interimatul în executarea funcţiei de 
Preşedinte al Republicii Moldova şi avizarea propunerii de suspendare din funcţie 
a Preşedintelui Republicii Moldova. 

Pentru realizarea atribuţiilor sale Curtea Constituţională este în drept să ceară, 
iar autorităţile publice, instituţiile, societăţile comerciale şi orice alte organizaţii sînt 
obligate să comunice Curţii Constituţionale informaţiile, documentele şi actele pe 
care le deţin. Refuzul unei autorităţi publice sau al oricărei organizaţii de a prezenta 
în termenul indicat informaţiile, documentele şi actele pe care le deţin, cerute de 
Curtea Constituţională, se sancţionează. 

Deciziile Curţii Constituţionale sînt obligatorii şi definitive. Ele nu pot îi supuse 
nici unui control. Avizele Curţii Constituţionale, deşi au un caracter consultativ, au 
un rol extrem de important în soluţionarea de mai departe a problemelor. 

Mandatul judecătorului se află sub protecţie specială: 

a) judecătorii sînt independenţi în exercitarea mandatului lor; 

b) ei sînt inamovibili pe durata exercitării funcţiilor; 

c) ei nu pot fi traşi la răspundere penală, arestaţi sau supuşi aducerii sau 
măsurilor de influenţă administrativă, fără acordul Curţii Constituţionale. 

Deşi Curtea Constituţională a Republicii Moldova şi-a început activitatea relativ 
nu demult, ea şi-a dovedit deja eficienţa şi oportunitatea în condiţiile edificării în 
Republica Moldova a unui stat de drept. 


CAPITOLUL III 
CETĂŢENIA REPUBLICII MOLDOVA 


$1. Noţiunea şi conţinutul cetăţeniei Republicii Moldova 


Anterior am menţionat faptul că orice stat are la bază trei elemente constitutive: 
populaţia, teritoriul, autoritatea politică exclusivă sau suverană. 

Populaţia îşi găseşte reflectare în ştiinţa dreptului constituţional sub aspectul 
cetăţeniei. 

Cuvîntul ”cetăţenie” îşi trage rădăcinile de la latinescul civitas, semnificînd 
iniţial ideea de cetate, fortificaţie (amintim că anume în aşa sens era înţeles statul 
la etapa primară). Mai apoi el este pentru a desemna locuitorii acestora. În sensul 
său modern, noţiunea de cetăţean a fost utilizată pentru prima dată în Declaraţia 
franceză privind drepturile omului şi cetăţeanului din 1789. La etapa contemporană 
problemele cetăţeniei constituie probleme-cheie atit ale dreptului internaţional, cît 
şi ale dreptului naţional în general, şi ale celui constituţional în particular. 

Astfel, dreptul la cetăţenie este înscris în Declaraţia Universală a Drepturilor 
Omului. Articolul 15 al documentului numit consfinţeşte: 

”]. Orice persoană are dreptul la o cetăţenie. 

2. Nimeni nu poate fi lipsit în mod arbitrar de cetăţenia sa şi nici de dreptul de 
a-şi schimba cetăţenia”. 

Acest drept este, de asemenea, consacrat, într-un fel sau altul, în legile supreme 

ale statelor (constituţii) şi reglamentat detaliat prin legi speciale. 

În Republica Moldova problemele cetăţeniei şi-au găsit reflectare în Constituţie 
şi în legea cu privire la cetăţenia Republicii Moldova din 5 iunie 1991, cu 
modificările ulterioare, cele mai esenţiale fiind făcute la 10 noiembrie 1994. 

Noţiunea de cetăţenie are în ştiinţa dreptului constituţional două accepţiuni. În 
primul rînd, noţiunea de cetăţenie este utilizată pentru a desemna o instituţie juridică 
cu un ansamblu de norme juridice care reglementează legătura politico-juridică dintre 
o persoană fizică şi un stat, în temeiul căreia persoana fizică, în calitate de cetăţean, 
este titularul anumitor drepturi şi obligaţii care constituie statutul său juridic. 

În al doilea rînd, noţiunea de cetăţenie este utilizată pentru a caracteriza condiţia 
Juridică ce se creează acelor persoane care au calitatea de cetăţean. 

Din cele spuse rezultă că, dacă în prima accepţiune cetăţenia constituie o 
categorie legată de dreptul obiectiv, atunci în cea de-a doua — ea specifică unul din 
subiecţii de drept. 

În literatura juridică cetăţenia este concepută şi definitivată în mai multe sensuri. 
Aşa, de exemplu, se afirmă că cetăţenia constituie ”o legătură între individ şi stat”, 
”o legătură politico-juridică dintre o persoană fizică şi un stat”, ” o apartenenţă ju- 
ridică a persoanei unui stat etc.”. Aceste definiţii au, indiscutabil, dreptul la 
existenţă. 

Noi considerăm că cetăţenia nu poate fi definitivată la justa ei valoare, dacă nu 
se corelează cu realităţile economice, sociale şi culturale dintr-o societate, cu 
drepturile şi îndatoririle oamenilor. 

De aici rezultă că cetăţenia este acea calitate a persoanei fizice ce exprimă 
relaţiile permanente social-economice, politice şi juridice dintre persoana fizică şi 
stat, dovedind apartenenţa sa la statul dat şi atribuind persoanei fizice posibilitatea 
de a fi titularul tuturor drepturilor şi îndatoririlor prevăzute de Constituţie. 

Anume acestei definiţii i se dă prioritate în legislaţia statului nostru. Articolul 
] al Legii cu privire la cetăţenia Republicii Moldova proclamă următoarele: 

"Cetăţenia Republici Moldova determină relaţiile politice şi juridice permanente 
dintre o persoană fizică şi statul Republica Moldova care îşi găsesc expresia în 
drepturile şi obligaţiile lor reciproce”. 

Legea, de asemenea, stabileşte, căror persoane li se atribuie apartenenţa la 
cetăţenia Republicii Moldova. Astfel, conform articolului 2 al legii sus-numite, 
cetăţeni ai Republicii Moldova sînt: 

1. Persoanele care pînă la 28 iunie 1940 au locuit pe teritoriul Basarabiei, 
nordului Bucovinei, ținutului Herţa, al R.A.S.S.M. şi urmaşii lor, dacă la data 
adoptării legii (5 iunie 1991 — nota autorilor) domiciliau pe teritoriul Republicii 
Moldova. 

2. Persoanele care s-au născut pe teritoriul republicii sau măcar unul din părinţi, 
bunei s-au născut pe teritoriul sus-numit şi dacă nu sînt cetăţeni ai altui stat. 

3. Persoanele căsătorite pînă la 23 iunie 1990 (data adoptării Declaraţiei de 
suveranitate a Republicii Moldova — nota autorilor) cu cetăţeni ai Republicii 
Moldova sau cu urmaşi ai acestora şi persoanele care s-au reîntors în ţară la apelul 
Preşedintelui Republicii Moldova sau al Guvernului republicii. 

4. Alte persoane care, pînă la adoptarea Declaraţiei de suveranitate a Republicii 
Moldova inclusiv data adoptării ei, 23 iunie 1990, au avut loc de trai permanent, de 
muncă sau o altă sursă legală de existenţă. 

5. Persoanele care au dobîndit cetățenia Republicii Moldova în conformitate cu 
legea. 

Cele expuse mai sus ne conving că fiecare locuitor al Republicii Moldova a 
beneficiat de dreptul de a fi considerat cetăţean. Mai mult ca atît, conform 
Constituţiei, "nimeni nu poate fi lipsit în mod arbitrar de cetăţenia sa şi nici de 
dreptul de a-şi schimba cetăţenia” (alineatul 2 al art. 17 al Constituţiei). Această 
prevedere convinge prin fapt că prevederile internaţionale privind drepturile omului 
la care Republica Moldova este parte au devenit parte constituientă a dreptului 
nostru. 

Dovada cetăţeniei Republicii Moldova se face cu paşaportul sau cu buletinul de 
identitate. 

Cetăţenii Republicii Moldova, indiferent de temeiurile dobîndirii cetăţeniei, 
beneficiază în egală măsură de toate drepturile şi libertăţile proclamate şi garantate 
de Constituţie şi alte legi ale statului nostru. Menţionăm faptul că sînt amintite 
drepturi care revin în exclusivitate numai cetăţenilor. Astfel, numai cetăţenii 
Republicii Moldova au dreptul de a alege şi de a fi aleşi, de a ocupa funcţii publice 
şi de a participa la referendum. 

Cetăţenii Republicii Moldova se bucură de protecţia statului atît în ţară, cît şi în 
străinătate. 

Cetăţenii străini şi apatrizii au aceleaşi drepturi şi îndatoriri ca şi cetăţenii 
Republicii Moldova, cu excepţiile stabilite de lege. Constituţia Republicii Moldova, 
proclamînd prioritatea reglementărilor internaţionale față de reglementările interne 
în domeniul drepturilor omului. obligă ca în stabilirea statutului juridic al străinilor 
şi apatrizilor să se ia la bază standardele respective. 

La reglementarea problemei cetăţeniei s-a pornit de la premisa că cetăţeanul 
Republicii Moldova nu poate fi cetăţean al altui stat. Totodată menţionăm că nu este 
vorba de o restricţie absolută. Atît Constituţia (alineatul 1 al art. 18), cît şi Legea cu 
privire la cetăţenia Republicii Moldova (alineatul 6) conţin prevederi, conform 
cărora "cetăţeanul Republicii Moldova nu poate fi cetăţean al altui stat decît în 
cazurile prevăzute de acordurile internaționale la care Republica Moldova este 
parte (sublinierea ne aparţine — aut.). Prin urmare, legislaţia admite cazurile cînd 
un cetăţean al Republicii Moldova poate fi concomitent şi cetăţean al altui stat. 
Pentru aceasta însă este necesar un acord al Republicii Moldova cu alte state, care 
ar conţine asemenea prevederi. La momentul de față Republica Moldova nu a 
încheiat asemenea acorduri cu nici un stat. 


$2. Dobîndirea cetăţeniei Republicii Moldova 


Ştiinţa dreptului constituţional cunoaşte două sisteme de dobîndire a cetăţeniei: 
|. Sistemul care are la bază principiul jus sangvinis (dreptul sîngelui). 
2. Sistemul care are la bază principiul jus loci (dreptul locului, adică al 

teritoriului pe care s-a născut o persoană). 

Aceste două sisteme de dobîndire a cetăţeniei funcţionează astăzi în lume, fiind 
aplicate atît separat, cît şi combinat. Legislaţia Republicii Moldova recunoaşte 
ambele sisteme de dobîndire a cetăţeniei şi stabileşte procedura după care se 
realizează dobîndirea cetăţeniei. 

Astfel, conform articolului 9 al Legii cu privire la cetăţenia Republicii Moldova, 
cetăţenia Republicii Moldova poate fi dobîndită prin: 

|. Naştere. 

2. Înfiere. 

3. Repatriere. 

4. Acordare la cerere. 

5. Reintegrare în cetăţenia Republicii Moldova. 

1. Cea mai importantă modalitate de dobîndire a cetăţeniei Republicii Moldova 
este cea reglementată de articolul 10 al legii sus-numite: dobîndirea cetăţeniei ca 
efect al naşterii. Din prevederile articolului citat rezultă că "copilul născut pe 
teritoriul Republicii Moldova din părinţii cetăţeni ai Republicii Moldova este 

cetăţean al Republicii Moldova”. 
; Cetăţeni ai Republicii sînt de asemenea cei care: 

a) s-au născut pe teritoriul Republicii Moldova, chiar dacă numai unul din părinţi 
este cetăţean al Republici Moldova; 

b) s-au născut peste hotarele Republicii Moldova şi ambii părinţi sau numai unul 
dintre ei are cetăţenia Republicii Moldova. 

Cetăţean al Republicii Moldova este considerat şi copilul găsit pe teritoriul 
Republicii Moldova, dacă nici unul dintre părinţi nu este identificat. 

2. Un alt mod de dobîndire a cetăţeniei este stabilit de articolul 11 al legii sus- 
numite: dobîndirea cetăţeniei prin înfiere. Aşa cum stabileşte legea, copilul cetăţean 
străin sau fără cetăţenie dobîndeşte cetăţenia Republicii Moldova prin înfiere, dacă 
înfietorii sînt cetăţeni ai Republicii Moldova, iar înfiatul nu a împlinit vîrsta de 16 
ani. 

Devine cetăţean al Republicii Moldova şi copilul cetăţean străin sau fără 
cetăţenie, înfiat de soţi, unul dintre care este cetăţean al Republicii Moldova, iar 
celălalt apatrid. 

În ceea ce priveşte copilul cetăţean străin sau fără cetăţenie, înfiat de soţi unul 
dintre care este cetăţean al Republicii Moldova, iar celălalt cetăţean străin, el devine 
cetăţean al Republicii Moldova în baza înţelegerii dintre înfietori. În situaţia în care 
înfietorii nu cad de acord, instanţa judecătorească va decide asupra cetăţeniei 
minorului, ţinînd seama de interesele acestuia. În cazul copilului care a împlinit 
vîrsta de 14 ani este necesar consimţămîntul lui. 

Dacă înfierea se face de către o singură persoană, iar aceasta este cetățean al 
Republicii Moldova, minorul dobîndeşte cetăţenia înfietorului. 

3. Dobîndirea cetăţeniei prin repatriere este stabilită de articolul 14 al legii sus- 
numite. Din reglementările juridice rezultă că *persoanelor care au fost expulzate 
sau care au părăsit teritoriul republicii începînd cu anul 1940, precum şi copiilor şi 

nepoților lor li se țezervă dreptul la cetăţenia Republicii Moldova”. 

4. Dobîndirea &etăţeniei la cerere vizează cetăţenii străini sau apatrizi care au 
împlinit vîrsta de 16 ani. 

Articolul 15 al Legii cu privire la cetăţenia Republicii Moldova stabileşte 
condiţiile cărora trebuje să corespundă persoanele care solicită acordarea cetăţeniei. 

Astfel, se poate acârda cetăţenia Republicii Moldova la cerere, doar persoanelor 
străine sau apatrizilor care au împlinit vîrsta de 16 ani şi care: 

1) Deşi nu s-a născut pe acest teritoriu, domiciliază aici permanent cel puţin 
ultimii 10 ani sau în cazul în care este căsătorit cu un cetăţean al Republicii Moldova 
de cel puţin 3 ani; 

2) Are asigurate mijloace legale de existenţă pe teritoriul Republicii Moldova; 

3) Cunoaşte limba română în măsură suficientă pentru a se integra în viaţa so- 
cială a statului; 

4) Cunoaşte bazele Constituţiei Republicii Moldova; 

5) Dovedeşte prin comportament şi atitudine ataşamentul faţă de statul şi 
poporul Republicii Moldova; 

6) Renunţă la cetăţenia altui stat, dacă o are. 

Persoana căreia i se acordă cetăţenia Republicii Moldova depune în mod 
obligatoriu un jurămînt de credinţă faţă de Republica Moldova. 

Copilul născut din părinţi cetăţeni străini sau apatrizi şi care nu a împlinit 16 ani 
dobîndeşte cetăţenia Republici Moldova la aceeaşi dată cu părinţii săi. 

În cazul în care numai unul din părinţi dobîndeşte cetăţenia Republicii Moldova, 
părinţii vor hotărî cetăţenia copilului. Dacă părinţii nu pot ajunge la un comun acord, 
cetăţenia minorului o va decide instanţa judecătorească, ţinînd cont de interesele 
acestuia. În cazul în care copilul a împlinit vîrsta de 14 ani se cere consimţămîntul 
lui. 

5, Ultimul mod de dobîndire a cetăţeniei — reintegrarea în cetăţenia Republicii 
Moldova — este stabilit prin articolul 17 al legii. 

Asttel, "persoana care a avut anterior cetăţenia Republicii Moldova poate să fie 
reintegrată la cerere în cetăţenia Republicii Moldova”. Reintegrarea în cetăţenia 
Republicii Moldova se autorizează în mod individual de către Preşedintele 
Republicii Moldova. 

Legea cu privire la cetăţenia Republicii Moldova stabileşte totodată temeiurile 
refuzului de acordare a cetăţeniei Republicii Moldova. 

Astfel, contorm prevederilor ce se conţin la articolul 20 al legii, cetăţenia 
Republicii Moldova nu se acordă persoanelor care: 

1) Au fost condamnate la privaţiune de libertate pentru infracțiuni premeditate 
şi au antecedente penale sau se află sub urmărire penală la momentul examinării 
cererii; 

2) Au participat la represalii; 

3) Au săvîrşit crime internaţionale, militare sau crime împotriva umanităţii; 

4) Aţiţă vrajba naţională sau rasială, răspîndesc ideile fascismului, şovinismului 
sau stalinismului; 


5) Desfăşoară o activitate ce periclitează securitatea statulu, ordinea publică 


sănătatea şi moralitatea populaţiei; / 

6) Cheamă la schimbarea sau la răsturnarea prin violenţă a orînduirii sociale, 
constinţite de Constituţia Republicii Moldova; | 

7) Sînt implicate în activitate teroristă; J 

8) Sînt cetățeni ai unui alt stat. | 


$3. Pierderea cetățeniei Republicii Moldova j 


Legea cu privire la cetățenia Republicii Moldova prevede două temeiuri de 
pierdere a cetățeniei. Astfel, conform articolului 21 al legii, cetățenia Republicii 
Moldova se pierde prin: 

1) Renunţare la cetățenia Republicii Moldova; 

2) Retragerea cetățeniei Republicii Moldova. 

Remarcăm faptul că renunțarea la cetățenie se deosebeşte mult de retragerea 
cetățeniei. În primul caz este vorba de un drept inalienabil al omului ce ține de 
statutul lui juridic. Atît reglementările internaţionale, cît şi cele interne stabilesc 
dreptul omului de a-şi schimba, la propria sa viziune, cetăţenia. Acest drept nu poate 
fi îngrădit de nimeni. 

În al doilea caz însă este vorba de o sancţiune aplicată persoanei de către 
autoritatea publică. 

Renunţarea la cetăţenia Republicii Moldova este stabilită de articolul 22 al legii. 
Cererea de renunțare la cetăţenia Republicii Moldova poate fi respinsă în cazul dacă 
persoana care a depus cererea domiciliază sau doreşte să domicilieze într-o ţară cu 
care Republica Moldova nu are încheiate contracte privind acordarea asistenţei 
juridice, — are obligaţiuni neonorate faţă de persoane fizice sau juridice, faţă de stat, 
care rezultă din temeiurile stabilite de legislaţia Republicii Moldova. 

Renunţarea la cetăţenia Republicii Moldova nu se acceptă persoanelor care: 

1) La momentul examinării cererii se află sub anchetă penală sau au fost 
condamnate prin sentinţa instanţei judecătoreşti. 

2) Au primit ordin de chemare sau se află în serviciul militar în termen sau 
alternativ. 

În principiu, retragerea cetăţeniei este o acţiune excepţională. Ea poate interveni 
în cazuri extraordinare. Conform articolului 23 al Legii cu privire la cetăţenia 
Republicii Moldova, cetăţenia poate fi retrasă în baza unei hotărîri a Preşedintelui 
Republicii Moldova referitoare la o persoană care: 

1) A dobîndit cetăţenia Republicii Moldova în mod fraudulos. 

2) A săvîrşit o infracţiune gravă împotriva statului. 

3) S-a înrolat în forţele armate ale unui stat străin. 

4) S-a angajat într-o funcţie publică a unui alt stat fără ştirea şi consimţământul 
organelor de resort ale Republicii Moldova. 

5) A săvîrşit crime împotriva umanităţii sau acte de genocid. 

6) A dobîndit cetăţenia altui stat cu care Republica Moldova nu are încheiat un 
tratat care prevede cetăţenia dublă şi nu renunţă în termen de şase luni la cetăţenia 
acestui stat. 

Retragerea cetățeniei Republicii Moldova nu produce nici un efect asupra 
cetăţeniei soţului şi copiilor persoanei căreia i s-a retras cetăţenia. 


$4. Procedura acordării sau retragerii cetăţeniei Republicii Moldova 


Legea cu privire la cetăţenia Republicii Moldova prevede procedura atît de 
acordare, cât şi de retragere a cetăţeniei. 

Cererile privind cetăţenia Republicii Moldova se adresează Preşedintelui 
Republicii prin intermediul organului Ministerului Afacerilor Interne al Republicii 
la domiciliul petiţionarului. 

Persoanele cu domiciliu permanent peste hotarele statului cererile privind 
cetățenia le adresează Preşedintelui Republicii prin intermediul reprezentanţelor 
diplomatice sau instituţiilor consulare ale Republicii Moldova. 

Cererile privind dobîndirea cetăţeniei se examinează conform unei proceduri 
speciale. Astfel, pentru examinarea prealabilă a problemelor cetăţeniei, pe lîngă 
Preşedintele Republicii Moldova este creată o Comisie pentru problemele cetăţeniei. 
Comisia respectivă face propuneri referitor la orice cerere adresată Preşedintelui 
Republicii. Acordarea cetăţeniei Republicii Moldova se face în baza unui decret 
emis de Preşedintele Republicii Moldova. Decretul Preşedintelui privind cetăţenia 
intră în vigoare la data publicării lui în Monitorul Oficial. Persoana căreia i se acordă 
cetăţenia statului nostru depune obligatoriu jurămîntul de credinţă faţă de Republica 
Moldova, cu următorul conţinut: 

"Eu, (numele, prenumele) jur să fiu cetăţean devotat Republicii Moldova, să 
respect cu sfinţenie Constituţia şi celelalte legi ale ei, să nu întreprind nimic ce 
i-ar leza interesele, integritatea şi prestigiul”. 

Jurămîntul se depune la data primirii actelor ce confirmă cetăţenia Republicii 
Moldova. 

Retragerea cetăţeniei se face în baza temeiurilor concretizate mai sus. 
Propunerile privind retragerea cetăţeniei Republicii Moldova se fac de către 
organele de stat ale republicii, precum şi reprezentanţele diplomatice sau instituţiile 
consulare ale Republicii Moldova prin intermediul Ministerului Afacerilor Interne 
şi Ministerului Afacerilor Externe ale Republicii Moldova. Problema în cauză este 
examinată în prealabil de Comisia pentru problemele cetăţeniei. Autorităţile respec- 
tive expediază Preşedintelui Republicii Moldova avizele lor privind persoana 
propusă spre retragerea cetăţeniei. Termenul de examinare a propunerilor nu trebuie 
să depăşească un an. Retragerea cetăţeniei se face în baza unui decret al 
Preşedintelui Republicii. 

Toate hotărîrile în problemele cetăţeniei pot fi atacate în termen de şase luni de 
la data emiterii decretului. 


CAPITOLUL IV | 
DREPTURILE, LIBERTAŢILE ŞI INDATORIRILE 
FUNDAMENTALE 


$1. Legislaţia constituţională şi drepturile omului 


Integrarea în procesul european general, înscrierea în rîndul statelor moderne pe 
plan mondial are şi o dimensiune umană. Drepturile omului au devenit chiar un test, 
o probă pentru ca un regim politic să se poată înscrie în ansamblul statelor civilizate, 
înaintate. 

De o importanţă majoră este problema drepturilor omului pe plan constituțional 
şi în perspectiva legilor speciale ce urmează să fie adoptate în baza Constituţiei. 
Legiuitorul nostru constituţional a recunoscut importanţa problematicii juridice a 
drepturilor omului prin chiar faptul că i-a consacrat un întreg titlu — Titlul II 
"Drepturile, libertăţile şi îndatoririle fundamentale”. 

Pe de altii parte, importanţa acordată acestei probleme reiese şi din norma 
înscrisă în articolul 4 al Constituţiei, referitoare la interpretarea dispoziţiilor avînd 
ca obiect drepturile şi libertăţile omului în concordanţă cu standardele internaţionale 
şi prioritatea ce trebuie acordată acestora din urmă. 

Aceste prevederi constituţionale nu trebuie privite doar ca o constatare solemnă 
şi oficială a ieşirii drepturilor şi libertăţilor umane din cadrul strîmt, deseori 
neprielnic, al frontierelor naţionale. Ele urmează să fie privite ca un act de naştere 
a unei noi viziuni, viziune ce ne obligă la multe şi, în primul rînd, la constatarea 
faptului că statul nu numai este donator al drepturilor şi libertăţilor personalităţii, 
dar şi ocrotitor al lor. În caz contrar — şi de acest lucru ne-am convins deja — 
drepturile omului reclamate pe larg pot deveni o ficţie, libertăţile — iluzie, iar 

Constituţia enumeră drepturile şi libertăţile omului care în ansamblul lor 
formează un tot unitar. Deşi ele şi-au găsit reflectare într-un singur capitol (capitolul 
II), conţinutul lor ne permite să distingem următoarele categorii. 

O primă categorie o formează inviolabilităţile, adică acele drepturi şi libertăţi, 
care, prin conţinutul lor, asigură viaţa, siguranţa fizică şi psihică, posibilitatea de 
mişcare liberă etc. Din această categorie fac parte: dreptul la viaţă, dreptul la 
integritate fizică şi psihică; libertatea individuală; dreptul la apărare: dreptul la libera 
circulaţie; dreptul la ocrotirea vieţii intime; familiale şi private; inviolabilitatea 
domiciliului. 

A doua categorie este formată din drepturile şi libertăţile social-economice şi 
culturale. Din această categorie fac parte: dreptul la învăţătură, dreptul la ocrotirea 
sănătăţii; dreptul la un mediu înconjurător sănătos; dreptul la muncă şi la protecţia 
muncii; dreptul la grevă; dreptul la proprietate privată şi protecţia acesteia; dreptul 
la asistenţa şi protecţia socială; dreptul copiilor şi tinerilor la protecţie şi asistenţă; 
dreptul persoanelor handicapate la protecţie specială. 

O a treia categorie cuprinde drepturile exclusiv politice. În această categorie 
includem: dreptul de vot şi dreptul de a fi ales; dreptul la administrare. 

A patra categorie o formează drepturile şi libertăţile social-politice: libertatea 

întrunirilor; dreptul de a întemeia şi de a se afilia în sindicate; libertatea conştiinţei; 
libertatea opiniei; libertatea creaţiei; dreptul la informaţie; secretul corespondenţei. 

A cincea categorie este formată din drepturile-garanţii, adică din acele drepturi 
care, prin conţinutul lor, joacă un rol de garanţie constituţională. În această categorie 
includem: dreptul la petiţionare; dreptul persoanei vătămate de o autoritate publică. 

Realizarea practică a acestor drepturi şi libertăţi, remodelarea statutului juridic 
al personalităţii este anevoioasă, dificilă. O constituţie, cum n-ar fi ea de desăvirşită, 
poate rămîne doar o "declaraţie de bune intenţii”, dacă nu va fi completată, 
concretizată şi realizată de un mecanism juridic efectiv şi de o atmosferă socială 
constructivă. 

În această ordine de idei, adoptarea Constituţiei Republicii Moldova impune 
necesitatea unei reforme umanitare în statul nostru. Reforma umanitară pune la bază 
anumite principii unanim recunoscute: 

a) Universalitatea drepturilor. libertăţilor şi îndatoririlor fundamentale; 

b) Neretroactivitatea legii; 

c) Egalitatea în drepturi a cetățenilor; 

d) Ocuparea funcţiilor şi demnităţilor publice numai de persoanele care au 
cetăţenia Republicii Moldova; 

e) Protecţia cetăţenilor Republicii Moldova în străinătate; 

f) Protecţia juridică a cetăţenilor străini şi apatrizilor; 

g) Cetăţenii Republicii Moldova nu pot fi extrădaţi sau expulzați din ţară; 

h) Prioritatea reglementărilor internaţionale faţă de cele naţionale; 

i) Accesul liber la justiţie; 

j) Caracterul de excepţie al restrîngerii exerciţiului unor drepturi sau al unor 
libertăţi. 

Bineînţeles, o reformă poate fi aplicată la justa ei valoare nu numai din punct de 
vedere al legii supreme, ci şi în perspectiva legilor speciale. Din aceste considerente, 
credem că nu vom exagera afirmînd că de felul cum vor fi abordate problemele la 
concret depinde soarta reformei umanitare. Propriu-zis, fiecare drept, fiecare 
libertate consfinţită constituţional ne obligă la adoptarea unor legi speciale care ar 
prevedea mecanismul ce ne-ar permite traducerea practică în viaţă de toate zilele a 
acestor prevederi. În lipsa unor mecanisme de realizare practică aceste drepturi şi 
libertăţi vor fi doar un decor. 


$2. Prevederile Constituţiei Republicii Moldova privind relaţia dintre 
reglementările internaţionale şi cele interne din domeniul drepturilor 
omului 


În ansamblul complex de realităţi, probleme şi deziderate, ce preocupă azi 
omenirea, drepturile şi libertăţile omului ocupă un loc central. Se pare că în sfîrșit 
omenirea a receptat deplin mesajul Declaraţiei Universale a Drepturilor Omului în 
sensul căruia ”i gnorarea şi dispreţuirea drepturilor omului au dus la acte de barbarie, 
care revoltă conştiinţa oamenilor” şi că "recunoaşterea demnităţii interne tuturor 
membrilor familiei umane şi drepturilor lor egale şi inalienabile constituie 
fundamentul libertăţii, dreptăţii şi păci în lume”. 

Această schimbare de atitudine exprimă un pas enorm, realizat de Om în vederea 

soluționării problemei ce a fost în permanenţă obiect de interes sporit, şi anume, 
rolul şi locul omului în ansamblul structurilor economice, politice, sociale şi 
culturale. Un asemenea interes enorm faţă de problema în cauză, considerată pe 
drept cuvînt "religie a sfirşitului de secol”, este condiţionat şi de faptul că edificiul 
constituţional al oricărei ţări este cu siguranţă sortit prăbuşirii dacă principala 
coloana de susţinere a acestuia — drepturile şi libertăţile omului — nu este reală şi 
durabilă. 


De aceea nu este întîmplătoare prăbuşirea sistemului mondial socialist şi, în 
primul rînd, prăbuşirea acestuia în Europa de Est. unde locul democraţiei a fost luat 
de tiranie şi dictatură. 

Este ştiut că ultimele constituţii sovietice, inclusiv şi Constituţia 
R.S.S.Moldoveneşti din 15 aprilie 1978, care, deşi cu modificări, a fost în vigoare 
pînă la adoptarea Constituţiei din 29 iulie 1994, au apărut în ucel moment, cînd 
problema privind drepturile şi libertăţile omului a ocupat un rol dominant în relaţiile 
între Orient şi Occident. În comparaţie cu constituţiile sovietice anterioare ele, 
indiscutabil, se caracterizează prin anumite realizări în acest domeniu. Însă 
potenţialul real al drepturilor şi libertăţilor este determinat nu atît de fraze declara- 
tive, cît şi de nivelul posibilităţilor aplicării şi realizării lor. De aceea a fost necesar 
să tragem învățăminte din trecutul de mai ieri, cînd diapazonul destul de vast al 
drepturilor şi libertăţilor a fost situat în limitele stricte ale sistemului administrativ 
de comandă. 

În temeiul celor expuse, Constituţia Republicii Moldova proclamă demnitatea 
omului, drepturile şi libertăţile lui libera dezvoltare a personalităţii umane, dreptatea 
reprezintă valori supreme şi sînt garantate ( alineatul 3 al articolului 1). 

Din examinarea prevederilor Constituţiei Republicii Moldova rezultă o soluție 
juridică, formulată clar şi fără echivoc, privind raportul dintre reglementările 

"internaţionale şi cele interne în domeniul drepturilor şi libertăţilor umane. Această 
soluţie constituţională constă în faptul că asemenea izvoare internaţionale, adoptate 
în ultimele aproape cinci decenii de la crearea Organizaţiei Naţiunilor Unite, cum 
ar fi, bunăoară, Declaraţia Universală a Drepturilor Omului (1948), Pactul 
internaţional cu privire la drepturile civile şi politice (1966) , Pactul internaţional 
cu privire la drepturile economice, sociale şi culturale (1966). Actul final al 
Conferinţei pentru Securitate şi Cooperare în Europa (Helsinki, 1975), Carta de la 
Paris pentru o nouă Europă (1991) etc., la care a aderat şi Republica Moldova, sînt 
acea piatră de temelie ce stă la baza dimensiunii umane a statului nostru. 

Constituţia Republicii Moldova formulează un principiu extrem de important, 
care exprimă o viziune incontestabil de actuală în ceea ce priveşte corelaţia dintre 
dreptul internaţional şi dreptul intern — principiul priorităţii reglementărilor 
internaţionale (articolul 4). a 

Prima regulă ce rezultă din alineatul | al articolului enunțat ține de interpreta- 
rea şi aplicarea dispoziţiilor constituţionale privind drepturile şi libertăţile omului 
în concordanţă cu Declaraţia Universală a Drepturilor Omului, cu pactele şi cu 
celelalte tratate la care Republica Moldova este parte. Prin aceasta se subliniază 

obligaţiunea statului nostru de a respecta standardele internaţionale, dimensiunile 
umane stabilite de comunitatea internaţională, pe parcursul sutelor de ani, 
recunoaşterea faptului că drepturile şi libertăţile omului au încetat de a mai fi o 
problemă naţională, devenind astfel una internaţională. 

Cea de a doua regulă acordă prioritate reglementărilor internaţionale, desigur 
celor cuprinse în documentele internaţionale ratificate de Republica Moldova. Con- 
form alineatului 2 al art. 4 al Constituţiei, "dacă există neconcordanţe între pactele 
şi tratatele privitoare la drepturile fundamentale ale omului la care Republica 
Moldova este parte şi legile ei interne, prioritate au reglementările internaţionale”. 
Menţionăm faptul că această prioritate este acordată numai reglementărilor din 
domeniul drepturilor omului şi nu se răsfrînge asupra altor domenii. În ce priveşte 
alte domenii de activitate, "intrarea în vigoare a unui tratat internaţional conținînd 
dispoziţii contrare Constituţiei va trebui precedată de o revizuire a acesteia” 
(alineatul 2 al articolului 8 al Constituţiei). 

Printr-o astfel de formulare constituţională a corelaţiei reglementărilor naţionale 
şi internaţionale privind drepturile şi libertăţile omului Republica Moldova exprimă 
atît ataşamentul faţă de standardele internaţionale, cît şi obligaţiunea de a recepționa 
în perspectivă toate schimbările posibile şi inevitabile din acest domeniu. 

E semnificativ şi faptul că Constituţia se abate de la doctrina perimată ce a 
guvernat pe parcursul anilor de dictatură comunistă, cînd statul era privit ca 
"donator” şi nu ”ocrotitor” al drepturilor şi libertăţilor omului. 


$3. Inviolabilităţi 


Inviolabilităţile constituie acele drepturi şi libertăţi care, prin conţinutul lor, 
asigură viaţa, demnitatea, siguranţa fizică şi psihică a personalităţii etc. 

Dreptul la viaţă şi la integritate fizică şi psihică este reglementat de către 
Constituţia noastră prin articolul 24. Dreptul la viaţă este cel mai important şi cel 
mai natural drept al omului. De la acest drept derivă indiscutabil şi toate celelalte 
drepturi şi libertăţi. Astfel, Declaraţia Universală a Drepturilor Omului prevede în 
articolul 3 că Yorice om are dreptul la viaţă”, iar Pactul privitor la drepturile civile 
şi politice în articolul 6 consfinţeşte că "dreptul la viaţă este inerent persoanei 
umane. Acest Drept trebuie ocrotit prin lege. Nimeni nu poate fi privat de viaţa sa 
în mod arbitrar”. 

Pornind de la aceste documente extrem de importante pentru întreaga 
comunitate umană, Constituţia Republicii Moldova stabileşte că "statul garantează 
fiecărui om dreptul la viaţă şi la integritate fizică şi psihică”. 

O problemă aparte prezintă interzicerea pedepsei cu moartea, ca fiind contrară 
drepturilor naturale ale omului. Alineatul 3 al articolului 24 al Constituţiei noastre 
prevede că "pedeapsa capitală, ca excepţie pînă la anularea e: deplină. poate fi 
aplicată, în condiţiile legii, doar în baza unei sentinţe de judecată”. Convenţia Eu- 
ropeană a drepturilor omului la care a aderat şi Republica Moldova se pronunţă 
împotriva unei asemenea pedepse, considerînd că "nimeni nu poate fi condamnat 
la o asemenea pedeapsă şi nici executat”. Reieşind din acest prestigios document al 


mii. 


Consiliului Europei, membru al căruia este, începînd din anul 1995, Republica 
Moldova, Parlamentul ei, printr-o lege organică a abolit pedeapsa cu moartea, ceea 
ce înseamnă că prevederile alineatului 3 al Constituţiei, citate mai sus nu mai au 
valoare juridică pe teritoriul statului nostru. 

Formulurea constituţională defineşte de asemenea dreptul la integritate fizică şi 
psihică. Aceasta impune statul de a sancţiona prin lege orice atingere adusă arbitrar 
integrităţii fizice şi psihice a omului. 

Respectul vieţii, integrităţii fizice şi psihice a omului implică, în mod firesc, 
interzicerea torturii, pedepsele sau tratamentele crude ori degradante. Acest lucru 
se tace prin alineatul 2 al articolului 24 al Constituţiei. O asemenea prevedere 
constituţională este în strictă conformitate cu Declaraţia Universală a Drepturilor 
Omului (5), Pactul internaţional privind drepturile civile şi politice (art. 7) şi, mai 
ales, cu un document internaţional ce ţine în special de problema în cauză, cum ar 
fi Concepţia ONU contra torturii şi altor pedepse sau tratamente crude, inumane sau 
degradante din 10 decembrie 1984. 

Libertatea individuală şi siguranţa persoanei şi-au găsit reglementare în articolul 
25 al Constituţiei Republicii Moldova. După conţinutul său acest articol include în 
sine două probleme: libertatea individuală şi siguranţa persoanei. 

Libertatea individuală vizează libertatea fizică a persoanei, dreptul ei de u se 
putea comporta şi mişca liber, de a nu fi ţinută în sclavie, de a nu fi reţinută, arestată 
sau deţinută în mod arbitrar. 

Siguranţa persoanei include în sine un sistem de garanţii a libertăţii individuale. 
Aceste garanţii ţin de legalitatea măsurilor ce pot fi dispuse de către autorităţile 
publice, cum ar fi percheziţia, reținerea, arestarea ş.a. 

Dreptul la apărare este reglementat de articolul 26 al Constituţiei Republicii 
Moldova. Acest drept, după conţinutul său, are un caracter complex. 

În primul rînd, el include în sine dreptul fiecărui om de a reacţiona independent, 
prin mijloacele legitime, la încălcarea drepturilor şi libertăților sale (alineatul 2). 

În al doilea rînd, acest drept include în sine un sistem de drepturi şi reguli 
procedurale, care oferă persoanei posibilitatea de a se apăra împotriva acuzațiilor 
ce i se aduc. În acest scop persoana căreia i se impută învinuirea se poate baza atît 
pe posibilităţile proprii, cît şi pe ajutorul unui avocat. În tot cursul procesului 
persoana are dreptul să fie asistată de un avocat, ales sau numit din oficiu. 

În al treilea rînd, dreptul respectiv presupune şi neumestecul în activitatea 
persoanelor care exercită apărarea în limitele prevăzute de lege. 

Dreptul la libera circulaţie este receptat în Constituţia noastră (articolul 27) din 
Pactul internaţional cu privire la drepturile civile şi politice. Astfel, dreptul dat 
prevede: 

a) Orice persoană, care se află în mod legal pe teritoriul unui stat, are acolo 
dreptul de a circula liber şi de a-şi alege liber reşedinţa; 

b) Orice persoană este liberă să părăsească orice ţară, inclusiv propria ţară. 
Reieşind din cele spuse, Constituţia Republicii Moldova stabileşte că "oricărui 
cetăţean... îi este asigurat dreptul de a-şi stabili domiciliul sau reşedinţa în orice 

localitate din ţară, de a ieşi, de a emigra şi de a reveni în ţară”. 

Bineînţeles, acest drept nu poate fi absolutizat. Fiecare stat este în drept să tacă 
unele restricţii pentru a ocroti securitatea naţională, ordinea publică, sănătatea ori 
moralitatea publică şi libertăţile altora. 

Dreptul la ocrotirea vieţii intime, familiale şi private este reglementat de articolul 
28 al Constituţiei. Legea supremă utilizează trei categorii: viaţa intimă, viaţa famil- 
ială şi viaţa privată. În acelaşi timp nu le defineşte. Aceasta se lămureşte prin faptul 
că aceste categorii ţin nu numai de ştiinţa dreptului, ci şi de alte ştiinţe. La cele spuse 
mai menţionăm şi faptul că viaţa intimă, viaţa familială, viaţa privată au nu atît un 
caracter juridic, cît moral. 

La cele spuse adăugăm că orice persoană are dreptul să dispună de eu însăşi, uşa 
cum consideră, cu condiţia că nu încalcă drepturile şi libertăţile altora, ordinea pu- 
blică, bunele moravuri. 

Inviolabilitatea domiciliului consfinţită prin articolul 29 al Constituţiei 
Republicii Moldova exprimă interdicţia pătrunderii sau rămînerii în domiciliu sau 
în reşedinţa unei persoane fără consimţămîntul acesteia. Pentru a evita interpretarea 
absolută a acestui drept, Constituţia prevede situaţiile în care se admite, totuşi, 
abaterea. în condiţiile legii, de la această interdicţie generală. Lu ele se atribuie: 

a) executarea unui mandat de arestare sau a unei hotărîri judecătoreşti; 

b) înlăturarea unei primejdii care ameninţă viaţa, integritatea fizică sau bunurile 
unei persoane; 

c) prevenirea răspîndiri unei epidemii. 


$4. Drepturile economice, sociale şi culturale în Republica Moldova 


Toate drepturile omului sînt la fel de importante şi formează un tot unitar. 
Reieşind, însă, din conţinutul lor pot fi distinse cîteva categorii de drepturi şi 
libertăţi. 

O categorie distinctă formează drepturile şi libertăţile social-economice şi 
culturale. Aceste drepturi şi libertăţi prin conţinutul lor asigură condiţiile sociale şi 
materiale de viaţă, educaţie şi posibilitatea protecţiei acestora. Din această categorie 
fac parte: dreptul la învăţătură; dreptul la ocrotirea sănătăţii; dreptul la un mediu 
înconjurător sănătos; dreptul ła muncă şi la protecţia muncii; dreptul la grevă; 
dreptul la proprietate privată şi protecţia acesteia; dreptul la asistenţă şi protecţie 
socială; dreptul copiilor şi tinerilor la protecţie şi asistenţă; dreptul persoanelor 
handicapate la protecţie specială. 

Dreptul la învăţătură este reglementat în articolul 35 din Constituţie. 
Învăţămîntul, procesul de instruire prin intermediul căruia se realizează dreptul la 
învăţătură, este caracterizat ca obligatoriu pînă la o anumită etapă de instruire, 
gratuit, laic şi democratic. Instituţiile de învăţămînt pot fi atît statale cît şi nestatale. 
Statul asigură, în condiţiile legii. dreptul de a alege limba de educare şi instruire a 
persoanelor. 

Dreptul la ocrotirea sănătăţii este reglementat de articolul 36 al Constituţiei. Prin 
conţinutul său acest drept asigură cetăţeanului sănătatea prin păstrarea şi dezvoltarea 

calităţilor sale fizice şi mintale care să-i permită o participare eficientă la viaţa poli- 
tică, economică, socială şi culturala. Minimul asigurării medicale oferit de stat este 
gratuit. 

Dreptul la un mediu înconjurător sănătos este reglamentat de articolul 37 al 
Constituţiei. Fiecare om are dreptul la un mediu înconjurător neprimejdios din punct 
de vedere ecologic pentru viaţă şi sănătate, precum şi la produse. 

Dreptul la proprietatea privată este reglementat de articolul 46 al Constituţiei. 
Acest drept este o prerogativă inerentă naturii umane. Proprietatea rezultă din munca 
fiecărui om. Statului îi revine obligaţiunea de a garanta proprietatea. Caracterul licit 
al dobîndiri proprietăţii se prezumă. Nimeni nu poate fi expropriat decît pentru o 
cauză de utilitate publică, stabilită potrivit legii, cu dreaptă şi prealabilă despăgubire. 
Dreptul la moştenire a proprietăţii este garantat. 

Dreptul la asistenţă şi protecţie socială este reglementat de articolul 47 al 
Constituţiei. Acest drept obligă statul să ia măsuri pentru ca orice om să aibă un 
nivel de trai decent, care să-i asigure sănătatea şi bunăstarea lui şi familiei lui, 
cuprinzînd hrana, îmbrăcămintea, locuinţa, îngrijirea medicală, precum şi serviciile 
sociale necesare. În această ordine de idei cetățenii au dreptul la asigurare în caz de 
şomaj, boală, invaliditate, văduvie, bătrîneţe sau celelalte cazuri de pierdere a 
mijloacelor de subzistență, în urma unor împrejurări independente de voinţa lor. 

Dreptul copiilor şi tinerilor la protecţie şi asistenţă îşi găseşte reflectare în 
articolele 49 şi 50 ale Constituţiei. Menţionăm faptul că majoritatea drepturilor şi 
libertăţilor constituţionale vizează în mod direct atît copiii cât şi tinerii. În ce priveşte 
articolele menţionate mai sus ele sînt chemate să atragă atenţia la stabilirea unui 
regim special de asistenţă şi protecţie a generaţiei în creştere. 

Dreptul persoanelor handicapate la protecţie specială este reglementat de 
articolul 5! al Constituţiei. Categoria aceasta de persoane nu poate să nu beneficieze 
într-o societate democratică de o protecţie specială. Statul urmează să întreprindă 
toate măsurile pentru a crea condiţii normale de tratament, de readaptare, de 
învăţămînt, de instruire şi de integrare socială a acestei persoane. 

În realizarea practică a acestor drepturi sîntem la început de cale. Spunem 
început, deoarece multe din aceste drepturi, fie că au lipsit complet în legislaţia 
noastră constituţională anterioară, fie că au avut un alt sens, fiind limitate într-un 
cadru strict, departe de cel ce ţine de standardul internaţional, în regimul 
administrativ de comandă. 


$5. Drepturile exclusiv politice 


Un stat democratic şi de drept poate fi doar acel stat, în care poporul se 
guvernează singur. Această axiomă şi-a găsit reflectare în articolul 2 al Constituţiei 
Republicii Moldova, care stabileşte că ”suveranitatea” naţională aparţine poporului 
Republicii Moldova, care o exercită în mod direct şi prin organele sale 
reprezentative” şi că "nici o persoană particulară — nici o parte din popor, nici un 
grup social, nici un partid politic sau o altă formațiune obştească nu poate exercita 
puterea de stat în nume propriu. Uzurparea puterii de stat constituie cea mai gravă 

crimă împotriva poporului”. 

În această ordine de idei, o importanţă majoră are dreptul electoral ca o totalitate 
de norme juridice, ce reglementează relaţiile sociale ce ţin de participarea cetăţenilor 
la formarea autorităţilor publice şi la soluţionarea celor mai importante probleme 
ale societăţii şi ale statului. 

Dreptul electoral constituie un drept exclusiv politic şi are un caracter complex, 
cuprinzînd atît dreptul de a alege, cit şi dreptul de a fi ales. 

a) Referitor la dreptul de a alege, menţionăm faptul că, în conformitate cu 
Constituţia Republicii Moldova, el este exprimat prin denumirea de drept de vot 
(articolul 38). Potrivit articolelor 38 (1) şi 78 (1) din Constituţie, votul este universal, 
egal, direct, secret şi liber exprimat. 

Universalitatea votului constă în aceea că cetăţenii Republicii Moldova, sub 
rezerva doar a condiţiilor de vîrstă şi aptitudinii intelectuale sau morale, au dreptul 
de a vota. Universalitatea este una din cele mai importante trăsături ale dreptului de 
vot. Constituţia nu caracterizează definitiv această trăsătură, lăsînd acest lucru 
legilor organice. Aşa, de exemplu, conform Legii privind alegerea Parlamentului, 
au dreptul de vot cetăţenii Republicii Moldova care pînă în ziua alegerilor (inclusiv) 
au împlinit vîrsta de 18 ani 

Nu pot alege: militarii cu serviciul în termen; alienaţii şi debilii mintali, 
persoanele declarate de instanţă judecătorească incapabile; persoanele condamnate 
la privaţiune de libertate prin hotărîre judecătorească definitivă. În asemenea mod 
este reglementată problema în cauză şi în Legea privind alegerile locale. 

Egalitatea votului este o altă caracteristică a dreptului de vot, fiind o 

„reglementare a egalităţii în drepturi a tuturor cetăţenilor Republicii Moldova în faţa 
legii şi a autorităţilor publice, fără deosebire de rasă, naţionalitate, origine etnică, 
limbă, sex, opinie, apartenenţă politică, avere sau de origine socială. Egalitatea 
votului permite participarea tuturor cetăţenilor la alegeri. Votul egal se realizează 
dacă: fiecare cetăţean are dreptul la un singur vot pentru alegerea aceluiaşi organ 
de stat; circumscripțiile electorale pentru alegerea aceluiaşi organ de stat sînt egale 
ca număr de locuitori. 

Votul direct constă în faptul că alegătorul îşi exprimă direct, personal, opinia, 
acordul sau dezacordul în raport cu candidaţii respectivi. O asemenea modalitate 
exclude posibilitatea folosirii unor intermediari, reprezentanţi în exprimarea voinţei 
electorale. 

Secretul votului este de asemenea un caracter al dreptului de vot şi exprimă acea 
posibilitate a cetăţenilor de a-şi manifesta liber voinţa cu privire la candidaţii 
propuşi, fără ca această manifestare să poată fi cunoscută de către alţii. Secretul 
votului implică anumite măsuri şi garanţii electorale, cum ar fi: uniformitatea 
buletinelor de vot, secţii de votare cu cabine sau camere de votare în care alegătorul 
intră singur şi votează potrivit convingerii sale; introducerea buletinului în urna de 
vot personal, de către alegător. De asemenea este interzisă prezenţa oricărei 
persoane — în afara celei care votează — în camera de votare sau în cabinele de vot. 

Votul liber exprimat defineşte posibilitatea cetăţeanului de a participa sau nu la 

alegeri, iar în cazul în care participă să-şi maniteste liber opţiunea pentru o anumită 
listă de candidaţi sau pentru un anumit candidat. 

b) Dreptul de a fi ales. Acest drept este reglementat de articolul 38 din 
Constituţie. Din conţinutul lui rezultă că o persoană poate fi aleasă consilier, deputat, 
şef de stat sau în alte organe reprezentative dacă are drept de vot şi dacă îndeplineşte 
şi alte condiţii stabilite de lege. 

Pentru a fi aleasă, o persoană trebuie, mai întîi, să aibă drept de vot, adică să 
îndeplinească toute condiţiile elucidate. În afară de aceasta, pentru fiecare funcţie 
publică electivă sînt prevăzute anumite condiţii specifice. 

Astfel, conform Legii privind alegerea Parlamentului, nu pot fi aleşi: militarii 
activi, judecătorii, lucrătorii procuraturii, poliţiei şi ai organelor securităţii naţionale. 
Pentru a candida la alegeri asemenea categorii de cetăţeni urmează ca pe durata 
campaniei electorale să renunţe la serviciul profesat. Este necesară, de asemenea, 
atingerea vîrstei de 21 de ani pînă la data votării. 

Dreptul de a îi ales în funcție de șef al statului, Constituţia (articolul 78), pe lîngă 
faptul că candidatul la această funcţie urmează să dispună de dreptul de a alege, mai 
prevede cenzul de vîrstă 35 de ani, cunoaşterea limbii oficiale a statului, precum şi 
condiţia că a locuit sau locuieşte pe teritoriul Republicii Moldova nu mai puţin de 
10 ani. 

O problemă aparte este problema vizată de dreptul de revocare a celor aleşi. 
Constituţia Republicii Moldova nu prevede procedura de revocare a deputaţilor în 
Parlament, lăsînd ca această problemă să fie reglementată prin lege organică. 

Constituţia reglementează problemele legate de suspendarea din funcţie, demisia 
sau demiterea Preşedintelui Republicii Moldova. Suspendarea, ca şi propunerea de 
demitere, vor putea fi hotărîte de Parlament numai dacă au fost cerute în modul 
stabilit şi numai dacă au fost acceptate prin votul a cel puţin două treimi din deputaţi. 


$6. Drepturile şi libertăţile social-politice 


"Din această categorie distinctă de norme fac parte: libertatea conştiinţei, 
libertatea opiniei şi a exprimării, libertatea creaţiei, dreptul la informaţie, libertatea 
întrunirilor, dreptul de asociere în partide şi alte organizaţii social-politice, dreptul 
de a întemeia şi de a se afilia la sindicate, secretul corespondenţei. 

Libertatea conştiinţei este reglementată prin articolul 31 al Constituţiei. Această 
libertate constă în libertatea omului de a împărtăşi orice religie sau de a nu împărtăşi 
nici una. În acelaşi timp, cultele religioase sînt separate de stat şi se organizează 
potrivit statutelor proprii, în relaţiile dintre ele fiind interzise orice manifestări de 
învrăjbire. 

Cultele religioase sînt autonome, separate de stat şi se bucură de sprijinul 
acestuia, inclusiv prin înlesnirile asistenţei religioase în armată, în spitale, în 
penitenciare, în aziluri şi în orfelinate. 

Libertatea opiniei şi a ex printati şi-a găsit reflectare în articolul 32 al 
Constituţiei. Deşi, formal, această libertate era proclamată şi anterior, în condiţiile 
regimului totalitar comunist ea presupunea o libertate a omului încătuşată în 

"adevărul absolut” al ideologiei comuniste. 

În noua viziune constituţională se consideră un lucru firesc ca oricărui cetățean 
să-i fie garantată libertatea gîndirii, a opiniei. Se consideră firească şi libertatea 
exprimării în public prin cuvînt, imagine sau prin alt mijloc posibil. 

Libera exprimare, ca libertatea cetăţenească fundamentală, nu poate fi 
absolutizată. Ea nu poate prejudicia onoarea, demnitatea sau drepturile altei 
persoane la viziune proprie. 

Constituţia stabileşte, de asemenea, că ”sînt interzise şi pedepsele prin lege 
contestarea şi detăimarea statului şi a poporului, îndemnul la război de agresiune, 
la ură naţională, rasială sau religioasă, incitarea la discriminare, la separatism 
teritorial, la violenţă publică, precum şi la alte manitestări ce atentează la regimul 
constituţional”. 

Libertatea creaţiei, consfinţită prin articolul 33 al Constituţiei, garantează 
libertatea creaţiei ştiinţifice şi literare. O asemenea libertate se poate realiza numai 
în condiţiile interzicerii cenzurii. Din aceste considerente, Constituţia stabileşte că 
"creaţia nu este supusă cenzuri”. 

Este semnificativ şi faptul că Constituţia introduce în circulaţie, ridicînd-o la un 
nivel major, 0 nouă categorie — cea de "proprietate intelectuală”. Dreptul 
cetăţenilor la proprietatea intelectuală, interesele lor morale şi materiale ce apar în 
legătură cu diverse genuri de creaţie intelectuală sînt apărate de lege. 

De aici rezultă şi obligaţiunea statului de a păstra, dezvolta şi propaga realizările 
culturii şi ştiinţei naţionale si mondiale. 

Dreptul la informaţie, proclamat de articolul 34 al Constituţiei, este un drept nou, 
inclus în Constituţia noastră din documentele internaţionale în acest domeniu. 
Conţinutul dreptului la informaţie este complex. El presupune dreptul persoanei de 
a avea acces la orice informație de interes public. În această ordine de idei 
autorităţile publice, potrivit competenţelor ce le revin, sînt obligate să asigure 
informarea corectă a cetăţenilor asupra treburilor publice şi asupra problemelor de 
interes personal, iar mijloacele de informare în masă de orice natură — publice sau 
private — sînt obligate să asigure informarea corectă a opiniei publice. 

Mijloacele de informare publică nu sînt supuse cenzurii. 

Vorbind de dreptul la informaţie ca un drept de importanţă majoră în condiţiile 
unui democratism real, este nevoie a nu uita şi de faptul că dreptul la informație nu 
trebuie să prejudicieze măsurile de protecţie a cetăţenilor sau siguranţa personală. 

Libertatea întrunirilor, consfinţită prin articolul 40 al Constituţiei, se află într- 
o strînsă legătură cu libertatea conştiinţei, precum şi cu libertatea de exprimare. 
Această libertate se poate exercita prin mai multe forme şi mijloace. Deşi 
nominalizează doar patru din ele (mitingurile, demonstrațiile, manifestările, 
procesiunile), Constituţia nu restrînge formele de realizare a libertăţii întrunirilor 
numai la acestea. Astfel, Constituţia legalizează şi “orice alte întruniri”. Principalul 
este ca ele să fie, şi acest lucru reiese din conţinutul prescris, paşnice şi fără nici un 
tel de arme. 

Libertatea partidelor şi a altor organizaţii social-politice cuprinde posibilitatea 

cetăţenilor de a se asocia în partide şi în alte organizaţii social-politice cu scopul de 
a participa la viaţa politică, socială, culturală ete. 

Prevederile articolului 41 al Constituţiei se referă la asociere ca rezultat al 
exercitării unei libertăţi fundamentale. Dreptul de asociere este una din expresiile 
pluralismului politic care este incompatibil cu dictatura şi totalitarismul. Partidele 
şi alte organizaţii social-politice sînt egale în faţa legii. O asemenea prevedere ex- 
clude "rolul conducător şi îndrumător al unui partid”. 

Remarcăm şi faptul că Constituţia interzice activitatea partidelor şi altor 
organizaţii social-politice care, prin scopurile ori activitatea lor, militează împotriva 
pluralismului politic, a principiilor statului de drept, a suveranităţii şi independenţei, 
a integrităţii teritoriale a Republicii Moldova. Este interzisă, de asemenea, 
activitatea partidelor constituite din cetăţeni străini. 

Dreptul de a întemeia şi de a se afilia la sindicate, consfințit prin articolul 42 al 
Constituţiei, este o manifestare a dreptului de asociere a cetăţenilor. "Orice salariat 
— stabileşte Constituţia, — are dreptul de a întemeia şi de a se afilia la sindicate 
pentru interesele sale”. 

Secretul corespondenţei îşi găseşte reflectare în articolul 30 al Constituţiei. El 
constinţeşte un principiu fundamental care urmăreşte scopul de a proteja 
posibilitatea persoanelor de a-şi comunica în scris, prin telefon sau prin alte mijloace 
de comunicare, gîndurile şi opiniile, fără ca acestea să fie cunoscute de alţii, 
cenzurate sau făcute publice. 


$7. Drepturi-garanţii 


Însăşi denumirea lor scoate în evidenţă menirea de a fi garanţii constituţionale. 
La ele, conform Constituţiei Republicii Moldova, se referă dreptul de petiţionare şi 
dreptul persoanei vătămate de a autoritate publică. 

Dreptul de petiţionare este prevăzut de articolul 52 al Constituţiei. Exercitarea 
acestui drept'este o modalitate de rezolvare a unor probleme personale sau de grup. 
Din dispoziţiile articolului 52 rezultă că "cetăţenii au dreptul să se adreseze 
autorităţilor publice prin petiţii formulate numai în numele semnatarilor”, iar 
“organizaţiile legal constituite au dreptul să adreseze petiţii exclusiv în numele 
colectivelor pe care le reprezintă”. 

Dreptul persoanei vătămate de o autoritate publică, reglementat de articolul 53 
al Constituţiei, este un drept fundamental, încadrat în categoria drepturilor-garanţii. 
Contorm prevederilor articolului 53, "persoana vătămată într-un drept al său de o 
autoritate publică, printr-un act administrativ sau prin nesoluţionarea în termenul 
legal a unei cereri, este îndreptăţită să obţină recunoaşterea dreptului pretins, 
anularea actului şi repararea pagube!” (alineatul 1). 

Acest drept, presupune de asemenea, răspunderea patrimonială a statului pentru 
prejudiciile cauzate prin erorile săvîrşite în procesele penale de către organele de 
anchetă şi instanţele judecătoreşti. 

$8. Rolul puterii judecătoreşti în realizarea drepturilor omului 
în Republica Moldova 


Ataşată idealurilor democraţiei moderne, în care recunoaşterea şi garantarea 
drepturilor omului reprezintă un element central, Republica Moldova păşeşte pe 
drumul creării cadrului instituţional şi legislativ al unui stat de drept. 

În această ordine de idei un loc major revine puterii judecătoreşti, chemate să 
renunţe prompt la orice atentare la drepturile şi libertăţile omului. Temeiul juridic 
al rolului de garant al drepturilor omului atribuit puterii judecătoreşti îl constituie 
articolul 20 al Constituţiei Republicii Moldova, în care se regăseşte dispoziţia 
articolului 8 al Declaraţiei Universale a Drepturilor Omului, conform căruia "orice 
persoană are dreptul la satisfacţie efectivă din partea instanţelor judecătoreşti 
competente împotriva actelor care violează drepturile, libertăţile şi interesele sale 
legitime. Nici o lege nu poate îngrădi accesul la justiţie”. 

Această misiune a justiţiei se poate realiza ustăzi, dat fiind faptul că unul din 
principiile puse la baza conceptului constituţional, este principiul separării puterilor 
în stat în putere legislativă, putere executivă şi putere judecătorească. Cea de-a treia 
putere — puterea judecătorească — activează numai în limitele sistemului 
instanţelor judecătoreşti, acestea fiind singurele autorităţi publice chemate să 
înfăptuiască justiţia în stat cu sprijinul procuraturii, organelor de anchetare, 
avocaturii. 

Constituţia proclamă că justiţia se înfăptuieşte în numele legii şi stabileşte 
principiul potrivit căruia judecătorii sînt independenţi, imparţiali şi se supun numii 
legii. 

Conform concepţiei constituţionale şi concepţiei reformei judiciare şi de drept, 
sistemul instanţelor judecătoreşti include în sine precum urmează: judecătorii, 
tribunale, Curtea de Apel, Curtea Supremă de Justiţie. 

Prin acest sistem se restabileşte adevărul istoric. Un asemenea sistem a fost 
realizat după anul 1864 şi a existat pînă în 1940 cu diferite modificări sau excepţii 
neesenţiale. Un sistem analogic există în majoritatea statelor. El permite ocrotirea 
mai deplină şi eficace a drepturilor şi libertăţilor omului, deoarece, formînd o reţea 
judecătorească destul de deasă, se creează posibilităţi reale ca orice problemă de 
drept să fie soluţionată prin intermediul judecății. 

Constituţia prevede posibilitatea creării pentru anumite categorii de cauze a 
judecătoriilor specializate. Acestea ar permite soluţionarea eficientă a litigiilor de 
orice natură: civilă, economică, administrativă, penală, comercială etc. 

Extrem de importantă este prevederea alineatului 3 al art. 115 din Constituţie 
care interzice înfiinţarea instanţelor judecătoreşti extraordinare. Această restricţie, 
justificată istoric şi politic, se fundamentează pe principiile ce guvernează statul de 
drept. 

Se poate afirma că protecţia celor mai importante drepturi ale persoanei va fi 
garantată de organele judiciare. Iată doar cîteva drepturi ce vor fi garantate cu 
ajutorul puterii judecătoreşti: dreptul la libertate, la siguranţa persoanei, la viaţa sa 
privată, la apărare, inviolabilitatea domiciliului şi secretul corespondenţii etc. 

În raport cu drepturile menţionate, organele judiciare sînt obligate să respecte 
anumite reguli procesuale: 

- orice persoană acuzată de un delict este prezumată nevinovată pînă cînd 
vinovăția sa va fi dovedită în mod legal, în cursul unui proces judiciar public, în 
cadrul căruia i s-au asigurat toate garanţiile necesare apărării sale (art. 21 al 
Constituţiei); 

- nimeni nu va fi condamnat pentru acţiuni sau omisiuni care, în momentul 
comiterii, nu constituiau un act delictuos. De asemenea, nu se va aplica nici o 
pedeapsă mai aspră decît cea care era aplicabilă în momentul comiterii actului 
delictuos (articolul 22 al Constituţiei); 

- percheziţionarea, reținerea sau arestarea unei persoane sînt permise numai în 
cazurile şi cu procedura prevăzută de lege. Reţinerea nu poate depăşi 24 de ore. 
Arestarea se face în temeiul unui mandat pentru o durată de cel mult 30 de zile. 
Asupra legalităţii mandatului, arestatul se poate plînge judecătorului care este 
obligat să se pronunţe prin hotărîre motivată. Termenul arestării poate fi prelungit 
cel mult pînă la 6 luni, iar în cazuri excepţionale, cu aprobarea Parlamentului, pînă 
la 12 luni. Celui reţinut sau arestat i se aduc imediat la cunoştinţă motivele reţinerii 
sau ale arestării, iar învinuirea — în cel mai scurt termen; motivele reţinerii şi 
învinuirea se aduce lu cunoştinţă numai în prezenţa unui avocat, ales sau numit din 
oficiu (articolul 25 al Constituţiei); 

- în tot cursul procesului părţile au dreptul să fie asistate de un avocat ales sau 
numit din oficiu (articolul 26 al Constituţiei); 

- persoana vătămată într-un drept al său de o autoritate publică, printr-un act 
administrativ sau prin nesoluţionarea în termenul legal a unei cereri, este îndreptăţită 
să obţină recunoaşterea dreptului pretins, anularea actului şi repararea pagubei. 
Statul răspunde patrimonial, potrivit legii, pentru prejudiciile cauzate prin erorile 
săvîrşite în procesele penale de către organele de anchetă şi instanţele judecătoreşti 
(articolul 53 al Constituţiei); 

- împotriva hotărtrilor judecătoreşti, părţile interesate şi organele de stat 
competente pot exercita căile de atac (articolul 119 al Constituţiei); 

- este obligatorie respectarea sentinţelor şi a altor hotărîri definitive ale 
instanţelor judecătoreşti, precum şi colaborarea solicitată de acestea în timpul 
procesului, al executării sentinţelor şi a altor hotărîri judecătoreşti definitive 
(articolul 120 al Constituţiei). 

Ne-am referit doar la unele garanţii ale drepturilor şi libertăţilor omului ce 
rezultă din activitatea puterii judecătoreşti. În condiţiile statului de drept ele, 
bineînţeles, sînt mult mai largi şi rezultă şi din alte prevederi ale Constituţiei 
Republicii Moldova. 

Constituţia, de asemenea, obligă la o restructurare calitativ nouă şi a unui 
asemenea organ statul, ce ţine de puterea judecătorească, cum ar fi procuratura. În 
conformitate cu noua legislaţie constituţională, procuratura prin întregul său sistem 
(Procuratura Generală, procuraturile teritoriale şi procuraturile specializate) exercită 
supravegherea executării exacte şi uniforme a legilor de către organele 

administraţiei publice, de către persoanele juridice şi fizice şi asociaţiile lor; apără 
ordinea legală, drepturile şi libertăţile cetăţenilor, contribuie la exercitarea justiţiei, 
în condiţiile legii. 

Realizarea practică a prevederilor enumerate mai sus va permite puterii 
judecătoreşti să se afirme la justa ei valoare, neadmiţînd şi curmînd orice încercare 
de a restrînge neîntemeiat exerciţiul unor drepturi sau al unor libertăţi. 


$9. Informarea în domeniul drepturilor şi libertăţilor omului 


În evoluţia evenimentelor şi ideilor la etapa contemporană, un rol major îi revine 
cunoaşterii şi promovării drepturilor şi libertăţilor omului. Problema drepturilor şi 
libertăţilor omului doar la prima vedere pare a fi o problemă cunoscută. În realitate, 
ea a fost studiată doar parţial, în lumina în care admitea a face acest lucru regimul 
dictatorial comunist. În această ordine de idei interesul nostru pentru problematica 
drepturilor omului este un lucru firesc, deoarece multe dintre drepturile şi libertăţile 
omului, deşi au fost proclamate, aşa şi nu au fost realizate în trecut. În acelaşi timp, 
nimeni nu pune lu îndoială faptul că eficienţa drepturilor şi libertăţilor omului în 
mare măsură depinde de nivelul material şi cultural al societăţii, de sistemul 
garanţiilor reale. 

O garanţie social-economică de mare importanţă este asigurarea şi dezvoltarea 
învăţămîntului privind drepturile şi libertăţile fundamentale. Această garanţie îşi are 
tundamentarea şi în faptul că drepturile şi libertăţile omului pot fi realizate numai 
dacă sînt cunoscute la justa lor valoare. Problema în cauză nu este o problemă in- 
ternă a statelor. Mai multe organisme internaţionale, inclusiv Organizaţia Naţiunilor 
Unite, au manifestat şi manifestă un interes sporit pentru ca toate statele să 
întreprindă măsurile necesare pentru ca generaţiile în creştere să se dezvolte în 
respectul demnităţii umane şi a egalităţii în drepturi. Cu această ocazie s-a subliniat 
necesitatea că informarea obiectivă şi discuţiile libere trebuie să fie baza acestui 
învăţămînt. 

În acest context merită atenţie soluţionarea problemei în cauză în Republica 
Moldova. În condiţiile în care statul nostru se eliberează de moştenirea trecutului, 
toate forţele sociale şi politice, toate mijloacele trebuie să se angajeze într-o amplă 
acţiune de făurire a unui sistem democratic în care drepturile şi libertăţile omului 
sînt respectate şi garantate prin lege. 

Un prim pas în această direcţie a servit adoptarea Constituţiei Republicii 
Moldova, care a ridicat la rang constituţional problema cunoaşterii de către fiecare 
om a drepturilor şi îndatoririlor sale. Astfel, articolul 23 al Constituţiei prevede că 
"fiecare om are dreptul să i se recunoască personalitatea juridică. 

Statul asigură dreptul fiecărui om de a-şi cunoaşte drepturile şi îndatoririle. În 
acest scop statul publică şi face accesibile toate legile şi celelalte acte normative”. 

Prevederea constituţională citată mai sus are nu numai o importanţă teoretică, 
ci şi practică. Ea obligă statul de a lua măsuri pentru ca fiecare om să-şi cunoască 
drepturile şi libertăţile sale. 

Este semnificativ şi faptul că Constituţia obligă statul să publice şi să facă 

accesibile toate legile adoptate. Aşa, de exemplu, conform art. 76 al Constituţiei, 
"Legea se publică în Monitorul Oficial al Republicii Moldova şi intră în vigoare la 
data publicării sau la data prevăzută în textul ei. Nepublicarea legii atrage inexistenţa 
acesteia”. Textul acestui articol exclude posibilitatea ca o lege să nu fie publicată 
în Monitorul Oficial. Se impune faptul că o lege activează din momentul publicării. 
Dacă termenul intrării în vigoare a legii este prevăzut în textul ei, este de la sine 
înţeles că această dată nu poate precede data publicării ei. Acest lucru reiese din 
prevederea conform căreia ”nepublicarea legii atrage inexistenţa acesteia”. Legea 
adoptată nu are influenţă retroactivă, cu excepţia legii penale mai favorabile omului. 

Este important, de asemenea, şi faptul că drepturile şi libertăţile omului nu pot 
fi privite izolat de îndatoririle ce-i revin fiecăruia. Articolul 55 al Constituţiei 
subliniază faptul că "fiecare cetăţean are obligaţii faţă de stat şi faţă de societate, 
acestea derivînd nemijlocit din drepturile şi libertăţile garantate. 

Respectul faţă de drepturile şi interesele legitime faţă de demnitatea altor 
cetăţeni este obligatoriu”. 

Prevederile constituţionale subliniază importanţa socială acordată drepturilor 
omului în ţara noastră şi, totodată, ne obligă să elaborăm programe educaţionale 
concrete în acest domeniu la diferite niveluri. Problema în cauză deja şi-a găsit 
retlectare în asemenea documente importante adoptate de către Parlament, cum ar 
fi: Concepţia reformei judiciare şi de drept, Concepţia privind învățămîntul în Re- 
publica Moldova. Ambele documente consideră educaţia umanitară ca o parte 
integrantă a procesului socializării, proces care debutează odată cu primele vîrste 
şi care, în conformitate cu preceptele moderne ale educaţiei permanente, se 
derulează, în principiu, pe tot parcursul vieţii. 

Procesul educativ parcurge cîteva stadii corespunzătoare principalelor categorii 
de vîrstă şi cicluri de învăţămînt. 

În primul stadiu, copiii învaţă normele şi formele acceptabile de conduită so- 
cială, dobîndind totodată cunoştinţe elementare ce ţin de drepturi şi libertăţi. Acest 
stadiu reflectă atît învățămîntul preşcolar, cît şi pe cel şcolar secundar. 

În perioada celui de-al doilea stadiu "copiii urmează să dobîndească cunoştinţe 
despre anumite structuri, instituţii şi probleme politice importante, cum ar fi, 
bunăoară, statul, dreptul, locul acestora în sistemul valorilor sociale etc. Anume la 
această perioadă este prevăzută studierea unei discipline speciale, cum ar fi "Bazele 
statului şi dreptului”. 

Faza următoare a educaţiei ţine de persoanele ce-şi fac studiile în clasele 
superioare ale liceelor, simnaziilor, în instituţiile de învăţămînt mediu de specialitate 
şi superioare. La această fază este important a aprofunda cunoştinţele obţinute la 
fazele precedente, a le raporta la contextul standardelor internaţionale. Faza 
respectivă se referă, de asemenea, şi la toate celelalte categorii de cetăţeni. Ea are 
drept scop educaţia în spiritul respectului față de adevăr, respectarea demnităţii 
omului etc. şi să conducă la combaterea mentalităţii care poate favoriza comiterea 
de abuzuri. 

Prin urmare, educaţia în materia dreptului omului trebuie realizată la toate 

nivelurile de învăţămînt, instituţia şcolară rămînînd a fi, indiscutabil, principala 
matcă a procesului educaţional. 

Preconizînd un scop educaţional umanitar, este important, de a nu neglija 
pregătirea specialiştilor în acest domeniu. Din păcate, în Republica Moldova această 
problemă nici pînă în prezent nu a fost abordată în mod frontal. Aceasta se răsfrînge 
negativ asupra calităţii procesului educaţional. Iată de ce considerăm că pentru a 
soluţiona la un nivel înalt problema abordată este necesară urgentarea pregătirii 
specialiştilor în materie. 


CAPITOLUL V 
AUTORITĂŢILE PUBLICE 


Secţiunea I. Consideraţii generale. Coraportul autorităţilor publice 


Constituţia Republicii Moldova într-un titlu distinct — titlul III ” Autoritățile 
Publice” — reglementează puterile publice, competenţa lor şi raporturile dintre ele. 
El este structurat în deplină conformitate cu principiul separării celor trei puteri: 
legislativă, executivă şi judecătorească. Fiecare dintre aceste trei puteri este investită 
cu anumite prerogative, nici una dintre ele neavînd posibilitatea de uzurpare a 
atribuţiilor celorlalte puteri. Este adevărat că între organismele care exercită 
prerogativele unei anumite puteri, există legătură funcţională, colaborare strînsă, 
menită să asigure armonia procesului de conducere socială şi împiedicarea abuzului 
unei puteri faţă de altă putere. Din aceste considerente la baza principiului separării 
puterilor se află mecanismul de verificare reciprocă între puteri şi de asigurare a unui 
echilibru funcțional între ele. 

Principiul separării puterilor în stat nu permite a vorbi de "un organ suprem al 
puterii de stat”. Un asemenea organ de stat nu există şi nici nu poate exista. În 
această ordine de idei, poate fi vorba de "organele supreme” ale fiecărei din aceste 
trei puteri: Parlament, Preşedintele Republicii şi Guvernul, Curtea Supremă de 
Justiţie. 

Dat fiind pus la baza activităţii statale principiul separării puterilor, este impor- 
tant a găsi nu numai modalităţi pentru menţinerea unui echilibru între aceste puteri, 
dar şi diverse frîne şi contragreutăţi chemate să înlăture pericolul unei alunecări spre 
înfăptuirea unor acţiuni tiranice. 

Aceste trîne şi contragreutăţi pot fi diferite, dar se impun şi sînt prezente în toate 
sistemele construite pe această baza. 

Astfel, în regimurile prezidenţiale, ale căror model îl reprezintă Statele Unite ale 
Americii, printre frînele şi contragreutăţile care-i permit executivului să influenţeze 
asupra legislativului pot fi menţionate următoarele: 

1) Preşedintele, ca promulgator al legilor, are dreptul de returnare a oricărui 
proiect de lege, votat de Camera Reprezentanţilor şi de Senat, Camerei care l-a 
întocmit. Dacă, după reconsiderare, două treimi din acea Cameră vor fi de acord să 
aprobe proiectul, acesta va fi înaintat, împreună cu obiecțiile respective 

Preşedintelui, celeilalte Camere, care de asemenea îl va reconsidera şi, dacă va fi 
aprobat de două treimi din această Cameră, va fi promulgat. 

Practica însă dovedeşte că o asemenea majoritate este foarte greu de obţinut; 

2) Preşedintelui îi revine şi dreptul de a adresa Congresului mesaje în scopul de 
a-i recomanda să examineze orice măsură pe care ar socoti-o utilă şi oportună. 

Ce-i drept, există mecanismul ce permite şi legislativului să influenţeze asupra 
executivului. Aşa, de exemplu, Congresul votează bugetul, în absenţa căruia orice 
activitate a puterii executive este paralizată. 

Tratatele internaţionale urmează să fie aprobate de Senat cu o majoritate de două 
treimi, iar numirile miniştrilor şi ale altor categorii de funcţionari ai statului nu pot 
fi făcute decît cu avizul şi consimţămîntul Senatului. 

Sistemul de frîne şi contragreutăţi este destul de evidenţiat şi în regimurile 
parlamentare. 

Astfel, în ţările cu un asemenea regim puterea executivă influenţează asupra 
celei legislative prin dreptul şetului statului de a dizolva, în unele cazuri, 
Parlamentul sau cel puţin Camera aleasă a lui. Dat fiind acest fapt, Parlamentul este 
nevoit să ia anumite măsuri legislative cerute de Guvern. 

E drept, că şi Parlamentul dispune, la rîndul său, de o armă puternică. El poate 
provoca demisia Guvernului, fie printr-un vot de neîncredere, fie prin refuzul de a 
vota bugetul sau o altă lege propusă de Guvern. 

În aceste condiţii şeful statului poate primi această demisie şi forma un nou 
guvern în baza votului de încredere al Parlamentului, sau poate să respingă demisia 
Guvernului şi să dizolve Parlamentul. 

Există, de asemenea, şi multe alte prevederi ce ţin de mecanismul frînelor şi 
contragreutăţilor. 

În Republica Moldova puterea executivă nu este concentrată în mîinile unei 
singure persoane. Ea poartă un caracter bicefal, fiind repartizată atît şefului statului, 
cît şi Guvernului. 

Menţionăm faptul că în timp ce Guvernul răspunde în faţa Parlamentului, 
Preşedintele Republicii nu poate fi tras la răspundere de Parlament. Mai mult ca atît 
Preşedintele Republicii Moldova este un ”organ reprezentativ” ca şi Parlamentul, 
deoarece "legitimarea sa îşi are izvorul în voinţa nemijlocit exprimată de poporul 
Republicii Moldova în persoana corpului electoral”. 

Potrivit Constituţiei Republicii Moldova, rolul Preşedintelui Republicii apare 
îngustat, comparativ cu rolul acestuia în condiţiile regimului prezidenţial şi chiar 
comparativ cu rolul Preşedintelui în condiţiile regimului semiprezidenţial, 
semiparlamentar sau mixt. În acelaşi timp însă, acest rol este mult mai accentuat 
comparativ cu rolul şefului statului.în condiţiile regimului parlamentar — concluzie 
făcută în baza studierii atribuţiilor şefilor statelor pentru regimurile numite. 

Astfel, Preşedintele Republicii concentrează în mîna lui o serie de atribuţii, pe 
care le execută fără să aibă nevoie de concursul altor autorităţi. Lui, de exemplu, 
conform Constituţiei, îi revin următoarele atribuţii: desemnarea unui candidat pentru 
funcția de prim-ministru şi numirea Guvernului pe baza votului de încredere acordat 

de Parlament (art. 82); prezidarea şedinţelor Guvernului la care participă (art. 83); 
adresarea de mesaje Parlamentului pe probleme majore ale naţiunii (art. 84); 
dizolvarea Parlamentului (art. 85); declanşarea referendumurilor în probleme de 
interes naţional (art. 88); îndeplinirea atribuţiilor de comandant suprem al Forţelor 
Armate (art. 87); convocarea de drept a Parlamentului în condiţiile prevăzute de lege 
(art. 88), desemnarea unui prim-ministru interimar în condiţiile articolului 101. 

În acelaşi timp, Parlamentul de asemenea poate în condiţiile legii (art. 89) să 
soluţioneze problema de suspendare din funcţie a Preşedintelui Republicii sau de 
punere a lui sub acuzare (art. 81). 

O problemă aparte prezintă cea ce se referă la conflictul autorităţilor publice. În 
asemenea cazuri se impune necesitatea unui arbitru, a unui mediator. În majoritatea 
statelor lumii un asemenea rol revine şefului statului. În această ordine de idei, 
menţionăm prevederile unor Constituţii ale statelor lumii: "Preşedintele este şeful 
statului şi reprezintă unitatea naţională” (art. 87 din Constituţia Italiei); "Preşedintele 
este arbitrul instituţiilor politice” (art. 30 din Constituţia Greciei); "Preşedintele 
reprezintă republica portugheză. El garantează independenţa naţională, unitatea 
statului şi funcţionarea corespunzătoare a instituţiilor democratice” (art. 123 din 
Constituţia Portugaliei”; "Preşedintele este şeful statului. In această calitate el 
reprezintă Turcia” (art. 104 din constituţia Turciei); "Preşedintele Republicii 
urmăreşte respectarea Constituţiei. Prin arbitrajul său el asigură funcţionarea nor- 
mală a organelor statului...” (art. 5 din Constituţia Franţei); "Preşedintele României 
veghează la respectarea Constituţiei şi buna funcţionare a autorităţilor publice. În 
ucest scop, Preşedintele exercită funcţia de mediere între puterile statului, precum 
şi între stat şi societate” (art. 80 din Constituţia României). Pot fi aduse citate şi din 
alte Constituţii, unde este consfințit un asemenea rol al Preşedintelui. O situaţie 
analogică este şi în toate statele monarhice. Astfel, cităm: "Imperatorul este simbolul 
statului şi al unităţii poporului” (art. 1 din Constituţia Japoniei); "Regele este şeful 
statului spaniol, simbolul unităţii şi permanenţei lui. El este garantul funcţionării 
juste a instituţiilor statale...” (Art. 56 din Constituţia Spaniei). 

Funcţia de mediator al şefului statului se sprijină, moralmente, pe principiul 
legitimării democratice a Preşedintelui. În acelaşi timp constatăm că Preşedintele 
nu este un "judecător suprem”. El apare în calitatea de "factor reglator” în 
mecanismul statal, precum şi în raporturile între stat şi societate. În acest scop, pe 
de o parte, Preşedintele veghează la buna funcţionare a autorităţilor publice, iar pe 
de altă, el înlesneşte colaborarea autorităţilor publice, aplanează sau previne relaţiile 
tensionate dintre acestea ori dintre ele şi societate. Preşedintele face acest lucru prin: 

a) convocarea sesiunilor extraordinare; 

b) solicitarea Parlamentului de a reexamina unele legi adoptate; 

c) sesizarea Curţii Constituţionale; 

d) prin adresarea către popor ca acesta să-şi exprime, prin referendum, voinţa cu 
privire la probleme de interes naţional; 

e) prin consultarea Guvernului în probleme urgente şi de importanţă deosebită; 

f) adresarea de mesaje Parlamentului în problemele majore ale naţiunii etc. 

Menţionăm faptul că, deşi Preşedintelui Republicii Moldova îi revin drepturile 
enumerate mai sus, el nu este desemnat în statul nostru ca un mediator al puterilor. 
Un asemenea rol, conform prevederilor constituţionale, revine Curţii 
Constituţionale. Astfel, alineatul 3 al art. 134 al Constituţiei Republicii Moldova 
stabileşte următoarele: "Curtea Constituţională garantează supremaţia Constituţiei, 
asigură realizarea principiului separării puterii de stat în putere legislativă, putere 
executivă şi putere judecătorească şi garantează responsabilitatea statului față de 
cetăţean şi a cetăţeanului faţă de stat”. 

De aici rezultă următoarele. Prerogativa de a veghea respectarea Constituţiei nu 
trebuie privită doar pasiv, ci ca o atribuţie efectivă. Fiind sesizată, Curtea 
Constituţională se va pronunţa asupra constituţionalităţii legilor şi a unor acte nor- 
mative subordonate legii. Actele normative sau unele părţi ale acestora devin nule 
din momentul adoptării hotărîrii corespunzătoare a Curţii Constituţionale. Aceste 
hotărîri sînt definitive şi nu pot fi atacate. Ca urmare, nici o autoritate publică nu va 
putea să se abată de la prevederile constituţionale în ceea ce priveşte activitatea lor 
normativă. 

Curtea Constituţională se bucură, de asemenea, de o situaţie cu totul distinctă în 
rezolvarea unor posibile confruntări conflicte dintre autorităţile publice. 

Dat fiind faptul că membrii Curţii Constituţionale sînt numiţi, în mod egal, de 
Parlament, Preşedintele Republicii şi de Consiliul Superior al Magistraturii, Curtea 
Constituţională reprezintă astfel toate autorităţile publice supreme, toate cele trei 
puteri. În acelaşdi timp, însă, judecătorii Curţii Constituţionale nu depind de puterile 
care i-au promovat şi nu sînt responsabili în faţa acestora. Judecătorii sînt 
inamovibili pe durata mandatului (6 ani), sînt independenţi şi se supun numai 
Constituţiei. Un asemenea statut al judecătorilor le dă posibilitate ultimilor să se 
situeze pe o poziţie de neutralitate în măsură ce le-ar permite ca orice litigiu să-l 
privească prin prisma Constituţiei şi a intereselor statului, dar nu a unei sau altei 
autorităţi publice. 


Secţiunea II. Parlamentul 


$1. Locul şi rolul Parlamentului în sistemul autorităţilor publice 


Locul rezervat puterii legislative în fiecare sistem de guvernare este un 
barometru al gradului de democraţie existent în acel sistem. Pentru Montesqueu, de 
exemplu, puterea legislativă era cel puţin prima interpares (prima dintre egali). 

În doctrina dreptului constituţional pe bună dreptate se consideră că baştina 
Parlamentului este Anglia. Apariţia lui aici pe la sfîrşitul secolului XIII a fost 
condiţionată de necesitatea limitării puterii monarhului, mai apoi parlamentarismul 
este ”aclimatizat” în Franţa, într-o serie de state din Europa şi din întreaga lume. 
Dacă, iniţial apariţia parlamentelor a constituit o reacţie împotriva totalitarismului 
monarhului, cu timpul şi, cu atît mai mult la etapa contemporană, este fundamentată 
de necesitatea respectării principiului de suveranitate a poporului, principiu ce con- 
firmă că puterea generează de la popor, aparţine poporului şi se realizează pentru 
popor. 

Bineînţeles, ar fi tost ideal dacă întregul popor (cum se practica, bunăoară, în 
cetăţile antice greceşti ar participa direct la procesul de conducere cu societatea, la 
procesul de adoptare a legilor şi la organizarea executării lor. Luînd însă în 
consideraţie faptul că statele nu sînt în stare să creeze condiţii pentru ca întregul 
popor să legitereze, să decidă soluţionarea unor probleme etc., a apărut necesitatea 
de a găsi o soluţie adecvată. Ca urmare, poporul deleghează exercitarea dreptului 
ce îi revine unor reprezentanţi ai săi (delegaţi, deputaţi, mandatari) aleşi, aceştia 
dispunînd de dreptul din numele celor ce i-au delegat, să soluţioneze problemele 
sociale şi statale. Cercul problemelor încredințate celor aleşi este stabilit, de regulă, 
de Constituţie. 

Parlamentul, astfel, constituie o instituţie publică al cărei rol este de a reprezenta 
populaţia unui stat şi, în această calitate, de a exercita prerogativele prevăzute în 
Constituţie. 

Ca şi constituţiile altor state din lume, Constituţia Republicii Moldova declară 
poporul drept unicul deţinător al puterii de stat, pe care o exercită, fie în mod direct, 
fie în mod indirect şi, în primul rînd, prin intermediul Parlamentului. 

Legea supremă a statului nostru constată că "Parlamentul este organul 
reprezentativ suprem al poporului Republicii Moldova şi unica autoritate legislativă 
a statului” (art. 60). De aici rezultă că Parlamentul Republicii Moldova are un dublu 
rol: 

a) de a fi organul reprezentativ suprem al poporului Republicii Moldova; 

b) de a fi unica autoritate legislativă a statului. 

Rolul Parlamentului de a fi organ reprezentativ suprem al poporului are mai 
multe semnificaţii. În primul rînd, aceasta înseamnă că Parlamentul trebuie să aibă 
o componenţă izvorită din manifestarea suveranităţii naţionale. Prin urmare, 
Parlamentul reprezintă întreaga societate, şi nu o parte a ei. 

În al doilea rînd, odată constituit, Parlamentul trebuie să se manifeste ca un 
exponent al întregului popor. Din momentul delegării deputatului în Parlament, el 
urmează să activeze nu din interes propriu, ci din numele poporului şi pentru popor. 

În al treilea rînd, Parlamentul nu este un simplu organ reprezentativ al poporului, 
ci este organul său reprezentativ suprem. 

Rolul Parlamentului de a fi unica autoritate legislativă a statului necesită unele 
concretizări. Exercitarea funcţiei legislative aparţine numai Parlamentului. Numai 
Parlamentul este în drept să reglementeze relaţii sociale ce ţin de domeniul legii. 
Constituţia Republicii Moldova stabileşte concis lista de materii care prin natura lor 
trebuie reglementate numai prin lege. Avînd în vedere faptul că se disting trei 
categorii de legi (legi constituţionale, legi organice şi legi ordinare), Constituţia se 
pronunţă asupra problemelor ce ţin de legile constituţionale şi legile organice, 
udriiţînd adoptarea legilor ordinare în toate cazurile cînd Parlamentul consideră 
oportună o asemenea modalitate de reglamentare. 

Menţionăm şi faptul că toate celelalte acte normative ce pornesc de la alte 
autorități publice trebuie să fie subordonate legilor. 

$2. Structura şi organizarea internă a Parlamentului Republicii Moldova 


Parlamentele existente astăzi în sistemele constituţionale ale lumii sînt formate 
fie dintr-o singură cameră, fie din două camere. Parlamentele formate dintr-o 
singură cameră sînt parlamente cu structură uricamerală, iar cele formate din două 
sînt parlamente cu structură bicamerală. 

Structura parlamentului este în strînsă legătură cu structura de stat. De regulă, 
structura unitară a statului presupune o structură unicamerală a parlamentului. 
Majoritatea statelor unitare din lume au constituit parlamente unicamerale, deşi sînt 
cunoscute şi state unitare cu parlamente bicamerale (Franţa, Italia, România etc.). 

Structura de stat federală impune existenţa în parlament a două camere, una din 
care reprezintă interesele subiecţilor federaţiei. 

Parlamentele bicamerale îşi trag rădăcinile încă din timpurile de tranziţie de lu 
regimurile vechi, aristocratice, la regimurile democratice moderne. Iniţial, camera 
care reprezintă interesele aristocrației era considerată camera superioară, iar cealaltă 
era considerată camera interioară. Deşi, tradiţional, în unele state se mai vorbeşte 
de camera superioară şi camera inferioară, realmente o asemenea diferenţiere a 
camerelor nu mai corespunde adevărului. De regulă, în majoritatea statelor lumii 
statutul juridic al ambelor camere parlamentare este egal. 

Parlamentul Republicii Moldova, compus din 10! deputaţi (remarcăm că în 
timpul de față în Republica Moldova Parlamentul este constituit din 104 deputaţi, 
dat fiind faptul că ei au fost aleşi în conformitate cu legea din 14 octombrie 1993 
privind alegerea Parlamentului, lege ce precede Constituţia Republicii Moldova din 
29 iulie 1994), este un parlament unicameral. 

Pentru că activitatea Parlamentului să se desfăşoare în mod organizat, acesta se 
organizează în structuri restrînse de lucru. Organizarea internă a Parlamentului in- 
clude: biroul permanent, fracțiuni parlamentare, comisii parlamentare. 

Biroul permanent este organul de lucru al Parlamentului. El se compune din 
deputaţi, care reprezintă proporţional tracţiunile parlamentare. Din ele fac parte, pe 
drept, preşedintele Parlamentului şi cei 2 vicepreşedinţi. Numărul de membri ai 
Biroului permanent se stabileşte prin hotărîrea Parlamentului (acum, de exemplu, 
el este constituit din 9 deputaţi). 

Biroul permanent soluţionează, în principal, probleme de ordin organizatoric. De 
exemplu, conform Regulamentului Parlamentului din aprilie 1996, acestuia îi revin 
următoarele atribuţii; propune Parlamentului data convocării sesiunii şi durata 
acesteia, pregăteşte şi asigură desfăşurarea lucrărilor Parlamentului, asigură 
publicarea legilor şi altor acte adoptate de Parlament, determină structura şi statul 
de personal al aparatului Parlamentului etc. 

Biroul permanent al Parlamentului adoptă hotărîri în limita competenţei sale, cu 
votul majorităţii membrilor. 

Preşedintele Parlamentului se alege pe durata mandatului Parlamentului, prin vot 
secret, cu majoritatea voturilor deputaţilor aleşi. El poate fi revocat în orice moment 
prin vot secret de către Parlament cu o majoritate de cel puţin două treimi din 
voturile tuturor deputaţilor. 

Preşedintele Parlamentului are următoarele atribuţii: conduce lucrările 
Parlamentului, ale Biroului permanent, asigură respectarea Regulamentului 
Parlamentului şi menţinerea ordinii în timpul şedinţelor, semnează legile şi hotărîrile 
udoptate de Parlument; reprezintă Parlumentul în ţară şi peste hotare; angajează şi 
eliberează din funcţie lucrătorii aparatului Parlamentului în baza contractului indi- 
vidual de muncă etc. 

În exercitarea atribuţiilor ce-i revin, preşedintele Parlamentului emite dispoziţii 
şi ordine. În lipsă, preşedintele Parlamentului este înlocuit de către vicepreşedinţi. 
Vicepreşedinţii se aleg la propunerea preşedintelui Parlamentului, cu consultarea 
fracţiunilor parlamentare. 

Fracţiunile parlamentare sînt alcătuite din cel puţin 5 deputaţi în bază de liste ale 
partidelor, organizaţilor social-politice şi blocurilor electorale. 

Deputaţii din partea partidelor, organizaţilor social-politice şi blocurilor 
electorale, care nu întrunesc numărul necesar pentru a constitui o fracțiune 
parlamentară, precum şi deputaţii independenţi se pot reuni pentru a constitui o 
asemenea fracțiune sau se pot afilia la alte fracțiuni. 

Fracţiunile parlamentare se constituie în termen de pînă la 10 zile după 
constituirea legală a Parlamentului. Fracţiunile parlamentare noi care se constituie, 
pe parcursul legislaturii respective, ca urmare a asocierii diferitor deputaţi, nu pot 
prezenta în Parlament interesele partidelor sau organizaţiilor social-politice care 
n-au participat la alegerile Parlamentului. 

Fracţiunile parlamentare au dreptul să facă propuneri pentru: 

a) numirea sau alegerea reprezentanţilor lor în biroul permanent, în comisii şi 
în alte orgune de lucru ale Parlumentului; 

b) ordinea de zi a şedinţelor Parlamentului şi a organelor lui; 

c) formarea comisiilor speciale de anchetă şi altor comisii ale Parlamentului; 

d) proiectele de hotărîri ale Parlamentului privind respingerea programului de 
activitate al Guvernului. 

Comisiile parlamentare sînt, ca şi Biroul permanent, organe interne ale 
Parlamentului, avînd un rol deosebit în pregătirea lucrărilor, precum şi în exercitarea 
funcţiilor parlamentare, în deosebi, a celor legislative şi a celor de control. Crearea 
comisiilor parlamentare este determinată de faptul că multe probleme necesită o 
studiere minuțioasă. O asemenea studiere este mult mai eficientă într-un organism 
mai restrîns, cum sînt comisiile parlamentare. Comisiile parlamentare sînt de diferite 
categorii. În dependenţă de durata timpului pentru care sînt alese comisiile 
parlamentare sînt permanente şi provizorii (temporare). 

Comisiile permanente sînt organe de lucru ale Parlamentului şi se constituie în 
domenii specializate. În cadrul acestor domenii ele desfăşoară o activitate 
neîntreruptă, pe toată durata mandatului Parlamentului. Numărul comisiilor 
permanente, denumirea lor, gradul de specializare diferă atît de la un sistem 
constituţional la altul, cît şi de la un legislativ la altul. În Parlamentul Republicii 
Moldova activează în prezent 10 comisii permanente: 1) Comisia judiciară, pentru 
numiri şi imunităţi; 2) Comisia pentru economie, industrie şi privatizare; 3) Comisia 

pentru buget şi finanţe; 4) Comisia pentru securitatea statului şi asigurarea ordinii 
publice; 5) Comisia pentru politica externă; 6) Comisia pentru drepturile omului şi 
minorităţilor naţionale; 7) Comisia pentru agricultură şi industria de prelucrare; 8) 
Comisia pentru cultură, ştiinţă, învăţămînt şi mijloace de informare în masă; 9) 
Comisia pentru protecţia socială, ocrotirea sănătăţii şi ecologie; 10) Comisia pentru 
control şi petiţii. Fiecare comisie permanentă îşi are preşedinţele său, ales de 
Parlament cu votul majorităţii deputaţilor. 

Statutul şi modul de funcţionare a comisiilor permanente sînt stabilite de 
Regulamentul Parlamentului. 

Comisiile provizorii sau temporare pot fi alese pentru orice problemă sau 
domeniu de activitate, pentru o problemă strict determinată. De regulă, sînt alese 
comisii provizorii pentru redactarea unor proiecte de legi, pentru exercitarea unui 
control aprofundat în anumite domenii de activitate. Ele se mai numesc comisii "de 
anchetă”, ”speciale” etc. 


$3. Competența Parlamentului Republicii Moldova 


Competența Parlamentului reprezintă o abilitate, adică ”o atribuţie de puteri”. 
Fiind un exponent al voinţei poporului, nimic din ceea ce constituie probleme de 
ordin major, Parlamentului nu-i este străin. 

Uneori, în literatura de specialitate, se afirmă că Parlamentul are "o competenţă 
nelimitată”. O asemenea afirmaţie este corectă, dar numai parţial. Deşi este 
împuternicit direct de către popor, rolul Parlamentului nu trebuie absolutizat. Se 
explică acest fapt prin următoarele: 

În primul rînd, împuternicirile Parlamentului sînt stabilite de Constituţie şi, ca 
urmare, Parlamentul poate soluţiona orice problemă în măsura în care ea nu 
contravine Constituţiei. De exemplu, atribuţiile de bază ale Parlamentului Republicii 
Moldova şi-au găsit reflectare în articolul 66 al Constituţiei. 

În al doilea rînd, un stat de drept şi democratic impune o separare şi un echilibru 
al autorităţilor publice. Acest fapt exclude abuzul unei autorităţi în detrimentul 
celorlalte. 

Ca autoritate generată de popor, Parlamentul exercită diferite funcţii şi anume: 

a) funcţia legislativă (legiferarea); 

b) funcția de stabilire a direcțiilor principale ale activităţii social-economice, 
culturale, statale şi juridice; 

c) funcţia de alegere, formare, avizarea formării, numirea sau revocarea unor 
autorităţi statale; 

d) funcţia de conducere în politica externă; 

e) funcţia de organizare internă a sa; 

f) funcţia de control. 

Funcţia legislativă constituie împuternicirea primordială a Parlamentului. 
Această funcţie rezultă din rolul Parlamentului de a fi "unica autoritate legislativă 
a statului”. Actele normative ale Parlamentului. dar numai el este în drept să adopte 
legi, se află în vîrful piramidei actelor normative ale statului. 

Stabilirea direcțiilor principale ale activităţii social-economice, culturale, statale 
şi juridice, este una din funcţiile fără de care rolul Parlamentului este de neconceput. 
Anume în stabilirea direcțiilor de activitate statală se manifestă Parlamentul ca 
"Durtător de cuvînt al Națiunii”. În acest domeniu Constituţia Republicii Moldova 
stabileşte următoarele atribuţii Parlamentului: aprobarea bugetului statului; 
aprobarea programului Guvernului, declararea referendumurilor, reglementarea 
cetăţeniei, stabilirea sistemului general al impozitelor şi taxelor, emisiunea de 
monedă, organizarea administrativă a teritoriului, stabilirea statutului funcţionarilor 
publicii etc. 

Alegerea, formarea, avizarea formării, numirea sau revocarea autorităţii statale 
ţine de organizarea bunei tuncţionări a întregului mecanism statal. Conform 
Constituţiei Republicii Moldova Parlamentului îi revin aşa împuterniciri, cum ar fi: 
acordarea votului de încredere Guvernului; numirea în funcţie a doi judecători ai 
Curţii Constituţionale, numirea în funcţie, la propunerea Consiliului Superior al 
Magistraturii, a membrilor Curţii Supreme de Justiţie, numirea Procurorului Gen- 
eral, numirea Preşedintelui Curţii de Conturi şi, la propunerea acestuia, a membrilor 
Curţii de Conturi, suspendarea din funcţie a Preşedintelui Republicii, punerea lui 
sub acuzare etc.. 

În politica externă Parlamentul aprobă direcţiile principale ale politicii externe 
u statului: ratifică, denunţă, suspendă şi anulează acţiunea tratatelor internaţionale 
încheiate de Republica Moldova. 

Organizarea internă a Parlamentului presupune: Parlamentul adoptă 
Regulamentul propriu de funcţionare, alege organele sale interne de lucru; stabileşte 
bugetul propriu; este în drept să se autodizolve, numind alegeri anticipate ş.a. 

Controlului parlamentar îi revine un rol deosebit. Parlamentul exercită controlul 
prin diferite forme şi mijloace, controlul exercitat prin dări de seamă, mesaje, 
rapoarte, programe de acţiuni prezentate Parlamentului; controlul exercitat prin 
comisiile parlamentare; controlul exercitat prin întrebări şi interpelări; dreptul 
deputaţilor de a cere şi obţine informaţii; controlul exercitat prin rezolvarea petiţiilor 
cetăţenilor ş.a. 


$4. Funcționarea Parlamentului Republicii Moldova 


Funcționarea Parlamentului este reglementată de Constituţie şi de Regulamentul 
Parlamentului Republicii Moldova ce are putere juridică de lege organică. 

Parlamentul Republicii Moldova este ales pentru un mandat de 4 ani, care poate 
fi prelungit, prin lege organică, doar în două cazuri prevăzute expres de Constituţie: 
în caz de război sau de catastrofă. 

Parlamentul nou ales se întruneşte, la convocarea Preşedintelui Republicii 
Moldova, în cel mult 30 de zile de la alegeri. 

Parlamentul Republicii Moldova este conceput ca un organ de lucru permanent. 
Forma principală de activitate a parlamentului este sesiunea. Sesiunile pot fi atît 
ordinare, cît şi extraordinare sau speciale. 

Conform Constituţiei Republicii Moldova (alineatul 1 al art. 67), "Parlamentul 

se întruneşte în două sesiuni ordinare pe an. Prima sesiune începe în luna februarie 
şi nu poate depăşi sfîrşitul lunii iulie. A doua sesiune începe în luna septembrie şi 
nu poate depăşi sfîrşitul lunii decembrie”. 

Sesiunile extraordinare sau speciale pot fi convocate: ”la cererea Preşedintelui 
Republicii Moldova, a Preşedintelui Parlamentului sau a unei treimi din deputaţi”. 

Şedinţele Parlamentului sînt publice. În acelaşi timp, Parlamentul poate hotărî 
ca anumite şedinţe să fie închise. Aceasta însă nu atentează la caracterul transparent 
de activitate parlamentară. 

O altă formă de activitate a Parlamentului este activitatea comisiilor permanente. 
Comisiile permanente se întrunesc în şedinţe. Şedinţele comisiilor sînt deliberative 
cu participarea a cel puţin jumătate plus unu din numărul membrilor lor. Şedinţele, 
de regulă, nu sînt publice. Comisiile însă pot decide ca la şedinţe să participe 
reprezentanţii mijloacelor de informare în masă. 

Hotărîrile comisiilor se adoptă cu votul a cel puţin jumătate plus unu din 
numărul membrilor lor. Aceste hotărtri pot fi pronunţate pe diverse probleme: 
avizarea proiectelor de legi, prezentarea unor iniţiative legislative, audierea stării de 
lucru în domeniul respectiv de specialitate ş.a. 


Secţiunea III. Preşedintele Republicii Moldova 


$1. Consideraţii generale 


În cadrul puterilor statului, se distinge, prin conţinut şi trăsături specifice, puterea 
executivă. Această putere, fie că este organizată într-un organ statal unic, fie că este 
organizată în două structuri, activează conform atribuţiilor concretizate, de regulă, 
de Constituţie. În cazul organizării puterii executive în două organe statale, se 
subliniază caracterul dualist, bicefal al puterii executive. Un asemenea caracter şi 
are puterea executivă în Republica Moldova. Ca urmare, atribuţiile puterii execu- 
tive sînt repartizate nu numai Guvernului, ci şi şefului statului. 

Instituţia şetului de stat este cunoscută încă de la apariţia statului. Se ştie că 
colectivităţile umane întotdeauna au avut şi au un şef, recunoscut sau impus. Acest 
fapt s-a impus, în condiţiile unei asemenea comunităţi umane importante, cum ar 
fi statul. 

Această instituţie a cunoscut o evoluţie atît în ceea ce priveşte forma, structura, 
cît şi atribuţiile. Instituţia şefului de stat cunoaşte atît organizări colegiale, cît şi 
unipersonale. 

În cazul organizării colegiale, rolul şefului de stat a revenit prezidiilor, consiliilor 
de stat etc. 

În cazul unor organizări unipersonale, cei care au ocupat această funcţie s-au 
numit sau se numesc în mod diferit: regi, împărați, principi, regenţi, domnitori, țari, 
sultani, prezidenţi etc. 

În Republica Moldova instituţia şefului de stat a apărut în septembrie 1990. 
Instituţia şefului de stat şi-a găsit reflectare şi în Constituţia Republicii Moldova, 
adoptată la 29 iulie 1994. 

$2. Desemnarea Preşedintelui Republicii Moldova 


Desemnarea şefului de stat este una din problemele direct legate de forma de 
guvernămînt. Ea prezintă un interes sporit în precizarea atît a atribuţiilor şefului de 
stat, cît şi a raporturilor acestuia cu celelalte autorităţi publice. În sistemele 
constituţionale contemporane s-au cristalizat patru moduri de desemnare a şefului 
de stat: p 

a) pe cale ereditară, adică transmiterea funcţiei prin moştenire; 

b) prin alegerea de către Parlament; 

c) prin alegerea de către un colegiu electoral; 

d) prin alegerea de către întregul electorat prin vot universal. 

a) Desemnarea şefului de stat pe cale ereditară se referă la monarhii, unde 
moştenitorul devine şef de stat sau unde monarhul numeşte pe cel ce-l va succeda 
la tron. Asemenea mod de desemnare a şefului de stat există în Belgia, Danemarca, 
Spania, Japonia, Kuweit ş.a. În asemenea sisteme constituţionale parlamentul are 
rolul de a garanta respectarea regulilor de transmitere a tronului. El, de asemenea, 
numeşte un succesor la tron sau participă la această numire dacă dinastia se stinge. 

b) Statele în care desemnarea șefului de stat se face de către parlament pot fi 
grupate în trei categorii: state în care şeful de stat este ales direct de către parlament 
(Grecia, Israel); state în care parlamentele aleg organe colegiale ca şefi de stat 
(exemplu ne pot servi fostele state socialiste); Elveţia, ca exemplu unic. În Elveţia 
puterea executivă aparţine Consiliului federal, ales de către Parlament (Consiliul 
statelor şi consiliul Naţional) la şedinţa în plen a ambelor palate pe un termen de 
patru ani. Unul din membrii Consiliului federal este desemnat ca şef al statului 
(preşedintele confederației) pentru un mandat de un an. 

c) Desemnarea şefului de stat de către un colegiu electoral se face, de exemplu, 
în Germania, India, Italia, Statele Unite ale Americii, Coreea. 

Astfel, în Germania preşedintele federal este ales de către Convenţia federală 
compusă din membrii Bundestagului şi dintr-un număr egal de membri aleşi de către 
adunările reprezentative ale landurilor. 

În Italia preşedintele este ales prin scrutin secret de către Parlamentul reunit în 
şedinţă comună şi de reprezentanţii regiunilor. 

În Statele Unite ale Americii, Coreea preşedintele este ales de către un colegiu 
electoral, el însuşi fiind ales prin vot universal. 

d) Alegerea şefului de stat prin vot universal se practică în condiţiile regimului 
prezidenţial sau semiprezidenţial (semiparlamentar sau mixt). Un asemenea mod de 
alegere a preşedintelui se practică într-un şir de state (Franţa, Polonia, România, 
Republica Moldova etc.). 

În Republica Moldova, iniţial (1990), legislaţia prevedea alegerea Preşedintelui 
Republicii de către Parlament. Mai apoi, conform Legii din 18 septembrie 1991 cu 
privire la alegerile Preşedintelui Republicii Moldova, a fost stabilit sufragiul uni- 
versal direct. Aceeaşi modalitate de desemnare a Preşedintelui Republicii prevede 
şi Constituţia din 29 iulie 1994. Astfel, conform articolului 78 al Constituţiei 
"Preşedintele Republicii Moldova este ales prin vot universal egal, direct, secret şi 

liber exprimat”. 

Pentru funcția de Preşedinte pot candida doar cetăţenii Republicii Moldova care 
au împlinit vîrsta de 35 de ani, au locuit sau locuiesc pe teritoriul ei nu mai puţin 
de 10 ani şi posedă limba română. Una şi aceeaşi persoană nu poate fi aleasă în 
funcţie de Preşedinte al Republicii decît pentru două mandate consecutive. 

Candidaţii la funcţia de Preşedinte al Republicii pot fi înaintați de partide şi alte 
organizaţii social-politice, înregistrate oficial pînă la data fixării alegerilor, blocuri 
electorale. Pot fi depuse şi candidaturi independente. În aceste cazuri pentru 
susţinerea candidatului independent urmează să fie colectate cel puţin 50 de mii de 
semnături ale alegătorilor din cel puţin 1/3 din raioanele şi municipiile republicii. 

Alegerile Preşedintelui Republicii se fixează de către Parlament în termen de 3 
luni de la data la care a intervenit vacanţa funcţiei. 

Pentru desfăşurarea alegerilor Preşedintelui Republicii se formează comisii 
electorale: Comisia Electorală Centrală, comisii electorale de circumscripție şi 
comisii electorale de sector. 

Este declarat ales Preşedinte al Republicii Moldova candidatul care a întrunit cel 
puţin jumătate din voturile alegătorilor ce au participat la alegeri. 

În cazul în care nici unul dintre candidaţi nu a întrunit această majoritate, se 
organizează al doilea tur de scrutin, între primii doi candidaţi stabiliți în ordinea 
numărului de voturi obţinute in primul tur. Este declarat ales candidatul care a 
obţinut cel mai mare număr de voturi, cu condiţia că numărul acestora este mai mare 
decît numărul voturilor exprimate împotriva candidatului. 

Rezultatul alegerilor pentru funcţia de Preşedinte al Republicii este validat de 
Curtea Constituţională. 

Candidatul a cărui alegere a fost validată depune în faţa Parlamentului şi a Curţii 
Constituţionale, cel tîrziu la 45 de zile după alegeri, un jurămînt cu următorul 
conţinut: 

"Jur să-mi dăruiesc toată puterea şi priceperea propăşirii Republicii Moldova, 
să respect Constituţia şi legile ţării, să apăr democraţia, drepturile şi libertăţile 
fundamentale ale omului, suveranitatea, independenţa, unitatea şi integritatea 
teritorială a Moldovei”. 

Mandatul Preşedintelui Republicii Moldova durează 4 ani şi se exercită de la 
data depunerii jurămîntului. Preşedintele îşi exercită mandatul pînă la depunerea 
jurămîntului de către Preşedintele nou ales. Constituţia Republicii Moldova prevede 
în mod expres doar două condiţii ce permit prelungirea mandatului prezidenţial: a) 
în caz de război; b) în caz de catastrofă. Aceasta însă poate fi făcută doar prin 
adoptarea unei legi. 

Calitatea de Preşedinte al Republicii Moldova este incompatibilă cu exercitarea 
oricărei alte funcţii retribuite. 

Preşedintele se bucură de imunitate. El nu poate fi tras la răspundere juridică 
pentru opiniile exprimate în exercitarea mandatului. 

Parlamentul poate hotărî punerea sub acuzare a Preşedintelui Republicii, cu 
votul a cel puţin două treimi din numărul deputaţilor aleşi, în cazul în care săvîrşeşte 

o infracţiune. Competența de judecată aparţine Curţii Supreme de Justiţie. 
Preşedintele este demis de drept la data rămînerii definitive a sentinţei de 
condamnare. 


$3. Atribuţiile Preşedintelui Republicii Moldova 


Preşedintele Republicii are şi trebuie să aibă un loc şi un rol deosebit în sistemul 
statal. De aceea şi competenţa sa (atribuţiile, împuternicirile) trebuie să răspundă 
necesităţii de a se exprima din numele poporului care l-a ales şi pe care-l reprezintă 
direct, nemijlocit. Ca șef al statului, Preşedintele Republicii "reprezintă statul şi este 
garantul suveranităţii, independenţei naţionale, ale unităţii şi integrităţii teritoriale 
a ţării ( art. 77 al Constituţiei). 

Din prevederile citate ale Constituţiei rezultă rolul Preşedintelui ca reprezentant 
al statului. Acest lucru este firesc, deoarece Preşedintele îşi extrage legitimitatea din 
alegerea lui de către popor. Preşedintele reprezintă statul atît pe plan intern, cît şi 
internaţional şi nici o altă autoritate publică nu-şi poate asuma această funcţie. 

Pe de altă parte, Preşedintelui Republicii îi revine şi funcţia de garant al 
suveranităţii, independenţei naţionale al unităţii şi integrităţii teritoriale a ţării. 
Această prevedere constituțională semnifică faptul că Preşedintele Republicii 

Un rol important îi revine Preşedintelui Republicii şi la numirea Guvernului. 
Astfel, conform art. 82 al Constituţiei, "după consultarea majorităţii parlamentare, 
Preşedintele Republicii Moldova desemnează un candidat pentru funcţia de prim- 
ministru şi numeşte Guvernul pe baza votului de încredere acordat de Parlament”. 

Din cele expuse mai sus rezultă că Preşedintele nu numeşte primul ministru, ci 
doar persoana care candidează în faţa Parlamentului pentru această funcţie. Ca atare, 
pînă la obţinerea votului de încredere, persoana respectivă nu are decît calitatea de 
candidat. Cuvîntul decisiv în acest caz revine Parlamentului care acordă votul de 
încredere Guvernului. Numai avînd votul de încredere al Parlamentului, 
Preşedintele Republicii Moldova numeşte Guvernul. 

În timpul activităţii Guvernului, Preşedintele Republicii este în drept să facă 
remanieri guvernamentale. Aceste remanieri pot fi făcute însă, doar la propunerea 
primului ministru şi nu din iniţiativă proprie. 

Fiind, paralel cu Guvernul, unul din subiecţii puterii executive, Preşedintele 
Republicii cooperează cu Guvernul. Astfel, Preşedintele Republicii: 

a) poate lua parte la şedinţele Guvernului şi prezidează şedinţele în acest caz; 

b) poate consulta Guvernul în probleme urgente şi de importanţă deosebită. 
Bineînţeles, participînd la şedinţele Guvernului, Preşedintele Republicii are 
posibilitatea de a-şi expune propria viziune pe marginea problemelor respective, dar 
nu este în drept să impună în mod obligatoriu voinţa sa. 

Ca şef al statului, Preşedintele Republicii dispune de o serie de căi specifice de 
contact cu Parlamentul. În primul rînd, Preşedintele este în drept să participe la 
lucrările Parlamentului şi să adreseze acestuia mesaje cu privire la principalele 
probleme ale naţiunii. În aşa mod, reprezentanţii naţiunii (parlamentarii) pot 

cunoaşte opţiunile unui alt reprezentant al naţiunii — al şefului de stat. O asemenea 
confruntare de opinii permite Parlamentului de a alege varianta optimă de 
soluţionare a problemelor. 5 

În al doilea rînd, Preşedintele Republicii dispune de un atribut exclusiv — 
dizolvarea Parlamentului. De un asemenea drept șeful statului poate dispune doar 
în două cazuri; expres prevăzute de articolul 85 al Constituţiei: 


b) în cazul blocării procedurii de adoptare a legilor. 

Primul caz poate servi drept temei pentru dizolvarea Parlamentului de către 
Preşedintele Republicii doar atunci, cînd Parlamentul — în termen de 45 de zile de 
la prima solicitare şi numai după respingerea a cel puţin două solicitări de 
investitură, nu acordă votul de încredere pentru formarea Guvernului. 

Cel de-al doilea caz poate servi temei pentru dizolvarea Parlamentului doar 
atunci, cînd ultimul, timp de 3 luni nu-şi poate exercita atribuţiile sale principale, 
adică nu adoptă nici o lege. 

Prevederile ce se referă la dizolvarea Parlamentului au un caracter dispozitiv şi 
nu imperativ. Subliniem şi faptul că Preşedintele poate apela la această sancţiune 
constituţională numai după o consultare prealabilă a fracţiunilor parlamentare. 

Constituţia Republicii Moldova stabileşte, de asemenea, şi următoarele restricţii: 

a) în cursul unui an Parlamentul poate fi dizolvat o singură dată: 

b) Parlamentul nu poarte fi dizolvat în ultimele 6 luni ale mandatului 
Preşedintelui Republicii Moldova şi nici în timpul stării de urgenţă, de asediu sau 
de război. 

Ca şef al statului şi ca reprezentantul lui oficial, Preşedintele Republicii Moldova 
dispune de anumite atribuţii în domeniul politicii externe. Astfel, contorm 
articolului 86 al Constituţiei Republicii Moldova, Preşedintele Republicii: 

a) poartă tratative şi ia parte la negocieri, încheie tratate internaţionale în numele 
Republicii Moldova şi le prezintă spre ratificare Parlamentului. 

b) la propunerea Guvernului, acreditează şi recheamă reprezentanţi diplomatici 
ai Republicii Moldova şi aprobă înfiinţarea, desfiinţarea sau schimbarea rangului 
misiunilor diplomatice; 

c) primeşte scrisorile de acreditare şi de rechemare ale reprezentanţilor 
diplomatici şi ale altor state în Republica Moldova. 

Preşedintele Republicii dispune de anumite atribuţii în domeniul apărării. Aceste 
atribuţii derivă din calitatea sa de şef de stat, care concomitent este declarat, la nivel 
constituţional, şi comandant suprem al forţelor armate. Menţionăm faptul că 
conceptul de ”forțe armate” cuprinde atît armata propriu-zisă, cît şi trupele aflate în 
subordinea Ministerului de Interne. 

În această calitate, Preşedintele Republicii: 

a) poate declara, cu aprobarea prealabilă a Parlamentului, mobilizarea parţială 
sau generală; 

b) în caz de agresiune armată îndreptată împotriva ţării, ia măsuri pentru 
respingerea agresiunii, declară stare de război şi le aduce, neîntîrziat, la cunoştinţa 

Parlamentului. 

Preşedintele Republicii poate lua şi alte măsuri pentru asigurarea securităţii 
naţionale şi a ordinii publice. 

Constituţia Republicii Moldova rezervă şefului Statului şi alte atribuţii. Asttel, 
conform articolului 88 al Constituţiei, Preşedintele Republicii: 

a) conferă decoraţii şi titluri de onoare; 

b) acordă grade militare supreme prevăzute de lege; 

c) soluţionează problemele cetăţeniei şi acordă azil politic; 

d) numeşte în funcţii publice (astfel, Preşedintele numeşte doi judecători ai 
Curţii Constituţionale, numeşte, la propunerea Consiliului Superior al Magistraturii, 
judecătorii judecătoriilor, tribunalelor, Curţii de Apel, judecătorii judecătoriilor 
specializate etc.); 

e) acordă grațiere individuală; 

f) poate cere poporului să-şi exprime, prin referendum, voinţa asupra 
problemelor de interes naţional; 

g) acordă ranguri diplomatice; 

h) conferă grade superioare de clasificare lucrătorilor din procuratură, judecătorii 
şi altor categorii de funcționari; 

i) suspendă actele Guvernului, ce contravin legislaţiei pînă la adoptarea hotărtrii 
definitive a Curţii Constituţionale; 

j) exercită şi alte împuterniciri stabilite prin lege. 

Un loc aparte printre atribuţiile prezidenţiale revine, promulgării legilor. 
Promulgarea legii, constituie etapa finală a procedurii legislative. Ea permite şetului 
statului să investească legea cu formulă executorie, obligînd autorităţile publice să 
execute prevederile legii. Totodată, prin decretul de promulgare, Preşedintele 
Republicii dispune posibilitatea publicării legii în Monitorul Oficial. 

Promulgarea legii urmează să fie făcută de Preşedintele Republicii în termen de 
cel mult două săptămîni de la data primirii legii adoptate. Conform articolului 93 
al Constituţiei, "Preşedintele Republicii Moldova este în drept, în cazul în care are 
obiecţii asupra unei legi, să o trimită, în termen de cel mult două săptămîni, spre 
reexaminare Parlamentului. 

În cazul în care Parlamentul îşi menţine hotărîrea adoptată anterior, Preşedintele 
promulgă legea”. 

În exercitarea atribuţiilor sale, Preşedintele Republicii Moldova emite decrete, 
obligatorii pentru executare pe întreg teritoriul statului. Decretele se publică în 
Monitorul Oficial al Republicii Moldova. 


$4. Vacanţa funcţiei de Preşedinte al Republicii Moldova. 
Interimatul funcţiei 


Conform alineatului | al articolului 90 al Constituţiei "Vacanţa funcţiei de 
Preşedinte al Republicii Moldova intervine în caz de expirare a mandatului, de 
demisie, de demitere, de imposibilitate definitivă a exercitării atribuţiilor sau de 
deces”. 

Fiecare din cauzele menţionate mai sus, ce ţin de încetarea mandatului, se 
raportează la o situaţie diferită, survenită în condiţii diferite. 

Expirarea mandatului de la sine presupune organizarea unor noi alegeri 
prezidenţiale. Preşedintele îşi exercită mandatul pînă la depunerea jurămîntului de 
către Preşedintele nou ales. De aici rezultă că alegerile noului Preşedinte trebuie să 
aibă loc înaintea expirării mandatului precedent. La determinarea datei alegerilor 
noului Preşedinte trebuie să se ţină cont atît de procedura din cumpania electorală, 
cît şi de procedura ce trebuie respectată după alegeri. 

Demisia este un act unilateral al Preşedintelui. Ea poate fi condiţionată de 
diferite motive: starea sănătăţii, dorinţa de a ocupa o nouă funcţie sau pur şi simplu 
pentru că este conştient de pierderea încrederii alegătorilor. 

Cererea de demisie a Preşedintelui Republicii este prezentată Parlamentului care 
se pronunţă asupra ei. În acest caz nu este vorba de un vot al Parlamentului. 
Subliniind necesitatea pronunțării Parlamentului privind cererea de demisie, 
legiuitorul a pornit de le premisa că Preşedintele şi-a început exercitarea 
împuternicirilor sale după depunerea jurămîntului în fața Parlamentului şi a Curţii 
Constituţionale. Dat fiind acest fapt, Parlamentul urmează să constate încetarea 
exerciţiului de către Preşedinte. 

Cît priveşte demiterea din funcţie, problema şi-a găsit reflectare la nivel 
constituţional. Ea este reglementată de alineatul 3 al articolului 81 şi de articolul 89 
al Constituţiei. 

În primul caz este vorba de intrarea în vigoare a sentinţei de condamnare a 
Preşedintelui Republicii. 

În cel de-al doilea caz, se prevede o procedură specială de demitere. 

Astfel, conform prevederilor constituţionale, "în cazul săvîrşirii unor fapte grave 
prin care încalcă prevederile Constituţiei, Preşedintele Republicii Moldova poate fi 
suspendat din funcţie de Parlament, cu votul a două treimi din deputaţi”. Constituţia 
nu dă un răspuns la întrebarea, ce se înţelege prin "săvîrşirea unor fapte grave”, 
lăsînd ca însuşi Parlamentul, prin votul său calificat, să constate o asemenea 
împrejurare. 

Însă chiar constatarea de către Parlament a unor asemenea împrejurări nu poate 
servi drept temei pentru demiterea din funcţie a Preşedintelui Republicii. Ea serveşte 
doar temei pentru suspendarea din funcţie, adică pentru înlăturarea Preşedintelui de 
la exercitarea funcţiei. Problema se soluţionează definitiv doar de către popor, în 
cadrul unui referendum, care se organizează în cel mult 30 de zile de la data 
suspendării. Preşedintele va fi demis doar în cazul aprobării propunerii 
Parlamentului. În caz contrar Preşedintele va reveni la exercitarea atribuţiilor sale. 

Deşi Constituţia nu prevede care pol fi consecinţele neaprobării propunerii 
Parlamentului de suspendare din funcţie a Preşedintelui, este de la sine înţeles că 
poate apare o situaţie complicată: poporul nu mai are încredere în Parlament. În 
asemenea cazuri, Parlamentul, probabil, se va autodizolva. 

"Imposibilitatea definitivă a exercitării atribuţiilor”. de asemenea nu este 
concretizată de legiuitor. În asemenea cazuri, ca şi în cazurile precedente, urmează 

ca Curtea Constituţională să constate existenţa reală a unor atare împrejurări. 

Indiferent de cauza apariţiei vacanței funcţiei, este necesar să fie asigurată 
continuitatea exercitării funcţiei de şef al statului. În acest scop Constituţia 
Republicii Moldova reglementează problema interimatului funcţiei. Astfel, conform 
articolului 91, "dacă funcţia de Preşedinte al Republicii Moldova devine vacantă sau 
dacă Preşedintele este suspendat din funcţie, ori dacă se află în imposibilitatea 
temporară de a-şi exercita atribuţiile, interimatul se asigură, în ordine, de 
Preşedintele Parlamentului sau de primul ministru. 

Totodată se iau măsuri pentru organizarea, în cel mult 3 luni, a alegerilor pentru 
un nou Preşedinte. 


Secţiunea IV. Guvernul 


$1. Locul şi rolul Guvernului în sistemul autorităţilor publice 


Guvernul este denumit diferit în constituţiile statelor lumii: cabinet, guvern, 
consiliu de miniştri. Aceste denumiri depind de sistemul constituţional, de faptul 
dacă executivul este format din una sau două structuri, precum şi de raportul dintre 
autoritățile publice. Guvernul are două componente, şi anume, şeful guvernului 
(acolo unde există) şi miniştrii. 

Şetul guvernului se mai denumeşte prim-ministru, preşedinte ş.a. 

Sînt sisteme constituţionale în care nu există şi un şef al guvernului, în care șeful 
de stat, ca șef al puterii executive, cumulează şi funcţia de şef de guvern. O 
asemenea situaţie există, de exemplu, în S.U.A. Constituţia S.U.A. prevede că 
"puterea executivă vu fi exercitată de Preşedintele Statelor Unite ale Americii”. Aici 
miniştrii se subordonează direct şefului statului. 

În sistemele constituţionale în care există o distincţie între şeful de stat şi şeful 
de guvern, şeful guvernului are un rol important în formarea guvernului şi în 
formularea programului de activitate al acestuia. Asemenea sisteme există în multe 
ţări ale lumii, inclusiv în Republica Moldova. 

În statul nostru există o distincţie între şeful statului şi şeful guvernului, sistemul 
executiv în Republica Moldova are un caracter bicefal (dualist). Ca urmare, atît 
Preşedintelui Republicii cît şi Guvernului îi revin anumite atribuţii ale puterii ex- 
ecutive strict determinate de Constituţie. Ca exponenţi ai acestei puteri Preşedintele 
Republicii şi Guvernului sînt egali. În acelaşi timp însă. majoritatea problemelor ce 
țin de puterea executivă urmează să fie soluționate de către Guvern. Aceasta reiese 
din însuşi statutul juridic al Guvernului, stabilit de către Constituţia Republicii 
Moldova şi Legea cu privire la Guvern din 31 mai 1990, cu modificările efectuate 
pînă în prezent. Astfel, contorm Constituţiei, "Guvernul asigură realizarea politicii 
interne şi externe a statului şi exercită conducerea generală a administraţiei publice” 
(alineatul 1 al art. 96). 

“În exercitarea atribuţiilor Guvernul se conduce de programul său de activitate, 
acceptat de Parlament”. O asemenea prevedere, formulată în alineatul 2 al art. 96 
din Constituţie, scoate în evidenţă necesitatea colaborării dintre executiv, în 

persoana Guvernului, şi Parlament. 

Constituţia Republicii Moldova prevede, de asemenea, o colaborare între 
Preşedintele Republicii şi Guvern. Aşa, de exemplu, Preşedintele Republicii poate 
participa la şedinţele Guvernului. În asemenea cazuri el prezidează şedinţele. 
Preşedintele, de asemenea, poate consulta Guvernul în probleme urgente şi de 
importanţă deosebită. 

În activitatea sa Guvernul: 

a) se călăuzeşte de Constituţie, de legile, hotărîrile Parlamentului, de decretele 
Preşedintelui Republicii; 

b) porneşte de la principiile democraţiei, legalităţii şi utilității sociale; 

c) asigură colegialitatea şi răspunderea personală a membrilor Guvernului în 
procesul elaborării, adoptării şi executării hotărîrilor; 

d) asigură exercitarea principiilor ştiinţifice de administrare, ţine seama de 
experienţa mondială în sfera construcţiei de stat şi o aplică. 


E 


§2. Constituirea şi componența Guvernului 


În conformitate cu prevederile Constituției, Guvernul Republicii Moldova este 
alcătuit din prim-ministru, prim-viceprim-ministru, viceprim-ministru, miniştri şi 
alţi membri prevăzuţi prin lege organică. 

Procedura de constituire şi investire a Guvernului începe prin desemnarea de 
către Preşedintele Republicii a unui candidat pentru funcţia de prim-ministru. 

Candidatul pentru funcţia de prim-ministru va cere, în termen de 15 zile de la 
desemnare, votul de încredere al Parlamentului asupra programului de activitate şi 
a întregii liste a Guvernului. Programul de activitate, precum şi lista Guvernului se 
dezbat în şedinţa Parlamentului. În urma examinării programului de activitate şi a 
echipei guvernamentale, Parlamentul acordă încredere Guvernului cu votul 
majorităţii deputaţilor. În cazul cînd Parlamentul nu acordă o asemenea încredere 
Guvernului, procedura se ia de la început. Conform Constituţiei Republicii 
Moldova, o asemenea procedură poate fi repetată de trei ori, fără anumite 
consecinţe. Spunem acest lucru, deoarece, după expirarea termenului de 45 de zile, 
Parlamentul poate fi sancţionat de către Preşedintele Republicii pentru 
imposibilitatea de formare a Guvernului. În asemenea cazuri, Parlamentul poate fi 
dizolvat de către Preşedintele Republicii (art. 85 al Constituţiei). 

Pe baza votului de încredere acordat de Parlament, Preşedintele Republicii 
numeşte Guvernul. 

Întrucît Parlamentul se alege pentru un mandat de patru ani, rezultă că şi 
Guvernul se constituie pe acelaşi termen. În acelaşi timp, însă, pot fi şi anumite 
excepţii. Astfel, Parlamentul, la propunerea a cel puţin o pătrime din deputaţi, îşi 
poate exprima neîncrederea în Guvern, cu votul majorităţii deputaţilor. O asemenea 
iniţiativă se examinează peste 3 zile de la data prezentării în Parlament. Guvernul, 
în ansamblu, demisionează, şi în cazul demisiei prim-ministrului. Bineînţeles, în 
toate aceste cazuri se formează noi guverne. Ultimele, însă, activează doar pentru 
perioada de activitatea a Parlamentului de legislatura respectivă. 

Funcţia de membru al Guvernului este incompatibilă cu exercitarea oricărei alte 
funcţii retribuite. 

Guvernul îşi exercită atribuţiile în ziua depunerii jurământului de către membrii 
lui în faţa Preşedintelui Republicii Moldova. 

Pe parcursul activităţii Guvernului este posibilă apariţia unor situaţii, cînd este 
necesară remanierea guvernamentală (decese. stare de incompatibilitate, demisie 
etc.). În aceste cazuri, Preşedintele Republicii Moldova, la propunerea prim- 
ministrului, revocă şi numeşte pe unii membri ai Guvernului. Aceştia îşi exercită 
împuternicirile de la data depunerii jurămîntului. 


§3. Atribuţiile Guvernului 


Constituţia Republicii Moldova prevede că Guvernul, potrivit programului său 
de activitate acceptat de Parlament, "asigură realizarea politicii interne şi externe a 
statului şi exercită conducerea generală a administraţiei publice”, operînd în acest 
scop prin organismele sociale interesate. 

O asemenea formulare, bineînţeles, este foarte generală şi nu oferă o 
caracteristică concretă activităţii multilaterale a Guvernului. Cu atît mai mult că nu 
numai acţiunile Guvernului, ci şi cele ale altor autorităţi publice, cum ar fi, de 
exemplu, Parlamentul sau Preşedintele Republicii, se încadrează în politica internă 
şi externă a statului. Din aceste considerente, este necesară studierea Legii cu privire 
la Guvern, care detalizează atribuţiile Guvernului. În acest act normativ distingem 
atît direcţiile principale ale activităţii Guvernului, cît şi o grupare a atribuţiilor re- 
spective. 

În conformitate cu împuternicirile sale, Guvernul: 

a) creează condiţii pentru realizarea şi asigurarea suveranităţii economice şi 
politice a statului; 

b) elaborează concepţia dezvoltării social-economice a republicii; programul şi 
mecanismul trecerii la economia de piaţă; 

c) asigură libera iniţiativă, deetatizarea, privatizarea, demonopolizarea 
economiei şi dezvoltarea relaţiilor de piaţă.; 

d) elaborează strategia dezvoltării tehnico-ştiinţitice, promovează politica 
naţională în domeniul ştiinţei, tehnicii, tehnologiei, rezolvă problemele 
reglementării de stat a progresului tehnico-ştiinţific; 

e) garantează tuturor titularilor de proprietate libertatea activităţii economice, 
diversitatea tipurilor de proprietate şi egalitatea lor în drepturi; are grijă de păstrarea 
proprietăţii; 

f) protejează interesele naţionale în activitatea economică, financiară şi valutară; 

8) realizează colaborarea economică cu ţările străine în condiţiile dezvoltării 
relaţiilor contractuale, formării infrastructurii de piaţă, integrării general-europene 
şi mondiale; 

h) asigură protejarea intereselor naţionale în activitatea economică externă, 
promovează politica liberului schimb sau politica protecţionismului, pornind de la 
interesele naţionale; 

i) asigură obţinerea de venituri fiecărui lucrător, în dependenţă de rezultatele 
muncii lui pentru societate; 

|) formează un sistem eficient de ocrotire socială a populaţiei, creează condiţii 
pentru creşterea nivelului de trai, pentru satistacerea necesităţilor culturale şi 
spirituale ale cetăţenilor; 

` k) promovează o politică activă în domeniul ocrotirii sănătăţii populaţiei; 

l) asigură utilizarea raţională a resurselor naturale şi integritatea lor, protecţia 
ecologică a populaţiei şi a mediului înconjurător; 

m) favorizează dezvoltarea autonomiei autorităţilor administraţiei publice de 
toate nivelurile; 

n) promovează politica securităţii naţionale, dirijează activitatea de apărare a 
Republicii Moldova; 

0) asigură respectarea şi executarea legilor, hotărîrilor Parlamentului, decretelor 
Preşedintelui Republicii Moldova, precum şi a tratatelor şi acordurilor internaţionale 
la care Republica Moldova este parte; 

p) promovează politica externă în conformitate cu competenţa sa; 

Încercînd o grupare a atribuţiilor cuprinse în Legea cu privire la Guvern, reținem 
următoarele categorii de atribuţii ale Guvernului: 

a) atribuţiile în domeniul dezvoltării sociale, a învăţămîntului, culturii şi ocrotirii 
sănătăţii. 

În acest domeniu Guvernul: 

- promovează o politică de stat unitară în vederea asigurării populaţiei unui nivel 
de trai decent; 

- realizează politica de stat în domeniul reglementării proceselor migraţionale; 

- asigură condiţii social-economice, creează o bază tehnico-materială şi tondurile 
speciale pentru dezvoltarea învăţămîntului, culturii, cultelor, ocrotirii sănătăţii, 
protecţiei mediului înconjurător etc. 

b) Atribuţiile în domeniul economiei. 

În această ordine de idei Guvernul: 

- exercită, din însărcinarea Parlamentului, funcţiile de proprietar al patrimoniului 
statului, creează condiţii necesare pentru dezvoltarea tuturor tipurilor de proprietate; 

- reglementează activitatea tuturor ramurilor economiei naţionale; 

- ia măsuri în vederea ocrotirii şi exploatării raționale a pămîntului, subsolului, 
a resurselor de apă, a faunei şi florei, în vederea menţinerii echilibrului ecologic; 

- organizează elaborarea şi implementarea standardelor de stat; 

- asigură organizarea unui sistem unic de evidenţă şi de statistică etc. 

c) Atribuţiile în domeniul finanţelor, creditelor, impozitelor, preţurilor şi 
circulaţiei monetare. Astfel, Guvernul: 

- ia măsuri în vederea traducerii în viaţă a politicii statului în domeniul 
finanţelor, creditelor şi circulaţiei monetare; 

- elaborează anual proiectele bugetului de stat şi bugetului asigurărilor sociale 
de stat; 

- promovează politica statului în domeniul preţurilor, formării preţurilor şi 

sistemului de preţuri; 
- promovează politica vamală, financiară şi valutară. 
d) Atribuţii în domeniul muncii şi salarizării; 
În acest domeniu Guvernul: 


- promovează politica în domeniul utilizării forţelor de muncă, al muncii şi 
salarizării, ia măsuri în vederea perfecționării ei; 

- elaborează sistemul de pregătire, reciclare şi perfecţionare a cadrelor, asigură 
transpunerea lui în viaţă. 

e) Atribuţii în domeniul ştiinţei şi tehnicii: 

- promovează politica unitară în domeniul ştiinţei şi tehnicii, asigurînd crearea 
bazei tehnico-materiale necesare dezvoltării lor; 

- asigură elaborarea şi realizarea programelor de dezvoltare a ştiinţei şi tehnicii, 
creînd în acest scop fonduri speciale. 

f) Atribuţii în domeniul asigurării legalităţii. Astfel, Guvernul: 

- întreprinde acţiuni vizînd asigurarea drepturilor şi libertăţilor cetăţenilor, 
apărarea intereselor statului, menţinerea ordinii publice; 

- organizează controlul asupra executării legilor de către ministerele, 
departamentele, serviciile şi inspectoarele de stat, întreprinderile, instituţiile şi 
organizaţiile care îşi desfăşoară activitatea pe teritoriul statului; 

- elaborează proiecte de legi în scopul perfecţionării legislaţiei în vigoare şi 
reglementării juridice în sfera economico-socială. 

g) Atribuţii în domeniul asigurării securităţii şi capacităţii de apărare a statului. 

În acest domeniu Guvernul: 

- ia măsuri în vederea asigurării securităţii statului, pazei frontierelor de stat şi 
a teritoriului Republicii Moldova; 

- exercită conducerea generală a construcţiei Forţelor Armate, stabileşte anual 
contingentul de cetăţeni care urmează să fie recrutaţi în vederea pregătirii şi 
reciclării militare; 

- ia măsuri în vederea asigurării capacităţii de apărare a ţării, dotării Forţelor 
Armate cu cele necesare pentru ca ele să-şi onoreze datoria faţă de popor — 
apărarea independenţei şi integrităţii teritoriale a Patriei; 

- exercită conducerea generală a protecţiei civile. 

h) Atribuţii în domeniul politicii externe. 

Astfel Guvernul: 

- încheie contracte cu state străine, cu organizaţii internaţionale şi asigură 
îndeplinirea lor: 

- stabileşte relaţii multilaterale între Republica Moldova şi alte state străine, 
organizaţii internaţionale, asigură schimbul de informaţie, de studenţi şi specialişti; 

- prezintă Preşedintelui Republicii Moldova propuneri privind acreditarea şi 
rechemarea reprezentanţilor diplomatici ai Republicii Moldova şi aprobă înfiinţarea, 
desfiinţarea şi schimbarea rangului misiunilor diplomatice; 

- reprezintă Republica Moldova în relaţiile internaţionale. 

$4. Ministerele şi celelalte autorităţi centrale de specialitate ale 
administraţiei publice 


Ministerele şi celelalte autorități centrale ale administraţiei publice constituie o 
categorie distinctă de organe în cadrul sistemului autorităţilor administraţiei publice. 
Ele sînt împuternicite să organizeze executarea şi să execute la concret legile. Fiind 
organe de specialitate, ele efectuează conducerea anumitor ramuri pe întreg 
teritoriul statului. Din aceste considerente, ele apar în calitate de organe centrale. 

Conform Legii cu privire la Guvern, ministerele traduc în viaţă, pe baza legilor, 
hotărîrilor Parlamentului, decretelor Preşedintelui Republicii Moldova, politica 
Guvernului, hotărîrile lui, conduc în limitele competenţei lor, domeniile ce le-au fost 
încredințate şi sînt responsabile de activitatea lor. 

Ministerele, de asemenea, prognozează dezvoltarea domeniilor respective ale 
activităţii lor pe baza studierii experienţei mondiale, conjuncturii, elaborează 
programe de dezvoltare tehnico-ştiinţifică şi social-economică, au grijă de ocrotirea 
societăţii, a salariaţilor lor, asigură pregătirea cadrelor. 

Ministerele sînt organe de conducere unipersonale. În fruntea lor stă ministrul 
care administrează ramura respectivă şi este responsabil pentru îndeplinirea 
sarcinilor puse în seama ministerului. 

Mai precizăm faptul că, în cadrul ministerelor, are loc îmbinarea conducerii 
unipersonale cu cea colegială. În această ordine de idei, în fiecare minister se 
constituie un colegiu, aprobat de Guvern. La şedinţa colegiului se soluţionează 
problemele majore din domeniul respectiv. 

În prezent în Republica Moldova activează următoarele ministere: 

Ministerul Economiei; Ministerul Finanţelor; Ministerul Privatizării şi 
Administraţiei Proprietății de Stat; Ministerul Industriei; Ministerul Agriculturii şi 
Alimentaţiei; Ministerul Comunicaţiilor şi Informaticii; Ministerul Muncii, 
Protecţiei Sociale şi Familiei; Ministerul Sănătăţii; Ministerul Învățămîntului, 
Tineretului şi Sportului, Ministerul Culturii; Ministerul Justiţiei; Ministerul 
Apărării; Ministerul Afacerilor Interne; Ministerul Securităţii Naţionale; Ministerul 
Afacerilor Externe; Ministerul Transporturilor şi Gospodăriei Drumurilor; 
Ministerul Serviciilor Comunale şi Exploatării Fondului de Locuinţe. 

În afara acestor ministere sînt constituite şi alte organe de specialitate ale 
administraţiei publice, care poartă diverse denumiri (departamente, servicii etc.). 

Înfiinţarea acestora este condiţionată, în principal, de sfera largă de cuprindere 
şi complexitatea problemelor administraţiei publice. Posibilitatea înfiinţării lor este 
prevăzută şi de alineatul 2 al art. 107 al Constituţiei Republicii Moldova, care 
stabileşte următoarele: "în scopul conducerii, coordonării şi exercitării controlului 
în domeniul organizării economiei şi în alte domenii care nu intră nemijlocit în 
atribuţiile ministerelor se înfiinţează, în condiţiile legii, şi alte autorităţi administra- 
tive”. 

Departamentele de pe lîngă Guvern se formează de Parlament, la propunerea 
prim-ministrului. Departamentele sînt conduse de directori generali, numiți în 
funcție de Guvern. În prezent în Republica Moldova activează următoarele 

departamente: 

Departamentul Arhitecturii şi Construcţiilor 

Departamentul Comerţului 

Departamentul Statistici 

Departamentul Standarde, Metrologie şi Supraveghere Tehnică 

Departamentul Controlului Vamal 

Departamentul Energetică, Resurse Energetice şi Combustibil 

Departamentul Protecţia Mediului Înconjurător 

Departamentul Protecţiei Civile şi Situaţiilor Excepţionale 

Departamentul Edituri, Poligrafie şi Comerţul cu Cărţi 

Departamentul Relaţiilor Naţionale 

Legea cu privire la Guvern prevede, de asemenea, crearea serviciilor şi 
inspectoratelor de stat. Acestea se formează de Guvern în scopul exercitării 
controlului asupra executării legilor, hotărîrilor Parlamentului, a decretelor 
Preşedintelui Republicii, a hotărtrilor Guvernului. Serviciile şi inspectoratele de stat 
sînt conduse de directori, numiţi în funcţie de Guvern. În Republica Moldova 
activează Serviciul de stat şi arhivă, Serviciul de stat pentru problemele cultelor, 
precum şi Inspectoratul fiscal. 

Guvernul poate să creeze comisii permanente şi provizorii pentru studierea unor 
probleme şi elaborarea unor hotărîri în vederea dezvoltării economiei, politicii în 
domeniile finanţelor, creditelor, preţurilor, valutei, circulaţiei monetare, precum şi 
în domeniul dezvoltării sociale, a învăţămîntului, culturii şi în alte sfere ale vieţii. 
Comisiile se formează din lucrători ai ministerelor, precum şi din savanţi, specialişti 
de frunte, la propunerea prim-ministrului sau a viceprim-ministrului. 


$5. Orpanizarea activităţii Guvernului 

Atribuţiile Guvernului se exercită, de regulă, în plen. Şedinţele Guvernului se 
desfăşoară nu mai rar decît o dată în trimestru. 

La şedinţe Guvernul examinează: 

- programul său de activitate; 

- proiectele concepţiilor şi ale prognozelor economice şi sociale a republicii; 

- proiectele programelor republicane de importanţă majoră; 

- proiectele bugetului de stat şi bugetului asigurărilor sociale de stat; 

- dările de seamă ale Guvernului, prezentate spre,examinare Parlamentului sau 
Preşedintelui Republicii Moldova; 

- chestiunile cu privire la demisie; 

- alte chestiuni de importanţă majoră privind politica internă şi externă a statului. 

Şedinţele Guvernului sînt prezidate de prim-ministru sau de unul dintre 
viceprim-miniştri. În cazul în care la şedinţele Guvernului ia parte Preşedintele 
Republicii Moldova, acesta le prezidează. 

Şedinţele Guvernului sînt publice, însă, la decizia Preşedintelui Republicii 
Moldova sau a prim-ministrului, ele pot fi închise. La şedinţele Guvernului pot 
participa deputaţi din Parlament. 

Guvernul asigură publicitatea activității sale. 

a) Pentru organizarea activității interne a Guvernului se formează Prezidiul 
Guvernului în componența prim-ministrului, prim-viceprimministrului, viceprim- 
miniştrilor şi a ministrului de stat. 

b) prim-ministrul conduce Guvernul şi coordonează activitatea membrilor 
acestuia, respectînd atribuțiile ce le revin. Prim-ministrul: 

— prezidează şedinţele Guvernului; 

— asigură colegialitatea în activitatea Guvernului; 

— în cazuri excepționale ia decizii în problemele conducerii Republicii 
Moldova, în limitele competenţei Guvernului şi informează despre aceasta Guvernul 
la şedinţa lui ordinară; 

- ia hotărîri în problemele administraţiei publice, care nu necesită examinare în 
cadrul şedinţei Guvernului; 

- prezintă spre examinare Prezidiului Guvernului sau pune în faţa Preşedintelui 
Republicii Moldova chestiunea cu privire la stimularea sau la aplicarea unor 
sancţiuni disciplinare faţă de membrii Guvernului; 

- intormează Preşedintele Republicii Moldova în probleme deosebit de 
importante pentru ţară. 

c) Prim-viceprimministrul şi viceprim-miniştrii asigură, în conformitate cu 
obligaţiile lor, coordonarea activităţii ministerelor, departamentelor şi a celorlalte 
organe din subordinea Guvernului, exercită controlul asupra activităţii lor şi le dau 
în mod operativ indicaţii în vederea îndeplinirii hotărîrilor şi dispoziţiilor 
Guvernului şi a altor probleme din activitatea lor, examinează în prealabil 
propunerile şi proiectele hotărîrilor şi dispoziţiilor prezentate în Guvern. 

d) Membrii Guvernului: 

- poartă răspundere pentru sferele de activitate ce le-au fost încredințate şi pentru 
activitatea Guvernului în ansamblu; 

- participă la examinarea chestiunilor în cadrul şedinţelor Guvernului şi ale 
Prezidiului; 

- pot prezenta Guvernului propuneri cu privire la examinarea chestiunilor ce ţin 
de competenţa lor şi pot iniţia elaborarea unor hotărîri ale Guvernului. 

e) Cancelaria de Stat a Republicii Moldova funcţionează pe lîngă Guvern. Ea a 
fost creată în scopul pregătirii unor materiale analitice, informative şi de altă natură, 
elaborării de propuneri, de proiecte de legi, de decrete, hotărîri şi dispoziţii, 
verificări sistematice a executării lor. Cancelaria de Stat este condusă de către 
ministrul de stat. 

Pentru exercitarea atribuţiilor constituţionale şi celor ce decurg din prezenta 
lege, precum şi pentru organizarea executării legilor, hotărîrilor Parlamentului şi 
decretelor Preşedintelui Republicii Moldova, Guvernul adoptă hotărîri şi emite 
dispoziţii care au un caracter obligatoriu. 

Hotărîrile se adoptă cu votul majorităţii membrilor Guvernului. 

Dispoziţiile se emit de către prim-ministru pentru organizarea activităţii interne 
a Guvernului. 

Hotărîrile şi dispoziţiile Guvernului se semnează de prim-ministru. Unele 
hotărîri se contrasemnează de miniştrii care au obligaţia punerii lor în aplicare: 

- hotărîrile privind executarea bugetului, utilizarea împrumuturilor şi creditelor 
interne şi externe, desfăşurarea reformelor financiar-economice şi sociale, 
administrarea proprietăţii publice — respectiv de ministrul finanţelor, ministrul 
economiei şi de ministrul privatizării şi administraţiei proprietăţii de stat; 

- hotărîrile privind asigurarea securităţii naţionale, ordinii publice, capacităţii de 
apărare, activitatea forţelor armate - respectiv de ministrul securităţii naţionale, 
ministrul afacerilor interne şi de ministrul apărării; 

- hotărtîrile privind politica externă — de ministrul afacerilor externe; 

- hotărîrile privind exercitarea de către Guvern a dreptului de iniţiativă 
legislativă, elaborarea programelor de activitate legislativă, aprobarea proiectelor 
de legi şi prezentarea lor Parlamentului spre examinare — de ministrul justiţiei; 

- hotărîrile cu caracter complex care reglementează funcţionarea diferitelor 
ramuri ale economiei naţionale — la decizia prim-ministrului, de către un ministru 
responsabil pentru punerea acestora în aplicare. 

Hotărîrile şi dispoziţiile Guvernului se publică în Monitorul Oficial al Republicii 
Moldova, cu excepţia hotărîrilor şi dispoziţiilor de uz intern şi celor care conţin 
secret de stat. 

Nepublicarea hotărtrilor şi dispoziţiilor ce în mod obligatoriu urmează a fi 
publicate atrage inexistenţa lor. 


Secţiunea V. Autorităţi ale administraţiei publice locale 
§1. Conceptul şi principiile de bază ale administraţiei publice locale 


Puterea de stat trebuie circumscrisă unui spaţiu şi unei comunităţi umane. Ca 
urmare, ea se răsfrînge fie asupra întregului teritoriu statal şi întregii comunităţi de 
indivizi ce populează acest teritoriu (în cazul puterii de stat centrale), fie asupra unui 
teritoriu distinct, limitat şi a unei părţi a populaţiei ce se află pe acest teritoriu (în 
cazul puterii de stat locale). 

Anterior s-a făcut o analiză a puterii la nivel central. Urmează ca în continuare 
să caracterizăm modalitatea de manifestare a puterii de stat la nivel local. În 
literatura juridică această putere a fost încadrată în noţiunea de administraţie 
publică locală. 

Atît Constituţia Republicii Moldova, cît şi legislaţia în vigoare, stabilesc 
normele fundamentale privind natura juridică şi principiile care stau la baza 
administraţiei publice locale, precum şi rolul şi competențele autorităţilor admin- 
istrative ale acesteia. 

Administraţia publică locală este autoritatea reprezentativă, organizată de 
populaţia unităţii administrativ-teritoriale pentru soluţionarea problemelor de 
importanţă locală, pornind de la interese şi necesităţi, în conformitate cu Constituţia. 

Administraţia publică locală se instituie în sate (comune), oraşe (municipii) şi 
raioane. 

Unităţile administrativ-teritoriale sînt persoane juridice. Ele au denumire, 
beneficiază, în condiţiile stabilite de lege, de autonomie financiară şi de autonomie 
în coordonarea finanţelor publice, dispun de patrimoniu şi de dreptul de iniţiativă 
în administrarea intereselor publice locale, exercitîndu-şi autoritatea prin 
intermediul autorităţilor administraţiei publice locale în limitele teritorial-adminis- 
trative stabilite. 

Administraţia publică în unităţile administrativ-teritoriale se întemeiază pe 
principiile autonomiei locale, descentralizării serviciilor publice locale, ale 
eligibilităţii autorităţilor administraţiei publice şi consultării cetăţenilor în probleme 
locale. 

Un principiu fundamental care guvernează activitatea autorităţilor administraţiei 
publice locale este autonomia lor. Acest principiu presupune dreptul unităţilor 
administrativ-teritoriale de a-şi satisface interesele proprii fără amestecul 
autorităţilor centrale. El, de asemenea, stă la baza raporturilor unităţilor 
administrativ-teritoriale cu alte unităţi. 

Alt principiu ce caracterizează administraţia publică în unităţile administrativ- 
teritoriale este cel al descentralizării serviciilor publice. Acest principiu necesită 
transferarea unor atribuţii ale puterii centrale în competenţa unităţilor locale. Nu 
întîmplător se afirmă că descentralizarea este democraţia aplicată la administraţie. 

Principiul eligibilităţii este un principiu fundamental extrem de important. EI 
subliniază modalitatea de constituire a autorităţilor publice locale. Pornind de la 
acest principiu, Constituţia Republicii Moldova stabileşte următoarele: "Autorităţile 
administraţiei publice, prin care se exercită autonomia locală în sate şi în oraşe, sînt 
consiliile locale alese şi primarii aleşi” (alineatul | al articolului 112). 

Principiul consultării cetăţenilor în problemele locale de interes deosebit scoate 
în evidenţă necesitatea autorităţilor publice de a activa nu izolat de populaţie, ci în 
strînsă colaborare cu ea. 


$2. Sistemul organelor de administrare publică locală 


Sistemele organelor de administrare publică locală depinde, în primul rînd, de 
organizarea administrativ-teritorială a statului. Astfel, conform articolului 110 al 
Constituţiei, "teritoriul Republicii Moldova este organizat, sub aspect administrativ, 
în raioane, oraşe şi sate”. 

Satul este o unitate administrativ-teritorială care cuprinde populaţia rurală unită 
prin teritoriu, relaţii economice, social-culturale, tradiţii şi obiceiuri. Două sau mai 
multe sate se pot uni şi forma o singură unitate administrativ-teritorială numită 
comună. În aceste cazuri, satul în care îşi are sediul consiliul sătesc este numit sat- 
reşedinţă, iar comuna poartă denumirea satului-reşedinţă. 

Oraşul este o unitate administrativ-teritorială mai dezvoltată decît satul din punct 
de vedere economic şi social-cultural, avînd dotări edilitar-gospodăreşti, cu funcţie 
administrativă, industrială, comercială, politică şi culturală a cărei populaţie, în mare 
parte, este încadrată în industrie, în sfera deservirii publice şi în diferite domenii de 
activitate intelectuală. 

Un rol deosebit revine municipiului. Municipiul este un oraş cu un rol deosebit 
în viaţa economică, social-culturală, ştiinţifică şi administrativă a statului. Un 
asemenea statut le-a fost atribuit, conform legii, oraşelor Chişinău, Bălţi, Bender, 
Tiraspol. 

Raionul este o unitate administrativ-teritorială alcătuită din sate (comune) şi 
oraşe, unite prin teritoriu, relaţii economice şi social-culturale. 

Paralel cu unităţile administrativ-teritoriale enunțate în Republica Moldova, 
conform Constituţiei, se prevede posibilitatea creării unor unităţi teritoriale 
autonome cu statut special. Astfel, conform articolului 111, "localităţilor din stînga 
Nistrului, precum şi unor localităţi din sudul Republicii Moldova, le pot fi atribuite 
forme şi condiţii speciale de autonomie după statute speciale adoptate prin legi 
organice”. 

Unltatea teritorială autonomă cu statut special reprezintă o unitate administrativ- 
teritorială, alcătuită din localităţi unite prin relaţii economice şi social-culturale, 
creată în scopul menţinerii identităţii naţionale, prosperării limbii şi culturii 
naţionale. 

Asemenea statut special a fost acordat Găgăuziei. Vorbind de unităţile cu statut 
special, subliniem faptul că ele nu pot afecta caracterul unitar al statului, o 
autonomie poate fi acordată doar dacă nu afectează caracterul unitar al Republicii 
Mpldova. 

' Organe reprezentative locale, conform legii, sînt consiliile raionale, municipale, 
orăşeneşti, comunale (săteşti), iar organe executive sînt comitetele executive 
raionale şi primăriile municipiilor, oraşelor, comunelor. 

Autorităţile reprezentative ale administraţiei publice locale constituie un sistem 
din două niveluri: primul - consiliile săteşti (comunale), orăşeneşti şi primăriile 
satelor (comunelor) şi oraşelor, al doilea - consiliile raionale şi preşedinţii 
comitetelor executive raionale, consiliile municipale şi primarii municipiilor. | 

Consiliile săteşti (comunele), orăşeneşti (municipiile) şi raionale, sînt compuse 
din consilieri, al căror număr se stabileşte în raport cu componenţa numerică a 
populaţiei. În dependenţă de aceasta, numărul de consilieri ai satelor (comunelor) 
şi oraşelor diferă de la 9 pînă la 39, iar numărul de consilieri ai raionului şi 
municipiului diferă de la 27 pînă la 39. 

Consiliile raionale, orăşeneşti (municipale) şi săteşti (comunale), primarii 
oraşelor şi satelor (comunelor) se aleg pe un termen de 4 ani prin vot universal, egal, 
direct, secret şi liber exprimat. 

Primăria satului (comunei), oraşului (municipiului), comitetul executiv raional 
exercită conducerea operativă a treburilor publice locale. Ea este constituită din 
primar, preşedinte, viceprimari, vicepreşedinţi, membri ai primăriei şi membri ai 
comitetului executiv raional, aleşi din rîndurile consilierilor, şi din secretar. 
Componenţa primăriei. a comitetului executiv raional este determinată de consiliul 
respectiv. 

$3. Atribuţiile organelor de administrare publică locală 


Pentru a caracteriza la justa valoare atribuţiile organelor de administrare publică 


locală este necesar a preciza: 


a) atribuţiile consiliului; 
b) atribuţiile primăriei, ale comitetului executiv raional; 
c) atribuţiile primarului satului (comunei), oraşului (municipiului) şi 


preşedintelui comitetului executiv raional. 


a) Atribuţiile consiliului. 
Atribuţiile consiliului sînt detalizate de Legea din 13 ianuarie 1995 privind 


administraţia publică locală. Contorm legii numite, consiliul sătesc (comunal), 
orăşenesc (municipal) şi raional are drept de iniţiativă şi de decizie în toate 
problemele, de interes local, cu excepţia celor care ţin de competenţa altor autorităţi 
publice. 


Atribuţiile lor pot fi grupate în patru categorii: 
- atribuţii în domeniul organizării interne a consiliilor şi al serviciilor lor publice; 
- atribuţii în domeniul elaborării, administrării şi executării bugetului local şi al 


stabilirii impozitelor şi taxelor locale; 


- atribuţii în domeniul înfiinţării, coordonării şi asigurării activităţilor 


economice, social-culturale şi de apărare a drepturilor şi libertăţilor fundamentale 
ale cetăţenilor; 


- atribuţii legate de acordarea titlurilor de onoare şi de cooperare cu localităţi din 


străinătate. 


In prima categorie se încadrează asemenea atribuţii, cum ar fi: numirea şi l 


eliberarea din funcție a viceprimarilor, secretarilor, vicepreşedinţelor, aprobarea l 
structurii primăriei şi a comitetului executiv raional, confirmarea şefilor 
compartimentelor acestora, aprobarea regulamentelor de activitate, stabilirea statelor 

de lucrători ai aparatului primăriei, comitetului executiv raional ş.a. 


Această primă categorie de atribuţii are o semnificaţie deosebită întrucît ea 


caracterizează nivelul autonomiei reale a autorităţii publice locale, în plan 
organizatoric. 


Bugetul local (bugetele raioanelor, oraşelor şi satelor) face parte, conform 


prevederilor articolului 131 din Constituţie, din bugetul public naţional. 


Consiliile aprobă bugetul local, modul lui de formare, de administrare şi de 


executare, virările de credite bugetare şi alte modificări la bugetul local, 
împrumuturile şi contul de încheiere a exerciţiului bugetar. Ele de asemenea 
stabilesc, în condiţiile legii, impozitele si taxele locale, taxele stabilite pe timp 
limitat, precum şi mecanismul de percepere a acestora. 


În calitatea lor de autoritate publică, consiliile exercită diverse atribuţii cu 


caracter economic, social-cultural, şi de apărare a drepturilor şi libertăţilor 
cetăţenilor. Astfel, consiliile aprobă prognoze şi programe de dezvoltare economico- 
sociale; decid asupra înfiinţării şi lichidării unităţilor economice de interes local, 
asupra concesionării sau închirierii de servicii publice, asupra participării la societăţi 
economice şi comerciale. 

În aceeaşi categorie de atribuţii putem încadra şi asigurarea realizării 
programelor de organizare şi dezvoltare urbanistică a localităţilor, amenajarea 
teritoriilor acestora. asigurarea bunei funcţionări a serviciilor de gospodărire 
comunală (transport local ş.a.). 

Consiliile au împuterniciri largi în asigurarea condiţiilor optime necesare 
funcţionării instituţiilor locale de învăţămînt, sanitare, de cultură şi de tineret, 
precum şi petrecerii timpului liber al cetăţenilor. 

Consiliile locale exercită şi adoptă măsurile respective pentru asigurarea ordinii 
publice, respectarea drepturilor şi libertăților fundamentale ale cetăţenilor. 

La ultima categorie de atribuţii pot fi numite: conferirea persoanelor fizice 
autohtone sau străine merituoase titlul de cetăţean al satului, comunei, oraşului, 
municipiului sau raionului, stabilirea legăturilor de colaborare, cooperare şi de 
înfrățire cu localităţi din străinătate ş.a. 

Atribuţiile menţionate mai sus sînt soluționate de către consilii în cadrul 
şedinţelor. Consiliul se întruneşte în şedinţă ordinară trimestrial şi este convocat de 
primar, de preşedintele comitetului executiv raional, de primăria satului (comunei) 
oraşului (municipiului), de comitetul executiv raional. 

În exercitarea atribuţiilor sale consiliul adoptă decizii. 

b) Atribuţiile primăriei, ale comitetului executiv raional. 

Primăria, comitetul executiv raional soluţionează diverse probleme de interes 
local, cu excepţia celor care ţin de competenţa exclusivă a consiliului. Astfel, ele: 

- iau măsuri pentru executarea legilor şi Hotărîrilor Parlamentului, decretelor 
Preşedintelui Republicii, hotărîrilor şi dispoziţiilor Guvernului, deciziilor consiliului 
în a cărui subordine se află; 

- gestionează veniturile la bugetul satului (comunei), oraşului (municipiului), 
raionului şi stabileşte destinaţia cheltuielilor de la acest buget; 

- verifică, din oficiu sau la cerere, încasarea şi cheltuirea mijloacelor de la 
bugetul local şi comunică consiliului situaţia constatată; 

- administrează patrimoniul public; 

- asigură realizarea lucrărilor publice de amenajare a teritoriului în sat (comună), 
oraş (municipiu), raion, asigură întreţinerea drumurilor publice etc. 

În exercitarea atribuţiilor, primăria, comitetul executiv raional emit decizii cu 
votul majorităţi membrilor. În cazul parităţii de voturi, cel al primarului, al 
preşedintelui comitetului executiv raional este decisiv. 

c) Atribuţiile primarului satului (comunei), oraşului (municipiului) şi 
preşedintelui comitetului executiv raional. 

Primarul satului (comunei), oraşului (municipiului), preşedintele comitetului 
executiv raional sînt conducători ai autorităţilor administraţiei publice locale. 

Primarul satului (comunei), oraşului (municipiului) este şi consilier al consiliului 
respectiv. 

Primarul, preşedintele comitetului executiv raional îndeplineşte următoarele 
atribuţii principale: 

- asigură respectarea drepturilor şi libertăţilor fundamentale ale cetăţenilor; 

- exercită funcția de ordonator principal de credite; 

- legalizează semnăturile şi confirmă autenticitatea copiilor cu actele originale; 

- verifică, din oficiu sau la cerere, încasarea şi cheltuirea mijloacelor de la 
bugetul local şi comunică consiliului, primăriei, comitetului executiv raional situaţia 
constatată; 

- semnează actele şi contractele încheiate în numele satului (comunei), oraşului 
(municipiului), raionului; 

- încheie şi reziliază contractele de muncă ale funcţionărilor din aparatul 
primăriei, comitetului executiv raional; 

- acordă ajutor poliţiei de stat, îndrumă activitatea poliţiei municipale, 
coordonează activitatea lor cu cea a organelor de stat şi obşteşti pentru prevenirea 
delictelor, menţinerea ordinii şi securităţi publice, ocrotirea drepturilor cetăţenilor. 

Ei, de asemenea, îndeplinesc şi alte atribuţii ce nu ţin de competenţa exclusivă 
a consiliilor, a primarilor sau comitetelor executive raionale. 

III. DREPTUL ADMINISTRATIV -7 


CAPITOLUL I 
NOŢIUNEA DREPTULUI ADMINISTRATIV 


$1. Consideraţii generale 


Cuvîntul administraţie îşi are originea în limba latină şi este format din 
prepoziţia ad” cu sensul “către” şi "minister” cu sensul ”servitor”, "supus mai 
mic”. De aici cuvîntul administer apare cu semnificaţia de ajutor al cuiva, executant, 
activitate subordonată, sub comandă. 

Reieşind din sensul strict etimologic, s-a ajuns la o primă semnificaţie a noţiunii 
de “administrație” — serviciul celui supus, activitate subordonată, executată la 
comandă. Această semnificaţie din limba latină s-a extins în toate limbile moderne. 

Dacă la început noţiunea administraţie” semnifica acţiunea cuiva de a servi pe 
cineva, mai tîrziu, ea a început să fie folosită pentru a indica orice fel de activitate 
pe care o îndeplinim la ordinul cuiva. Ca şi orice activitate, activitatea desfăşurată 
în sfera de administraţie la o etapă anumită a dezvoltării sociale a început să fie 
reglementată de norme juridice. 

Susţinînd această linie de idei, putem afirma că dreptul administrativ, ca 
ansamblu de norme, apare, practic, odată cu statul, pe cînd ştiinţa dreptului 
administrativ, inclusiv noţiunea de drept administrativ, s-a conturat abia la sfîrşitul 
secolului XIX, cînd a avut loc separarea administrativului de constituţional. 

Dreptul administrativ foarte des este numit dreptul de guvernare. Obiectul de 
reglementare a dreptului administrativ îl constituie relaţiile sociale, care se formează 
în sfera guvernării de stat şi reprezintă unul din tipurile activităţii de stat. 

Guvernarea de stat este activitatea organizatorică de conducere operativă a 
economiei naţionale, construcţie social-culturală şi administrativ-politică, îndreptată 
la realizarea funcţiilor statului. Guvernarea ca formă de activitate executivă şi de 
dispoziţie a statului este înfăptuită de un sistem de organe speciale — organele 
administraţiei publice. 

Guvernarea publică se caracterizează prin următoarele particularităţi specifice: 

a) subiectele ei principale sînt organele administraţiei publice care se mai 
numesc organe executive şi de dispoziţie; 

b) conţinutul ei îl alcătuieşte activitatea organizatorico-autoritară a organelor de 
stat, care este exprimată prin influenţa complexă a dezvoltării societăţii; 

c) ea este înfăptuită în formă de activitate executivă şi de dispoziţie a statului. 
Fiind unică prin esenţa sa, această activitate cuprinde executarea altor funcţii, între 
care şi editarea actelor normative ce au forţă juridică şi sînt obligatorii pentru a fi 

executate; 

d) principala ei destinaţie este conducerea zilnică şi nemijlocită a tuturor 
ramurilor şi sferelor economiei naţionale, construcţiei social-culturale şi 
administrativ-politice; 

e) ea este normativă, supusă legilor şi se înfăptuieşte în baza şi întru executarea 
legilor. Statul stabileşte un sistem de măsuri juridice, îndreptate la preîntîmpinarea 
şi reprimarea încălcărilor de lege şi lichidarea consecinţelor lor. 

Sintetizînd cele expuse anterior, dreptul administrativ poate fi definit ca o 
ramură a dreptului public care reglementează relaţiile sociale ce iau naştere în cadrul 
activităţii executive, desfăşurate de organele administraţiei publice. 

Noţiunea "drept administrativ” poate fi utilizată şi în sens de ramură a ştiinţelor 
juridice. 

Ştiinţa dreptului administrativ ca ştiinţă juridică semnifică un sistem de 
cunoştinţe exprimate în principii, definiţii şi teorii privitor la dreptul administrativ 
ca ramură de drept. 

Ştiinţa dreptului administrativ studiază normele de drept administrativ şi relaţiile 
reglementate de ele în procesul de apariţie şi evoluţie istorică a lor, în cadrul 
actualelor transformări în sfera relaţiilor politice, economice şi sociale. Ramura de 
drept administrativ din Republica Moldova a suferit transformări esenţiale. Astfel, 
au fost modificate unele principii, cum ar fi trecerea de la principiul centralismului 
democratic la principiul descentralizării şi autonomiei locale, de la iresponsabilitatea 
statului şi organelor sale la obligativitatea reparării drepturilor cetăţenilor încălcate 
prin acţiuni abuzive ale organelor administraţiei publice (de stat). 


$2. Izvoarele dreptului administrativ 


Teoria generală a dreptului analizează, de regulă, două categorii de izvoare: 
izvoare materiale şi izvoare formale (formele juridice de exprimare a voinţei 
deţinătorilor puterii de stat). În doctrina naţională a dreptului s-a încetățenit practica 
analitică, pentru o ramură sau alta, doar a izvoarelor formale. 

Doctrina juridică occidentală a dreptului a divizat izvoarele dreptului 
administrativ în izvoare nescrise, incluzînd în prima categorie Constituţia, legile, 
decretele etc., iar în categoria a doua practica judiciară. 

În Republica Moldova sînt recunoscute doar izvoarele scrise ale dreptului 
administrativ care sînt: 

1. Constituţia Republicii Moldova. Constituţia cuprinde dispoziţii fundamentale 
care reglementează organizarea şi funcţionarea organelor administraţiei publice. 
Astfel, Constituţia Republicii Moldova cuprinde norme constituţionale consacrate 
instituţiei Preşedintelui Republicii Moldova, Guvernului Republicii Moldova, 
organelor administraţiei publice locale. 

2. Legile adoptate de Parlamentul Republicii Moldova care reglementează 
relaţiile sociale în domeniul administraţiei de stat. Legea cu privire la Guvern, Legea 
privind administraţia publică locală, Codul cu privire la contravenţiile administra- 
tive etc. 

3. Decretele Preşedintelui Republicii Moldova. 
4. Hotărîrile şi dispoziţiile Guvernului Republicii Moldova. 
5. Deciziile şi dispoziţiile organelor administraţiei publice locale. 


$3. Normele de drept administrativ 


Normele de drept administrativ reprezintă o varietate a normelor juridice elabo- 
rate şi adoptate de stat în scopul reglementării relaţiilor sociale din sfera 
administraţiei de stat a căror realizare este asigurată de forţa de constrîngere a 
statului. Astfel, normele de drept administrativ reglementează ordinea formării şi 
reorganizării verigilor mecanismului administraţiei publice, structura internă, 
sarcinile, funcţiile şi competenţa organelor administraţiei publice, statutul juridic al 
funcţionarilor de stat, împuternicirile şi răspunderea lor, ordinea, metodele şi 
tormele de activitate a organelor administraţiei de stat; statutul juridic al cetăţenilor 
în domeniul administraţiei publice, incluzînd apărarea drepturilor cetăţenilor şi 
obligaţiile faţă de ei ale organelor administraţiei publice, precum şi funcţiile acestor 
organe pentru asigurarea îndeplinirii de către cetăţeni a obligaţiilor lor faţă de 
societate. 

Ca şi orice norme juridice, normele de drept administrativ sînt constituite din 
cele trei elemente tradiţionale: ipoteza, dispoziţia şi sancţiunea. 

Ipoteza normei de drept administrativ prevede împrejurările, condiţiile în care 
se aplică subiectele la care se referă dispoziţia. 

Dispoziţia normei de drept administrativ este categorică, imperativă, deoarece 
relaţiile sociale care constituie obiectul reglementării dreptului administrativ se 
desfăşoară în procesul de realizare a puterii de stat. 

După caracterul dispoziţiei normelor de drept administrativ ultimele pot fi 
structurate în trei categorii: 

a) onerative (obligatorii) — ele ordonă (prescriu) celor cărora sînt adresate să 
săvîrşească anumite acţiuni (de exemplu, normele care obligă cetăţenii să-şi facă 
viza de reşedinţă la locul de trai); 

b) prohibitive (interdictorii) — stabilesc o interdicţie asupra unor acţiuni sau 
altora (de exemplu, normele care interzic traversarea străzii în locuri neprevăzute 
pentru aceasta); 

c) permisive — normele care dau posibilitate subiectelor cărora sînt adresate să 
săvîrşească anumite acţiuni, care sînt prevăzute de această normă (de exemplu, 
competenţa organelor, persoanelor cu funcţii de răspundere împuternicite să 
examineze cazurile cu privire la contravenţiile administrative). 

Sancţiunea normei de drept administrativ prevede urmările juridice care survin 
în caz de nerespectare a normei. 

În ştiinţa dreptului administrativ sînt identificate următoarele tipuri de sancţiuni 
administrative: 

a) sancţiuni administrativ-disciplinare (de exemplu, destituirea din funcţie); 

b) sancţiuni administrativ-convenţionale (avertismentul, amenda, arestul 
administrativ etc.); 

c) sancţiuni care prevăd acţiuni de executare silită, imobilizarea sau reținerea 
unei persoane de către lucrătorii poliţiei. 

În literatura de specialitate se propune o clasificare a normelor de drept 
administrativ avînd drept criterii sectorul de activitate. Astfel se disting: 

a) norme care reglementează înfiinţarea, organizarea şi desfiinţarea organelor 
administraţiei publice; 

b) norme care reglementează competenţa organelor administraţiei publice (în 
această categorie de norme sînt incluse normele administrative, care reglementează 
atribuţiile organelor administraţiei publice, norme care prevăd responsabilitatea 
organelor: precum şi unele norme care reglementează responsabilitatea 
funcționarilor de stat); 

c} norme administrative care reglementează drepturile şi obligaţiile persoanelor 
fizice sau organizaţiilor obşteşti în raporturile lor de drept administrativ cu organele 
administraţiei publice; 

e) norme administrative care stabilesc răspunderea administrativă a persoanelor 
fizice şi juridice. 


$4. Raporturile de drept administrativ 


Raporturile de drept administrativ sînt o categorie distinctă de relaţii sociale 
reglementate de normele de drept administrativ. Conţinutul acestor relaţii îl 
alcătuiesc drepturile şi obligaţiile participanţilor la ele (subiectelor) în domeniul 
administraţiei publice. Subiectele raporturilor juridice administrative sînt: organele 
administraţiei publice. întreprinderile. instituţiile şi organizaţiile; funcţionarii de stat; 
organizaţiile obşteşti şi reprezentanţii lor; cetăţenii. Temei pentru apariţia, 
schimbarea şi încetarea acestor relaţii sînt faptele juridice, iar obiectul lor este 
activitatea, comportarea oamenilor, determinată de normele de drept administrativ. 

Diversitatea relaţiilor sociale reglementate de normele de drept administrativ 
determină şi diversitatea raporturilor de drept administrativ. 

Pluralitatea raporturilor de drept administrativ face posibilă diferențierea a două 
categorii de raporturi: 

a) de subordonare (raporturi pe verticală); 

b) de colaborare (raporturi pe orizontală). 

Raporturile de subordonare sînt raporturi de drept administrativ care apar între 
o autoritate a administraţiei publice, pe de o parte, şi alt subiect de drept, pe de altă 
parte (un alt organ de stat, o persoană juridică sau o persoană fizică), raporturi în 
care primul subiect impune comportamentul celuilalt subiect. 

În raporturile de colaborare subiectele participante sînt pe principiu de egalitate, 
chiar dacă unul este autoritate a administraţiei publice. 

Raporturile de drept administrativ de subordonare au următoarele trăsături 
specifice: 

- sînt raporturi de subordonare a unui subiect față de celălalt sau, mai exact, 
subiectul care este purtător al autorităţii de stat are o poziţie supraordinară; 

- apariţia şi realizarea raporturilor de subordonare sînt determinate de voinţa 

legislatorului sau de voinţa unilaterală a subiectului supraordonat; 

- realizarea raportului de subordonare constituie o obligaţiune juridică pentru 
subiectul supraordonat. 

Raporturile de colaborare au următoarele trăsături speciale: 

- sînt raporturi în care subiectul purtător al autorităţii de stat colaborează de pe 
poziţie egală, în condiţiile prevăzute de lege, cu celălalt subiect al raportului 
administrativ (care poate fi sau nu purtător al autorităţii de stat la realizarea 
administraţiei de stat); 

- apariţia şi realizarea lor sînt determinate de manitestarea voinţei ambelor 
subiecte; 

- condiţiile manifestării voinţei ambelor subiecte sînt prevăzute de lege. 

Luînd în consideraţie că la etapa actuală o mare parte din normele de drept 
administrativ se realizează prin aplicarea constrîngerii de stat, putem menţiona şi 
existenţa unor raporturi juridice de conflict. Raporturile juridice de conflict 
(raporturi contravenţionale) constituie un cadru distinct de raporturi cu trăsături 
asemănătoare raporturilor de subordonare. 


CAPITOLUL II 
ORGANELE ADMINISTRAŢIEI PUBLICE 


$1. Noţiunea şi caracteristica organelor administraţiei publice 


Încă din momentul separării oamenilor de formele de asociere primitivă şi pe 
tot parcursul dezvoltării societăţii umane pînă în prezent are loc colaborarea 
diferitelor comunităţi sociale în dependenţă de nivelul de dezvoltare al societăţii. 
Dar această colaborare necesită dirijare, coordonare. În perioada prestatală 
activitatea în comun a oamenilor era dirijată de către conducătorii de triburi, pinţi, 
ca mai apoi să fie desăvîrşită şi perfecționată. 

Numai apariţia statului a determinat naşterea unui mecanism de administrare 
bine conturat. Adică apariţia statului a condiţionat formarea unui şir de organe, 
dotate cu putere de stat prin intermediul cărora statul dirijează relaţiile sociale. 

La etapa contemporană dirijarea societăţii se realizează conform teoriei separării 
puterilor, fenomen prin care activitatea administraţiei este separată de cea legislativă 
şi judecătorească. 

Activitatea administrativă se realizează prin intermediul unor organe de stat, 
numite organe ale administraţiei publice. 

Fiecare organ al administraţiei publice reprezintă o organizaţie, un colectiv de 
persoane investite cu atribuţii speciale conferite de stat, cu scopul de a realiza 
activitatea de administrare în stat. 

Organele administraţiei publice au aceleaşi împuterniciri. Practic ele se 
realizează prin emiterea în numele statului a actelor normative obligatori. iar 
asigurarea îndeplinirii lor se face prin folosirea în numele statului a măsurilor de 
educaţie, convingere şi stimulare, prin înfăptuirea controlului asupra îndeplinirii 

cerinţelor ce survin din actele normative, prin apărarea acestor acte de valori, luînd 
diferite măsuri de constrîngere. f 

Organele administraţiei publice ca şi alte organe de stat au structura ce determină 
obiectul conducerii şi împuternicirilor proprii. Competența organelor administraţiei 
publice este consfinţită în Constituţia Republicii Moldova şi regulamentele generale 
şi individuale ale organelor administraţiei publice. Ea se determină şi în alte izvoare 
de drept administrativ cum este Legea cu privire la Guvern, Legea cu privire la 
administraţia publică locală, Codul cu privire la contravenţiile administrative. 

Totodată, organele administraţiei publice se deosebesc de alte organe ale puterii 
de stat prin caracterul executiv al activităţi lor, care constă în realizarea prevederilor 
actelor normative udoptate de stat, organizarea îndeplinirii lor de către 
întreprinderile, organizaţiile subordonate. Ele rezolvă diferite chestiuni care apar în 
activitatea zilnică în procesul de realizare a legilor emise de stat. Reieşind din cele 
spuse mai sus, organele administraţiei publice sînt un aparat executiv, subordonat 
organelor reprezentative ale poporului. 

Deci, organul administraţiei publice reprezintă în sine o verigă a aparatului de 
stat, care este chemată să înfăptuiască, în numele statului, prin structurile 
subordonate lui şi în limita competenţei lui, conducerea în sfera administraţiei 
publice. 

Pentru realizarea activităţii executive şi de dispoziţie, organele administraţiei 
publice sînt cuprinse într-un sistem organizat, denumit sistemul organelor 
administraţiei publice. 

Acest sistem reprezintă totalitatea organelor prin intermediul cărora se realizează 
administraţia de stat, legate prin relaţii interdependente în scopul asigurării unităţii 
executării legislaţiei Republicii Moldova. 

Integrarea organelor administraţiei publice într-un sistem unitar se realizează 
prin mai multe tipuri de raporturi juridice de drept administrativ: 

1) Raporturile de subordonare — ierarhică. Prin aceste raporturi este asigurată 
unitatea de acţiune prin controlul activităţii organelor subordonate. 

2) Raporturile de participare — acestea apar în activitatea organelor 
administraţiei publice la organizarea şi funcţionarea administraţiei de stat. 

3) Realizării în comun a sarcinilor ce le revin. 

În cadrul statului administrarea publică este realizată prin intermediul mai 
multor organe ale administraţiei, diverse după structură, modul de instituire, 
competenţă etc. Diversitatea organelor administraţiei publice impune clasificarea 
acestora conform următoarelor criterii: 

1. După activitatea administrativ-teritorială şi în dependenţă de dimensiunile de 
activitate, organele administraţiei publice se împart în: 

a) Centrale. Organele din această categorie îşi exercită jurisdicţia pe tot teritoriul 
statului. În Republica Moldova organe ale administraţiei centrale sînt: Preşedintele 
Republicii Moldova, Guvernul Republicii Moldova, ministerele şi departamentele. 

b) Locale. Sînt organele administraţiei publice, activitatea cărora se realizează 
în cadrul unităţilor administrativ-teritoriale. Organe ale administraţiei locale sînt: 

Consiliile locale, comitetele executive raionale, primăriile orăşeneşti (municipale) 
şi săteşti (comunale). 

2. În dependenţă de modul de instituire, diferenţiem: 

a) organe formate de organele reprezentative ale statului (Guvernului Republicii 
Moldova. ministerelor şi departamentelor). 

b) organe formate de înseşi organele administraţiei de stat (direcţiile, secţiile din 
cadrul ministerelor). 

c) Elective. Acestea sînt organele alese nemijlocit de corpul electoral prin vot 
universal, direct, secret şi liber exprimat. Astfel, Preşedintele Republicii Moldova 
se alege prin vot universal. direct, secret şi liber exprimat. În acelaşi mod se aleg 
consiliile locale şi primarii oraşelor şi satelor. 

3. În dependenţă de caracterul competenţei. În dependenţă de competenţa de 
exerciţiu a organelor administraţiei publice în Republica Moldova sînt: 

a) Organe de competenţă generală. La ele se atribuie acele organe care execută 
conducerea tuturor domeniilor de activitate administrativă (Preşedintele Republicii 
Moldova, Guvernul Republicii Moldova). 

b) Organe de competenţă specială. 


CAPITOLUL III 
RĂSPUNDEREA ADMINISTRATIVĂ 


$1. Răspunderea administrativă — modalitate a răspunderii juridice 


Răspunderea administrativă este o formă a răspunderii juridice conform căreia 
pentru săvîrşirea unei contravenţii administrative se aplică sancţiuni de reprimare 
a contraventului. 

Particularităţile specifice ale răspunderii administrative sînt: 

1) Survine numai pentru o contravenţie administrativă, comisă de o persoană 
fizică responsabilă, care a atins o anumită vîrstă; 

2) Acest tip de răspundere este prevăzut de normele dreptului administrativ, care 
se conţin în izvoarele ramurii de drept administrativ; 

3) Există o singură grupă specială de organe (persoane oficiale), împuternicite 
să examineze cazurile cu privire la contravenţiile administrative; 

4) Pentru săvîrşirea contravenţiilor administrative sînt prevăzute sancţiuni ad- 
ministrative concrete; 

5) Procedura de aplicare a sancţiunilor administrative este simplă şi operativă. 

La răspundere administrativă pot fi trase persoanele care pînă în momentul 
comiterii contravenţiei au atins vîrsta de 16 ani. Faţă de persoanele în vîrstă de la 
16 ani pînă la 18, care au comis contravenţii administrative, se aplică măsurile 
prevăzute de Regulamentul comisiilor pentru minori, aprobat de Prezidiul 
Parlamentului Republicii Moldova şi de alte acte legislative ale Republicii Moldova. 

Persoanele cu funcţii de răspundere pot fi trase la răspundere administrativă 
pentru contravenţii administrative, legate de nerespectarea regulilor stabilite în sfera 


167 


menţionării ordinii de administraţie, a ordinii publice şi de stat, ocrotirii naturii, 
sănătăţii populaţiei şi de nerespectarea altor reguli, asigurarea îndeplinirii cărora 
intră în îndatoririle lor de serviciu. Militarii şi supuşii serviciului militar, chemaţi 
la concentrare, precum şi persoanele din efectivul de trupă şi din personalul de 
comandă al organelor afacerilor interne poartă răspundere de contravenţiile admin- 
istrative contorm regulamentelor disciplinare. Faţă de aceste persoane nu pot fi 
aplicate amenda, munca corecțională şi arestul administrativ. 

Cetățenii străini şi persoanele fără cetăţenie, care se află pe teritoriul Republicii 
Moldova, pot fi traşi la răspundere administrativă conform dispoziţiilor generale la 
fel ca şi cetăţenii Republicii Moldova. Problema referitoare la răspunderea pentru 
contravenţiile administrative comise pe teritoriul Republicii Moldova de către unii 
cetăţeni străini, se rezolvă conform normelor dreptului internaţional. 

Nu poate fi trasă la răspundere administrativă persoana, care. deşi a săvîrşit o 
contravenţie administrativă prevăzută de legislaţia în vigoare, a acţionat în stare de 
extremă necesitate sau de legitimă apărare. De asemenea, nu urmează a fi trasă la 
răspundere administrativă persoana care în timpul comiterii acţiunii sau a 
infracțiunii ilicite se afla în stare de iresponsabilitate, adică nu putea să-şi dea seama 
de acţiunile sale sau să le conducă, din cauza unei boli psihice cronice, unei tulburări 
temporare a activităţii psihice, debilitate mintală sau a unei alte stări psihologice. 

Persoana care a comis o contravenţie administrativă este absolvită de răspundere 
administrativă, iar materialele se transmit spre examinare organizaţiilor obşteşti sau 
colectivului de muncă, dacă, ţinîndu-se cont de caracterul contravenţiei comise şi 
de persoana contravenientului, este raţional că faţă de ea să se aplice o măsură de 
influențare obştească. În cazul cînd contravenţia administrativă este neînsemnată, 
organul (persoana cu funcţie de răspundere) împuternicit să rezolve cazul poate 
să-l elibereze pe contravenient de răspundere administrativă şi să se limiteze la 
observaţie verbală. : 


$2. Contravenţiile administrative 


Contravenţie administrativă se consideră acţiunea sau inacţiunea ilegală, 
culpabilă (premeditată sau imprudentă), ce atentează la ordinea de stat sau publică, 
la proprietatea de stat şi privată, la drepturile şi libertăţile cetăţenilor, la modul 
stabilit de administrare pentru care legislaţia prevede răspunderea administrativă. 
legalitatea contravenţiei administrative se exprimă prin aceea că este o faptă 
interzisă de legislaţia administrativă. 

Contravenţia administrativă întotdeauna atentează la ordinea publică şi de stat, 
proprietatea privată de stat, drepturile şi libertăţile cetăţenilor, modul stabilit de 
administrare. Însă fiecare din elementele obiectului sus-numit este un grup 
determinat de relaţii sociale în sfera administraţiei de stat, reglementate de normele 
de drept administrativ, de normele dreptului civil, de muncă, funciar etc. Încălcarea 
prevederilor acestor norme este definită contravenţie administrativă şi cauzează 
daună relaţiilor sociale din diferite domenii ale administraţiei de stat, Obiectele 
contravenţiilor administrative sînt determinate de "Codul Republicii Moldova cu 

privire la contravenţiile administrative”, care grupează după obiectul de gen 
contravenţiile administrative: 

- în domeniul protecţiei muncii şi ocrotirii sănătăţii în rîndurile populaţiei; 

- contravenţiile ce atentează la proprietatea de stat, privată şi colectivă; 

- din domeniul ocrotirii mediului natural înconjurător, a monumentelor de istorie 
şi cultură; 

- din domeniul industriei, folosirii energiei termice şi electrice; 

- din domeniul agriculturii şi sanitaro-veterinară; 

- din domeniul transportului, gospodăriei rutiere şi al telecomunicaţiilor; 

- din domeniul gospodăriei comunale, de locuinţe şi cel de amenajare; 

- din domeniul comerţului, finanţelor şi industriei meşteşugurilor; 

- contravenţiile administrative ce atentează la ordinea publică; 

- contravenţiile administrative ce atentează la modul stabilit de administrare. 

Contravenţia administrativă poate fi săvirşită prin acţiune sau inacţiune. 
Indiferent de forma săvîrşirii în toate cazurile este vorba de fapte ilicite (ilegale). 

Un alt aspect al contravenţiei administrative este săvîrşirea ei prin vinovăţie 
(culpă). Luînd în consideraţie atitudinea psihică a persoanei faţă de acţiunile sale, 
contravenţia poate fi săvîrşită cu intenţie sau din imprudenţă. 

Contravenţia administrativă se consideră că a fost comisă intenţionat, dacă 
persoana care u comis-o îşi dădea seama de caracterul ilicit al acţiunii sau al 
inacţiunii sale, a prevăzut urmările ei dăunătoare şi le-a dorit sau admitea în mod 
conştient survenirea acestor urmări. Contravenţia administrativă se consideră că a 
fost comisă din imprudenţă, dacă persoana care a comis-o a prevăzut posibilitatea 
survenirii urmărilor dăunătoare ale acţiunilor sau ale inacţiunilor sale, dar consideră 
în mod nechibzuit, uşuratic că ele puteau fi evitate sau n-a prevăzut posibilitatea 
survenirii unor asemenea urmări, deşi trebuia şi putea să le prevadă. 


$3. Sancţiunile administrative 


În caz de săvîrşire a contravenţiilor administrative, legislaţia Republicii Moldova 
prevede aplicarea sancţiunilor administrative. Sancţiunea administrativă este o 
măsură de răspundere şi se aplică în scopul educării persoanei care a comis o 
contravenţie administrativă, în spiritul respectării legilor Republicii Moldova, a 
regulilor de convieţuire, precum şi în scopul de a preveni comiterea unei noi 
contravenţii de către contravenientul însuşi, cît şi de alte persoane. 

Legislaţia Republicii Moldova prevede anumite reguli de aplicare a sancţiunilor 
administrative. 

Sancţiunea pentru contravenţia administrativă se aplică în limitele stabilite de 
actul normativ care prevede răspunderea pentru contravenţia comisă, în strictă 
conformitate cu Codul Republicii Moldova cu privire la contravenţiile administra- 
tive şi cu alte acte cu privire la responsabilitatea pentru comiterea contravenţiilor 
administrative. La aplicarea sancţiunii se ţine cont de caracterul contravenţiei 
comise, de persoana contravenientului, de gradul vinovăţiei lui, de starea materială, 
de circumstanţele ce atenuează sau agravează răspunderea. 

Sancţiunea administrativă poate fi aplicată nu mai tîrziu de două luni de la comiterea 
contravenţiei, iar în cazul contravenţiei continue — nu mai tîrziu de două luni de la | 
descoperirea ei. Dacă persoana supusă unei sancţiuni administrative n-a comis în decurs 
de un an după executarea sancţiunii o nouă contravenţie administrativă, se consideră că 
această persoană n-a fost supusă sancţiunii administrative. 

Sancţiunile administrative pot fi principale şi complimentare. Ridicarea contra 
echivalent şi confiscarea obiectelor pot fi aplicate atît ca sancţiuni administrative 
principale, precum şi complimentare: celelalte sancţiuni administrative pot fi 
aplicate numai ca sancţiuni administrative principale. Pentru o contravenţie 
administrativă poate fi aplicată sancţiunea administrativă principală, fie sancţiunile 
administrative principale şi complementare. Arestul administrativ şi munca 
corecțională pot fi aplicate numai de către organul judiciar. 

Codul Republici Moldova cu privire la contravenţiile administrative prevede 
aplicarea următoarelor sancţiuni administrative: 

a) avertismentul; b) amenda; c) ridicarea contra echivalent a obiectului care a 
constituit instrumentul comiterii sau obiectivul nemijlocit al contravenţiei admin- 
istrative; d) privarea de dreptul special acordat cetăţeanului respectiv (de dreptul de 
a conduce mijloace de transport, de dreptul la vînătoare); e) confiscarea obiectului 
care a constituit instrumentul comiterii sau obiectivul nemijlocit al contravenţiei 
administrative; f) munca corecțională; g) arestul administrativ. 

Prin actele legislative ale Republicii Moldova pot fi stabilite şi alte feluri de 
sancţiuni administrative, în afară de cele prevăzute în cod, conform principiilor şi 
dispoziţiilor generale din legislaţia Republicii Moldova. 

Legislaţia Republicii Moldova poate prevedea expulzarea administrativă de pe 
teritoriul Republicii Moldova a cetăţenilor străini şi a apatrizilor care încalcă ordinea 
de drept sau comit contravenţii administrative. 

a) Avertismentul este o măsură de constrîngere cu caracter educativ, ce se 
exprimă în aprecierea oficială negativă a purtării conravenientului din partea 
organului de stat, funcţionarului de stat. Avertismentul este cea mai blîndă sancţiune 
administrativă. 

b) Amenda este cea mai răspîndită măsură de constrîngere. Ea se aplică numai 
ca sancţiune principală. Conform legislaţiei Republicii Moldova au fost stabiliţi 
indicii maximi de amendă administrativă: 

- pentru cetăţeni — pînă la 25 de salarii minime; — pentru persoane cu funcţii 
de răspundere — 75 de salarii minime stabilite de legislaţie la momentul comiterii 
infracţiunii. 

c) Ridicarea contra echivalent a obiectului care a constituit instrumentul 
comiterii sau obiectivul nemijlocit al contravenţiei administrative. Această sancţiune 
administrativă constă în ridicarea forțată şi realizarea ulterioară a obiectului 
contravenientului ce a constituit instrumentul comiterii sau obiectul nemijlocit al 
contravenţiei administrative, cu restituirea sumei obţinute după reținerea 
cheltuielilor pentru realizarea obiectului ridicat fostului proprietar. 

d) Privarea de dreptul special acordat cetăţeanului respectiv (dreptul de a 

conduce mijloace de transport, dreptul la vînătoare). Această sancţiune se aplică pe 
un termen de pînă la trei ani pentru încălcarea gravă sau sistematică a modului de 
folosire a acestui drept. Privarea de dreptul de a conduce mijloace de transport nu 
poate fi aplicată faţă de persoanele care se folosesc de aceste mijloace in legătură 
cu invaliditatea, cu excepţia cazurilor cînd conduc mijloace de transport în stare de 
ebrietate. Privarea de dreptul la vînătoare nu se poate aplica faţă de persoanele, 
pentru care vînătoarea este unica sursă de existenţă. 

e) Confiscarea obiectului care a constituit obiectul comiterii sau obiectul 
nemijlocit al contravenţiei administrative. Confiscarea obiectului constă în 
transformarea silită şi în mod gratuit a acestui obiect în proprietate a statului. Poate 
fi confiscat numai obiectul care se află în proprietate personală a contravenientului. 
Confiscarea administrativă include numai obiectele fixate în lege care aparţin 
contravenientului şi nu întreaga avere, după cum este prevăzut de legislaţia penală. 
Se confiscă, de regulă, în mod administrativ armele de la persoanele care încalcă 
regulile de vînătoare, obiecte de contrabandă etc. 

f) Munca corecțională este o măsură care prevede corijarea contravenientului 
prin muncă. Ea se aplică pe un termen de pînă la două luni, urmînd să fie executată 
la locul permanent de muncă al persoanei care a comis o contravenţie 
administrativă, cu reținerea de pînă la 20% din salariu în bugetul statului. 

g) Arestul administrativ este cea mai severă sancţiune. Se aplică pentru 
contravenţii ce aduc un prejudiciu însemnat. Ea presupune limitarea temporară a 
libertăţii contravenientului pe un termen de la trei pînă la treizeci de zile cu atragerea 
la lucrări fizice. Arestul administrativ nu poate fi aplicat faţă de: femeile gravide, 
femeile care au copii în vîrstă de pînă la 12 ani, colaboratorii de poliţie, militarii, 
persoanele care n-au atins vîrsta de 18 ani, invalizii de prima şi a doua grupă. 


$4. Organele împuternicite să examineze cazurile cu privire la 
contravenţiile administrative 


Conform legislaţiei în vigoare cazurile cu privire la contravenţiile administra- 
tive în ţara noastră sînt examinate de: 

1) Comisiile administrative de pe lîngă organele executive ale autoadministrării 
locale; 

2) Judecătorii; 

3) Organele de interne; 

4) Organele departamentelor, inspectoratelor de stat si alte organe sau persoane 
cu funcţii de răspundere împuternicite pentru aceasta. 

1) Comisiile administrative se formează de către comitetele executive raionale 
şi primăriile oraşelor în componenţa preşedintelui, vicepreşedintelui, secretarului 
responsabil şi a 4 — 10 membri. Activitatea comisiilor administrative este 
reglementată de Regulamentul comisiilor administrative. 

Comisiile administrative examinează cazurile cu privire la contravenţiile admin- 
istrative, cu excepţia cazurilor atribuite conform Codului Republicii Moldova cu 
privire la contravenţiile administrative în competenţa altor organe (persoane cu 

funcţii de răspundere). 

2) Judecătoriile raionale (orăşeneşti) examinează majoritatea cazurilor cu privire 
la contravenţiile administrative. Astfel, judecătoriile examinează cazurile de 
încălcare a legislaţiei funciare, de încălcare a regulilor de evidenţă, păstrare şi 
aplicare a substanţelor radioactive, biologice, chimice, de încălcare a legislaţiei 
muncii şi a regulilor de protecţie a muncii, de consumare a substanţelor narcotice 
fără prescripţia medicului, de încălcare a drepturilor de proprietate asupra terenului, 
de sustragere în proporţii mici, de dare în exploatare şi utilizare a obiectivelor cu 
încălcarea normelor şi cerinţelor de protecţie a mediului înconjurător, de nimicire 
a animalelor înregistrate în Cartea Roşie, de huliganism nu prea grav, de consum 
de băuturi spirtoase în locuri publice şi apariţia în stare de ebrietate în locuri publice, 
de aducere a minorului în stare de ebrietate, de chemare premeditat falsă a serviciilor 
speciale etc. 

3) Organele de interne examinează cazurile cu privire la contravenţiile admin- 
istrative prevăzute de art. 210 al Codului Republicii Moldova cu privire la 
contravenţiile administrative, printre care: de încălcare a regulilor de securitate a 
circulaţiei în transportul feroviar şi a regulilor de folosire a mijloacelor de transport 
feroviar, de încălcare a regulilor de transportare în transportul aerian a substanţelor 
şi obiectelor periculoase, de încălcare de către conducătorii mijloacelor de transport 
a regulilor de exploatare a mijloacelor de transport, de încălcare a regulilor de 
circulaţie de către conducătorii mijloacelor de transport auto ş.a. 

Sînt în drept să examineze cazurile cu privire la contravenţiile administrative 
şi să aplice sancţiuni administrative în numele organelor de interne comisarii sau 
locţiitorii comisarilor secţiilor de poliţie, şefii sectoarelor de poliţie, şefii sau 
locţiitorii şefilor secțiilor de linie ale afacerilor interne în transport, colaboratorii 
Inspectoratului auto de stat, care exercită controlul asupra respectării regulilor 
circulaţiei rutiere şi a altor normative, care se referă la asigurarea securităţii 
circulaţiei rutiere, inspectorii superiori de sector şi inspectorii de sector ai poliţiei. 

4) Contorm legislaţiei în vigoare, la organele departamentelor, inspectoratelor 
de stat şi alte organe (persoane cu funcţii de răspundere) împuternicite să examineze 
cauzele cu privire la contravenţiile administrative se atribuie: 

a) organele Ministerului Transporturilor şi Gospodăriei Drumurilor. În numele 
organelor Ministerului Transporturilor sînt în drept să examineze cazurile cu privire 
la contravenţiile administrative şi sancţiuni administrative; 

- în transportul feroviar: şefii de staţii şi de gări, precum şi locţiitorii lor, şefii 
depourilor de locomotive (de vagoane): şefii trenurilor de călători; controlorii- 
revizori ai trenurilor de călătorii, maiştrii-supraveghetori de cale, şefii secţiilor de 
întreţinere a căii. Aceste persoane examinează următoarele contravenţii administra- 
tive: încălcarea regulilor de folosire a mijloacelor de transport feroviar, încălcarea 
regulilor de transportare a unor substanţe şi obiecte periculoase (inflamabile, 
otrăvitoare, explozibile, toxice): călătoria fără bilet; 

- în transportul fluvial; şefii de porturi şi locţiitorii lor; şefii de debarcadere şi 
gări; căpitani, ajutorii lor şi timonierii, inspectorii superiori şi inspectorii de inspec- 

torate navale. Aceste persoane oficiale sînt în drept să examineze următoarele cazuri 
cu privire la contravenţiile administrative: încălcarea regulilor de transportare a 
substanţelor şi obiectelor periculoase în transportul fluvial, transportarea bagajului 
de mînă peste limita stabilită şi călătoria fără bilet în transportul fluvial; 

- în transportul aerian: şefii de aeroporturi şi locţiitorii lor, şefii serviciului de 
organizare a transportului întreprinderii de aviaţie, comandanții de nave aeriene. 
Persoanele numite examinează şi aplică sancţiuni administrative în caz de: încălcare 
a regulilor de transportare în transportul aerian a substanţelor şi obiectelor 
periculoase; încălcare a regulilor de conduită pe nava aeriană; călătoria fără bilet; 

- în transportul auto şi în transportul electric: şefii autogărilor şi staţiilor auto, 
controlorii-revizori, controlorii de bilete. Persoanele sus-numite sînt autorizate să 
examineze contravenţiile administrative în caz de: încălcare a regulilor de 
transportare a unor substanţe şi obiecte periculoase în transportul auto şi electric; 
transportarea netaxată a bagajului cu autobuzul sau troleibuzul; călătoria fără bilet. 

b) Organele Ministerului Apărării examinează cazurile de neprezentare la 
chemarea comisariatului militar, încălcarea regulilor de evidenţă militară; 
contravenţii administrative comise de militari şi supuşii serviciului militar, chemaţi 
la concentrare ş. a. 

c) Organele de protecţie a mediului înconjurător. Organele de stat pentru 
protecția mediului înconjurător examinează cazurile de încălcare a dreptului 
proprietăţii de stat asupra subsolului, apelor, pădurilor, regnului animal, poluare a 
terenurilor agricole cu substanţe chimice şi radioactive, cu deşeuri industriale, cu 
ape de scurgere impurificată, cu organisme dăunătoare, nimicirea stratului fertil al 
solului, neluarea măsurilor de preîntîmpinare a eroziunii solului, încălcare a 
regulilor de protecţie şi folosire a apei, folosire ilegală a pămînturilor din fondul 
forestier al statului, tăiere ilegală şi vătămare a arborilor şi arbuştilor, încălcare a 
regulilor de vînătoare, purtarea crudă faţă de animale ş.a. 

Sînt în drept să examineze cazurile cu privire la contravenţiile administrative 
şi să aplice sancţiuni administrative în numele organelor de protecţie a mediului 
înconjurător inspectorul principal de stat pentru ecologie şi locţiitorul lui, precum 
şi inspectorii superiori de stat pentru ecologie. 


$5. Procedura de examinare a cazurilor cu privire la contravenţiile 
administrative 


Procedura de examinare a cazurilor cu privire la contravenţiile administrative 
reprezintă ordinea de soluţionare a cazurilor cu privire la contravenţiile administra- 
tive stabilite de legislaţia în vigoare. Unii specialişti în materia dreptului 
administrativ, pentru a desemna această ordine, folosesc expresia "proces 
administrativ”. 

Modul de efectuare a procedurii în cazurile cu privire la contravenţiile admin- 
istrative de către comisiile administrative, judecătorii, organele (persoanele cu 
funcţii de răspundere) împuternicite să examineze cazurile cu privire la 
contravenţiile administrative se stabileşte de Codul Republicii Moldova cu privire 

la contravenţiile administrative şi de alte acte legislative. Aceste izvoare de drept 
determină şi sarcinile procedurii în cazurile cu privire la contravenţiile administra- 
tive: 


- calificarea la timp, sub toate aspectele, deplină şi obiectivă, a împrejurărilor 
fiecărui caz; 

- soluţionarea cazului în strictă conformitate cu legislaţia în vigoare; 

- asigurarea îndeplinirii hotărîrilor adoptate; 

- stabilirea cauzelor şi condiţiilor care au contribuit la săvîrşirea contravenţiilor 
administrative; 

- prevenirea contravenţiilor şi educarea cetăţenilor în spiritul respectării legilor. 

În cadrul procedurii în cazurile cu privire la contravenţiile administrative pot fi 
evidenţiate anumite acţiuni săvîrşite în consecutivitate strictă, care pot fi numite 
etape. Drept rezultat, procedura în cazurile cu privire la contravenţiile administra- 
tive cuprinde următoarele etape: 

a) Intentarea urmăririi administrative şi întocmirea procesului-verbal. 

b) Examinarea cazurilor cu privire la contravenţiile administrative. 

c) Scoaterea deciziei privind cazurile cu referire la contravenţia administrativă 
concretă. 

d) Înaintarea unei plîngeri sau a unui protest asupra deciziei. 

e) Executarea deciziilor. 

a) Intentarea urmăririi administrative, de regulă, este legată de întocmirea 
procesului-verbal. Procesul-verbal se întocmeşte de către colaboratorii organelor 
afacerilor interne şi persoanelor cu funcţii de răspundere ale ministerelor, 
departamentelor, inspectoratelor şi instituţiilor de stat autorizate pentru aceasta. În 
procesul-verbal cu privire la contravenţia administrativă se indică: data şi locul 
întocmirii procesului-verbal, funcţia, numele persoanei care a întocmit procesul- 
verbal, datele referitoare la contravenient, locul, timpul, comiterii şi esenţa 
contravenţiei administrative, actul normativ, care prevede răspunderea 
administrativă, adresele martorilor, explicaţiile contravenientului şi alte date 
necesare pentru soluţionarea cazului. Procesul-verbal este semnat de persoana care 
l-a întocmit şi contravenient. Dacă contravenientul refuză să semneze procesul- 
verbal, în el se face menţiunea despre aceasta cu indicarea motivelor de refuz. 
Procesul-verbal nu se întocmeşte în cazurile cînd persoana nu contestă comiterea 
contravenţiei administrative şi aplicarea sancţiunii administrative se face la locul 
comiterii contravenţiei sub formă de amendă în mărime de pînă la un salariu minim 
sau sub formă de avertisment. 

Dacă însă întocmirea procesului-verbal este necesară, după întocmirea acestuia, 
el se trimite neîntîrziat organului (persoanei cu funcţie de răspundere), împuternicit 
să examineze cazul cu privire la contravenţia administrativă. 

b) Cazul cu privire la contravenţia administrativă se examinează, de regulă, la 
locul comiterii lui. În timpul examinării cazului cu privire la contravenţia 
administrativă, organul (persoana cu funcţie de răspundere) clarifică dacă a fost 
comisă o contravenţie administrativă, dacă persoana respectivă este vinovată de 

comiterea ei, dacă există circumstanțe ce agravează (continuarea comportării ilegale 
contra cererii de a înceta această comportare; comiterea a două oară în decursul unui 
an a unei contravenţii similare pentru care persoana a fost supusă pedepsei admin- 
istrative; atragerea la săvîrşirea contravenţiei a unui minor; săvîrşirea contravenţiei 
de către un grup de persoane; săvîrşirea contravenţiei în stare de ebrietate) şi 
circumstanţele ce atenuează răspîndirea administrativă (căinţa sinceră a vinovatului: 
comiterea contravenţiei sub influenţa unor împrejurări personale sau familiale 
grave: comiterea contravenţiei de un minor). 

c) După ce a examinat cazul cu privire la contravenţia administrativă, organul 
(persoana cu funcţie de răspundere) pronunţă decizia asupra cazului. Decizia trebuie 
să conţină informaţie cu privire la organul (persoana cu funcţie de răspundere), date 
cu privire la persoana vinovată în săvîrşirea cazului, descrierea circumstanțelor 
stabilite în cadrul examinării cazului, referirea la actul normativ ce prevede 
răspunderea pentru contravenţia administrativă respectivă, hotărîrea adoptată asupra 
cazului. 

Decizia asupra cazului se enunţă imediat după încheierea examinării lui. Copia 
deciziei în termen de trei zile este înmînată sau se expediază persoanei, faţă de care 
a tost pronunţată şi părţii vătămate, cînd aceasta insistă. 

d) Decizia asupra cazului cu privire la contravenţia administrativă poate fi 
atacată printr-o plîngere depusă de persoana, faţă de care a fost pronunţată decizia, 
precum şi de partea vătămată. Plîngerea se depune organului (persoanei cu funcţie 
de răspundere) în decurs de zece zile din ziua pronunțării deciziei, în termen de trei 
zile plîngerea primită se transmite împreună cu dosarul instanţei de judecată. 

Împotriva deciziei asupra cazului cu privire la contravenţia administrativă, 
procurorul poate înainta un protest. 

Instanţa de judecată, examinînd plîngerea sau protestul împotriva deciziei asupra 
cazului cu privire la contravenţia administrativă, poate adopta una din următoarele 
hotărtri: 

- lasă decizia neschimbată, iar plîngerea sau protestul — nesatistăcut, 

- anulează decizia şi precaută dosarul din nou; 

- anulează decizia şi clasează cazul; 

- schimbă sancţiunea în limitele prevăzute de actul normativ care stabileşte 
responsabilitatea administrativă cu condiţia neagravării sancţiunii anterioare. 

Copia hotărîrii judecătoriei referitoare la plîngerea sau protestul împotriva 
deciziei asupra cazului cu privire la contravenţia administrativă se trimite în decurs 
de trei zile persoanei faţă de care a fost pronunţată, iar părţii vătămate — la 
rugămintea acesteia. Despre rezultatele examinării protestului se comunică 
procurorului respectiv. 

Deciziile pronunţate în prima instanţă de către judecătorie sînt atacate în instanţa 
judiciară ierarhic superioară. 

e) Decizia cu privire la aplicarea sancţiunii administrative se execută în decurs 
de trei luni din ziua săvîrşirii ei. 

Decizia de aplicare a sancţiunii administrative sub formă de avertisment se con- 

sideră executată din momentul anunţării ei de către organul (persoana cu funcţie de 
răspundere) care a pronunţat-o. 

Amenda se achită de către contravenient nu mai tîrziu de 15 zile din ziua 
înmînării deciziei cu privire la aplicarea amenzii, iar în caz de atacare a acestei 
decizii — nu mai tîrziu de 15 zile din ziua cînd acesta a fost informat că plîngerea 
sau protestul n-au fost satisfăcute. 

Atunci cînd persoanele în vîrstă de la 16 pînă la 18 ani amendate pentru 
săvîrşirea unei contravenţii administrative n-au cîştig propriu, amenda se percepe 
de la părinţii sau de la persoanele care îi înlocuiesc. 

Executarea deciziei cu privire la confiscarea obiectului care a constituit 
instrumentul comiterii sau obiectul nemijlocit al contravenţiei administrative se 
realizează prin ridicarea obiectului confiscat şi trecerea silită şi gratuită a lui in 
proprietatea statului. 

Decizia referitoare la privarea de dreptul de a conduce mijloacele de transport 
se efectuează prin retragerea permisului de conducere. Persoana privată de dreptul 
la vînătoare este deposedată de biletul de vînător. Persoanele menţionate sînt con- 
siderate private de un drept special din ziua în care a fost pronunţată decizia de 
privare. 

Decizia de aplicare a muncii corecţionale se trimite spre executare nu mai tîrziu 
decît în ziua următoare după pronunţarea ei. Această sancţiune se execută la locul 
permanent de muncă al contravenientului. 

Decizia de arest administrativ se îndeplineşte imediat după pronunțare. 
Persoanele supuse acestei măsuri de constrîngere sînt ţinute sub arest în locurile 
determinate de organele afacerilor interne şi în folosire la munci fizice. 


IV. DREPTUL MUNCII 


CAPITOLUL I 
NOŢIUNEA, OBIECTUL, SUBIECTELE 
DREPTULUI MUNCII 


§1. Ce este dreptul muncii 


Dreptul muncii constituie o ramură a sistemului de drept din Republica 
Moldova, care cuprinde regulile juridice ce reglementează relaţiile sociale de muncă 
individuale şi colective dintre patroni şi salariaţi. 

Relaţiile sociale de muncă, reglementate de normele de drept se numesc 
raporturi juridice de muncă. 

Se consideră patron în dreptul muncii orice persoană fizică sau juridică care 
angajează o altă persoană în calitate de salariat. Potrivit normelor dreptului muncii 
persoanele juridice se bucură de dreptul de a utiliza forța de muncă, adică de a 
angaja cu remunerarea respectivă persoane fizice pentru a destăşura o activitate 
social-utilă legală. Statutul de persoană juridică se atribuie tuturor întreprinderilor, 
instituţiilor şi organizaţiilor de stat, obşteşti sau private, înregistrate în modul stabilit 
de legislația în vigoare. 

Salariaţi sînt persoanele fizice angajate în baza contractelor individuale de 
muncă şi remunerate pentru funcţia ocupată sau munca prestată. 

Obiect al dreptului muncii sînt raporturile juridice de muncă care iau naştere, de 
regulă, în rezultatul încheierii contractului individual de muncă. De aceea, fără a 
greşi, se poate afirma că dreptul muncii este dreptul contractului de muncă. 

Totodată sfera de reglementare a dreptului muncii cuprinde de asemenea şi alte 
raporturi juridice conexe deoarece acestea sînt indisolubil legate de cele de muncă. 
În cadrul lor pot fi numite: 

- raporturile juridice de plasare în cîmpul muncii; 

- raporturile juridice de pregătire protesională; 

- raporturile juridice de supraveghere şi control asupra respectării legislaţiei 
muncii; 

- raporturile juridice de jurisdicție a muncii. 

Stera de acţiune a legislaţiei muncii este determinată chiar de legislaţia muncii. 
Asttel, potrivit art. 3 din Codul muncii, legislaţia muncii reglementează relaţiile de 
muncă ale salariaţilor angajaţi în unităţile de pe teritoriul Republicii Moldova 
indiferent de tipul de proprietate şi de forma de gospodărire, inclusiv relaţiile de 
muncă din gospodăririle ţărăneşti (de fermier). 

Relaţiile de muncă care iau fiinţă din calitatea de membru al întreprinderilor şi 


177 


al organizaţilor cooperative (cooperatiste, de arendă etc.) şi care vizează principiile 
şi garanţiile reteritoare la regimul timpului de muncă şi al timpului de odihnă, la 
protecţia muncii, la munca femeilor, tineretului, invalizilor şi la cuantumul minim 
al retribuirii muncii se reglementează de legislaţia muncii, iar în rest — de legislaţia 
cu privire la activitatea întreprinderilor şi organizaţilor respective, de statutele şi de 
regulamentele lor, de acordurile tarifare şi de contractele colective de muncă, 

În cazul lipsei în legislaţie a prevederilor referitoare la activitatea întreprinderilor | 
şi organizaţiilor sus-numite precum şi al lipsei în statutele, regulamentele, acordurile 
tarifare ale lor şi în contractele colective de muncă a normelor ce reglementează 
nemijlocit relaţiile de muncă concrete care iau fiinţă din calitatea de membru al | 
întreprinderilor şi organizaţiilor cooperative se aplică normele respective ale | 
legislaţiei muncii. 

§2. Principiile dreptului muncii 


Principiile sociale, spre deosebire de legile obiective de dezvoltare a societății, 
sînt o expresie teoretică, sînt o abstracție a realității. În domeniul dreptului această 
realitate este sistemul de acte normative, sistemul legislației în întregime sau 
sistemul de acte normative, sistemul legislației ramurale. 

Principiile de drept sînt idei călăuzitoare, idei directoare, reguli generale pentru 
sistemul de drept în ansamblu sau pentru cîteva ramuri de drept, sau pentru o singură 
ramură de drept. Deci, şi în dreptul muncii se aplică principiile comune pentru 
sistemul dreptului în ansamblu (sau cîteva ramuri de drept — principii 
interramurale) şi principii caracteristice numai pentru dreptul muncii. Printre 
primele ar putea fi numite: principiul democraţiei, principiul legalităţii, principiul 
egalităţii în faţa legii etc. 

Principiile dreptului muncii sînt specifice pentru această ramură de drept în 
ansamblu, pentru toate instituţiile ei. Ele se manifestă în formă de drepturi şi 
obligaţii. Prin urmare am putea numi următoarele principii: libertatea muncii; 
negocierea condiţiilor de muncă; disciplina muncii; dreptul la odihnă; dreptul la 
protecţia muncii; dreptul la asociere în sindicate; dreptul la grevă etc. 


$3. Izvoarele dreptului muncii 


Izvoarele dreptului muncii constituie totalitatea actelor normative care 
reglementează relaţiile sociale de muncă adică stabilesc drepturile şi obligaţiile 
părţilor raporturilor juridice de muncă. 

Izvoarele dreptului muncii se caracterizează printr-o serie de particularităţi dis- 
tinctive. 

Prima constă în participarea nemijlocită (sau prin intermediul sindicatelor) a 
salariaţilor la elaborarea şi aplicarea legislaţiei muncii. Acest fapt se manifestă evi- 
dent la procedura elaborării şi adoptării contractelor colective de muncă, a 
regulamentelor de ordine interioară a muncii, adică a actelor normative locale. 
Totodată, prin diferite metode, sindicatele participă şi la elaborarea, şi adoptarea 
actelor normative de alt nivel, de altă competenţă. 

A doua particularitate constă în existenţa actelor normative de importanţă lo- 
cală elaborate nemijlocit de unitate. Asemenea acte sînt contractele de muncă, 
regulamentele de ordine interioară a muncii la nivelul unităţii şi altele. 

A treia particularitate constă în existenţa unor acte normative emise de către un 
organ funcţional special cum este Ministerul Muncii, Protecţiei Sociale şi Familiei! 
care, în scopul aplicării juste şi uniforme a legislaţiei muncii, adoptă regulamente, 
instrucţiuni, explicaţii cu caracter normativ, obligatoriu pentru toţi agenţii care 
folosesc munca salariaţilor. 

A patra particularitate constă în divizarea actelor normative în generale şi 
speciale. Normele generale se aplică pe întreg teritoriul ţării şi se extind asupra 
tuturor salariaţilor, indiferent de condiţiile şi caracterul muncii, de subiectele 
încadrate în muncă. Într-un cuvînt, normele generale au menirea să asigure condiţii, 
drepturi şi obligaţii egale, la nivelul stabilit de standardele mondiale. În calitate de 
norme generale pot fi numite Constituţia, Codul Muncii ş.a. 

Normele speciale, fără a coborî gradul de protecţie a muncii de prevederile 
standardelor mondiale, au menirea a acomoda regulile juridice generale la condiţiile 
de muncă specifice, la subiectele concrete. Aceasta permite a obţine o anumită 
individualitate a normelor generale, o aplicare diferențiată a lor faţă de diferite 
subiecte, care îşi realizează dreptul egal la muncă în condiţii de muncă de asemenea 
diferite. În legătură cu aceasta normele speciale prevăd: 

a) acordarea unor înlesniri suplimentare salariaţilor care lucrează în condiţii de 
muncă grele şi deosebit de grele, vătămătoare şi deosebit de vătămătoare; 

b) acomodarea normelor generale la condiţiile de muncă specifice ale 
categoriilor respective de salariaţi, de exemplu, referitor la timpul de muncă şi 
timpul de odihnă a şoferilor din transportul auto; 

c) stabilirea unor excepţii din normele generale, bunăoară, pentru salariaţii 
temporari şi sezonieri etc; 

d) stabilirea răspunderii sporite ale unor categorii de salariaţi, de pildă, încetarea 
contractului de muncă, în baza unor temeiuri suplimentare cum ar fi concedierea 
persoanelor care îndeplinesc funcţii educative, pentru săvîrşirea unor fapte amorale. 


$4. Subiecţii dreptului muncii 


Subiecţi ai dreptului muncii se consideră participanţii la relaţiile sociale de 
muncă care, în conformitate cu legislaţia, sînt titulari de drepturi şi obligaţii. 

Subiecţi ai dreptului muncii pot fi: persoanele fizice (de obicei, cetăţenii) şi 
persoanele juridice (agenţii economici, sindicatele, colectivele de muncă). Orice 
subiect al dreptului muncii trebuie să fie înzestrat cu calitatea de statut juridic, care 
îi permite să se încadreze în raporturi juridice de muncă. Statutul juridic al 
subiectului dreptului muncii se caracterizează printr-un conţinut care cuprinde 
anumite categorii juridice. Cele mai importante sînt: capacitațea juridică 
(personalitatea juridică) de muncă; drepturile şi obligaţiunile subiectiv ! stabilite de 
lege; răspunderea pentru executarea obligaţiilor etc. 


|. În continuare — Ministerul Muncii. 

Personalitatea juridică de muncă constituie o astfel de calitate, recunoscută de 
stat, care îi permite subiectului dreptului muncii de a avea şi prin acţiunile sale de 
a căpăta drepturi şi a-şi asuma obligaţii subiective, ce alcătuiesc conţinutul 
raportului juridic de muncă concret. 

Drepturile şi obligaţiunile subiective se subdivizează în 2 grupe: 

a) statutare şi 

b) contractuale. 

Cele statutare sînt stabilite sau decurg nemijlocit din lege şi formează nucleul 
statutului juridic; cele contractuale (convenţionale) se stabilesc liber de părţi, dar cu 
condiţia de a nu fi în contradicţie cu legea. 


$5. Raportul juridic de muncă 


Raporturile juridice de muncă constituie acele relaţii sociale de muncă, care sînt 
reglementate de legislaţia muncii. Dacă relaţiile sociale de muncă nu sînt 
reglementate de legislaţia muncii, ele nu funcţionează în formă juridică şi, deci, în 
formă de raporturi juridice] De pildă, relaţiile sociale care apar la munca de clacă, 
nu sînt reglementate de normele juridice. ci de normele morale, de obiceiuri. 

[În rapoartele juridice regulile de comportare a participanţilor sînt stabilite de 
actele normative, în care se exprimă voinţa de stat a întregului popor. Respectiv, în 

caz de necesitate, pentru asigurarea respectării drepturilor şi obligaţiilor, apărute în 
cadrul raportului juridic, părţile pot apela la sprijinul aparatului de stat) 

Afară de raporturile juridice de muncă ale salariaților, care constituie nucleul 
obiectului dreptului muncii, în cadrul acestei ramuri de drept sînt incluse şi alte 
raporturi juridice, care în ansamblu formează sistemul raporturilor juridice de 
muncă. 

În dependenţă de criteriul de delimitare raporturile juridice din domeniul dreptului 
muncii se clasifică în rapoarte juridice de muncă tipice, atipice şi conexe. În raporturile 
juridice de muncă tipice şi atipice obiectul relaţiilor sociale îl constituie însăşi forţa 
de muncă, adică munca reală a persoanei fizice, a cetăţeanului. În raporturile juridice 
conexe obiectul relaţiilor sociale îl constituie alte acţiuni care precedează relaţiile de 
muncă, au loc concomitent sau le succedează pe cele de muncă. 

i Raportul juridic de muncă fundamentat pe contractul individual de muncă. 
Contractul individual de muncă ca şi raportul juridic de muncă, care apare în baza 
lui, constituie forma juridică tipică de exprimare a relaţiilor de muncă, prin care o 
parte, persoană fizică, se obligă să presteze o muncă într-o anumită specialitate, de 
o anumită calificare sau la un anumit post, subordonîndu-se ordinii interioare a 
muncii, iar cealaltă parte, persoana juridică sau fizică, se obligă să asigure condiţiile 
prevăzute de legislaţie, de contractele colective şi individuale de muncă şi să 
plătească munca. 

Anume în astfel de raporturi juridice de muncă se află marea majoritate a 
cetăţenilor care activează în calitate de salariaţi atît în unităţi bugetare, cît şi 
nebugetare, atît în unităţi publice, cît şi private. 

Nu este bazată pe un contract individual de muncă activitatea prestată de: 

- cetăţenii care îşi fac serviciul militar în termen, sînt concentrați sau fac serviciul 
de alternativă; 

- elevii şi studenţii în timpul instruirii practice; 

- cetăţenii, condamnaţi de instanţa de judecată la privaţiune de libertate, la 
muncă corecțională prestată nu la locul de muncă. 

Deci, pentru raportul juridic de muncă tipic este caracteristic faptul că: 

- apare în baza contractului individual de muncă; 

- are un caracter bilateral, însă o parte a raportului juridic este, totdeauna, o 
persoană fizică; 

- are un caracter personal, ceea ce exclude îndeplinirea obligaţiilor asumate de 
salariat prin reprezentant; 

- realizarea drepturilor şi obligaţiilor are un caracter continuu de lungă durata; 
forța de muncă este folosită de patron în permanenţă, adică atît cît durează relaţiile 
de muncă între părţi; 

- părţile sînt egale în momentul apariţiei raportului juridic; în continuare pentru 
acest raport juridic apare un element specific conducerea şi subordonarea, 
răspunderea disciplinară a părţii subordonate; 

- munca salariatului este recompensată sub formă de salariu; 

- patronul asigură condiţiile de muncă prevăzute de legislaţia muncii, precum şi 
cele stabilite prin contractele colective şi individuale de muncă. | 


CAPITOLUL II 
UTILIZAREA FORȚEI DE MUNCĂ 


ŞI. Noţiunea utilizării forţei de muncă 

Utilizarea forţei de muncă presupune orice fel de activitate a cetăţenilor, ce nu 
contravine legislaţiei în vigoare, contribuie la satisfacerea cerinţelor individuale şi 
sociale şi, de regulă, aduce venit provenit din muncă. 

Cetăţenii au dreptul exclusiv de a alege liber, reieşind din capacităţile şi 
aspiraţiile lor, activitatea de muncă, atît pe teritoriul ţării, cît şi în afara ei. 
Constrîngerea administrativă la muncă sub orice formă nu se admite. Neîncadrarea 
benevolă în muncă a cetăţenilor nu poate servi drept bază pentru tragerea lor la 
răspundere administrativă sau penală. 


$2. Garanţiile de realizare a dreptului la muncă 


Statul le garantează cetăţenilor domiciliaţi permanent pe teritoriul Republicii 
Moldova: 

- alegerea liberă a ocupaţiei, inclusiv a muncilor cu diferite regimuri, 

- acordarea de către unităţi a locurilor de muncă corespunzătoare pentru 
absolvenţii instituţiilor de învățămînt, pregătiţi în conformitate cu ofertele înaintate 
din timp; 

- sprijin gratuit la alegerea locului de muncă corespunzător şi la plasarea în 

cîmpul muncii; 

- posibilitatea de a însuşi gratuit o nouă profesie (specialitate), de a se recicla în 
sistemul Serviciului de Stat pentru utilizarea forței de muncă sau în instituţii de 
învăţămînt, acordîndu-le bursă; 

- compensarea cheltuielilor materiale în legătură cu trimiterea la lucru în altă 
localitate la propunerea oficiilor forţei de muncă; 

- posibilitatea de a încheia contracte individuale de muncă pe durata determinată 
pentru a participa la lucrări publice plătite; 

- apărarea juridică contra concedierii nelegitime. 

Dreptul la muncă, în sensul strict al legislaţiei muncii, se consideră realizat în 
cazul în care cetăţeanul se află în raport juridic de muncă fie în temeiul încheierii 
contractului individual de muncă, fie într-un alt temei. ] 

În acelaşi timp legislaţia actuală nu contrapune realizarea dreptului la muncă, 
care este o chestiune de ordin personal al fiecărui cetăţean, altor feluri de ocupaţie 
social-utilă a oamenilor. Astfel, în conformitate cu Legea privind utilizarea forţei 
de muncă, se consideră populaţia ocupată: 

- persoanele încadrate în unităţi, indiferent de tipul de proprietate şi forma de 
gospodărire, cu contract de muncă pe durata determinată sau nedeterminată; 

- persoanele care se angajează (se asigură cu muncă) de sine stătător, inclusiv 
cele care exercită o activitate economică pe bază de liberă antrepriză; 

- membrii unităţilor cooperatiste, fermierii şi membrii familiilor lor care 
participă în producţie; 

- persoanele care îşi satisfac serviciul militar sau de alternativă; 

- persoanele care desfăşoară activitatea profesională în firme şi companii străine 
cu sediul în Moldova, precum şi cetăţenii angajaţi temporar peste hotarele ţării; 

- persoanele alese, numite sau confirmate într-o funcţie salariată; 

- persoanele care execută lucrări gratuite: îngrijirea bolnavilor, a invalizilor şi 
a cetăţenilor de vîrstă înaintată, educaţia copiilor, întreţinerea gospodăriei 
individuale, studierea la zi, activitatea obştească. 


$3. Somerii. Garanţiile sociale şi compensările în cazul pierderii 
locului de muncă 


Sunt consideraţi şomeri cetăţenii apți de muncă după criteriile de vîrstă care din 
motive ce nu depind de ei, nu au un loc de muncă corespunzător, un venit legal şi 
sînt înregistraţi la oficiul forţei de muncă, unde îşi au domiciliul ca persoane în 
căutare de lucru şi care doresc să se încadreze în muncă. 

Locul de muncă se consideră corespunzător atunci, cînd acesta este în 
concordanţă cu pregătirea profesională, starea sănătăţii cetăţeanului şi se află în raza 
de acţiune a oficiului forţei de muncă al unităţii administrauiv-teritoriale respective. 
Depărtarea maximă la care se află locul de muncă în raport cu locul de trai al 
şomerului este stabilită de organul respectiv de autoadministrare locală. 

Şomerii sînt obligaţi: 

- să acorde concurs oficiului forţei de muncă în vederea plasării lor cît mai rapide 

în cîmpul muncii; 

- să se prezinte cel puţin o dată în 15 zile (şomerii care nu beneficiază de ajutor 
de şomaj — cel puţin o dată în lună), iar la invitaţia oficiului forţei de muncă — şi 
mai frecvent, pentru examinarea unor eventuale variante de plasare în cîmpul 
muncii: 

- în cazul în care se încadrează de sine stătător în muncă, să comunice în scris 
oficiului forţei de muncă despre aceasta în termen de 3 zile.) 


$4. Protecţia socială a şomerilor 


i - 


A Statul garantează cetăţenilor care au pierdut lucrul, precum şi cetăţenilor care 
“sînt prima dată în căutare de lucru sau doresc să-şi reînceapă activitatea de muncă 
după o întrerupere îndelungată: 

- plata bursei în perioada pregătirii profesionale, perfecţionării şi reciclării; 

- plata ajutorului de şomaj; 

- posibilitatea participării la lucrări publice remunerate. 

Şomerii beneficiază de garanţiile acordate de stat în modul în care lor le convine. 
Însă legislaţia stabileşte şi anumite obligaţii. Astfel, şomerii care nu pot fi încadraţi 
în muncă din lipsă de locuri de muncă corespunzătoare pregătirii sau calificării lor 
sînt în drept să urmeze cursuri de calificare, recalificare, perfecționare sau alte forme 
de instituire protesionala, necesare plasării lor în cîmpul muncii. Durata lor nu poate 
depăşi 9 luni. 

Instruirea şomerilor este organizată de Serviciul de Stat pentru utilizarea forţei 
de muncă şi se efectuează din contul mijloacelor fondului de şomaj. 

Şomerii care beneficiază de ajutor de şomaj şi sînt antrenați la cursurile de 
instruire profesională, primesc în continuare acest ajutor. 

Persoanele care urmează cursurile de instruire profesională au obligaţia ca la 
terminarea lor să se încadreze în unităţile economice la care au fost repartizate. 

Absolvenţii cursurilor care refuză, fără motive întemeiate, două oterte de locuri 
de muncă corespunzătoare pregătirii lor profesionale, sînt obligaţi să restituie 
cheltuielile pentru instruirea lor. 

În scopul acordării de ajutor unor anumite categorii de populaţie la plasarea în 
cîmpul muncii, precum şi al adaptării lor la procesul de muncă, organele de 
autoadministrare locală, organizează lucrări publice temporare remunerate la 
unităţile ce se află în proprietatea lor, iar la alte unităţi — în baza contractelor. 

Şomerii au dreptul la ajutor de şomaj. care se plăteşte începînd cu a 2-a zi de la 
data înregistrării persoanei la oficiul forţei de muncă. 

Pot fi înregistraţi pentru a primi ajutor de şomaj în condiţiile legii: 

- absolvenţii instituţiilor de învăţămînt care au împlinit 18 ani şi nu au surse de 
venit propriu la nivelul salariului minim şi care în decurs de 60 de zile după 
absolvire nu au reuşit să se încadreze în muncă potrivit pregătirii lor profesionale; 

- persoanele trecute în rezervă din serviciul militar sau de alternativă, care timp 
de 30 de zile de la data trecerii lor în rezervă, nu s-au putut angaja; 

- persoanele concediate în legătură cu lichidarea unităţii, reducerea numărului 

sau statutului de personal; 

- persoanele a căror concediere a fost recunoscută de organele de soluţionare a 
litigiilor de muncă ca fiind nelegitimă, însă reintegrarea în munca precedentă, din 
motive obiective, este imposibilă; 

- persoanele concediate în legătură cu necorespunderea lor funcţiei ocupate sau 
muncii prestate din cauza calificării insuficiente sau stării sănătăţii: 

- persoanele concediate din proprie iniţiativă în cazul în care: unul dintre soţi a 
fost transterat la lucru în altă localitate; starea sănătăţii nu-i permite să muncească, 
a îngrijit de un membru al familiei — invalid de gradul 1 sau de copii invalizi (în 
vîrstă de pînă la 16 ani), de o persoană de vîrstă înaintată (75 ani şi mai mult); 
întreprinderea şi-a transferat sediul în altă localitate; 

- persoanele concediate în legătură. cu expirarea termenului contractului de 
muncă, încheiat pe o durată determinată; 

- persoanele eliberate din instituţiile de detenţiune şi din instituţiile de reabilitare 
socială. 

Absolvenţii instituţiilor de învăţămînt, persoanele trecute în rezervă din serviciul 
militar sau de alternativă, precum şi persoanele eliberate din institutele de detenţiune 
şi din cele de reabilitare socială beneficiază de dreptul la ajutor de şomaj dacă s-au 
înregistrat la oficiul forţei de muncă în termen de 90 zile de la data absolvirii 
instituţiei de învăţămînt, trecerii în rezervă sau eliberării. 

Celelalte categorii de persoane pentru a beneficia de dreptul la ajutor de şomaj 
trebuie să aibă o vechime în muncă (cu o durată normală a timpului de muncă) de 
cel puţin 6 luni în ultimele 12 luni premergătoare datei înregistrării la oficiul forței 
de muncă. 

Şomerii nu vor beneficia de ajutor de şomaj în cazurile în care: 

- au împlinit vîrsta de pensionare şi, conform legislaţiei în vigoare, au dreptul 
la pensie pentru limita de vîrstă; 

- refuză nejustificat 2 oferte de angajare la un loc de muncă corespunzător sau 
2 recomandări ale oficiului forţei de muncă de a urma un curs de calificare sau 
recaliticare. 

Şomerii beneficiază de dreptul la pensionare anticipată cu un an înainte de 
termenul stabilit de legislaţie (bărbaţii la 59 ani femeile la 54 ani), dacă au vechimea 
în muncă necesară pentru pensionare, adică cel puţin 25 ani pentru bărbaţi şi cel 
puţin 20 ani — pentru femei. 

Perioada de şomaj se include în vechimea în muncă a şomerului şi nu o 
întrerupe, însă nu poate depăşi 9 luni. 

Ajutorul de şomaj se plăteşte lunar de oficiile forței de muncă de la data 
dobîndirii dreptului la ajutor pe o perioadă de cel mult 9 luni calendaristice, iar 
pentru persoanele care pentru prima dată sînt în căutarea unui loc de muncă — de 
cel mult 6 luni calendaristice. Plata se face în baza buletinului de identitate 
(paşaportului) şi a carnetului de muncă. 

Mărimea ajutorului de şomaj este stabilită în dependenţă de anumite condiţii. 
Astfel. absolvenţii liceelor şi şcolilor generale beneficiază de dreptul la un ajutor de 
şomaj în mărime de 75%; absolvenţii şcolilor profesional-tehnice sau ai cursurilor 
de ucenicie — în mărime de 90%; absolvenții instituţiilor de învăţămînt superior şi 

colegiilor — în mărime de 100% din salariul minim pe ţară, indexat. Şomerii cu o 
vechime în muncă de pînă la 10 ani, de la 10 la 15 ani şi cel puţin 15 ani beneficiază 
de dreptul la ajutor de şomaj respectiv în mărime de 50%, 55% şi 60 % din salariul 
mediu lunar. avut în ultimele 3 luni salariate. Mărimea ajutorului de şomaj acordat 
acestor categorii de şomeri nu poate fi mai mică decît salariul minim pe ţară, 
indexat, şi mai mare de salariul mediu pe economia naţională. 

Şomerilor, care întreţin 1-2 copii în vîrstă de pînă la 14 ani, ajutorul li se măreşte 
cu 10%, iar celor care întreţin 3 şi mai mulţi copii de aceeaşi vîrstă — cu 20%. 

Pluta ajutorului de şomaj încetează în cazul: expirării perioadei de acordare a 
ajutorului (9 luni); încadrării în muncă a şomerului sau obţinerii de către aceasta a 
autorizaţiei de a exercita o anumită activitate economică pe bază de liberă 
antrepriză; refuzului nejustificat de a se angaja la un loc corespunzător de muncă 
prin contract de muncă; refuzului nejustificat de a urma un curs de instruire 
profesională sau întreruperii cursului organizat, înrolării în serviciul militar sau de 
alternativă, înmatriculării în învăţămînt la secţiile de zi ori împlinirii vîrstei de 
pensionare; emigrării şomerului. 

Plata ajutorului de şomaj se suspendă: pe un termen de pînă la 5 luni în cazul 
neîndeplinirii obligaţiilor stabilite de lege; pe perioada în care şomerul s-a încadrat 
în muncă pe o durată mai mică de 6 luni; pe perioada arestării preventive contorm 
legislaţiei în vigoare? 

~ 


CAPITOLUL III 
CONTRACTUL COLECTIV DE MUNCĂ 


$1. Noţiunea de contract colectiv de muncă şi efectele lui 


! Contractul colectiv de muncă, constituie o convenţie dintre patron şi salariaţi, 
prin care se stabilesc, în limitele prevăzute de lege, clauze privind condiţiile de 
muncă, salarizarea şi alte drepturi şi obligaţiuni ce decurg din raporturile de muncă. 

Prevederile contractului colectiv de muncă produc efecte pentru toţi salariaţii, 
indiferent de data angajării şi de faptul dacă s-au afiliat sau nu la o organizaţie 
sindicală din unitate. 

Condiţiile din contractele de muncă care înrăutăţesc situaţia salariaţilor în 
comparaţie cu legislaţia muncii sînt nule. 

Patronii în limitele competenţei lor şi pe seama mijloacelor proprii pot stabili 
pentru salariaţi înlesniri de muncă, sociale şi de trai. suplimentare în comparaţie cu 
legislaţia. 


$2. Încheierea contractului colectiv de muncă 


La nivelul unităţii contractul colectiv de muncă se încheie între patron şi 
salariaţi, ultimii fiind reprezentaţi de sindicate. La nivelul grupurilor de unităţi, al 
ramurilor sau la nivel republican contractele colective se încheie de către 
reprezentanţii patronilor şi ai salariaţilor. 

Contractul colectiv se încheie pe un termen de cel puţin un an. Părţile pot 

prelungi termenul pentru care a fost încheiat contractul cu sau fără modificarea 
condiţiilor. 

Conţinutul contractului colectiv se determină de către părţi prin negocieri. În 
contract nu pot fi incluse clauze care să conducă la acordarea unor drepturi 
salariaţilor sub nivelul minim prevăzut de legislaţie, însă pot fi stipulate înlesniri 
suplimentare pentru salariaţi în comparaţie cu ceea ce este stabilit de legislaţie. 

Contractul colectiv de muncă se încheie în scris, se semnează de către părţi şi 
se depune, în termen de 5 zile spre înregistrare şi păstrare la organele competente 
ale Ministerului Muncii. 

Contractele colective se pun în aplicare de la data înregistrării. Contractul 
colectiv încheiat la nivel republican intră în vigoare la data semnării. 


$3. Executarea, modificarea, suspendarea şi încetarea contractului 
colectiv de muncă 


Executarea contractului colectiv de muncă este obligatorie pentru părţi. Clauzele 
contractului colectiv pot fi moditicate pe parcursul executării lui prin acordul 
părţilor. La unităţile privatizate, deoarece se schimbă patronul, se încheie un nou 
contract colectiv. 

În cazul declanşării unei greve, pe toată perioada desfăşurării ei, executarea 
contractului colectiv se suspendă, dacă este imposibilă continuarea activităţii de 
către salariaţii care nu participă la grevă. 

Contractul colectiv încetează: la acordul părţilor; la data dizolvării sau 


constatării falimentului unităţii; la împlinirea termenului pentru care a fost încheiat. } 


CAPITOLUL IV 
CONTRACTUL INDIVIDUAL DE MUNCĂ 


$1. Noţiunea, trăsăturile caracteristice şi importanța 
contractului individual de muncă 


Contractul de muncă este o înţelegere între salariat şi patron prin care salariatul 
se obligă să presteze o muncă după o anumită specialitate, calificare sau la un 
anumit post, subordonîndu-se ordinii interioare a muncii, iar patronul se obligă să 
remunereze salariatul şi să-i asigure condiţiile de muncă, prevăzute de legislaţia 
muncii, de contractul colectiv şi de înţelegerea părţilor. 

Există următoarele trăsături caracteristice ale contractului individual de muncă: 

a) este un act juridic dintre două persoane. Prin urmare, poate avea numai două 
părţi — salariatul şi patronul; 

b) iniţiază la drepturi şi obligaţiuni reciproce între părţi; 

c) se încheie printr-un simplu acord de voinţă al părţilor; 

d) are drept obiect salariul; 

e) are un caracter personal. Cel angajat nu-şi poate efectua atribuţiile nici prin 
alte persoane, nici cu ajutorul altor persoane; 


- 

f) se execută succesiv, Neexecutarea poate avea drept consecinţă desfacerea 
contractului pe viitor. 

Importanţa contractului individual de muncă constă în faptul că prin intermediul 
lui persoanele fizice îşi realizează dreptul la muncă, adică îşi vînd forţa de muncă, 
asigurîndu-şi astfel necesităţile materiale şi spirituale; patronii, la rîndul lor, 
cumpărînd forţa de muncă şi folosind-o eficient asigură producerea valorilor 
materiale şi spirituale, adică obţin un efect economic şi social. 


$2. Incheierea contractului individual de muncă 


Încheierea contractului individual de muncă se face prin negocierile părţilor. În 
acest mod se stubilesc condiţiile contractului, conţinutul lui. 

Negocierile pot avea loc atît în privinţa condiţiilor legale (prevăzute de lege — 
cum ar fi salariul, concediul etc.), cît şi în privinţa condiţiilor convenţionale (stipu- 
late în exclusivitate de părţi — cum ar fi funcţia de muncă, cumulul de profesii etc.). 

În special se fac negocieri referitor la condiţiile contractuale obligatorii 
(necesare). Acestea sînt funcţia de muncă, durata contractului, locul de muncă. Dacă 
părţile au ajuns la un acord comun în privinţa condiţiilor menţionate contractul se 
consideră încheiat. 

Conţinutul contractului de muncă poate cuprinde şi condiţii facultative 
(suplimentare), cum ar fi verificarea aptitudinilor şi pregătiri profesionale, regimul 
de muncă, timpul de muncă incomplet etc. 

Fără condiţii obligatorii contractul nu poate exista. Lipsa celor facultative nu 
afectează existenţa lui. 

După conţinutul lor condiţiile contractului de muncă pot fi de asemenea divizate 
în esenţiale şi neesenţiale. Toate condiţiile obligatorii sînt concomitent şi esenţiale. 
Aceasta însă nu înseamnă că orice condiţie facultativă este şi neesenţială. De pildă, 
regimul de muncă, timpul de muncă incomplet sînt condiţii esenţiale. 

Părţile pot stipula înlesniri de muncă, sociale, de trai suplimentare în comparaţie 
cu legislaţia. În acelaşi timp condiţiile din contractele de muncă, care înrăutăţesc 
situaţia salariaţilor în comparaţie cu legislaţia muncii sînt nule. 

Contractele de muncă se încheie: 

a) pe o durată nedeterminată: 

b) pe o durată determinată, însă nu mai mare de 5 ani; 

c) pe timpul îndeplinirii unei lucrări determinate. 

Contractul de muncă poate fi încheiat în tormă orală sau scrisă. 

Încheierea contractului de muncă se pertectează printr-un ordin (dispoziţie) al 
administraţiei, comunicîndu-se despre aceasta salariatului sub semnătură. În ordin 
(dispoziţie) trebuie să fie indicată denumirea exactă a muncii (funcţiei), la care este 
angajat salariatul. 

Contractul se consideră încheiat şi în cazul cînd ordinul (dispoziţia) n-a fost 
emis, dar salariatul a început de fapt să lucreze. 

Nu se poate refuza încheierea contractului de muncă cu un salariat, invitat la 
lucru în cadrul transferului dintr-o unitate pe baza acordului intervenit între 


187 


conducătorii unităţilor. 

Angajarea la lucru a cetăţenilor se admite, de regulă, de la vîrsta de 16 ani. În 
cazuri excepţionale, de comun acord cu comitetul sindical, pot fi angajate persoane 
care au împlinit vîrsta de 15 ani. În timpul vacanței elevii pot fi angajaţi chiar şi la 
vîrsta de 14 ani. 


Totodată legislaţia de angajare prevede, în cazuri de apărare a intereselor 
sociale, şi anumite limitări. Astfel, aplicarea muncii persoanelor sub 18 ani, 
încadrarea femeilor la lucrări grele, la lucrări cu condiţii vătămătoare, precum şi la 
lucrări subterane este interzisă. Nu se admite de asemenea angajarea minorilor la 
lucrări, legate de fabricarea, păstrarea şi comerţul cu băuturi spirtoase. 

La angajarea în serviciu administraţia este obligată să ceară de la persoana ce se 
încadrează prezentarea carnetului de muncă, iar dacă cetățeanul se angajează pentru 
prima dată — o autorizaţie de la locul de trai referitor la ultima ocupaţie, precum 
şi prezentarea paşaportului. Fără aceste documente angajarea nu se admite. 

Carnetul de muncă este documentul de bază ce caracterizează activitatea de 
muncă a salariatului. În carnetul de muncă se înscriu datele referitor la salariat, 
muncă, încurajări, distincţii, titluri onorifice, invenţii, propuneri de raţionalizare etc. 
Sancţiunile nu se înscriu în carnetul de muncă. 

Carnetele de muncă se întocmesc pentru toţi salariaţii care lucrează mai mult de 
5 zile şi se păstrează în unitatea respectivă. La angajarea iniţială carnetul de muncă 
se perfectează de către administraţie, în prezenţa salariatului, în curs de o săptămînă 
de lu data încheierii contractului de muncă. 

În cazurile prevăzute de lege administraţia are dreptul să ceară de la persoana 
ce se încadrează prezentarea şi a altor documente (de pildă, a diplomei, a 
certificatului etc.) dacă pentru exercitarea funcțiilor sale salariatul (bunăoară, 
medicul, pilotul, maşinistul, şoferul) trebuie să aibă o pregătire specială. 

La încheierea contractului de muncă este interzis a cere cetăţenilor documente, 
a căror prezentare nu este prevăzută de lege. 

În unele cazuri o condiţie suplimentară de angajare la lucru o constituie 
examenul medical. Asttel, toate persoanele sub 18 ani; salariaţii care lucrează la 
munci grele, la muncă cu condiţii vătămătoare sau periculoase (inclusiv la munci 
subterane), la munci legate de circulaţia transportului; salariaţii unităţilor 
alimentaţiei publice şi comerţului etc. trec în mod obligatoriu examene medicale 
înainte de angajarea la lucru. 

Refuzul neîntemeiat de a angaja în serviciu este interzis. Astfel, nu se admite 
refuzul] de angajare pe temeiul sexului, rasei, naţionalităţii, limbii, originii sociale, 
stării materiale, domiciliului, atitudinii faţă de religie, convingerilor, apartenenţei 
la societăţile obşteşti etc. 

Se consideră neîntemeiat refuzul ce nu ţine de pregătirea profesională a 
salariatului sau de alte circumstanţe, prevăzute de lege. 

Refuzul neîntemeiat de angajare la lucru poate fi reclamat în procuratură, 
Persoanele cu care administraţia unităţii, în conformitate cu legea, este obligată să 
încheie un contract de muncă, bunăoară tinerii muncitori — absolvenţi ai şcolilor 

profesionale, pot reclama un asemenea refuz în instanţa de judecată. 

Totodată, există cazuri de limitare a serviciului în comun prevăzute de lege. 
Astfel, legea interzice serviciul în comun la una şi aceeaşi unitate de stat a 
persoanelor care se află în rudenie sau afinitate apropiată între ele (părinţi, soţi, frați, 
surori, fii, fiice, etc.) dacă în cadrul serviciului unul din ei este subordonat sau se 
află sub controlul direct al altuia. 


La încheierea contractului de muncă sau la modificarea condiţiilor esenţiale 
administraţia unităţii este obligată: 

a) să-l facă cunoscut pe salariat cu munca care i se încredinţează, cu condiţiile 
de muncă şi să-i explice drepturile şi îndatoririle; 

b) să-l facă cunoscut cu regulamentul de ordine interioară a muncii şi cu 
contractul colectiv de muncă de la unitatea respectivă; 

c) să-l instructeze asupra tehnicii securităţii, igienei în producţie, igienei muncii, 
pazei contra incendiilor şi altor reguli de protecţie a muncii. 


$3. Modificarea contractului de muncă 


Modificarea contractului de muncă constituie o schimbare a condiţiilor acestuia. 
Prin acordul părţilor pot fi făcute orice schimbări în conţinutul contractului de 
muncă, fără vreo restricţie sau limitare. Important este că aceste schimbări să nu 
ducă la lezarea drepturilor ocrotite de lege ale salariatului. Totodată nu se admite 
modificarea unilaterală a conţinutului contractului, cu excepţia cazurilor prevăzute 
de lege. 

Modificarea contractului se poate manifesta atît prin transfer cît şi prin trecere 
la altă muncă. 

Transferul constituie o modificare a condiţiilor esenţiale ale contractului şi de 
aceea se admite numai cu consimţămîntul salariatului. Trecerea constituie o 
modificare a condiţiilor neesenţiale ale contractului şi de aceea se admite şi fără 
consimţămîntul salariatului. 

Transferul poate avea loc: în aceeaşi unitate; într-o altă unitate; într-o altă 
localitate fie chiar împreună cu unitatea. 

Transferul în aceeaşi unitate poate fi consecinţa modificării unor astfel de 
condiţii esenţiale ale contractului cum sînt schimbarea funcţiei, sistemul şi 
cuantumul de retribuire a muncii, regimul de muncă, cumulul de profesii etc. 

Nu se consideră transfer şi nu necesită consimţămîntul salariatului permutarea 
acestuia în aceeaşi unitate la un alt loc de muncă, într-o altă subdiviziune structurală 
din aceeaşi localitate, însărcinarea de a deservi un alt mecanism sau agregat în 
limitele specialităţi, calificării sau funcţiei, specificate în contractul de muncă. 

Transferul într-o altă unitate constituie o astfel de modificare a condiţiilor 
contractului de muncă cînd se schimbă de fapt una din părţi. Aceasta în fond nu este 
altceva decît schimbarea locului de muncă. Schimbînd o unitate cu alta în realitate 
se desface un contract de muncă şi se încheie altul. Este evident că asemenea 
schimbări în conţinutul contractului nu se pot face fără consimţămîntul salariatului. 

Transferul într-o altă localitate tie chiar împreună cu unitatea duce la schimbări 

esenţiale în condiţiile de trai ale persoanei încadrate. Asemenea schimbări se admit 
numai prin consimţămîntul salariatului. 

Trecerea temporară la altă muncă poate avea loc atît prin acordul părţilor 
contractului de muncă, cît şi la dispoziţia unilaterală a administraţiei unităţii. 

Durata trecerii prin acord se stabileşte de înseşi părţile, durata trecerii la 
dispoziţia administraţiei este strict limitată. 

În cazul unei necesităţi de producţie pentru unitate, administraţia are dreptul de 
a-l trece pe salariat pe un termen de pînă la o lună într-o muncă nestipulată prin 
contract în aceeaşi unitate sau în altă unitate, dar în aceeaşi localitate cîştigul mediu 
neputînd fi mai mic decît cel acordat în munca anterioară. Această trecere se admite 
pentru preîntîmpinarea sau lichidarea unei calamităţi naturale, a unei avarii în 
producţie şi în alte cazuri excepţionale, precum şi pentru înlocuirea unui salariat care 
lipseşte. Durata trecerii la altă muncă pentru înlocuirea salariatului absent nu poate 
depăşi o lună în cursul anului calendaristic. 

În caz de întrerupere în muncă salariaţii, ţinîndu-se seama de specialitatea şi 
calificarea lor, sînt trecuţi în altă muncă în aceeaşi unitate în cursul întregii perioade 
a întreprinderii sau în altă unitate, dar în aceeaşi localitate pe un termen de pînă la 
o lună. Salariaţii care îşi îndeplinesc normele de producţie, îşi păstrează cîştigul 
mediu obţinut la munca anterioară, iar salariaţii care nu-şi îndeplinesc normele sau 
care sînt trecuţi într-o muncă, plătită pe unitatea de timp, îşi păstrează salariul tarifar 
(de funcţie). 


$4. Incetarea contractului de muncă 


Potrivit legislaţiei în vigoare există temeiuri generale şi suplimentare de încetare 
a contractului de muncă. Toate temeiurile de încetare a contractului sînt prevăzute 
şi sînt reglementate de lege. Pentru a asigura stabilitatea şi legalitatea relaţiilor de 
muncă părţile nu au dreptul să stabilească noi temeiuri de încetare a contractului de 
muncă. 

Legea prevede următoarele temeiuri de încetare a contractului de muncă: 

- acordul părinţilor; 

- expirarea termenului, cu excepţia cazurilor, cînd raporturile de muncă continuă 
de fapt şi nici una din părţi n-a cerut încetarea lor; 

- chemarea sau angajarea salariatului la serviciul militar; 

- desfacerea contractului de muncă din iniţiativa salariatului, din iniţiativa 
administraţiei sau la cererea Curţii de Conturi; 

- transferul salariatului cu consimţământul lui, în altă unitate sau trecerea într- 
o funcţie electivă; 

- refuzul salariatului de a fi transferat la muncă într-o altă localitate împreună cu 
unitatea, precum şi refuzul de a-şi continua munca în legătură cu schimbarea 
condiţiilor esenţiale de muncă; 

- intrarea în vigoare a sentinţei instanţei judecătoreşti prin care salariatul a fost 
condamnat (cu excepţia cazurilor de condamnare cu suspendarea pedepsei şi de 
amînare a executării sentinţei) la privaţiune de libertate, la muncă corecțională 

prestată nu la locul de muncă sau la o altă pedeapsă, care exclude posibilitatea de 
a continua munca respectivă; 

- alte temeiuri prevăzute de acord. 

Desfacerea contractului de muncă din iniţiativa salariatului. Potrivit legii 
salariaţii au dreptul să desfacă contractul de muncă, încheiat pe o durată 
nedeterminată, în orice timp, inclusiv în timpul aflării în deplasare, în timpul 
concediului, bolii etc. Ei sînt datori doar să preîntîmpine patronul în scris cu două 
săptămîni înainte, iar cei sezonieri şi temporari — cu trei zile. În cazul cînd cererea 
salariatului de a fi concediat din dorinţă proprie este condiţionată de imposibilitatea 
de a continua munca (înmatriculare într-o instituţie de învăţămînt, pensionare şi în 
alte cazuri) administraţia desface contractul în termenul cerut de salariat. 

După expirarea termenelor indicate salariatul are dreptul să înceteze munca, iar 
administraţia-unităţii este obligată să-i elibereze angajatului carnetul de muncă şi 
să-l achite. 

Prin înţelegere între salariat şi patron contractul de muncă poate să fie desfăcut 
şi înainte de expirarea termenului de 2 săptămîni. 

Pînă la expirarea termenului de preîntîmpinare salariatul are dreptul oricînd 
să-şi retragă cererea sau să depună o nouă cerere, care s-o anuleze pe prima. 

În acest caz salariatul poate fi concediat numai cu condiţia dacă pînă la 
depunerea cererii care o anulează pe prima, în locul lui a fost invitat un nou salariat 
căruia, conform legii, nu i se poate retuza încheierea contractului de muncă. 

Concedierea este interzisă, dacă după expirarea termenului de 2 săptămîni din 
ziua depunerii cererii salariatul n-a fost de fapt concediat şi nu şi-a reafirmat dorinţa 
de a desface contractul. 

În cazul încălcării de către administraţie a legislaţiei de protecţie a muncii, care 
să fie confirmată de organele de supraveghere şi control contractul de muncă 
urmează să fie destăcut la cererea salariatului. 

Destacerea contractului de muncă, încheiat pe termen, înainte de expirarea 
termenului, din iniţiativa salariatului se admite numai în cazul existenţei unor mo- 
tive întemeiate (boala sau invaliditatea salariatului, încălcarea de către patron a 
legislaţiei muncii etc.) care împiedică prestarea muncii stipulate prin contract. 

Desfacerea contractului de muncă din iniţiativa administraţiei poate ti efectuată 
numai în cazurile prevăzute nemijlocit de lege şi numai cu consultarea comitetului 
sindical din unitate (de fapt, potrivit p.17 din Contractul colectiv de muncă pe anul 
1996 — nivel republican — cu acordul comitetului sindical). Desfacerea 
contractului de muncă în cazul unor schimbări în organizarea producției şi muncii, 
inclusiv lichidarea, reorganizarea sau reprofilarea unităţii, reducerii numărului sau 
a statului de personal. Despre apropiata disponibilitate salariaţii sînt preavizaţi per- 
sonal, contra semnătură, cel tîrziu cu 2 luni înainte.. 

Odată cu preavizul de concediere în legătură cu reducerea numărului sau a 
statului de personal administraţia propune salariatului un alt lucru în aceeaşi unitate. 
Numai în cazul cînd un asemenea lucru nu există sau cînd salariatul nu-şi dă 
consimţămîntul de a fi transferat la munca propusă concedierea este admisă. 

La disponibilizarea salariaţilor în legătură cu reducerea numărului lor sau a 
statului de personal se ţine cont de dreptul preferenţial la menţinerea în funcţie, cum 
este prevăzut de legislaţie. 

Salariaţilor disponibilizaţi în baza acestui temei li se menţine în perioada de 
aranjare la lucru. dar nu mai mult decît pe 3 luni, salariul mediu, ţinîndu-se cont de 
îndemnizaţia lunară de concediere. 

Desfacerea contractului de muncă în legătură cu atingerea de către salariat a 
vîrstei de pensie, dacă el are dreptul la pensie completă de bătrîneţe. Potrivit 
legislaţiei în vigoare dreptul la pensie pentru limită de vîrstă îl au: bărbaţii la 
împlinireu vîrstei de 60 de ani avînd vechime în muncă de cel puţin 25 ani; femeile 
la împlinirea vîrstei de 55 ani avînd vechime în muncă de cel puţin 20 ani. 

O interpretare mai largă a acestei norme nu se admite. De aceea eu nu se aplică 
faţă de persoanele care se bucură de dreptul la pensie în condiţii mai avantajoase, 
de pildă, la vîrsta mai interioară sau avînd o vechime în muncă mai redusă etc. 

Desfacerea contractului de muncă în cazul necorespunderii salariatului cu 
funcţia ocupată sau cu munca prestată din cauza calificării insuficiente sau stării 
sănătăţii. Concedierea în baza acestui temei se admite doar atunci cînd există dovezi 
concrete, care confirmă necorespunderea salariatului muncii prestate din cauza 
calificării insuficiente (neîndeplinirea sistematică a normelor de producţie, 
fabricarea rebutului) sau stării sănătăţii. (avizul medical din care se vede că salariatul 
nu-i în stare să îndeplinească anume munca stipulată prin contractul de muncă, şi 
nu orice muncă în genere). 

Pentru necorespunderea muncii prestate din cauza calificării insuficiente nu pot 
fi concediaţi tinerii muncitori şi tinerii specialişti — absolvenţi ai şcolilor tehnice- 
profesionale şi superioare în perioada muncii lor obligatorii, cînd ei trebuie să-şi 
aprofundeze cunoştinţele teoretice şi să-şi perfecționeze deprinderile de muncă 
practice. 

Desfacerea contractului de muncă pentru neîndeplinirea sistematică de către 
salariat, fără motive întemeiate, a îndatoririlor ce-i revin prin contractul de muncă 
sau prin regulamentul de ordine interioară a muncii. dacă mai înainte au fost aplicate 
salariatului sancţiuni disciplinare. Concedierea în acest caz este posibilă cînd 
neîndeplinirea îndatoririlor: 

a) decurge din contractul de muncă sau din prescripţiile regulamentului de 
ordine interioară a muncii; 

b) a avut loc fără motive întemeiate, adică din vina salariatului, 

c) a avut loc sistematic, adică în repetate rînduri: 

d) faţă de salariat mai înainte au fost aplicate sancţiuni disciplinare. Lipsa măcar 
a uneia din aceste condiţii exclude posibilitatea concedierii respective. 

Desfacerea contractului de muncă pentru absenţă la lucru fără motive 
întemeiate. Absenţă se consideră neprezentarea la lucru fără motive întemeiate în 
cursul întregii zile de muncă. De asemenea se consideră absenţi şi salariaţii care au 
lipsit de la serviciu fără motive întemeiute mai mult de trei ore în cursul zilei de 
muncă. Deci, în acest caz concedierea poate avea loc şi pentru o singură abatere 

disciplinară. 

Desfacerea contractului de muncă pentru apariţia la lucru în stare de ebrietate, 
narcotică sau toxică. Starea de ebrietate alcoolică, narcotică sau toxică poate fi 
confirmată atît printr-un aviz medical, cît şi cu alte probe, care se cer a fi just 
apreciate. În baza acestui temei concedierea se poate face pentru o singură abatere 
disciplinară. 

Desfacerea contractului de muncă pentru săvîrşirea la locul de muncă a unei 
sustrageri din avutul de stat sau obştesc. Pentru concediere nu au însemnătate 
proporțiile sustragerii (mari sau mici). Important este ca faptul să fie stabilit prin 
sentinţa, intrată în vigoare, a instanţei judecătoreşti. Un singur caz de sustragere 
stabilit în modul prevăzut de lege este suficient pentru concedierea salariatului 
vinovat. 

Desfacerea contractului de muncă pentru neprezentarea îndelungată la lucru 
din cauza incapacității temporare de muncă. Salariaţilor care temporar şi-au pierdut 
capacitatea de muncă, li se menţine locul de muncă. Dacă, însă, durata incapacității 
de muncă din cauza bolii depăşeşte 4 luni la rînd (fără a socoti concediile de 
maternitate), administraţia are dreptul să-l concedieze pe salariat. În cazul cînd 
salariaţii sînt bolnavi de tuberculoză administraţia îi poate concedia numai cu 
condiţia că durata incapacității de muncă depăşeşte 12 luni. Saluriaţilor care şi-au 
pierdut capacitatea de muncă în legătură cu un accident de muncă sau o boală 
profesională locul de muncă li se menţine pînă la restabilirea capacităţii de muncă 
sau stabilirea invalidităţii. 

Desfacerea contractului de muncă în cazul restabilirii salariatului care a 
îndeplinit mai înainte această muncă. Acest temei admite concedierea în 2 cazuri: 

a) cînd salariatul care mai înainte a prestat această muncă a fost concediat 
nelegitim, iar apoi reintegrat în muncă; 

b) cînd salariatul care mai înainte a prestat această muncă a fost recrutat în 
serviciul militar, însă nu mai tîrziu de 3 luni, din orice motive, a fost eliberat din 
serviciul militar. 

Încheind examinarea succintă a temeiurilor generale de desfacere a contractului 
de muncă din iniţiativa administraţiei menţionăm că acţiunile de concediere în caz 
de: lichidare a unităţii, reducere a numărului sau a statului de personal; 
necorespundere a salariatului funcției ocupate sau muncii prestate; reintegrării în 
muncă a salariatului, care mai înainte a îndeplinit munca respectivă, se admit dacă 
este imposibil transferul salariatului — cu consimţămîntul acestuia, la altă muncă. 
Mai mult, la concedierea în legătură cu: atingerea de către salariat a vîrstei de 
pensionare; necorespunderea salariatului funcţiei ocupate sau muncii prestate; 
reintegrării în muncă a salariatului, care a îndeplinit mai înainte munca respectivă 
salariaţilor li se plăteşte o îndemnizaţie egală cu cîştigul mediu pe 2 săptămîni. 

Nu se admite concedierea din iniţiativa administraţiei în perioada incapacității 
temporare de muncă şi în perioada atlării salariatului în concediu. Această 
prescripţie nu se aplică numai în cazul lichidării totale a unităţii. 

În această lucrare nu sînt examinate alte cazuri de încetare a contractului de 

muncă care se întîlnesc relativ mai rar. 


CAPITOLUL V 
TIMPUL DE MUNCĂ 


Timp de muncă se consideră timpul consacrat muncii. Însă nu orice timp 
consacrat muncii este supus reglementării juridice, ci doar acel timp în cursul căruia 
persoana în calitate de salariat este obligată să presteze munca, stipulată prin 
contractul de muncă. Cu alte cuvinte, timp de muncă, potrivit legislaţiei muncii, se 
consideră timpul în cursul căruia salariatul, în conformitate cu regulamentul de 
ordine interioară a munci, trebuie să se afle la locul de lucru în unitate pentru a-şi 
îndeplini îndatoririle de muncă. 

Durata normală a timpului de muncă pentru salariaţii din unităţi nu poate depăşi 
40 ore pe săptămînă. Aceasta este de fapt durata maximală a timpului de muncă, 
Pentru multe categorii de salariaţi, din diferite motive este stabilită o durată a 
timpului de muncă mult mai inferioară decît cea morală. 

Durata redusă a timpului de muncă se stabileşte: pentru salariaţi în vârstă de la 
16 pînă la 18 ani — 36 ore pe săptămînă, iar pentru cei în vîrstă de la 15 pînă la 16 
ani — 24 ore pe săptămînă; pentru salariaţii care lucrează în condiţii de muncă 
vătămătoare cel mult 36 ore pe săptămînă. 

Atară de aceasta legislaţia stabileşte durata redusă a timpului de muncă şi pentru 
alte categorii de salariaţi (profesori, medici etc.). 

Durata muncii zilnice este limitată prin lege. Ea nu poate depăşi 7 ore la norma 
săptămînală de 40 ore; 6 ore la norma săptămînală de 36 ore; 4 ore la norma 
săptămînală de 24 ore. 

La săptămîna de muncă de 5 zile durata muncii zilnice (schimbului) se stabileşte 
prin regulamentul de ordine interioară sau prin graficele de schimb. În acest caz 
durata muncii zilnice poate depăşi limitele stabilite la săptămîna de muncă de 6 zile, 
însă norma săptămînală trebuie strict respectată. 

Munca în timp de noapte se prestează în cazurile cînd lucrul acesta este justificat 
din punct de vedere economic sau dacă condiţiile tehnologice necesită aşa ceva. În 
cazul prestării muncii în timp de noapte durata muncii (schimbului) se reduce cu o 
oră. Această regulă nu se extinde asupra salariaţilor pentru care timpul de muncă 
este redus. Timpul este considerat de noapte de la 10 seara pînă la 6 dimineaţa. 

Timpul de muncă incomplet se poate stabili atît în timpul încheierii contractului 
de muncă, precum şi mai tîrziu. La rugămintea femeii gravide, a femeii, care are 
copil în vîrstă de pînă la 16 ani (inclusiv care se află sub tutela ei) sau a unei 
persoane care îngrijeşte de un membru bolnav al familiei în contormitate cu avizul 
medical, administraţia este obligată să le stabilească ziua sau săptămîna de muncă 
incompletă. 

Evidenţa timpului de muncă are 2 modalităţi: zilnică (sau cotidiană) şi globală. 
Pentru majoritatea salariaţilor este stabilită evidenţa zilnică a timpului de muncă 
indiferent de faptul sînt ei trecuţi la săptămîna de muncă de 5 zile sau nu. La acest 

fel de evidenţă schimburile se stabilesc de o durată egală. 

Evidenţa globală a timpului de muncă se introduce în unităţile în care procesul 
de muncă este neîntrerupt sau în unităţile, sectoarele, secţiile etc., unde din cauza 
condiţiilor de producţie (de muncă) nu poate fi respectată durata zilnică sau 
săptămînală a timpului de muncă, stabilită pentru categoria respectivă de salariaţi. 
Durata timpului de muncă în perioada de evidenţă, de pildă, într-o lună, într-un 
trimestru, nu trebuie să depăşească norma stabilită de lege, deşi schimburile pot fi 
de durată diferită. Mai mult, de durată diferită poate fi şi durata muncii săptămînale 
sau chiar a celei lunare. 

În această situaţie zilele de odihnă se acordă salariaţilor în diferite zile ale 
săptămînii, conform graficului, şi ele pot să nu corespundă zelelor de odihnă 
obişnuite. 

Munca suplimentară, de regulă, nu se admite de lege, administraţia, cu 
autorizaţia comitetului sindical al unităţii, poate etectua munca suplimentară. 

Munca suplimentară nu trebuie să depăşească pentru fiecare salariat 4 ore în curs 
de 2 zile la rînd şi 120 ore pe an. 

Se consideră muncă suplimentară munca prestată peste durata stabilită a 
timpului de muncă. 

La munca suplimentară nu pot fi admise: femeile gravide, mamele care îşi 
alăptează copiii şi femeile care au copii în vîrstă de pînă la 3 ani; salariaţii minori; 
salariaţii care, paralel cu munca în producţie, învaţă în şcolile generale şi tehnice 
protesionale — în zilele prevăzute pentru cursuri — şi alte categorii de salariaţi. 


CAPITOLUL VI 
TIMPUL DE ODIHNĂ 


Timpul în cursul căruia cetăţenii, în calitate de salariaţi, sînt liberi de îndeplinirea 
îndatoririlor de muncă şi îl pot folosi, după cum găsesc de cuviinţă, este considerat, 
potrivit legislaţiei muncii, timp de odihnă. 

Reglementînd timpul de muncă, legislaţia reglementează prin aceasta şi timpul 
de odihnă. De aceea timpul de odihnă constituie diferenţa dintre timpul calendaristic 
respectiv şi timpul de muncă. În dependenţă de menire, se stabileşte cîteva tipuri de 
timp de odihnă cu o durată diferită. 

Pauzele în cursul zilei de muncă se acordă pentru diferite scopuri. Tuturor 
salariaţilor li se acordă o pauză cu o durată de cel mult 2 ore pentru odihnă şi masă, 
cure nu se include în timpul de muncă. La lucrările, unde din cauza condiţiilor de 
producţie nu poate fi stabilită o pauză, salariaţilor trebuie să li se acorde posibilitatea 
de a lua masa în timpul muncii. 

Zilele de repaus se acordă săptămînal tuturor salariaţilor. În condiţiile săptămînii 
de muncă de 5 zile salariaţilor li se acordă 2 zile de repaus, iar în condiţiile săptămînii 
de muncă de 6 zile — o zi de repaus. Zi de repaus pentru toţi este duminica. A doua 
zi de repaus în condiţiile săptămînii de muncă de 5 zile se prevede conform graficului 
de lucru al unităţii. Ambele zile de repaus se acordă, de regulă, la rînd. 

La unităţile, funcţionarea cărora nu poate fi întreruptă în legătură cu condiţiile 
tehnico-industriale sau din cauza necesităţii deservirii populaţiei, zilele de repaus 
se acordă în diferite zile ale săptămînii la rînd fiecărui grup de salariaţi potrivit 
graficului muncii în schimburi. 

Durata repausului săptămînal neîntrerupt trebuie să fie de cel puţin 42 de ore. 

Munca în zilele de repaus este interzisă. Numai în cazurile excepţionale, 
prevăzute nemijlocit în lege, salariaţii pot fi atraşi la muncă în aceste zile. 

Nu se admite atragerea la muncă în zilele de repaus a femeilor gravide, a 
mamelor care îşi alăptează copiii, a femeilor care au copii în vîrstă de pînă la 3 ani, 
precum şi a minorilor. 

Concediile. Tuturor salariaţilor li se acordă anual concedii de o durată de cel 
puţin 24 de zile lucrătoare, menţinîndu-li-se locul de muncă (funcţia). Minorii au 
dreptul la concediu cu o durată de o lună calendaristică. 

Potrivit legislaţiei muncii multor categorii de salariaţi pe diferite temeiuri li se 
acordă concedii suplimentare. La aceste categorii se referă: salariaţii ocupați la 
lucrări cu condiţii de muncă grele sau vătămătoare; salariaţii cu o mare vechime în 
muncă în aceeaşi unitate sau în aceeaşi funcţie etc. Lu determinarea duratei 
concediului suplimentar administraţia şi comitetul sindical al unităţii ţin cont de 
condiţiile concrete din unitate. = 

Concediul pentru primul an se acordă salariaţilor după expirarea a || luni de 
muncă neîntreruptă în unitatea respectivă. Unor categorii de salariaţi, la cererea lor, 
li se poate acorda concediul şi înainte de expirarea acestui termen (de exemplu, 
femeilor — înainte de concediul de maternitate sau nemijlocit după el). 

Salariaţilor, transferați dintr-o unitate în alta, li se poate acorda concediul înainte 
de expirarea a || luni de muncă după transfer. 

Concediul pentru anul al doilea şi anii următori de muncă poate fi acordat în 
orice timp al anului de muncă în conformitate cu graficul de concediu. Concediile 
se acordă în cursul întregului an calendaristic, 

Concediul trebuie să fie acordat anual la termenul stabilit. El poate fi amînat sau 
prelungit numai în cazurile prevăzute de lege, de pildă, în cazul incapacității de 
muncă a salariatului. 

În cazuri excepţionale, cînd acordarea concediului în anul de muncă curent poate 
să se răsfrîngă negativ asupra desfăşurării normale a activităţii unităţii, concediul, 
cu consimţămîntul salariatului şi în coordonare cu comitetul sindical al unităţii, 
poate fi amînat pe anul de muncă următor. 

Este interzisă neacordarea concediului anual în curs de 2 ani la rînd sau 
înlocuirea concediului prin compensare în bani. Compensarea în bani a concediului 
nefolosit se admite numai în cazul concedierii salariatului. 


CAPITOLUL VII 
SALARIUL 

$1. Noţiunea de salariu 


|s; Salariul constituie orice recompensă sau cîştig evaluat în bani, plătit angajatului 
în conformitate cu contractul individual de muncă de patron sau de organul 
împuternicit de acesta pentru munca prestată. 

Salarizarea este în raport direct cu cererea şi oferta forței de muncă pe piaţa 
muncii, cantitatea şi calitatea muncii, rezultatele şi condiţiile funcţionării unităţii. 

Cerinţele principale de organizare a retribuirii muncii, inclusiv cerinţele tarifare 
în raport cu profesia, funcţia şi gradul de calificare, modul de tarifare a lucrărilor 
şi angajaţilor, modul de atestare a specialiştilor, normele de muncă se stabilesc la 
încheierea contractelor colective (acordurile tarifare). Salariile tarifare şi de funcţie 
concrete, precum şi alte forme şi condiţii de retribuire a muncii în unităţi se stabilesc 
prin negocieri colective sau individuale între persoanele juridice sau fizice care 
angajează şi salariaţi sau reprezentanţii acestora in funcţie de posibilităţile financiare 
ale patronului şi se fixează în contractele colective (acordurile tarifare), iar în cazul 
cînd aceste contracte lipsesc — în contractele individuale de muncă. 

În temeiul celor expuse se poate constata cu certitudine: salariul constituie preţul 
forței de muncă stabilit pe piaţa muncii în rezultatul negocierilor dintre cumpărătorul 
(patronul individual sau colectiv) şi vînzătorul (salariatul individual sau colectiv) 
forţei de muncă. 

Salariul cuprinde salariul tarifar sau de funcţie, adaosurile şi sporurile la acestea, 
premiile şi recompensele. După cum vedem în structura sau conţinutul salariului se 
disting 2 părţi: de bază sau constantă (care cuprinde salariul tarifar sau de funcţie, 
adaosurile şi sporurile la acestea) şi suplimentară sau variabilă (care cuprinde 
premiile şi unele compensări). 

Salariul tarifar se stabileşte în raport cu calificarea, gradul de pregătire 
profesională şi competenţa angajatului, calitatea, importanța şi complexitatea 
lucrărilor ce îi revin. Adaosurile şi sporurile la salariul tarifar se stabilesc în raport 
cu rezultatele obţinute, condiţiile de muncă concrete, după caz, şi în raport cu 
vechimea în muncă. Ele poartă un caracter de stimulare sau compensare. 

Pentru stimularea suplimentară a muncii angajăţilor pot fi aplicate diverse 
sisteme de premiere şi compensare. 

Adaosurile şi sporurile, premiile şi recompensele se iau în calcul ła determinarea 
salariului mediu. 

Salariul minim constituie normativul social care se stabileşte de stat pe baza 
bugetului minim (minimul de trai) şi se determină în mărimea minimă admisă a 
plăţilor în bani achitate salariatului angajat la lucrări cu grad redus de complexitate 
sau la lucrări auxiliare în condiţii de muncă normale. Salariul minim se determină 
în raport cu condiţiile economice concrete de reproducere a forţei de muncă în 
corespundere cu valoarea ei şi se reexaminează în dependenţă de sporirea eficienţei 
producţiei sociale, costul vieţii, salariul mediu, schimbarea conjuncturii pieţei forţei 
de muncă şi a altor condiţii social-economice. 

Salariul minim se stabileşte de către Guvern după consultarea respectivă a 
sindicatelor şi patronatului. El serveşte drept baza pentru stabilirea tarifelor de stat 

de salarizare. 


Cuantumul minim al salariului stabilit de stat este obligatoriu pentru toţi agenţii 
economici indiferent de tipul de proprietate şi nu poate fi micşorat de către aceştia 
prin contractul colectiv de muncă şi nici prin contractul individual de muncă. 

Cuantumul minim al salariului se garantează salariaţilor numai cu condiţia 
executării de către aceştia a obligaţiunitor (normelor) de muncă în orele de program 
stabilite de lege. În cuantumul minim nu se includ suplimentele, sporurile Ia salariu, 
premiile şi alte recompense. 

La salarizare nu se admite nici un fel de discriminare. De exemplu, pe temeiul 
sexului, vîrstei, rasei, naţionalităţi, stării materiale, atitudinii față de religie, 
convingerilor politice. 


§2. Sistemele de salarizare 


Munca salariaţilor este retribuită pe unitate de timp, în acord sau după alte 
sisteme de retribuire. 

Sistemul de salarizare pe unitate de timp constituie o retribuire a muncii pentru 
timpul efectiv lucrat — oră, zi, lună. Respectiv există retribuirea cu ora, zilnică, 
lunară. 

La retribuirea cu ora cuantumul salariul zilnic sau lunar depinde de numărul de 
ore efectiv lucrate într-o zi sau într-o lună. În cazul retribuirii muncii potrivit 
salariului tarifar sau de funcţie lunar cuantumul lui nu depinde de numărul zilelor 
lucrătoare din luna respectivă, dacă toate zilele lucrătoare au fost efectiv lucrate, 

Retribuirea muncii pe unitate de timp se aplică nu numai pentru salarizarea 
funcţionarilor, ci şi a muncitorilor, mai ales la acele sectoare unde însuşi procesul 
tehnologic exclude folosirea unui alt sistem de salarizare. 

Sistemul de salarizare în acord constituie o retribuire a muncii pentru fiecare 
unitate de producţie efectuată de salariat conform tarifelor respective. 

Există mai multe varietăţi ale sistemului de salarizare în acord: acordul direct; 
acordul indirect; acordul progresiv şi acordul forfetar. 

În acordul direct munca se plăteşte conform unor tarifuri neschimbate direct 
proporţional cu producţia fabricată. El îi permite fiecărui salariat să-şi calculeze de 
sine stătător câştigul. 

Acordul indirect se aplică pentru retribuirea muncii salariaţilor auxiliari, de 
exemplu, a reglorilor, electricienilor etc. 

Acordul progresiv se aplică pentru stimularea sporirii cantitative a volumului de 
producţie. Esenţa lui constă în faptul că în limita normei retribuirea se face conform 
unor tarifuri neschimbate (ca la acordul direct). Retribuirea producţiei fabricate 
peste limita normei se face potrivit unor tarifuri în creştere. 

Acordul forfetar constituie un astfel de sistem conform căruia salariaţilor li se 
stabileşte dinainte volumul muncii, termenul îndeplinirii ei şi suma totală a cîştigului 
care se plăteşte. Mai des se practică în construcţii, în industrie pentru îndeplinirea 
comenzilor urgente şi deosebit de importante. 

Sistemul premial de salarizare nu se aplică de sine stătător, ci în îmbinare cu cele 

două de bază — pe unitate de timp şi în acord. Există premii prevăzute şi 
neprevăzute de sistemul de salarizare. Premiile prevăzute de sistemul de salarizare 
se plătesc tuturor salariaţilor care au îndeplinit indicii şi condiţiile de premiere. 
Premiile neprevăzute de sistemele de salarizare constituie o încurajare pentru 
succese în muncă şi se acordă doar salariaţilor care în mod deosebit s-au lime 


$3. Retribuirea muncii în condiţii speciale 


Retribuirea muncii în condiţii speciale deosebite de cele normale (cînd durata 
timpului de muncă, normele de muncă, calitatea muncii etc. corespund prevederilor 
legii). 

Munca prestată în zilele de odihnă, dacă nu este prevăzută în grafic, se 
compensează, oferindu-i-se salariatului în decurs de o lună o altă zi de odihnă cu 
retribuţia în mărime de cel puţin un salariu sau se remunerează la dorinţa acestuia 
în mărime dublă a salariului pe unitate de timp sau a remunerării de o zi, fără 
acordarea unei zile suplimentare de odihnă. 

În caz de efectuare a lucrărilor de calificare diferită munca muncitorilor retribuiţi 
pe unitate de timp, precum şi a funcţionarilor este retribuită după munca de 
calificare mai înaltă. Munca muncitorilor cu plată în acord este retribuită după 
tarifurile lucrărilor efectuate. În ramurile economiei naţionale, cînd muncitorilor 
care lucrează în acord li se încredinţează efectuarea unor lucrări care corespund unor 
tarite mai mici decît categoriile ce le-au fost acordate, li se plăteşte diferenţa 
intercategorială, dacă acest lucru este prevăzut de contractul colectiv. Plata se face, 
dacă muncitorul îndeplieneşte normele de producţie şi dacă între categorii există o 
diferență de cel puţin două categorii. 

În caz de cumul de profesii şi de îndeplinire a atribuţiilor unor salariați care 
lipsesc temporar angajaţilor li se plăteşte un spor, care se stabileşte, în limitele 
prevăzute de legislaţie, de către patron de comun acord cu comitetul sindical al 
unităţii. 

Retribuția pentru munca prestată peste orele de program, în cazul: remuneraţiei 
pe unitate de timp se efectuează pentru primele 2 ore în mărime de cel puţin 1,5 din 
salariul tarifar (salariul lunar), stabilit lucrătorului pe unitate de timp, iar pentru orele 
următoare — cel puţin în mărime dublă; remuneraţiei în acord, se efectuează pentru 
primele 2 ore în mărime de cel puţin 50% din salariul tarifar al salariatului retribuit 
pe unitate de timp de categorie respectivă, iar pentru orele următoare — în mărime 
de cel puţin 100% din salariul tarifar. 

Munca prestată în ziua de sărbătoare este retribuită salariaţilor: care lucrează 
în acord — cel puţin în mărime dublă a taritului în acord; a căror muncă este 
retribuită pe baza tarifelor de salarizare pe unitate de timp sau zi — cel puţin în 
mărimea dublă a salariului pe unitatea de timp sau zi; a căror muncă este retribuită 
ca salariu lunar — în mărime de cel puţin un salariu pe unitate de timp sau a 
retribuţiei de o zi peste salariu, dacă munca în ziua de sărbătoare a fost prestată în 
limitele normei lunare a timpului de muncă şi de cel puţin în mărime dublă a 
salariului pe unitate de timp sau a remuneraţiei de o zi peste salariu, dacă munca a 

tost prestată peste norma lunară. 

Retribuţia pentru munca prestată în timp de noapte se stabileşte în mărime de 
cel puţin 1,5 din salariul tarifar (salariul lunar) pe unitate de timp stabilit salariatului. 

În caz de neîndeplinire a normelor de producţie fără vina salariatului retribuirea 
se face pentru munca efectiv prestată, salariul lunar însă nefiind mai mic de 2/3 din 
salariul tarifar în funcţie de categoria ce i s-a stabilit. În caz de neîndeplinire a 
normelor de producţie din vina salariatului retribuţia se face potrivit muncii prestate. 

În caz de producere a rebutului fără vina salariatului retribuţia muncii prestate 
se face potrivit unor tarifuri reduse salariul lunar însă neputînd fi mai mic de 2/3 din 
salariul tarifar în funcţie de categoria ce i s-a stabilit. 

Rebutul produs din cauza unui defect interior din materialul prelucrat, precum 
şi rebutul fără vina salariatului, constatat după recepţionarea articolului de către 
organul controlului tehnic este retribuit acestui salariat la fel ca şi articolele bune. 

Rebutul total din vina salariatului nu se retribuie. Rebutul parţial din vina 
salariatului se retribuie, în funcţie de gradul utilității producţiei, potrivit unor tarifuri 
reduse. 

Retribuirea timpului de staționare nu din vina salariatului dacă acesta a 
preîntîmpinat administraţia despre o eventuală staţionare sau despre începutul 
staţionării, se efectuează în mărime de cel puţin 2/3 din salariul tarifar (salariul de 
funcţie) pe unitate de timp stabilit salariatului, dar nu mai puţin de un salariu minim 
pe unitate de timp, stabilit de legislaţie, pentru fiecare oră de staţionare. 

Timpul de staţionare din vina salariatului nu se remunerează. 


CAPITOLUL VIII 
DISCIPLINA MUNCII 


$1. Noţiunea de disciplină a muncii 


Disciplina muncii constituie totalitatea normelor de conduită aplicate în sfera 
muncii, reglementate în mod legislativ, care determină volumul şi conţinutul 
obligaţiunilor salariaţilor. Această ordine este benevol acceptată de către toate 
persoanele care se încadrează într-o activitate de muncă colectivă, indiferent de 
durata relaţiilor juridice de muncă, stabilită de părţi. 

Regulile de comportare în activitatea de muncă sînt fixate în Codul muncii, în 
Regulamentul de ordine interioară a muncii, precum şi în statutele şi regulamentele 
disciplinare. Există de asemenea regulamente ramurale de ordine interioară a 
muncii, în care se ţine cont de specificul ramurii respective (agricultură, industria 
uşoară, comerţ, învăţămînt etc.). În fine, în fiecare unitate se adoptă regulile proprii 
de ordine interioară a muncii, care permit a se ţine cont de condiţiile de muncă con- 
crete din unitatea respectivă. determinate de programul de muncă al acesteia. Deci, 
reieşind din conţinutul actelor legislative putem afirma că disciplina muncii 
constituie un sistem de norme care reglementează comportarea persoanelor 
încadrate în desfăşurarea procesului muncii colective. 


200 


$2. Metodele de asigurare a disciplinei muncii 


Potrivit legislaţiei în vigoare, disciplina muncii se asigură prin crearea condiţiilor 
organizatorice şi economice necesare pentru munca normală şi de înaltă 
productivitate, pentru atitudinea conştiincioasă faţă de muncă, prin metode de 
convingere, de educaţie, prin recompensă pentru muncă. Totodată, în colectivele de 
muncă se creează o atmosferă de intoleranţă faţă de abaterile de la disciplina muncii, 
de exigenţă faţă de salariaţii care nu-şi îndeplinesc în mod conştiincios îndatoririle 
de muncă. În caz de necesitate față de aceşte persoane se aplică sancţiuni 
disciplinare, adică constrîngerea. Deci, legislaţia muncii consfinţeşte 2 metode de 
asigurare a disciplinei muncii: convingerea şi constrîngerea. Prima îl stimulează, îl 
cointeresează pe salariat spre acțiuni şi comportament ce corespund pe deplin 
intereselor şi voinţei lui. A doua îl obligă pe salariat la acţiuni şi comportament care 
pot veni în contradicţie cu interesele şi cu voinţa lui. 


$3. Incurajări pentru succese în muncă 


Pentru îndeplinirea îndatoririlor de muncă, ridicarea productivităţii muncii, 
îmbunătăţirea calităţii producţiei, muncă îndelungată şi ireproşabilă, inovaţie în 
muncă şi pentru alte realizări în muncă se aplică următoarele încurajări: mulţămire, 
acordarea unui premiu, distingerea cu un cadou de preţ. Regulile de ordine interioară 
a muncii, statutele şi regulamentele disciplinare pot să prevadă şi alte încurajări. 

Încurajările se aplică de către administraţie de comun acord cu comitetul 
sindical, se anunţă prin ordin sau dispoziţie, se aduc la cunoştinţa întregului colectiv 
şi se înscriu în carnetul de muncă al salariatului. 


$4 Sancţiunile disciplinare şi modul de aplicare a lor 


Sancţiunile disciplinare constituie mijloace de constrîngere, prevăzute de lege 
şi aplicate de către organele împuternicite faţă de salariaţii care au săvîrşit abateri 
disciplinare. 

În conformitate cu Codul muncii pentru încălcarea disciplinei muncii 
administrația unităţii aplică următoarele sancțiuni disciplinare: observaţie, mustrare, 
mustrare aspră, concediere. Legislaţia cu privire la răspunderea disciplinară, 
Statutele şi regulamentele disciplinare pot să prevadă pentru unele categorii de 
salariaţi şi alte sancţiuni disciplinare. 

Sancţiunea disciplinară se aplică de organul căruia i se atribuie dreptul de 
angajare (alegere, confirmare sau numire în funcţie) a salariatului respectiv. 
Sulariaţilor care poartă răspundere disciplinară conform statutelor şi regulamentelor 
disciplinare li se pot aplica sancţiuni disciplinare de asemenea şi de către organele 
ierarhic superioare. 

Salariaţii care deţin funcţii elective pot fi concediaţi numai prin hotărîrea 
orpanului de care au fost aleşi şi numai în termenele prevăzute de legislaţie. 

Sancţiunea disciplinară se aplică imediat după constatarea abaterii, dar nu mai 
tirziu «le o lună din ziua constatării ei. Timpul, cînd salariatul a fost bolnav sau se 

află în concediu, se exclude din acest termen. În orice caz sancţiunea disciplinară 
nu poate fi aplicată la expirarea a 6 luni din ziua săvîrşirii abaterii. 

Pînă la aplicarea sancţiunii disciplinare salariatului trebuie să i se ceară o 
explicaţie în scris. Refuzul de a o da se fixează într-un proces-verbal. 

Pentru o singură abatere poate fi aplicată numai o singură sancţiune disciplinară. 

La aplicarea sancţiunii disciplinare trebuie să se ţină cont de gravitatea abaterii 
săvîrşite, de împrejurările în care a fost săvîrşită, de comportarea anterioară a 
salariatului, de atitudinea acestuia faţă de muncă. 

Ordinul (dispoziţia) sau hotărîrea referitoare la aplicarea sancţiunii disciplinare 
cu indicarea motivelor de aplicare se declară (se comunică) salariatului care a fost 
supus pedepsei contra semnătură. 

Sancţiunea disciplinară poate fi atacată în organele de soluţionare a litigiilor de 
muncă. 

Dacă în curs de un an de la data aplicării sancţiunii disciplinare nu i se va aplica 
salariatului o nouă sancţiune disciplinară, se consideră că acesta nu a fost supus 
sancţiunii disciplinare. 

Organul care a aplicat sancţiunea disciplinară poate s-o anuleze pînă la expirarea 
anului din proprie iniţiativă prin demersul nemijlocit al conducătorului sau al 
colectivului de muncă, dacă cel sancţionat nu a comis o nouă încălcare disciplinară 
şi s-a manifestat ca lucrător conştiincios. 

Alte acţiuni de stimulare a muncii acestui salariat în termenul acţiunii sancţiunii 
disciplinare nu i se aplică. 


CAPITOLUL IX 
PROTECŢIA MUNCII 


$1. Noţiunea de protecţie a muncii 


Protecţia muncii constituie un sistem de măsuri şi mijloace social-economice, 
organizatorice, tehnice, curative şi profilactice, care acţionează în baza actelor 
legislative şi a altor acte normative şi care asigură securitatea angajatului, păstrarea 
sănătăţii şi menţinerea capacităţii lui de muncă în procesul muncii. 

De dreptul la protecţia muncii beneficiază toate persoanele încadrate în muncă 
indiferent de faptul sînt ele cetăţeni ai Moldovei, cetăţeni străini sau apatiizi. 

Baza normativă a protecţiei muncii o constituie Codul Muncii, Legea cu privire 
la protecţia muncii, standardele, normele, regulile, instrucţiunile şi alte acte de 
protecţie a muncii ale Republicii Moldova, precum şi alte acte normative 
internaţionale, ratificate de Republica Moldova, care stabilesc cerinţele de securitate 
şi igienă faţă de organizarea muncii, mijloacele de producţie, procesele tehnologice 
de muncă etc. 

Legislaţia de protecţie a muncii este obligatorie pentru toate organele de stat, toţi 
agenţii economici, toate persoanele oficiale şi toţi salariaţii. 

Acţiunea legislaţiei de protecţie a muncii se extinde asupra tuturor angajaţilor 

care se atlă în relaţii de muncă cu unităţi ce au diferite tipuri de proprietate şi forme 
de gospodărire, inclusiv cu patroni aparte, asupra membrilor de cooperative, 
studenţilor şi elevilor care fac practica de producţie, asupra militarilor antrenați să 
muncească la întreprinderi, asupra persoanelor, care îşi ispăşesc pedeapsa conform 
sentinţei instanţei judecătoreşti în perioada de lucru la întreprinderile instituţiilor de 
muncă corecțională sau la întreprinderile stabilite de organele care răspund de 
executarea sentințelor, precum şi asupra executanţilor altor tipuri de activitate, 
organizate în interesul societăţii şi al statului. 


$2. Garanţiile dreptului la protecţia muncii 


Protecţia muncii salariaţilor se asigură prin crearea condiţiilor materiale 
favorabile pentru muncă. prin reglementarea strictă a drepturilor şi obligaţiunilor 
părţilor şi prin respectarea neabătută de către acestea a regulilor stabilite. 

Potrivit legislaţiei muncii unitatea este obligată: să aplice mijloace moderne de 
protecţie a muncii şi să asigure condiţii sanitaro-igienice de muncă ce ar preveni 
accidentele de muncă şi îmbolnăvirile profesionale; să organizeze examenul medical 
al angajaţilor înainte de încheierea contractului de muncă şi examenele medicale 
periodice în modul stabilit de organele ocrotirii sănătăţii; să organizeze pentru 
angajaţi asigurări sociale împotriva accidentelor de muncă şi îmbolnăvirilor 
profesionale; să intormeze angajaţii despre starea condiţiilor de muncă, despre 
înlesnirile şi compensările prevăzute în legătură cu aceasta în momentul angajării 
şi pe parcursul desfăşurării muncii: să asigure utilarea tehnică corespunzătoare a 
tuturor locurilor de muncă şi să creeze condiţii de muncă, care să corespundă 
regulilor de protecţie a muncii (normelor de tehnică a securităţii, normelor şi 
regulilor sanitare etc.); să asigure păstrarea, spălatul, uscatul, dezinfectarea, 
depgazarea, dezactivarea şi reparația încălțămintei speciale, şi a altor mijloace de 
protecţie individuală, eliberate salariaţilor; să amenajeze încăperi pentru încălzirea 
şi odihna salariaţilor, care lucrează în timpul friguros al anului la aer liber sau în 
clădiri închise neîncălzite, hamalilor ocupați la lucrările de încărcare şi descărcare 
ete. 

În conformitate cu legislația muncii angajații sînt obligați: să respecte 
instrucțiunile de protecție a muncii, regulile de executare a lucrărilor şi de 
comportare în clădirile de producţie şi pe şantierele de construcţie, regulile de 
comportare cu maşinile şi mecanismele; să folosească mijloacele de protecţie indi- 
viduală; să treacă examenul medical înainte de angajare la lucru şi examenul medi- 
cal periodic: salariaţii care lucrează la munci grele şi munci în condiţii periculoase 
(de pildă, subterane), la munci legate de circulaţia transportului; salariaţii din 
unităţile industriei alimentare, alimentaţiei publice şi comerţului, din unităţile pentru 
distribuirea apei, instituţiile profilactice curative si instituţiile pentru copii să 
studieze, să însuşească practic şi să respecte cerinţele de securitate a muncii, de 
igienă a muncii şi de apărare antiincendiară; să se prezinte la serviciu în deplină 
capacitate de muncă; să muncească în echipament de protecţie şi să utilizeze 
mijloacele de protecţie individuală şi colectivă; să anunţe la timp reprezentanţii 

administraţiei despre toate cazurile de încălcare a normelor de protecţie a muncii, 
despre avariile şi accidentele ce s-au produs. 


$3. Răspunderea pentru încălcarea legislaţiei de protecţie a muncii 


Potrivit prevederilor legislaţiei responsabili pentru încălcarea legislaţiei de 
protecţie a muncii sînt agenţii economici, persoanele oficiale, şi salariaţii. 

În cazul în care administraţia unităţii nu ia măsuri eficiente pentru asigurarea 
unor condiţii de muncă sănătoase şi inofensive, nu îndeplineşte contractele 
colective, planurile şi alte măsuri de ameliorare a condiţiilor de muncă şi a securităţii 
muncii, Guvernul ţării are dreptul să stabilească pentru aceste unităţi tarifare 
majorate de decontări pentru asigurarea socială a angajaţilor. Unitatea vinovată de 
accidentul de muncă sau de îmbolnăvire profesională este obligată să repare paguba 
pricinuită de vătămarea organismului sau de zdruncinarea sănătăţii, precum şi să 
plătească instituţiilor curative şi de întremare costul tratamentului şi să compenseze 
în întregime instituţiilor de asigurare socială cheltuielile pentru plata pensiei şi a 
altor îndemnizări. 

Angajaţii care şi-au pierdut capacitatea de muncă din cauza zdruncinării sănătăţii 
în urma unui accident de muncă sau a unei îmbolnăviri profesionale primesc din 
contul unităţii, în afară de despăgubirile stabilite de lege o îndemnizaţie unică, 
luîndu-se ca bază un salariu mediu lunar din Republica Moldova pentru fiecare 
procent de pierdere a capacităţii de muncă, dar nu mai puţin de un salariu mediu 
anual al accidentului. 

În caz de deces al angajatului, survenit în urma unui accident de muncă sau a 
unei îmbolnăviri profesionale, unitatea repară paguba materială persoanelor care au 
dreptul la aceasta şi, în plus, le plăteşte o îndemnizaţie unică, luînd ca bază salariul 
mediu anual înmulţit la numărul anilor compleţi pe care acesta nu i-a trăit pînă la 
60 ani, dar nu mai puţin de 10 salarii medii anuale. 

Pentru încălcarea legislației de protecţie a muncii persoanele oficiale poartă 
răspundere disciplinară, materială, administrativă (amendă — în mărime de pînă la 
un salariu lunar) sau penală. 

Dacă salariaţii încalcă legislaţia de protecţie a muncii, ei poartă răspundere 
disciplinară, materială sau penală. Este prevăzută de lege răspunderea disciplinară 
pentru eschivareu de la examenul medical. 


CAPITOLUL X 
RĂSPUNDEREA MATERIALĂ A PĂRŢILOR 
RAPORTULUI JURIDIC DE MUNCĂ 


$1. Noţiunea de răspundere materială 


Răspunderea materială constituie obligaţia de a compensa, în limitele prevăzute 
de legislaţie, prejudiciul cauzat prin comportarea ilicită de către o parte a raportului 
juridic de muncă celeilalte părţi. Astfel, răspunderea materială pentru paguba adusă 

unităţii se pune în sarcina salariatului, dacă ea a fost cauzată din vina lui. La rîndul 
său unitatea poartă răspundere materială pentru dauna cauzată salariatului prin 
vătămarea sănătăţii şi prin alte acţiuni sau inacţiuni ilicite. 

Răspunderea salariatului, potrivit legislaţiei muncii, este limitată la o anumită 
parte a cîştigului, însă în orice caz ea nu trebuie să depăşească mărimea deplină a 
prejudiciului cauzat. Mai mult, la stabilirea valorii pagubei se ia în considerare 
numai paguba reală directă; veniturile nerealizate nu se iau în considerare. Este de 
asemenea interzis a se pune în sarcina salariatului răspunderea pentru paguba care 
poate fi trecută în categoria riscului economic de producţie normal. 

De regulă, pentru paguba cauzată unităţii în cadrul îndeplinirii îndatoririlor de 
muncă, salariaţii, din vina cărora a fost cauzată paguba, poartă răspundere materială 
egală cu paguba reală directă, dar nu mai mult de cîştigul lor mediu lunar. Doar în 
cazurile prevăzute de legislaţie se admite aplicarea răspunderii ce depăşeşte cîştigul 
mediu lunar, adică răspunderea materială deplină egală cu mărimea prejudiciului. 


$2. Răspunderea materială limitată 


Răspunderea materială limitată constituie obligaţia salariatului de a o compensa 
unităţii prejudiciul material cauzat de el, în limitele cîştigului mediu lunar sau ale 
salariului de funcție pentru trei luni. 

Răspunderea materială limitată de cîştigul mediu lunar se aplică în toate cazurile 
de cauzare a unui prejudiciu real direct dacă legislaţia nu prevede altceva, adică dacă 
nu prevede răspunderea în limitele a trei salarii de funcţie sau deplină. 

Răspunderea materială limitată de cîştigul mediu lunar, de regulă, se aplică în 
cazurile cauzării prejudiciului din neglijenţă. bunăoară, pentru deteriorarea sau 
distrugerea materialelor, semifabricatelor, produselor, inclusiv în timpul 
confecţionării lor, precum şi pentru deteriorarea sau distrugerea instrumentelor, 
aparatelor de măsurat, îmbrăcămintei speciale şi altor obiecte, pe care unitatea le- 
a eliberat salariatului în folosinţă. 

Răspunderea materială în limitele a trei salarii de funcţie se aplică numai faţă de 
persoanele oficiale vinovate de concedierea sau transferul nelegitim al salariatului. 
Aceste persoane sînt obligate prin decizie judecătorească a repara paguba cauzată 
unităţii în legătură cu plata pentru timpul absenței forţate la lucru sau pentru timpul 
prestării unei munci cu p retribuţie mai mică. Obligaţia de reparare a prejudiciului 
se pune în sarcina persoanei oficiale în cazul cînd concedierea sau transferul s-au 
făcut cu încălcarea vădită a legii sau cînd administraţia a reţinut executarea hotărîrii 
instanţei judecătoreşti de reintegrare în muncă. 


$3. Răspunderea materială deplină 


Răspunderea materială deplină constituie obligaţia salariatului de a compensa 
unităţii prejudiciul material cauzat în volum integral, 

Legislaţia muncii prevede 7 cazuri de răspundere materială deplină: 

- cînd între salariat şi unitate a fost încheiat un contract scris, prin care salariatul 
şi-a asumat răspunderea materială deplină pentru neasigurarea integrităţii bunurilor 

şi a altor valori, care i-au fost predate pentru păstrare sau pentru alte scopuri; 

- cînd salariatul a primit bunurile sau alte valori spre decontare pe baza unei 
procuri unice sau pe baza altor documente unice; 

- cînd paguba a fost pricinuită de acţiunile criminale ale salariatului, stabilite de 
sentinţa instanţei de judecată; 

- cînd paguba a fost pricinuită de un angajat, aflat în stare de ebrietate; 

- cînd paguba a fost pricinuită prin lipsuri, distrugerea intenţionată a 
materialelor, semifabricatelor, produselor, inclusiv în timpul confecţionării lor, 
precum şi a instrumentelor, aparatelor de măsurat, îmbrăcămintei speciale şi altor 
obiecte, pe care unitatea le-a eliberat salariatului în folosinţă; 

- cînd salariatului îi revine, în conformitate cu legislaţia, răspunderea materială 
deplină pentru paguba, pricinuită unităţii în timpul îndeplinirii îndatoririlor de 
muncă; 

- cînd paguba a fost pricinuită nu în timpul îndeplinirii îndatoririlor de muncă. 

Răspunderea materială deplină potrivit contractelor scrise poate fi atît indi- 
viduală cît şi colectivă. Se interzice a încheia un asemenea contract cu persoanele 
care nu au implinit 18 ani. 

Contractele de răspundere materială deplină se încheie între unităţi şi salariaţii 
care ocupă funcţii sau execută lucrări, legate nemijlocit de păstrarea, prelucrarea, 
vînzarea (livrarea), transportul sau folosirea în procesul de producţie a valorilor ce 
le-au fost transmise. 

Dacă salariaţii execută în comun diferite feluri de lucrări, legate de păstrarea, 
prelucrarea, vînzarea (livrarea), transportul sau folosirea în procesul de producţie 
a valorilor ce le-au fost predate, cînd este imposibil de a delimita răspunderea ma- 
terială a fiecărui salariat şi de a încheia cu el un contract de răspundere materială 
deplină, poate fi introdusă răspunderea materială colectivă. Acest contract se încheie 
de către unitate şi toţi membrii colectivului (brigăzii). 


$4. Modul de reparare a prejudiciului 


Pentru repararea prejudiciului cauzat unităţii este necesar a stabili mărimea lui. 
Potrivit legislaţiei muncii mărimea prejudiciului se stabileşte reieşind din pierderile 
efective, pe baza datelor evidenţei contabile, pornind de la valoarea de inventar 
(preţul de cost) a valorilor materiale, scăzîndu-se uzura după normele stabilite. 

În caz de sustragere, lipsuri, distrugerea intenţionată sau deteriorarea valorilor 
materiale paguba se stabileşte pornind de la preţurile în vigoare în localitatea 
respectivă la data pricinuirii pagubei. La întreprinderile de alimentaţie publică (la 
unităţi de producţie şi la bufete) şi în comerţul de consum mărimea pagubei, cauzate 
prin sustragere sau lipsuri de produse şi de mărfuri, se stabileşte după preţurile, fix- 
ate pentru vînzarea (realizarea) acestor produse şi mărturi. 

Ținînd cont de faptul că în dreptul muncii răspunderea materială poartă caracter 
personal mărimea despăgubirilor pentru paguba cauzată din vina cîtorva salariaţi se 
stabileşte pentru fiecare dintre ei. Totodată se ia în vedere gradul de vinovăţie, tipul 
şi limita răspunderii materiale a fiecăruia. 

Salariatul poate să repare prejudiciul de bună voie în întregime sau parţial. Cu 
consimţământul patronului el poate să transmită pentru repararea prejudiciului 
bunuri în valoare egală sau să repare ceea ce a tost deteriorat. Repararea 
prejudiciului ce depăşeşte salariul mediu lunar se face în baza unei dispoziţii a 
administraţiei prin reţinere din salariul angajatului. Dispoziţia trebuie să fie emisă 
cel tîrziu în decurs de 2 săptămîni din ziua constatării prejudiciului cauzat de salariat 
şi să fie executată nu mai înainte de 7 zile din ziua comunicării despre aceasta 
salariatului. Dacă salariatul nu este de acord cu reținerea sau cu mărimea sumei 
reţinute, el poate reclama dispoziţia administraţiei în comisia pentru soluţionarea 
litigiilor de muncă. În toate celelalte cazuri repararea prejudiciului se face prin 
intentarea unei acţiuni la instanţa de judecată. 

Repararea prejudiciului se face indiferent de tragerea salariatului la răspundere 
disciplinară, administrativă sau penală. 


$5. Răspunderea materială a unităţii faţă de salariat 


Răspunderea materială a unităţii faţă de salariat se aplică pentru: 

1) Concedierea nelegitima din muncă; înscrierea incorectă în carnetul de muncă 
a formulei de concediere, care a împiedicat angajarea la lucru; reținerea eliberării 
carnetului de muncă; reținerea executării hotărîrii organului de soluţionare a 
litigiilor de muncă privind reintegrarea în muncă a persoanei concediate sau 
transterate nelegitim. 

2) Încălcarea de către unitate a dreptului salariatului la ocrotire a sănătăţii şi vieţii 
urmată de vătămarea sănătăţii sau de deces. 

3) Îneălcarea de către unitate a dreptului salariatului la ocrotirea proprietăţii 
personale, care a avut drept rezultat deteriorarea. distrugerea sau sustragerea 
lucrurilor personale ale salariatului în timpul muncii. 


CAPITOLUL XI 
LITIGIILE INDIVIDUALE DE MUNCĂ 


$1. Noţiunea de litigii de muncă. Cauzele lor 


Litigiile de muncă constituie divergenţele ce apar între părţile raportului de muncă 
(între salariat şi unitate) în legătură cu aplicarea legislaţiei muncii, stabilirea pentru 
salariat a unor noi condiţii de muncă, sau modificarea şi încetarea celor existente. 

Litigiile de muncă nu iau naştere întîmplător. Apariţia lor este determinată de 
anumite cauze, care pot avea atît caracter obiectiv, cît şi subiectiv. 

În condiţiile tranziţiei la economia de piaţă pentru apariţia litigiilor de muncă 
există destule cauze obiective. 

Astfel. descompunerea imperiului sovietic a avut drept consecinţe nu numai 
apariţia unor noi ţări independente, ci şi ruperea nejustificată a multor legături 
economice, ridicarea bruscă a preţuirilor la resursele energetice importate de ţara 
noastră. În legătură cu aceasta sute de întreprinderi şi-au redus substanţial 

activitatea, sute de mii de salariaţi au tost trecuţi la un regim de lucru cu o durată 
redusă a timpului de muncă, mii de salariaţi s-au pomenit în armata de şomeri. În 
rezultat semişomerii s-au ales cu un cîştig, care nu asigură nici pe departe minimul 
de existenţă, iar şomerii au rămas fără unica sursă de existenţă. 

Există, desigur, şi multiple cauze subiective. În primul rînd, însăşi puterea şi 
administraţia publică supremă nu au fost gata pentru a trece de la conducerea ţării 
cu statut de provincie la cel de stat independent cu o mulţime de probleme cu 
caracter general statal, cum ar fi integritatea, apărarea şi securitatea ţării, politica 
externă, sistemul bancar, sistemul judiciar, valuta naţională, finanţele, sistemul 
bugetar, sistemul de impozitare, salarizarea, pensionarea, frontiera, vama, cadrul 
legislativ etc. În rîndul al doilea, nici organele puterii şi administraţiei publice, nici 
patronii, nici sindicatele, nici salariaţii nu sînt obişnuiţi să activeze în condiţiile 
tranziţiei la economia de piaţă cînd se restabileşte proprietatea privată, apar noi 
forme de gospodărire. Pe de o parte mulţi demnitari publici se ţin morţiş de 
concepţiile vechi de intervenţie în toate problemele economice care în fond le 
asigură în continuare existenţa. Pe de altă parte, şi patronatul, şi salariaţii în marea 
sa majoritate de asemenea continuă să fie stăpîniţi de mentalitatea veche a unei 
economii centralizate de dirijare, cînd se aşteaptă soluţionarea tuturor problemelor 
de către Parlament, Guvern etc. 

Afară de aceasta şi partidul de guvernămînt îşi înţelege greşit rolul. Făcînd abuz 
de putere din indicaţiile acestui partid mii de salariaţi sînt concediaţi din cauza că 
nu împărtăşesc politica lui. În fond se recurge la o discriminare făţişă a cetăţenilor 
pe motive, în mod direct interzise de lege, care nu ţin de calităţile profesionale ale 
angajaţilor. 

În tine, în perioada de tranziţie la economia de piaţă există mari dificultăţi în 
ceea ce priveşte calitatea legislaţiei muncii. În fond multe norme nu reflectă în mod 
adecvat noile realităţi, nu sînt orientate la ziua de mîine, ci la ziua de azi şi chiar la 
cea de ieri. Lasă de asemenea mult de dorit cultura juridică atît a patronilor, 
persoanelor oficiale din puterea şi administraţia publică, cît şi a salariaţilor şi 
activiştilor sindicali. 


$2. Organele de examinare a litigiilor de muncă 


Litigiile de muncă în problemele aplicării legislaţiei muncii, inclusiv a 
contractului colectiv sînt examinate în următoarele organe: 

- comisiile pentru soluţionarea litigiilor de muncă: ; 

- instanţele de judecată; 

- organele supreme ale puterii de stat şi ale administraţiei de stat; 

- administraţia şi comitetul sindical al unităţii. 

Modul de examinare a litigiilor de muncă de către comisiile de litigii şi de către 
organele supreme ale puterii de stat şi ale administraţiei de stat se reglementează de 
Codul muncii şi de Legea pentru soluţionarea litigiilor individuale de muncă, iar 
modul de examinare a litigiilor de muncă de către instanţele de judecată se stabileşte 
de Codul de procedură civilă. 

$3. Comisia pentru soluționarea litigiilor de muncă 


Comisia pentru soluţionarea litigiilor de muncă se alege în unităţile cu un per- 
sonal de cel puţin 15 salariaţi. Numărul membrilor comisiei şi durata mandatului 
acesteia se determină de către adunarea generală (conferința) a colectivului de 
muncă. Ultima alege componenţa comisiei cu majoritatea simplă a voturilor celor 
prezenţi. Comisia alege din componenţa sa preşedintele, vicepreşedinţii şi 
secretarul. 

Prin hotărîrea adunării generale (conferinţei) a colectivului de muncă pot fi cre- 
ate comisii de litigii şi în subunități. Aceste comisii se aleg de colectivele 
subunităţilor şi funcţionează în acelaşi mod şi pe aceleaşi principii ca şi comisiile 
de litigii din unităţi. Comisiile din subunități examinează litigiile în limitele 
atribuţiilor subunităţii respective. 


$4. Examinarea litigiilor de muncă de către comisii 


Comisia de litigii este organul primar obligatoriu de examinare a litigiilor de 
muncă în unităţi, cu excepţia litigiilor pentru care legislaţia stabileşte altfel. 

Salariatul este în drept de a se adresa comisiei în termen de o lună de la data cînd 
a aflat sau trebuia să afle despre încălcarea drepturilor sale. Dacă el a pierdut 
termenul din motive întemeiate, comisia hotărăşte repunerea în termen şi 
soluţionează litigiul în fond. 

Cererea salariatului adresată comisiei se înregistrează în mod obligatoriu. 

Comisia este obligată să examineze litigiul în termen de 10 zile de la data 
depunerii cererii, în prezenţa părţilor interesate. Absența salariatului la examinare 
se admite numai în baza cererii scrise a acestuia. 

În cazul neprezentării salariatului la şedinţa comisiei, examinarea cererii se 
amînă. La absenţa repetată a salariatului din motive neîntemeiate, comisia are 
dreptul să ia decizia de a nu examina cererea respectivă, ceea ce nu-l lipseşte pe 
reclamant de dreptul de a depune o nouă cerere. 

Şedinţa comisiei se consideră deliberativă, dacă asistă cel puţin jumătate din 
membrii aleşi. Hotărîrile se adoptă cu votul majorităţii membrilor comisiei prezenţi 
la şedinţă. Copia de pe hotărîrea comisiei se înmînează salariatului şi administraţiei 
în termen de 3 zile. 

Hotărîrea comisiei poate fi atacată în instanţa de judecată de către salariat sau 
administraţie în termen de 10 zile de la data de cînd li s-a înmînat copia. Dacă 
hotărîrea nu-i atacată ea se execută de administraţia unităţii în termen de 3 zile de 
la data expirării termenului de 10 zile, prevăzut pentru atacarea ei. În cazul cînd 
hotărîrea nu este îndeplinită în termenul stabilit comisia eliberează salariatului un 
certificat care are putere juridică de titlu executoriu. 


$5. Examinarea litigiilor de muncă de către instanţele de judecată 


Instanţele de judecată, în calitate de instanţa a doua, examinează litigiile în baza 
cererii: 

- uneia dintre părţi în litigiu, dacă acesteia nu-i convine hotărîrea comisiei; 

- părţii interesate, reprezentanţilor salariaţilor în persoana sindicatului sau 
procurorului, dacă hotărîrea comisiei contravine legislaţiei. 

Atară de aceasta direct la instanţa de judecată, tără a se apela la comisie, se 
examinează litigiile de muncă pe baza cererii: 

- salariatului unităţii în care nu sînt comisii de litigii; 

- salariatului privind: reintegrarea în muncă, indiferent de temeiurile încetării 
contractului de muncă; modificarea datei sau formulei motivelor concedierii; plata 
pentru absenţa forţată de la lucru sau prestarea unei munci inferior plătite; 

- administraţiei privind repararea de către salariat a prejudiciului material cauzat 
unităţii; 

- salariatului privind repararea de către unitate a prejudiciului cauzat prin 
schilodire sau prin altă vătămare a sănătăţii în legătură cu munca; 

- persoanei invitate la lucru prin transfer de la o altă unitate; 

- persoanei cu care administraţia unităţii în contormitate cu legislaţia, este 
obligată să încheie contract de muncă. 

Cererea privind soluţionarea litigiului se depune în instanţa de judecată, în 
termen de o lună de la data cînd salariatul a aflat despre încălcarea drepturilor sale. 
În caz de concediere termenul de o lună începe din ziua cînd ordinul a fost adus la 
cunoştinţă salariatului contra semnătură (refuzul se autentifică de semnăturile 
martorilor). 

Administraţia poate adresa instanţei de judecată o cerere de reparare de către 
salariat a prejudiciilor materiale cauzate unităţii în termen de un an din ziua stabilirii 
faptului pricinuirii pagubei. 


$6. Examinarea litigiilor de muncă de către organele supreme 


Litigiile de muncă ale conducătorilor aleşi, confirmaţi sau numiţi în funcţie de 
organele supreme ale puterii de stat şi ale administraţiei de stat privind: 

— concedierea; 

— modificarea datei şi formulei cauzei concedierii; 

— transferul în altă muncă; 

— plata pentru timpul absenței forţate de la lucru sau pentru prestarea unei 
munci inferior plătite; 

— aplicarea sancţiunilor disciplinare sînt examinate de către organele respec- 
tive ule puterii de stat şi ale administraţiei de stat. 

Persoana de conducere. în termen de o lună din ziua apariţiei litigiului, depune 
o cerere în organul suprem al puterii de stat sau al administraţiei de stat, care este 
împuternicit să adopte o hotărîre asupra litigiului. În cazul concedierii termenul de 
o lună începe să curgă din ziua cînd hotărîrea, ordinul (dispoziţia) i s-a adus la 
cunoştinţă contra semnătură. 

Organul suprem este obligat să examineze litigiul de muncă în termen de o lună 
din ziua înregistrării cererii persoanei de conducere. 

În caz de concediere a persoanei de conducere sau dacă acesteia i se aplică 

sancţiuni disciplinare fără temei legal, organul suprem adoptă o hotărîre privind 
anularea ordinului (dispoziţiei), hotărîrii respective. 

Hotărtrile de reintegrare în muncă a persoanelor concediate sau transferate în 
altă muncă nelegitim, adoptate de către organele de soluţionare a litigiilor de muncă 
sînt imediat executorii. Concomitent se ia decizia să i se plătească angajatului 
salariul mediu pentru timpul absenței forţate de la lucru sau diferența de salariu 
pentru timpul prestării unei munci inferior plătite, însă cel mult pentru un an. 

Dacă se tărăgănează executarea unei asemenea hotărîri, instanţa de judecată 
formulează o decizie de a i se plăti angajatului salariul mediu sau diferența de salariu 
pentru tot timpul tărăgănării. 


CAPITOLUL XII 
CONFLICTELE COLECTIVE DE MUNCĂ 


$1. Noţiunea de conflicte colective de muncă 


| Conflictele colective de muncă constituie litigiile ce ţin de intersele -profesionale 
cu caracter economic si social ale salariaţilor, organizaţi sau neorganizaţi în 
sindicate, şi iau naştere din desfăşurarea raporturilor juridice de muncă dintre 
unitate, pe de o parte, şi salariaţi, pe de altă parte. 

Conflictele colective de muncă pot avea loc între administraţia unităţii şi 
salariaţii unei subunități, precum şi între administraţia unităţii şi salariaţii de aceeaşi 
profesie sau meserie din unitatea respectivă. 

Nu constituie contlicte colective de muncă: 

- litigiile între salariaţi şi unitate, dacă soluţionarea lor nu se face în contormitate 
cu Lepea pentru soluţionarea conflictelor colective de muncă; 

- revendicările salariaţilor pentru a căror rezolvare este necesară adoptarea unei 
legi. 


$2. Organele de soluţionare a conflictelor de muncă în interes profesional 
cu caracter economic şi social 


Organele de soluţionare a conflictelor de muncă în interes profesional cu 
caracter economic şi social sînt: 

- comisiile de conciliere; 

- instanţele de judecată; 

- comisia de arbitraj. 

Modul de examinare a conflictelor de muncă de către comisiile de conciliere şi 
comisia de arbitraj este reglementat de Legea pentru soluţionarea conflictelor de 
muncă, iar modul de examinare a conflictelor de muncă de către instanţele de 
judecată — de Codul de procedură civilă. 

Concilierea directă. În toate cazurile în care într-o unitate există premisele 
declanşării unui conflict de muncă, organul sindical sau, în lipsa acestuia, 
reprezentanţii aleşi ai salariaţilor vor sesiza conducerea unităţii despre această 

situaţie. Sesizarea se tace în scris, cu precizarea şi motivarea revendicărilor 
salariaţilor, precum şi a propunerilor de soluţionare. Conducerea unităţii este 
obligată să o înregistreze. 

Cerinţa referitor la sesizare se consideră îndeplinită şi în cazul cînd revendicările 
sînt exprimate de sindicat în timpul unei întîlniri cu conducerea unităţii şi conţinutul 
negocierilor a fost fixat într-un proces-verbal. 

Conducerea unităţii este obligată să răspundă în scris organului sindical în 
termen de 48 de ore de la înregistrarea sesizării, prezentîndu-şi punctul de vedere 
în raport cu fiecare dintre revendicările formulate. 

Dacă conducerea unităţii nu a răspuns la toate revendicările formulate sau, deşi 
a răspuns, dar nu s-a ajuns la un consens, contlictul colectiv de muncă se consideră 
declanşat. 

Examinarea conflictelor de muncă de către comisiile de conciliere. 

În cazul declanşării conflictului în condiţiile stabilite de lege, sindicatul 
sesizează Ministerul Muncii, în vederea continuării concilierii, care, la această etapă, 
se tace în cadrul comisiei de conciliere. 

Comisia de conciliere se creează în termen de 3 zile din iniţiativa uneia din părţi, 
dintr-un număr egal de reprezentanţi ai conducerii unităţii şi salariaţilor. Procedura 
concilierii se începe din iniţiativa uneia din părțile implicate în litigiu, a comisiei 
de conciliere sau a Ministerului Muncii. 

Comisia va examina litigiul în termen de 5 zile. Hotărîrea comisiei, prin acordul 
părţilor şi în baza negocierilor, se întocmeşte ca un proces-verbal şi este executorie 
pentru ambele părţi. 

Dacă părţile nu au ajuns la conciliere, preşedintele comisiei întocmeşte 
recomandări motivate privind soluţionarea conflictului pe care le expediază părţilor. 


$3. Greva. Declararea, desfăşurarea şi încetarea ei 


Greva constituie o încetare organizată şi voluntară a lucrului. Hotărîrea de 
declarare a grevei se ia de către sindicate, cu acordul a cel puţin jumătate din 
numărul membrilor. Pentru salariaţii neorganizaţi în sindicate hotărîrea de 
declanşare a grevei se ia prin vot secret, cu acordul a cel puţin jumătate din numărul 
acestora. 

Greva este organizată şi condusă de organul sindical. Ea se declară numai pentru 
apărarea intereselor profesionale cu caracter economic şi social doar cînd în 
prealabil au tost epuizate toate posibilităţile de soluţionare a conflictului prin 
procedurile de conciliere prevăzute de lege, şi dacă momentul declanşării a fost adus 
la cunoştinţă conducerii unităţii de către organizatori cu 48 de ore înainte. 

Greva nu poate urmări realizarea unor scopuri politice. Este interzisă, de 
asemenea, greva pentru anularea desfacerii contractului de muncă din iniţiativa 
unităţii, încadrarea în unitate sau schimbarea din funcţie a unei persoane. În fine, nu 
pot ti declanşate greve pentru obţinerea modificării clauzelor contractului colectiv 
de muncă, a unui acord realizat anterior sau a unei hotărîri definitive a comisiei de 
arbitraj, prin care s-a soluţionat un conflict colectiv de muncă, pe toată durata de 

aplicare a acestora. 

Greva nu se admite: 

- dacă desfăşurarea ei pune în pericol real viaţa şi sănătatea oamenilor; 

- în organele puterii de stat şi ale administraţiei de stat; 

- în organele menite să asigure ordinea de drept şi securitate a statului; 

- în unităţile de transport feroviar şi public urban, din aviația civilă, 
telecomunicaţii, energetică, în subunitățile care fabrică nemijlocit produse destinate 
apărării; 

- în unităţile industriale cu regim continuu. a căror staţionare poate avea urmări 
grave. 

Participarea la grevă este liberă. Nimeni nu poate fi constrîns să participe la 
grevă sau să refuze a participa. Salariaţii care nu participă la grevă îşi pot continua 
activitatea. 

Salariaţii aflaţi în grevă trebuie să se abţină de la orice acţiune de natură să 
împiedice continuarea activităţii de către cei care nu participă la grevă. Totodată nu 
se consideră acţiune de natură să împiedice activitatea faptul că din cauza grevei a 
încetat întregul proces de producţie în unitate. 

Participarea la grevă sau organizarea acesteia, în contormitate cu legea, nu 
constituie o încălcare a disciplinei muncii şi nu poate avea consecinţe negative 
pentru grevişti sau organizatori. 

Pe durata grevei, salariaţii îşi menţin toate drepturile ce decurg din raportul ju- 
ridic de muncă, cu excepţia dreptului la salariu şi la sporul de salariu. 


$4. Examinarea conflictelor colective de muncă de către 
instanțele de judecată 


La sesizarea conducerii unităţilor în care s-a declanşat un conflict colectiv de 
muncă Curtea Supremă de Justiţie poate suspenda pe un termen de cel mult 90 zile 
începerea sau continuarea grevei, dacă prin aceasta ar fi afectate interese majore 
pentru economia naţională sau interese de ordin umanitar. Sesizările adresate Curţii 
Supreme de Justiţie se soluţionează în termen de 7 zile de la înregistrarea lor. 
Hotărtrile pronunţate sînt definitive. 

În timpul grevei părţile implicate în conflict continuă negocierile. Dacă 
organizatorii grevei şi conducerea unităţii ajung la un acord, greva încetează. 
Refuzul organizatorilor grevei de a continua negocierile atrage răspunderea 
patrimonială a acestora pentru prejudiciul cauzat unităţii. 

Dacă se determină că greva a fost declanşată sau continuă tără a se respecta 
legea, conducătorul unităţii poate adresa instanţei judiciare o cerere pentru 
constatarea neîndeplinirii condiţiilor prevăzute delege pentru declanşarea sau 
continuarea grevei. Judecătoria fixează termen pentru soluţionarea cererii, care nu 
poate fi mai mare de 3 zile de la sesizare şi dispune citarea părţilor. 

Judecătoria examinează cererea şi pronunţă de urgenţă o hotărîre, prin care, după 
caz: 

- respinge cererea unității; 

- admite cererea unităţii şi dispune încetarea grevei ca fiind ilicită. 
Împotriva hotărtrii judecătoriei se poate declara recurs la Curtea Supremă de 
Justiţie în termen de 3 zile de la pronunțare. 
Persoanele vinovate de declanşarea grevei ilegale pot fi iiig a face 
despăgubirile cerute de unitate pentru pagubele ce i-au fost pricinuite. 
p 


| $5. Examinarea conflictelor de muncă de către comisia de arbitraj 


În situaţia în care greva s-a derulat pe o durată de 15 zile fără ca părţile să fi ajuns 
la un consens şi dacă continuarea grevei ar afecta interesele economiei naţionale sau 
interesele de ordin umanitar Ministerul Muncii poate solicita soluţionarea 
conflictelor de către o comisie de arbitraj. 

Comisia de arbitraj se compune din 3 arbitri. Lista persoanelor care pot fi 
desemnate de arbitri se stabileşte o dată pe an de Ministerul Muncii, dintre 
specialiştii din domeniul economic, tehnic, juridic şi alte profesii, cu consultarea 
sindicatelor şi patronatului. 

În raport de obiectul conflictului arbitrii se desemnează după cum urmează: 

- un arbitru stabilit de conducerea unităţii; 

- un arbitru stabilit de sindicat; 

- un arbitru stabilit de Ministerul Muncii. 

Comisia de arbitraj este obligată să convoace părţile în termen de 3 zile şi să 
examineze conflictul în baza dispoziţiilor legii şi prevederilor contractelor colective 
de muncă. Comisia se pronunţă printr-o hotărîre definitivă în termen de 24 de ore 
de la încheierea dezbaterilor. Hotărîrea se comunică părţilor în termen de 24 de ore 
de la pronunțare. 


Prin hotărîrea comisiei de arbitraj conflictul încetează. | 
— 

V. DREPTUL CIVIL 


CAPITOLUL I 
DEFINIŢIE, OBIECT, IZVOARE 


Dreptul civil este una din cele mai vechi şi fundamentale ramuri de drept. 

Dreptul civil este acea ramură a dreptului, care reglementează unele raporturi 
patrimoniale, în care părţile figurează ca subiecte egale în drepturi, unele raporturi 
personale nepatrimoniale legate de individualitatea persoanei, precum şi condiţia 
juridică a persoanelor juridice şi a altor subiecte colective de drept civil, în calitatea 
lor de participanţi la raporturile juridice civile. 

După cum rezultă din definiție, obiectul dreptului civil este constituit din: 

a) raporturile patrimoniale, adică raporturi sociale reglementate de norme de 
drept civil, care, datorită conţinutului şi valorii economice, pot fi exprimate în bani. 
În această categorie se includ: 

- raporturile de proprietate şi alte raporturi reale, precum şi raporturile 
obligaţionale; 

b) raporturile nepatrimoniale, lipsite de un conţinut economic, neputînd fi evalu- 
ate şi exprimate în bani in care se manifestă individualitatea persoanei cum ar fi: 
drepturile legate de existenţa şi integritatea fizică şi morală a unei persoane (de 
exemplu, apărarea onoarei şi demnităţii persoanei); drepturile purtînd asupra 
elementelor de identificare a unei persoane (cum ar fi dreptul la nume pentru 
persoanele fizice şi dreptul lu firmă (denumire) pentru persoanele juridice); 
drepturile asupra creaţiei intelectuale (cum ar fi drepturile de autor); 

c) condiţia juridică a persoanei respective capacitatea de folosinţă şi de exerciţiu 
a persoanelor fizice şi a celor juridice, modul de înfiinţare, de reorganizare şi de 
încetare a persoanelor juridice. 

O regulă juridică poate fi stabilită în diferite moduri. Modurile de stabilire a 
regulilor juridice se numesc izvoarele dreptului. Cu alte cuvinte. am putea spune că 
prin izvor de drept se înţelege acea regulă de conduită stabilită în practica vieţii 
sociale şi respectată un timp îndelungat în virtutea deprinderii, ca o normă 

„considerată obligatorie. 

În categoria izvoarelor dreptului civil intră: 

— constituţia; 

— codul civil; 

— legile ordinare adoptate de parlament: 

— decretele Preşedintelui Republici Moldova; 

— hotărîrite Guvernului. 

Ca orice lege (principalul izvor de drept) şi legea civilă acţionează concomitent. 

simultan sub trei aspecte: 
a) o anumită durată — care se numeşte "aplicarea legii civile în timp”; 
b) pe un anumit teritoriu — care se numeşte "aplicarea legii civile în spaţiu”; 


c) cu referinţă la anumite subiecte — "aplicarea legii civile asupra persoanelor”. 
Legea civilă se aplică sub cele trei aspecte cît timp este în vigoare. 


CAPITOLUL II 
RAPORTUL JURIDIC CIVIL 


$1. Definiţie, premise, elemente 


Raportul juridic civil este o relaţie socială patrimonială ori nepatrimonială 
reglementată de norma de drept civil. 

Aceste raporturi iau naştere numai atunci cînd sînt întrunite cumulativ 
următoarele trei premise: 

a) existenţa normei de drept civil, care, reglementînd raportul social, îl trans- 
formă în raport Juridic civil; 

b) existenţa unor participanţi la aceste raporturi, respectiv a unor subiecte de 
drept, care pot fi persoane fizice sau persoane juridice; 

c) existenţa unui fapt juridic, care declanşează naşterea, modifică ori desființează 
raportul de drept respectiv. 

Odată născut, structural, orice raport juridic civil este compus din următoarele 
trei elemente: 

1) Subiectele raportului juridic civil, persoană fizică ori persoană juridică. 

2) Conţinutul raportului juridic civil. 

3) Obiectul raportului juridic civil. 


$2. Subiectele raportului juridic civil 


Calitatea de subiect de drept. Subiecte, adică părţi ale raportului de drept civil, 
pot fi numai oamenii consideraţi cu indivizi sau în colectivităţi constituite în 
condiţiile legii. 

Omul în sine însă nu este subiect de drept, ci numai dacă din, punctul de vedere 
al dreptului, i se recunoaşte şi i se atribuie această calitate, dacă i se dă capacitatea 
de a fi subiect de drept: capacitatea juridică. 

Aceasta înseamnă că însuşirea (calitatea ) de subiect de drept a omului este 
condiţionată de recunoaşterea capacităţii sale juridice civile. 

Capacitatea juridică civilă, la rîndul său, este compusă din capacitatea de 
folosinţă şi capacitatea de exerciţiu. 

Capacitatea de folosinţă trebuie să fie înţeleasă ca aptitudine a persoanei de a fi 
titulară de drepturi şi obligaţiuni sau, prin alte cuvinte, capacitatea de folosinţă este 
posibilitatea subiectului (persoanei fizice sau juridice) de a avea drepturi şi 
obligaţiuni. Ea este condiţionată de simpla existenţă a persoanei. 

Capacitatea de exerciţiu este aptitudinea persoanei ca prin acţiunile sale să-şi 

dobîndească drepturi şi să-şi asume obligaţiuni. Capacitatea de exerciţiu este 
condiţionată nu numai de existenţa persoanei, ci şi de posibilitatea acesteia de a 
aprecia în mod conştient însemnătatea si consecinţele actelor sale. 

Persoanele fizice ca subiecte ale raportului juridic civil. 

Persoana fizică este omul privit în individualitatea sa căruia legea îi recunoaşte 
calitatea de subiect de drepturi şi obligaţiuni în raporturile juridice civile. 

Pentru ca persoana fizica să devină subiect al raportului juridic civil ea trebuie 
sa posede capacitatea de folosinţă şi capacitatea de exerciţiu. 

Capacitatea de folosinţă a persoanelor fizice este generală şi egală în sensul că 
o au toate persoanele fizice în aceeaşi măsură şi se referă la toate drepturile 
prevăzute de Constituţie şi de alte legi (dreptul la viaţă, dreptul la muncă, dreptul 
la învăţămînt, dreptul la proprietatea privată, dreptul la ocrotirea socială, aptitudinea 
de a avea drepturi părinteşti, drept de a figura ca reclamant sau reclamat în faţa 
instanţelor judecătoreşti etc.). 

Capacitatea de folosință începe în momentul naşterii (iar în ceea ce priveşte 
drepturile, chiar din momentul conceperii, dacă este în interesul copilului născut 
viu). 

Conform prevederilor legii, nimeni nu poate fi limitat în capacitatea de folosință 
decît în cazurile şi modul prevăzut de lege. : 

O poate limita în capacitatea de folosință pe persoana fizică numai acele organe 
ce au astfel de împuterniciri (de exemplu, lipsirea persoanei fizice de dreptul de a 
ocupa un post conform hotărîrii instanței judecătoreşti). Toate convențiile care au 
drept scop limitarea capacității de folosință sînt nule. 

Capacitatea de folosință încetează odată cu moartea persoanei sau prin 
declararea judecătorească a morții. 

Capacitatea de exercițiu a persoanelor fizice apare odată cu împlinirea vîrstei de 
18 ani, adică a majoratului. Aceste persoane posedă capacitate de exercițiu deplină, 
ele îşi pot exercita drepturile şi asuma orice obligațiune prin acte juridice proprii. 
În cazurile cînd legea admite încheierea căsătoriei înainte de împlinirea vârstei de 
18 ani, cetăţeanul care n-a împlinit vîrsta de 18 ani, dobîndeşte capacitatea deplină 
de exerciţiu din momentul încheierii căsătoriei. 

În afară de capacitatea de exerciţiu deplină mai cunoaştem: 

1) Capacitatea de exerciţiu a minorilor între 15 şi 18 ant. 

2) Capacitatea de exerciţiu a minorilor care n-au împlinit vîrsta de 15 ani. 

Minorii între 15 şi 18 ani încheie convenţii cu consimţământul ocrotitorilor lor 
legali (părinţi, înfietori, curatori), iar pentru minorii care nu au împlinit vîrsta de 15 
ani, convențiile le încheie în numele lor părinţii, înfietorii sau tutorii. 

Atît minorii între vîrsta de 15 şi 18 ani, cît şi cei care nu au împlinit vîrsta de 15 
ani, au dreptul să încheie singuri mici convenţii ce ţin de viaţa de toate zilele (pot 
cumpăra de sine stătător din magazin un stilou, un caiet, o pîine). 

Persoanele care posedă capacitatea de exerciţiu deplină pot fi limitate în 
capacitatea de exerciţiu de instanţa judecătorească, dacă în urma abuzului de băuturi 
spirtoase sau de substanţe narcotice creează familiei sale o situaţie materială grea. 

Aceste persoane nu pot să încheie convenţii, să dispună de bunuri, precum şi să 
primească salariu, pensie sau alte feluri de venituri şi să dispună de ele decît cu 
consimţămîntul curatorului. 

Dacă cetăţeanul suteră de o boală psihică mintală, care nu-i permite să înţeleagă 
însemnătatea actelor sale, el poate fi lipsit de capacitatea de exerciţiu. În numele 
acestor persoane toate convențiile sînt săvîrşite de către tutore. 

Individualizarea persoanei fizice în raporturile juridice se realizează prin 
anumite mijloace de identiticare, denumite şi atribuite de identificare: 

1) Numele (cuvîntul sau grupul de cuvinte prin care este identificată o persoană, 
compus din nume şi prenume). 

2) Domiciliul (atribut, prin care se individualizează persoana în spaţiu şi este 
înţeles a fi: "Locul, unde persoana fizică îşi are locuinţa sa statornică sau princi- 
pală”). 

3) Starea civilă (drept subiectiv al persoanei fizice de a se individualiza în 
familie şi în societate prin calităţile personale, de care legea leagă anumite efecte 
juridice). Starea civilă este determinată de anumite evenimente sau acte juridice, ce 
sînt supuse înregistrării în "Registrul de stare civilă”: naşterea, înfierea, schimbarea 
numelui, moartea. 

Persoana juridică — subiect de drept 

Persoana juridică este un colectiv (0 grupare) de oameni, care, constituită fiind 
în condiţiile legii pentru dobîndirea calităţii de subiect de drept, capătă anumite 
obligaţii, putînd astfel să apară în justiţie ca reclamant sau reclamat. 

Elementele constitutive ale persoanei juridice sînt: 

- organizarea de sine stătătoare de natură să asigure persoanei juridice o 
funcţionare ca un tot unitar, cu precizarea structurii interne, a organelor de 
conducere, a atribuţiilor şi competenţelor acestora, a modului de dizolvare etc.; 

- scopul anumit bine determinat şi legal, în care ă fi fost înfiinţată; 

- patrimoniul distinct, adică existenţa unui patrimoniu propriu persoanei juridice, 
distinct de cel al constituenţilor (fondatorilor) şi al oricărei alte persoane. 

Capacitatea juridică a persoanei juridice este o capacitate specială, diferită de cea 
a persoanelor fizice. Astfel, capacitatea de folosinţă se referă numai la drepturile şi 
obligaţiunile, cure corespund scopului pentru care a fost înfiinţată. Persoanele 
juridice obţin concomitent, din momentul înfiinţării persoanei juridice, capacitatea 
de folosinţă şi capacitatea de exerciţiu. 

Persoana juridică are două atribute ocrotite de lege şi stabilite prin actul de 
înfiinţare: denumirea (posibilitatea de a fi individualizată prin denumire) şi sediul 
(locul unde îşi are lăcaş organul de conducere, servindu-i la individualizarea în 
spaţiu). 

Înfiinţarea persoanei juridice poate avea loc prin: 

- emiterea unui act de înfiinţare a autorităţii publice competente — organ al 
administraţiei centrale sau locale de stat (pentru instituţiile bugetare); 

- încheierea unui act de înființare al constituenţilor aprobat de autoritatea pub- 
lică competentă (înregistrarea de stat). Organ al înregistrării de stat a întreprinderilor 

este Camera înregistrării de stat de pe lîngă Ministerul Justiţiei al Republicii 
Moldova pentru agenţii economici (societate pe acţiuni. societate cu răspundere 
limitată, cooperative de producţie etc.). 

Încetarea activităţii persoanei juridice poate avea loc prin: 

- reorganizare, care poate avea forma unei fuziuni, asocieri, separări. divizări. 
În toate aceste cazuri activitatea persoanei juridice desfiinţate este continuată de alte 
persoane juridice rezultate din reorganizare; 

- lichidare prin decizia fondatorilor ori prin decizia organului de judecată; 

- transformare — schimbarea formei organizatorico-juridice a persoanei Juridice 
(societatea cu răspundere limitată se transformă în societate pe acţiuni). 

În cazul lichidării persoanei juridice bunurile rămase după achitarea cu toţi 
creditorii se împart între fondatori conform prevederilor documentelor de 
constituire. 


$3. Conţinutul raportului juridic civil 


După cum s-a menţionat mai sus, al doilea element al raportului juridic civil este 
conţinutul raportului juridic civil. Prin conţinutul raportului juridic civil se înțeleg 
drepturile subiectului activ şi obligaţiile corelative ale subiectului pasiv, participant 
la acel raport. Cu alte cuvinte, conţinutul raportului juridic civil îl formează 
drepturile şi obligaţiile părţilor participante la raportul juridic civil. 

Dreptul subiectiv este posibilitatea persoanelor fizice sau a persoanelor juridice 
de a săvîrşi anumite acţiuni, precum şi puterea de a pretinde subiectelor pasive să 
săvîrşească sau să se abţină de la săvîrşirea unei acţiuni, apelînd, la nevoie, la forța 
de constrîngere a statului. De exemplu, într-un raport juridic de proprietate 
proprietarul are dreptul de a poseda, a folosi, şi a dispune de bunul la care se referă 
dreptul de proprietate, în limitele stabilite de lege, şi, totodată, de a pretinde ca alții 
să respecte dreptul său asupra bunului. 

Prin obligaţie înțelegem acea îndatorire a subiectului pasiv de a săvîrşi o acţiune 
sau de a se abţine de la săvîrşirea unei acţiuni, îndatorire impusă acestuia la nevoie 
prin constrîngere de către titularul dreptului subiectiv. 

Drepturile subiective şi obligaţiile, care laolaltă alcătuiesc conţinutul raportului 
juridic civil sînt legate între ele, fiecărui drept subiectiv corespunzîndu-i o obligaţie, 
după cum fiecărei obligaţii îi corespunde un drept subiectiv (de exemplu, într-un 
contract de vînzare-cumpărare, dreptului subiectiv al vînzătorului la plata preţului 
cuvenit îi corespunde obligația cumpărătorului de a efectua plata, iar dreptului 
subiectiv ul cumpărătorului de a i se transfera dreptul de proprietate asupra lucrului 
cumpărat îi corespunde obligaţia vînzătorului de a-i transtera acest drept de 
proprietate). 

Drepturile subiective pot fi clasificate fie după sfera persoanelor obligate prin 
raportul juridic civil, fie după conţinutul drepturilor subiective: 

1) După sfera persoanelor obligate prin raportul juridic care le generează, 
drepturile subiective sînt de două feluri: 

— absolute; 

— relative; 

Drepturile absolute presupun obligaţia generală şi negativă a tuturor persoanelor 
de a se abţine de la săvîrşirea unor fapte sau acte care ar aduce o atingere a dreptului 
subiectiv. În această categorie întră toate drepturile personale nepatrimoniale (de 
exemplu, dreptul la viaţă, la sănătate, la onoare, la reputaţie etc.) cît şi drepturile 
reale în general, (de exemplu. dreptul de proprietate). Aceste drepturi sînt 
caracterizate prin următoarele particularităţi: 

- aparţin tuturor subiectelor, ele producînd efecte faţă de toată lumea; 

- raportul juridic care cuprinde în conţinutul său un drept absolut se stabileşte 
între titularul dreptului — subiect activ — şi toate celelalte persoane ca subiecte 
pasive; 

- subiectelor pasive care nu sînt determinate în momentul stabilirii raportului 
juridic le revine obligaţia generală şi negativă de a nu săvîrgi nici un act sau fapt de 
natură să aducă atingere dreptului absolut al subiectului activ, determinarea lor 
urmează să se facă în momentul încălcării dreptului subiectiv. 

Drepturile relative sînt acele drepturi cărora le corespunde obligația uneia sau 
mai multor persoane determinate, chiar din momentul stabilirii raportului juridic, 
de a da, de a săvîrşi sau de a se abține de la anumite acte sau fapte juridice. În această 
categorie intră toate drepturile de creanță, cum ar fi dreptul vînzătorului de a obține 
de la cumpărător plata prețului pentru lucrul vîndut. 

Aceste drepturi sînt caracterizate prin următoarele particularități: 

- le au numai persoanele determinate care au calitatea de subiecte pasive; 

- raportul juridic, al cărui conținut cuprinde un drept relativ, se stabileşte între 
subiectul activ, titular al dreptului — şi una sau mai multe persoane determinate, 
chiar din momentul stabilirii raportului juridic, ca subiecte pasive; 

- obligaţia care revine subiectului pasiv concret constituie transmiterea sau 
constituirea unui drept real — a da; săvîrşirea anumitor acte sau fapte juridice — 
a face; sau abţinerea de la săvîrşirea lor — a nu face. 

Drepturile subiective se mai împart în patrimoniale şi personal nepatrimoniale. 

Drepturile personal nepatrimoniale sînt acele drepturi subiective care nu au un 
conţinut economic şi, deci, nu pot fi evaluate în bani. Ele sînt strîns legate de 
persoana omului şi se sting odată cu încetarea din viaţă a titularului lor. 

Drepturile patrimoniale se caracterizează prin conţinutul lor economic şi, deci, 
prin posibilitatea de a fi evaluate şi exprimate în bani. 


$4. Obiectul raportului juridic civil 


Al treilea element structural al raportului juridic civil este obiectul raportului 
Juridic civil. 

Obiectul raportului juridic civil îl formează acele acţiuni sau abţineri de la 
săvîrşirea anumitor acţiuni asupra cărora sînt îndreptate drepturile subiective şi 
obligaţiile participanţilor la raportul juridic. 

În multe raporturi juridice acţiunile subiectelor unor astfel de raporturi se pot 
referi la bunuri, însă, acestea formează un element exterior al raportului de drept. 

Obiect al raporturilor juridice civile este întotdeauna acţiunea sau inacţiunea, 
bunurile fiind maximum un obiect material al acestei acţiuni sau inacţiuni. 

Prin bun putem să înţelegem toate lucrurile asupra cărora se pot exista drepturi 
şi obligaţii patrimoniale şi care pot îi folosite în viaţa socială. 

Bunurile pot fi clasificate după următoarele criterii: 

1) Bunuri individual determinate şi bunuri determinate prin caractere generice. 
Bunurile individual determinate sînt acele bunuri, care fiind privite în lumina 
însuşirilor lor specifice, sînt individualizate putînd fi astfel recunoscute dintr-un 
complex de bunuri (de exemplu, un anumit tablou, o anumită sculptură, un anumit 
teren). 

Bunurile determinate cu caractere generice (de gen) sînt privite prin prisma 
caracterelor comune ale întregii lor categorii de bunuri, individualizarea lor 
neputîndu-se face decît prin numărare, măsurare sau cîntărire (de exemplu, alimente, 
materiale tehnice). 

Importanţa acestei clasificări constă în determinarea momentului cînd se 
transmite dreptul de proprietate şi în determinarea părţii care urmează să suporte 
riscul pieirii bunului prin caz furtuit sau de forţă majoră. În cazul bunurilor indi- 
vidual determinate, transmiterea dreptului de proprietate şi al suportării riscurilor 
are loc în momentul încheierii contractului, adică în momentul realizării acordului 
de voinţă al părţii, pe cînd în cazul bunurilor determinate prin caractere generice, 
în momentele cînd bunurile respective au fost individualizate prin numărare, 
măsurate, cîntărite — deci. ulterior încheierii contractului. 

2) Bunuri principale şi bunuri accesorii 

Bunurile principale au o existenţă de sine stătătoare şi pot fi folosite singure şi 
independent de alte bunuri (de exemplu, o bicicletă, o barcă, o casă...). Bunurile 
accesorii nu au o destinaţie economică proprie şi nu pot fi folosite decît în legătură 
cu alt bun principal (cheia de la lacăt, antena pentru televizor etc.). 

Importanţa ascetei clasificări constă în faptul că în dreptul civil, bunurile 
accesorii urmează soarta bunurilor principale, dacă părţile nu au stabilit (prevăzut) 
astfel. De exemplu, vînzarea unei viori (bun principal) presupune şi vînzarea cutiei 
şi a arcuşului (bunuri accesorii) dar părţile pot stabili şi alttel, adică să se vîndă 
numai vioara fără cutie şi fără arcuş. 

3) Bunuri mobile şi bunuri imobile 

Sînt bunuri imobile acele lucruri care au o aşezare fixă şi care nu pot [i mutate 
din loc în loc, fără a-şi pierde valoarea lor economică (de exemplu, o casă , un pod, 
un tren). 

Bunurile mobile sînt celelalte bunuri care pot fi mutate din loc în loc, fără a-şi 
pierde valoarea economică (de exemplu, un automobil, o masă, o maşină de cusut 
etc.). Cu părere de rău, deocamdată, Codul Civil al Republicii Moldova nu 
înregistrează o astfel de clasificare a bunurilor. 

4) Bunuri divizibile şi bunuri indivizibile 

Această clasificare se face în funcţie de posibilitatea împărţirii bunurilor fără a 
li se schimba destinaţia. Sînt divizibile acele bunuri care se pot împărţi fără ca prin 

aceasta să-şi piardă valoarea economică (de exemplu, o bucată de stofă). 

Bunurile indivizibile odată împărţite nu mai pot fi folosite, pierzîndu-şi valoarea 
lor economică (de exemplu, un televizor, un radio etc.). 

Clasificarea bunurilor indivizibile prezintă o importanţă practică deosebită. 
Astfel, de exemplu, în caz de împărţire a moştenirii, bunurile divizibile se împart 
între comoştenitori, cele indivizibile se atribuie unui comoştenitor, iar ceilalţi 
primesc compensaţia în bani sau, la o posibilă vînzare, moştenitorii urmînd a primi 
fiecare cîte o cotă din preţul astfel obţinut. 

Bunuri consumptibile şi bunuri neconsumptibile 

Sînt bunuri consumptibile. acele care îşi pierd valoarea lor economică sau sînt 
înstrăinate la prima lor întrebuințare, de exemplu, alimentele, combustibilul. 

Bunurile neconsumptibile sînt acele care nu îşi pierd valoarea lor economică şi 
nici nu se înstrăinează la prima lor utilizare, dar ele se depreciază cu timpul, prin 
uzură, de exemplu, obiectele de îmbrăcăminte, maşini etc. 

Un loc deosebit în clasificarea bunurilor îl ocupă banii şi titlurile de valoare. 

Banii sînt o categorie specială. de bunuri, care servesc la stingerea obligaţiilor 
al căror obiect este o sumă de bani. 

Ceea ce caracterizează banii este faptul ca atît biletele de bancă, cît şi monedele 
nu au valoare prin ele însele, ci au valoare care este prevăzută pe bilet sau monedă. 

Titlurile de valoare sînt documentele care dovedesc un drept patrimonial, drept 
ce nu poate fi realizat decît prin prezentarea documentului. Cunoaştem următoarele 
tipuri de titluri de valoare: 

- acţiunea; — obligaţia; — cambia; — cecul etc. 


CAPITOLUL III 
TEMEIURILE (IZVOARELE) APARIŢIEI RAPORTULUI 
JURIDIC CIVIL. CONVENŢIILE (TRANZACŢIILE) 


ŞI. Definiţii, clasificări 


Pentru ca să poată apărea un raport juridic civil — în afară de existenţa normei 
Juridice şi a subiectelor de drept — este necesară şi apariţia unor împrejurări de fapt, 
tixate în ipoteza normei de drept. 

Adică pentru ca un raport de drept civil să se stabilească, este necesar să se 
producă anumite împrejurări, ele fiind prevăzute de lege. În urma apariţiei acestor 
împrejurări de fapt se concretizează atît persoanele şi obiectele între aceste persoane 
iniţiîndu-se drepturi şi obligaţii. 

Împrejurările juridice pot conduce la apariţia unor raporturi juridice civile 
(pentru stabilirea contractului de vînzare-cumpărare este necesar acordul părţilor), 
la modificarea raportului civil (căsătoria cetăţenilor care au împlinit 16 ani 
determină o modificare a capacităţii de exerciţiu), precum şi la stingerea unor 
raporturi juridice civile deja stabilite (dispariţia lucrului închiriat duce la încetarea 
contractului de închiriere). 

Deci acele împrejurări care — potrivit prevederilor normelor juridice — atrag 
după sine apariţia, modificarea sau stingerea raporturilor juridice şi duc prin aceasta 
la anumite consecinţe juridice se numesc fapte juridice. 

După caracterul lor convenţional faptele juridice se împart în: 

- evenimente, acele procese de natură, care se produc independent de voinţa 
omului şi de care norma de drept leagă anumite consecinţe juridice (de exemplu, 
toate calamităţile naturale, cum ar fi cutremurul. inundația etc., iar din viaţa omului, 
naşterea şi moartea); 

- acțiunile — care sînt fapte voluntare ale oamenilor de care norma de drept 
leagă producerea efectelor juridice. În raport cu ordinea de drept existentă într-o 
societate anumită, acţiunile pot fi la rîndul lor licite, cînd sînt în strictă contormitate 
cu normele de drept. şi ilicite, cînd se încalcă aceste norme (de exemplu, 
infracțiunile). 

Dintre acţiunile licite cel mai des întîlnite sînt convențiile (tranzacţiile). 


$2. Convenţiile. Noţiunea. Clasificarea convențiilor 


Numim convenţie (tranzacţie) acele acţiuni licite săvîrşite de către subiectele 
raportului juridic civil cu scopul de a crea, a modifica sau a stinge un raport juridic 
civil. 

După numărul manifestărilor de voinţă înscrise în ele, conform prevederilor 
articolului 43 al Codului Civil al Republicii Moldova, deosebim convenţii 
(tranzacţii) unilaterale, bilaterale şi multilaterale. 

Convenţiile unilaterale reprezintă exteriorizarea unei singure manifestări de voinţă, 
respectiv a persoanei care încheie convenţia (tranzacţia) (de exemplu, testamentul, 
acceptarea sau renunţarea la o succesiune, oferta de a încheia un contract etc.). 

Convenţia (tranzacţia) bilaterală exprimă exteriorizarea manifestării de voinţă 
a două persoane, deci acordul de voinţă a persoanelor între cure se încheie convenţia 
(de exemplu, toate contractele, indiferent de faptul cum s-ar clasifica ele: contract 
de cumpărare — vînzare, de schimb...). 

Este multilaterală acea convenţie în care este exprimată voinţa a trei sau mai 
multe părţi (contractul de activitate in comun). 

În funcție de scopul urmărit la încheierea convențiilor distingem, convenţii cu 
titlu oneros şi convenţii cu titlu gratuit. 

Convenţiile cu titlu oneros sînt acele convenţii, în care fiecare parte procură 
celeilalte un folos patrimonial, de uşa natură încît prestaţiei uneia din părţi să-i 
corespundă contraprestaţia celeilalte ( de exemplu, contractul de vînzare-cumpărare, 
contractul de antrepriză). 

În convențiile cu titlu gratuit numai una din părţi procură celeilalte un folos 
patrimonial, fără ca aceasta să fie obligată a acorda un echivalent (de exemplu, 
donația, testamentul etc.). 

După forma impusă de lege, deosebim convenţii solemne sau formale şi 
nesolemne sau neformale. 

Convenţiile solemne sau formale sînt convențiile pentru validitatea cărora legea 

cere expres respectarea unei forme determinate (de exemplu, testamentul, donația, 
contractul de cumpărare-vînzare a casei de locuit etc.). 

Convenţiile nesolemne sau neformale sînt convențiile pentru a căror validitate 
legea nu cere o formă anumită, părţile fiind libere să recurgă la orice modalitate de 
manifestare a voinţei lor (împrumutul, depozitul etc.). 


$3. Condiţiile de validitate a convențiilor. Nulitatea convențiilor 


Pentru ca o convenţie să fie valabilă, este necesar ca să îndeplinească o serie de 
condiţii esenţiale (de fond). Adică prin condiţii de valabilitate se înţeleg toate 
cerințele stabilite de lege sau de părţi pentru valabilitatea convenției, acestea fiind: 

- existenţa şi nevicierea consimţămîntului; 

- capacitatea de exerciţiu a subiectelor; 

- existenţa obiectului licit; 

- forma convenției. 

Prin capacitatea de a încheia convenţia se înţelege acea condiţie de fond şi 
esenţială, care constă în aptitudinea subiectului de drept civil de a deveni titular de 
drepturi şi obligaţii civile prin încheierea convențiilor (tranzacţiilor). 

Dat fiind faptul că convenţia este o manifestare de voinţă a subiectului raportului 
juridic civil (persoane fizice şi persoane juridice), pot încheia convenţii numai 
persoanele care au capacitate juridică civilă. 

Forma convenției. 

Conform legislaţiei în vigoare convențiile pot fi încheiate atît în formă verbală, 
cît şi în tormă scrisă. 

Convenţia se socoate încheiată verbal dacă a fost încheiată în temeiul 
convorbirilor purtate de părţi, prin telefon, fără a fi întocmit un document. 

Conţinutul convenției scrise se fixează în document, care trebuie să conţină toate 
rechizitele şi să tie semnat în modul stabilit. 

Încheierea convenției scrise este posibilă atît prin întocmirea unui document 
unic, semnat de părţi, cît şi prin telegrame, scrisori, fax, toate semnate de partea care 
le trimite. 

Forma scrisă a convențiilor se împarte în simplă şi notarială. Ultima necesită nu 
numai întărirea conţinutului convenției pe hîrtie, dar şi autentificarea notarială. 

Dacă nu au fost respectate condiţiile de validitate la încheierea convenției, atunci 
convenţia se socoate nulă. 

Nulitatea este acea sancţiune civilă, care este îndreptată împotriva efectelor 
(consecinţelor juridice), convenției încheiate cu nerespectarea condiţiilor de 
validitate stipulate de lege. Asttel, din punctul de vedere al caracterului interesului 
ocrotit prin dispoziţia legală încălcată, nulităţile se împart în nulităţi absolute şi 
nulităţi relative. 

Este nulitate absolută acea nulitate, care sancţionează nerespectarea. la 
încheierea convenției a unei norme care ocroteşte un interes general, obştesc. 

Este relativă acea nulitate, care sancţionează nerespectarea la încheierea 
convenției, a unei norme, care ocroteşte un interes particular individual. 

CAPITOLUL IV 
ÎNCHEIEREA CONVENŢIILOR PRIN REPREZENTANȚI. 
CONDIŢIILE ȘI EFECTELE REPREZENTANŢEI 


Reprezentarea constă în săvîrşirea de către o persoană, numită reprezentant, în 
numele şi pe seama altei persoane, numită reprezentat, a unui act juridic ale cărui 
efecte se produc direct în persoana şi patrimoniul acestuia din urmă. 

În raport cu sursa împuternicirilor, reprezentarea este de trei feluri: 

1) Legală. 

2) Benevolă (convenţională). 

3) Judiciară. 

1. Reprezentarea se numeşte legală cînd reprezentantul este împuternicit de lege 
să săvîrşească anumite acte judiciare în numele şi pe seama altei persoane (de 
exemplu, reprezentarea minorilor sub vîrsta de 15 ani). 

2. Reprezentarea este benevolă (convenţională) cînd împuternicirea se acordă 
de către reprezentat reprezentantului printr-un contract (de exemplu, printr-un con- 
tract de mandat). 

3. Reprezentarea este judiciară atunci cînd reprezentantul primeşte împuterniciri 
din partea unei instanţe judecătoreşti. 

Pentru a putea vorbi de reprezentare se cer îndeplinite trei condiţii: 

- să existe împuternicirea de a săvîrşi convenţia respectivă; 

- reprezentantul să-şi exprime intenţia de a reprezenta; 

- reprezentantul să-şi manifeste voinţa proprie cu prilejul încheierii actului. 

Îndeplinirea cumulativă a acestor condiţii trebuie dovedită de acela care invocă 
reprezentarea. 

1. Împuternicirea de reprezentare. Este obligatoriu ca reprezentantul să aibă o 
împuternicire din partea fie a reprezentantului însuşi, fie a legii, fie din partea 
justiţiei. În primul caz, această împuternicire se numeşte procură. Contorm 
legislaţiei putem spune că procura este o împuternicire dată în scris de o persoană 
(reprezentat) unei alte persoane (reprezentant) pentru reprezentare în faţa unor terţe 
persoane. 

Procura este un document, care fixează conţinutul şi limitele împuternicirilor 
stabilite de reprezentat. 

Eliberarea unei procuri este o convenţie unilaterală. 

Termenul de valabilitate al procurii nu poate fi mai mare de trei ani. Dacă în 
procură nu se indică termenul, aceasta este valabilă în decurs de un an după ziua 
cînd a fost eliberată. Termenul de procură are un dublu înţeles. În primul rînd el 
desemnează actul juridic unilateral supus comunicării, prin care reprezentatul 
împuterniceşte pe reprezentantul său să încheie unul sau mai multe acte juridice cu 
terțe persoane. În al doilea rînd, procura este înscrisul în care se consemnează 
împuternicirea conferită de reprezentat. 

Procura trebuie să fie încheiată în scris. 

Pentru unele procuri este necesară legalizarea notarială. 

Orice acte juridice încheiate de reprezentant, prin depăşirea împuternicirilor din 
procură nu produc efecte pentru reprezentat. 

2. Manifestarea de voinţă a reprezentantului. Pentru ca reprezentarea să 
producă efectele specifice, reprezentantul trebuie să-şi exprime clar intenţia de a 
încheia convenţia în numele şi pe seama reprezentatului. El trebuie să manifeste clar 
această intenţie, pentru ca persoana interesată în săvîrşirea convenției să aibă 
conştiinţa limpede că tratează cu un reprezentant, iar nu cu însăşi partea direct 
interesată. 

3. Manifestarea de voinţă a reprezentatului. Deci, reprezentantul încheie 
convenţii în numele şi pe seama reprezentatului. 

Actul de voinţă necesar pentru săvîrşirea operaţiei aparţine reprezentatului care 
manifestă o certă iniţiativă. Dacă reprezentantul se mărgineşte a fi un simplu mesager 
al reprezentatului, nu există reprezentare în sensul propriu al acestei noţiuni. 

Reprezentarea generează trei feluri de raporturi juridice: 

- între reprezentat şi reprezentant; 

- între reprezentat şi terţa parte; 

- între reprezentant şi terţa parte. 

1. Efectele faţă de reprezentat. 

Ca urmare a reprezentării, efectele convenției, încheiate de reprezentant, se 
produc direct în persoana şi patrimoniul reprezentatului, în principiu, ca şi cînd 
acesta ar fi săvîrşit personal convenţia respectivă. Reprezentatul devine proprietar, 
creditor ori debitor, în raporturile juridice stabilite de reprezentant chiar de la data 
încheierii convenției. 

2. Efectele faţă de reprezentant. 

Nefiind parte în convenţie reprezentantul nu devine personal răspunzător faţă de 
terţa parte. 

3. Efectele faţă de terţe. Stabilind raporturi juridice direct cu reprezentantul, 
terţa-parte în convenţie devine creditor şi respectiv — debitor numai faţă de 
reprezentat. 


| CAPITOLUL V 
DREPTUL DE PROPRIETATE 


$1. Dreptul de proprietate. Definiţie 


În prezent relaţiile de proprietate de la noi din ţară sînt reglementate atât de Legea 
Republicii Moldova Cu privire la proprietate adoptată de Parlamentul Republicii 
Moldova la 22 ianuarie 1991, cît şi de Codul Civil al Republicii Moldova. 

Institutul dreptului de proprietate este unul din principalele institute din dreptul 
civil. 

Conform art. | al Legii Republicii Moldova Cu privire la proprietate, 
“proprietarului îi aparţine dreptul de posesie a bunurilor, de folosire si de 
administrare”. 

Această definiţie nu este, însă, satisfăcătoare deoarece ea, în ultima instanţă, 
porneşte de la atributele pe care le conferă dreptul de proprietate titularului său: 
posesia, folosinţa şi administrarea (dispoziţia). 

Spre a înţelege sub aspect juridic — în ce constă raportul de apropiere al cărei 
expresie este dreptul de proprietate, trebuie să vedem neapărat modul în care sînt 
exercitate atributele componente ale acestui drept. Într-adevăr, este posibil ca o parte 
dintre atribute, sau chiar toate atributele ce ţin de dreptul de proprietate, să fie 
exercitate nu de către proprietar direct, ci de către o altă persoană. 

A ne mărgini să cercetăm numai cine exercită aceste atribute, fără a vedea 
poziţia exactă a celui care le exercită, ar însemna să nu stabilim o idee exactă despre 
conţinutul juridic al dreptului de proprietate. 

Astfel, de exemplu, în cazul unui contract de încheiere, locatarul deţine bunul 
inchiriat şi îl foloseşte, însă, el exercită aceste atribute numai în măsura în care 
au fost oferite de proprietar. Rezultă că simpla întrunire a atributelor prin care se 
manifestă în exterior dreptul de proprietate nu este suficientă pentru a defini acest 
drept. Trebuie să fie precizat, deci, dreptul specific al celui căruia îi aparţine, de a 
celui care exercită aceste atribute. 

O trăsătură caracteristică a dreptului de proprietate este aceea că titularul acestui 
drept exercită atributele corespunzătoare prin puterea sa proprie, deoarece el se 
supune numai legii, pe cînd celelalte persoane le exercită în virtutea puterii 
transmise de proprietar şi în conformitate nu numai cu legea, dar şi cu directivele 
enunțate de către acesta. 

O altă trăsătură specifică a dreptului de proprietate este că titularul exercită 
atributele în interesul său propriu. Ceea ce este specific pentru proprietar este faptul 
că are prioritatea acestor atribute şi indiferent că ar înţelege să le exercite personal 
sau direct, ori ar înţelege să le exercite prin intermediul altei persoane, exercitarea 
are loc în cele din urmă, în interesul său propriu, în calitatea sa de titular al dreptului 
de proprietate asupra bunului. 

În concluzie, putem defini dreptul de proprietate ca fiind acel drept subiectiv, ce 
dă expresia aprecierii unui lucru, drept care permite individului sau colectivităţilor 
să posede, să folosească şi să dispună de acel lucru, în putere proprie şi în interesul 
său propriu în cadrul şi cu respectarea legislaţiei existente. 

După cum s-a menţionat şi mai sus, atributele (elementele) dreptului de 
proprietate sînt: 

- posesia; 

- folosința; 

- dispunerea. 

Prin posesiune se înţelege o stare de fapt care implică din partea titularului 
dreptului de proprietate exercitarea unei stăpîniri efective asupra bunului. din punct 
de vedere fizic şi economic, sau cu alte cuvinte posedarea bunurilor, constă în 
stăpînirea efectivă a bunurilor. 

Folosirea cuprinde dreptul de a utiliza economic bunul însuşi, precum şi fructele lui. 

Dispunerea indică posibilitatea de a determina soarta bunului, fie prin 

consumarea ori distrugerea lui, fie prin vînzare, schimb sau donaţie. 

Sînt cunoscute două tipuri de proprietate: 

- proprietate privată; 

- proprietate publică. 

În Republica Moldova se admite funcţionarea tipurilor de proprietate în diferite 
torme organizatorice: 


- individuală; — familială; — a gospodăriei ţărăneşti; — cooperatistă; — a 
societăţii pe acţiuni şi a societăţilor economice; — a întreprinderii şi instituţiei de 
stat, municipală; — a organizaţiilor şi mişcărilor obşteşti; — a organizaţiilor 


religioase; — mixtă, inclusiv cu participarea cetăţenilor şi a persoanelor juridice din 
alte state, precum şi alte forme de proprietate, care nu sînt interzise de lege. 

Subiect al dreptului de proprietate poate fi orice persoană fizică, juridică, statul, 
precum şi organele de autoadministrare locală. Toate aceste subiecte sînt egale în 
drepturi în exercitarea dreptului de proprietate. 

Obiecte ale dreptului de proprietate pot fi: 

- pămîntul; 

- subsolul; 

- apele; 

- regnul vegetal şi animal; 

- clădirile; 

- instalaţiile; 

- utilajele; 

- obiectele culturii materiale şi spirituale; 

- banii; 

- titluri de valoare şi alte bunuri, precum şi rezultatele activităţii intelectuale dacă 
acestea sînt materializate. 


$2. Moduri de dobîndire a drepturilor reale 


Conform articolului 9 al Legii Republicii Moldova Cu privire la proprietate 
"dreptul de proprietate apare în baza producerii sau dobîndirii bunurilor în urma 
unei tranzacţii, prin moştenire, prin restabilirea dreptului de proprietate” etc. 

Toate mijloacele de apariţie a dreptului de proprietate se împart în iniţiale şi 
derivate. 

Apare iniţial dreptul de proprietate în cazurile cînd dreptul de proprietate asupra 
bunurilor încă nimănui nu i-a aparţinut, (de exemplu, apariţia dreptului de 
proprietate în baza producerii bunurilor.). 

Apare derivat dreptul de proprietate atunci cînd dreptul de proprietate asupra 
bunurilor trece de la un proprietar la altul (de exemplu, contractul de vînzare- 
cumpărare). 


$3. Dreptul de proprietate comună 


Dreptul de proprietate se prezintă, de regulă, ca un drept pur şi simplu aparţinînd 
în exclusivitate unui singur titular. 

Uneori însă acest drept poate prezenta o anumită complexitate ce decurge din 
unele modalităţi sub care el se poate înfăţişa. Cea mai importantă modalitate a 
dreptului de proprietate este proprietatea comună. Este vorba de proprietate comună 
in cazurile cînd bunurile aparţin concomitent la două ori mai multe persoane 
(proprietatea soţilor — conform art. 21 al Codului căsătoriei şi familiei al Republicii 
Moldova — bunurile dobîndite de soţi in timpul căsătoriei sînt proprietate comună 
a lor). Adică bunurile pot să aparţină, pe baza dreptului de proprietate comună, 
concomitent la două sau mai multe persoane cu stabilirea cotelor- părţi, sau fără 
stabilirea cotelor- părţi. 

Proprietatea comună pe cote-părți (în diviziune) este acel drept de proprietate 
comună, în care fiecărui coproprietar îi aparține o cotă - parte. 

Proprietatea în devălmăşie (fără stabilirea cotelor — părţi) este dreptul de 
proprietate comună conform căruia bunurile aparţin tuturor coproprietarilor fără 
stabilirea cotelor — părţi. 


$4. Proprietatea privată 


Noţiunea de proprietate privată este o noţiune comparativ nouă, care a apărut 
odată cu adoptarea legii Republicii Moldova Cu privire la proprietate. Deşi 
proprietăţii private nu-i sînt atribuite toate calităţile clasice ale proprietăţii private, 
totuşi proprietatea privată încetul cu încetul îşi găseşte reflectare în relaţiile sociale 
contemporane din Republica Moldova. 

Subiecte ale dreptului de proprietate privată pot fi persoanele fizice, precum şi 
persoanele juridice. 

Obiecte ale dreptului de proprietate privată pot fi : 

- loturi de pămînt; — mijloace băneşti; — case de locuit; — acţiuni şi alte titluri 
de valoare; — obiecte de uz casnic şi de uz personal; — mijloace de producţie 
pentru înfăptuirea activităţii economice, producţia şi veniturile obţinute. 


$5. Proprietatea publică (de stat) 


Din proprietatea de stat a Republicii Moldova fac parte bunurile ce aparţin 
Republicii Moldova ca stat cu drept de posesiune, folosinţă şi de dispoziţie. Ea se 
manifestă sub formă de proprietate de stat şi proprietate municipală. 

Caracteristic pentru proprietatea publică (de stat) este aceea că unele obiecte 
cum ar fi subsolul, resursele naturale, apele etc. pot fi în exclusivitate in proprietate 
de stat şi nu în proprietate privată. 

Posesia, folosinţa şi dispoziţia proprietăţii de stat a Republicii Moldova sînt 
exercitate de către stat prin intermediul întreprinderilor, instituțiilor şi altor 
organizaţii de stat. - 

Bunurile care constituie proprietatea statului şi sînt încredințate întreprinderilor 
şi instituţiilor de stat, precum şi bunurile procurate de ele de pe urma activităţii de 
untreprenor aparţin acestora cu drept de administrare economică. 

Dreptul de administrare economică presupune posedarea, folosirea şi admiterea 
bunurilor şi a veniturilor în modul stabilit de proprietar sau de organele 

împuternicite de el. 

Specific dreptului de proprietate de stat este şi aceea că pe lîngă mijloacele 
generale de dobîndire a dreptului de proprietate, bunurile pot apare in proprietatea 
statului în rezultatul rechiziţiei şi contiscării. 

În cazul calamităţilor naturale, avariilor, epidemiilor şi în alte împrejurări 
excepţionale, pe baza unei hotărîri a organelor puterii de stat, bunurile pot fi retrase 
proprietarului în interesul societăţii achitîndu-se costul bunurilor rechiziţionate 
(rechiziţie). 

Bunurile pot fi retrase proprietarului pe baza deciziei instanţei judecătoreşti sub 
formă de sancţiuni pentru săvîrşirea unei infracţiuni sau unei alte contravenţii 
(confiscarea). 


$6. Apărarea dreptului de proprietate 


Ca şi orice drept subiectiv, şi dreptul de proprietate se bucură de o protecţie 
juridică. 

Atunci cînd ne referim la mijloace de apărare a dreptului de proprietate, avem 
în vedere acele acţiuni prin care proprietarul tinde să înlăture atingerile ce sînt aduse 
dreptului său şi să ajungă la restabilirea lui. 

Mijloacele juridice de apărare a dreptului de proprietate sînt variate şi 
numeroase. În cele ce urmează ne vom referi numai la mijloacele juridice specifice 
de apărare a dreptului de proprietate. Avînd ca temei însuşi dreptul de proprietate, 
ca drept real, acţiunile din această categorie sînt acţiuni reale. În rîndul acestor 
acţiuni, locul central îl ocupă acţiunea în revendicare. 

Acţiunea în revendicare. În raporturile sociale se pot întîmpla situaţii în cate o 
anumită persoană este proprietară a unui bun, dar acesta se află în posesia altei 
persoane. Separarea posesiunii de proprietate poate avea un caracter legitim, pe baza 
unui titlu, cum ar fi cazul depozitului, gajului, locaţiunii. În aceste cazuri apărarea 
intereselor proprietarului este asigurată prin titlul în virtutea căruia cealaltă persoană 
are posesia lucrului (respectiv contractul de depozit, de gaj, de locaţiune). Se poate 
întîmpla, însă, ca bunul aparţinînd proprietarului să intre în posesia altei persoane, 
fără nici un titlu, în mod nelegitim. În acest caz, proprietarul are la îndemînă un 
mijloc de drept civil pentru apărarea proprietăţii sale: acţiunea în revendicare. 

Acţiunea în revendicare este acţiunea proprietarului neposesor îndreptată 
împotriva posesorului neproprietar prin care cel dintii reclamă bunul său aflat în 
posesia nelegitimă al celui de al doilea. 

Subiectul dreptului în acţiunea în revendicare este proprietarul bunului reclamat 
în măsura în care subiectul obligaţiei dintr-o asemenea acţiune nu poate fi decît acela 
care posedă în mod nelegitim un bun al altuia. 

Obiectul material al revendicării este întotdeauna un lucru individual determinat: 
prin acţiunea în revendicare proprietarul cere restituirea unui bun şi nu înlocuirea 
lui cu cantitatea de bunuri în acelaşi fel. 

Ca urmare a admiterii acţiunii în revendicare, posesorul pîrît este obligat să 
restituie bunul adevăratului proprietar. În ceea ce priveşte restituirea fructelor 

produse de bunul revendicat, posesorul cu bună-credinţă va putea reţine fructele 
cuvenite sau percepute pînă la data înaintării acţiunii în revendicare de către 
«clevăratul proprietar cînd se prezumă că buna sa credinţă a încetat. Posesorul de rea- 
credinţă este obligat să restituie toate fructele lucrului sau valoarea lor, dacă le-a 
consumat. 


CAPITOLUL VI 
OBLIGAŢIILE CIVILE 


ŞI. Definiţie. Clasificare 


Obligaţia civilă este raportul social care, reglementat fiind de normele juridice 
civile, se stabileşte între două sau mai multe persoane, în virtutea căruia creditorul 
are dreptul să pretindă debitorului să săvîrşească o acţiune ori să se abţină de la 
săvîrşirea unei acţiuni, respectîndu-şi dreptul să pretindă a da, a face sau a nu face 
ceva, în realizarea dreptului său subiectiv. Cu alte cuvinte, am putea spune că 
obligaţia este un raport juridic în temeiul căruia o persoană numită debitor este 
datoare să îndeplinească în favoarea altei persoane, numită creditor, un anumit act 
juridic civil (de exemplu, să transmită un bun, să execute o lucrare, să plătească o 
sumă de bani), iar creditorul are dreptul să ceară debitorului îndeplinirea obligaţiei. 

Ca şi celelalte raporturi juridice, raportul obligaţional are următoarele trei 
elemente structurale; 

|. Subiectele sînt persoanele fizice sau juridice între care se stabileşte raportul 
obligaţional. Titularul de drepturi într-un astfel de raport se numeşte creditor, iar 
titularul de obligaţii — debitor. 

| 2. Conţinutul îl instituie drepturile şi obligaţiile corespunzătoare pe care le au 
unul față de celălalt, participanţii la un raport obligaţional. Drepturile şi obligaţiile 
participanţilor la astfel de raport, care constituie conţinutul, se intercondiţionează 
(grupează), fiecărui drept corespunzîndu-i o obligaţie şi invers. 

3. Obiectul constă din acţiunea şi inacţiunea cu privire la care s-a născut dreptul 
creditorului şi obligaţia debitorului. Cu alte cuvinte, obiect al obligaţiei civile este 
prestaţia pe care creditorul are dreptul să o pretindă şi pe care debitorul este obligat 
să o săvirşească, 

Această prestație poate constă în: a da, a face, sau a nu face ceva. Prin ”a da” 
se înţelege constituirea sau strămutarea de către debitor creditorului său a unui drept 
de proprietate sau orice alt drept real (de exemplu, obligaţia de a transmite dreptul 
de proprietate asupra unui bun imobil, în favoarea creditorului, ca urmare a 
contractului de vînzare-cumpărare încheiat între debitor şi creditor). 

Prin ”a face” se înţelege orice prestație liberatorie săvîrşită de debitor în favoarea 
creditorului său, constînd în livrarea unor produse. executarea unor lucrări sau 
prestarea unor servicii (de exemplu, obligaţia unui antreprenor de a construi o casă). 

Prin ”a nu face” se înţelege abţinerea debitorului de la săvîrşirea unei acţiuni, 
ustfel permisă de lege (de exemplu, oferta de vînzare de teren făcută unei anumite 

persoane obligă pe ofertant să nu vîndă bunul unei alte persoane, pînă la împlinirea 
termenului stabilit în ofertă, deşi dacă nu şi-ar fi asumat o astfel de obligaţie, legea 
nu l-ar împiedica să-l vîndă oricui ar dori). 

Obligaţiunile civile se clasifică după următoarele două criterii: 

— după natura obiectului obligaţiei; 

— după structura obligaţiei. 

După natura obiectului, avem obligaţii de a da, obligaţii de a face, obligaţii de 
a nu face (“obiectul obligaţiei civile”). 

După structura lor, avem obligaţii simple şi obligaţii complexe. 

Obligaţiile simple sînt acelea, în care participă numai două subiecte, există un 
singur obiect, efectele lor productîndu-se chiar din momentul în care raportul 
obligaţional a luat fiinţă. 

Obligaţiile complexe sînt, la rîndul lor, de trei feluri: 

— obligații cu pluralitate de subiecte; 

— cu pluralitate de obiecte; 

— obligaţii afectate de modalităţi. 

Obligaţiile cu pluralitate de subiecte, în care participă mai mulţi creditori ori mai 
mulţi debitori, ori mai mulţi creditori şi mai mulţi debitori în acelaşi timp, pot fi: 

— divizibile; 

— solidare; 

— indivizibile. 

În obligaţiile divizibile există fie un debitor şi mai mulți creditori, fie un credi- 
tor şi mai mulți debitori, obiectul lor este unic. Obligaţia se împarte proporțional 
încît fiecare creditor nu poate pretinde decît partea sa şi fiecare debitor nu este ţinut 
decît de partea ce-i revine. 

În obligaţiile solidare există fie mai mulţi creditori, fie mai mulţi debitori, fiecare 
creditor putînd pretinde întreaga prestație şi fiecare debitor fiind obligat să o ex- 
ecute în totalitate. 

În obligaţiile indivizibile, prestaţia nu poate fi îndeplinită decît în totalitate, 
nefiind susceptibilă la o executare fragmentară. Indivizibilitatea rezultă fie din 
natura obiectului obligaţiei, fie din convenţia părţilor. 

Obligaţiile cu pluralitate de obiecte sînt acele obligaţii al căror obiect îl formează 
mai multe prestații. În funcţie de modul în care se execută prestațiile acestea pot fi: 

- conjunctive; 

- alternative; 

- facultative. 

Obligaţiile conjunctive sînt obligaţii al căror obiect este format din mai multe 
prestații şi în care debitorul este ţinut să execute toate prestațiile în mod cumulativ. 

Obligaţiile alternative sînt acele obligaţii cu pluralitate de obiecte, în care toate 
obiectele sînt principale şi în care debitorul este ținut să execute la alegere una din 
mai multe prestații prevăzute, eliberîndu-se astfel definitiv de obligaţia sa. 

Obligaţiile facultative sînt acele obligaţii în care obiectul precizat este de o 
singură prestație, dar se lasă debitorului facultatea de a i se elibera şi printr-o altă 

prestație. Dacă la obligaţiile alternative debitorul (de regulă) se bucură de dreptul 
de a alege între mai multe prestații principale şi egale ca rang, la obligaţiile facul- 
tative, debitorul (şi nu numai“el) se bucură de un drept de înlocuire a prestaţiei 
principale, cu una din prestațiile secundare. 

În sfîrşit, obligaţiile afectate de modalităţi sînt obligaţii ale căror efecte sînt 
legate de anumite împrejurări viitoare, prevăzute la iniţierea obligaţiilor şi care ar 
putea suspenda efectele unei obligaţii, sau ar putea provoca stingerea obligaţiei re- 
spective. Împrejurările viitoare care pot influenţa efectele obligaţiilor civile, 
suspendînd sau stingînd obligaţia, se numesc modalităţi. 


$2. Izvoarele obligaţiilor civile 


Actele sau faptele juridice din săvîrşirea cărora apar raporturi obligaţionale civile 
între persoane fizice sau juridice se numesc izvoare de obligaţii civile. 

Se cunosc următoarele izvoare de obligaţii civile: 

- actul unilateral de voinţă; 

- fapta ilicită şi păgubitoare; 

- îmbogățirea fără just temei; 

- contractul. 

Actul unilateral de voinţă, izvor de obligaţii civile. Acest act exprimă o singură 
manifestare de voinţă anume pe acea a părţii care îl încheie. 

În această categorie se includ: 

a) oferta de contract. 

Încheierea unui contract presupune două manifestări de voinţă care se succedă 

o ofertă urmată de acceptarea ei de către destinatari. Pînă în momentul accepţiei, 
olerta constituie o manifestare unilaterală de voinţă. Oferta trebuie să fie precisă 
indicînd clauzele esenţiale ale contractului ce urmează să se încheie. 

Oterta cu termen de opţiune nu poate fi revocată pînă la expirarea termenului. 
In lipsa unui termen, trebuie menţinută pe tot timpul în care, în mod obişnuit, se 
poate aştepta ca răspunsul să fie acceptat. 

b) Promisiunea publică de răsplată este un act juridic unilateral prin care autorul 
se obligă a plăti o recompensă strict determinată unei persoane nedeterminate care 
vu îndeplini acţiunea cerută de el (de exemplu, promisiunea publică făcută de 
persoana care a pierdut un lucru, de a plăti o recompensă celui care îi va întoarce 
acest lucru). 

Odată ce acţiunea cerută a fost îndeplinită, promitentul este obligat să plătească 
recompensa promisă. 

c) Promisiunea de atribuire, prin concurs, a unui premiu este un act juridic uni- 
lateral, prin care o persoană fizică ori juridică se obligă în mod public de a premia 
cu urmare a concursului ce se va ține, cea mai bună lucrare ştiinţifică, literară, ar- 
Hstică etc. Acest tip de promisiune se aseamănă cu promisiunea publică de răsplată, 
deosebindu-se numai prin faptul că promitentul fixează termenul în care concursul 
vu avea loc. 

Îmbogăţirea fără just temei — izvor de obligaţii civile. 


233 


Îmbogăţirea fără just temei constă în creşterea patrimoniului unei persoane în 
dauna patrimoniului altei persoane, fără să existe un temei legal care să o legitimeze. 
Ea este generatoare a unei obligaţii de restituire în sarcina îmbogăţitului. Pentru a 
constitui un izvor al unei obligaţii de restituire se cer a fi întrunite următoarele 
condiţii: să existe o sporire a patrimoniului îmbogăţitului, realizată în mod direct de 
acesta prin paguba suferită de sărăcit; 

-îmbogățirea să fie fără just temei, adică să nu aibă la bază un act sau fapt ju- 
ridic care să o legitimeze; 

-sărăcitul să nu aibă la dispoziţie pentru valorificarea dreptului său nici o altă 
acţiune. 

În principiu, restituirea se face în natură, prin restituirea situaţiei anterioare 
acelor două patrimonii şi numai dacă aceasta nu este cu putinţă, se restituie valoarea 
îmbogăţirii. 

Fapta ilicită şi păgubitoare, izvor de obligaţii civile. 

Fapta ilicită şi păgubitoare constituie un izvor de obligaţii, conform principiului 
că orice persoană care cauzează altei persoane o pagubă, prin fapta ca ilicita, este 
ținută să o repare. Instituţia care rezultă din această faptă civilă şi prejudecabilă 
poartă numele de răspundere civilă delictuală. 

Elementele acestei răspunderi sînt: 

a) prejudiciul, adică paguba pe care a suferit-o cel ce pretinde repararea. El 
trebuie reparat în natură şi numai în subsidiar, prin plata unei sume de bani. Trebuie 
totodată să aibă caracter patrimonial, fiind succeptibil de a fi evaluat şi compensat 
printr-o sumă de bani; 

b) fapta ilicită constă în vătămarea pe care o aduce dreptului subiectiv al unei 
persoane, prin încălcarea legii; 

c) culpa (vinovăția) este atitudinea psihică a autorului faţă de fapta ilicită şi de 
urmările ei păgubitoare pentru altă persoană. Astfel există: 

- intenţie — cînd individul a urmărit cuuzarea pagubei ori a acceptat posibilitatea 
producerii ei; 

- imprudenţa — dacă, prevăzînd paguba, individul a considerat fără temei că nu 
se va produce; 

- neglijenţa — dacă, deşi trebuia să prevadă consecinţele păgubitoare, ale faptei 
sale, totuşi, nu le-a prevăzut. 

Pentru dreptul civil nu are importanţă forma vinovăţiei (intenţia, imprudenţa, 
neglijenţa). 

d) raportul de cauzalitate dintre fapta ilicită şi prejudiciu între ele trebuind să 
existe o interdependenţă obiectivă de la cauză la efect, paguba a cărei reparare se 
cere trebuie să fie etectul faptei ilicite. 

Fiind întrunite elementele enumerate, obligaţia de a repara paguba cauzată 
revine autorului faptului ilicit, în acest caz răspunderea este directă pentru fapta 
proprie în care dovada existenţei culpei acestuia trebuie să o administreze 
păeubitorul. 

Răspunderea indirectă. 

Codul Civil reglementează şi instituţia răspunderii indirecte pentru fapta altora, 
instituind — cu titlu de excepţie — o prezumție legală de culpă în sarcina anumitor 
persoane considerate răspunzătoare pentru pagubele pricinuite de cei aflaţi sub 
supravegherea lor, ori de lucrurile pe care le au în pază. În sferă acestei răspunderi 
intră părinţii ţinuţi să repare pagubele cauzate de copiii minori. Această răspundere 
se bazează pe o prezumție de culpă în sarcina lor, considerîndu-se că paguba s-a 
putut comite numai datorită lipsei lor de supraveghere. Părinţii lor înlătură 
prezumția dovedind că — cu toată supravegherea — nu au putut împiedica 
săvîrşirea pagubei. 

În aceeaşi categorie intră de asemenea, instructorii şi meşterii, care sînt 
răspunzători pentru pagubele provocate de elevii şi ucenicii lor în timpul cît îi au 
sub supraveghere, considerîndu-se că ei înlocuiesc în acest timp părinţii acestora. 

Instructorii şi meşterii pot să combată prezumția legală de culpă (vinovăţie) pusă 
în sarcina lor, în aceleaşi condiţii ca părinţii. 

În afară de cazurile de răspundere pentru fapta altuia Codul Civil mai prevede 
şi răspunderea pentru dauna cauzată de un izvor de pericol sporit, şi anume 
"Organizațiile şi cetăţenii a căror activitate este legată de un pericol sporit pentru 
lumea înconjurătoare (organizaţiile de transporturi, întreprinderile industriale, 
posesorii de automobile... ) au obligaţia să repare dauna cauzată de izvorul de 
pericol sporit, dacă nu vor dovedi că dauna s-a produs ca urmare a forţei majore sau 
a intenţiei persoanei vătămate”.(art. 485 Codul Civil al Republicii Moldova). 


$3. Garantarea executării obligaţiilor civile 


Garanţiile sînt mijloacele instituite de lege sau convenite de părţi pentru a-l 
usigura pe creditor în caz de neîndeplinire a obligaţiei de către debitor, ori a-l 
determina sau constrînge să-şi îndeplinească prestaţia în termen. 

Se cunosc următoarele mijloace de garantare a executării obligaţiilor: 

1) Clauza penală. 

2) Gajul. 

3) Fidejusiunea. 

4) Arvuna. 

5) Garanţia. 

Clauza penală (amendă. penalităţi de întîrziere) constituie o sumă de bani, 
determinată de lege sau de contract, pe care debitorul este obligat să o plătească 
creditorului pentru neîndeplinirea sau îndeplinirea necorespunzătoare a obligaţiei. 

Gajul (amanetul) este o garanţie reală. Garanţiile reale constau în afectarea spe- 
cială a unui bun al debitorului, pentru asigurarea executării prestaţiei din raportul 
obligaţional. În afară de gaj, este garanţie reală şi ipoteca. 

Gajul (amanetul) este contractul prin care debitorul dă în posesie creditorului un 
bun mobil spre a-l păstra drept garanţie pînă la executarea obligaţiei, dacă debitorul 
nu execută obligaţia, creditorul are dreptul să ceară instanţei judecătoreşti fie să-i 
utribuie lucrul pe baza unei evaluări prealabile, fie să-l vîndă prin licitaţie publică, 
despăgubindu-se cu preferinţă din preţul obținut. Creditorul se bucură, pe de o parte, 

de dreptul de urmărire, putînd urmări bunul gajat în orice mîini s-ar afla el, cît şi de 
dreptul de preferinţă, pentru ca el va fi preferat în realizarea dreptului său, oricărui 
alt creditor cu privire la acelaşi bun. Gajul este un contract real, încheindu-se în 
momentul în care bunul a fost transmis creditorului. 

Ipoteca — este contractul accesoriu prin care debitorul sau o altă persoană poate 
vinde bunul imobil primit în garanţie de la debitor, în cazul cînd acesta nu-şi 
plăteşte în termen datoria. 

Ipoteca este o garanţie care nu-l deposedează pe debitor. Ea se constituie prin 
act autentic, care se înscrie în registrul ţinut la notariatul de stat al locului unde se 
află imobilul. Dacă sînt mai mulţi creditori ipotecari asupra aceluiaşi imobil, 
preferința între ei se determină după data la care a fost făcută inscripţia. Creditorul 
ipotecar se bucură atît de dreptul de urmărire, cît şi de dreptul de preferinţă. 

Fidejusiunea — este o garanţie personală respectiv contractul accesopriu stipulat 
pe lîngă obligaţia principală, prin care o terță persoană (fidejusor) se obligă faţă de 
creditor să îndeplinească prestaţia, dacă debitorul n-a executat-o în termenul 
prevăzut. 

Creditorul poate să urmărească realizarea creanței fie împotriva debitorului, fie 
împotriva fidejusorului. 

Fidejusorul răspunde în aceeaşi măsură ca şi debitorul, în special, pentru plata 
dobînzilor, pentru repararea daunelor, pentru plata clauzei penale, dacă contractul 
de fidejusiune nu prevede altfel. 

Arvuna. Obligaşiile dintre cetăţeni pot fi garantate printr-o arvună. Arvuna este 
o sumă de bani, plătită în contul plăţilor datorate potrivit contractului de unul din 
contractanţi celuilalt, pentru a confirma încheierea contractului şi a-i garanta 
executarea. 

Dacă pentru neexecutarea contractului răspunde partea care a dat arvuna, aceasta 
rămîne celeilalte părţi. 

Dacă pentru neexecutarea contractului răspunde partea care a luat arvuna, ea 
este obligată să plătească celeilalte părţi dublul arvunei. 


$4. Executarea obligaţiilor civile 


Codul civil prevede principiul executării în natură a obligaţiilor. Aceasta 
înseamnă executarea obligaţiilor în natura lor specifică, adică realizarea obiectului 
avut în vedere de părţi, debitorul neputînd înlocui acest obiect cu o altă prestație şi 
cu atît mai puţin cu un echivalent bănesc. 

Executarea obligaţiei se face de către debitor de bunăvoie, prin plată. În sens 
juridic, prin plată se înţelege executarea oricărei obligaţii în cadrul unui raport 
obligaţional, constînd în livrarea unor produse, prestarea unor servicii, executarea 
unor lucrări. 

1. Cine poate plăti? 

Plata poate fi făcută, în principiu, de oricine, cum ar fi debitorul, un creditor sau 
un fidejusor. 

Obligaţiile ce poartă un caracter personal trebuie să fie executate numai de 
debitor. 

2. Cum i se poate plăti? 

Se poate plăti creditorului, unui reprezentant al acestuia sau al unui creditor al 
creditorului. 

3. Data plăţii 

În obligaţiile simple plata trebuie efectuată îndată. În obligaţiile afectate de un 
termen, debitorul trebuie să execute la termenul convenit de părţi. 

4. Obiectul plăţii 

Obiectul plăţii îl constituie ceea ce părţile au stabilit în raportul lor obligaţional. 

5. Locul plăţii 

Locul executării obligaţiilor este stabilit de către părţi. Cele mai dese ori 
executarea obligaţiei se efectuează la domiciliul debitorului. 


$5. Stingerea obligaţiilor civile 


Principalele temeiuri ce sting în întregime sau în parte obligaţiile sînt: 

— executarea; 

— compensaţia; 

— întrunirea calităţii de debitor şi creditor într-o singură persoană; 

— în legătură cu moartea debitorului sau creditorului, dacă obligaţia trebuie să 
lie executată personal de debitor sau era destinată personal creditorului. 

Mijlocul firesc de stingere a obligaţiilor civile este executarea obligaţiilor în 
conformitate cu principiul executării în natură. În afară de acest mijloc sînt 
cunoscute şi alte moduri de stingere a obligaţiilor civile, care operează în cazurile 
cînd, după naşterea obligaţiei, au apărut împrejurări care, fie că împiedică 
executarea în natură o obligaţiilor, fie că au făcut ca o astfel de executare să nu mai 
corespundă scopului urmărit sau intereselor părţilor. 

Compensaţia constă în stingerea concomitentă a două obligaţii existente între 
aceleaşi persoane şi de aceeaşi natură, prin raportarea lor una faţă de cealaltă. 

Confuziunea adică în întrunirea în aceeaşi persoană atît a calităţii de debitor cît 
şi a calităţii de creditor din aceeaşi obligaţie. Obligaţia nu se poate naşte şi nu poate 
exista decît între persoane diferite, de aceea, ori de cîte ori se întîmplă, ca prin 
contuziune, creditorul să devină propriul său debitor sau invers, obligaţia se stinge 
(de exemplu: debitorul îl moşteneşte pe creditorul său, în calitate de succesor uni- 
versal). 

Moartea uneia din părţi. Prin moartea debitorului sau creditorului se sting numai 
ucele obligaţii la naşterea cărora s-au avut în vedere, în mod deosebit, însuşirile 
personale ale părţilor sau ale uneia din părți (obligaţiile personale). Obligaţiile 
patrimoniale nu se sting prin moartea părţilor, ele transmiţindu-se moştenitorilor. 


CAPITOLUL VII 
RĂSPUNDEREA CIVILĂ 


$1. Noţiunea de răspundere civilă 


Toate acţiunile şi atitudinile omului sînt determinate de nevoile, derivînd din 
firea sa şi din mediul natural şi social în care trăieşte. Desfăşurarea normală şi 
armonioasă a vieţii sociale face necesară respectarea unor norme de conduită. 
Nimeni nu are dreptul să încalce ori să nesocotească drepturile şi interesele altei 
persoane. Oricine încalcă această regulă generală trebuie să răspundă pentru faptele 
sale. 

Dat fiind faptul că normele de conduită sînt de natură diferită, există mai multe 
feluri de răspundere socială: răspunderea juridică, răspunderea morală, răspunderea 
politică etc. 

Din toate aceste răspunderi locul principal şi fundamental îl ocupă răspunderea 
juridică. Din răspunderea juridică tace parte şi răspunderea civilă. 

Răspunderea civilă este una din formele cele mai importante ale răspunderii 
juridice. De altfel, răspunderea civilă este una din categoriile fundamentale şi, în 
acelaşi timp, o instituţie deosebit de largă şi complexă a dreptului civil. 

Putem defini răspunderea civilă ca fiind o formă a răspunderii juridice, care 
constă într-un raport de obligaţii, în temeiul căruia o persoană este îndatorată să 
repare prejudiciul cauzat altei persoane prin fapta sa, ori în cazurile prevăzute de 
lege, prejudiciul pentru care este răspunzătoare. Astfel, conform legislaţiei civile, 
orice faptă a omului care cauzează altuia prejudicii, obligă pe acelaşi om, din a cărui 
greşeală s-a înfăptuit prejudiciul, a-l repara. De asemenea, unele persoane sînt 
obligate să repare prejudiciul cauzat prin fapta altuia (pentru dauna cauzată de un 
minor care nu a îndeplinit vîrsta de 15 ani răspund părinţii, înfietorii sau tutorele, 
dacă ei nu vor dovedi că dauna n-a provenit din culpa lor). 


$2. Formele răspunderii civile 


În dreptul civil există două forme de răspundere: 

— delictuală şi contractuală. 

Ambele sînt dominate de ideea fundamentală a reparării unui prejudiciu cauzat 
altuia, de regulă, printr-o faptă ilicită. 

Răspunderea civilă delictuală este obligaţia unei persoane de a repara prejudiciul 
cauzat altuia printr-o faptă ilicită, ori după caz prejudiciul pentru care este chemată 
prin lege să răspundă. Deci, în cazul răspunderii delictuale putem fi obligaţi să 
reparăm o pagubă cauzată de o altă persoană. 

Aşa cum rezultă şi din definiţia răspunderii civile delictuale, principiile şi 
regulile ei sînt aplicabile în toate situaţiile în care unei persoane i s-a cauzat 
prejudiciu printr-o faptă ilicită. 

Ce se înţelege prin fapta ilicită? În primul rînd, este vorba de acea conduită prin 
care se încalcă obligaţia generală prevăzută de lege de a nu aduce atingere 

drepturilor şi intereselor legitime ale celorlalte persoane. 

În al doilea rînd, prin fapta ilicită se înţelege şi neexecutarea obligaţiilor apărute 
dintr-o faptă ilicită (îmbogățirea fără justă cauză etc.). 

În concluzie, ori de cîte ori nu sînt întrunite condiţiile speciale ale răspunderii 
contractuale, se vor aplica principiile şi regulile ce alcătuiesc sistemul răspunderii 
delictuale. 


Cum am menţionat anterior, a doua formă a răspunderii este răspunderea civilă 
contractuală. 

Răspunderea civilă contractuală este îndatorirea debitorului unei obligaţii 
apărute dintr-un contract de a repara prejudiciul cauzat creditorului său prin faptul 
neexecutării prestaţiei datorate. Prin neexecutarea obligaţiei se înţelege executarea 
ei cu întîrziere, executarea necorespunzătoare ori neexecutarea propriu-zisă totală 
ori parțială. 

Cu alte cuvinte, am putea spune că prin răspunderea civilă contractuală 
înţelegem acea răspundere civilă contractuală, care se angajează datorită 
neexecutării obligaţiilor apărute dintr-un contract valabil încheiat. Astfel, 
răspunderea contractuală apare ca o aplicaţie particulară a principiului răspunderii 
civile, în situaţii speciale în care prejudiciul rezultă din încălcarea unei obligaţii 
asumate printr-un contract. 

Normele juridice referitoare la răspunderea contractuală sînt de două feluri: 

— norme aplicabile în general întregii răspunderi contractuale; 

— norme specifice răspunderii în fiecare contract (vînzare-cumpărare, locaţiune, 
antrepriză etc. ). 


$3. Condiţiile răspunderii civile 


Pentru a realiza prezenţa răspunderii contractuale trebuie să fie întrunite 
următoarele patru condiţii: 

|. Fapta ilicită. 

2. Existenţa unui prejudiciu. 

3. Existenţa raportului de cauzalitate dintre fapta ilicită şi prejudiciu. 

4. Culpa, greşeala sau vinovăția. 

Fapta ilicită 

Prin fapta ilicită se înţelege acțiunea sau inacţiunea care are ca rezultat încălcarea 
drepturilor subiective sau a intereselor legitime ale unei persoane. 

Prejudiciul 

Prin prejudiciu se înţeleg rezultatele dăunătoare de natură patrimonială sau 
nepatrimonială, efecte ale încălcării drepturilor subiective şi intereselor legitime ale 
unei persoane. 

Raportul de cauzalitate 

Pentru antrenarea răspunderii civile este necesar ca între fapta ilicită şi prejudiciu 
să existe un raport de cauzalitate. Cu alte cuvinte, prejudiciul cauzat altuia trebuie 
să fie consecinţa faptei ilicite. 

Culpa (vinovăția) 


Prin culpă (vinovăţie) înţelegem atitudinea psihică a persoanei faţă de fapta 
săvîrşită şi consecinţele ei. 


CAPITOLUL VIII 
CONTRACTUL — PRINCIPALUL IZVOR 
DE OBLIGAȚII CIVILE 


$1. Noţiune de contract. Particularităţile contractului 


Contractul este un acord de voinţă intervenit între două, sau mai multe persoane 
(fizice şi juridice) cu scopul de a da naştere, modifica ori a stinge un raport juridic. 

Trăsăturile (particularităţile) specifice ale contractului care îl deosebesc de alte 
izvoare de obligaţii civile sînt: 

1) Existenţa acordului de voinţă care, dacă a fost realizat în limitele prevăzute 
de lege, este suficient pentru a da naştere la obligaţii, a căror executare se poate 
obţine, la nevoie, chiar prin constrîngere. Astfel contractul fiind legea părţilor care 
l-au încheiat; 

2) Principiul autonomiei de voinţă, în limitele prevăzute de lege. Conform 
acestui principiu, părţile contractante au libertatea de a hotărî singure felul şi 
conţinutul contractului pe care vor să-l încheie; 

3) Contractul nu dă naştere numai unei obligaţii civile, ci prin contract se 
stabileşte şi conduita reciprocă a părţilor în legătură cu obligaţia care a luat fiinţa, 
pe toată durata existenţei ei. Părţile stabilesc prin acordul lor de voinţă cum şi cînd 
trebuie să fie executate prestațiile, consecinţele care decurg din neexecutarea lor etc. 
Legalitatea comportării părţilor din contract se apreciază, deci, în raport cu 
prevederile contractului. 


$2. Clasificarea contractelor 


1. Contracte bilaterale şi unilaterale 

Contractele bilaterale se caracterizează prin reciprocitatea obligaţiilor ce 
izvorăsc în sarcina ambelor părţi, pe cînd din contractele unilaterale izvorăsc 
obligaţii numai a uneia din ele, fără ca cealaltă parte să-şi asume vreo obligaţie. Cele 
bilaterale sînt întotdeauna cu titlu oneros, întrucît reciprocitatea obligaţiilor face ca 
fiecare dintre părţi să fie creditor al unei prestații în schimbul acelei ce-i revine; 
obligaţia uneia dintre părţi este cauza obligaţiei celeilalte. 

2. Contractele cu titlu oneros şi cu titlu gratuit 

În contractele cu titlu oneros fiecare din părţi urmăreşte un interes material, 
stipulînd obţinerea unei anumite prestații în schimbul acelei pe care o face, urmărind 
realizarea unui folos patrimonial. În contractele cu titlu gratuit numai o singură parte 
procură celeilalte un folos patrimonial fără a urmări realizarea unei contraprestaţii 
echivalente. 

3. Contracte consensuale, reale şi solemne 

Contractele consensuale constituie regula generală, pentru formarea lor fiind 

suficient simplul acord de voinţă al părţilor contractante. 

Contractele reale şi cele solemne constituie excepţii; pentru formarea 
contractelor reale nu este suficient simplul acord de voinţă al părţilor, fiind necesară 
şi predarea lucrului care se face obiectul lor. 

Obligaţia nu izvorăşte în sarcina debitorului decît prin această predare. În 
contractele solemne, consimţămîntul părţilor trebuie să fie manifestat într-o anumită 
formă prevăzută de lege: ea constă în redactarea unui înscris autentificat la notariatul 
de stat. Forma, în acest caz, este cerută chiar pentru încheierea şi existenţa 
contractului (de exemplu, contractul de cumpărare — vînzare a casei de locuit). 

4. Contractele principale şi accesorii 

Contractele principale au o existenţă de sine stătătoare pe cînd cele accesorii nu 
există decît ca anexe ale acestora, fiind destinată să le asigure executarea (de 
exemplu, gajul, ipoteca). Stingerea obligaţiilor care formează obiectul contractului 
principal are ca efect stingerea obligaţiilor cure constituie obiectul contractului 
accesoriu. 

Pentru existenţa şi validitatea contractului sînt necesare următoarele condiţii: 

- consimţămîntul părţilor; 

- forma cerută de lege; 

- capacitatea de exerciţiu a părţilor; 

- obiectul contractului. 

Consimţămîntul este acordul de voinţă al părţilor. 

Consimţămîntul implică două manifestări de voinţă, şi anume o ofertă urmată 
de acceptarea ei. În cazul în care părţile sînt prezente, contractul se formează în 
momentul în care ambele manifestări de voinţă s-au întîlnit. În cazurile cînd părţile 
nu sînt de faţă, contractul se socoate format din momentul şi locul în care acceptarea 
a ajuns la cunoştinţa ofertantului. Oferta trebuie să fi fost primită aşa cum a fost 
făcută; o acceptare cu rezervă sau condiţii se consideră o contraotertă. 

Forma contractului este un element esenţial al contractului. Contractul poate fi 
încheiat în formă scrisă şi orală. Lipsa formei cerute de lege duce la nulitatea 
ubsolută a contractului. 

Capacitatea părților contractante este o condiţie de validitate a contractului. 
Potrivit principiului general, stabilit de dreptul civil, posedă capacitatea de a 
contracta orice persoană, cu excepţia acelora declarate în mod expres incapabile prin 
lege. Nu posedă capacitate de a contracta minorii sub vîrsta de 15 ani şi persoanele 
care sînt lipsite de capacitate de exerciţiu, conform deciziei instanţei judecătoreşti. 
Aceste persoane neavînd discernămîntul necesar, nu-şi pot fi manifesta o voinţă 
conştientă şi ca atare nu pot încheia personal contracte, de aceea contractele din 
numele lor sînt încheiate de către părinţi sau tutore. Contractele încheiate de către 
minori sub virsta de 15 ani şi de persoanele lipsite de capacitatea de exerciţiu sînt 
lovite de nulitate absolută. În ceea ce priveşte persoanele juridice, limitele capacităţii 
lor contractuale sînt reflectate de principiul specializării capacităţii de folosinţă şi 
exerciţiu a acestor persoane, în virtutea cărora persoanele juridice nu pot încheia 
contracte decît în limita scopului pentru care fiecare a fost înfiinţată. 

Obiectul contractului îi constituie chiar prestaţia (pozitivă ori negativă) la care 
părţile se obligă. Obiectul trebuie să existe prezentînd interes pentru părţi, să fie şi 
sigur şi determinat sau măcar determinabil, posibil şi licit. Obiectul este sigur cît este 
determinat cel puţin în specia şi cantitatea sa. 

La încheierea contractului trebuie să fie exprimată voinţa liberă a părţilor 
contractante, adică voinţa lor să nu fie afectată de vreun viciu cum sînt: eroarea. 
violenţa, dolul sau leziunea. 

Eroarea — este credinţa falsă, necontormă cu realitatea, în care s-a aflat partea 
cînd şi-a dat consimţământul. Consecințele pe care eroarea le are asupra contractului 
variază după intensitatea ei. Cînd eroarea se referă la natura contractului (de 
exemplu, o persoană a înţeles să vîndă un lucru, iar cealaltă crede că este vorba de 
o donaţie) sau la identitatea obiectului lui, consimţămâîntul nu se poate forma; o 
astfel de eroare, numită obstacol, împiedică formarea contractului. Eroarea, fără a 
împiedica formarea contractului, îl loveşte de nulitate relativă. 

Violenţa — rezultă din teama inspirată părţii asupra căreia se exercită, că 
persoana ori bunurile ei, sau o altă persoană apropiată ori bunurile acesteia sînt 
amenințate de un rău imediat şi însemnat. Violenţa poate proveni şi de la o terță 
persoană. În toate cazurile contractul încheiat sub presiuni este lovit de nulitate 
relativă. 


$3. Principalele contracte de drept civil 


Contractul de vînzare — cumpărare 

Vînzare — cumpărare este contractul prin care o parte, numită vînzător, se 
obligă să transmită alteia, numită cumpărător, proprietatea unui lucru în schimbul 
unui preţ, constînd dintr-o sumă de bani. 

Contractul de vînzare — cumpărare este un contract bilateral, cu titlu oneros. 

Obiectul acestui contract îl constituie, pe de o parte, lucrul vîndut pentru vînzător 
şi, pe de altă parte, preţul plătit pentru cumpărător. Lucrul vîndut trebuie să 
corespundă următoarelor condiţii: 

a) să fie în circuitul civil (lucrurile scoase din circuitul civil nu pot forma 
obiectul acestui contract: de exemplu, arme); 

b) să existe în prezent sau să poată exista în viitor (prin lucru viitor se înţelege 
un lucru ce nu are existenţa în ziua încheierii contractului, dar care este de natură 
să existe într-una din zilele următoare încheierii lui): 

c) să fie determinat (determinarea lucrului se face prin descrierea sa). 

Preţul contractului ca prestaţiune a cumpărătorului trebuie să corespundă 
următoarelor condiţii: 

a) să fie stabilit într-o sumă de bani ( dacă preţul este stabilit în altceva decît o 
sumă de bani, contractul altfel încheiat este un contract de schimb); 

b) să tie sincer şi serios (deci să nu fie simulat sau fictiv); 

c) să fie determinat. 

Fiind în contract bilateral, din el izvorăsc obligaţii atât în sarcina vînzătorului, 
cît şi a cumpărătorului. 

Vînzătorul are două obligaţii: 

a) să predea lucrul vîndut cumpărătorului; 

b) să răspundă de el, adică să-l garanteze. 

Predarea lucrului trebuie făcută în starea în care să găsea el în momentul vînzării, 
deoarece în acest moment a dobîndit cumpărătorul proprietatea lui, de aici derivă 
şi obligaţia vînzătorului de a conserva lucrul vîndut în acea stare, pînă la momentul 
predării. De asemenea, predarea trebuie efectuată în momentul stabilit prin contract. 

Vînzătorul trebuie să strămute cumpărătorului posesiunea legală, liniştită şi utilă 
a lucrului. Posesiunea nu este utilă dacă lucrul are defecte, care îl fac impropriu 
folosirii la care este destinat, ori care îi micşorează posibilitatea folosirii în aşa 
măsură încît dacă le cunoaştea, cumpărătorul nu încheia contractul sau accepta un 
preţ mat mic. 

Obligaţiile cumpărătorului sînt: 

a) să plătească preţul vînzării; 

b) să ia în primire lucrul vîndut. 

Plata preţului se face la locul şi termenul stabilit prin contract. În lipsa unei aşa 
înţelegeri, plata se face la locul şi data predării lucrului. La fel, luarea în primire a 
lucrului se face de cumpărător în termenul şi condiţiile stabilite prin contract. 

Contractul de schimb 

Schimbul este contractul prin care părţile îşi transmit proprietatea unui lucru 
pentru alt lucru. Fără a constitui o varietate a contractului de vînzare — cumpărare, 
schimbului îi sînt aplicabile în general — normele prin care Codul Civil 
reglementează acest contract, cu deosebirea că, în timp ce la vînzare transmiterea 
proprietăţii bunului vîndut se face contra plăţii unei sume de bani, denumită preţ, 
la schimb preţul este înlocuit printr-un alt bun de o valoare corespunzătoare. Cînd 
valoarea bunurilor schimbate este inegală, diferenţa se compensează prin plata unei 
sume de bani. 

Contractul de donaţie 

Contractul de donaţie este contractul, conform căruia o persoană (numită 
donator) transmite dreptul său de proprietate asupra unuia sau mai multe bunuri 
determinate unei alte persoane (numită donatar), care accepta acest transfer. 

Forma scrisă a contractului de donaţie nu este necesară în cazul donațiilor 
bunurilor mobile, făcute prin dar manual (de exemplu, la nuntă rudele donează 
tinerilor un covor, un set de veselă, mobilă etc. ). 

Contractul de donaţie se consideră încheiat în momentul cînd bunul a fost 
transmis donatarului. 

În temeiul contractului, donatorul este obligat să transmită donatarului bunul 
donat şi să-l păstreze pînă la transmitere. Pentru donatar contractul de donaţie nu 
creează în principiu nici o obligaţie. 

O varietate a contractului de donaţie este contractul de donaţie cu sarcină. Prin 
acest contract donatorul este impus să îndeplinească o anumită sarcină fie în folosul 
lui (de exemplu, i se donează o sumă de bani cu sarcina de a-şi continua sau 
desăvîrşi pregătirea profesională), fie în folosul donatorului (de exemplu, i se 

donează o casă, cu sarcina de a-l întreţine pe donator), fie în interesul unei terţe 
persoane (de exemplu, de a transmite un bun unei terţe persoane, de a construi un 
monument la mormânt etc.). 

Dacă donatarul accepta donația, adică îşi dă consimţămîntul pentru încheierea 
contractului de donaţie cu sarcină, el este obligat să execute sarcina ce a fost impusă. 
În caz de neexecutare, donatorul este în drept să ceară executarea obligatorie a 
sarcinii sau revocarea donaţiei. 

Rămîne să menţionăm faptul că legislaţia în vigoare prevede numai o modalitate 
a contractului: de donaţie cu sarcina, aceasta fiind posibilă numai în cazurile donării 
unui bun de către un cetăţean unei organizaţii de stat, cooperatiste sau unei alte 
organizaţii obşteşti. 

Contractul de închiriere (sau locațiunea de bunuri) 

Închirierea este contractul prin care o persoană, numită locatar, se obligă a 
asigura, unei alte persoane, numită locatar, folosirea unui lucru, pe un termen 
determinat, în schimbul unei sume de bani, numită chirie. Închirierea de bunuri este 
un contract consensual, bilateral, cu titlu oneros. 

Obiectul acestui contract nu poate consta decît în bunuri individual determinate 
şi neconsumabile, întrucît locatarul va trebui să-l restituie, la expirarea contractului, 
în aceeaşi stare în care l-a primit. Preţul contractului trebuie să fie determinat. 

Fiind un contract bilateral, respectiv ambele părţi au obligaţi. 

Obligaţiile locatarului sînt: 

— să predea bunul în stare de a fi folosit, predarea făcîndu-se la locul şi termenul 
stabilit în contract; 

— să întreţină lucrul în bună stare pe toată durata contractului; 

— să garanteze locatarului buna folosinţă a lucrului pe toată durata locaţiunii; 

— să se abţină de la orice fapt personal de natură a tulbura folosinţa lucrului de 
către locatar. 

Obligaţiile locatarului sînt: 

— să folosească lucrul ca un bun proprietar şi potrivit destinaţiei stipulate în 
contract; 

— să achite chiria la termenul stabilit; 

— să efectueze reparaţiile locative şi să păstreze lucrul în bună stare pe toată 
durata contractului; 

— să restituie lucrul la expirarea termenului, în aceeaşi stare în care l-a primit. 

Contractul de locaţiune încetează odată cu expirarea termenului stipulat. 

Contractul de depozit 

Depozitul este contractul, prin care o persoană, numită deponent, încredinţează 
un lucru mobil unei alte persoane, numită depozitar, care se obligă, cu sau fără plată, 
să-l păstreze şi să-l restituie în natură. 

Depozitul este un contract real, întrucît pentru formarea lui nu este suficient 
simplul consimţămînt al părţilor, fiind necesară şi predarea efectivă a lucrului 
concret în depozit. 

Depozitul gratuit este un contract unilateral (din punct de vedere al părţilor 

obligate), din care apar obligaţii numai pentru depozitar, dar în caz de schimb al 
serviciilor depozitarului, depozitul devine bilateral, adică un contract cu titlu oneros. 

Obligaţiile depozitarului sînt: 

— să îngrijească lucrul depus în depozit, ca propriul său lucru, el răspunzînd 
pentru pieirea sau degradarea lucrului aflat în depozit, deteriorări cauzate din culpa 
sa; 

— să nu se folosească de lucrul depozitat în interese personale fără autorizaţia 
deponentului; 

— să restituie lucrul deponentului, în aceeaşi stare în care a fost depozitat. 

Termenul de restituire este cel prevăzut în contract, sau chiar înainte de acest 
termen, la cererea deponentului, deoarece termenul este stipulat în favoarea acestuia. 

Obligaţiile deponentului sînt: 

— să restituie sumele cheltuite de depozitar pentru conservarea lucrului şi să-l 
despăgubească de toate pierderile pe care acest lucru i le-a cauzat; 

— să-l plătească pe depozitar, dacă depozitul este retribuit. 

VI. DREPTUL FAMILIEI 


CAPITOLUL I 
CARACTERISTICA GENERALĂ A DREPTULUI FAMILIEI 


$1. Definiţia dreptului familiei 


Familia este o formă de relaţii sociale dintre oameni legaţi între ei prin căsătorie 
sau rudenie. Din familie fac parte soţii, părinţii şi copiii, uneori, şi alte persoane între 
care există relaţii de rudenie. Înşişi soţii singuri — fără copii — formează o familie. 
Familia ca o formă de relaţii sociale dintre oameni poate fi privită şi tratată atît din 
punct de vedere sociologic, cît şi juridic. 

Familia ia naştere de regulă prin căsătorie. Începe a fi formată din soţ (bărbat) 
şi soţie (femeie). Odată cu apariţia familiei în cadrul ei apar relaţii morale, 
psihologice, fiziologice, economice etc. 

Familia ca formă specifică de convieţuire dintre bărbat şi femeie este şi o 
realitate biologică care are scop şi procrearea. Apărînd ca comunitate dintre soţi, 
familia mai departe poate fi lărgită prin copii, prin alipirea altor grupe de persoane 
unite prin înfiere sau rudenie. Ca rezultat familia se caracterizează ca o comunitate 
de viaţă, de interese. De aceea, din punct de vedere sociologic, familia este un grup 
social de oameni realizat prin căsătorie, alcătuit din persoane (soţi, părinţii şi copii, 
uneori şi alte persoane, între care există relaţii de rudenie) care trăiesc împreună, au 
gospodărie casnică comună, sînt legaţi prin anumite relaţii biologice, psihologice; 
morale, economice şi care răspund unul pentru altul în faţa societăţii. 

Însă în cadrul familiei ca formă de comunitate umană iau naştere şi raporturi 
juridice, adică raporturi sociale de familie, care sînt reglementate de norme juridice. 
Conţinutul oricărui raport juridic este format din ansamblul drepturilor şi obligaţiilor 
subiectelor, drepturi şi obligaţii prevăzute de norma juridică. În sens juridic familia 
desemnează grupul de persoane (soţ şi soţie, părinţi şi copii, alte persoane care din 
punctul de vedere al legii de asemenea pot face parte din familie) între care există 
drepturi şi obligaţii, care izvorăsc din căsătorie, rudenie, înfiere. 

În mod obişnuit familia normală este creată din părinţi şi copii între care se 
stabilesc următoarele raporturi: 

l. De căsătorie (dintre soţi) 

2. Cele dintre părinţi şi copii. 

3. Cele dintre alte persoane care mai fac parte din familie. 

Aceste raporturi fiind reglementare de către lege capătă caracter de raporturi 
juridice de familie. După esenţa lor raporturile de familie pot cuprinde atît aspecte 
personale, nepatrimoniale (lipsite de conţinut economic), atit şi aspecte patrimoniale 

(cu conţinut economic, adică acelea ce se pot referi la bunuri — toate lucrurile în 
raport cu care pot exista drepturi şi obligaţii). 

Deci, familia este o realitate socială care, la rîndul ei, formează un obiect de 
reglementare în domeniul de aplicare a legilor, mai precis spus este un ansamblu 
deosebit de norme juridice şi instituţii juridice, care sînt organic legate între ele prin 
obiectul lor comun (căsătoria şi familia). 

Dreptul familiei se atribuie la una din principalele ramuri de drept ale sistemului 
de drept din Republica Moldova, ce are menirea de a reglementa relaţiile de 
căsătorie şi familie între soţi şi alţi membri ai familiei ce apar în urma încheierii 
căsătoriei, a relaţiilor de rudenie, de înfiere. 

Avînd în vedere raporturile personale şi patrimoniale care izvorăsc în rezultatul 
căsătoriei şi creării familiei, conchidem că dreptul familiei ca ramură de drept al 
Republicii Moldova reprezintă totalitatea normelor juridice care reglementează 
raporturile familiale, adică relaţiile personale şi patrimoniale dintre oameni, ce 
izvorăsc din căsătorie, rudenie, înfiere (primirea copiilor în familie pentru 
educare), în scopul ocrotirii şi întăririi familiei, 

§2. Obiectul dreptului familiei 


După cum am menționat familia este o comunitate de viață dintre părinți şi copii, 
precum şi dintre alte rude. Funcțiile familiei sînt multilaterale şi se realizează în di- 
verse relaţii familiale de ordin economic, biologic, spiritual. Obiectul de reglementare 
al normelor dreptului familiei îl formează raporturile de familie. Unele din aceste 
raporturi de familie poartă caracter personal şi sînt lipsite de conţinut economic, altele 
sînt patrimoniale (cu caracter material). Din componenţa primelor fac parte, de pildă, 
relaţiile dintre soţi (raporturile de căsătorie) ce apar ca rezultat al realizării de către ei 
a libertăţii personale, independenţei şi egalităţii în viaţa familială; de asemenea, 
relaţiile dintre părinţi (alţi educatori) şi copii în procesul de educaţie; raporturile care 
rezultă din rudenie. Prin rudenie, în dreptul familiei se înţelege legătura de sînge dintre 
mai multe persoane care descind unele din altele, sau care, fără a descinde unele din 
altele, au un ascendent comun; raporturile care rezultă din înfiere. 

Relaţiile patrimoniale le alcătuiesc raporturile dintre soţi, în legătură cu 
administrarea bunurilor materiale, dobîndite de soţi în timpul călătoriei; raporturile 
de datorie ale soţilor de a se întreţine reciproc, de asemenea, raporturile de 
întreţinere u copiilor şi altor membri ai familiei. 

Deci, drept obiect de reglementare juridică a dreptului familiei servesc raporturile 
familiale personale (nepatrimoniale) şi cele patrimoniale (cu caracter economic). 
Normele dreptului familiei reglementează: condiţiile şi ordinea de încheiere a 
căsătoriei; raporturile personale (fără conţinut economic) dintre soţi; raporturile 
patrimoniale (cu caracter economic) privitor la bunuri dintre soți; raporturile personale 
ŞI patrimoniale dintre părinţi, copii şi alţi membri al familiei; desfacerea căsătoriei; 
întierea; raporturile de tutelă şi curatelă etc. 


$3. Principiile fundamentale ale dreptului familiei 


Dreptul familiei, ca şi alte ramuri de drept ale sistemului de drept al Republicii 
Moldova, este constituit pe baza unor principii (idei, teze fundamentale pe care se 
întemeiază ceva, o normă de conduită ş.a) care îl fundamentează, a unor reguli 
esenţiale care determină structura internă a dreptului familiei şi pe temeiul cărora 
se stabilesc raporturile dintre soţi, părinţi şi copii, precum şi între aceştia şi alţi 
subiecţi ai dreptului familiei. 

Principiile fundamentale definesc dreptul familiei, îi dau fizionomia lui generală 
şi au o importanţă deosebită prin faptul că stabilesc trăsăturile cele mai caracteristice 
ale întregului sistem de instituţii ale dreptului familiei. Principiile fundamentale ale 
„dreptului familiei sînt importante pentru ocrotirea şi întărirea familiei, ocrotirea 
drepturilor şi intereselor în deosebi ale copilului. 

Trăsătura principală care domină principiile dreptului familiei din Republica 
Moldova este democratismul lor. Democratismul principiilor fundamentale rezultă 
din faptul că aceste norme legale de bază exprimă voinţa majorităţii poporului, 
voinţa şi interesele ce tind la întărirea legalităţii şi ordinii de drept în raporturile 
familiale, la construirea şi dezvoltarea statului bazat pe drept. Acesta este fondul 
progresist, democratic al principiilor de bază. 

Principiile fundamentale care guvernează crearea şi activitatea familiei, care îşi 
îndeplineşte toate funcţiile (biologică — reproducerea, perpetuarea speciei umane, 
economică — preocuparea de a produce sau dobîndi bunurile materiale, 
gospodărirea în comun şi comunitatea de bunuri ale soţilor, ajutorul acordat 
membrilor ei aflaţi în nevoie din cauza incapacității de a munci; funcția educativă 
— educaţia în familie are drept scop formarea omului dezvoltat multilateral şi 
armonios) sînt expuse clar, fie în dispoziţiile Constituţiei Republicii Moldova, fie 
în Codul căsătoriei şi familiei, fie în textele altor legi care, într-o măsură mai mare 
sau mai mică, reglementează raporturile de căsătorie şi familie. 

Aceste principii fundamentale sînt: 

|. Principiul monogamiei. Cetăţenii Republicii Moldova, conform acestui 
principiu, pot să se afle concomitent numai într-o căsătorie, înregistrată în ordinea 
stabilită de lege. Conform Codului căsătoriei şi familiei este interzis să se 
căsătorească bărbatul căsătorit sau femeia care este căsătorită. Monogamia este 
recunoscută drept consecinţă a dragostei, ca fundament al căsătoriei. Acest senti- 
ment înseamnă că o căsătorie întemeiată pe dragoste nu poate fi decît monogamă. 
Abaterea de la acest principiu este calificată drept încălcare a normelor morale, 
manifestată prin iresponsabilitate şi desfrînare. 

2. Principiul ocrotirii căsătoriei şi familiei. În art.48 alin.! Constituţia 
Republicii Moldova prevede că statul ocroteşte căsătoria şi familia. Principiul este 
reprodus şi de art.5 alin.! al Codului căsătoriei şi familiei, în care se fixează că fa- 
milia se află sub ocrotirea statului. Ocrotirea căsătoriei şi familiei se realizează nu 
numai cu ajutorul normelor dreptului familial ci şi cu ajutorul altor norme juridice. 
Pentru a asigura stabilitatea raporturilor de căsătorie şi de familie, Codul căsătoriei 
şi familiei reglementează riguros condiţiile de fond şi cele de formă ale căsătoriei. 

drepturile şi obligaţiile personale şi patrimoniale ale soţilor, precum şi desfacerea 
acesteia prin divorţ. O importanţă deosebită în ocrotirea căsătoriei şi familiei au 
dispoziţiile Constituţiei şi Codului căsătoriei şi familiei, privitoare la drepturile şi 
îndatoririle părinţilor faţă de copiii lor minori. 

3. Principiul consimţămîntului liber şi benevol de încheiere a căsătoriei. 

Acest principiu este, de asemenea, de ordin constituţional (art. 48 alin. 2) şi se 
regăseşte în art. 15. Codul căsătoriei şi familiei care prevede că familia are la bază 
căsătoria liber consimţită între soţi. Acest principiu însemnă că alegerea unei 
persoane în calitate de soţ, cetăţenii Republicii Moldova o înfăptuiesc conform 
deciziei lor personale. Căsătoria se încheie prin liberul consimţămînt al viitorilor 
soţi, fără ca vreun factor extern să influențeze decizia. Nimeni, inclusiv părinţii sau 
ascendenţii, n-au dreptul de a indica cu cine să se căsătorească fiica sau fiul. În 
această problemă doritorii (viitorii soţi) de a se căsători se călăuzesc de voinţa lor 
proprie bazată pe sentimentul dragostei. Considerentele de ordin economic de 
asemenea nu ar trebui să influenţeze asupra consimţămîntului liber al viitorilor soţi. 
O căsătorie reuşită şi o familie trainică şi fericită presupune ca oamenii să se 
îndrepte spre căsătorie numai datorită dragostei puternice faţă de viitorul soţ (soţie) 
şi înclinaţiei lor reciproce. Încheierea căsătoriei prin consimţământul liber al 
viitorilor soţi este prevăzută şi de art. 16 alin. 2 din Declaraţia universală a dreptului 
omului, adoptată de Adunarea Generală a ONU la 10 decembrie 1948. În acelaşi 
sens este şi art. ! al Convenţiei asupra consimţămîntului la căsătorie, vîrsta minimă 
la căsătorie şi înregistrarea acesteia din 7 noiembrie 1962, intrată în vigoare la 9 
decembrie 1964, conform cărora consimţământul la căsătorie trebuie să fie liber nu 
numai în sens juridic, ci şi în sens economic. Consimţămîntul la căsătorie presupune 
ca această voinţă a viitorilor soţi să fie exprimată personal, nemijlocit, necondiţionat, 
neviciat. 

4. Principiul libertăţii divorțului sub controlul statului 

Legea prevede posibilitatea divorţului. Însă abuzul de acest drept este contrar 
intereselor de ocrotire şi întărire a familiei, educaţiei copiilor. De aceea divorţul este 
supus controlului din partea statului care are funcţia să consfinţească divorţurile 
familiilor real destrămate. În conformitate cu prevederile legislaţiei familiei 
Republicii Moldova divorţul poate ti efectuat prin judecată şi de organele de 
înregistrare a actelor de stare civilă. 

5. Principiul egalităţii femeii şi bărbatului în raporturile personale şi 
patrimoniale izvorîte din căsătorie şi rudenie 
dezvoltare a calităţilor lor, de participare activă la viaţa economică, politică şi 
obştească. Acest principiu este înscris în art. 48 alin.2 din Constituţia Republicii 
Moldova. care stipulează că familia se întemeiază pe căsătoria liber consimţită între 
bărbat şi femeie, pe egalitatea lor în drepturi. Codul căsătoriei şi familiei se referă 
expres la egalitatea femeii cu bărbatul în mai multe texte: art.]; art.3; art.20 şi altele. 
În conformitate cu normele juridice menţionate, relaţiile personale şi patrimoniale 
dintre soţi şi cele dintre părinţi şi copii sînt reglementate în lumina egalităţii dintre 

bărbat şi femeie. Egalitatea deplină a femeii cu bărbatul în diferite domenii de 
activitate este prevăzută şi de următoarele acte internaţionale: art. 16 alin.l din 
Declaraţia universală a drepturilor omului: art. 3 din Pactul internaţional privind 
drepturile economice. sociale şi culturale, adoptat de Adunarea Generală a ONU la 
16 decembrie 1966; art. I-H din Convenţia asupra drepturilor politice ale femeii, 
adoptată la 20 decembrie 1952, intrată în vigoare la 7 iulie 1954. În Republica 
Moldova în domeniul ocrotirii căsătoriei şi familiei sînt stabilite prevederi legisla- 
tive referitor la egalitatea deplină a femeii şi bărbatului care se manifestă prin acţiuni 
politice, economice, sociale şi juridice şi care depăşesc cu mult prevederile actelor 
internaţionale menţionate. 

6. Principiul asigurării educaţiei sănătoase a copiilor 

Drepturile părinteşti se exercită numai în interesul copiilor. De aceea, art. 48 
alin.2 din Constituţia Republicii Moldova cuprinde dispoziţii care prevăd dreptul 
şi îndatorirea prinților de a asigura creşterea, educaţia şi instruirea copiilor. 
Principiul menţionat este realizat şi prin toate dispoziţiile cuprinse în Codul 
căsătoriei şi familiei, fie că se referă la exercitarea drepturilor şi de către alte 
persoane care ocrotesc pe copii în lipsa părinţilor. 

Familia, şcoala şi alte organe de ocrotire a drepturilor şi intereselor copilului sînt 
obligate să cultive la copii dragostea față de muncă, cunoştinţe, se insufle conştiinţa 
şi morala înaltă, deoarece, conform art. 2 alin. al Legii privind drepturile copilului, 
adoptată de Parlamentul Republicii Moldova la 15 decembrie 1994, pusă în aplicare 
la 2 martie 1995, statul garantează fiecărui copil dreptul la un nivel de viaţă adecvat 
dezvoltării fizice, intelectuale, spirituale şi sociale. Statul întreprinde acţiuni în vederea 
acordării de ajutor părinţilor şi altor persoane responsabile de educaţia şi dezvoltarea 
copiilor. Legea prevede că nici un copil nu poate fi supus torturii, pedepselor sau 
tratamentelor crude, inumane sau degradante. Pentru a asigura educaţia sănătoasă a 
copilului, statul ocroteşte inviolabilitatea persoanei copilului. protejîndu-l de orice 
formă de exploatare, discriminare, violenţă fizică şi psihică, neadmiţînd comportarea 
plină de cruzime, grosolănia, dispreţuirea, insultele şi maltratările, antrenarea în acţiuni 
criminale, iniţierea în consumul de băuturi alcoolice, folosirea ilicită de substanţe 
stupefiante şi psihotrope, practicarea jocurilor de noroc, cerşetoriei, constrîngerea de 
a practica viaţa sexuală ilegală, exploatarea în scopul prostituţiei sau al altei practici 
sexuale ilegale, în pornografie şi în materiale cu caracter pornografic, inclusiv din 
partea părinţilor sau persoanelor subrogatorii legale, rudelor. 

Necesitatea ocrotirii deosebite a copilului este subliniată în Declaraţia drepturilor 
copilului, adoptată de Adunarea Generală a ONU la 20 noiembrie 1959 (art. 2; 4; 
7: 8; 9; 10). De asemenea, ocrotirea intereselor copilului este prevăzută de art. 25 
şi 26 din Declaraţia universală a drepturilor omului: Pactul internaţional privind 
drepturile civile şi politice (art. 23 şi 24) 

7. Principiul grijii morale şi susţinerii materiale a membrilor familiei, care au 
nevoie de ajutor. Contorm acestui principiu, părinţii sînt obligaţi să-şi întreţină 
copiii minori şi copiii majori incapabili de muncă şi care au nevoie de ajutor ma- 
terial şi susţinere morală. Copiii, la rîndul lor, sînt obligați să aibă grijă de părinţi 

şi să la acorde ajutor. 

8. Principiul grijii de stat faţă de mamă şi copil, ocrotirii intereselor lor prin 
toate mijloacele 

În art. 49 alin. 1, 2 din Constituţia Republicii Moldova se prevede că Statul 
ocroteşte interesele mamei şi copilului. Astfel sînt dispoziţiile: statul facilitează, prin 
măsuri economice şi prin alte măsuri, formarea familiei şi îndeplinirea obligaţiilor 
ce îi revin. Statul ocroteşte maternitatea, copiii şi tinerii, stimulînd dezvoltarea 
instituţiilor necesare. Mama şi copilul au dreptul la ajutor şi ocrotire specială. Toţi 
copiii, inclusiv cei născuţi în afară căsătoriei, se bucură de aceeaşi ocrotire socială. 
Copiii şi tinerii se bucură de un regim special de siguranţă în realizarea drepturilor 
lor. Statul acordă alocaţii necesare pentru copii şi ajutoare pentru îngrijirea copiilor 
bolnavi şi handicapaţi. 

9. Principiul înlăturării bisericii de la procesul de reglementare a relaţiilor de 
căsătorie şi familie 

În art. 31 alin. 4 din Constituţia Republicii Moldova se prevede că cultele 
religioase sînt autonome, separate de stat şi se bucură de sprijinul acestuia, inclusiv 
prin înlesnirea asistenţei religioase în armată, în spitale, în penitenciare, în aziluri 
şi în orfelinate. O importanţă deosebită în reglementarea juridică a raporturilor de 
căsătorie şi de familie au dispoziţiile Codului căsătoriei şi familiei prevăzute în art. 
6 alin. 2, în care se prevede că este considerată valabilă numai căsătoria încheiată 
la organele de înregistrare a actelor de stare civilă. Celebrarea religioasă a căsătoriei, 
za şi alte ritualuri religioase, nu au valoare juridică. 


$4. Sarcinile dreptului familiei în Republica Moldova 


Dreptul familiei în Republica Moldova are următoarele sarcini: 

l. Acordarea de ajutor la formarea familiei şi îndeplinire a obligaţiilor ce îi 
revin. 

2. Ocrotirea familiei care constituie elementul natural şi fundamental al 
societății. 

3. Întărirea continuă a familiei bazate pe principii de înaltă morală. 

4. Întemeierea raporturilor de familie, bazate pe căsătoria liber consimțită de o 
femeie şi un bărbat, pe sentimentul dragostei reciproce, care exclude urmărirea unor 
calcule materiale, al prieteniei şi respectului între toţi membrii familiei. 

5. Ocrotirea şi respectarea vieţii familiale şi intime. 

6. Educarea copiilor în familie în legătură organică cu educarea lor socială în 
spiritul devotamentului faţă de ţară, al atitudinii sănătoase faţă de muncă, apărării 
Patriei. 

7. Ocrotirea pe toate căile a intereselor mamei şi copiilor şi asigurarea unei 
copilării fericite fiecărui copil. 

8. Ocrotirea intereselor copiilor prin asigurarea publică a condiţiilor pentru 
participarea liberă a tinerilor la viaţă socială, economică, culturală şi sportivă a ţării. 

9. Educarea simțului răspunderii faţă de familie, grija copiilor faţă de părinţi şi 
acordare reciprocă de ajutor. 

$5. Izvoarele dreptului familiei 


Noţiunea de "izvor al dreptului” are două accepţiuni (sensuri), dar aici vom 
elucida următorul conţinut al definiţiei “izvor de drept”. 

Izvoarele dreptului familiei sînt considerate actele normative adoptate de către 
organele de stat, ce reglementează relaţiile de căsătorie, familie, rudenie, înfiere 
şi alte relaţii sociale indisolubil legate de ele. 

Totalitatea de norme juridice ce formează dreptul familiei sînt decretate în 
majoritatea cazuri de către stat. 

Formele concrete de exprimare a dreptului familiei (totalitatea tuturor normelor 
juridice) pot fi diferite, bunăoară: legi, hotărîri, ordine şi alte acte normative. 

Tipurile izvoarelor dreptului familiei: 

Izvorul principal al dreptului familiei este considerat legea fundamentală a 
statului Republicii Moldova — Constituţia. 

În Constituţia Republicii Moldova sînt consfinţite drepturile, libertăţile şi 
obligaţiile fundamentale ale cetăţenilor, conţine temeiurile iniţiale de reglementare 
juridică a raporturilor familiale. În corespundere cu aceasta CAPITOLUL H din 
Constituţia Republicii Moldova consfinţeşte principiile egalităţii tuturor cetăţenilor 
în faţa legii, egalitatea în drepturi a femeii şi bărbatului, protecţia familiei, ocrotirea 
mamei, copiilor şi a tinerilor. Articolul 48 al Constituţiei prevede ocrotirea familiei 
de către societate şi stat, declară principiul benevol al căsătoriei, stabileşte 
îndatorirea părinţilor de a asigura creşterea, educaţia şi instruirea copiilor, stabileşte 
obligativitatea copiilor de a avea grijă faţă de părinţi. 

Izvoarele fundamentale ale dreptului familiei sînt legile adoptate de către 
organul legislativ al Republicii Moldova care reglementează relaţiile de căsătorie 
şi familie. O astfel de lege este Codul căsătoriei şi familiei al Republicii Moldova. 
Codul căsătoriei şi familiei reglementează în modul cel mai detaliat relaţiile juridice 
de familie care izvorăsc din căsătorie, rudenie, înfiere, precum şi cele afiliate 
relaţiilor de familie. 

Familia este obiectul de reglementare şi al altor legi. Astfel, drept izvor al 
dreptului familiei serveşte Legea privind drepturile copilului din 15 septembrie 1994 
ş. a. 

Izvoare are dreptului familiei sînt şi hotărîrile Parlamentului (de pildă, hotărîrea 
Parlamentului pentru punerea în aplicare a Legii privind drepturile copilului din 15 
decembrie 1994); decretele Preşedintelui Republicii Moldova (de pildă, Decretul 
pentru promulgarea Legii privind drepturile copilului din 15 februarie 1995); 
hotărtrile Guvernului Republicii Moldova. Ca izvoare ale dreptului familiei pot fi 
considerate şi actele altor organe executive. 

CAPITOLUL II 
CĂSĂTORIA. NOŢIUNEA, CONDIŢIILE ŞI 
PROCEDURA DE ÎNCHEIERE 


$1. Noţiunea de căsătorie şi semnele caracteristice ale căsătoriei 


Căsătoria este un fenomen social care încearcă atît influenţa sentimentelor 
emoţionale, ale normelor morale şi etice, ale legilor economice, precum şi a 
normelor juridice. Nu întîmplător legea foloseşte acest termen în două sensuri. În 
primul rînd, căsătoria înseamnă actul juridic pe care îl încheie cei ce vor să se 
căsătorească. În al doilea rînd, căsătoria înseamnă situaţia juridică, în principiu 
permanentă, a celor căsătoriţi. Căsătoria este considerată baza familiei. 

Deci, ce este căsătoria din punct de vedere al dreptului? Legea (Codul căsătoriei 
şi familiei al Republicii Moldova, alte acte normative) nu conţine definiţia despre 
căsătorie. Acest fapt este explicabil, deoarece căsătoria este un fenomen multilate- 
ral şi legea oricît de desăvîrşită ar fi nu este în stare să cuprindă într-o singură 
noţiune toate elementele acestui fenomen. 

Ne vom strădui să demonstrăm din punct de vedere al normelor juridice cele mai 
caracteristice semne ale căsătoriei, care o fac legitimă şi de respectarea cărora statul 
leagă efectele juridice. 

În primul rînd, căsătoria este alianța dintre femeie şi bărbat încheiată în scopul 
de a crea o familie. Indiferent de motivele căsătoriei în societatea noastră ea se 
consideră ca alianţă şi nu un contract sau o afacere. Actul juridic prin care se încheie 
căsătoria nu poate fi considerat un contract. Între acestea există mai multe deosebiri 
(a consulta titlul "Drept civil”. CAPITOLUL ”Temeiurile apariţiei raportului juridic 
civil. Convenţiile (Tranzacţiile), cea mai importantă dintre care este, ca în cazul 
contractului, că ambele părţi urmăresc un scop comun — întemeierea unei familii, 
în principiu, pe o viaţă. 

În al doilea rînd, căsătoria este o alianţă, întemeiată pe consimţămîntul liber. 
Este o condiţie de apariţie a unei familii libere şi sănătoase, capabile să 
îndeplinească funcțiile prevăzute de lege. 

Căsătoria, conform Constituţiei Republicii Moldova, se constituie pe baza 
acordului benevol al femeii şi bărbatului. De aceea, de exemplu, părinţii nu pot 
să-şi impună feciorul sau fiica să se căsătorească cu una sau altă persoană. Dacă se 
încalcă principiul liber şi benevol, căsătoria poate fi considerată nelegitimă pe cale 
judiciară. Încheierea căsătoriei poate fi bazată numai pe dragostea (simpatia) unuia 
faţă de altul, fără ca vreun factor extern să influențeze voinţa viitorilor soţi. 

În al treilea rînd, căsătoria este o alianţă liberă bazată pe egalitate. Constituţia 
Republicii Moldova determină că femeia şi bărbatul sînt egali în toate. De aceea, 
conform articolului 20 al Codului căsătoriei şi familiei, soţii se bucură de drepturi 
egale şi au îndatoriri egale. 

În al patrulea rînd, căsătoria în principiu este o alianţă pe viaţă. Căsătoria pe 
viaţă, desigur, este o dorinţă, dar nu o îndatorire. Viaţa şi legea nu neagă 

posibilitatea divorţului. De aceea viitorii soţi, pentru ca alianţa bazată pe căsătorie 
să fie pe toată viaţă, urmează să ştie şi să respecte şase ”secrete” în viaţă famili- 
ală: 

a) grija unuia față de celălalt; 

b) petrecerea timpului împreună; 

c) stima reciprocă; 

d) comunicarea permanentă; 

e) sănătatea spirituală; 

f) înlăturarea imediată a crizelor familiale; 

În rîndul al cincilea, căsătoria este o alianţă care constă în respectarea 
anumitelor legi stabilite de stat. Din punctul de vedere al normelor de drept al 
căsătoriei şi familiei şi al semnelor enumerate, se poate deduce următoarea definiţie 
a căsătoriei: 

Căsătoria este uniunea liber consimţită între un bărbat şi o femeie, încheiată 
potrivit ordinii şi condiţiilor stabilite de lege, cu scopul de a crea o familie, şi este 
reglementată de normele imperative ale legilor despre căsătorie şi familie. 

Scopul şi conţinutul căsătoriei îl constituie întemeierea relaţiilor de familie. De 
aceea atît familia, precum şi căsătoria sînt ocrotite de lege. Din lege rezultă că 
încheierea şi înregistrarea căsătoriei sînt numai de competenţa exclusivă a autorităţii 
de stat. 


$2. Condiţiile şi procedura de încheiere a căsătoriei 


Pentru a se putea încheia căsătoria, trebuie să existe anumite condiţii şi să 
lipsească impedimentele. La ele se referă: 

1. Acordul reciproc al viitorilor soţi pentru a înregistra căsătoria. Articolul 15 
al Codului căsătoriei şi familiei al Republicii Moldova spune: "Pentru încheierea 
căsătoriei se cere consimțămîntul reciproc al persoanelor care se căsătoresc”. 
Accentuăm — acordul trebuie să fie reciproc. Mărturie a acordului reciproc este 
cererea semnată de ambele părţi şi prezenţa personală la înregistrarea căsătoriei. 
Căsătoria nu poate fi înregistrată dacă una din părţi lipseşte. 

2, Atingerea vîrstei de căsătorie. Statul este cointeresat ca vîrsta persoanelor care 
vor să încheie căsătoria să fie suficient de majoră, tinerii să fie bine dezvoltați şi 
psihic, şi fizic. Legea stabileşte vîrsta minimă de căsătorie cu scopul de a le permite 
tinerilor nu numai să-şi dea seama de acţiunile lor, dar şi posibilitatea de a naşte 
copii sănătoşi. Vîrsta minimală de căsătorie pentru bărbaţi este de 18 ani, iar pentru 
femei 16 ani (art. 16 alin.! din Codul căsătoriei şi familiei). În cazuri excepţionale 
vîrsta minimă de căsătorie poate fi redusă, dar nu mai mult de doi ani. 

Cazuri excepţionale se consideră atunci cînd minora este gravidă sau a născut; 
cînd familia este deja formată şi refuzul de a înregistra căsătoria numai le va 
complica viaţa; cînd premilitarii sînt chemaţi la armată, dar ei au deja relaţii 
familiale ş. a. 

Organele împuternicite de a micşora vîrsta căsătoriei sînt primăriile, preturile, 
comitetele executive de nivel raional sau orăşenesc. 

3. A treia condiţie pentru realizarea dreptului pentru încheierea căsătoriei este 
că în momentul respectiv nici unul dintre doritorii de a se căsători să nu fie 
înregistrat în căsătorie cu o altă persoană. Dreptul căsătoriei şi familiei reiese din 
principiul monogamiei care se manifestă prin posibilitatea juridică a femeii şi 
bărbatului de a fi înregistrat oficial numai într-o singură căsătorie. În Republica 
Moldova înregistrarea unei noi căsătorii fără desfacerea celei anterioare serveşte ca 
bază pentru a considera a doua căsătorie nevalabilă. 

4. Printre condiţiile înregistrării căsătoriei se enumeră şi impedimentul ce se 
referă la relaţiile de rudenie între persoanele ce vor să-şi înregistreze căsătoria. 
Normele de drept ale căsătoriei şi familiei interzic înregistrarea căsătoriei între 
rudele de sînge, precum şi între înfietori şi înfiaţi. La baza acestor interziceri stau 
pricinile etice şi biologice. Din cauze biologice sînt interzise căsătoriile între rudele 
pe linie dreaptă ascendentă şi descendentă, între fraţi şi surori, care au ambii părinţi 
comuni, care au acelaşi tată şi mame diferite, ori aceeaşi mamă şi taţi diferiţi. 
Această interzicere serveşte drept instrument de pază şi ocrotire a sănătăţii viitorilor 
urmaşi. 

Înrudirea se împarte în două linii: dreaptă (directă) şi colaterală. Linia dreaptă 
poate fi ascendentă şi descendentă. În prima linie sînt clasificați cei ce ne-au născut: 
tata, mama, bunelul, bunica, străbunelul, străbunica. 

În cea descendentă sînt cei ce s-au născut de la noi: feciorul, fiica, nepotul, 
strănepotul, strănepoata ş. a. m. d. 

Tuturor rudelor de linie dreaptă ascendentă şi descendentă li se interzice 
căsătoria între ele. 

5. O altă condiţie pentru înregistrarea căsătoriei, însă care nu serveşte drept 
impediment, este lipsa bolii de alienaţie mintală sau debilitatea mintală. Părinţii sînt 
obligaţi în faţa propriei conştiinţe, faţă de societate şi stat să nască copii sănătoşi. 
De aceea, articolul 15 alin. | din Legea privind drepturile copilului cere ca 
persoanele care depun cerere de căsătorie sînt obligate să treacă examinarea medi- 
cală în scopul depistării bolilor sau agenţilor patogeni ce pot fi transmişi copiilor. 

Rezultatele examinării sînt aduse la cunoştinţa tinerilor care vor să se 
căsătorească. Însă, depistarea oricărei boli sau a agenţilor patogeni nu poate exclude 
căsătoria. În caz de depistare a dereglărilor genetice care pot conduce la boli 
ereditare grave, naşterea copilului este contraindicată. Legea este foarte umană şi 
cheamă la prudenţă şi responsabilitate faţă de urmaşi. Nu se admite încheierea 
căsătoriei între persoanele dintre care măcar una a fost declarată de instanţa 
judecătorească ca fiind incapabilă din cauza alienaţiei mintale sau debilităţii mintale. 

În calea formării familiei există şi obstacole morale. Codul căsătoriei şi familiei 
prevede un astfel de impediment care interzice căsătoriile între persoana înfiată şi 
înfiefor. Se lămureşte acest impediment prin aceea că relaţiile lor se egalează cu 
raporturile dintre părinţi şi copii. Nu se admite încheierea căsătoriei în perioada 
tutelei, între tutore şi persoana minoră ce se află sub tutela sa (art. 17 Codul 
căsătoriei şi familiei). 

Aşadar, acestea sînt condiţiile şi impedimentele (obstacolele), lipsa sau prezenţa 

cărora fac posibilă sau imposibilă înregistrarea căsătoriei. j 
Căsătoria se impune unei proceduri de înregistrare. | 
Procedura înregistrării nu-i complicată, dar urmările (efectele, consecinţele) 

înregistrării sînt destul de serioase şi se manifestă sub diferite aspecte. În legătură 
cu aceasta, legea cere numaideciît înregistrarea căsătoriei numai într-un anumit loc, 
în faţa unei autorităţi de stat, deoarece drepturile şi îndatoririle soţilor iau naştere 
din momentul înregistrării căsătoriei la organele de înregistrare a actelor de stare 
civilă. 

Deci, dreptul căsătoriei şi familiei al Republicii Moldova recunoaşte numai 
căsătoriile înregistrate în organele de stat. Înregistrarea căsătoriei se face atît în 
interesul statului, cît şi al societăţii, atît cu scopul ocrotirii drepturilor personale şi 
patrimoniale, cît şi a intereselor soţilor şi copiilor (art. 13, Codului căsătoriei şi 
familiei). 

Nu interzice nimeni ceremonia religioasă, cununia în biserică, dar săvîrşirea 
ritualurilor religioase ale căsătoriei nu sînt prevăzute de lege. Potrivit dispoziţiilor 
art. 31, Constituţia Republicii Moldova garantează tuturor cetăţenilor libertatea 
conştiinţei şi libertatea exercitării cultului religios, soţii au posibilitatea să recurgă 
şi la celebrarea religioasă a căsătoriei. 

Tot astfel, efectuarea căsătoriei numai pe cale religioasă nu are valoare juridică. 
Din punct de vedere al legii, căsătoria are caracter civil şi nu religios. 

Doritorii de a-şi înregistra căsătoria înaintează o cerere. Legea prevede modelul 
cererii — formular pentru înregistrarea căsătoriei. Înregistrarea căsătoriei prin 
intermediul reprezentantului este interzisă. De aceea cererea despre înregistrarea 
căsătoriei se depune de către viitorii soţi personal. PAn declaraţia de căsătorie 
viitorii soţi îşi manifestă voinţa în vederea încheierii căsătoriei. Declaraţia de 
căsătorie (cererea de înregistrare a căsătoriei) trebuie să cuprindă: 

- denumirea serviciului de stare civilă competent să încheie căsătoria; 

- voinţa neîndoielnică a viitorilor soţi de a se căsători; 

- declaraţia acestora că au luat reciproc cunoştinţă de starea sănătăţii lor; 

- declaraţia viitorilor soţi că îndeplinesc cerinţele prevăzute de art. 13-17 ale 
Codului căsătoriei şi tamiliei (se are în vedere respectarea condiţiilor şi 
impedimentelor de căsătorie); 

- declaraţia acestora cu privire la numele pe care s-au înţeles a-l purta după 
căsătorie. 

Codul căsătoriei şi familiei prevede că cererea despre înregistrarea căsătoriei se 
înaintează la unul din oficiul stării civile indicate de lege la alegerea viitorilor soţi. 
Cetăţenii au dreptul să înainteze cerere (să depună declaraţie) de înregistrare a 
căsătoriei la locul lor de trăi sau la locul de trăi al părinţilor. Cei ce fac declaraţia 
de căsătorie sînt obligaţi să prezinte buletinul de identitate conform art. 7 din Legea 
privind actele de identitate din sistemul naţional de paşapoarte din 9 noiembrie 1994 
cu vize de reşedinţă permanentă în localitatea respectivă. 

Ziua înregistrării căsătoriei se stabileşte de către serviciul stării civile în acord 
cu cei care-şi înregistrează căsătoria. Ziua este fixată din timp. Înregistrarea 

căsătoriei se înfăptuieşte după expirarea unui termen de cel puţin o lună de zile de 
la data cînd s-a făcut declaraţia de căsătorie în oficiul stării civile. Termenul de cel 
puţin o lună de zile este stabilit în scopul ca viitorii soţi să aibă posibilitatea să 
mediteze asupra actului ce urmează a se încheia, iar organul oficiului de stare civilă 
să controleze informaţia comunicată de cei care au depus cerere. 

Legea este umană după conţinut şi ia în consideraţie diferite împrejurări ce pot 
să intervină în procesul înregistrării căsătoriei. De aceea, în unele cazuri, dacă ex- 
istă motive întemeiate, la rugămintea persoanelor care doresc să se căsătorească, 
acest termen poate fi redus de către şeful oficiului de stare civilă (art. 14 al Codului 
căsătoriei şi familiei). 

Pricini motivate pentru micşorarea termenului prescris de lege pot fi consider- 
ate: plecarea urgentă într-o deplasare de lungă durată; transferarea la un alt loc de 
trai permanent; existenţa copiilor comuni; graviditatea, boală gravă, chemarea la 
serviciul militar; viitorul soț urmează a pleca la studii sau în misiune în străinătate 
ş.a. 

Pricinile respective trebuie confirmate prin dovezi respective (adeverinţă de 
deplasare, adeverinţă de naştere a copilului ş. a.) 

Legea nu prevede cu cît timp anume poate fi micşorat termenul înregistrării 
căsătoriei. Fiecare caz în parte are circumstanţele sale. Decizia despre micşorarea 
sau majorarea termenului de înregistrare a căsătoriei îi aparţine şefului oficiului 
stării civile. Cînd sînt motive, termenul se micşorează sau se majorează la cererea 
comună a persoanelor ce-şi înregistrează căsătoria, fapt care se indică în declaraţia 
de înregistrare a căsătoriei. 

Încheierea căsătoriei este o acţiune de înregistrare a actelor stării civile. De aceea 
pentru înregistrarea căsătoriei se încasează taxa de stat. Încasarea se face odată cu 
primirea cererii. Conform Legii taxei de stat din 3 decembrie 1992 pentru 
înregistrarea căsătoriei este stabilit următorul cuantum al tarifului taxei de stat — 
15% din salariul minim stabilit în republică. 

Legea (art. 14 din Codul căsătoriei şi familiei) prevede înregistrarea căsătoriei 
în mod solemn. Solemnitatea căsătoriei nu este o obligaţie, ci un drept. De aceea, 
concomitent cu concretizarea zilei înregistrării căsătoriei, se precizează şi modul de 
înregistrare. Dacă cei care-şi înregistrează căsătoria din anumite motive (termenul 
mare de graviditate, unele defecte fizice, vîrsta înaintată, înregistrarea căsătoriei a 
doua sau a treia oară ş. a.) doresc ca înregistrarea să fie modestă, fără solemnităţi, 
dorinţa lor se satisface numaidecit. 

Înregistrarea se înfăptuieşte în oficiile stării civile, în palatele căsătoriilor (acolo 
unde ele există), în primăriile locale. Încheierea căsătoriei prin mijlocitor, adică în 
lipsa viitorului soţ sau soţie, nu se admite. 

Viitorii soţi sînt obligaţi să-şi exprime personal consimţămîntul. 

Încheierea căsătoriei este supusă principiului publicităţii încheierii căsătoriei. 

În conformitate cu legislaţia în vigoare despre căsătorie şi familie, în ziua 
determinată pentru încheierea căsătoriei, persoana oficială a serviciului stării 
civile înregistrează căsătoria, respectînd următoarea procedură: 

— identifică viitorii soţi; 

— determină dacă sînt respectate condiţiile de încheiere a căsătoriei şi verifică 
dacă nu-s impedimente la înregistrarea căsătoriei; 

— le face cunoştinţă viitorilor soţi cu conţinutul art. 5 şi 6 din Codul căsătoriei 
şi familiei; 

— ia consimţămîntul viitorilor soţi în vederea încheierii căsătoriei; 

— conform art. 14 din Codul căsătoriei şi familiei declară actul de căsătorie 
încheiat pe baza consimţămîntului viitorilor soţi; 

— întocmeşte actul de căsătorie în registrul actelor stării civile, care se semnează 
de către persoana oficială a serviciului stării civile şi de soţi; 

— eliberează soţilor certificatul de căsătorie. 

Momentul încheierii căsătoriei este acela în care persoana oficială a serviciului 
stării civile constată existență consimțămîntului viitorilor soți şi îi declară 
căsătoriți, adică soț şi soție. 

Pînă la acest moment mirele şi mireasa pot să refuze de a-şi înregistra căsătoria. 
Pentru manifestarea refuzului nici unul din doritorii de a se căsători nu poartă nici 
o răspundere juridică. Dacă însă încheierea căsătoriei s-a înfăptuit, soţilor li se 
înmînează certificatul de căsătorie ce confirmă crearea familiei, serveşte drept 
probă a căsătoriei. Căsătoria nu poate fi dovedită decît prin certificatul de căsătorie 
eliberat în baza actului stării civile şi întocmit în registrul actelor stării civile. 
Certificatul de căsătorie are însemnătate juridică. 


$3. Efectele căsătoriei 


Dacă o căsătorie a fost înregistrată, o astfel de căsătorie atrage după sine efecte 
juridice. 

După cum am expus mai sus, viitorii soţi se pot căsători de Ja împlinirea vîrstei 
de 18 ani pentru bărbaţi şi pentru femei — 16 ani. În anumite condiţii bărbatul se 
poate căsători de la 16 ani, iar femeia de la 14 ani. Minorul care se căsătoreşte în 
condiţiile reducerii vîrstei minimale de căsătorie, dobîndeşte capacitatea deplină de 
exerciţiu. Definiţia legală a capacităţii de exerciţiu o găsim în articolul 11 din Codul 
civil. Articolul prevede "Capacitatea deplină a cetăţeanului de a dobîndi prin actele 
sale drepturi civile şi de a-şi asuma obligaţii civile (capacitatea civilă de exerciţiu), 
ia naştere din momentul majoratului, adică din momentul împlinirii vîrstei de 
optsprezece ani”. 

Legislaţia Republicii Moldova cunoaşte şi o excepţie de la această regulă 
generală. Această excepţie este cuprinsă în art. 11 din Codul civil "Dacă legea 
admite încheierea căsătoriei înainte de împlinirea vîrstei de 18 ani, cetăţeanul care 
nu a împlinit vîrsta de optsprezece ani dobîndeşte capacitatea deplină de exerciţiu 
din momentul încheierii căsătoriei”. 

După cum s-a menţionat, în cazuri excepţionale, organele administraţiei locale 
pot reduce vîrsta minimă de căsătorie, dar cel mult cu 2 ani, adică pentru bărbaţi 
aceasta va fi de 16 ani, iar pentru femei de 14 ani. 

Deci, în cazul încheierii căsătoriei persoană fizică — soţul de la vîrsta de 16 ani, 

iar femeia de la 14 ani începe a poseda capacitatea de exerciţiu deplină şi, dacă 
săvîrşeşte vreo încălcare de legislaţie, poartă deplina răspundere, în conformitate cu 
prevederile legii. 


CAPITOLUL III 
RAPORTURILE JURIDICE FAMILIALE DINTRE SOŢI 


$1. Raporturile juridice personale dintre soţi, importanţa lor 


Ca rezultat al căsătoriei, între soţ şi soţie apar relaţii juridice, care fiind 
reglementate de normele dreptului familiei devin relaţii juridice familiale. Aceste 
relaţii pot avea atît caracter personal cît şi patrimonial. 

Relaţiile juridice familiale cu caracter personal sînt lipsite de conţinut economic. 
Ele nu poartă un caracter material (economic), sînt strîns legate de personalitate. 
Drepturile personale ale soţilor oglindesc, în primul rînd, trăsăturile cele mai 
esenţiale ale relaţiilor de căsătorie şi, în al doilea rînd, ele se referă la determinarea 
Statutului juridic al cetăţeanului. 

Nu toate relaţiile personale în familie pot fi reglementate de normele dreptului 
familiei. În afara reglamentării juridice a raporturilor familiale se găsesc relaţiile de 
dragoste, de încredere, susţinere morală, stimă, prietenie şi multe altele, care stau 
lu baza familiei. Juridice pot fi numai acele relaţii personale care, după caracterul 
lor, se impun reglementării juridice. 

Raporturile juridice familiale personale (nepatrimoniale) sînt bazate pe 
principiul egalităţii depline în drepturi. 

Drepturile personale (nepatrimoniale) ale soţilor sînt constituite din: 

1. Dreptul soţilor, la dorinţa acestora, să-şi aleagă numele la încheierea 
căsătoriei, şi, esenţial, la desfacerea ei. 

2. Dreptul de a rezolva în comun probleme ale vieţii familiei. 

3. Dreptul soțiilor să-şi aleagă liber îndeletnicirea, profesia şi domiciliul. 

4. Dreptul soţilor de a locui împreună. 

5. Drepturile şi îndatoririle conjugale. 

La aceste drepturi şi obligaţii personale se referă şi consimţămîntul celuilalt soţ 
pentru înfierea unui copil, cînd înfierea nu se face de ambii soți; dreptul de 
cuonsimţămînt la desfacerea căsătoriei ş. a. 

Numele are un rol social important la individualizarea persoanei în societate. 
Cetăţenii dobîndesc numele la momentul înregistrării actului civil de naştere. Pe 
parcursul vieţii cetăţeanul însuşi poate să-şi schimbe numele. De pildă, numele 
poate fi schimbat în legătură cu încheierea căsătoriei. 

Conform articolului 19 al Codului căsătoriei şi familiei la încheierea căsătoriei 
soţii, la dorinţa lor, îşi aleg numele unuia dintre soţi ca nume comun al lor, ori 
fiecare dintre soţi îşi păstrează numele de pînă la căsătorie, ori poate să alăture la 
numele său pe cel al soţului. Conexarea numelui nu se admite, dacă numele de pînă 
la căsătorie al unuia dintre soţi este dublu. 

Dreptul soților de a rezolva în comun chestiuni ale vieţii familiale. 

Acest drept cuprinde multe laturi ale vieţii comune: administrarea în comun a 
gospodăriei, educaţia copiilor, determinarea locului de domiciliu al soţilor şi 
copiilor. Drepturilor unui soţ îi corespund obligaţiile altui soţ de a rezolva aceste 
probleme în comun, deoarece soţii se bucură de drepturi egale şi au îndatoriri egale 
(art. 20 din Codul căsătoriei şi familiei). 

Fiecare dintre soţi este liber să-şi aleagă îndeletnicirea şi profesia. 

Acest drept înseamnă realizarea dreptului la muncă, declarat de Constituţie. 
Dreptul de a-şi alege liber profesia şi îndeletnicirea conform legii înseamnă că 
acordul altui soţ nu se cere. Însă soții trebuie să se ajute reciproc la realizarea acestui 
drept. 

Soții sînt liberi să-şi aleagă domiciliul. Tradițional soţii locuiesc împreună. Însă 
dreptul menţionat înseamnă că nici unul dintre soţi nu este obligat să-l urmeze pe 
altul, cînd acesta din urmă îşi schimba domiciliul. Astfel prevede legea. În realitate, 
cînd un soţ îşi schimbă domiciliul, alt soţ îl urmează benevol, ca să vieţuiască 
împreună. Deci şi în această problemă soţii decid de comun acord. Soții sînt în drept 
a se înţelege, pentru ca fiecare să aibă domiciliu separat. 

Drepturile şi obligaţiunile conjugale. Acest drept şi obligaţiune rezultă din 
dreptul firesc de soţ şi din cel al locuinţei comune. Această îndatorire există fie că 
soţii au locuinţă comună, fie că locuiesc separat. 

Conform principiilor dreptului familiei soţii sînt în drept să-şi aleagă nu numai 
profesia sau ocupaţia pe care le doresc, fără a avea nevoie de vreo încuviinţare din 
partea celuilalt, dar şi relaţiile sociale. Bineînţeles, o familie trainică şi fericită 
presupune că soţii se vor consulta în privinţa realizării în comun a tuturor drepturilor 
şi obligaţiilor cu caracter personal. 

În Republica Moldova statul, conform articolului 30 al Constituţiei, asigură 
secretul scrisorilor, telegramelor, al altor trimiteri poştale, al convorbirilor telefonice 
şi al celorlalte mijloace legale de comunicare. Reieşind din această normă 
constituţională şi din principiul egalităţii depline dintre bărbat şi femeie, menţionăm 
că nici unul dintre soţi nu este în drept să exercite controlul asupra scrisorilor, 
telegramelor, altor trimiteri poştale ale celuilalt soţ. Neînţelegerea dintre soţi cu 
privire la cele expuse poate constitui şi deseori constituie motiv de divorţ. 


$2. Raporturile patrimoniale dintre soţi 


Între soţi se creează şi există şi relaţii juridice patrimoniale. Existenţa şi 
dezvoltarea de mai departe a familiei este imposibilă fără o bază materială necesară 
pentru întreţinerea şi educarea copiilor, administrarea gospodăriei personale, 
acordarea ajutorului material altor membri ai familiei, satisfacerea cerinţelor 
spirituale şi culturale ş. a. De aceea între soţi există nu numai relaţii juridice 
personale, dar şi patrimoniale. 

Patrimoniale sînt recunoscute acele relaţii juridice ce există între soţi în legătură 
cu proprietatea comună ori cu îndatoririle soţilor de a se întreţine reciproc. 

Bunurile materiale ce se află în posesia soţilor se împart în proprietate comună 

«devălmaşă a soţilor şi proprietatea personală a fiecăruia dintre soţi. 

Personală este recunoscută proprietatea care aparţine unuia dintre soţi şi care 
dispune de această proprietate independent de celălalt soţ. Proprietatea personală se 
constituie din: 


1) Bunurile care aparţineau fiecărui soţ înainte de încheierea căsătoriei. 

2) Bunurile dobîndite de ei în timpul căsătoriei prin donaţie sau moştenire. 

3) Lucrurile de folosinţă individuală (îmbrăcămintea, încălţămintea ş.a) cu 
excepția bijuteriilor şi a altor obiecte de lux. 

Proprietatea comună devălmaşă a soţilor este alcătuită, în primul rînd, din 
bunurile dobîndite de soți în timpul căsătoriei. În proprietatea comună se află, de 
asemenea, acumulările băneşti, indiferent de izvorul provenienţei (salariu, alt venit 
bănesc, onorarii, pensie ş. a.). 

În proprietatea comună, conform legii, se află bijuteriile şi alte obiecte de lux 
chiar de se găsesc în folosinţă individuală, însă dobîndite în timpul căsătoriei din 
contul mijloacelor comune ale soţilor. Drept patrimoniu al soţilor pot servi bunurile 
ce nu sînt scoase din circulaţia civilă. 


CAPITOLUL IV 
RAPORTURILE JURIDICE DINTRE PĂRINȚI ŞI COPII 


$1. Raporturile juridice familiale personale dintre părinţi şi copii 


Relaţiile juridice între părinţi şi copii au ca temei proveniența copiilor de la 
aceşti părinţi, atestată în modul stabilit de lege. Proveniența copilului de la părinţi 
căsătoriți se atestă prin menţiunea despre căsătoria părinţilor. 

Proveniența copilului de la părinţi necăsătoriți în oficiile stării civile se stabileşte 
prin depunerea unei declaraţii comune de către tatăl şi mama copilului la oficiul 
“tării civile. În cazul naşterii unui copil de la părinţi necăsătoriți, dacă aceştia nu au 
Meut o declaraţie juridică comună, paternitatea poate fi stabilită pe cale judiciară la 
cererea unuia dintre părinţi sau a altor persoane indicate de lege — de pildă, tutorele 
(curatorul) copilului, al persoanei de care este întreţinut copilul, precum şi a însuşi 
copilului la atingerea vîrstei majoratului (art 50 din Codul căsătoriei şi familiei). 

Relaţiile juridice familiale dintre părinţi şi copii sînt de două feluri şi cuprind 
drepturile şi obligaţiile: a) personale şi b) patrimoniale. 

Drepturile şi obligaţiile personale sînt lipsite de conţinut economic, servesc 
vcrolirii intereselor personale nepatrimoniale ale părinţilor şi copiilor, ţin de scopul 
educației sănătoase şi armonioase a copiilor, fericirii comune a părinţilor şi copiilor. 

Drepturile şi obligaţiile personale ale părinţilor se constituie din: 

1) Dreptul şi obligaţiile părinţilor de a determina statutul juridic personal al 
copiilor — adică dreptul de a da copilului numele, prenumele. Din momentul 
naşterii copilul are drept la un prenume, iar părinţii sînt obligaţi să-l numească, nume 
cure va fi înregistrat conform prevederilor Codului căsătoriei şi familiei. Copilului 
ise dă un prenume sau unul compus din două sau mai multe prenume, potrivit 

doleanţei ambilor părinţi. Fiecare copil are dreptul la cetăţenie. Temeiul şi condiţiile 
de dobîndire şi schimbare a cetăţeniei copilului sînt stabilite de legislaţie (mai 
amănunţit vezi titlul "Dreptul constituţional”, capitolul "Cetăţenia Republicii 
Moldova”). 

2) Dreptul şi obligaţia de a reprezenta interesele copiilor. Ambii părinţi, în egală 
măsură, poartă răspunderea pentru dezvoltarea fizică, intelectuală, spirituală şi so- 
cială a copilului, îl reprezintă în toate organele statale şi obşteşti ţinînd cont, în 
primul rînd, de interesele acestuia. Părinţii sînt reprezentanţii legali ai copiilor 
minori. Părinţii poartă răspunderea juridică (civilă, administrativă) pentru lipsa de 
supraveghere permanentă a copiilor de vîrștă fragedă: preşcolară, şcolară, adică pînă 
la atingerea vîrstei, după care minorul însuşi poartă răspunderea juridică 
corespunzătoare. 

3) Dreptul şi obligaţiile de a determina domiciliul copiilor şi de a cere 
întoarcerea copiilor de la persoanele care îi rețin nelegitim. Fiecare copil are dreptul 
să locuiască în familie, să-şi cunoască părinţii, să beneficieze de grija lor, să 
coabiteze cu aceştia, cu excepţia cazurilor în care despărţirea de un părinte sau de 
ambii părinţi este necesară în interesul copilului. Legea defineşte domiciliul ca fiind 
acel loc unde un cetăţean îşi are locuinţa sa statornică sau principală. Pentru unele 
categorii de persoane, printre care sînt şi minorii, legea Republicii Moldova 
stabileşte domiciliul legal, adică domiciliul este stabilit de lege. De aceea minorii 
care nu au împlinit vîrsta de 15 ani au domiciliul la părinţi. 

În conformitate cu prevederile legale, copiii membri ai familiei locatarului, au 
aceleaşi drepturi ca şi ceilalţi membri ai familiei la folosirea spaţiului locativ, iar 
copiii, membri ai familiei proprietarului locuinţei, au aceleaşi drepturi la folosirea 
şi moştenirea acestuia. =- 

4) Dreptul şi obligaţiile de a educa copii. Părinţii au dreptul să educe copilul 
conform propriilor convingeri. În procesul de educaţie nici organele statale, obşteşi, 
nici părinţii nu au dreptul să constrîngă copilul ca să împărtăşească o opinie sau alta, 
să adere la o religie sau alta contrar convingerilor sale. Copilul, la rîndul său, este 
obligat să manifeste o atitudine grijulie față de părinţi, se respecte ordinea publică 
şi normele de convieţuire, să acumuleze cunoştinţe şi să se pregătească pentru o 
activitate utilă. 


$2. Raporturile patrimoniale dintre copii şi părinţi 


Relaţiile patrimoniale dintre părinţi şi copii au conţinut economic (material) şi 
servesc scopului de asigurare materială a copiilor, de întreţinere a părinţilor 
incapabili de muncă, a altor membri ai familiei care au nevoie de ajutor. 

Aceste raporturi (după drepturi şi obligaţii) constau din două grupe: drepturi şi 
obligaţii privitor la patrimoniul ce se află la dispoziţia familiei (locuinţa, mobilierul 
obişnuit din casă, obiectele de uz casnic, obiectele de confort, acumulările băneşti 
şi alte obiecte de preţ): a doua grupă — raporturi patrimoniale -- sînt relaţiile 
referitoare la întreţinerea cu pensie alimentară. 

Privitor la prima grupă de relaţii patrimoniale copiii au dreptul de a folosi 

bunurile materiale pe care le-au agonisit părinţii. Însă copiii n-au dreptul de 
dispoziţie (vinde, schimba, dărui) asupra bunurilor părinteşti, deoarece în relaţiile 
patrimoniale dintre părinţi şi copii (mai ales în familiile de muncitori şi slujbaşi) 
predomină principiul separării patrimoniului. Fiecare copil are dreptul la proprietate 
personală. Dreptul copilului la proprietate este garantat. Copilul beneficiază de 
dreptul la proprietate în limitele şi în modul stabilit de legislaţie. Cu alte cuvinte, 
dreptul familiei nu cunoaşte principiul proprietăţii comune a părinţilor şi copiilor. 
În acest sens legea stabileşte: 

1) Copiii nu se bucură de dreptul asupra patrimoniului părintesc în sens de 
dispoziţie pe parcursul vieţii părinţilor, iar părinţii n-au dreptul asupra bunurilor 
materiale ce le aparţin copiilor. 

2) În caz dacă minorii sînt proprietari de patrimoniu, părinţii administrează 
uceste bunuri materiale fiind tutori şi curatori legali. 

3) Dacă totuşi apare proprietatea comună a părinţilor şi copiilor asupra bunurilor 
materiale, raporturile acestea se reglamentează de normele dreptului civil şi 
nicidecum ale dreptului familiei. Părinţii şi copiii pot încheia între ei orice tranzacţie 
civilă, creînd astfel proprietate comună de cote-părţi, reglementate de normele 
dreptului civil. 


$3. Raporturile de întreţinere cu pensie alimentară 


Dreptul familiei obligă părinţii să-şi întreţină copiii minori (pînă la 18 ani) şi 
copiii majori inapţi de muncă (care au nevoie de ajutor pe viaţă). Această obligaţie 
se referă atât la tată, precum şi la mamă. În cazurile cînd părinţii se eschivează de 
la plata pensiei alimentare, ea poate fi încasată pe cale judiciară, indiferent dacă este 
«esfăcută căsătoria dintre părinţi sau nu. 

Pensia alimentară pentru întreţinerea copiilor minori de la părinţii lor este 
urmărită în sumă de: pentru un singur copil — o pătrime, pentru doi copii — o 
treime, pentru trei şi mai mulţi copii o jumătate din cîştigul (venitul) părinţilor, dar 
nu mai puţin de 25% din salariul minimal pe republică, lunar pentru fiecare copil. 
Pentru întreţinerea copiilor majori incapabili de muncă şi care au nevoie de ajutor, 
mărimea pensiei alimentare se stabileşte în sumă bănească fixă, plătită lunar, 
(inîndu-se seama de situaţia materială şi familială a persoanei obligate să plătească 
pensie alimentară şi a persoanei care o primeşte. 

A plăti pensie alimentară sînt obligaţi nu numai părinţii, dar şi copiii părinţilor. 
Copiii majori sînt obligaţi se întreţină părinţii incapabili de muncă, dacă aceştia au 
nevoie de ajutor. 

Mărimea cotei o constituie o sumă bănească fixă plătită lunar. La determinarea 
acestei sume instanţa judiciară îi ia în consideraţie pe toţi copiii majori ai acestui 
păi inte, indiferent de faptul dacă acţiunea a fost intentată tuturor sau numai unuia 
oñ cîtorva dintre ei. 

Copiii pot fi scutiţi de îndatorirea de a-şi întreţine părinţii, dacă instanţa judiciară 
vii stabili că părinţii s-au eschivat de la îndeplinirea îndatoririlor părintești (de pildă, 
nu întreţineau copiii minori). 

Dreptul familiei prevede îndatorirea şi a altor membri ai familiei de a plăti pensie 
alimentară: 

1) Îndatorirea tatălui vitreg şi a mamei vitrege de a-şi întreţine fiii vitregi ŞI 
fiicele vitrege. 

2) Îndatorirea fiilor vitregi şi a fiicelor vitrege de a-şi întreţine tatăl vitreg şi 
mama vitregă. 

3) Îndatorirea fraţilor şi surorilor de a-şi întreţine fraţii şi surorile lor minore sau 
fraţii şi surorile lor màjoare incapabili de muncă. 


CAPITOLUL V 
ÎNCETAREA CĂSĂTORIEI 


$1. Încetarea căsătoriei 


Dreptul familiei în Republica Moldova distinge (percepe diferenţa) între 
încetarea căsătoriei şi desfacerea acesteia. 

Prin termenul încetarea căsătoriei se subînţelege survenirea unor astfel de fapte 
juridice, în urma cărora încetează relaţiile juridice dintre soţi, bazate pe căsătoria 
înregistrată în modul stabilit de lege. 

"Căsătoria, conform art. 33 Codul căsătoriei şi familiei, încetează în urma unui 
asttel de tapt juridic cum este: 

a) moartea unuia dintre soţi; 

b) declararea pe cale judecătorească a morţii unuia dintre soţi, 

Declaraţia judecătorească a morţii unuia dintre soţi produce aceleaşi efecte ca 
şi moartea fizică constatată în modul stabilit de lege. Drept dată a morţii cetățeanului 
declarat mort este socotită ziua în care hotărîrea instanţei judiciare de declarare a 
morţii a intrat în vigoare. Ca urmare a declarării morţii prin hotărîre judecătorească 
a unuia dintre soţi, căsătoria încheiată se consideră încetată prin deces. Celălalt soţ 
se poate recăsători. 

Declararea morţii unuia dintre soţi nu exclude posibilitatea aflării lui în viaţă. Dacă 
soţul declarat mort reapare şi se anulează hotărîrea declarativă de moarte, atunci pot 
interveni două situaţii prevăzute de lege în soarta căsătoriei încheiată între timp de 
celălalt soţ. Şi anume, în cazul prezentării soţului declarat, în modul stabilit de lege, 
mort şi anulării hotărîrii respective a instanţei judecătoreşti, căsătoria se consideră 
restabilită, dacă celălalt soţ nu a încheiat o nouă căsătorie. Dacă unul dintre soţi a fost 
declarat, în modul stabilit de lege, absent fără veste, şi pentru acest motiv căsătoria cu 
el a fost desfăcută, în cazul reapariţiei lui şi anulării hotărîrii instanţei judecătoreşti cu 
privire la declararea absenței lui, căsătoria poate fi restabilită de organul de înregistrare 
a actelor de stare civilă la cererea comună a soţilor. Căsătoria nu poate fi restabilită, 
dacă soţul persoanei declarate absente a încheiat o nouă căsătorie. 


$2. Desfacerea căsătoriei 


Pe parcursul vieţii căsătoria poate fi desfăcută prin divorţ la cererea unuia sau 

a ambilor soţi. 

Divorțul este un act juridic ce serveşte drept temei pentru încetarea relațiilor 
juridice dintre soţi apărute în urma căsătoriei. Divorțul este supus controlului din 
partea statului. De aceea în cazurile cînd soţii au încetat de fapt a mai trăi împreună, 
însă acest act nu l-au întocmit în formă legală, căsătoria nu se socoate desfăcută. 

Legea prevede două modalităţi de desfacere a căsătoriei: pe cale judiciară şi la 
oficiile de înregistrare a actelor stării civile. Alte organe nu sînt competente să 
examineze problema cu privire la desfacerea căsătoriei. 

Aplicarea unui sau altui mod de desfacere a căsătoriei depinde de anumite 
circumstanţe, prevăzute de lege, şi nicidecum de dorinţa părţilor cointeresate. 

La oficiul stării civile căsătoria se desface: 

a) prin consimţămîntul ambelor părţi, care nu au copii minori şi între care nu 
există litigiu privitor la împărţirea bunurilor care sînt proprietate comună devălmaşă 
u soţilor şi dacă nu sînt pretenţii cu privire la plata mijloacelor de întreţinere a soţului 
incapabil de muncă şi care are nevoie de întreţinere materială. Dacă ambii soţi, care 
nu au copii minori, consimt să desfacă căsătoria, desfacerea căsătoriei are loc după 
expirarea a trei luni din ziua, în care soţii au depus cererea de divorţ. Căsătoria se 
desface în termenul stabilit de organul înregistrării actelor stării civile, dar nu mai 
mult de 3 (trei) luni. Acest termen nu poate fi micşorat; 

b) la cererea unuia dintre soţi, dacă celălalt soț: 

— a fost declarat în modul stabilit de lege incapabil din cauza alienaţiei mintale 
sau debilităţii mintale; 

— a fost declarat în modul stabilit de lege absent fără veste; 

c) a fost condamnat pentru săvîrşirea unei infracţiuni la privaţiune de libertate 
pe un termen de cel puţin trei ani. 

Reieşind din conţinutul legii, conchidem, că desfacerea căsătoriei nu se va face 
pe calea oficiului stării civile dacă soţii au copii minori, n-au ajuns la înţelegere cu 
privire la împărţirea bunurilor, care sînt proprietate comună devălmaşă a lor sau la 
plata mijloacelor pentru soţul incapabil de muncă şi care are nevoie de ajutor. 

Deci, desfacerea căsătoriei pe cale judiciară are loc atunci, cînd: 

1) Soții au copii minori. 

2) Unul dintre soţi nu este de acord cu desfacerea căsătoriei. 

3) Soții sînt de acord cu desfacerea căsătoriei, însă n-au ajuns la înţelegere cu 
privire la împărţirea bunurilor care sînt proprietate comună devălmaşă, sau dacă 
n-au ajuns la înțelegere cu privire la plata mijloacelor de întreţinere a soţului 
incapabil de muncă. 

Pentru înregistrarea desfacerii căsătoriei atît pe cale judiciară, cît şi la oficiul 
stării civile se plăteşte o taxă de stat în mărimea prevăzută de Legea taxei de stat. 
Căsătoria se consideră încetată din momentul înregistrării desfacerii căsătoriei la 
oficiul de înregistrare a actelor de stare civilă. 


$3. Nulitatea căsătoriei 


Nulitatea căsătoriei înseamnă că căsătoria se consideră ca şi cum nu s-ar fi 

încheiat. Căsătoria poate fi declarată nulă numai prin hotărîre judecătorească şi 
intervine ca sancţiune a nerespectării unora dintre cerințele prevăzute de lege cu 
privire la încheierea căsătoriei. 

Nulitatea căsătoriei este produsă pe calea acţiunii şi va fi cu putinţă conform 
Codului căsătoriei şi familiei care prevede cazurile de nulitate a căsătoriei în art. 43. 

Cazurile, nerespectarea cărora la încheierea căsătoriei, aduc la sancţiunea 
nulităţii căsătoriei sînt: 

1) Încheierea căsătoriei fără consimţămîntul reciproc al persoanelor care se 
căsătoresc, sau vicierea consimţămîntului. 

2) Încheierea căsătoriei cu persoana care nu avea vîrsta legală pentru căsătorie 
(vîrsta minimă) şi dacă această vîrstă minimă n-a fost redusă în conformitate cu 
legea. 

3) Căsătoria a fost încheiată de o persoană (sau ambele) care este (sînt) deja 
căsătorită (căsătoriţi). 

4) Căsătoria este încheiată între persoanele, dintre care măcar una a fost 
declarată de instanţa judiciară ca fiind incapabilă din cauza alienaţiei mintale sau 
debilităţii mintale. 

5) Căsătoria este încheiată între persoane care sînt rude în gradul prohibit 
(interzis) de lege — între rudele în linie dreaptă ascendentă şi descendenti, între fraţi 
şi surori, care au acelaşi tată şi mame diferite, ori aceeaşi mamă şi taţi diferiţi. 

6) Căsătoria încheiată între înfietor şi înfiaţi. 

7) Nulă poate fi recunoscută căsătoria fictivă. Căsătoria este fictivă dacă soţii 
(sau unul dintre ei) au înregistrat căsătoria fără intenţia de a întemeia o familie, adică 
fără a crea relaţii personale şi patrimoniale pe care căsătoria le implică. 

Căsătoria declarată nulă produce efecte nu numai pentru viitor, dar şi pentru 
trecut, deci are acţiune retroactivă, deoarece căsătoria nulă se consideră ca şi cum 
n-ar fi fost încheiată. 


CAPITOLUL VI 
TUTELA ŞI CURATELA 


$1. Noţiunea şi însemnătatea tutelei şi curatelei 


Tutela şi curatela este un instrument juridic prin intermediul căruia se atinge 
scopul de educare a copiilor minori care, în urma morţii părinţilor, decăderii 
părinţilor din drepturi părinteşti, bolii părinţilor sau din alte motive, au rămas fără 
îngrijire părintească, precum şi pentru apărarea drepturilor şi intereselor personale 
şi patrimoniale ale acestor copii. 

Tutela şi curatela se instituie, de asemenea, pentru ocrotirea drepturilor şi intereselor 
personale şi patrimoniale ale persoanelor majore, care, din cauza stării sănătăţii, nu pot 
să exercite de sine stătător drepturile lor şi să-şi îndeplinească îndatoririle. 

Rezultă că tutela şi curatela este o sarcină socială, de onoare, de încredere, 
deoarece tutorele şi curatorul, ca şi părinţii, au datoria de a contribui efectiv la 

creşterea şi educarea tinerei generaţii. 

Cu alte cuvinte, tutela şi curatela prezintă nişte forme juridice de educaţie famili- 
ală a minorilor lipsiţi de ocrotirea părintească. Tutela şi curatela poate fi explicată 
şi ca o sistemă de raporturi juridice, îndreptate la determinarea copiilor, lipsiţi de 
ocrotirea părintească, în familia tutorelui sau curatorului în scopul de asigurare de 
către ultimii a condiţiilor necesare pentru întreţinerea şi educarea copiilor minori. 


$2. Organele de tutelă şi curatelă 


Legea foloseşte noțiunea de tutelă şi curatelă în mai multe sensuri. În primul 
rînd, tutela şi curatela este un institut de drept al dreptului familiei, ce întruneşte 
norme juridice prin intermediul cărora sînt reglementate relaţiile de tutelă şi curatelă. 

În al doilea rînd, noţiunea de tutelă şi curatelă înseamnă raportul juridic de 
efectuare a tutelei şi curatelei în scopul educării minorilor, ocrotirii drepturilor şi 
intereselor. Aceste raporturi se instituiesc între tutori (curatori) şi minori, în interesul 
cărora a fost stabilită tutela şi curatela. În cazurile prevăzute de lege curatela se 
instituie şi asupra majorilor. 

În al treilea rînd, prin tutelă şi curatelă se subînţelege activitatea organelor de stat 
ce au împuterniciri şi funcţii de tutelă şi curatelă. 

Organele de tutelă şi curatelă sînt primăriile, preturile, comitetele executive 
raionale. Tutela şi curatela se instituie de către executivele organelor puterii locale 
la domiciliul persoanei asupra căreia se instituie tutela sau curatela, sau de la 
domiciliul tutorelui (curatorului). 

Exercitarea nemijlocită a funcţiilor de tutelă şi curatelă conform articolului 127 
din Codul căsătoriei şi familiei se pune în sarcina: 

1) Secţiilor de învăţămînt public, iar în cazul lipsei acestora — în sarcina 
spitalelor raionale centrale — cînd vizează minorii. 

2) În sarcina secţiilor de ocrotire a sănătăţii — referitor la persoanele, declarate 
de instanţa judiciară incapabile sau avînd capacitate restrînsă. 

3) Secţiilor de asistenţă socială — cînd vizează persoanele capabile de exerciţiu, 
însă care au nevoie de curatelă din cauza sănătăţii. 


$3. Persoanele asupra cărora se instituie tutela şi curatela 


Conform legislaţiei, tutela şi curatela se instituie asupra copiilor care nu au 
împlinit vîrsta de 15 ani şi care sînt lipsiţi de ocrotirea părintească. Minorul poate 
nimeri în astfel de situaţie dacă ambii părinţi sînt morţi, declaraţi morţi, necunoscuţi 
de la momentul naşterii, dispăruţi, decăzuţi din drepturile părinteşti ori puşi sub 
interdicţie, sau nu-şi pot exercita drepturile (art. 63-66 din Codul căsătoriei şi 
familiei). 

Tutela se instituie de asemenea şi asupra persoanelor declarate de instanţa 
judiciară incapabile de exerciţiu din cauza alienaţiei mintale sau debilităţii mintale. 

Curatela se instituie asupra minorilor în vîrstă de la cincisprezece la optsprezece 
uni. Deci curatela este o instituţie de ocrotire juridică a intereselor, în primul rînd, 
minorului în vîrstă de la 15 la 18 ani, care este lipsit de ocrotirea părintească şi cu 

o capacitate de exerciţiu restrînsă din cauza vîrstei. 

Curatela se instituie şi asupra cetăţenilor care au fost declaraţi de instanţa 
judiciară ca avînd capacitate de exerciţiu redusă din cauza abuzului de băuturi 
spirtoase sau de substanţe narcotice. 

Curatela, conform legislaţiei, se instituie de asemenea şi asupra persoanelor 
majore cu capacitate de exerciţiu, însă, din cauza stării sănătăţii lor, nu-şi pot 
exercita sau apăra de sine stătător drepturile. Curatela se instituie în baza unei cereri 
de la aceste persoane. 

După recepţionarea informaţiei despre minorii rămaşi fără îngrijirea părinţilor, 
organele de tutelă şi curatelă sînt obligate să facă imediat o cercetare şi dacă con- 
stată lipsa de îngrijire din partea părinţilor, să soluţioneze chestiunea cu privire la 
numirea unui tutore sau curator. 


$4. Persoanele care nu pot fi numite tutori sau curatori 


Tutela şi curatela se numeşte şi se înfăptuişte în interesul persoanelor ce au 
nevoie de educaţie, sprijin moral, de înlocuire a părinţilor. De aceea tutela şi curatela 
prezintă o sarcină socială cu caracter de onoare, de încredere. Să nu uităm — 
tutorele sau curatorul înlocuieşte părinţii. De atîta numirea tutorelui sau curatorului 
poate avea loc numai cu consimţămîntul acestuia. 

Nu întîmplător legea prevede incapacitatea pentru unele persoane de a fi tutoare 
sau curatori. 

Nu pot fi numite tutori sau curatori: 

1) Persoanele care nu au împlinit vîrsta de 18 ani. 

2) Persoanele declarate de instanţa judiciară incapabile sau ca avînd capacitate 
redusă. 

3) Persoanele decăzute de drepturile părinteşti în baza unei hotărîri a instanţei 
judiciare. 

4) Persoanele înlăturate de la îndeplinirea funcţiilor de tutore sau curator pentru 
exercitarea hecorespunzătoare a obligaţiilor puse în sarcina lor. 


$5. Drepturile şi obligaţiunile tutorilor şi curatorilor 


Tutela şi curatela conform legislaţiei este o sarcină benevolă şi gratuită. Fiind 
o sarcină socială, legea prevede şi anumite drepturi şi îndatoriri ale tutorelui sau 
curatorului cu privire la persoana minorului care în linii generale au acelaşi conţinut 
ca şi drepturile şi îndatoririle părinteşti. Drepturile şi îndatoririle tutorelui şi 
curatorului se exercită numai şi numai în interesul minorului. 

Tutorii şi curatorii copiilor minori au dreptul şi sînt obligaţi să-i educe; să aibă 
grijă de dezvoltarea lor fizică şi de instruirea lor; să-i pregătească pentru munca 
social-utilă; să-i crească astfel ca ei să devină membri destoinici ai societăţii; să-şi 
apere drepturile şi interesele. 

Tutorii şi curatorii persoanelor minore sau majore sînt obligaţi să îngrijească şi 
să întreţină aceste persoane; să creeze acestor persoane condiţiile necesare de trai; 
să asigure îngrijirea şi tratamentul lor medical; să contribuie la exercitarea 

drepturilor lor, precum şi să-i apere de abuzurile din partea unor terţe persoane. 

Tutorii şi curatorii posedă multe alte drepturi şi îndatoriri cu caracter personal 
sau patrimonial pentru a-şi îndeplini funcţiile prevăzute de lege. Pentru realizarea 
dreptului la reprezentare, tutorii perfectează în numele celor puşi sub tutelă şi în 
interesul lor toate actele necesare. Curatorii acordă celor puşi sub curatelă ajutor în 
exercitarea drepturilor lor şi în îndeplinirea îndatoririlor lor. Curatorii minorilor în 
vîrstă de la cincisprezece pînă la optsprezece ani îşi dau consimţământul pentru 
încheierea convențiilor pe care, conform legii, minorul nu are dreptul să le încheie 
de sine stătător. Curatorii persoanelor avînd capacitate restrînsă îşi dau 
consimţământul pentru recepţionarea plăţilor ce li se cuvin şi pentru dispunerea de 
sumele de bani obţinute şi de alte bunuri ale celui pus sub curatelă ş.a. m. d. 

Legea prevede un şir de convenţii pentru a căror încheiere tutorilor şi curatorilor 
li se cere încuviințarea prealabilă a organelor de tutelă şi curatelă. Printre altele, 
tutorele nu are dreptul, fără încuviințarea prealabilă a organelor de tutelă şi curatelă, 
să încheie convenţii, iar curatorul să-şi dea consimţămîntul pentru încheierea în 
numele celui pus sub curatelă a unor convenţii care se depăşească limitele 
convențiilor de satisfacere a nevoilor curente. Încuviinţarea prealabilă a organelor 
de tutelă şi curatelă se cere pentru încheierea de contracte, care urmează a fi certifi- 
cute pe cale notarială, pentru renunţarea la drepturile ce aparţin celui aflat sub tutelă 
sau curatelă, pentru împărţirea bunurilor, schimbul încăperilor de locuit şi 
înstrăinarea bunurilor. 

Tutorele şi curatorul, soţii şi rudele lor apropiate nu au dreptul să încheie 
convenţii cu cei aflaţi sub tutela sau curatela lor, de asemenea nu au dreptul să 
reprezinte persoanele aflate sub tutela sau curatela lor, la încheierea convențiilor sau 
în procesele dintre cei aflaţi sub tutelă sau curatelă cu soţul tutorelui sau curatorului 
şi rudele apropiate ale acestora. 

Este interzisă încheierea contractelor de donaţie în numele celui aflat sub tutelă 
sau curatelă, 


$6. Eliberarea, înlăturarea şi încetarea tutelei şi curatelei 


Organele de tutelă şi curatelă îl eliberează pe tutore şi curator de îndeplinirea 
funcțiilor lor, dacă: 

1) Copiii sînt înapoiaţi spre educare părinţilor. 

2) Sînt înfiaţi. 

3) Persoanele puse sub tutelă sau curatelă sînt internate în instituţii de stat sau 
obşteşti. 

Tutorii şi curatorii pot fi eliberaţi din funcţiile lor şi pe baza cererii lor personale, 
dacă organele de tutelă şi curatelă găsesc că această cerere este întemeiată (boala 
tutorelui sau curatorului, schimbarea condiţiilor materiale ale acestuia ş.a. m. d.). 

Curatorul unei persoane majore capabile, care are nevoie de curatelă din cauza 
stării sănătăţii, urmează să fie eliberat din funcţiile sale la cererea celui pus sub 
curatelă. 

Dacă tutorele sau curatorul nu-şi îndeplineşte în modul corespunzător funcţiile, 

puse în seama lui, organul de tutelă sau curatelă îl înlătură pe tutore sau curator de 
la îndeplinirea acestor funcţii. 

Dacă tutorele sau curatorul foloseşte tutela (curatela) în scopuri personale, în 
dauna intereselor celui pus sub tutelă sau curatelă, precum şi în cazul cînd cel pus 
sub tutelă sau curatelă este lăsat fără supraveghere şi fără ajutor material necesar, 
organul de tutelă şi curatelă este obligat să transmită procurorului materialele 
necesare, care să rezolve chestiunea cu privire la tragerea persoanei vinovate la 
răspundere în modul stabilit de lege. 

După ce persoana pusă sub tutelă împlineşte cincisprezece ani, tutela încetează, 
iar persoana care îndeplineşte funcţiile de tutore devine, fără numire specială, 
curatorul minorului. 

Curatela încetează după ce minorul pus sub curatelă împlineşte optsprezece ani, 
precum şi în cazul anulării de către instanţa judiciară a restrîngerii capacităţii celui 
pus sub curatelă. 

Curatela şi tutela încetează în cazul cînd minorul se căsătoreşte, dacă organul 
respectiv i-a redus, în conformitate cu Codul căsătoriei şi familiei, vîrsta de 
căsătorie. 


CAPITOLUL VII 
ÎNFIEREA 


$1. Noţiunea, însemnătatea şi condiţiile înfierii 


Înfierea nu înseamnă altceva decît primirea copiilor străini în familia părintelui 
adoptiv pentru îngrijire şi educare. Sinonimul cuvîntului "înfierea” — adopţiune, 
adoptare. 

Înfierea se face în cazurile cînd copiii minori au rămas fără îngrijire părintească 
(moartea, declaraţi morţi, necunoscuţi, dispăruţi) sau părinţii nu sînt în stare să 
îngrijească de copii (boală gravă, decăzuţi din drepturile părinteşti ori puşi sub 
interdicţie, refuzul mamei fără soţ de a educa copilul ş. a). 

Raporturile dintre înfietor şi înfiat sînt asemănătoare acelora existente între 
părinţi şi copii. Scopul şi însemnătatea înfierii rezidă, pe de o parte, în faptul că 
copilul care este lipsit de părinţi sau de îngrijire corespunzătoare este acceptat în 
familia înfietorului unde urmează a fi crescut ca şi un copil natural al înfietorului. 
Pe de altă parte, înfierea are şi alt scop şi însemnătate — satisfacerea intereselor 
personale ale persoanelor care, din diferite motive, nu au copii proprii şi astfel 
doresc a-şi crea familia lor deplină. 

Deci, conform dreptului familiei, înfierea este un act juridic recunoscut în 
temeiul căruia între înfietor (şi rudele lui) şi cel înfiat (şi urmaşii lui) se stabilesc 
aceleaşi drepturi şi obligaţii ca şi între neamurile de rudenie. 

Etectele înfierii se caracterizează, cu unele excepţii prevăzute de lege, prin 
următoarele: 

1) Legăturile de rudenie între înfiat şi descendenţii săi, pe o parte, şi părinţii 

fireşti şi rudele acestora, pe de altă parte, încetează. 

2) Între înfiat şi descendenţii săi, pe de o parte, şi înfietor şi rudele acestuia, pe 
de altă parte, se stabilesc raporturi de rudenie. 

Pentru efectuarea înfierii urmează a respecta anumite cerinţe, principale: 

- se admite înfierea numai a copiilor minori şi în interesului acestora; 

- înfiețorii pot fi cetăţeni de ambele sexe, care au împlinit vîrsta de 25 ani, vîrstă 
care poate fi micşorată, dar nu mai mult decît cu 5 (cinci) ani; 

- între înfietor şi înfiat trebuie să fie o diferenţă de cel puţin 15 ani. 

Nu pot deveni înfietori: 

1. Persoanele decăzute din drepturile părinteşti în baza unei hotărîri judiciare. 

2. Persoanele declarate în modul stabilit de lege, incapabile sau cu capacitate de 
exerciţiu restrînsă. 

3. Persoanele, foşti înfietori, dacă înfierea a fost anulată din cauza îndeplinirii 
necorespunzătoare a îndatoririlor lor. : 

4. Persoanele care, în virtutea calităților morale sau stării sănătății, nu sînt în 
stare să-şi îndeplinească drepturile şi îndatoririle părinteşti de educaţie şi întreținere 
a copilului înfiat. 

5. Persoanele care, în scopul obținerii înfierii, prezintă documente false. 

6. Persoanele care, în baza unui interes material sau din alte motive, caută să 
obțină o înfiere fictivă. 

Pentru înfiere este necesar consimţămîntul părinţilor care trebuie să fie exprimat 
prin declararea autentificată de organul notarial sau administraţia instituţiei de stat 
pentru copii în care se educă şi se întreţine copilul care urmează a fi înfiat. Nu se 
cere consimţămîntul părinţilor pentru înfiere, dacă aceştia au fost decăzuţi din 
drepturile părinteşti sau au fost declaraţi în mod stabilit, incapabili sau absenţi fără 
veste. 

Dacă părinţii se eschivează de la educarea copilului, întierea poate fi făcută, ca 
excepţie, fără consimţămîntul lor. Înfierea poate fi făcută, ca excepţie, fără 
consimţămîntul părinţilor şi în cazul dacă se va constata că în curs de peste un an 
ei nu locuiesc împreună cu copilul şi cu toate că au fost preîntîmpinaţi de organele 
de tutelă şi curatelă se eschivează de la educarea şi întreţinerea lui. 

Se cere de asemenea şi consimţămîntul copiilor care urmează a fi înfiaţi, dacă 
au împlinit vîrsta de 10 ani. Dacă înainte de a se depune cererea de înfiere copilul 
locuieşte în familia înfietorului şi nu ştie că înfietorul nu este părintele său. înfierea 
poate fi făcută, ca excepţie, fără consimţămîntul înfiatului. 


§2. Procedura înfierii 


Înfierea se încuviinţează de autoritatea judiciară. În această privinţă deosebim: 

- înfiere la cererea persoanei care doreşte să înfieze copilul; 

- cererea de înfiere se depune la instanţa de judecată de la domiciliul înfiatului 
său, în cazurile cînd o necesită interesele înfiatului, de la domiciliul înfietorului; 

- la cererea de înfiere se anexează actele prevăzute de lege. 

Examinarea cererii de înfiere se face cu participarea obligatorie a înfietorului, 

a reprezentantului organului de tutelă şi curatelă. La cererea înfietorilor instanţa 
judiciară poate indica în hotărîrea de înfiere înscrierea acestora în calitate de părinţi 
ai înfiatului. Pentru a face o asemenea înscriere ce vizează un înfiat, care a împlinit 
vîrsta de zece ani este necesar consimţămîntul lui exprimat în instanţa judiciară, cu 
excepţia cazurilor, prevăzute de partea a doua a articolului 102 din Codul căsătoriei 
şi familiei. 

Copia autentificată a hotărîrii definitive a instanţei de judecată privind înfierea 
se trimite organului de înregistrare a actelor de stare civilă pentru înregistrarea 
înfierii. 

Înfierea poate fi declarată nulă sau anulată. Declararea nulă şi anularea înfierii 
se face de asemenea pe cale judiciară. Temeiurile pentru anularea înfierii sau pentru 
declararea nulităţii înfierii sînt strict stabilite de lege (art. 116-122 din Codul 
căsătoriei şi familiei). 

Secretul înfierii este ocrotit de lege. Pentru asigurarea secretului înfierii poate 
fi schimbat la cererea înfietorului locul de naştere al copilului înfiat, precum şi în 
cazuri excepţionale data naşterii lui, dar nu mai mult decît cu 6 luni. Este interzis 
să se comunice oarecare informaţii despre înfiere, cu excepţiile prevăzute de lege. 

Persoanele care au divulgat secretul înfierii, contrar voinţei înfietorului, pot fi 
trase la răspundere în modul stabilit de lege. 

VII. OCROTIREA JURIDICĂ A MEDIULUI 
AMBIANT ŞI FOLOSIREA RAŢIONALĂ 
A RESURSELOR NATURALE 


CAPITOLUL I 
NOȚIUNEA ŞI ÎNSEMNĂTATEA OCROTIRII JURIDICE 
A MEDIULUI AMBIANT 


Natura reprezintă o totalitate de sisteme ecologice reciproc legate, ce cuprind atît 
materia vitală şi nevitală, cît şi însuşi omul. Pentru om ca parte a naturii ea serveşte 
în calitate de: 

1) Condiţie de viaţă şi activitate. 

2) Izvor şi mijloc de bunuri materiale. 

3) Obiect de activitate de producere şi culturală. 

4) Izvor şi mijloc de educaţie spirituală şi satisfacţie estetică. 

Impurificarea apei, a aerului şi altor sisteme ecologice, atenuarea intensivă a 
mediului ambiant, distrugerea legăturilor ecologice duc la degradarea naturii, 
cauzează daună sănătăţii omului, produc mari prejudicii economice, pun în pericol 
dezvoltarea genetică a omului, existenţei omenirii. 

Înțelegerea de către om a pericolului distrugerii naturii şi a necesităţii prevenirii 
acestui proces a determinat intensificarea activităţii de ocrotire a mediului ambiant, 
a devenit o sarcină primordială a statului. 

Printre pîrghiile de ocrotire a mediului ambiant aplicate de stat sînt: metodele 
ştiinţifice (biologice, chimice ş.a.); metodele tehnico-materiale (finanţe şi resurse 
materiale pentru măsurile de ocrotire a naturii, aplicarea realizărilor ştiinţei şi 
tehnicii pentru lichidarea consecinţelor negative ale activităţii gospodăreşti, crearea 
tehnologiilor fără deşeuri sau cu puţine rămăşiţe dăunătoare), metodele economice 
(evidenţa resurselor naturale, prognozarea, planificarea ocrotirii naturii, stimularea 
materială a măsurilor de ocrotire a mediului ambiant, asigurarea eficacităţii 
măsurilor economice de apărare ecologică); metodele organizatorice (organizarea 
conducerii ecologice şi controlului ecologic); metodele juridice. 

Ocrotirea juridică a naturii reprezintă o totalitate de norme juridice stabilite de 
stat şi relaţiile juridice ce izvorăsc în urma aplicării acestor norme, îndreptate la 
înfăptuirea măsurilor de menţinere (păstrare) a mediului ambiant, utilizarea raţională 
a resurselor naturale, îmbunătăţirea mediului ce-l înconjoară pe om în interesele 

generaţiilor de azi şi de mîine. 

Specificul ocrotirii juridice a naturii ca mijloc de apărare a mediului ambiant 
constă în faptul că se înfăptuieşte prin constinţire legală a unor măsuri (reguli) 

obligatorii de conduită a cetăţenilor, persoanelor oficiale, întreprinderilor şi 
organizaţiilor față de mediul natural de convieţuire. De asemenea, ocrotirea juridică 
a naturii stabileşte şi consecinţele, care survin în caz de abatere de la regulile de 
comportare faţă de natură stabilite de lege. 

Conţinutul ocrotirii juridice a mediului ambiant constă din următoarele 
elemente: 


1) Enumerarea prin lege a obiectelor mediului ambiant ce sînt supuse ocrotirii 
juridice. 

2) Stabilirea unei totalităţi de norme juridice ce prevăd măsuri preventive sau 
interdicții la utilizarea obiectelor mediului ambiant; de refacere a naturii; de 
pedepsire (reprimare) sau stimulare. 

3) Controlul stării mediului ambiant şi îndeplinirea măsurilor de ocrotire. 

4) Răspunderea pentru încălcarea legislaţiei de ocrotire a naturii şi restituirea 
daunei cauzate mediului ambiant. 

Scopul ocrotirii juridice a naturii în Republica Moldova constă în stabilirea, 
aplicarea şi executarea unor astfel de prescripţii care contribuie la menţinerea şi 
utilizarea raţională a bogățiilor naturale a statului, în păstrarea unui astfel de mediu 
ambiant calitativ şi optimal de viaţă pentru om şi cei ce-l înconjoară. Acest scop 
poate fi înfăptuit numai prin interacţiunea ocrotirii juridice cu celelalte metode de 
ocrotire a naturii. În acest sens dreptul consfinţind în normele sale realizările 
progresului tehnico-ştiinţitic, prevăzînd măsurile materiale, financiare, 
organizatorice şi ideologice de ocrotire a naturii, atribuie lor un caracter juridic şi 
asigură aplicarea măsurilor statale de constrîngere în caz de neîndeplinire. 


CAPITOLUL II 
OBIECTELE DE OCROTIRE A MEDIULUI AMBIANT 


Lumea materială ce-l înconjoară pe om constă din obiecte create de însăşi natură 
(obiecte naturale) şi din valori sociale create de om (obiecte sociale). Valorile natu- 
rale şi cele sociale creează acel mediu în care trăieşte şi activează omul. De aceea 
ele sînt ocrotite de către societate de distrugere şi nimicire. 

Natura constituie o integritate de sisteme ecologice (apele, aerul, pădurile, 
subsolurile ş.a.). Ca sistem de sisteme ecologice natura de pe pămînt serveşte drept 
obiect unic (integrant) de ocrotire juridică. Totodată, ocrotirea juridică a naturii de 
pe pămînt se înfăptuieşte şi diferenţiar. În acest sens drept obiect de ocrotire juridică 
servesc părţile componente ale naturii (de pildă, ocrotirea aerului, solului, pădurilor 
ş.a.). Ocrotind natura de pe pămînt în întregime, legea în acelaşi timp apără părţile 
ei componente, şi invers, asigurînd menţinerea părţilor componente ale naturii, legea 
ocroteşte în aşa mod toată natura. 

Din punct de vedere diterenţiar ocrotirea naturii deosebeşte: 

1) Obiecte ale naturii. 

2) Resurse naturale. 

3) Complexe ale naturii. 

Lista obiectelor naturii ce sînt menite ocrotirii juridice este stabilită de legile 
despre ocrotirea naturii. Conform legislaţiei privind protecţia mediului, în 
Republica Moldova drept obiecte ale naturii protejate din punct de vedere juridic 
sînt pămîntul, subsolul, apele, pădurile, alte vegetaţii şi zone verzi în oraşe, regnul 
animal, inclusiv animalele de pe pămînt şi de sub apă, aerul atmosferic. 

Conform regimului juridic obiectele enumerate ale naturii pot fi divizate în 
obiecte ale naturii ce au însemnătate gospodărească, adică acele ce se află în ciclul 
de gospodărire şi obiecte ale naturii în mod special ocrotite. În procesul de utilizare 
a obiectelor naturii ce au însemnătate gospodărească se extrag unele sau alte 
proprietăţi ale lor, care sînt menite să satisfacă diverse cerinţe ale omului. Aceste 
proprietăţi ale obiectelor cu însemnătate gospodărească sînt menite de a îndestula 
astfel de cerinţe ale omului: ecologice, economice, culturale, de sănătate ș.a, Obiecte 
ale naturii cu astfel de proprietăţi sînt numite resurse naturale şi se divizează în: a) 
resurse ecologice, b) resurse economice, c) resurse culturale şi d) resurse menite 
întreţinerii sănătăţii. Deci, sistemul resurselor naturale este alcătuit din resurse: 
ecologice, economice, funciare, de apă, forestiere, minerale, energetice, animaliere. 

Ca parte componentă a naturii, ocrotită de lege, se prezintă şi aşa-numitele 
complexe ale naturii. Drept complexe ale naturii sînt recunoscute sectoare (regiuni) 
ale mediului ambiant (de pildă, sectoare de pămînt, regiuni de păduri, ape ş.a.) pe 
care statul în special le separă pentru a le ocroti de influenţa negativă a omului. În 
categoria de complexe ale naturii special ocrotite de lege se includ numai acele 
sectoare (regiuni) ale naturii plivitor cărora sînt emise hotărîri speciale ale organelor 
de stat. Conform regimului juridic de ocrotire aceste complexe por fi excluse 
complet sau parţial din activitatea gospodărească a omului. 

Legislaţia privind protecţia naturii în Republica Moldova în calitate de astfel de 
complexe strict protejate enumeră: rezervaţiile naturale, braniştile, parcurile 
naţionale, landşafturile tipice şi rare, zonele verzi, staţiunile balneare ş.a. 

Obiectele şi complexele naturii ocrotite de lege se mai subdivizează în obiecte 
de ocrotire naţională şi internaţională. În categoria obiectelor naturii supuse ocrotirii 
internaţionale se înscriu acele părţi ale naturii planetei care se află în afara teritoriilor 
naţionale. Ocrotirea lor se efectuează prin acţiuni interstatale sau de către 
organizaţiile internaţionale speciale. Aceste obiecte sînt: spaţiul cosmic, bazinul 
atmosferic al planetei noastre, oceanele, Antarctica, lacurile, rîurile, trecătorile 
internaţionale, resursele naturale, care aparţin mai multor state, păsările călătoare, 
animalele migratoare. 

De obiectele internaţionale ale naturii trebuie deosebite obiectele şi complexele 
naturii ge au însemnătate internaţională. Astfel de obiecte sînt situate pe teritoriile 
naţionale, însă studierea şi ocrotirea lor este recunoscută internaţională. Astfel sînt 
recunoscute, de pildă, plantele şi animalele rare sau aflate pe cale de dispariţie şi 
incluse în Cartea Roşie, rezervaţiile biosferice, sectoarele separate ale pădurilor 
tropicale, monumentele unicale ale naturii, 

CAPITOLUL III 
IZVOARELE DE DREPT DE OCROTIRE 
A MEDIULUI AMBIANT 


Legislaţia referitoare la ocrotirea mediului ambiant alcătuieşte o totalitate de acte 
normative juridice, în care sînt stabilite atît regulile generale şi speciale, cît şi 
ordinea, condiţiile de ocrotire a naturii în Republica Moldova; împuternicirile 
organizaţiilor de stat şi obşteşi în domeniul ocrotirii naturii; drepturile şi obligaţiile 
subiectelor ce se folosesc de bunurile naturii; răspunderea pentru încălcarea regulilor 
de ocrotire a naturii. 

Temei juridic pentru legislaţia ocrotirii naturii serveşte Constituţia (Legea 
Supremă a Republicii Moldova (art. 37, 59). În conformitate cu Constituţia, în 
Republica Moldova se prevăd măsuri necesare pentru protecţia şi folosirea raţională, 
ştiinţific fundamentată a pămîntului şi a bogățiilor subsolului, a resurselor de apă, 
a regnului animal şi vegetal, pentru păstrarea în curăţenie a aerului şi apei, 
asigurarea reproducţiei bogățiilor naturale şi îmbunătăţirea mediului ambiant al 
omului. Conform Constituţiei fiecare om are dreptul la un mediu înconjurător 
neprimejdios din punct de vedere ecologic pentru viaţă şi sănătate, precum şi la 
produse alimentare şi obiecte de uz casnic inofensive (art. 37). 

Legea Republicii Moldova Cu privire la protecţia mediului înconjurător adoptată 
la 16 iunie 1993 este un izvor foarte important de drept de ocrotire a mediului 
ambiant. Această Lege conţine caracteristica generală a regimului de ocrotire a 
tuturor obiectelor naturii, cerinţele principale şi obligaţiile subiectelor care folosesc 
obiectele naturii, interzicerile de folosire a mediului ambiant, prevede măsurile de 
reproducție a resurselor naturale. 

Reglementarea folosirii şi ocrotirii în parte a unor obiecte ale naturii este 
prevăzută şi de astfel de legi importante cum este Codul funciar al Republicii 
Moldova din 25 decembrie 1991; Codul apelor din 22 iunie 1993; Codul subsolului 
Republicii Moldova adoptat la 15 iunie 1993; Codul silvic al Republicii Moldova, 
adoptat la 26 iunie 1996; Legea Regnului animal adoptată la 27 aprilie 1995; Legea 
Cu privire la protecţia aerului atmosferic adoptată la 4 decembrie 1991 ş.a. m. d. 
Aceste legi formează actele principale ale legislaţiei de ocrotire a naturii. Ele 
cuprind totalitatea de probleme referitoare la ocrotirea şi utilizarea obiectelor naturii. 

În afara legilor, sistemul legislativ cu privire la ocrotirea mediului înconjurător 
mai conţine 3 grupuri de acte normative cu caracter subordonat Legii: hotărîrile 
Guvernului, ordinele, instrucţiunile ori alte acte normative prevăzute de Lege, pe 
care le emit miniştrii şi conducătorii celorlalte organe centrale ale administraţiei de 
stat, pe baza şi în vederea executării legilor Parlamentului şi hotărîrilor Guvernului, 
ori de cîte ori aceste acte cuprind reguli de ocrotire a mediului ambiant. 

În sfîrşit, pot fi izvoare de drept de ocrotire a naturii, hotărîrile cu caracter normativ 
ale organelor administraţiei publice locale emise pe baza şi în vederea executării 
legilor ce au în vedere ocrotirea pămînturilor în localitatea respectivă, curăţenia aerului 
atmosferic, a bazinelor de apă, ocrotirea plantațiilor de protecţie, a plantațiilor 

forestiere, asigurarea regimului de sanitărie a oraşelor şi altor localităţi ş.a. 

Aceste hotărîri sînt obligatorii pentru întreprinderile, organizaţiile şi alte instituţii 
ce se găsesc în subordonarea organului autoadministrării publice locale, cetăţenii din 
localitate. 


CAPITOLUL IV 
RĂSPUNDEREA JURIDICĂ PENTRU ÎNCĂLCAREA 
LEGISLAŢIEI DE OCROTIRE A MEDIULUI AMBIANT 


Răspunderea juridică este un element foarte important al mecanismului juridic 
de ocrotire a mediului ambiant. Ea intervine pentru încălcarea ordinii ecologice 
stabilite în Republica Moldova; pentru încălcarea regulilor şi normativelor ce 
reglementează securitatea ecologică a societăţii; pentru distrugerea sau nimicirea 
nelegitimă a bogățiilor naturale, adică pentru încălcările (contravenţiile) ecologice. 

Contravenţia ecologică este socotită comportarea nelegitimă şi vinovată a unei 
persoane, ce este îndreptată împotriva ordinii ecologice şi care a cauzat un 
prejudiciu naturii sau a creat un pericol real de a pricinui o pagubă. 

Subiecte ale încălcării juridice ecologice sînt recunoscute întreprinderile, 
organizaţiile, alte instituţii, persoanele oficiale ale acestor întreprinderi, instituţii, 
cetățeni. 

Partea subiectivă a acestor încălcări serveşte vinovăția persoanei care a cauzat 
prejudiciul naturii în ambele forme: 

1) Intenţia sau imprudența. 

2) Neglijența. 

Încălcînd intenţionat legea despre ocrotirea naturii, vinovatul îşi dă seama şi 
doreşte aceasta (intenţie directă) sau comite conştient o contravenţie cu consecinţe 
dăunătoare pentru mediul ambiant (intenţie indirectă). Imprudenţa la încălcările 
juridice ecologice se manifestă în formă de comportare neglijentă, nepăsătoare, 
autoîncredere delictuoasă, în urma căreia vinovatul îşi dă seama sau trebuie să-şi dea 
seama că încalcă regulile de ocrotire a naturii, cauzează daună naturii, însă are o 
atitudine indiferentă față de aceasta. De pildă, nerespectarea regulilor securităţii 
contra incendiilor în păduri, neîndeplinirea cerinţelor de ocrotire a solurilor 
împotriva eroziunilor, neglijarea regulilor de folosire a mijloacelor chimice în 
agricultură ş.a. 

Unele încălcări juridice în domeniul ocrotirii naturii pot fi comise numai în 
formă intenţionată: vînătoarea nelegitimă, pescuitul nelegitim, nimicirea 
semănăturilor prin păşunat ş.a. 

Obiect al încălcărilor ecologice serveşte mediul ambiant, ocrotit de legislaţie, iar 
în ultimă instanţă sănătatea omului, bunurile materiale create de societate. 

Partea obiectivă a acestor încălcări serveşte caracterul ilegal al comportării 
persoanei vinovate. Această comportare atentează la ordinea de drept ecologică 
stabilită în societatea noastră, adică contra sistemului de relaţii sociale, reglementate 
de normele de drept ecologice. 

Rezultatul obiectiv al încălcării juridice ecologice serveşte intervenirea daunei 
sau ameninţarea reală cu această daună. 

Clasificarea răspunderii juridico-ecologice poate fi înfăptuită după diferite 
temeiuri. Reieşind din obiectele naturii, de pildă, această clasificare se divizează în 
răspunderea pentru încălcarea legislaţiei despre ocrotirea pămîntului, subsolurilor, 
apelor, pădurilor ş.ă. Conform sancţiunilor aplicate, răspunderea juridico-ecologică 
se clasifică în răspundere penală, administrativă, civilă, materială, disciplinară. 

Răspunderea penală în domeniul ocrotirii naturii intervine pentru crima 
ecologică şi este prevăzută de partea specială a Codului penal al Republicii 
Moldova. Noţiunea de crima ecologică include fapta social-periculoasă (acţiune sau 
inacţiune) prevăzută de lege ce atentează la ordinea de drept ecologică şi care 
cauzează daună mediului ambiant, sănătăţii omului sau creează astfel de pericol. 
Partea specială a Codului penal prevede răspundere pentru mai multe infracţiuni 
ecologice: impurificarea aerului, a bazinelor de apă, nimicirea intenţionată sau 
distrugerea pădurilor, vînătoarea nelegitimă ş.a. 

Răspunderea administrativă în domeniul ocrotirii naturii este stabilită de Codul 
cu privire la contravenţiile administrative sau de alte acte normative. Contravenţie 
(abatere) administrativ-ecologică se consideră acţiunea sau inacţiunea ilicită, 
culpabilă (premeditată sau imprudentă), ce atentează la ordinea de drept ecologică 
şi pentru care legislaţia prevede răspundere administrativă. Răspunderea 
administrativă pentru contravenţiile administrati v-ecologice prevăzute de Codul cu 
privire la contravenţiile administrative sau alte acte normative apare, dacă prin 
caracterul lor aceste contravenţii nu atrag după sine, în conformitate cu legislaţia în 
vigoare, răspunderea penală. Contravenţiile administrative din domeniul ocrotirii 
mediului ambiant sînt: folosirea fără spirit gospodăresc a pămînturilor, încălcarea 
cerinţelor de protecţie a solurilor, încălcarea regulilor de protecţie a resurselor de 
apă, încălcarea regulilor de protecţie şi de folosire a regnului animal, comportarea 
crudă faţă de animale ş.a. 

Pentru comiterea contravenţiilor administrative în domeniul ocrotirii naturii pot 
fi aplicate următoarele sancţiuni administrative: 

1) Avertisment. 

2) Amendă. 

3) Ridicarea contra echivalent a obiectului care a constituit instrumentul 
comiterii sau obiectivul nemijlocit al contravenţiei administrative. 

4) Confiscareu obiectului care a constituit instrumentul comiterii sau obiectivul 
nemijlocit al contravenţiei administrative. 

5) Privarea de dreptul special, acordat cetăţeanului respectiv (dreptul la vînătoare 
etc.). 

6) Munca corecțională. 

7) Arestul administrativ. 

Răspunderea juridico-civilă este prevăzută de către normele dreptului civil şi ale 
legislaţiei protecţiei mediului ambiant. Menirea ei constă în apărarea drepturilor şi 
intereselor proprietarilor şi beneficiarilor de resurse naturale, precum şi repararea 

daunelor şi prejudiciilor, cauzate de nerespectarea legislaţiei protecţiei mediului 
ambiant. Răspunderea juridico-civilă în domeniul protecţiei mediului ambiant se 
manifestă în trei forme: 

I. Declararea nulă a tranzacţiilor legate de pămînt, subsoluri, ape, păduri (cînd 
acest fapt este prevăzut de lege), adică tranzacţii legate de vînzare-cumpărare, 
donaţie, gaj, testament, schimb liber ş.a.). 

II. Stabilirea obligaţiilor de înlăturare a încălcărilor ce împiedică beneficiarul la 
exercitarea drepturilor legale de folosinţă a resurselor. De exemplu, prezentarea de 
către proprietarul lotului de pămînt a unei acţiuni negatorii faţă de întreprinderea 
industrială, din cauza deşeurilor nocive ale căreia, se micşorează roada culturilor 
agricole şi calitatea producției agricole. 

III. Repararea prejudiciului cauzat prin încălcarea legislaţiei protecţiei mediului 
ambiant. Dauna se repară în natură sau prin încasarea costului daunelor pricinuite. 
Repararea daunelor în natură se poate manifesta prin faptul că delicventul are 
obligaţia din contul şi din mijloacele sale să restaureze starea înrăutăţită a mediului 
ambiant — de exemplu, să efectueze recultivarea pămînturilor. Costul prejudiciilor 
cauzate se calculează reieşind din cheltuielile de restabilire a obiectelor naturale şi 
aducerea lor în stare posibilă pentru folosirea după destinaţie, cheltuielile de 
compensare a pierderilor materiale şi veniturilor neobţinute. De exemplu. paguba 
pricinuită de încălcarea regulilor securităţii antiincendiare a pădurilor, include costul 
(mărfii forestiere) pierdut, cheltuielile de lichidare a incendiului, pierderile materiale 
legate de curățirea teritoriilor, mijloacele de reproducere a resurselor de pădure. 

Răspunderea materială este o modalitate a răspunderii civile şi se aplică pentru 
paguba pricinuită mediului ambiant. Particularitatea acestei răspunderi se manifestă 
prin faptul că este reglementată de acte juridice speciale şi se aplică prin intermediul 
încasării anumitor taxe speciale. Mărimea acestei taxe reprezintă cheltuielile de stat 
pentru ocrotirea obiectelor naturii. De pildă, pentru vînatul nelegitim a unei 
căprioare legea prevede răspunderea materială prin aplicarea unei taxe de 500 de lei. 
Restituirea pagubei în caz de răspundere materială se efectuează pe cale judiciară 
la acţiunea organelor de ocrotire a naturii, indiferent de aplicurea sau neaplicarea 
amenzii administrative. Taxa răspunderii materiale nu cuprinde, de asemenea, costul 
instrumentului care a servit nemijlocit pentru comiterea daunei materiale şi nici 
costul obiectului naturii vătămat sau nimicit. 

Răspunderea disciplinară este aplicată faţă de persoanele oficiale nemijlocit 
responsabile pentru organizarea ocrotirii naturii. Răspunderea disciplinară are loc 
pentru neîndeplinirea sau îndeplinirea necorespunzătoare de către persoana oficială 
a obligaţiunii sale. Ordinea de atragere la răspundere disciplinară este stabilită de 
Codul Muncii, iar pentru unele categorii de persoane (de pildă, lucrătorii de ocrotire 
a pădurilor) de statute, regulamente şi alte acte normative. 

CAPITOLUL V 
UN ARBORE PENTRU DĂINUIREA NOASTRĂ 


Starea de corelaţie dintre societate şi natură la etapa actuală de dezvoltate a 
Republicii Moldova se caracterizează prin noţiunea “criză ecologică”. 

Criza ecologică înseamnă cel puţin degradarea mediului ambiant, determinată 
de încălcările balanței ecologice. Impurificarea aerului, istovirea resurselor naturale, 
distrugerea mediului ambiant sub influenţa activităţii economice determină că criza 
ecologică poartă un caracter social şi, în ultima instanţă, este determinat de modul 
de producere existent în societatea noastră, de nivelul şi eficacitatea de conducere 
a societăţii. 

În condiţiile actuale rezolvarea problemelor ecologice tind să constituie un fac- 
tor decesiv în politica statului Republica Moldova. Factorul natural urmează a fi 
tratat în calitate de condiţie nemijlocită de dezvoltare a forţelor producătoare, de 
ridicare a nivelului bunăstării materiale şi culturale al populaţiei, dezvoltare 
armonioasă a omului. 

Protecţia mediului înconjurător şi folosirea raţională a resurselor naturale trebuie 
să devină o parte componentă de creare a unui stat democratic, activitatea căruia să 
fie bazată numai pe lege. 

Intensificarea acţiunilor de ocrotire a naturii, îmbunătăţirea folosirii şi 
reproducerii resurselor naturale sînt unele din cele mai importante sarcini economice 
şi sociale. La realizarea lor sînt datori să-şi aducă aportul şi cel mare şi cel mic, 
deoarece situaţia ecologică din Republica Moldova este extrem de complicată şi nu 
ne permite să mai continuăm experienţele asupra sănătăţii omului. 

A venit timpul cînd interesele neamului cer o mobilizare a tuturor forţelor pentru 
întăptuirea redresării calităţii naturii înconjurătoare. Toţi oamenii, toată populaţia 
trebuie să dispună de un mediu ambiant din care ar fi lichidaţi poluanţii de ordin 
fizico-chimic şi psiho-sociali, 

Degradarea în dimensiuni enorme a naturii este şi un rezultat al dezumanizării 
societăţii noastre, care are ca urmare inevitabilă distrugerea biotipului, habitatului, 
mediului înconjurător. Dezastrul ecologic poate exista, dacă există dezastrul 
dezumanizării şi sărăcia spirituală. Cu cît o societate este mai săracă spiritual, cu atît 
mai pronunţat este dezmăţul ecologic. 

Nu întîmplător pe teritoriul Republicii Moldova în ultimele decenii sînt 
răspîndite mii de surse de poluare a aerului fără permisiuni pentru evacuarea 
noxelor, apele din republică prelungesc a fi poluate cu pesticide şi insecticide, cu 
suspensie şi reziduuri organice, sînt dese cazurile de folosire incorectă a unor 
substanţe radioactive. Sînt nimicite fără milă păsările şi animalele. Multe specii de 
păsări şi animale de pe teritoriul republicii noastre le întîlnim numai în Cartea 
Roşie. Fondul nostru forestier trece printr-un dezastru. Au loc nemaivăzute tăieri 
barbare de păduri. 

Fără o refacere spirituală, fără o reîntoarcere la suflet, la credinţă, la omenie nu 
poate fi vorba de tămăduire de ansamblu a rănilor naturii. Prin vindecarea sufletului 

vom vindeca şi natura. 

În această ordine de idei, copiii şi tinerii sînt chemaţi oricînd şi pretutindeni la 
acţiunile locale, zonale şi republicane din domeniul ecologic şi protecţiei mediului, 
de a stopa dispariţia în fiecare an, pentru totdeauna a speciilor rare din fauna şi flora 
patrimoniului nostru naţional. Anume copiii şi tineretul cărora le aparţine viitorul 
nu pot să se eschiveze de la acţiunile de împădurire a localităţilor şi altor terenuri, 
a unităţilor de învăţămînt, de producţie şi a obiectelor de menire socială. 

Avînd în vedere situaţia ecologică alarmantă din republică, starea fondului 
forestier, tăierile masive şi ilegale de arbore din păduri, făşiile forestiere de protecţie 
de pe marginea drumului şi din parcuri şi în scopul asigurării respectării drepturilor 
şi obligaţiilor constituţionale ale cetăţenilor Republicii Moldova privind protecţia 
mediului înconjurător, prin decretul Preşedintelui republicii Moldova din 13 
februarie 1995 N 27 se instituie, începînd cu anul 1995 în prima sîmbătă a lunii 
aprilie a fiecărui an pe întregul teritoriu al Republicii Moldova Ziua Naţională de 
înverzire q Plaiului "Un arbore pentru dăinuirea noastră”. 

În scopul asigurării şi realizării Zilei Naţionale de înverzire a Plaiului decretul 
obligă Ministerul Agriculturii şi Alimentaţiei, împreună cu Departamentul Protecţiei 
Mediului Înconjurător: 

- să ia măsurile de rigoare pentru buna organizare şi desfăşurare a Zilei Naţionale 
de înverzire a Plaiului "Un arbore pentru dăinuirea noastră”; 

- să asigure organele administraţiei publice locale cu cantitatea necesară de 
material săditor pentru populaţia încadrată în această acţiune. 

Organele administraţiei publice locale sînt obligate: 

- să elaboreze şi să aprobe programe concrete şi funcţionale de înverzire a 
localităţilor, împrejurimilor şi pasajelor din preajma drumurilor; 

- să organizeze participarea cetăţenilor la lucrările forestiere, silvice de asanare. 

Tradițiile seculare ale poporului nostru de comportare civilizată în lumea ce ne 
înconjoară ne îndeamnă la realizarea şi prosperarea consecventă a Zilei Naţionale 
de înverzire a Plaiului ”Un arbore pentru dăinuirea noastră”. În condiţiile vieţii 
contemporane să nu uităm vechiul verb ”a chiverni” — adică a conduce îndrumînd 
pe o cale avantajoasă averea agonisită treptat. Deci, să folosim cu chibzuinţă ceea 
ce am moştenit de la părinţi şi urmează să le lăsăm copiilor şi nepoților noştri. 

Pădurea constituie fondul de aur al Moldovei. Orice atentat la sănătatea ei, la 
acest patrimoniu de mare preţ necesită sancţiuni şi pedepse în contormitate cu 
legislaţia în vigoare. În această ordine de idei trebuie să recunoaştem că art. 40 din 
Legea privind protecţia mediului înconjurător stabileşte că este interzisă şi 
sancţionează, vătămarea sau tăierea, efectuată fără autorizaţia autorităţilor pentru 
mediu a arborilor în păduri, în perdelele forestiere de protecţie, în zonele de protecţie 
a cîmpurilor, bazinelor de apă, şi în cele limitrofe, drumurilor şi străzilor. 

Încălcarea legii duce inevitabil la aplicarea pedepsei, deoarece niciodată nu vor 
fi respectate legile într-un stat unde nu există frică şi pedeapsă. De acea art. 167 din 
Codul penal al Republicii Moldova prevede că tăierea ilicită a arborilor şi arbuştilor 
în pădurile din grupa întîi, ce îndeplinesc funcţii de protecţie, sanitaro-igienice şi 

curative, în pădurile rezervațiilor, parcurile naturale şi naţionale, teritoriile silvice 

cu regim de rezervaţie, pădurilor, ce au însemnătate istorică sau științifică, în 

monumentele naturale, grădini publice — se sancţionează prin privaţiune de 

libertate pe un termen de pînă la un an, sau munci de corecţiune pe acelaşi termen 

sau amendă de pînă la cincizeci de salarii minimale cu confiscarea bunurilor 

obţinute ilicit. 
Însă nu numai frica de pedeapsa administrativă, materială sau penală trebuie să 

ne oprească de la dezmăţul ecologic. Să nu uităm şi să nu credem că natura le suferă 

la nestirşit pe toate. Dealurile care s-au pus pe fugă, imaşurile fără fir de iarbă, 

tîntînile şi izvoarele secătuite, furtunile de pămînt, solul vlăguit, seceta ce ne vine 

tot mai des, pădurile care mor în picioare sau căzînd sub nemila toporului — sînt 

semne că natura ar putea să se răzbune pe oamenii care îşi bat joc de ea. Să ne oprim 

de la distrugerea naturii, s-o păstrăm, s-o redresăm şi prin asta să ne întoarcem la | 

viaţă, la frumusețea de odinioară. 


VIII. DREPTUL PROCESUAL CIVIL 


CAPITOLUL I 
PROCEDURĂ CIVILĂ ŞI DREPTUL PROCESUAL CIVIL 


ŞI. Noţiune de drept procesual civil 


Statul ocroteşte drepturile cetăţenilor şi diferitelor organizaţii. Legea stabileşte 
consecinţele încălcării drepturilor cetăţenilor şi organizaţiilor şi de aceea determină 
organele de ocrotire a normelor de drept, modul de activitate al acestor organe. 

Locul central din totalitatea organelor de ocrotire a drepturilor lezate sau 
contestate îi revine organelor judiciare. Judecătoria este considerată organ 
constituţional şi activează în baza normelor speciale de procedură. 

Procedura de justiţie se împarte în procedură de justiție civilă şi procedură de 
justiție penală (represivă). Procedura de justiţie penală se aplică la examinarea 
dosarelor penale şi care prevede aplicarea pedepsei penale faţă de persoanele 
vinovate de săvîrşirea infracţiunii. 

Procedura de justiţie civilă stabileşte modul de soluţionare a pricinilor în legătură 
cu litigiile care izvorăsc din raporturile juridice civile, de familie, de muncă, 
colhoznice, funciare, a altor pricini prevăzute de lege. Aceste litigii examinate şi 
soluționate de instanţele judiciare alcătuiesc aşa-numitele dosare civile, familiale, 
de muncă ş.a. Şi constituie aproape 80% din totalitatea de pricini judiciare. Regulile 
de examinare şi soluţionare a cauzelor (dosarelor) civile, familiale, de muncă etc. 
formează procedura civilă. Cunoaşterea acestor reguli este o necesitate nu numai 
pentru lucrătorii organelor judiciare, dar într-o măsură mai mare sau mai mică şi a 
fiecărui cetăţean, pentru a şti unde şi cum să-şi apere drepturile lezate sau contestate. 

Pentru procedura civilă sînt caracteristici termeni juridici specifici, însuşirea 
cărora este necesară pentru orice cetăţean. De pildă, în procesul de examinare a 
cauzelor civile în faţa instanţei judiciare se prezintă persoane cu interese contrare, 
scopul cărora diferă, Partea care se adresează în instanţa judiciară pentru a-şi apăra 
drepturile lezate sau interesele ocrotite de lege este numită reclamant. Adversarul 
ei (adică partea opusă) care este învinuit în lezarea drepturilor — pârât. 

Dacă la examinarea şi soluţionarea cauzelor civile de partea reclamantului sau 
pîrîtului participă mai multe persoane cu aceleaşi interese sau obligaţiuni ele se 
numesc coreclamanți şi copîriţi. 

Privitor la obiectul de litigiu poate pretinde şi o a treia persoană. Legea îi permite 
şi ei să ia parte la proces şi să ocupe poziţia procesuală de persoană terță cu pretenţii 
proprii privitor la obiectul de litigiu. 

La procesul de examinare şi soluţionare a pricinilor civile pot participa de 


283 


asemenea reprezentanţii părţilor şi ai terțelor persoane, procurorul, organele 
administraţiei publice, martorii, traducătorii şi mulţi alţi participanţi la proces. 

Examinarea şi soluţionarea justă a cauzelor civile presupune înzestrarea instanţei 
judiciare şi persoanele ce participă la proces cu anumite drepturi şi obligaţii 
procesuale civile. Aceste drepturi şi obligaţii pot fi realizate numai în urma efectuării 
aşa-numitelor acţiuni procesuale, care fiind prevăzute şi reglementate în mod 
prealabil de legislatura procesuală civilă se numesc acţiuni procesuale civile. 

Din cele spuse, se poate conchide că procedura civilă este ordinea de activitate 
a instanţelor judiciare pentru examinarea şi soluţionarea pricinilor civile şi 
executarea hotărîrilor judiciare, pentru controlul din partea instanţelor judiciare 
ierarhic superioare a legalităţii şi întemeierii hotărtrilor judiciare de prima 
instanţă, activitatea părților, a terţelor persoane şi a altor participanţi la proces. 
Această activitate este reglementată de normele juridice procesuale civile. 

În legătură cu cele spuse, conchidem că dreptul procesual civil este un sistem 
de norme juridice, totalitatea cărora formează o ramură de drept de sine stătătoare 
care reglementează ordinea de efectuare a justiţiei în pricinile civile. 

Sarcinile dreptului procesual civil sînt examinarea şi soluționarea calitativă, justă 
şi rapidă a pricinilor civile pentru apărarea drepturilor social-economice, politice şi 
personale ale cetăţenilor, precum şi a drepturilor întreprinderilor, instituţiilor, 
organizaţiilor, ordinea statală şi constituţională a Republicii Moldova de orice 
atentat. 

Drept obiect de reglementare a dreptului procesual civil servesc acele relaţii 
sociale, ce iau naştere şi au loc în legătură cu examinarea şi soluționarea pricinilor 
civile, executarea hotărîrilor instanţelor judiciare ş.a. Aceste relaţii juridice au loc 
între instanţa judiciară, pe de o parte, şi ceilalţi participanţi la proces, pe de altă 
parte. 


$2. Izvoarele dreptului procesual civil 


După cum s-a menţionat şi în alte compartimente ale acestui manual, prin izvor 
de drept în sens formal (juridic) înţelegem forma de exprimare a normei juridice, 
a dreptului, pentru a căpăta putere obligatorie. Este vorba despre diferite categorii 
de acte normative, ca forme de exprimare a regulilor de drept procesual civil. 

Procedura în pricinile civile este determinată de multe acte normative ale statului 
Republica Moldova, totalitatea cărora alcătuieşte izvoarele dreptului procesual civil. 

Primul loc printre izvoarele dreptului procesual civil îl ocupă legea, iar în 
ierarhia legilor, Constituţia Republicii Moldova. Constituţia — legea fundamentală 
a statului nostru — asigură temeiurile de organizare şi activitate a organelor 
judecătoreşti, în titlul HI Capitolul IX din Constituţie sînt stabilite principiile 
fundamentale pe baza cărora se desfășoară activitatea procesuală a instanţelor 
judecătoreşti, principii care configurează conţinutul principalelor instituţii ale 
dreptului procesual civil, 

Rezultă, aşadar, că Constituţia — legea fundamentală a statului Moldova — 
acordă o însemnătate deosebită organelor judiciare, stabilind principiile 

fundamentale, pe baza cărora se desfăşoară activitatea procesuală a instanţelor 
judiciare. 

Constituţia, ca lege fundamentală, nu este singurul izvor de drept procesual civil. 
Ca izvor de drept procesual civil por servi legile ordinare. Legile ordinare care 
conţin dispoziţii cu caracter procesual reprezintă un important izvor de drept 
procesual civil. Drept pildă de astfel de legi ordinare poate servi: Legea Republicii 
Moldova despre taxa de stat, Legea Republicii Moldova cu privire la Procuratura 
Republicii Moldova; Legile pentru modificarea şi completarea unor acte legislative 
din 9 decembrie 1994 şi din 18 iulie 1996, prin care au fost efectuate modificări şi 
completări în Codul de procedură civilă a Republicii Moldova. 

Legea ordinară de drept comun în materie este Codul de procedură civilă al 
Republicii Moldova. El reglementează, în amănunt desfăşurarea procedurii civile 
şi executarea silită a hotărîrilor judiciare. Codul de procedură civilă în vigoare a fost 
adoptat la 26 decembrie 1964, intrat în vigoare la iunie 1965, cu ulterioare 
modificări şi completări. 

Norme de procedură civilă întîlnim şi în legile de drept material. Astfel Codul 
civil cuprinde dispoziţii privind regimul probelor (dovezilor), în special, 
admisibilitatea lor. Codul căsătoriei şi familiei cuprinde dispoziţii privind desfacerea 
căsătoriei, stabilirea paternităţii ş.a. m. d. Codul munci cuprinde un întreg capitol 
consacrat jurisdicției muncii, respectiv soluționării litigiilor izvorînd din contractul 
de muncă etc. 

Tratatele şi convențiile internaţionale ratificate, după caz, de Parlamentul 
Republicii Moldova reprezintă, atunci cînd cuprind reguli de procedură civilă, un 
izvor de drept procesual civil. Drept pildă poate servi Tratatul între Republica 
Moldova şi Republica Lituania cu privire la asistenţa juridică şi la raporturile 
juridice în materie civilă, familială şi penală de la 9 februarie 1993, ratificat de 
Parlamentul Republicii Moldova la 10 iunie 1993. Sau Convenţia cu privire la 
asistenţa juridică şi la raporturile juridice în materie civilă, familială şi penală a 
ţărilor CSI din 22 ianuarie 1994 ş.a. 

Norme de procedură civilă întîlnim şi în actele normative subordonate legii. O 
importantă categorie de acte normative subordonate legii reprezintă hotărtrile pe 
care Guvernul Republicii Moldova, în îndeplinirea atribuţiilor sale de organ suprem 
al administraţiei de stat, le adoptă. 

Izvoare ale dreptului procesual civil sînt şi ordinele, instrucţiunile, alte acte 
normative prevăzute de legi pe care le emit miniştrii şi conducătorii celorlalte organe 
centrale ale administraţiei de stat pe baza şi în vederea legilor Parlamentului şi 
hotărîrii Guvernului, ori de cîte ori aceste acte cuprind reguli de procedură civilă. 

Astfel ministerul justiţiei, ca organ al conducerii judiciare, emite norme 
denumite regulamente sau instrucţiuni, cînd au un caracter organizatoric, privitoare 
la funcţionarea instanţelor judiciare precum şi regulamentul corpului de executori 
judecătoreşti. 

În sfîrşit, pot fi izvoare de drept procesual civil hotărîrile cu caracter normativ 
şi deciziile cu caracter normativ ale organelor administraţiei publice locale. 

$3. Principiile dreptului procesual civil — noţiunea, esenţa şi sistema 


Ne vom strădui în linii generale să caracterizăm îndrumările principale, în 
corespundere cu care este organizată procedura de examinare şi soluţionare a 
pricinilor civile. 

Principiul de drept este o idee, nişte reguli esenţiale care determină structura 
internă a procesului civil şi pe temeiul căruia se stabilesc raporturile procesuale 
dintre părţile în litigiu, precum şi cele dintre acestea şi instanţa de judecată. 

Esenţa principiilor dreptului procesual civil constă în faptul că ele reprezintă 
nişte idealuri, în conformitate cu care trebuie efectuată justiţia civilă. Principiile 
definesc şi deosebesc procesul civil de alte ramuri de drept, îi dau conturul lui gen- 
eral, ele stabilesc trăsăturile cele mai caracteristice ale întregului sistem procesual 
civil. Principiile dau expresie concepţiei privitor la dreptul procesual civil; 
demonstrează democratismul dreptului procesual civil. 

În concluzie, principiile dreptului procesual civil se manifestă prin ideile juridice 
de bază, care determină formele şi metodele de reglementare juridică a raporturilor 
în legătură cu examinarea şi soluţionarea litigiilor civile. 

Principiile dreptului procesual civil îşi găsesc întruchiparea expresivă în normele 
dreptului procesual civil, au o legătură strînsă între ele şi în întregime caracterizează 
modul de organizare şi efectuare a justiţiei în pricinile civile. 

În dependenţă de actele normative unde sînt formulate principiile procesuale 
civile se determină şi sistema lor. Conform acestui criteriu principiile procesuale 
civile se subdivizează în două grupe: principiile constituţionale şi principiile 
ramurale (de ramură de drept). 

Constituţia Republicii Moldova consacră expresiv capitolul IX principiilor care 
determină bazele democratice ale organizării şi activităţii justiţiei. Aceste principii 
fundamentale sînt: 

1) Principiul legalităţii — constă în cerința strictei respectări de către instanţele 
judiciare la examinarea şi soluționarea pricinilor civile a legilor Republicii Moldova 
cît priveşte latura de creare a instanţelor judiciare, precum şi respectarea 
competenţei în judecarea pricinilor. 

2) Principiul realizării justiţiei de instanţele judiciare — conform art. 115 din 
Constituţia Republicii Moldova justiţia se înfăptuieşte în numele legii numai de 
instanţele judecătoreşti. 

3) Principiul denumirii judecătorilor în funcţie — judecătorii instanţelor 
judecătoreşti în Republica Moldova se numesc în funcţie de Preşedintele Republicii 
Moldova la propunerea Consiliului Superior al Magistraturii. 

4) Principiul inamovibil — judecătorii numiţi în funcţie nu pot fi transferați şi 
concediaţi din postul ocupat, în afara cazurilor prevăzute de lege. Judecătorii care 
au susţinut concursul sînt numiţi în funcţie pentru prima dată pe un termen de 5 ani, 
apoi de 10 ani. După expirarea termenului de 15 ani judecătorii sînt numiţi în funcţie 
pînă la atingerea plafonului de vîrstă. 

5) Principiul independenţei şi supunerii judecătorilor numai legii — judecătorii 
instanţelor judecătoreşti sînt independenţi. În mod practic acest principiu înseamnă 

că nici un organ al administraţiei de stat, inclusiv organele de conducere judiciară 
şi nici chiar un judecător de la instanţa superioară, nu are dreptul să oblige sau să 
dea sugestii judecătorului, atunci cînd acesta trebuie să pronunţe hotărîrea sau cum 
trebuie să dea această hotărîre într-o anumită cauză. 

6) Principiul imparțial — judecătorii instanţelor judecătoreşti sînt imparţiali, 
adică la înfăptuirea justiţiei în pricinile civile judecătorii sînt obligaţi să procedeze 
conform dreptăţii adevărului este nepărtinitor, obiectiv. 

7) Principiul înfăptuirii justiției în mod egal pentru toate părţile — justiţia în 
Republica Moldova se înfăptuieşte în mod egal pentru toate persoanele fără 
deosebire de naţionalitate, rasă, sex sau religie. Părţile în procesul civil sînt egale 
în drepturi. Acest principiu mai înseamnă că aceleaşi legi se aplică tuturor 
cetățenilor şi că ei sînt judecaţi de aceleaşi instanţe de judecată. 

8) Principiul limbii procedurii judiciare — procedura judiciară se desfăşoară în 
limba română. Persoanele care nu posedă sau nu vorbesc limba română au dreptul 
să ia cunoştinţă de toate actele şi lucrările dosarului, să vorbească în instanţă prin 
interpret. În condiţiile legii, procedura judiciară se poate efectua şi într-o limbă 
acceptabilă pentru majoritatea persoanelor care participă la proces. 

9) Principiul publicităţii dezbaterilor judiciare — publicitatea înseamnă că 
judecata oricărei pricini civile trebuie să aibă loc într-o anumită încăpere, denumită 
şedinţa publică, la sediul instanţei judecătoreşti şi nu numai părţile, dar orice 
persoană care vrea să urmărească modul în care se desfăşoară judecarea proceselor 
la o instanţă judecătorească în toate fazele judecății poate asista, chiar dacă este 
străină de procesele ce se judecă în acea zi. Numai deliberarea hotărîrii se face în 
secret, care apoi se citeşte cu glas tare de preşedinte în şedinţa publică. 

10) Principiul dreptului la apărare — înseamnă dreptul părților la proces de a 
face cereri, de a lua cunoştinţă de actele din dosar, de a propune probe, de a recuza 
pe judecători, procuror, de a participa la dezbateri şi a face concluzii cu privire la 
probele ce se ridică, de a exercita căile de atac, de a-şi lua un apărător, care de regulă 
este un profesionist al dreptului (un avocat înscris în colegiul de avocaţi, un juris- 
consult încadrat în muncă la întreprinderi, organizaţii). 

Principiile de ramură (principiile fundamentale consacrate de Codul de 
procedură civilă) sînt: 

1) Principiul adevărului formal — judecătorul este obligat să judece numai în 
împrejurările probelor şi susţinerilor părţilor. Principiul adevărului formal 
presupune rolul pasiv al judecătorului care se preocupă numai de fondul procesului 
şi nu este obligat să ia toate măsurile pentru clarificarea, sub toate aspectele, 
completă şi obiectivă a împrejurărilor reale ale pricinii, a drepturilor şi obligaţiilor 
părţilor. Instanţa judiciară, conform acestui principiu, judecă în limita materialelor 
şi explicaţiilor prezentate de părţi. În ce măsură părţile vor fi în stare să prezinte 
probe şi să-l convingă pe judecător, în acea limită va fi stabilit adevărul. 

2) Principiul oralităţii dezbaterilor — pricinile civile se dezbat verbal, dacă 
legea nu dispune altfel. În faţa tuturor instanţelor judecătoreşti, dezbaterile se 
desfăşoară prin grai viu, instanţa fiind obligată să dea cuvîntul părţilor pentru a-şi 

susține poziția lor procesuală, toate chestiunile de judecare se discută oral, probele 
înscrise de asemenea se discută oral, instanța pronunță oral hotărîrea judecătorească 
care este deliberată în scris. 

3) Principiul contradictorialităţii — principiu fundamental al dreptului 
procesual civil şi constă în posibilitatea acordată părţilor de a discuta în 
contradictoriu toate elementele cauzei. Adică părţile au dreptul să facă cereri, să 
propună şi să administreze probe, să facă concluzii cu privire la toate problemele 
de fapt şi de drept, instanţa este obligată să asculte şi să rezolve aceste cereri, să dea 
părţilor cuvîntul înainte de închiderea dezbaterilor. 
procesual civil — constă în posibilitatea de a dispune de obiectul procesului — 
dreptul material — şi de mijloacele procesuale de apărare a acestui drept. În 
conţinutul său, acest principiu cuprinde o serie de astfel de drepturi: dreptul părţii 
interesate de a introduce sau nu acţiunea civilă; dreptul de a determina limitele 
acţiunii sau ale apărării; dreptul de a renunţa la acţiune sau la dreptul subiectiv; de 
a recunoaşte pretenţiile din acţiune şi de a stinge litigiul printr-o tranzacţie; dreptul 
de a ataca pe căile legale hotărîrea judecătorească; dreptul de a cere executarea 
hotărîrii judecătoreşti. 

5) Principiul nemijlocirii — constă în obligaţia instanţei de a cerceta imediat 
(nemijlocit) toate elementele, probele care interesează dezlegarea pricinii. 

Dreptul procesual civil cunoaşte şi alte principii care în totalitatea lor creează un 
sistem de idei juridice, respectarea cărora asigură aplicarea corespunzătoare, în 
spiritul legii, a normelor de procedură. 


CAPITOLUL II 
COMPETENȚA GENERALĂ A INSTANŢELOR 
JUDECĂTOREŞTI ŞI COMPETENȚA JURISDICŢIONALĂ 


ŞI. Noţiunea şi importanţa competenţei generale a instanţelor 
judecătoreşti în procesele civile 


Mai sus am demonstrat că însăşi Constituţia precizează că justiţia în pricinile 
civile se înfăptuieşte de instanţele judiciare. Cu alte cuvinte, soluționarea majorităţii 
litigiilor cu caracter civil, revine instanţelor judecătoreşti. 

Însă interesele statale şi obşteşti, unele drepturi subiective şi interese ale 
cetăţenilor şi organizaţiilor reclamă că anumite conflicte de interese din circuitul 
civil să fie rezolvate şi de alte organe ale statului sau de organe obşteşti, cărora prin 
norme speciale li se recunoaşte o competenţă în examinarea şi soluţionarea unor 
litigii. Astfel, art. 6 al Codului civil al Republicii Moldova, stabileşte că apărarea 
dreptului civil se înfăptuieşte de instanţa judecătorească, organul de arbitraj sau 
arbitrii aleşi, alte organizaţii obşteşti, sau pe cale administrativă. 

` Pentru delimitarea sferei de activitate a organelor enumerate în examinarea şi 
soluţionarea litigiilor cu caracter civil se aplică anumite criterii care în sumă 

alcătuiesc regulile de stabilire a competenţei organelor enumerate. Există reguli de 
competenţă generală şi reguli de competenţă a instanţelor judecătoreşti. În cadrul 
normelor ce reglementează competenţa instanțelor judecătoreşti se disting norme 
de competenţă materială şi norme de competenţă teritorială. 

Conform conceptului de drept, competenţa este aptitudinea recunoscută de lege 
„unui organ de stat sau organ obştesc de a soluţiona un anumit litigiu sau o altă 
problemă cu caracter juridic. 

În dreptul procesual civil, competența instanţelor judecătoreşti este aptitudinea 
recunoscută de lege instanţelor judecătoreşti de a examina şi soluţiona o anumită 
pricină civilă. 

Cît priveşte competenţa instanţelor judecătoreşti de a judeca pricini civile, art. 
| şi art. 26 din Codul de procedură civilă stabileşte că sînt de competenţa instanţelor 
de judecată: 

1) Pricinile în litigiile care izvorăsc din raporturile juridice civile, de familie, de 
muncă, funciare etc. dacă măcar una din părţile în litigiu este un cetăţean. 

2) Unele pricini, care izvorăsc din raporturile juridice administrative enumera- 
te în Codul de procedură civilă — de pildă, plîngerile privitor la lezarea drepturilor 
electorale, privitor la plîngerile împotriva acţiunilor unor persoane cu funcţii de 
răspundere sau ale organelor administraţiei de stat, săvîrşite prin încălcarea legii, 
prin depăşirea atribuţiilor şi care îi lezează în drepturi pe cetăţeni. 

3) Pricini cu procedură specială, enumerate în Codul de procedură civilă — de 
pildă, cu privire la constatarea unor fapte, care au valoare juridică; cu privire la 
declararea absenței unui cetăţean şi declararea morţii unui cetăţean; cu privire la 
declararea capacităţii de exerciţiu restrînsă sau a incapacității totale de exerciţiu a 
unui cetăţean ş.a. 

Instanţele de judecată sînt competente să judece şi multe alte pricini pe care 
legea le pune în competenţa lor. 


$2. Competența jurisdicţională — felurile şi importanţa 


Dacă pricina civilă este de competenţa instanţelor judecătoreşti, persoana 
interesată trebuie să cunoască la care dintre numeroasele instanţe judiciare ce ex- 
istă în cadrul organizării judecătoreşti a Republicii Moldovei urmează a se adresa 
cu cererea sa. Conform articolului 15 al Legii privind organizarea judecătorească 
din 6 iulie 1995, instanţele judecătoreşti de jurisdicție comună în Republica 
Moldova în justiţia civilă sînt: 

a) Judecătoriile (instanţa judecătorească de primul grad) 

b) Tribunalele 

c) Curtea de Apel 

d) Curtea Supremă de Justiţie. 

În legătură cu aceasta, pentru stabilirea instanţei competente de a soluţiona 
pricina civilă, este necesară, în primul rînd, alegerea (determinarea) instanţei, adică 
pe linie verticală (se are în vedere alegere între judecătorii şi tribunale, între 
tribunale şi Curtea de Apel, între Curtea de Apel şi Curtea Supremă de Justiţie), iar 

apoi urmează a se determina între instanţele de acelaşi grad, pe linie orizontală (de 
pildă, între cele cinci judecătorii de sectoare ale municipiului Chişinău sau între 
celelalte instanţe judecătoreşti de acest grad din Republică, ori între cele 6 (şase) 
tribunale din ţară). Aceasta se impune, deoarece, cu excepţia Curţii de Apel şi Curţii 
Supreme de Justiţie care sînt unice în felul lor şi, deci, conform legii, cu competenţă 
teritorială pe întreaga Republică, celelalte instanţe (judecătoriile şi tribunalele) mai 
multe la număr şi organizate în majoritatea cazurilor după principiul organizării 
teritorial-administrative a ţării, au o competenţă limitată la circumscripţia teritorială 
a unităţii administrative (raion, oraş, municipiu, sectoare de municipiu sau sector 
orăşenesc, circumscripțiile tribunale ce cuprind mai multe judecătorii, care 
funcţionează în mai multe raioane sau sectoare). 

Această alegere se face prin aplicarea regulilor de competenţă jurisdicţională, 
care este reglementată de o totalitate de norme juridice procesuale civile de două 
feluri: competenţă jurisdicţională materială (de gen) şi competenţa jurisdicţională 
teritorială (de spaţiu). 

Prin competenţa jurisdicţională LANEN se delimitează sfera de activitate a 
instanțelor judecătoreşti de grad diferit, adică pe linia lor ierarhică. Prin competența 
jurisdicțională teritorială se delimitează sfera de activitate a instanțelor judecătoreşti 
de acelaşi grad şi se stabileşte instanța competentă, din punct de vedere teritorial, 
să rezolve litigiul dintre părţi. 

Cu privire la competenţa jurisdicţională materială a instanţelor judecătoreşti, 
Legea privind organizarea judecătorească (art. 26, art. 30, art. 36 şi art. 44) stabileşte 
următoarele reguli de bază: 

- judecătoriile judecă toate cauzele şi cererile, în afară de cele date prin lege în 
competenţa altor instanţe; 

- tribunalele judecă în prima instanţă (adică funcţionează ca judecătorie de fond) 
cauzele şi cererile acordate prin lege în competenţa lor. 

Ca instanţă de apel şi de recurs, tribunalele judecă apelurile declarate împotriva 
hotărtrilor pronunţate în prima instanţă de judecătorii; judecă recursurile împotriva 
hotărîrilor pronunţate de judecătorii care, potrivit legii, nu sînt supuse apelului; 
soluţionează cauzele atacate prin căi extraordinare, acordate prin lege în competenţa 
lor ş.a. 

- Curtea de Apel are următoarele atribuţii în materia civilă: 

a) judecă în prima instanţă cauzele prevăzute în competenţa ei prin lege; 

b) judecă apelurile declarate împotriva hotărîrilor pronunţate în prima instanţă 
de tribunale şi judecătoriile specializate; 

c) judecă recursurile declarate împotriva hotărîrilor pronunţate de tribunale în 
apel, precum şi în alte cauze prevăzute de lege; 

d) judecă, în limitele competenţei sale, cauzele supuse căilor extraordinare de 
atac; 

c) soluţionează conflictele de competenţă apărute între tribunale;. 

d) exercită alte atribuţii, conform legii. 

- Curtea Supremă de Justiţie are următoarele competenţe jurisdicţionale 
materiale: 

a) judecă în prima instanţă cauzele prevăzute în competenţa sa prin lege, precum 
şi cauzele atacate prin recurs sau supuse căilor extraordinare de atac. 

b) soluţionează conflictele de competenţă apărute între instanţele judecătoreşti. 
Curtea Supremă de Justiţie exercită şi alte atribuţii, conform legii. 

Deci, conform regulilor de competenţă jurisdicţională materială, prevăzute de 
către art. 26, 30, 36 şi 44 ale Legii privind organizarea judecătorească şi art. 117 
al Codului de procedură civilă, majoritatea covîrşitoare a pricinilor civile şi altor 
cereri de materie juridică se examinează şi soluţionează de către judecătoriile de 
prima instanţă care funcţionează în cadrul unităţilor teritorial-administrative ale 
țării: raioane, oraşe, municipii (în sectoarele lor) şi numai un număr foarte mic de 
pricini civile sînt examinate şi soluționate în fond conform prevederilor legilor de 
către tribunale, Curtea de Apel sau Curtea Supremă de Justiţie. 

Cunoaşterea regulilor de competenţă jurisdicţionale materiale, adică cunoaşterea 
regulilor delimitării sferei de activitate a instanţelor judecătoreşti de grad ierarhic 
diterit, nu este însă suficient pentru ca persoana interesată să ştie de acum la concret 
cărei instanţe judecătoreşti urmează a se adresa cu cererea (plîngerea) sa. 

Prin lege sînt stabilite şi norme după care se poate determina instanţele 
judecătoreşti de acelaşi grad competente, din punct de vedere nu ierarhic, ci 
teritorial, să rezolve litigiul dintre părţi. 

Rezolvarea acestei probleme a competenţei jurisdicţionale teritoriale o găsim în 
art. 118-123 ale Codului de procedură civilă. Potrivit art. 118 al Codului de 
procedură civilă "cererea se înaintează la instanţa domiciliului pîrîtului” Cu alte 
cuvinte, reclamantul este acea persoană care trebuie, cu cererea sa, să se deplaseze 
la instanţa judecătorească ce se află în raza teritorială domiciliului pîrîtului şi nu 
pîrîtul la instanţa domiciliului reclamantului. Acţiunea civilă împotriva unei 
persoane juridice se înaintează la instanţa judecătorească în raza teritorială a sediului 
organului acestei persoane juridice. Aceasta este regula generală a competenţei 
jurisdicţionale teritoriale. 

Însă dispoziţia aceasta generală în materia 'de competenţă jurisdicţională 
teritorială, după care instanţa competentă este judecătoria de la domiciliul pîrîtului, 
cunoaşte numeroase excepții. În anumite cazuri legea procesuală civilă desemnează 
ca instanţă competentă o anumită judecătorie (sau tribunal) alta decît acea de la 
domiciliul pîrîtului. De pildă, acţiunile pentru plata pensiei de întreţinere (alimente) 
pot fi intentate nu numai la instanţa domiciliului pîrîtului, dar şi la judecata 
domiciliului reclamantului. Pe cînd acţiunile pentru repararea daunei cauzate 
bunurilor unui cetăţean sau ale unei persoane juridice se pot adresa (intenta) la 
instanța domiciliului pîrîtului, precum şi la judecătona domiciliului reclamantului 
sau la instanţa locului da cauzare a daunei. În aceste şi alte cazuri prevăzute de lege 
se aplică regulile competenţei: jurisdicţionale teritoriale alternative. 

Potrivit dispoziţiilor competenţei jurisdicţionale teritoriale excepţionale cererile 
privitoare la dreptul asupra unei clădiri, la ridicarea sechestrului pus pe bunuri, la 
stubilirea modului de folosire a lotului de pămînt sînt numai de competenţa instanţei 
locului unde se află bunurile sau lotul de pămînt şi nicidecum nu se află în 

competenţa judecătoriei domiciliului pîrîtului sau reclamantului. Legea procesuală 
civilă prevede şi alte abateri de la regulile generale privitoare la competenţa 
jurisdicţională teritorială. 


CAPITOLUL III 
SUBIECTELE PROCESULUI CIVIL 


$1. Subiectele care efectuează justiţia în pricinile civile 


Procedura civilă este o activitate ce se desfăşoară în timp între subiectele 
raporturilor procesuale civile. Activitatea subiecţilor procesului civil constă 
dintr-o serie de acţiuni şi raporturi juridice procesuale, care se stabilesc între ei. 
Aceşti subiecţi pot fi mulţi la număr şi legea procesuală civilă îi deosebeşte după 
scopul şi poziţia lor procesuală, după influenţa lor la desfăşurarea procesului, 
atribuţii la proces. Toate aceste momente influenţează şi la denumirea lor 
procesuală. 

Deci, cine figurează în procesele verbale judiciare, în hotărîrile judecătoreşti? 
Aceştia sînt: instanţele judiciare, grefierul, executorul judecătoresc, părţile, terţele 
persoane, reprezentanţii părţilor şi ai terțelor persoane, procurorul. 

Dacă legea prevede, în proces participă organele administraţiei de stat, 
reprezentanţii organizaţiilor obşteşti şi ai colectivelor de muncă, martorii, experţii 
ş.a. 

Prin poziţia lor procesuală, scopul de participare la proces, caracterul intereselor 
faţă de proces, subiectele procesului civil se deosebesc între ele. Conform acestor 
criterii toţi subiecţii procesului civil pot fi divizați în trei grupe mari. 

Prima grupă o alcătuiesc subiectele ce au menirea de a efectua justiţia în 
pricinile civile. Şi anume, organele create de stat conform legii şi la care se atribuie 
toate verigile instanţelor de judecată, organelor de executare silită a deciziilor şi 
hotărîrilor judecătoreşti. La această grupă se poate atribui şi grefierul. 

Instanţa de judecată este organul de stat împuternicit să rezolve litigiul dintre 
părţi. Sau instanţa judiciară ierarhic superioară care are împuterniciri de a controla 
legalitatea hotărîrii deliberate de prima instanţă. 

Organul de executare, adică executorii judecătoreşti-persoane cu împuterniciri 
oficiale, care au un rol important în faza de executare silită a hotărîrii judecătoreşti. 
Dacă hotărîrea instanţei judiciare nu este executată benevol de persoanele obligate, 
executarea hotărîrilor, încheierilor şi deciziilor instanţelor de judecată se face în mod 
silit de către executorii judecătoreşti (portărel) care funcţionează pe lîngă 
judecătorii. 

Grefierul (secretarul) şedinţei judiciare este persoana oficială care întocmeşte 
procesul-verbal pentru fiecare şedinţă de judecată sau la efectuarea actului de 
procedură în afara şedinţei. Grefierul are şi o altă sferă de activitate în procesul civil. 


$2. Participanţii la proces 

Grupa a doua de participanţi la proces (a doua grupă de subiecte a raporturilor 
juridice procesuale civile) o alcătuiesc persoanele ce au faţă de proces un interes 
juridic. Această grupă de persoane legea (art. 30 din Codul de procedură civilă) este 
denumită "Participanți la proces”. 

Ei, prin activitatea lor, influenţează asupra desfăşurării, precum şi soarta 
procesului şi cărora legea le acordă drepturi procesuale şi le impune obligaţii 
procesuale specifice. 

Se consideră participanţi la proces: părțile, terțele persoane, reprezentanții 
părţilor şi ai terţelor persoane, procurorul, organele administraţiei de stat, 
sindicatele, întreprinderile, instituţiile, organizaţiile de stat şi obşteşti, unitățile 
materiale, petiționarii în pricinile ce izvorăsc din raporturile juridice administrative 
ş.a. 

Principalele subiecte în procesul civil sînt părțile. Parte într-un proces civil 
poate ti orice cetăţean sau orice organizaţie, care se bucură de drepturile şi 
obligaţiile unei persoane juridice. Părţile sînt subiecte cu interese contradictorii. Una 
din părţi este numită reclamant, cealaltă - reclmat (pîrît). 

Reclamantul este persoana fizică sau juridică care a sesizat instanţa cu cererea 
de chemare în judecată pretinzînd că dreptul sau are nevoie de recunoaştere pe cale 
judiciară sau de protecţia instanţei. 

Reclamatul (pîrîtul) este persoana despre care reclamantul pretinde că a săvârşit 
încălcarea dreptului şi care urmează a răspunde în justiţie pentru această încălcare. 


$3. Participanţii la proces care contribuie la efectuarea justiţiei 


A treia grupă de subiecte ale procesului civil o'constituie persoanele care, fiind 
simpli participanţi la procesul civil, nu manifestă un interes juridic personal sau de 
stat faţă de obiectul litigiului, nu influenţează hotărîtor desfăşurarea procesului, ei 
aduc contribuţia lor la justa soluţionare a pricinii. Din numărul acestor persoane fac 
parte: martorii, experţii, traducătorii, translatorii etc. 

Martorii sînt persoanele care furnizează instanţei judiciare datele de fapt 
necesare pentru examinarea şi soluţionarea pricinii. 

Experții sînt persoanele care ajută instanţa judiciară, prin cunoştinţele lor de 
specialitate. 


CAPITOLUL IV 
ACŢIUNEA CIVILA. CHELTUIELILE JUDICIARE 


§1. Noţiunea acţiunii civile, forma şi conţinutul 


Codul de procedură civilă stabileşte că instanţa judiciară începe judecarea 
pricinii civile în urma atentării acțiunii în procedura civilă contencioasă. 

În cauzele ce decurg din raporturile juridice administrative şi în cazurile de 
procedură specială, instanţa începe judecarea în urma depunerii unei plîngeri sau 
cereri. 

Acţiunea este mijlocul procesual de intentare a unui proces în pricinile ce 
izvorăsc din raporturile civile, de familie, de muncă, funciare şi care alcătuiesc 
majoritatea pricinilor civile judecate de instanţă. 


z 


Noţiunea de ”acțiune” înseamnă rugămintea reclamantului adresată instanței 
judiciare de a apăra dreptul lezat sau contestat de către pîrît. 

Această rugăminte se expune în cererea de acţiune. Codul de procedură civilă 
stabileşte condiţiile generale ale cererilor de acţiune în justiţie, precizînd în art. 128- 
129 forma şi conţinutul pe care trebuie s-o îmbrace aceste cereri. 

Deci, cererea de acţiune (de chemare) în judecată trebuie să conţină (cuprindă) 
următoarele menţiuni (rechizite) prevăzute în art. 128 al Codului de procedură 
civilă: 

1) Denumirea instanţei, căreia îi este adresată. 

2) Numele reclamantului şi domiciliul lui (pentru persoana juridică — sediul ei). 

3) Numele reclamatului (pîrîtului), domiciliul lui (pentru persoana juridică — 
sediul ei). 

4) Expunerea împrejurărilor de fapt şi de drept în baza cărora reclamantul îşi 
întemeiază pretenţiile şi demonstrarea probelor (dovezilor) care confirmă 
împrejurările expuse de reclamant. 

5) Pretenţiile reclamantului (adică obiectul cererii şi valoarea lui: o sumă de 
bani, un lucru, desfacerea unei căsătorii, încasarea alimentelor, restituirea pagubei 
ş.a.). 

6) Enumerarea documentelor anexate la cererea de acţiune. 

Cererea de acţiune (de chemare în judecată) se semnează de reclamant. 

Iată un model de chemare în judecată (pentru evacuarea arendaşului). 


Judecătoriei sectorului Buiucani, municipiul Chişinău 
Reclamantă: Alexandra Petru Sîrbu 

domiciliată -strada Mihai Spătaru, blocul 4, ap. 13, 
or. Chişinău 

Pîrîtul (reclamatul): Maria Dumitru Vasiliu, 
domiciliată — strada Mihai Spătaru, blocul 4, ap. 13, 
or. Chişinău 


Cerere de chemare în judecată pentru evacuarea subarendaşului 


Domiciliez într-o garsonieră cu o suprafaţă locativă de 12,8 m.p. Într-o casă cu 
apartenenţă la fondul de stat, adresa or. Chişinău, str. Mihai Spătaru, blocul 4, ap. 13. 

Sînt pensionară din cauza sănătăţii, locuiesc singură. Conform recomandărilor 
medicilor, am plecat în Crimeea pentru tratament îndelungat cu un termen de circa 6-8 luni. 

Am subînchiriat locuinţa pentru perioada lipsei mele Mariei D. Vasiliu. Dispun în acest 
sens de consimţămiîntul serviciului de gospodărire locală al preturii sectorului Buiucani, 
contractul scris a fost înregistrat la Regia de exploatare a locuinţelor. În contract este indicat 
termenul de validitate (pînă la (data)) şi cuantumul plăţii pentru chirie. 

După reîntoarcerea mea, am rugat-o pe reclamată (pîrită) să elibereze odaia, deoarece 
termenul de validitate al contractului de subînchiriere a expirat şi nu am unde domicilia. Cu 

toate acestea, ea continuă să domicilieze la mine pînă în prezent, deşi au trecut mai bine de 
două luni, de cînd a expirat termenul de validitate al contractului. 

Nu doresc să reînnoiesc contractul de subînchiriere cu reclamata (pîrîta), care este 
obligată să elibereze apartamentul. 

Din cele expuse, în conformitate cu art. 79, 82 din Codul cu privire la locuinţă, art. 26, 
118, 128 din Codul de procedură civilă, 

Cer: 

evacuarea Mariei Dumitru Vasiliu din apartament (adresa ....... ) fără punerea la 
dispoziţia ei a altui spațiu locativ. 

Anexă: 

1) Copia bonului de repartiție a locuinţei. 

2) Contractul de subînchiriere. 


3) Un timbru fiscal în valoare de ...... lei. 
4) Copia cererii de chemare în judecată. 
4 z 199 A. P. Sîrbu 


$2. Noţiunea şi tipurile cheltuielilor judiciare 


Distribuirea justiţiei în pricinile civile este o sarcină care aparţine statului. Ea 
implică cheltuieli pentru organizarea instanţelor judecătoreşti şi cheltuielile 
corespunzătoare pentru remunerarea corpului judecătoresc şi personalului 
udministrativ. Este normal ca aceste cheltuieli, destul de mari, să nu agraveze numai 
bugetul de stat şi este firesc ca acestea să fie în parte acoperite şi prin taxe de stat 
suportate de justiţiablii (participanţii la proces), care trag un folos nemijlocit din 
uctivitatea desfăşurată de instanţele judiciare. 

În acest sens cheltuielile de judecată se compun din taxa de stat şi alte cheltuieli 
ocazionale de apărare în proces şi desfăşurarea procesului (de pildă, sumele care 
urmează să fie plătite martorilor şi experţilor, cheltuielile legate de efectuarea unei 
examinări la faţa locului, cheltuielile legate de executarea hotărîrii ş.a.) 

După cum am menţionat, prin perceperea de la părţi şi alţi participanţi la proces 
u taxelor de stat şi a altor cheltuieli judiciare, statul recuperează parţial cheltuielile 
suportate de bugetul de stat în distribuirea justiţiei. Aceste taxe sînt stabilite prin 
Legea taxei de stat din 3 decembrie 1993 care, ulterior, a suferit unele modificări, 
de Codul de procedură civilă şi alte acte normative. 

Taxa de stat se plăteşte anticipat de cel care înaintează acţiunea (reclamantul), 
plîngerea (petiţionarul), cererea în procedura specială sau de către cel care exercită 
o cale de atac a hotărtrilor judecătoreşti. Obiectele de încasare a taxei de stat şi 
cuantumurile tarifare sînt prevăzute de Legea taxei de stat (art. 3). 

Conform acestei norme, tarifele taxei de stat sînt stabilite pentru următoarele 
acțiuni: 

- pentru cererile de chemare în judecată; 

- pentru cererile terțelor persoane care au revendicări de sine stătătoare; 

- pentru cererile (plîngerile) vizînd cauzele cu procedură specială; 

- pentru plîngerile de recurs; 

- pentru eliberarea de către instanţa judecătorească a copiilor (duplicatelor) de 
pe documente. 

Cuantumurile taxei de stat sînt foarte diverse. De pildă, pentru cererile de 
chemare în judecată, costul acţiunii este: 

- pînă la 2000 lei — 5% din valoarea acţiunii; 

- de la 2001 - la 10000 lei — 6% din valoarea acţiunii; 

- de la 10001 - 120000 lei — 8% din valoarea acţiunii; 

- peste 20000 lei — 10% din valoarea acţiunii; 

- pentru cererile de chemare în judecată vizînd desfacerea căsătoriei - 10% din 
salariul minim stabilit în republică; 

- pentru cererile de chemare în judecată vizînd desfacerea celei de a doua 
căsătorii - 15% din salariul minim stabilit în republică; 

- pentru cererile de împărţire a averii la desfacerea căsătoriei taxa se stabileşte 
pe costul acţiunii în conformitate cu litera A) din punctul 1 al art. 3 al Legii taxei 
de stat. De pildă, dacă costul total al averii menite împărţirii la desfacerea căsătoriei 
este apreciat în suma de peste 20000 lei, atunci cuantumul taxei de stat pentru 
desfacerea căsătoriei şi împărţirii averii va constitui 10% din costul acţiunii de 
împărţire a averii — adică 2000 lei şi 10% din salariul minim stabilit în republică 
pentru desfacerea căsătoriei; 

- pentru cererile de chemare în judecată cu privire la examinarea chestiunilor 
vizînd apărarea onoarei şi demnităţii - 10 % din salariul minim stabilit în republică; 

- pentru plîngerile de recurs cu privire la hotărîrea instanţei judecătoreşti - 50% 
din taxa plăţii la depunerea cererii de chemare în judecată. 

Legea după menirea sa, este nu numai dură, dar şi umană, stabilind înlesniri 
vizînd taxa de stat. De aceea sînt scutiţi de plata taxei de stat în instanţele 
judecătoreşti: 

- reclamanţii — persoane fizice — în acţiunile de încasare a sumelor retribuirii 
muncii şi alte cerinţe legate de activitatea de muncă; 

- reclamanţii — în acţiunile de încasare a pensiei alimentare. 

Legea prevede — sînt scutite de plata taxei de stat şi alte persoane în cazurile 
prevăzute de punct.! al art. 4 al Legii taxei de stat. În urma soluționării acţiunii, 
instanţa judiciară obligă partea, ale cărei pretenţii au fost respinse, chiar dacă a fost 
scutită de plata cheltuielilor de judecată, ce urmau să fie făcute venit la stat, să 
plătească părţii cîştigătoare cheltuielile de judecată suportate de aceasta în legătură 
cu judecarea pricinii. 

IX. DREPTUL PENAL 


CAPITOLUL I 
NOŢIUNEA DREPTULUI PENAL 


$1. Definiţia şi obiectul dreptului penal 


Termenul "drept penal” este folosit pentru a denumi atît dreptul penal ca ramură 
a sistemului de drept, precum şi ştiinţa dreptului penal, ca ramură a ştiinţelor 
juridice, care studiază respectiva ramură a dreptului. Aceste două noţiuni nu trebuie 
să fie confundate. Prima se referă la normele şi instituţiile dreptului penal, iar a doua 
are în conţinutul său concepţiile, ideile, teoriile ce vizează dreptul penal, adică 
“doctrina” dreptului penal. Între dreptul penal şi ştiinţa acestuia există o legătură 
organică şi indisolubilă. Normele şi instituţiile dreptului penal în vigoare la un 
moment dat, reflectă în general nivelul de dezvoltare al ştiinţei dreptului penal. 

Dreptul penal poate fi definit ca ramură a ştiinţelor juridice care studiază 
instituţiile fundamentale privitoare la criminalitate şi la reacţia socială în raport cu 
aceasta. În cadrul relaţiilor ce se stabilesc în societate, conduita fiecăruia este 
apreciată de ceilalţi membri ai societăţii şi este considerată convenabilă sau 
neconvenabilă pentru ei sau pentru întreaga societate după cum acţiunea se 
armonizează sau vine în conflict cu interesele acestora. 

Ca ramură a sistemului de drept, dreptul penal reprezintă ansamblul 
(subsistemul) normelor juridice care reglementează relaţiile de apărare socială prin 
interzicerea infracţiunilor, sub sancţiuni specifice, denumite pedepse, a acţiunilor 
sau inacţiunilor periculoase, pentru valorile sociale, în scopul apărării acestor valori, 
fie prin prevenirea infracţiunilor, fie prin aplicarea pedepselor persoanelor care le 
săvîrşesc. 

Ca ramură a dreptului, dreptul penal are un obiect de reglementare propriu, o 
categorie de relaţii pe care le reglementează în exclusivitate. Scopul reglementării 
juridico-penale a relaţiilor sociale este apărarea sistemului de valori pe care le 
întemeiază societatea, deci şi apărarea societăţii. Acest scop urmează să fie atins în 
principal pe calea preîntîmpinării săvîrşirii faptelor interzise ca infracţiuni şi numai 
în al doilea rînd pe calea constrîngerii, prin aplicare a sancţiunilor prevăzute pentru 
săvîrşirea faptelor categorisite ca social periculoase. 

Obiectul dreptului penal este format dintr-o categorie aparte de relaţii sociale, 
pe care le numim relaţii de apărare socială. Aceste relaţii se formează între membrii 
societăţii în mod obiectiv şi logic, din necesitatea apărării valorilor esenţiale ale 
societăţii şi a dezvoltării lor în deplină securitate, ca o condiţie obligatorie a 
existenţei şi normalei evoluţii a societăţii. 

Într-adevăr, existenţa societăţii omeneşti, oricare ar fi-modul de organizare a 
acesteia, nu poate fi concepută fără respectarea de către membrii săi a unor astfel 
de valori cum sînt viaţa, integritatea corporală, libertatea şi alte atribuţii ale 
persoanei, ordinea şi securitatea publică etc. Pentru apărarea acestor valori membrii 
societăţii, prin însuşi faptul coexistenţei lor, intră în mod obiectiv, indiferent de 
voinţa lor, în relaţii specifice de apărare socială. În cadrul acestor relaţii, membrii 
societăţii au îndatorirea de a nu vătăma sau a pune în pericol prin faptele lor valorile 
sociale al căror titular este însăşi societatea sau ceilalţi membrii ai acesteia şi de a 
se bucura, la rîndul lor, ca titulari ai unor astfel de valori, de aceeaşi atitudine din 
partea celorlalţi membrii ai societăţii. 


$2. Izvoarele dreptului penal 


Expresia "izvor de drept” poate avea mai multe accepţiuni, fiecare din acestea 
privind un anumit aspect al procesului de formare a normelor juridice. Dintre 
multiplele sensuri şi accepţiuni ale expresiei, trei sînt cele mai plauzibile, din 
punctul nostru de vedere, şi anume, izvor natural, izvor constitutiv şi izvor formal 
al dreptului. 

1) Izvorul natural sau sursa socială o constituie nevoile şi interesele vieţii sociale. 
În cazul dreptului penal este vorba de necesitatea apărării valorilor sociale, 
necesitate determinată de gravitatea şi de frecvenţa faptelor care vatămă sau pun în 
pericol aceste valori. Această necesitate determină conţinutul şi structura normelor 
de drept penal. 

2) Izvorul constitutiv sau sursa politică a dreptului în general şi, deci, a dreptului 
penal este constituit din reguli de conduită. În această accepţiune dreptul penal este 
şi el o expresie a voinţei publice, creaţie a acesteia. 

3) Izvorul formal sau sursa juridică a dreptului constă în însuşi actul legislativ 
în care se găseşte exprimată voinţa puterii publice, fiindcă în acest act se exprimă 
conţinutul de drept. 

În această ultimă accepţiune este folosit în mod obişnuit termenul de izvor de 
drept. Ceea ce este caracteristic izvoarelor formale ale dreptului penal este faptul că 
acestea nu pot avea decît forma legii, adică a actului normativ în care se exprimă, 
în mod obişnuit şi după procedura prevăzută în Constituţie voinţa organului legiuitor 
al ţării care este Parlamentul. Nu pot constitui, deci, izvoarele de drept penal 
hotărîrile Guvernului, ordinele ministerelor şi cu atît mai mult, actele emise de 
organele autoadministrării locale. 

Această restrîngere a cadrului izvoarelor dreptului penal se explică prin 
caracterul acestei ramuri a dreptului, care impune membrilor societăţii o anumită 
conduită sub sancţiuni respective. Instituirea normelor de drept penal are profunde 
explicaţii nu numai juridice, dar şi politice. De aceea ea trebuie să fie expresia de 
voinţă a organului suprem al puterii de stat, care exercită puterea legislativă. 

Izvoarele dreptului penal sînt constituite, aşadar, în principal, din Codul penal 
şi unele legi complinitoăre care completează tabloul izvoarelor dreptului nostru 
penal. 

Codul penal este principalul izvor al dreptului penal, deoarece cuprinde, practic, 
toate normele penale generale, cu caracter de principii fundamentale, generale şi 
instituţionale, precum şi cea mai mare parte din normele penale speciale. 

În urma schimbărilor care au avut loc în societatea noastră, Codul penal al 
Republicii Moldova, deşi a fost menţinut în vigoare, ca şi întregul sistem de drept, 
a trebuit să fie modificat, în primul rînd, prin abrogarea dispoziţiilor care duceau la 
o gravă atingere a drepturilor şi libertăţilor democratice ale cetăţenilor. Totodată, 
au fost introduse în Codul penal noi dispoziţii incriminatoare destinate să apere noile 
valori sociale promovate în societatea noastră. 

Pe lîngă Codul penal există, ca izvoare de drept penal, unele acte normative care 
conţin norme penale cu caracter de principii şi care completează, într-o anumită 
măsură reglementările cuprinse în Codul penal. 

Pot constitui izvoare ale dreptului penal, în anumite condiţii, tratatele şi 
convențiile internaţionale în domeniul prevenirii şi combaterii criminalităţii, 
încheiate de Republica Moldova cu alte state ori la care a aderat. 


$3. Raportul juridic penal 


Reglementarea prin normele dreptului penal a relaţiilor de apărare socială dă 
ucestor relaţii forma specifică de raporturi juridice de drept penal. Raporturile 
Juridice penale pot fi definite, deci, ca relaţii de apărare socială, reglementate prin 
normele dreptului penal. 

Existenţa raporturilor juridice este determinată de existenţa dreptului penal ca 
ramură de drept, iar normele dreptului penal, conţin toate elementele raporturilor 
juridice, care iau naştere în temeiul acestora. Raporturile juridice penale se prezintă, 
aşadar, ca fiind normele dreptului penal în acţiune, în sensul că ele sînt rezultatul 
acţiunii normelor dreptului penal asupra relaţiilor de apărare socială şi totodată 
singura modalitate de exercitare a acestor acţiuni. Aceasta înseamnă că normele 
dreptului penal, ca toate normele de drept, nu se pot realiza decît prin intermediul 
raporturilor juridice, adică numai reglementînd anumite relaţii sociale care devin, 
prin reglementare, raporturi de drept. 

Elementele raporturilor juridice penale sînt: subiectele, conţinutul şi obiectul 
raportului juridic respectiv. Raporturile juridice penale reprezintă o sumă de 
trăsături caracteristice determinate de specificul obiectului lor şi al scopului 
nemijlocit al reglementării juridice. Fiind, prin conţinutul lor, raporturi de apărare 
socială, raporturile de drept penal au ca principală trăsătură caracteristică faptul că 
ele nu apar ca rezultat al unui acord de voinţă, ci sînt impuse prin lege. Apărarea 
valorilor sociale, de care depinde însăşi existenţa societăţii, nu poate fi obiect de 
tranzacție, nu poate fi lăsată la aprecierea destinatarilor legii penale. 

În dreptul nostru penal, la nivelul conştiinţei şi voinţei publice, se stabileşte 
necesitatea apărării sociale şi se impune conduita necesară în acest scop, 
«determinîndu-se conduita ce trebuie adoptată cu diferitele valori sociale şi 
obligativitatea acestei conduite, exprimate prin sancţiunea prevăzută pentru 
nerespectarea ei. 

Legea penală, reglementînd relaţii de apărare socială, se adresează oamenilor, 
fiindcă relaţiile de apărare socială sînt relaţii între oameni. Reglementarea juridică 
penală vizează conduita oamenilor în cadrul acestor relaţii, în vederea apărării 
valorilor sociale. 


Prin reglementarea juridico-penală a relaţiilor de apărare socială se creează, din 
momentul intrării în vigoare a legii penale, raporturi juridice penale între stat, pe de 
o parte, ca reprezentant al societăţii şi între destinatarii legii penale, pe de altă parte, 
care au obligaţia de a nu săvîrşi fapta interzisă. 

Obiectul raportului juridic penal este alcătuit din conduita ce urmează să fie 
obţinută în cadrul său şi cu privire la care sînt create şi se exercită drepturile şi se 
îndeplinesc obligaţiile care formează conţinutul acestui raport. 


$4. Interpretarea şi aplicarea legii penale 


Interpretarea este o operaţiune logico-raţională prin care se caută să se cunoască 
adevăratul concept şi conţinut, exacta funcţie şi aplicare a fiecărei norme juridice, 
adică adevărata voinţă a legiuitorului, exprimată prin dispoziţia care cuprinde acea 
sau altă normă. În cazul legii penale, scopul interpretării este dezghiocarea 
înţelesului dispoziţiilor de drept penal, pentru a putea stabili cînd şi în ce limite 
norma legală îşi găseşte aplicarea în cazul concret. 

Interpretarea normelor de drept penal este totdeauna necesară. Oricât de clare ar 
fi formulate aceste norme, cu toate că, de obicei, se referă la fapte tipice, situaţiile 
de fapt, în raport cu care trebuie să fie aplicate, vizează întotdeauna fapte concrete 
săvîrşite în împrejurări specifice, cu o fizionomie proprie. De aici necesitatea de a 
stabili, de fiecare dată, dacă norma respectivă este aplicabilă în cazul concret sau 
nu. Acestor argumente li se adaugă insuficienta claritate a unor texte de lege, 
utilizarea unor termeni cu înţelesuri multiple, redactări neglijente care provoacă 
îndoială în interpretarea sensului real al dispoziţiilor legale. 

Interpretarea legilor penale se face, în principiu, în aceleaşi forme şi cu aceeaşi 
forţă juridică ca în orice ramură de drept. 

Se deosebesc următoarele forme şi modalităţi de interpretare: 

1) Oficială (cînd este efectuată de organe sau subiecte oficiale): 

a) autentică sau legală (atunci cînd se face de organul care a emis norma 
interpretată); 

b) cauzală (atunci cînd se efectuează de către organul judiciar chemat să aplice 
legea penală); 

2) Neoficială sau doctrinală (cînd este efectuată de oameni de ştiinţă); 

Pentru interpretarea legii penale se folosesc în general aceleaşi procedee ca şi 
interpretarea oricărei legi. Se folosesc următoarele metode de interpretare: 

1) Interpretarea literală sau gramaticală constă în căutarea voinţei legiuitorului 
în înseşi lexemele prin care se exprimă această voinţă; deci căutarea conceptului; 
funcţiei şi limitelor de aplicare a normei de drept în textul în care norma este 
exprimată. 

2) Interpretarea raţională sau logică constă în căutarea, pe cale de raţionament, 

a voinţei legiuitorului nu în litera sa, ci în alte elemente care ar putea să indice 
această voinţă. 

3) Interpretarea analitică constă în căutarea conceptului, conţinutului, finalităţii 
şi cîmpului de aplicare a normei de drept prin recurgerea la alte dispoziţii de lege 
care reglementează cazuri similare (asemănătoare) cu cel din norma ce este 
interpretată, dar sînt mai complete şi mai explicite. 

4) Interpretarea istorică constă în căutarea înţelesului normei de drept penal prin 
studierea datelor de ordin politic, economic şi juridic ce caracterizează condiţiile în 
care a fost adoptată norma interpretată. 

Normele de drept penal au eficienţă din momentul intrării lor în vigoare, 
reglementînd chiar din acest moment relaţii de apărare socială. Aplicarea legii 
penale înseamnă, deci, executarea sau îndeplinirea îndatoririlor pe care aceasta le 
prevede şi se realizează fie de bună voie, fie silit în cazul săvîrşirii faptei interzise. 
Aplicarea legii penale se face în raport cu anumite elemente de care sînt legate 
fenomenele juridice penale şi care îi determină sfera de incidenţă sau limitele de 
aplicare. Aceste elemente sînt: timpul, teritoriul, persoanele (vezi "Acţiunea normei 
juridice în spaţiu, timp şi asupra persoanelor” paragraful respectiv, din titlul "Teoria 
generală a dreptului”). 


CAPITOLUL II 
CONCEPTUL INFRACŢIUNII 


§1. Infracţiunea — cea mai gravă faptă ilicită 


Infracţiunea ca element social a apărut odată cu apariţia proprietăţii private, 
împărţirea societăţii în clase, cu apariţia statului şi dreptului. Infracţiunea este o 
categorie cu caracter de clasă, fiindcă legislaţia penală a oricărui stat întotdeauna a 
recunoscut şi recunoaşte pînă în prezent că infracţiunea este numai un astfel de 
comportament al oamenilor care prezintă pericol pentru interesele clasei dominante 
din societate sau ale majorităţii membrilor ei (a întregii societăţi). 

Conform legislaţiei penale în vigoare, se poate da următoarea definiţie a noţiunii 
de infracţiune, ca cea mai gravă faptă ilicită: "Infracţiunea este o faptă social- 
periculoasă, exprimată printr-o acţiune sau inacţiune, prevăzută de legea penală, ce 
atentează la ordinea de stat şi obştească (socială), sistemul economic, politic, 
personalitate, proprietate, drepturile politice, de muncă, patrimoniale şi la alte 
drepturi ale cetăţenilor, precum şi orice altă faptă social-periculoasă, prevăzută de 
legea penală”. Nu constituie o infracţiune acţiunea sau inacţiunea care, deşi formal 
conţine semnele unei infracţiuni prevăzute de legea penală, este lipsită de 
importanţă, nu prezintă un pericol social (de exemplu, un elev de la o şcoală 
profesional-tehnică, folosindu-se de momentul că vînzătoarea nu era în magazin, a 
furat o cutie de bomboane, cîteva pateuri sau un colhoznic a furat 2-3 kg de fructe 
etc.). 

Noţiunii de infracţiune prevăzute în legea penală îi sînt caracteristice 

următoarele semne: 

1) Pericol social. 

2) Nlegalitatea penală. 

3) Vinovăţia. 

4) Pedeapsa penală. 

Pornind de la definiţia noţiunii de infracţiune, infracţiuni sînt recunoscute numai 
asemenea fapte ce sînt social-periculoase. Pericolul social al faptei infractorice 
constă în aceea că ea este dăunătoare pentru societate, adică pricinuieşte sau creează 
primejdia de a cauza o anumită daună relaţiilor sociale. Pericolul social în fiecare 
infracţiune este diferit, de aceea toate infracțiunile după gradul pericolului social se 
împart în: infracţiuni deosebit de grave; grave; mai puţin grave; care nu prezintă un 
pericol social sporit; neînsemnate. 

Fapta social-periculoasă nu poare fi recunoscută ca infracţiune, dacă în 
momentul comiterii ei nu a fost prevăzută de legea penală, adică dacă ea nu a fost 
ilegală. Semnele infracţiunii totdeauna trebuie să fie descrise în dispoziţia normei 
penale. Fapta social-periculoasă şi ilegală este recunoscută ca infracţiune numai 
atunci, cînd ea este comisă (săvîrşită) prin vinovăţie, adică intenţionat sau din 
imprudenţă. Vinovăţia este atitudinea psihică a persoanei faţa de fapta social- 
periculoasă şi consecinţele care au survenit. Nici o acţiune (infracţiune) cît de 
periculoasă n-ar fi şi cît de grave n-ar fi consecinţele, nu poate fi recunoscută ca 
infracţiune, dacă ea a fost comisă (săvîrşită) fără vinovăţie. Persoana poate să fie 
recunoscută vinovată numai de către judecată. Legea penală recunoaşte fapta social- 
periculoasă ca infracţiune şi stabileşte pedeapsa corespunzătoare. Orice infracțiune 
trebuie să fie descoperită, iar vinovaţii trebuie să fie tragi la răspundere în 
conformitate cu legea. Nu pentru fiecare faptă social-periculoasă persoana trebuie 
numaidecît pedepsită. Legislaţia penală în vigoare prevede un şir de condiţii care 
eliberează persoana de răspundere penală, de exemplu, predarea vinovatului 
colectivului de muncă pentru a fi reeducat etc. 

Conform legislaţiei penale în vigoare a Republicii Moldova se deosebesc 
următoarele tipuri de infracţiune: 

1) Infracţiuni deosebit de periculoase contra statului şi alte infracţiuni contra 
statului (trădare de patrie, spionaj, banditism, contrabandă etc.). 

2) Infracţiuni contra vieţii, sănătăţii, cinstei şi demnităţii personalităţii (omor 
intenţionat, viol, calomnie, injurie etc.). 

3) Infracţiuni contra proprietăţii (furt, jaf, tîlhărie, escrocherie ect.). 

4) Infracţiuni contra drepturilor politice, de muncă şi altor drepturi ale cetăţenilor 
(încălcare a legislaţiei muncii, refuzul de angajare în muncă sau concediere a unei 
femei gravide etc.). 

5) Infracţiuni economice (adăugări şi alte exagerări de date falsificate în dările 
de seamă despre îndeplinirea planurilor, înşelare a cumpărătorilor etc.). 

6) Infracţiuni din domeniul transportului (conducere a unităţilor de transport în 
stare de ebrietate, răpire a unităţilor de transport etc.). 

7) Infracţiuni săvîrşite de persoane oficiale (luare de mită, neglijenţă, dare de 
mită etc.). 

8) Infracţiuni contra justiţiei (atragerea intenţionată la răspundere penală a unei 
persoane, arestul nelegitim. reținerea şi deținerea nelegitimă etc.). 

9) Infracţiuni contra ordinii de guvernare (atentare la viaţa unui lucrător al 
poliţiei etc.). 

10) Infracţiuni contra securităţii obşteşti, ordinii publice şi sănătăţii populare 
(huliganismul, furtul substanţelor narcotice etc.). 

11) Infracţiuni militare. 


§2. Noţiunea componenţei de infracţiune şi semnele ei 


Referitor la infracţiune, termenul componenţă, în înţelesul său obişnuit, 
desemnează totalitatea elementelor care constituie infracţiunea; sau aşa cum este 
înţeles în limbajul juridic, "Totalitatea elementelor constitutive ale infracţiunii”. 
Altfel spus, componenţa de infracţiune poate fi definită ca totalitate a condiţiilor 
cerute de lege pentru ca o faptă să constituie infracțiune. 

Prin componenţă de infracţiune se subînţelege totalitatea semnelor obiective şi 
subiective care caracterizează o infracţiune concretă. 

Semnele (elementele) componenţei de infracţiune sînt: 

1) Obiectul (la ce se atentează). 

2) Latura obiectivă (cum, în ce mod a fost comisă fapta social-periculoasă, care 
sînt consecinţele şi legătura cauzală dintre acţiune sau inacţiune şi consecinţele care 
au survenit). 

3) Latura subiectivă (care este atitudinea psihică a persoanei faţă de fapta social- 
periculoasă şi consecinţele care au survenit). 

4) Subiectul (cine atentează). 

Dacă lipseşte măcar unul din semnele enumerate mai sus nu poate fi vorba 
despre infracţiune. 


$3. Complicitatea şi comiterea infracţiunii (coparticiparea) 


Complicitatea şi comiterea infracţiunii este recunoscută ca participare a două şi 
mai multe persoane la comiterea infracţiunii. Complicii la comiterea infracţiunii 
sînt: autorul, organizatorul, instigatorul, ajutorul. Autorul este persoana care 
nemijlocit săvîrşeşte (comite) infracţiunea. Organizatorul este persoana care a 
organizat săvîrşirea acţiunii sau nemijlocit conduce săvîrşirea ei. Instigatorul este 
persoana care îndeamnă la săvîrşirea infracţiunii. Autorul este persoana care 
contribuie la comiterea infracţiunii cu staturi, indicaţii, acordă mijloace sau 
lichidează piedicile, urmele infracţiunii sau obiectele dobîndite pe cale infractorică. 
Măsura şi caracterul participării fiecăruia dintre complici la comiterea infracțiunii 
(crimei) trebuie să fie luate în consideraţie de către judecată la stabilirea pedepsei 
penale. 

CAPITOLUL III 
RĂSPUNDEREA PENALĂ 


$1. Răspunderea penală. Pregătirea infracţiunii (crimei) şi tentativa de 
infracţiune 


Etapele principale în comiterea unei infracțiuni sînt: 

1) Pregătirea infracţiunii. 

2) Tentativa de infracţiune. 

3) Infracţiune terminată. 

Pregătirea pentru comiterea unei infracţiuni (crime) este găsirea şi adaptarea 
mijloacelor sau uneltelor (instrumentelor) sau o altă creare intenţionată a condiţiilor 
pentru comiterea infracţiunii. La această etapă de comitere a infracțiunii persoana 
poate să refuze de a o comite pînă la sfirşit şi este eliberată de răspundere penală. 

Tentativa la infracţiune. Este recunoscută intenţionată, nemijlocit îndreptată la 
comiterea infracţiunii, însă nu este dusă pînă la capăt din motivele care nu depind 
de voinţa acestei persoane (de exemplu, trei persoane au pus la cale planul săvirşirii 
unui furt, au pregătit mijloacele şi uneltele, au împărţit rolurile, au deconectat 
semnalizarea, au pătruns înăuntru, au descuiat safeul, dar banii nu erau, au fost 
împărţiţi lucrătorilor). 

La determinarea şi stabilirea pedepsei penale pentru pregătire şi tentativă la 
infracţiune, judecata ia în consideraţie caracterul şi gradul pericolului social al 
acţiunilor comise de persoana vinovată, gradul înfăptuirii intenţiilor infractorice şi 
pricinile din cauza cărora infracţiunea nu a fost dusă pînă la sfîrşit. 


$2. Circumstanţele care exclud răspunderea penală. Legitima apărare. 
Starea de extremă necesitate 


Conform legislaţiei penale în vigoare a Republicii Moldova, poate fi trasă la 
răspundere penală şi pedepsită numai persoana vinovată, adică care intenţionat sau 
prin imprudenţă a săvîrşit o infracţiune. Pentru ca persoana să fie trasă la răspundere 
penală, acţiunile ei trebuie să conţină o infracţiune, adică să conţină cele patru 
trăsături esenţiale şi anume: fapta să fie social-periculoasă, să fie interzisă de legea 
penală, să fie săvîrşită (comisă) într-o formă concretă de vinovăţie şi pedeapsă de 
legea penală. În unele cazuri însă fapta, deşi include toate aceste trăsături, nu poate 
fi considerată infracţiune, avînd în vedere motivul care se află la baza acestei fapte, 
scopul urmărit de cel ce o săvîrşeşte şi de alte împrejurări concrete. Legislaţia pe- 
nală în vigoare prevede două circumstanţe care exclud răspunderea penală şi anume: 
legitima apărare şi extrema necesitate. 

Nu constituie o infracţiune fapta care, deşi include trăsăturile unei infracţiuni 
prevăzute de legea penală, a fost săvîrşită în stare de legitimă apărare, adică în 
timpul apărării intereselor de stat, a intereselor obşteşti, a persoanei sau a dreptului 
celui ce se apără ori al unei alte persoane împotriva unui atentat social-periculos prin 
cauzarea unui prejudiciu celui care atentează, dacă nu au fost depăşite limitele 

legitimei apărări. Dacă, de exemplu, o persoană este atacată de o altă persoană şi 
aceasta din urmă, apărîndu-se, provoacă atacantului leziuni corporale grave sau 
mortale, ea nu poate fi trasă la răspundere penală, deoarece persoana atacată avea 
tot dreptul de a se apăra şi, în acest caz, acţiunile ei nu numai că nu reprezintă un 
pericol social, ci dimpotrivă, sînt considerate utile, întrucît sînt îndreptate contra 
unei fapte social-periculoase, evitînd o infracţiune, cu alte cuvinte, aceste acţiuni au 
fost săvîrşite în stare de legitimă apărare. 

Legitima apărare are loc atunci cînd sînt respectate următoarele condiţii: 

a) apărarea trebuie să fie întăptuită pentru a cauza un prejudiciu persoanei care 
atacă, dar nu şi altor persoane; 

b) apărarea se admite pentru a respinge un atac îndreptat atît contra intereselor 
colective, cît şi celor individuale; 

c) apărarea trebuie să fie înfăptuită în limitele necesarului sau fără a le depăşi. 

Depăşirea limitelor legitimei apărări are loc la necorespunderea vădită a apărării 
cu caracterul şi pericolul atacului (tentativei), de exemplu, omorul diversantului în 
momentul săvîrşirii unei acţiuni este legitim, în timp ce omorul unui hoţ de buzunar, 
cînd încearcă să fure bani, constituie o depăşire a limitei legitimei apărări. 

Depăşirea limitei apărării poate fi de mai multe feluri: 

1) Apărarea cu mijloace care nu corespund vădit mijloacelor de atentare. 

2) Apărarea cu o intensitate care depăşeşte intensitatea atacului. 

3) Apărarea cu mijloace care pun în pericol viaţa şi sănătatea mai multor 
persoane. 

4) Apărarea după terminarea atacului, dacă celui care se apără îi este clar 
momentul terminării atacului. 

În viaţa de toate zilele apar uneori situaţii provocate fie de fenomenele naturii, fie 
de oameni, care pun în pericol diferite valori sociale ocrotite de lege şi salvarea 
acestora nu este posibilă decît prin săvîrşirea unei fapte, care, în mod obişnuit, este 
considerată o infracţiune. În astfel de situaţii fapta săvîrşită în scopul de a salva valorile 
sociale, aflate în pericol se consideră că fiind săvîrşită în stare de extremă necesitate. 

Nu constituie o infracţiune fapta care, deşi întruneşte trăsăturile unei infracţiuni 
prevăzute de legea penală, a fost săvîrşită în stare de extremă necesitate, adică pentru 
înlăturarea unui pericol care ameninţa interesele statului, interesele obşteşti, ale 
persoanei sau ale altor cetăţeni, dacă pericolul nu poate fi înlăturat prin alte mijloace 
şi prejudiciul cauzat este de o mai mică importanţă decît cel evitat (de exemplu, 
pentru a localiza un incendiu care ameninţă un şir de construcţii se distrug două case 
de locuit chiar fără voia proprietarului. Aceste acţiuni nu pot fi considerate 
infracţiuni, deoarece au fost săvîrşite în stare de extremă necesitate). 


§3. Pedeapsa penală. Modalitatea pedepsei penale 


Pedeapsa penală este cea mai aspră măsură a constrîngerii de stat pentru 
infracțiunea comisă şi este un mijloc principal. pe care statul îl foloseşte în luptă cu 
criminalitatea. 

Pedeapsa are un şir de trăsături care îi sînt specifice numai ei, şi anume: 

1) Este o măsură de constrîngere, care este stabilită de legislaţia penală. 

2) Legislaţia penală conţine un număr concret, strict determinat, de pedepse 
obligatorii pentru judecătorie şi stabileşte ordinea aplicării lor. 

3) Este aplicată numai de către judecător. 

4) Are un caracter public, adică determină vinovăția persoanei în săvîrşirea unei 
infracţiuni, recunoaşterea necesităţii aplicării pedepsei penale este prerogativa 
judecății şi nu a unor persoane particulare sau organizaţii obşteşti. 

Pedeapsa penală poate fi aplicată numai faţă de persoana vinovată de săvîrşirea 
unei infracţiuni concrete, prevăzute de legislaţia penală în vigoare. Pedeapsa nu este 
numai o osîndă pentru infracţiunea săvîrşită, dar are şi scopul de corectare şi 
reeducare a condamnaților în spiritul atitudinii cinstite faţă de muncă, îndeplinirii 
(respectării) exacte a legilor, şi totodată, de preîntîmpinare a săvîrşirii noilor 
infracţiuni atît de condamnaţi, cît şi de alte persoane. Faţă de persoanele care au 
săvîrşit infracţiuni pot fi aplicate următoarele pedepse: 

1) Principale: privaţiunea de libertate; munca corecțională fără privaţiune de 
libertate; privaţiunea de dreptul'de a ocupa anumite funcţii sau de a exercita o 
anumită activitate; amendă; destituirea din post; mustrarea publică. 

2) Complementare (adăugătoare): confiscarea averii; retragerea gradului militar 
sau special; 

Privaţiunea de libertate se stabileşte pe un termen de la trei luni pînă la 25 de ani, 
iar pentru infracţiuni deosebit de grave, pentru infracțiuni care au avut urmări 
deosebit de grave şi pentru recidivişti deosebit de periculoşi, în cazurile prevăzute 
de legislaţia în vigoare — pe un termen de cel mult 25 de ani. În cazul unor 
infracţiuni prevăzute de Partea Specială a Codului Penal se poate aplica pedeapsa 
cu detenţiune pe viaţă. Pedeapsa, privativă de libertate, aplicată în baza unei sentinţe 
judecătoreşti, se execută în colonii, aşezări de corectare prin muncă pentru 
persoanele care au săvîrşit infracţiuni din imprudenţă, în colonii cu regim comun, 
înăsprit, riguros şi special (deosebit) sau la închisoare, precum şi în colonii de 
educare prin muncă cu regim comun şi înăsprit. 

Munca corecțională fără privaţiune de libertate se stabileşte pe un termen de la 
două luni, pînă la doi ani şi se execută, conform sentinţei instanţei de judecată, fie 
la locul de muncă al condamnatului, fie în alte locuri din raionul unde locuieşte 
condamnatul. Din câştigul condamnatului la muncă corecțională se reţine în folosul 
statului o parte stabilită prin sentinţa instanţei de judecată în limitele de la cinci pînă 
la douăzeci de procente. 

Militarilor aflaţi în serviciu activ li se poate aplica, de asemenea, ca pedeapsă 
şi repartizarea într-un batalion disciplinar. Persoanelor care vagabondează sau 
cerşesc, ori duc un alt mod de viaţă parazitar li se poate aplica o pedeapsă sub formă 
de trimitere la un preventoriu prin muncă. 

Privaţiunea de dreptul de a ocupa anumite funcţii de a exercita o anumită 
activitate, destituirea din funcţie şi amenda pot fi aplicate atît ca pedepse principale, 
precum şi ca pedepse complementare. Aceste două pedepse penale nu sînt rentabile 
pe teritoriul Republicii Moldova şi sînt excluse ca pedepse penale din 1992. 

$4. Răspunderea penală a minorilor. Pedepsele penale aplicate minorilor 


Subiecte ale componentelor de infracţiune pot fi persoanele fizice, iresponsabile, 
care au atins o anumită vîrstă. Răspunderea penală a minorilor (după regula 
generală), conform legislaţiei penale în vigoare, survine de la 16 ani, în cazuri 
excepţionale, pentru săvîrşirea infracţiunilor deosebit de grave, enumerate direct 
în textul legii, răspunderea penală survine de la 14 ani. De exemplu, pentru omor 
intenţionat, cauzarea intenţionată a leziunilor corporale, viol, tîlhărie, jaf şi furt cu 
circumstanţe agravante. În cazul cînd minorul nu a atins vîrsta de la care el poartă 
răspundere penală, dar a săvîrşit o infracţiune, este eliberat de răspunderea penală, 
dar el poate fi repartizat în unele din instituţiile educative speciale: şcoală sau şcoală 
tehnico-profesională specială sau pot fi aplicate alte măsuri cu caracter educativ. 

Faţă de minori por fi aplicate următoarele categorii de pedepse pentru 
infracțiuni: mustrarea publică, amenda, munca corecțională fără privaţiune de 
libertate, trimitere la un preventoriu de educaţie prin muncă, privaţiune de libertate. 
Totodată, amenda poate fi aplicată numai faţă de acei minori care au cîştig propriu, 
de sine stătător. 

Cea mai aspră pedeapsă pentru infractorii minori este privaţiunea de libertate pe 
un termen de pînă la cincisprezece ani. Minorii îşi ispăşesc pedeapsa în colonii de 
educație prin muncă pentru minori cu regim comun şi riguros (înăsprit). Scopul 
oricărei pedepse nu este de a se răfui cu infractorul, ci de a-l corecta. de a-l ajuta să 
devină util societăţii. 


$5. Circumstanţele atenuante, agravante sau care absolvă răspunderea 
penală 


Se consideră circumstanţe atenuante la stabilirea pedepsei penale: 
preîntîmpinarea de către vinovat a consecinţelor dăunătoare ale infracţiunii săvîrşite, 
repararea voluntară a pagubei sau înlăturarea daunei cauzate: 

- săvîrşirea infracţiunii datorită unui concurs de împrejurări grave, de ordin 
personal sau familiar; 

- săvîrşirea infracţiunii sub influenţa unei puternice frămîntări sufleteşti, 
provocate de acţiunile ilegale ale părţii vătămate; 

- săvîrşirea infracţiunii ca urmare a apărării împotriva unui atac social-periculos, 
chiar dacă au fost depăşite limitele legitimei apărări; 

- săvîrşirea infracţiunii de către minor; 

- săvîrşirea infracţiunii de către o femeie gravidă; 

- căinţa sinceră sau autodenunţarea; 

- contribuirea activă la descoperirea infracțiunii; 

La stabilirea pedepsei se consideră circumstanţe agravante: 

- săvîrşirea infracţiunii de către o persoană, care anterior a mai săvîrşit o 
infracțiune. În dependenţă de caracterul primei infracţiuni, instanţa de judecată este 
in drept să nu o considere ca circumstanţă agravantă; 

- săvîrşirea infracţiunii de un grup organizat; 

- săvîrşirea infracţiunii în interes material sau cu alte intenţii josnice; 

- cauzarea prin infracţiune a unor urmări grave; 

- săvîrşirea infracţiunii faţă de un copil, bătrîn sau de o persoană care se află în 
stare de incapacitate de a se apăra; 

- săvîrşirea infracţiunii faţă de o persoană care apără ordinea publică; 

- instigarea minorilor la săvîrşirea infracţiunii sau atragerea lor la participarea 
în săvîrşirea infracţiunii; 

- săvîrşirea infracţiunii cu o deosebită cruzime sau prin batjocorirea părţii 
vătămate; r 

- săvîrşirea infracțiunii în timpul calamității sociale; 

- săvîrşirea infracțiunii prin mijloace care prezintă pericol general; 

- săvîrşirea infracțiunii folosindu-se de dependența materială de serviciu sau de 
altă natură a unei persoane; 

- săvîrşirea infracțiunii de către persoana care se află în stare de ebrietate. 
Instanța de judecată are dreptul ca, în funcție de caracterul infracțiunii, să nu o 
considere ca circumstanță agravantă; 

- săvîrşirea infracțiunii de către o persoană luată în chezăşie a unei infracțiuni 
în perioada cînd se află pe chezăşie sau într-un răstimp de un an de la expirarea 
termenului chezăşiei. 

Acest număr de consecinţe agravante este strict determinat de legislaţia penală. 


CAPITOLUL IV 
RĂSPUNDEREA PENALĂ 
PENTRU UNELE CATEGORII DE INFRACȚIUNI 


$1. Răspunderea penală pentru infracţiuni împotriva statului 


La această grupă de infracţiuni se clasifică cele mai periculoase componente de 
infracţiune care sînt reglementate în Capitolul I al Părţii Speciale din Codul penal 
al Republicii Moldova. Aceste componente de infracţiune atentează la bazele 
orînduirii sociale, la sistemul economic şi politic al statului Republica Moldova. La 
rîndul său această grupă de infracţiuni se împarte în două subgrupe: 

a) infracţiuni deosebit de periculoase contra statului (de exemplu, trădarea de 
patrie; spionajul; actul de teroare; diversiunea; sabotajul etc.); 

b) alte infracţiuni contra statului (de exemplu, divulgarea secretului de stat; 
încălcarea egalităţii naţionale şi rasiale; pierderea documentelor ce conţin un secret 
de stat; banditismul; contrabanda; dezordinea în masă etc.); 

I. Caracteristica juridică a acestor componente de infracţiuni se reduce la 
următoarele: 

a) obiectul atentării acestor componente de infracţiune este baza orînduirii 
sociale. Această noţiune este destul de dificilă. Ea include în sine sistemul politic, 
sistemul economic; 

b) latura obiectivă a acestor componente de infracţiune se exprimă atît prin 
acţiuni cît şi prin infracţiuni. Aceste componente de infracţiune pot fi atît formale 

(spionajul, trădarea de patrie etc.), adică ele se consideră terminate din momentul 
săvîrşirii acţiunii, îndreptate contra orînduirii sociale, cît şi materiale (actul de 
teroare), adică infracţiunea se consideră terminată din momentul survenirii 
consecinţelor infractorice; 

c) latura subiectivă a acestor componente de infracţiune este exprimată numai 
printr-o formă intenţionată de vinovăţie. La unele componenţe de infracţiune există 
un scop special şi anume slăbirea sau subminarea puterii de stat, a orînduirii 
constituționale; 

d) subiectul infracţiunilor deosebit de periculoase contra statului poate fi 
persoana fizică responsabilă care a atins vîrsta de 16 ani. În unele cazuri pot fi atraşi 
la răspundere penală numai subiecţi speciali, de exemplu, pentru trădare de Patrie 
— numai cetăţenii Republicii Moldova, pentru spionaj - numai cetăţenii străini sau 
persoanele fără cetăţenie (apatrizii) etc. 

II. La alte infracţiuni contra statului se referă acele componenţe de infracţiuni 
care atentează la interesele de bază ale statului Republica Moldova în domeniul 
guvernării de stat, economiei, transportului, regimului frontierei de stat, apărării etc. 

Această grupă de infracţiuni se caracterizează prin faptul că nu au obiect 
general (comun) de atentare. Obiectul acestor componenţe de infracţiune (reprezintă) 
îl alcătuiesc relaţiile sociale determinate de funcţionarea normală a administraţiei de 
stat, capacităţii de apărare a Republicii Moldova, pazei frontierei de stat etc. 

Latura obiectivă a acestor componenţe de infracțiuni se caracterizează prin 
faptele social-periculoase ce atentează la relaţiile speciale enumerate mai sus. Acest 
tip de infracţiuni se comit cel mai des prin acţiuni active (transmiterea unor 
organizaţii străine a informaţiei, care alcătuieşte o taină de serviciu; operaţii de 
contrabandă, dezordine în masă etc.) Majoritatea componentelor după construcţia 
lor sînt formale (divulgarea secretului de stat, nedenunţarea, favorizarea 
infracţiunilor etc.). Latura subiectivă cel mai des se caracterizează prin forma 
intenţionată de vinovăţie. Numai unele componenţe se comit din imprudenţă 
(divulgarea tainei de stat; pierderea documentelor care conţin taină de stat; 
divulgarea regulilor cu privire la zborurile internaţionale etc.) 

Subiecte ale acestor componenţe de infracţiuni pot fi atît cetăţenii Republicii 
Moldova cît şi străinii sau persoanele fără cetăţenie. 

Răspunderea penală pentru infracțiuni deosebit de periculoase contra statului şi 
alte infracţiuni contra statului survine în corespundere cu legislaţia penală în 
vigoare. Faţă de persoanele care au săvîrşit una din infracțiunile acestui grup se 
aplică una din următoarele pedepse penale: detenţie pe viaţă; privaţiune de libertate; 
munca corecțională fără privaţiune de libertate; amenda; confiscarea averii. 


$2. Răspunderea penală pentru infracțiuni împotriva vieţii, sănătăţii, 
libertăţii şi demnităţii persoanei 
Conform Constituţiei Republicii Moldova, cetăţenii Republicii Moldova au 


dreptul ła apărare juridică împotriva atentatelor la cinste şi demnitate, la viaţă şi 
sănătate, la libertatea personală şi asupra bunurile lor. Legislaţia penală în vigoare 

(partea specială a Codului penal al Republicii Moldova) conţine un sistem de norme, 
îndreptate la apărarea vieţii, sănătăţii, cinstei şi libertăţii personalităţii (persoanei). 

Se poate da următoarea clasificare a acestor componenţe de infracțiuni: 

1) Infracţiuni contra vieţii — toate tipurile de omor şi determinarea la sinucidere. 

2) Intracţiuni contra sănătăţii — toate tipurile de leziuni corporale; torturarea; 
sustragerea de la tratamentul bolii venerice, transmiterea unei boli venerice etc. 

3) Infracţiuni periculoase pentru viaţa şi sănătatea persoanei — efectuarea 
ilegală a avortului; lăsarea în primejdie; neacordarea de ajutor unui bolnav; 
sustragerea de la plata pensiei alimentare sau de la întreţinerea copiilor etc. 

4) Infracţiuni care atentează la dezvoltarea normală a relaţiilor sexuale — violul; 
raportul sexual cu o persoană care nu a împlinit şaisprezece ani; satisfacerea prin 
constrîngere a poftei sexuale în forme perverse; homosexualismul etc. 

5) Infracţiuni care atentează la libertatea personală — privaţiune de libertate; 

6) Infracţiuni contra cinstei şi demnităţii persoanei — calomnia, injuria, 
divulgarea secretului înfierii. | 

Caracteristica juridică a acestor componenţe de infracţiune se reduce la | 
următoarele: 

a) obiectul atentării acestor componente de infracţiuni este personalitatea; 

b) după latura obiectivă aceste infracțiuni se caracterizează prin acţiuni sau 
inacţiuni, care atentează la viaţa, sănătatea, libertatea şi demnitatea personalităţii (de 
exemplu, prin acţiuni — omoruri premeditate, leziuni corporale; iar inacţiuni — 
lăsarea în primejdie, neacordarea de ajutor etc.). Aceste componenţe de infracțiuni 
pot fi atît materiale (toate omorurile), cît şi formale (injuria, calomnia); 

c) după latura subiectivă aceste infracţiuni în majoritatea cazurilor sînt 
intenţionate (omorul intenţionat, violul etc.), în unele cazuri sînt săvîrşite din 
imprudenţă (omorul din imprudenţă, determinarea la sinucidere); 

d) subiectele acestor componenţe de infracţiuni în majoritatea cazurilor sînt 
persoanele fizice, responsabile, care au atins vîrsta de 16 ani (pentru unele 
componenţe de infracţiuni - 14 ani) şi în unele cazuri sînt subiecte speciale (de 
exemplu, viol, homosexualism etc). 

Răspunderea penală pentru infracţiuni împotriva vieţii, sănătăţii, libertăţii şi 
demnităţii persoanei survine numai pentru săvîrşirea unei componenţe de infracțiuni 
concrete, prevăzute de răspundere penală şi dacă persoana este vinovată de 
săvîrşirea acestei infracţiuni, iar vinovăția ei este dovedită în întregime. Faţă de 
persoanele care au săvîrşit una din infracțiunile acestui grup se aplică una din 
următoarele pedepse penale: privaţiune de libertate, munca corecțională fără 
privaţiune de libertate; amendă; mustrare publică; privaţiunea de dreptul de a ocupa 
anumite funcţii sau de a exercita a anumită activitate. 


$3. Răspunderea penală pentru încălcarea regulilor de securitate a 
circulaţiei rutiere şi de exploatare a transportului 


Această componenţă de infracţiune face parte din capitolul "infracţiuni contra 
siguranţei transporturilor”, care presupune încălcarea regulilor de securitate a 

circulaţiei şi de exploatare a transportului de către o persoană, care conduce 
transportul auto şi moto sau mijloace de transport electric orăşenesc, un tractor sau 
o altă maşină autopropulsată, în urma căreia au fost cauzate victimei o vătămare mai 
puţin gravă sau uşoară a integrităţii corporale, ori care a pricinuit o pagubă mate- 
rială însemnată. Semnele calificate sînt aceleaşi acţiuni, care au avut ca urmare 
moartea victimei sau care i-au cauzat o vătămare gravă a integrităţii corporale, sau 
care au avut ca urmare moartea cîtorva persoane. 

Caracteristica juridică a acestei componenţe de infracţiuni se reduce la 
următoarele: 

a) obiectul infracţiuni este securitatea circulaţiei transportului moto şi auto şi, 
de asemenea, electrotransportul orăşenesc; 

b) latura obiectivă este exprimată prin încălcarea regulilor circulaţiei rutiere ( de 
exemplu, mărirea vitezei, trecerea la culoarea roşie a semaforului etc.) şi încălcarea 
regulilor de exploatare (de exemplu, transportarea pasagerilor în maşini fără permise 
speciale, ieşirea pe rută a mijloacelor de transport în stare de defect tehnic etc.). 
Această componenţă de infracţiune este materială, adică survine una din 
următoarele consecinţe: leziuni corporale, moartea sau o pagubă materială; 

c) latura subiectivă a componenţei date presupune forma vinovăţiei — 
imprudenţa (neglijenţa şi sineîncrederea penală); 

d) subiectul infracţiunii date este persoana fizică, responsabilă, care a atins vîrsta 
de 16 ani şi conduce mijloace de transport. 

Pentru săvîrşirea acestei infracţiuni poate fi aplicată una din următoarele pedepse 
penale: privaţiune de libertate; munca corecțională fără privaţiune de libertate; 
amenda; privaţiunea de dreptul de a exercita o anumită activitate. 


$4. Răspunderea penală pentru infracţiuni împotriva proprietăţii 


Dreptul de proprietate ocupă un loc deosebit în dreptul civil. În conformitate cu 
Constituţia Republicii Moldova în vigoare, proprietatea este publică şi privată. Ea 
se constituie din bunuri materiale şi intelectuale. Dreptul de proprietate în Repub- 
lica Moldova este apărat pe principii egale indiferent de tipul şi formele de 
proprietate. Cu toate acestea dreptul de proprietate este apărat şi de normele 
dreptului penal. 

Prin infracţiuni împotriva averii proprietarului se subînţeleg acţiunile 
intenţionate sau din imprudenţă prevăzute de legea penală, legile care ţin de 
încălcarea dreptului de proprietate cu cauzarea unui prejudiciu material sau cu 
crearea unui pericol de cauzare a prejudiciului material proprietarului. În această 
grupă de infracţiuni se clasifică: furtul; jaful; tîlhăria; escrocheria; sustragerea în 
proporţii deosebit de mari din avutul proprietarului; dobîndirea prin şantaj a avutului 
proprietarului etc. 

Obiectul general al infracţiunilor împotriva proprietăţii sînt relaţiile de 
proprietate, care includ dreptul proprietarului de posesiune, de folosinţă şi de 
dispoziţie. Obiectul nemijlocit al acestor infracţiuni este o formă concretă de 
proprietate (de exemplu, proprietate privată, de stat, municipală, a organizaţiilor, 

obşteşti etc.). 

Latura obiectivă se caracterizează în general prin acţiuni active. Numai în unele 
cazuri por fi comise prin inacţiuni (nimicirea din imprudenţă a averii proprietarului). 

Majoritatea infracţiunilor sînt componenţe materiale (furtul, jaful etc.), iar în 
unele cazuri sînt componenţe formale (tîlhăria, dobîndirea prin şantaj a avutului 
proprietarului). 

Latura subiectivă se caracterizează printr-o formă intenţionată de vinovăţie. Ca 
excepţie se întîlneşte şi forma imprudenţă de vinovăţie (nimicirea cu deteriorarea 
din imprudenţă a avutului proprietarului). În majoritatea cazurilor aceste infracţiuni 
se săvîrşesc din motivele cupidante. 

Subiectul acestor infracţiuni poate fi persoana fizică, responsabilă, care a atins 
vîrsta de 14 ani, în unele cazuri pentru unele componenţe de infracțiune de la 16 ani 
(nimicirea sau deteriorarea din imprudenţă a avutului proprietarului; neglijenţa 
criminală faţă de paza avutului proprietarului etc). 

În cazul comiterii infracţiunilor împotriva avutului proprietarului pot fi aplicate 
următoarele pedepse penale: privaţiune de libertate; munca corecțională fără 
privaţiune de libertate; amenda, privarea de dreptul de a ocupa anumite funcţii sau 
de a exercita o anumită activitate; confiscarea averii. 


5. Ră 3 5 Tatici i. : p l 

5. Răspunderea penală pentru huliganism, pentru purtarea, păstrarea 
procurarea, fabricarea sau vînzarea nelegitimă de arme, muniții, 
substanţe explozibile 


Aceste infracţiuni fac parte din capitolul "Intracţiuni contra securităţii publice, 
a ordinii publice şi a sănătăţii populaţiei”. Deosebirea acestui grup de infracţiuni 
constă în faptul că ele sînt îndreptate spre încălcarea normelor şi regulilor de 
comportare a cetăţenilor, prevăzute de lege şi alte acte normative. 

Aceste infracţiuni pot fi clasificate în felul următor: 

a) infracţiuni contra ordinii publice — huliganism; întreţinerea caselor de 
desfrîu, fabricarea sau desfacerea obiectelor pornografice; atragerea minorilor la 
beţie etc.; 

b) infracţiuni contra securităţii — încălcarea regulilor stabilite în scopul 
combaterii epidemiilor; încălcarea regulilor de efectuare a explorărilor miniere sau 
a lucrărilor de construcţie; încălcarea regulilor de protecţie contra incendiilor; 
expedierea ilegală a substanţelor uşor inflamabile sau corozive; încălcarea regulilor 
de evidenţă, păstrare, folosire sau transportare a substanţelor explozive sau radio- 
active ete; 

c) infracţiuni contra sănătăţii populaţiei — practicarea ilegală a medicinii; 
fabricarea, procurarea, transportarea, expedierea ilegală în scop de desfacere a 
substanţelor narcotice; sustragerea de arme de foc, a munițiilor sau substanţelor 
explozive etc. 

Caracteristica juridică a acestor componenţe de infracţiuni se reduce la 
următoarele: 

a) obiectul acestor componenţe de infracţiuni este ordinea publică, securitatea 

publică şi sănătatea populaţiei; 

b) după latura obiectivă, majoritatea infracţiunilor din acest grup se săvîrşesc 
prin acţiuni ( de exemplu, huliganism, ameninţarea cu omorul, leziuni corporale sau 
cu distrugerea bunurilor, atragerea minorilor la beţie etc.) şi unele — prin inacţiuni 
(de exemplu, păstrarea nelegitimă a armelor de foc şi a munițiilor). Majoritatea 
componentelor de infracţiune sînt formale (de exemplu, huliganismul, ameninţarea 
cu omorul, leziuni corporale sau cu distrugerea bunurilor ect.) şi numai în unele 
cazuri — materiale (de exemplu, transportarea ilegală cu transportul aerian a 
substanţelor explozibile sau uşor inflamabile etc.); 

c) conform laturii subiective majoritatea infracţiunilor sînt săvîrşite intenţionat 
(de exemplu, huliganismul, atragerea minorilor la beţie etc.), iar unele se săvîrşesc 
din imprudenţă (de exemplu, păstrarea nelegitimă a armelor de toc şi a munițiilor 
etc.); 

d) subiectele acestor infracțiuni sînt persoanele fizice responsabile, care au atins 
vîrsta de 16 ani (de exemplu, purtarea, păstrarea, procurarea, fabricarea sau vînzarea 
nelegitimă de arme, muniții, substanțe explozibile etc.) şi în unele cazuri — de la 
14 ani (de exemplu, huliganismul grav şi deosebit de grav etc.). 

Pentru săvîrşirea acestor infracţiuni survine una din următoarele pedepse penale 
(care este direct indicată în lege pentru fiecare componenţă de infracţiune concretă); 
privaţiunea de libertate; amenda; mustrarea publică; confiscarea averii; privaţiunea 
dreptului de a ocupa anumite posturi sau de a desfăşura o anumită activitate. 

X. DREPTUL PROCESUAL PENAL 


CAPITOLUL I 
NOŢIUNEA, IZVOARELE ŞI PRINCIPIILE 
DREPTULUI PROCESUAL PENAL 


$1. Noţiune de drept procesual penal 


Denumirea de proces derivă din cuvîntul latin ”processus”, care semnifică 
înaintare, progres. În cazul dreptului penal, această noţiune indică mişcarea, 
acţiunea, activitatea, ce trebuie să se desfăşoare pentru aplicarea dreptului penal, 
pentru descoperirea, prinderea, cercetarea şi judecarea acelora care săvîrşesc 
infracţiuni. 

Dreptul procesual penal constituie o ramură importantă a sistemului de drept. 
Ştiinţa dreptului.penal, ca ramură distinctă a ştiinţelor juridice, are un rol important 
în formarea şi perfecţionarea specialiştilor chemaţi să contribuie la apărarea 
orînduirii sociale şi de stat, la apărarea proprietăţii, întărirea legalităţii, prevenirea 
infracţiunilor, precum şi la educarea cetăţenilor în spiritul respectării legilor şi a 
regulilor de convieţuire socială. Această ramură cuprinde totalitatea normelor 
juridice ce reglementează procedura penală. 

Procesul penal este activitatea reglementată de lege, desfăşurată de organele de 
anchetă şi de cercetare penală, procuraturii, instanţele de judecată şi persoanele care 
participă în cauza penală, avînd ca scop constatarea la timp şi în mod complet a 
faptelor care constituie infracţiuni, astfel ca orice persoană care a săvirşit o 
infracţiune să fie pedepsită potrivit vinovăţiei sale şi nici o persoană nevinovată să 
nu fie supusă la răspundere penală. 

Descoperirea infracţiunilor, identificarea şi prinderea infractorilor, strîngerea şi 
administrarea probelor, tragerea la răspundere penală se constituie dintr-o activitate 
complexă desfăşurată de către organele specializate ale statului. 

La înfăptuirea justiţiei penale participă şi persoanele care au drepturi şi obligaţii 
ce decurg din săvîrşirea infracţiunii, persoane care poartă denumirea de părţi, 
precum şi alte persoane care, potrivit legii, sînt chemate la rezolvarea cauzelor 
penale. 

Ca orice ramură de drept, şi dreptul procesual penal este constituit dintr-un 
ansamblu de norme juridice. După cum fiecare ramură a dreptului vizează un 
anumit domeniu al relaţiilor sociale, şi dreptul procesual penal, prin normele sale, 
se ocupă de reglementarea anumitor relaţii sociale dintr-un anumit domeniu de 
activitate, acela al restabilirii ordinii de drept prin aplicarea sancţiunilor penale 
acelora care au săvîrşit infracțiuni. 

Dreptul procesual penal, prin normele sale, contribuie la aplicarea efectivă a 
normelor dreptului penal substanţial. Sub acest aspect normele dreptului penal apar 
ca reguli de conduită generală, iar cele de drept procesual penal - ca reguli de con- 
duită particulară, deoarece se adresează numai acelora care participă într-o anumită 
calitate la desfăşurarea procesului penal. 

Normele juridice procesuale penale prescriu ce organe sînt chemate să 
îndeplinească activităţile menite realizării procesului penal; ce atribuţiuni are fiecare 
organ; prin ce acte sau operaţiuni se îndeplinesc activităţile procesuale de către 
organele şi persoanele chemate în proces, ce drepturi şi îndatoriri au aceştia. 

Prin totalitatea normelor sale, dreptul procesual penal trebuie să se înfăţişeze ca 
un instrument în măsură să asigure un echilibru între imperativitatea asigurării şi 
protecţiei ordinii sociale, pe de o parte, şi garantarea drepturilor şi libertăţilor 
fundamentale ale persoanelor, pe de altă parte. 


$2. Izvoarele dreptului procesual penal 


Izvoarele dreptului procesual penal constituie formele de exprimare a normelor 
juridice procesuale penale. Noi însă, cunoaştem noţiunea de izvor al dreptului în 
sens material şi în sens formal. 

În sens material, prin izvor al dreptului înțelegem condiţiile materiale de 
existenţă a societăţii. Dreptul, ca parte a suprastructurii societăţii, este determinat 
de baza economică a societăţii. Legătura de determinare între baza societăţii şi drept 
nu este, desigur, nemijlocită, baza societăţii determină conţinutul voinţei poporului, 
voinţă care se exprimă prin intermediul parlamentului, în forme juridice. Formele 
juridice specifice în care se exprimă voinţa poporului constituie izvorul formal sau 
juridic al dreptului. 

Singurul izvor de drept pentru dreptul procesual penal este legea care 
reglementează relaţiile procesuale penale. În procesul penal se explică legea de 
procedură penală care este în vigoare, respectiv, în timpul cercetării penale, sau 
examinării cauzale în instanţa de judecată. Printre principalele izvoare ale dreptului 
procesual penal sînt: 

1. Constituţia Republicii Moldova, deoarece, ca lege fundamentală, cuprinde 
numeroase dispoziţii generale, care reglementează raporturile procesuale penale, 
adică îşi găseşte aplicabilitatea directă în cadrul înfăptuirii justiţiei penale. 

Dintre formele constituţionale care sînt izvoare ale dreptului procesual penal 
menţionăm art.16 în care se prescrie că: "Toţi cetăţenii Republicii Moldova sînt 
egali în fața legii şi a autorităţilor publice, fără deosebire de rasă, naţionalitate, 
origine etnică, limbă, religie, sex, opinie, apartenenţă politică, avere sau origine 
socială”. Aşadar, potrivit Constituţiei ţării noastre, toţi cetăţenii sînt egali în faţa legii 
procesuale penale. 

De asemenea izvor al dreptului procesual penal este şi norma constituţională din 
art. 21, în care se stipulează că: "Orice persoană acuzată de un delict este prezumată 
nevinovată pînă cînd vinovăția sa va fi dovedită în mod legal, în cursul unui proces 
judiciar public, în cadrul căruia i s-au asigurat toate garanţiile necesare apărării 

sale”. În acest articol din Constituţie este reglementată prezumția nevinovăţiei 
persoanelor. 

Şi articolul 29 (pct. 1) din Constituţie este considerat izvor al dreptului procesual 
penal — consfinţeşte inviolabilitatea domiciliului: ”...Nimeni nu poate pătrunde sau 
rămîne în domiciliul sau în reşedinţa unei persoane fără consimţămîntul acesteia”. 
În pet. 2 Literele a, b, c, sînt elucidate situaţiile în care se poate deroga de la 
prevederile pct. 1 (de exemplu, pentru executarea unui mandat de arestare sau a unei 
hotărîri judecătoreşti; pentru înlăturarea unei primejdii care ameninţă viaţa, 
integritatea fizică sau bunurile unei persoane; pentru prevenirea răspîndirii unei 
epidemii). 

2. Codul de procedură penală al Republicii Moldova este principalul izvor al 
dreptului procesual penal, el conținînd, marea majoritate a normelor juridice care 
reglementează procedura şi organizează activitatea de tragere la răspundere penală 
a celor ce au săvîrşit infracţiuni. 

3. Legea cu privire la organizarea judecătorească care conţine norme juridice ce 
reglementează structura şi competenţa instanţelor de judecată. 

4. Codul penal poate fi considerat şi el izvor al dreptului procesual penal. 
Numeroase dispoziţii din codul penal fac referire directă la unele aspecte ale 
desfăşurării procesului penal. Pot fi aduse ca exemple, în acest sens, înlocuirea 
răspunderii penale cu răspunderea administrativă. 

5. Codul de procedură civilă este izvor al dreptului procesual penal prin normele 
sale care reglementează ce bunuri nu pot fi sechestrate puterii în executarea 
dispoziţiilor civile dintr-o hotărîre penală etc. 

6. Codul civil este izvorul dreptului procesual penal. Numeroase dispoziţii din 
codul civil îşi găsesc aplicabilitatea în soluţionarea cauzelor penale (de exemplu, 
persoana chemată în procesul penal pentru a răspunde, potrivit legii civile, pentru 
pagubele provocate prin fapte învinuitului sau inculpatului). 

7. Alte legi adoptate de organul suprem al puterii de stat care reglementează 
relaţiile procesuale penale. 

8. Unele tratate sau convenţii internaţionale, care conţin norme juridice se 
reglementează relaţii în materie procesuală penală. Pot fi aduse ca exemplu 
convențiile de asistenţă juridică cu: România, Rusia, Ucraina etc. sau convențiile la 
care Republica Moldova a aderat. 


$3. Principiile procesului penal 


Principiile fundamentale ale procesului penal oglindesc trăsăturile esenţiale ale 
sistemului procesului penal din Republica Moldova. Prin principii fundamentale ale 
procesului penal se înţeleg cele mai importante idei diriguitoare consfinţite de lege 
potrivit cărora este organizat şi îşi desfăşoară activitatea sistemul de organe 
participante la procesul penal, precum şi persoanele implicate în sfera raporturilor 
procesuale penale. Principiile procesului penal au caracter de garanţii ale drepturilor 
persoanei şi exprimă nivelul de dezvoltare a justiţiei în ţară. În categoria principiilor 
fundamentale ale procesului penal se includ: 

- principiul legalităţii; 

- oficialitatea procesului penal; 

- aflarea (stabilirea) adevărului; 

- egalitatea cetăţenilor în procesul penal; 

- garantarea libertăţii persoanei; 

- inviolabilitatea domiciliului şi a secretului corespondenţei; 

- respectarea demnităţii umane; 

- înfăptuirea justiţiei numai de către instanţa de judecată şi publicitatea 
examinării cauzelor penale; 

- limba în care se desfăşoară procesul penal şi folosirea limbii oficiale prin 
intermediul traducătorului; 

- garantarea dreptului de apărare; 

- prezumția nevinovăţiei. 

Ne vom opri pe scurt la caracteristica unor principii din cele enumerate mai sus: 

]. Legalitatea procesului penal 

În actualele condiţii ale societăţii noastre, promovarea fermă a legalităţii în toate 
sectoarele vieţii nu este un fenomen întîmplător, ci constituie un proces absolut 
necesar, obiectiv de dezvoltate a noii societăţi. Principiul legalităţii procesului pe- 
nal este o transpunere pe plan particular a principiului general al legalităţii. 

Legalitatea procesului penal impune respectarea întocmai de către organele 
judiciare a competenţei pe care o au, precum şi respectarea şi asigurarea exerciţiului 
drepturilor procesuale ale părţilor în vederea soluționării corecte a cauzelor penale. 

2. Prezumția de nevinovăție 

Prezumția de nevinovăție şi-a cîştigat autonomie, ca regulă de drept, abia în 
secolul al XVIII-lea, fiind proclamată pentru prima oară în legislaţia SUA şi apoi 
în Declaraţia drepturilor omului şi cetăţeanului din 1789. Mai tîrziu, simțindu-se 
nevoia consacrării acestei prezumţii prin documente cu caracter internaţional, 
prezumția a fost înscrisă în art. 11 din Declaraţia Universală a Drepturilor Omului, 
adoptată de Adunarea Generală a ONU la 10 decembrie 1948. 

Prezumția de nevinovăție este înscrisă ca principiu fundamental în legislaţiile 
unor state, iar în legislaţia noastră este înscrisă în Constituţia Republicii Moldova 
şi în Codul de procedură penală al Republicii Moldova. Esenţa acestui principiu 
constă în faptul că, orice persoană acuzată de comiterea unei infracţiuni este 
prezumată nevinovată pînă cînd vinovăția sa va fi dovedită în mod legal, în cursul 
unui proces judiciar public, în cadrul căruia i s-au asigurat toate garanţiile necesare 
apărării sale. 

3. Principiul aflării adevărului 

Esenţa acestui principiu, constă în faptul că, privite în toată complexitatea lor, 
activităţile desfăşurate în cadrul procesului penal trebuie să asigure aflarea 
adevărului cu privire la faptele şi împrejurările cauzei, precum şi cel cu privire la 
persoana făptaşului. 

Aflarea adevărului în procesul penal presupune existenţa unei concordanţe între 
concluziile la care ajung organele judiciare şi realitatea obiectivă privind fapta şi 

autorul ei. Numai ca urmare a aflării adevărului scopul procesului penal poate fi 
atins şi, în acest fel, soluţiile dispuse de organele judiciare vor aduce satisfacţie celor 
care urmăresc înfăptuirea justiţiei penale. 

4. Garantarea libertăţii persoanei 

În conformitate cu legislaţia Republicii Moldova în vigoare, libertatea indi- 
viduală şi siguranţa persoanei sînt inviolabile. Consacrată ca principiu fundamen- 
tal, inviolabilitatea persoanei constă în dreptul fiecărui om de a fi şi a se putea 
comporta liber, atingerea acestora atribute pot fi făcute numai în cauzele şi condiţiile 
prevăzute în lege. 

Conform Constituţiei Republicii Moldova, percheziţionarea,. reținerea sau 
arestarea unei persoane sînt permise numai în cazurile şi cu procedura prevăzute de 
lege. Arestarea se face în temeiul unui mandat pentru o durată de cel mult 30 de zile. 
Arestatul se poate plînge asupra legalităţii mandatului judecătorului care este obligat 
să se pronunţe prin hotărîre motivată. Termenul arestării poate fi prelungit cel mult 
pînă la 6 luni, iar în cazuri excepţionale, cu aprobarea Parlamentului, pînă la 12 luni. 

Reţinerea nu poate depăşi 24 de ore. Celui reţinut sau arestat i se aduc imediat 
la cunoştinţă motivele reţinerii sau ale arestării, iar învinuirea — în cel mai scurt 
termen; motivele reţinerii şi învinuirea se aduce la cunoştinţă numai în prezenţa unui 
avocat ales sau numit din oficiu. Eliberarea celui reţinut sau arestat este obligatorie 
dacă motivele reţinerii sau arestării au dispărut. 

5. Garantarea dreptului de apărare 

Cerinţele şi garanţiile necesare pentru realizarea unui echilibru între interesele 
persoanei şi cele ale societăţii, dreptul la apărare în cadrul procesului penal au constituit 
obiectul de preocupări în reglementările pe plan internaţional. Astfel, în Declaraţia uni- 
versală a drepturilor omului adoptată de Adunarea Generală a ONU în anul 1948, a fost 
inclus, printre drepturile fundamentale ale omului, şi dreptul de apărare. 

Recunoscînd că legitim dreptul de apărare, Constituţia Republicii Moldova, 
adoptată în anul 1994, a înscris acest drept, în art.26, ca drept fundamental al 
cetăţenilor. Codul de procedură penală, fiind legea de bază care disciplinează 
desfăşurarea procesului penal, a înscris, printre regulile de bază ale acestei activităţi 
sociale, garantarea dreptului de apărare. Dreptul de apărare este garantat 
învinuitului, inculpatului şi celorlalte părţi în tot cursul procesului penal. 


CAPITOLUL II 
SUBIECTELE (PARTICIPANȚII) PROCESULUI PENAL 


$1. Consideraţiuni generale privind participanţii în procesul penal 


Procesul penal este o activitate complexă a cărei realizare implică intervenţia 
unor persoane obligate sau interesate să participe în vederea rezolvării conflictului 
apărut prin săvîrşirea infracţiunii. Persoanele care cooperează în cadrul procesului 
în vederea atingerii scopului acestuia poartă denumirea de participanţi. Noţiunea de 
participanţi poate fi tratată în sens larg şi în sens îngust al cuvîntului. 

În sensul larg al noţiunii de participanţi în procesul penal sînt înglobaţi toţi 
subiecţii oficiali sau particulari, care în mod efectiv iau parte la activităţile ce se 
destăşoară în procesul penal. Fac parte din categoria participanţilor: organele 
judiciare, părţile, apărătorul şi alte persoane. În sensul restrîns al noţiunii de 
participanţi în procesul penal se includ: organele, părţile şi apărătorul. 

Organele care au calitatea de participant în procesul penal sînt: organele 
judecătoreşti, procurorul şi organele de cercetare penală. Părţile în procesul penal 
sînt persoanele fizice sau juridice direct interesate în soluţionarea acţiunii penale sau 
acţiunii civile născute de săvîrşirea infracțiunii. Din categoria "altor persoane” care 
participă la procesul penal, alături de organe şi părţi, enumerăm: martorii, experţii, 
specialiştii, grefierii, executorii judecătoreşti etc. 

Precizăm că prezenţa participanților enumeraţi mai sus nu este întîlnită în orice 
proces penal, numărul participanţilor, precum şi complexitatea activităţilor pe care 
aceştia le desfăşoară depinzînd de împrejurările concrete ale fiecărei cauze în parte. 

Toţi participanţii în procesul penal.ca purtători ai anumitor drepturi şi 
obligaţiuni, sînt subiecte ale procesului penal, rolul, însemnătatea şi țelul participării 
lor în proces fiind divers. În dependenţă de acest fapt, în prezentul capitol vom trata 
aspecte legate de participanţii în procesul penal în sensul restrîns al acestei noţiuni, 
adică organele, părţile şi apărătorul. 


$2. Organele juridice 


Constituţia Republicii Moldova reglementează ca funcţie distinctă şi ca sistem 
distinct autoritatea judecătorească, iar în cadrul acestui sistem sînt prevăzute: 
Instanţele Judecătoreşti, Procuratura şi Consiliul Superior al Magistraturii. 
Organizarea actuală a aparatului judiciar nu corespunde celei prevăzute de 
Constituţie, însă actuala structură se va menţine în vigoare pînă la adoptarea noilor 
legi de organizare în acest domeniu. 

Autorizarea judecătorească, ca funcţie distinctă în stat, se realizează prin 
intermediul organelor judiciare. Potrivit reglementărilor în vigoare, care, aşa cum 
am relatat mai sus, se menţin pînă la adoptarea noilor legi de organizare a sistemului 
judiciar, organele judiciare penale sînt: instanţele judecătoreşti, procuratura şi 
organele de cercetare penală. 

Justiţia se înfăptuieşte în numele legii în instanţele judecătoreşti. Justiţia se 
înfăptuieşte prin Curtea Supremă de Justiţie, prin Curtea de Apel, prin Tribunale şi 
judecătorii. Pentru anumite categorii de cauze pot funcţiona, potrivit legii, 
judecătorii specializate. Înfiinţarea de instanţe extraordinare este interzisă. 
Organizarea instanţelor judecătoreşti, competenţa acestora şi procedura de judecată 
sînt stabilite prin lege organizată. 

În toate instanţele judecătoreşti şedinţele de judecată sînt publice. Judecarea 
proceselor în şedinţa închisă se admite numai în cazurile stabilite prin lege. cu 
respectarea tuturor regulilor de procedură. Procedura judiciară se desfăşoară în 
limba română, iar persoanele care nu posedă limba au dreptul să ia cunoştinţă de 
actele şi lucrările dosarului, să vorbească în instanţa de judecată prin mijlocirea 

interpretului. 

Justiţia în cauzele penale se înfăptuieşte numai de către instanţa de judecată. 
Nimeni nu poate fi declarat vinovat de săvîrşirea unei infracţiuni, precum şi supus 
unei pedepse penale decît în baza unei şedinţe a instanţei judecătoreşti şi în 
conformitate cu legea. De asemenea, instanţa de judecată este principalul subiect al 
activităţii procesuale, fiindcă este un organ care verifică întreaga activitate 
procesuală desfăşurată de toţi participanţii la proces. 

Conform legislaţiei în vigoare, sarcina executării supravegherii respectării legii 
revine Procuraturii Republicii Moldova. Prin activitatea sa procuratura contribuie 
la aplicarea justă şi unitară a legii, la prevenirea şi combaterea infracţiunilor şi altor 
factori de încălcare a ordinii de drept, la educarea cetăţenilor în spiritul respectării 
legii şi a regulilor de convieţuire socială, contribuie la exercitarea justiţiei, în 
condiţiile legii. Sistemul organelor Procuraturii cuprinde Procuratura Generală, 
procuraturile teritoriale şi procuraturile specializate. Organizarea, competenţa şi 
modul de desfăşurare a activităţii Procuraturii sînt stabilite prin lege. 

Alături de instanţele judecătoreşti, procuratura contribuie la desfăşurarea 
procesului penal. Această activitate a procuraturii se înscrie în sfera largă de atribuţii 
pe care procurorul le are în vederea asigurării respectării legilor. În cauzele penale 
atribuţiile de procuror le exercită numai procurorul, locţiitorii şi ajutorii lui participă 
în asemenea procese numai în modul prevăzut de lege. Procurorul supraveghează 
dacă procesul penal a decurs după lege: s-a respectat legea în cursul efectuării 
cercetării penale şi anchetei penale, în cursul judecării cauzei în instanţa de judecată 
şi executării şedinţei. Procurorul este obligat să înainteze un protest împotriva 
oricărei şedinţe ilegale sau neîntemeiate şi la judecarea cauzei în instanţa de recurs 
sau de supraveghere să prezinte concluzii referitor la legalitatea şi temeinicia 
şedinţei. 

La instrumentarea urmăririi penale, alături de procuror, participă şi organele de 
cercetare penală. S-ar putea spune că marea majoritate a activităţilor legate de 
desfăşurarea urmăririi penale sînt realizate de către organele de cercetare penală. 
Organele de cercetare penală sînt obligate să ia măsuri operative de investigaţie şi 
alte măsuri prevăzute de lege în scopul descoperirii infracţiunilor şi a celor care le- 
au săvîrşit. De asemenea, ele au obligaţia de a lua toate măsurile necesare pentru 
prevenirea şi curmarea infracţiunii. 


$3. Părţile în procesul penal 


Săvîrşirea unei infracţiuni generează obligaţii şi drepturi pentru o suită întreagă 
de persoane. Drepturile şi obligaţiunile ce se nasc în cadrul procesului penal sînt 
variate şi depind de poziţia procesuală a participanţilor. 

Părţile pot fi definite ca persoane fizice sau juridice, care au drepturi şi 
obligaţiuni ce izvorăsc în mod direct din exercitarea acţiunii penale şi acţiunii 
civile în cadrul procesului penal. 

Conform legislaţiei în vigoare sînt considerate părţi în procesul penal: învinuitul, 
partea vătămată, partea civilă şi partea responsabilă. 

Persoana faţă de care s-a anunţat, în contormitate cu prevederile legislaţiei în 
vigoare, o ordonanţă de punere sub învinuire, se numeşte învinuit. Învinuitul trimis 
în judecată se numeşte inculpat, iar învinuitul împotriva căruia s-a pronunţat o 
sentinţă de condamnare se numeşte condamnat. 

Învinuitul sau inculpatul reprezintă figura centrală a procesului penal. Învinuitul 
are dreptul: să ştie ce faptă i se impută (incriminează) şi să dea explicaţii cu privire 
la învinuirea ce i se aduce; să administreze probe; să facă cereri, să ia cunoştinţă, 
după terminarea anchetei preliminare sau a cererii penale, de toate materialele din 
dosar; să aibă un apărător din momentul, prevăzut de legislaţia în vigoare; să 
participe la dezbaterile judiciare în prima instanţă; să facă recuzări, să se plîngă 
împotriva actelor şi hotărîrilor persoanei, care efectuează cercetarea penală, ale 
anchetatorului penal, procurorului şi instanţei de judecată. Inculpatul are dreptul la 
ultimul cuvînt. 

Partea vătămată este persoana căreia i s-a pricinuit prin infracțiune o daună 
morală, fizică sau materială. Cetăţeanul, declarat ca parte vătămată de pe urma 
` infracțiunii, are dreptul să facă depoziţii în cauză. Partea vătămată şi reprezentantul 
ei are dreptul: să prezinte probe; să facă demersuri, să ia cunoştinţă de toate 
materialele dosarului din momentul încheierii preliminare; să participe la 
dezbaterile judiciare; să formuleze cereri de recuzare; să depună plîngeri 
împotriva acţiunilor persoanei, care efectuează cercetarea penală, împotriva 
anchetatorului penal, a procurorului şi a instanţei de judecată, precum şi să depună 
plîngeri împotriva sentinţei sau încheierilor instanţei de judecată şi împotriva 
hotărîrilor judecătorului. 

În unele cazuri în procesele privitoare la infracţiuni, prevăzute de legislaţia în 
vigoare (de exemplu, injuria, calomnia) partea vătămată are dreptul în cadrul 
dezbaterilor judiciare să susţină personal sau prin reprezentant, învinuirea. În 
procesele privitoare la infracțiuni, care au avut ca urmare moartea părţii vătămate, 
drepturile prevăzute de legislaţia în vigoare trec asupra rudelor apropiate sau 
reprezentanţilor ei legali. 

Recunoaşterea ca parte vătămată se face printr-o ordonanță dată de persoana care 
efectuează cercetarea penală, de anchetatorul penal, de judecător sau printr-o 
încheiere a instanţei de judecată. 

Partea civilă este persoana care a suferit o pagubă materială de pe urma 
infracţiunii şi are dreptul, în timpul efectuării actelor de procedură, în procesul pe- 
nal, să intenteze învinuitului sau persoanelor care poartă răspundere materială pentru 
actele acestea o acţiune civilă. Acţiunea civilă se examinează de către instanţa odată 
cu procesul penal. 

Partea civilă sau reprezentantul ei are dreptul: să prezinte probe; să facă cereri; 
să participe la dezbaterile judiciare; să ceară organului de cercetare penală, 
anchetatorului penal sau instanţei de judecată asigurarea acţiunii intentate; să susţină 
acţiunea civilă; să ia cunoştinţă de materialele dosarului din momentul terminării 
anchetei preliminare, iar în pricinile în care nu s-a efectuat ancheta penală, din 
momentul trimiterii în judecată a învinuitului; să propună refuzări, să facă plîngeri 

împotriva actelor persoanei care efectuează cercetarea penală, ale anchetatorului 
penal, procurorului şi instanţei de judecată, precum şi să atace sentinţa sau 
încheierea instanţei în raport cu acţiunea civilă. 

Partea civilă este obligată să prezinte, la cererea persoanei care efectuează 
cercetarea penală, a anchetatorului penal, a procurorului sau instanţei de judecată, 
documentele necesare, de care dispune şi care sînt legate de acţiunea intentată şi să 
dea lămurii asupra fondului acţiunii intentate. Recunoaşterea ca parte civilă se face 
printr-o ordonanţă eliberată de persoana care efectuează cercetarea penală, de 
anchetatorul penal, judecător sau printr-o încheiere a instanţei. 

Sînt responsabili şi pot fi chemaţi ca parte în proces părinţii, tutorii, curatorii sau 
alte persoane, precum şi întreprinderile, instituţiile şi organizaţiile care, în virtutea 
legii, poartă răspunderea materială pentru paguba pricinuită de învinuitul prin 
infracțiune. 

Partea responsabilă sau reprezentantul acesteia are dreptul: să obiecteze 
împotriva acțiunii intentate; să dea explicații asupra fondului acțiunii intentate; să 

preliminare, de materialele din dosar referitoare la acțiunea civilă iar în pricinile 
civile în care nu s-a efectuat ancheta, din momentul trimiterii învinuitului în 
judecată; să participe la dezbaterile judiciare; să propună recuzări; să facă plîngeri 
împotriva actelor persoanei care a efectuat cercetarea penală, ale anchetatorului 
penal, procurorului şi instanței de judecată, precum şi să atace sentința sau 
încheierea instanței de judecată în raport cu acțiunea civilă. 

Introducerea în cauză a părții civilmente responsabile se face de către persoana 
care efectuează cercetarea penală, anchetatorul penal sau judecător printr-o 
ordonanță, iar de instanța de judecată — printr-o încheiere. 


$4. Apărătorul în procesul penal 


Dreptul de apărare este garantat de Constituţia Republicii Moldova. 

Apărătorul are o poziţie specială printre participanţii în cauza penală. Dreptul 
de apărare cuprinde posibilitatea de a avea un apărător. Apărătorul este un avocat 
care, prin calificarea profesională şi cunoştinţe juridice de specialitate, poate acorda 
asistenţa juridică. Apărarea în procesul penal de către un apărător fiind drept al 
inculpatului, acesta îl poate exercita în măsură în care doreşte. Este deci posibilă 
desfăşurarea procesului penal şi fără participarea în cauză a unui apărător. 

Apărătorul este admis să participe la proces din momentul în care bănuitului i 
s-a prezentat învinuirea, iar în cazul reţinerii persoanei bănuite de săvîrşirea 
infracţiunii sau a aplicării arestului pînă la comunicarea învinuirii — din momentul 
în care acestuia i s-a comunicat procesul-verbal de reţinere sau hotărîrea privind 
aplicarea măsurii de reprimare, însă nu mai tîrziu de 24 de ore din momentul 
reţinerii. Dacă în acest termen prezentarea apărătorului ales de bănuit sau învinuit 
este imposibilă, persoana care efectuează cercetarea penală, anchetatorul şi 
procurorul au dreptul să-i propună bănuitului, învinuitului să angajeze un alt 
apărător sau îi asigură apărător prin biroul de asistenţă juridică. 

Participarea apărătorului la efectuarea cercetării penale, la ancheta penală şi 
dezbaterile judiciare este obligatorie în procesele în care figurează minori, muţi, 
surzi, orbi, alte persoane care din cauza defectelor fizice sau mintale nu-şi pot 
exercita singuri drepturile de apărare, precum şi în procesele persoanelor ce nu 
cunosc limba în care se desfăşoară procedura judiciară. Participarea obligatorie a 
apărătorului în proces poate avea loc şi în alte cazuri prevăzute de legislaţie. 

În calitate de apărători se admit avocaţii, iar prin decizia judecătorului sau 
anchetatorului, prin încheierea instanţei de judecată pot fi admise alte persoane care 
dispun de licenţă respectivă. Şeful biroului de avocaţi sau Prezidiul colegiului de 
avocaţi sînt obligaţi să repartizeze un avocat pentru efectuarea apărării bănuitului, 
învinuitului, inculpatului. 

Înlocuirea unui apărător cu altul se admite oricînd, în cursul procesului, numai 
la cererea sau cu consimţămîntul bănuitului, învinuitului, inculpatului. În acest caz 
cercetarea continuă. De asemenea ei au dreptul oricînd în cursul procesului să 
renunţe la apărător, cu unele excepţii (de exemplu, minorii, surzii, muţii, orbii etc.). 

Apărătorul este obligat să folosească toate mijloacele şi formele de apărare 
prevăzute de lege pentru a lămuri împrejurările care ar putea să determine achitarea 
învinuitului ori să atenueze răspunderea şi să-i acorde învinuitului asistenţa juridică 
necesară. 

Din momentul în care a fost admis să participe la proces apărătorul are dreptul 
să aibă întruniri cu învinuitul; să ia cunoştinţă de toate materialele din dosar şi să 
transcrie din el toate datele necesare; să prezinte probe; să facă cereri; să participe 
la dezbaterile judiciare; să facă refuzări;, să facă plîngeri împotriva actelor şi 
hotărîrilor anchetatorului penal, procurorului şi instanţei de judecată. Cu autorizarea 
anchetatorului penal, apărătorul poate să asiste la interogarea învinuitului şi la alte 
acte de anchetă efectuate la cererea învinuitului sau apărătorului. 


CAPITOLUL III 
STADIILE PROCESULUI PENAL 


Spre deosebire de procesul civil unitar care se desfăşoară de la început şi pînă 
la sfîrşit în faţa instanţei, procesul penal se caracterizează prin diviziunea 
activităţilor procesuale în mai multe stadii. 

Stadiile procesului penal constituie diviziuni ale acestuia, de sine stătător şi 
legate între ele, dar limitate una de alta prin hotărîrea finală procesuală şi 
caracterizate prin sancţiuni nemijlocite, cercul organelor şi persoanelor care 
participă pe dosar, ordinea îndeplinirii opţiunilor procesuale şi caracterul 
raporturilor juridice procesuale penale. Fiecare stadiu ca parte de sine stătătoare a 
procesului penal are următoarele trăsături specifice: 

a) sarcini nemijlocite; 

b) un cerc determinat de subiecte; 

c) o ordine deosebită de subiecte de desfăşurare a acţiunilor procesuale; 

d) caracterul specific al raporturilor juridice procesuale penale; 

e) actul final procesual. 

Stadiile procesului penal se schimbă într-o ordine strictă: 

. Inițierea procesului penal. 

„Cercetarea penală şi ancheta penală. 

. Trimiterea în judecată. 

. Dezbaterile judiciare. 

. Procedura în fața instanţei de recurs. 

„ Executarea sentinţei, încheierilor şi deciziilor rămase definitive. 

„ Procedura în ordine de supraveghere. 

. Reviziunea procesului penal, în cazul descoperirii unor împrejurări noi. 

Temeiurile şi motivele pornirii procesului penal sînt: 

1) Declaraţii sau scrisori, emanate de la cetăţeni. 

2) Sesizările din partea organizaţiilor sindicale, judecătoriilor şi altor organizaţii 
obşteşti. 

3) Sesizările din partea întreprinderilor, instituţiilor, organizaţiilor şi a 
persoanelor cu funcţii oficiale. 

4) Articole, notițe sau scrisori publicate în presă. 

5) Autodenunţarea. 

6) Descoperirea nemijlocită de către organul de cercetare penală, de către 
anchetatorul penal, procuror, judecător sau instanţa de judecată a elementelor unei 
infracțiuni. 

Procesul poate fi pornit numai în cazurile cînd există date suficiente cu privire 
la infracțiunea săvîrşită de către anchetatorul penal, procurorul, organul de cercetare 
penală, judecător sau instanța de judecată. Procesele privitoare la unele componențe 
de infracțiuni (de exemplu, injuria, calomnia etc.) se pornesc numai pe baza plîngerii 
părții vătămate şi încetează în caz de împăcare a părții vătămate cu învinuitul. 

Organele de cercetare penală sînt: poliţia, comandanții unităţilor militare, 
organele securităţii naţionale; şefii instituţiilor de corectare prin muncă; organele 
pentru supravegherea de stat a măsurilor contra incendiilor; organele corpului de 
grăniceri. 

Pe seama organelor de cercetare penală se pune luarea unor măsuri de 
investigaţie operativă, inclusiv folosirea imprimărilor video şi sonore, filmării, 
fotografierii în scopul descoperirii indicilor infracţiunii şi a persoanelor care au 
săvîrşit-o, identificării datelor faptice, care pot fi folosite în calitate de probe în 
cauza penală după verificarea lor, în conformitate cu legislaţia de procedură penală. 
Organele de cercetare penală au de asemenea obligaţii de a lua toate măsurile 
necesare pentru prevenirea şi curmarea infracţiunii. 

Ancheta preliminară în principiile penale se efectuează de anchetatorii penali ai 
procuraturii, precum şi de anchetatorii penali ai organelor afacerilor interne şi de 
anchetatorii penali ai organelor.securităţii naţionale. 

După ce contirmă rechizitoriul sau întocmeşte noi concluzii de învinuire, 
procurorul sau locţiitorii lui trimit cauza instanţei competente de judecată. Dacă 
există suficiente temeiuri pentru examinarea cauzei în şedinţa de judecată, 

judecătorul fără a se pronunţa asupra vinovăţiei învinuitului, dă o ordonanţă de 
trimitere a lui în judecată. 

Prima instanţă este obligată în cursul judecării pricinii să examineze nemijlocit 
dovezile privitoare la proces: să asculte inculpaţii, părţile vătămate, martorii, 
concluziile experţilor, să cerceteze corpurile delicte, să dea citire proceselor-verbale 
şi altor documente. 

După terminarea anchetei judecătoreşti instanţa trece lu ascultarea susţinerilor 
verbale. Susţinerile verbale se compun din cuvîntările procurorului, acuzatorului 
obştesc precum şi ale părţii civile, părţii civilmente responsabile sau reprezentanţilor 
lor, apărătorului obştesc şi inculpatului, dacă apărătorul nu participă la şedinţă. 

După terminarea susţinerilor verbale preşedintele şedinţei acordă inculpatului 
ultimul cuvînt. Este interzis a adresa întrebări inculpatului în timpul rostirii ultimului 
cuvînt. După ce a ascultat ultimul cuvînt al inculpatului, completul de judecată se 
retrage în camera de consiliu pentru deliberare. 

Instanţa de judecată hotărăşte asupra procesului în camera de consiliu. Instanţele 
de judecată pronunţă sentinţa în numele Republicii Moldova. Sentința trebuie să fie 
legată şi întemeiată numai pe probele care au fost exuminate în şedinţa de judecată. 
Sentinţele pot fi de condamnare ori de achitare. 

Inculpatul, apărătorul sau reprezentantul legal al inculpatului precum şi partea 
vătămată sau reprezentantul ei legal au dreptul să facă recurs împotriva sentinţei 
instanţei de judecată. Procurorul este obligat să declare protest împotriva oricărei 
sentințe neîntemeiate sau contrare legii. Partea civilă, partea civilmente responsabilă 
au dreptul să declare recurs împotriva sentinţei, dar numai în raport cu acţiunea 
civilă. 

Judecînd recursul sau protestul, instanţa verifică legitatea temeinică a sentinţei 
pa baza materialelor existente în dosar şi a acelor prezentate suplimentar. Instanţa 
nu este legată de motivele recursului sau protestului şi reexaminează cauza sub toate 
aspectele. Judecînd recursul sau protestul instanţa de recurs dă una din următoarele 
hotărîri: 

1) Menţine în totul sentinţa şi respinge recursul sau protestul. 

2) Casează sentinţa şi trimite cauza pentru etectuarea unei noi cercetări sau 
pentru rejudecare. 

3) Caseuză sentinţa şi încetează procesul penal. 

4) Modifică sentinţa. 

Sentința devine definitivă, adică împotriva ei nu s-a declarat un termen de re- 
curs sau protest. În cazul cînd s-a făcut recurs sau protest, sentinţa, dacă nu este 
casată, devine definitivă după judecarea cauzei de către instanţa superioară. Sentința 
de condamnare se pune în executare după ce a devenit definitivă. Sentința devenită 
definitivă se aduce la îndeplinire de către instanţa de judecată care a pronunţat 
sentința cel tîrziu după trei zile de la data în care a devenit definitivă sau de la 
restituirea dosarului din instanţa de recurs. Sentința de achitare şi sentinţa prin care 
inculpatul este eliberat de pedeapsă se pun în executare imediat după pronunţarea 
lor. Dacă inculpatul se află sub arest, instanţa îl pune în libertate chiar în sala de 

şedinţe. 

Revizuirea în supraveghere a sentinţei, încheierii şi hotărîrii, devenite definitive 
ale instanţei de judecată se admite numai pe baza recursului formulat de acel 
procuror, preşedinte al instanţei de judecată şi de locţiitorii lor, cărora legislaţia 
Republicii Moldova le acordă acest drept. De exemplu, pot declara protest 
procurorul Republicii Moldova, preşedintele Curţii Supreme de Justiţie a Republicii 
Moldova, locţiitorii lor în cazurile prevăzute de legislaţie. Examinînd protestul de 
supraveghere, instanţa de judecată poate decide: 

1) Respingerea protestului. 

2) Casarea sentinţei şi a tuturor încheierilor şi deciziilor judecătoreşti ulterioare 
şi încetarea procesului penal sau trimiterea cauzei pentru o nouă cercetare sau pentru 
rejudecare. 

3) Casarea încheierii pronunţate în instanţa de recurs, precum şi a încheierilor 
şi deciziilor judecătoreşti ulterioare şi trimiterea cauzei spre o nouă examinare în 
recurs. 

4) Casarea încheierii şi a hotărîrii, pronunţate în supraveghere, şi menţinerea, cu 
sau fără modificare, a sentinţei instanţei de judecată şi a deciziei de casare. 

5) Modificarea sentinţei, încheierii sau deciziei instanţei. 

La examinarea protestului în supraveghere instanţa nu este legată de motivele 
de protest, ea fiind obligată să verifice întreaga cauză sub toate aspectele. 

Sentința, încheierea sau decizia judecătorească, care a rămas definitivă, poate fi 
anulată în cazul descoperirii unor împrejurări noi. Femeiurile revizuirii procesului 
penal în cazul descoperirii unor împrejurări noi sînt indicate direct în legislaţia în 
vigoare. De exemplu, dacă s-a stabilit printr-o sentinţă rămasă definitivă că martorul 
a făcut cu bună ştiinţă depoziţii false, expertul a prezentat cu bună ştiinţă concluzii 
false sau judecătorii au comis în cursul judecării acestei cauze abuzuri ce constituie 
infracţiuni etc. 

La materialul teoretic expus mai sus anexăm unele modele de acte juridice, care 
se întîlnesc destul de frecvent în practica organelor judiciare. 


Anexa nr. | 


Comisarului de poliţie al sectorului Centru din 

or. Chişinău Dlui colonel Gh. T. Melega de la 
cetăţenul Ton Vasile Puşcaş domiciliat: 

or. Chişinău str. Gh. Asachi 62/5 ap. 59 tel. 72-62-73 


Cerere 


Rog să fie intentată o acţiune penală pe faptul comiterii unui act de tîlhărie (jaf, o altă 
infracţiune) de către persoane necunoscute, care pe data de 29. 04 1996, prezentîndu-se ca 
colaboratori de poliţie, care controlează regimul de paşapoarte au intrat în apartamentul meu. 
situat pe str. Gh. Asachi din or. Chişinău. Fiind înarmaţi cu arme de foc, pistolete de tip 
"Makarov”, ei, aplicînd forţa fizică, mi-au cauzat leziuni corporale uşoare, au sustras bunuri 
materiale în suma de 10500 lei şi 3000 dolari americani, cu care m-am întors recent de peste 

hotarele țării. După sustragerea a trei casetofoane video în sumă de 10500 lei şi 3000 dolari 
americani inşii au ieşit din apartament şi au intrat într-un automobil de marca VAZ., numărul 
de înmatriculare n-am reuşit să-l observ, şi au dispărut într-o direcţie necunoscută. Dacă aş 
vedea persoanele în cauză aş putea să le recunosc. 


29. 04. 96 IV. Puşcaş/ 


Anexa nr. 2 


Procurorului raionului Călăraşi 

Dlui Nimerenco V. N. 

de la Alexandru Nicolae Timofte. domiciliat: 
sat. Pîrjolteni, raionul Călăraşi 


Reclamaţie împotriva ordonanţei de neintentare a unei acţiuni penale 


Prin ordonanța sa de la 2. 05. 96. anchetatorul penal de la Secţia raională a afacerilor 
interne Călăraşi a refuzat intentarea unei acţiuni penale împotriva lui Vasile Ion Sturza, 
considerînd că pentru aceasta nu există temeiul, deoarece actele de huliganism indicate de 
mine în cerere nu s-au confirmat. Nu am fost pus la curent cu ordonanța, ci doar am fost 
anunțat în scris despre refuz. 

Consider decizia anchetatorului penal neîntemeiată din următoarele motive: 

1. În cererea depusă am expus în amănunte cazul ce a avut loc la | mai 1996, cînd V. I. 
Sturza, fiind în stare de ebrietate, a provocat un scandal în curtea în care domiciliez împreună 
cu alţi şase vecini. Scandalagiul înjura, debita obscenităţi, a insultat-o pe S. G. Rugină, femeie 
în etate. Încercările de a-l potoli pe beţiv nu s-au soldat cu vreun rezultat, căci Sturza şi-a făcut 
de cap mai bine de o oră, tulburind liniştea locatarilor. Cînd am încercat să-i fac observaţie. 
pricinaşul m-a doborit la pămînt şi m-a bătut cu pumnii, căuzîndu-mi leziuni corporale 
uşoare, fapt confirmat de actul medico-judiciar, anexat reclamaţiei. 

2. Ne-am văzut nevoiţi să apelăm la ajutorul poliţiei care l-a condus pe Sturza la sector. 
Vecinii le-au explicat reprezentanţilor menţinerii ordinii publice purtarea revoltătoare a 
scandalagiului, şi aceştia au promis să ia măsurile cuvenite. 

3. Autentificarea celor expuse o pot confirma (a se indica martorii). 

Locatarii casei noastre sînt indignaţi de faptul că huliganul beat a rămas nepedepsit, deşi 
a încălcat şi mai înainte, în repetate rînduri ordinea publică. fapte pentru care i s-au aplicat 
sancţiuni administrative. 

4. Nu pot fi de acord cu faptul că împotriva lui Sturza nu a fost intentată o acţiune pe- 
nală. Consider că acesta a comis un act de huliganism agravant şi trebuie tras la răspundere 
conform legii. 

5. Ținînd cont de cele expuse, în conformitate cu art. 98 din CPP al Republicii Moldova, 
cer suspendarea ordonanţei anchetatorului penal de la Secţia raională a afacerilor interne 
Călăraşi şi intentarea unei acţiuni penale împotriva lui V. L. Sturza în baza alin. 2 al art. 218 
din CP al Republicii Moldova. 


N. Timofte 


w 

Amexa nr. 3 


Judecătoriei din raionul Edineţ de la Ecaterina 
Petru Miron domiciliată: s. Burlăneşti, raionul 
Edineţ 


Plîngere (în temeiul art. 94 din CP al RM) 


În ziua de 3 martie 1996 în jurul orei 14 în curtea casei în care domiciliez. vecinul Vitalie 
Orest Erhan, născut în 1950, m-a insultat, rostind la adresa mea cuvinte obscene şi în mod 
intenţionat m-a lovit de cîteva ori cu pumnul în faţă, cauzîndu-mi leziuni corporale uşoare. 
Întîmplarea a avut loc în următoarele împrejurări: i-am spus lui V. O. Erhan că feciorul lui, 
Victor, în vîrstă de 14 ani se leagă de copilul meu. Sergiu, de numai 9 ani, îl sperie şi l-a bătut 
de mai multe ori. L-am rugat pe V. O. Erhan să ia măsurile necesare, pentru ca feciorul său 
să-l lase în pace pe băiatul meu. Drept răspuns Erhan mi-a declarat că el ştie cum să-şi educe 
feciorul şi că nu are nevoie de sfaturile mele. Eu i-am răspuns că-şi educă prost copilul. 
Atunci Erhan m-a insultat şi m-a bătut. 

Cele relatate de mine pot fi confirmate de martorii: Nadejda Anastasie Gîlcă; Isidor 
Maxim Speianu. 

Faptul că mi s-au cauzat leziuni corporale uşoare este confirmat prin actul expertizei 
medico-legale, anexat plîngerii. 

În conformitate cu art. 94, 196, 47 din CPP al Republicii Moldova, 

Cer 

l. Întentarea împotriva lui Vitalie Orest Erhan, domiciliat: s. Burlăneşti, raionul Edineţ, 
anul naşterii 1950, unui proces penal, deferirea lui justiţiei în temeiul alin. I. al art. 100 şi alin. 
l al ast. 18 din CPP al Republicii Moldova şi pedepsirea lui în conformitate cu legea. 

2. Recunoaşterea mea drept victimă a acţiunilor ilegale ale lui V. O. Erhan. Rog să fie 
citați în instanţă martorii indicaţi în actuala plîngere. 

Anexa: 1) Certificatul expertizei medico-legale. 

2) Copia plingerii. 


E. P. Miron 


XI. ORGANELE DE OCROTIRE 
A NORMELOR DE DREPT 


CAPITOLUL I 
NOȚIUNI GENERALE 


Legalitatea şi ordinea de drept constituie temelia echităţii sociale în orice stat. 

Asigurarea legalităţii şi a ordinii de drept prezintă una din principalele funcţii 
ale statului în cadrul altor funcţii interne şi externe. Aceasta se explică prin faptul 
că legalitatea şi ordinea de drept tac parte din principalele părţi ale întregului sistem 
politic al statului, ce reiese din Constituţia Republicii Moldova. 

Aşadar, legalitatea este cel mai general şi cel mai universal principiu de 
organizare şi de activitate a întregului sistem politic. 

În viaţa socială reală principiul legalităţii îşi găseşte întruchipare în ordinea de 
drept, adică în ordinea relaţiilor sociale. cărora le sînt caracteristice următoarele 
trăsături principale: 

- respectarea legilor şi a normelor de drept de către toţi participanţii relaţiilor 
sociale (persoane cu posturi de răspundere şi cetăţeni) pe baza egalităţii lor în faţa 
legii; 

- accesibilitatea reală pentru persoanele cointeresate a tuturor formelor de 
realizare a dreptului, în special, de tolosirea, îndeplinirea, respectarea şi aplicarea 
lui; asigurarea împuternicirilor factorilor de decizie, drepturilor subiective ale 
cetăţenilor şi persoanelor juridice; 

- răspunderea egală şi reală față de societate şi stat a tuturor celor care au încălcat 
legea şi dreptul, drepturile subiective ale cuiva, ce nu au executat îndatoririle lor 
subiective; 

- aplicarea efectivă a dreptului şi a constrîngerii din partea organelor 
împuternicite de către stat şi factorii de decizie cu scopul preîntîmpinării, 
persecutării lichidării contravenţiilor; 

- activitatea operativă, rezultativă şi legitimă a organelor de ocrotire a normelor 
de drept ale statului, organizaţiilor obşteşti, împuternicite special pentru asigurarea 
legalităţii, apărarea drepturilor şi intereselor cetăţenilor, instituţiilor, statului şi 
societăţii, 

Prin urmare, ordinea de drept este o stare a relaţiilor sociale care exprimă calea 
reală de întăptuire a cerinţelor legalităţii. 

Noţiunea şi conţinutul multilateral al ordinii de drept în societatea noastră 
necesită şi garanţii reale de întăptuire a ei în forme democratice corespunzătoare. 
Cea mai de seamă garanţie a ordinii de drept şi a legalităţii este activitatea de 

ocrotire a normelor de drept de către stat, ce se execută prin sistemul organelor de 
stat şi obşteşti. 

Este clar de la sine că activitatea organelor statului şi a organizaţiilor obşteşti se 
înfăptuieşte în cadrul legii, contribuind la întărirea legalităţii şi ordinii de drept. Însă 
un şir de instituţii ale statului şi ale organizaţiilor obşteşti sînt preocupate exclusiv 
de înfăptuirea funcţiei de ocrotire a dreptului de către stat. Direcţiile activităţii de 
ocrotire a normelor de drept sînt diverse, însă principalele dintre ele sînt, precum 
urmează. 

Justiţia este una din cele mai principale direcţii de ocrotire a normelor de drept 
în activitatea statului din cauza că este exercitată numai de către instanţele 
judecătoreşti într-o ordine procedurală deosebită. Numai instanţa judecătorească are 
dreptul să aplice faţă de persoanele ce au încălcat legea constrîngerii de stat, inclusiv 
şi pedeapsa penală. Nici un alt organ al statului ori al organizaţiei obşteşti nu are 
asemenea împuterniciri pe care le are instanţa judecătorească. lată de ce, 
exprimîndu-ne la figurat, instanţa judecătorească se află în vîrful piramidei 
organelor de ocrotire a normelor de drept. Ea, şi numai ea, are dreptul să examineze 
cauzele penale şi să achite persoana ori să aplice pedeapsa în numele statului. Deci, 
instanţa judecătorească este instrumentul principal de respectare a ordinii de drept 
în ţară. 

Supravegherea de procuror este exercitată de Procurorul General al Republicii 
Moldova şi procurorii subordonați lui în vederea executării exacte şi unitare a legilor 
de către ministere şi departamente, organele de autoadministrare locală, alte organe 
ale administraţiei de stat, instituţii, organizaţii şi cooperative, precum şi de către 
partide, alte organizaţii şi mişcări social-politice, factori de decizie şi cetăţeni. 
Supravegherea de procuror are menirea de a ataca prin recurs actele organelor de 
stat şi obşteşti ce contravin legii, precum şi acţiunile ilicite ale factorilor de decizie 
şi ale cetăţenilor. Recursul procurorului suspendă acţiunea actului juridic atacat şi 
este obligatoriu spre examinarea organului sau factorului de decizie. 

Ocrotirea ordinii publice este încredinţată organelor Ministerului Afacerilor 
Interne al Republicii Moldova şi, în primul rînd, poliţiei cu scopul preîntîmpinării, 
persecutării şi descoperirii încălcărilor legalităţii şi ordinii de drept. 

Cercetarea (anchetarea) infracţiunilor este o activitate a unor factori de decizie 
specială — a anchetatorilor. Această activitate are scopul descoperirii infracţiunilor 
şi stabilirii persoanelor ce au comis infracţiune, pentru trimiterea lor în judecată sau 
reabilitarea celor nevinovaţi. Anchetatorii pregătesc materialele cauzei penale 
pentru examinarea ei în instanţa judecătorească. 

Ocrotirea drepturilor şi intereselor cetăţenilor şi organizaţiilor este înfăptuită, 
în primul rînd, de către avocatură prin acordarea de consultări în domeniul 
dreptului, întocmirea documentelor de afaceri. Avocaţii iau parte în instanţa 
judecătorească în calitate de apărători în cauzele penale şi reprezentanţi în cauzele 
civile. Avocatura este o organizaţie obştească. 

Activitatea juridică în economia naţională ca una din modalităţile activităţii în 
domeniul ocrotirii normelor de drept este încredinţată Judecătoriei Economice şi 

serviciului juridic al organizaţiilor. Ea are menire de a asigura legalitatea în 
economia naţională şi mai cu seamă, în relaţiile contractuale ale întreprinderilor şi 
organizaţiilor. Consultanţii juridici contribuie la menţinerea ordinii de drept în 
organizaţii prin întocmirea contractelor. vizarea ordinelor, consultarea 
colaboratorilor ş.a. 

Judecătoria Economică examinează litigiile economice ale organizaţiilor, litigii 
ce vizează îndeplinirea prevederilor diferitor contracte. 

În cadrul organelor de ocrotire a normelor de drept tradiţional sînt incluse: 
instanţele judecătoreşti, procuratura, avocatura, anchetatorii, Ministerul Justiţiei al 
Republicii Moldova şi organele lui (inclusiv notariatul şi organele înregistrării 
actelor stării civile), Judecătoria Economică, Ministerul Afacerilor Interne (inclusiv 
poliţia), consultanţi juridici. 

Pentru toate organele de ocrotire a normelor de drept, enumerate mai sus, sînt 
proprii următoarele trăsături: 

1) Sînt create în baza principiilor democratice şi activează în condiţiile 
publicităţii. 

2) În virtutea indicaţiei directe în lege au locul lor specific în mecanismul 
statului, ele au menirea specială de a asigura legalitatea şi ordinea de drept, 
drepturile şi interesele cetăţenilor, societăţii şi ale statului. 

3) Sînt înzestrate cu drepturile corespunzătoare şi posedă împuterniciri specifice 
în domeniul preîntîmpinării, persecutării încălcărilor de lege şi examinării cauzelor 
ce ţin de contravenţii şi apărarea drepturilor. 

4) În dependenţă de caracterul problemelor de drept rezolvate, aceste organe şi 
organizaţii sînt împuternicite cu dreptul de a interveni prin acţiuni de stat şi obşteşti 
corespunzătoare cu scopul de restabilire şi întărire a legalităţii şi ordinii de drept, 
inclusiv pedeapsa penală, care se aplică exclusiv de către instanţa judecătorească. 

Cele expuse anterior ne permit să formulăm următoarea noţiune a organelor de 
ocrotire a normelor de drept. 

Organele de ocrotire a normelor de drept sînt organe de stat şi organizaţii 
obşteşti, care prin toată activitatea lor, bazată pe lege, şi prin formele respective, 
bazate pe principiile democratice, au menirea să asigure legalitatea şi ordinea de 
drept, apărarea drepturilor şi intereselor cetăţenilor, societăţii şi statului, să 
preîntîmpine, să persecute contravenţiile, aplicînd constrîngerea de stat sau influența 
obştească faţă de persoanele care au încălcat legalitatea şi ordinea de drept. 


CAPITOLUL II 
SISTEMUL JUDICIAR AL REPUBLICII MOLDOVA 


$1. Noţiunea şi caracteristica generală a sistemul judiciar 


Conform Constituţiei Republicii Moldova (art. 114) justiţia în Republica 
Moldova este înfăptuită în numele legii de instanţele judecătoreşti. 
Instanţele judecătoreşti sînt: Curtea Supremă de Justiţie, Curtea de Apel, 

tribunalele şi judecătoriile. 

În Forţele Armate ale Republicii Moldova justiţia se înfăptuieşte de către 
judecătoriile militare. Conform art. | al Regulamentului cu privire ta judecătoriile 
militare din 4 august 1992 judecătoriile militare fac parte din sistemul judiciar al 
Republicii Moldova. 

În conformitate cu principiul efectuării justiţiei numai de instanţele judecătoreşti, 
Constituţia Republicii Moldova interzice înființarea de instanţe extraordinare (art. 
115). 

Aşadar, totalitatea instanţelor judecătoreşti, indicate în Constituţia Republicii 
Moldova, constituie sistemul judiciar al ţării. 

Din punct de vedere organizaţional instanţele judecătoreşti sînt legate reciproc 
între ele ca organe ale diteritor verigi ale sistemului judiciar. 

În afară de legătura reciprocă din punct de vedere organizaţional, pentru sistemul 
judiciar al republicii sînt proprii şi legături funcţionale. Legăturile funcţionale sînt 
cauzate de îndeplinirea de către instanţele judecătoreşti a unei ori a mai multor 
funcţii. 

De exemplu, judecătoria (prima verigă) examinează în fond toate cauzele 
(penale, civile) şi cererile, în afară de cele prescrise prin lege în competenţa altor 
instanţe (de exemplu, tribunalelor). Tribunalele (veriga a doua) au dreptul de a 
examina apelurile şi recursurile declarate împotriva hotărîrilor pronunţate de 
judecătorii în prima instanţă. 

În aşa mod se înfăptuieşte supravegherea asupra legalităţii şi temeiniciei 
hotărîrilor judiciare. 


$2. Modul de formare şi structura instanțelor judecătoreşti 


Conform Constituţiei Republicii Moldova (art.116) judecătorii instanţelor 
judecătoreşti se numesc în funcţie de Preşedintele Republicii Moldova, la 
propunerea Consiliului Superior al Magistraturii. Judecătorii care au susţinut 
concursul sînt numiţi în funcţie pentru prima dată pe un termen de 5 ani, apoi pe un 
termen de 10 ani. După expirarea termenului de 15 ani judecătorii vor fi numiţi în 
funcţie pînă la atingerea plafonului de vîrstă. 

Preşedintele şi membrii Curţii Supreme de Justiţie sînt numiţi în funcție de 
Parlament la propunerea Consiliului Superior al Magistraturii. Ei trebuie să aibă o 
vechime în muncă în judecătorii de cel puţin 15 ani. 

Aceste prevederi ale Constituţiei asigură independenţa şi inamovibilitatea 
judecătorilor. 

Structura instanţelor judecătoreşti depinde de competenţa şi funcțiile îndeplinite. 

De exemplu, judecătoriile care funcţionează în sectoarele de circumscripție ale 
raionului şi oraşului au în componenţa lor judecători, un preşedinte (dacă este 
necesar şi un vicepreşedinte), lucrători auxiliari (grefieri, arhivişti, consultanţi, 
executori judecătoreşti etc.) 

Tribunalele care au o competenţă mai largă reprezentă şi o structură mai com- 
plexă. 

Ele activează în următoarea componenţă: 

Preşedintele tribunalului, vicepreşedinţi; 

1) Colegiul judiciar specializat în cauze penale. 

2) Colegiul judiciar specializat în cauze civile. 

Colegiile judiciare ale tribunalelor sînt aprobate de preşedinţii tribunalelor din 
numărul judecătorilor instanţei judecătoreşti corespunzătoare. Colegiile judiciare 
sînt conduse de către vicepreşedinţii tribunalelor. 

O structură compusă au şi instanţele superioare (Curtea de Apel şi Curtea 
Supremă de Justiţie). 


CAPITOLUL HI 
PROCURATURA REPUBLICII MOLDOVA 


$1. Noţiuni generale 


Contorm Constituţiei Republicii Moldova (art.124), Procuratura Republicii 
Moldova în persoana Procurorului General ul Republicii şi procurorilor subordonați 
lui, are menirea să exercite supravegherea supremă asupra aplicării stricte şi 
uniforme a legilor pe întreg teritoriul Republicii Moldova. 

Efectuîndu-şi împuternicirile ca organ de supraveghere supremă, procurorii 
urmăresc ca toate organele de stat, obşteşti, factorii de decizie şi cetăţenii să activeze 
în baza legalităţii, să asigure în contormitate cu drepturile şi obligaţiile lor ocrotirea 
ordinii de drept, a intereselor societăţii, drepturilor şi libertăţilor cetăţenilor. 

Procuratura Republicii Moldova este un sistem unic şi centralizat în care intră: 
Procuratura Republicană (care include direcţii şi secţii), procuraturile orăşeneşti, 
raionale şi interraionale. Acest sistem unic şi centralizat activează în baza Legii cu 
privire la Procuratură, care a fost adoptată de către Parlamentul Republicii Moldova 
29 ianuarie 1992. 

Contorm acestei legi (art.2), Procuratura are sarcina de a asigura supremaţia 
legii, executarea ei exactă şi unitară, întărirea legalităţii în scopul apărării: 

- drepturilor şi libertăţilor social-economice, politice, personale ale cetăţenilor; 

- suveranităţii şi independenţei Republicii Moldova; drepturilor întreprinderilor, 
asociaţiilor, instituţiilor, organizaţiilor şi altor persoane juridice. 

După cum reiese din această formulare a legii, sarcina supravegherii de procuror 
este de u apăra cele mai diverse bunuri obşteşti şi personale. Aceasta este firesc, 
deoarece, depistînd orice încălcare a legii, Procuratura apără, într-un mod sau altul, 
nu numai drepturile subiective şi interesele organizaţilor şi cetăţenilor, ci şi temeliile 
societăţii şi ale statului. 


$2. Structura şi principiile fundamentale ale activităţii Procuraturii 


Cum s-a menţionat, Procuratura este un sistem unic şi centralizat. În fruntea 
acestui sistem se află procurorul General al Republicii Moldova, numit în funcţie 
de către Parlamentul Republicii Moldova la propunerea Preşedintelui acestuia pe un 
termen de 5 ani (art.13) al Legii cu privire la Procuratură). Procurorul Republicii 

Moldova conduce activitatea tuturor organelor Procuraturii şi exercită controlul 
asupra activităţii lor. 

Conform art.16 al legii Procurorul General al Republicii Moldova numeşte 
procurorii teritoriali (orăşeneşti şi raionali) şi de ramură pe termen de 5 ani. 

Conform sarcinilor sale Procuratura are anumite direcţii de activitate prevăzute 
de art.4 al legii. Ea exercită supravegherea: 

1) Respectării legilor privind drepturile şi libertăţile cetăţenilor, ale minorilor. 

2) Executării exacte şi unitare a legilor de către ministere, departamente, 
organizaţii, cooperative etc., factori de decizie şi cetăţeni. 

3) Respectării legilor de către organele de anchetă prealabilă şi de cercetare 
penală. 

4) Respectării legilor în locurile de reţinere şi de detenţie preventivă, la 
executarea pedepselor şi altor acţiuni de constrîngere, stabilite de instanţa 
judecătorească, inclusiv în instituţiile de psihiatrie judiciară., 

5) Respectării legalităţii în Forţele Armate şi în organele Securităţii Naţionale; 
respectării legalităţii în hotărtrile instanţelor judecătoreşti. În cazurile prevăzute de 
legislaţie, Procuratura efectuează anchetarea. 

Art.6 al Legii cu privire la Procuratură prevede ca cerinţele procurorului, 
înaintate în modul stabilit, au un caracter obligatoriu în executare pentru toate 
organele, întreprinderile, instituţiile şi alte persoane juridice, factori de decizie şi 
cetăţeni. Totodată, legea prevede inadmisibilitatea intervenţiei în executarea 
supravegherii de procuror. O asemenea intervenţie atrage după sine răspunderea în 
contormitate cu legea (art.5). 

La exercitarea supravegherii procurorul dispune de împuterniciri mari. Contorm 
prescripţiilor art.19 al Legii, procurorul este în drept: 

- să ceară conducătorilor şi altor factori de decizie prezentarea documentelor, 
datelor statistice, organizarea controlului şi reviziei activităţii întreprinderilor, 
instituţiilor şi organizaţiilor; 

- să citeze factori de decizie şi cetăţeni şi să le ceară explicaţii orale sau scrise 
privitor la încălcările legii; 

- să atace în recurs actele juridice care contravin Jegii şi care au fost emise de 
ministere, departamente, organizaţii şi alte persoane juridice, precum şi actele 
ilegale şi acţiunile ilicite ale factorilor de decizie; 

- să pună în libertate persoanele supuse în mod ilegal reţinerii administrative; 

- să intenteze acţiuni penale, conform legii, precum şi procedurii disciplinare şi 
administrative; 

- să pornească acțiuni în Judecătoria Economică sau în instanţa judecătorească; 

- să înainteze organelor de stat, organizaţiilor obşteşti şi factorilor de decizie 
sesizări pentru lichidarea încălcărilor de lege, cauzelor şi condiţiilor ce favorizează 
aceste încălcări; 

- să informeze Preşedintele Republicii Moldova, Parlamentul şi Biroul Perma- 
nent al Parlamentului despre necorespunderea actelor juridice adoptate de Guvern 
Constituţiei şi altor legi. 

Etectuînd controlul respectării legalităţii, Procurorul are dreptul să intre liber în 
localurile întreprinderilor, organizaţiilor etc. El are acces la documentele şi 
materialele lor, controlează executarea legilor. 


CAPITOLUL IV 
MINISTERUL JUSTIȚIEI AL REPUBLICII MOLDOVA 


$1. Noţiuni generale 


Ministerul Justiţiei activează în conformitate cu Regulamentul Ministerului 
Justiţiei al Republicii Moldova, adoptat prin hotărîrea Guvernului Republicii 
Moldova din 21 septembrie 1990. Conform acestuia Ministerul Justiţiei este organul 
central al puterii executive de stat din republică, activitatea lui fiind subordonată 
Guvernului Republicii Moldova. 

Ca unul din organele de ocrotire a normelor de drept. Ministerul Justiţiei exercită 
conducerea organizatorică a judecătoriilor din republică, respectînd cu stricteţe 
principiul independenţei judecătorilor şi subordonarea lor numai legii. Ministerul 
Justiţiei înfăptuieşte munca de sistematizare şi perfecţionare a legislaţiei, exercită 
conducerea metodică a activităţii juridice în economia naţională. 

Ministerul Justiţiei este responsabil de asigurarea organizării activităţilor 


judecătoriilor, de activitatea organelor şi instituţiilor în vederea consolidării 


legalităţii şi ordinii de drept, ocrotirii drepturilor şi intereselor cetăţenilor, stabilirii 
echităţii sociale, deasemenea coordonează şi conduce activitatea organelor 
penitenciare care se află în subordonarea acestuia. 

Regulamentul Ministerului Justiţiei prevede că în activitatea sa acest minister 
se călăuzeşte de Constituţia Republicii Moldova, de legeu cu privire la Guvernul 
Republicii, de alte legi ale Republicii Moldova, de hotărtrile şi dispoziţiile 
Guvernului Republicii Moldova. În limitele competenţei sale, Ministerul Justiţiei 
organizează transpunerea în viaţă u legilor şi altor acte normative şi controlează 
executarea lor. 


$2. Funcţiile şi drepturile Ministerului Justiţiei. 
Organizarea activităţii lui 


Pornind de la sarcinile care stau în faţa Ministerului Justiţiei, Regulamentul 
prevede realizarea de către el a următoarelor funcţii principale: 

1) Pregătirea din însărcinarea organelor superioare ale puterii de stat şi 
administraţiei de stat ale Republicii Moldova sau din proprie iniţiativă a proiectelor 
de acte legislative şi proiectelor de hotărîri ale Guvernului Republicii Moldova, face 
avize juridice asupra proiectelor de acte normative prezentate Guvernului, 

2) Întăptuirea muncii de sistematizare şi codificare a legilor Republicii Moldova, 
a hotărîrilor Guvernului Republicii, pregăteşte propuneri cu privire la introducerea 
modificărilor sau abrogarea lor. 

3) Întocmirea şi pregătirea pentru editare a culegerilor de legi ale Republicii 

Moldova, codurilor Republicii Moldova, prezintă propuneri privind editarea 
literaturii juridice. 

4) Organizarea cercetărilor ştiinţifice şi sociologice în scopul elaborării 
programelor de stat de combatere a criminalităţii, apărare a ordinii de drept, de 
protecţie social-juridică, coordonînd această muncă cu procuratura, Curtea Supremă 
de Justiţie, Ministerul Afacerilor Interne al Republicii Moldova şi cu alte organizaţii 
şi instituţii corespunzătoare. 

5) Organizarea activităţii judecătoriilor contribuie la realizarea scopurilor 
justiţiei, la pregătirea şi ridicarea calificării şi specializării cadrelor juridice, 
organizarea atestării judecătorilor. 

6) Întăptuirea conducerii metodice a muncii juridice în economia naţională a 
republicii şi asigurarea juridică a relaţiilor economice externe. 

7) Organizarea cercetărilor ştiinţifice în domeniul criminologiei, criminalisticii 
şi expertizei judiciare. 

8) Organizarea reciclării şi perfecţionării lucrătorilor ministerului, judecătoriilor 
şi specializarea judecătorilor, cadrelor din instituţiile subordonate Ministerului 
Justiţiei. 

În vederea realizării scopurilor, îndeplinirii sarcinilor şi funcţiilor Ministerului 
Justiţiei, Regulamentul înzestrează acest organ de ocrotire a normelor de drept cu 
anumite drepturi. 

Ministerul Justiţiei al Republicii Moldova are dreptul: 

— să primească de la ministere, departamente, instituţii ştiinţifice şi de 
învățămînt avize asupra proiectelor de legi ale Republicii Moldova, elaborate de 
minister, hotărîrile Guvernului Republicii şi alte documente, precum şi avize asupra 
statutelor, regulamentelor partidelor politice, organizaţiilor şi mişcărilor obşteşti; 

— să prezinte Curţii Supreme de Justiţie a Republicii Moldova propuneri 
privind modificarea sau anularea hotărtrilor nelegitime ale judecătorilor, constatate 
în timpul controlului activităţii judecătoriilor sau examinării reclamaţiilor;, 

— să prezinte Plenului Curţii Supreme de Justiţie a Republicii Moldova 
propuneri privind explicarea aplicării legislaţiei şi stabilirii practicii judiciare unice. 

Organizarea activităţii Ministerului Justiţiei este încredinţată ministrului Justiţiei 
al Republicii Moldova care este numit, conform Constituţiei, de către Parlamentul 
Republicii Moldova, la propunerea Preşedintelui Republicii. Ministrul Justiţiei are 
locţiitori numiţi şi destituiţi din funcţie de prim-ministrul Guvernului Republicii 
Moldova la recomandarea ministrului justiţiei. 

În cadrul Ministerului Justiţiei se formează un Colegiu, din care fac parte 
ministrul (preşedinte) şi locţiitorii ministrului, precum şi alţi lucrători de răspundere 
ai Ministerului Justiţiei. 

Conform art. II al Regulamentului Ministerului Justiţiei al Republicii Moldova, 
Colegiul Ministerului Justiţiei examinează sarcinile principale ale activităţii 
ministerului, ia în dezbatere dările de seamă ale preşedinţilor judecătoriilor asupra 
organizării muncii lor, ale conducătorilor direcțiilor şi secţiilor ministerului şi altor 
instituţii subordonate ministerului. La colegiu se discută problemele selectării şi 

educării cadrelor, alte chestiuni importante. 
Deciziile Colegiului se realizează, de regulă. pe baza unor ordine ale ministrului 
justiţiei al Republici: Moldova. 


CAPITOLUL V 
MINISTERUL AFACERILOR INTERNE 
AL REPUBLICII MOLDOVA 


$1. Noţiuni generale 


! Ministerul Afacerilor Interne (MAI) este un organ de ocrotire a normelor de 
drept cu un diapazon de activitate foarte larg. El nu numai că luptă nemijlocit 
împotriva încălcărilor legii şi criminalităţii, ci, prin multiplele sale funcţii, contribuie 
la asigurarea legalităţii şi ordinii de drept în ţară. 

Ministerul Afacerilor Interne îndeplineşte următoarele funcții: 

- ocrotirea ordinii publice; 

- lupta împotriva criminalităţii şi altor acţiuni antisociale; 

- descoperirea şi anchetarea infracțiunilor; 

- organizarea pazei antiincendiare; 

- asigurarea securităţii pe trafic; 

- asigurarea regimului de paşapouarte ş.a. 

Fiecare din aceste funcţii este îndeplinită de anumite departamente, direcţii şi 
secţii din care este compus MAI. 

Funcţiile de bază la ocrotirea ordinii publice şi în lupta cu criminalitatea sînt 
îndeplinite de către poliţie, care activează în cadrul Ministerul Afacerilor Interne al 
Republicii Moldova. Poliţia înfăptuieşte diferite măsuri îndreptate spre 
preîntîmpinarea, persecutarea şi descoperirea infracţiunilor şi altor acţiuni 
nelegitime. 


$2. Noţiunea, sarcinile principale, principiile de activitate şi structura 
poliției Republicii Moldova * 


|in Republica Moldova poliţia se călăuzeşte în activitatea sa de Legea cu privire 
la poliţie adoptată de Parlamentul Republicii Moldova la 18 decembrie 1990. 
Această lege determină locul, rolul şi principiile de activitate ale poliţiei în sistemul 
organelor de stat şi al organelor de administrare locală, stabileşte sarcinile 
principale, atribuţiile, drepturile, responsabilitatea poliţiei, precum şi modul de 
supraveghere asupra activităţii ei. 

Art. I al Legii cu privire la poliţie conţine noţiunea respectivă: "Poliţia Republicii 
Moldova este un organ armat al puterii de stat, de ocrotire a normelor de drept, aflat 
în componenţa Ministerului Afacerilor Interne, chemat să apere, pe baza respectării 
stricte a legilor, viaţa, sănătatea şi libertăţile cetăţenilor, interesele societăţii şi ale 
statului de atentate criminale şi de alte atacuri nelegitime”. 

Sarcinile principale ale poliţiei sînt prevăzute de art.2 al legii: 

1) Apărarea vieţii, sănătăţii, onoarei, demnităţii, drepturilor, libertăţilor, 
intereselor şi averii cetăţenilor de atentate criminale şi de alte atacuri nelegitime. 

2) Prevenirea şi curmarea crimelor şi altor infracţiuni. 

3) Constatarea şi descoperirea infracțiunilor, urmărirea persoanelor care le-au | 
săvîrşit. 

4) Asigurarea securității sociale. 

5) Acordarea de ajutor conform condiţiilor şi modului stabilit de lege cetățenilor, 
organelor de stat, instituțiilor şi organizațiilor în vederea ocrotirii drepturilor lor, 
exercitării atribuţiilor lor, stabilite de lege. 

În activitatea cotidiană poliţia se conduce de anumite principii ce contribuie la 
exercitarea cît mai efectivă a sarcinilor şi obligaţiunilor sale. Aceste principii sînt 
prevăzute de art.3 al Legii cu privire la poliţia Republicii Moldova. Lată aceste prin- 
cipii: 

- legalitatea; 

- umanismul şi echitatea socială; 

- conlucrarea cu cetăţeni şi cu colectivele de muncă; 

- transparenţa; 

- respectarea secretului profesional. 

Ca organ al puterii de stat şi de ocrotire a normelor de drept poliţia Republicii 
Moldova se divizează în poliţie de stat şi poliţie municipală. Poliţia de stat îşi 
exercită atribuţiile pe întreg teritoriul republicii, poliţia municipală — pe teritoriul 
unităţii administrative respective. 

Poliţia Republicii Moldova se subordonează în activitatea sa MAI al Republicii 
Moldova, iar poliţia municipală — organelor locale respective ale puterii. 

Conform prevederilor art. 8 al legii enunțate, poliţia de stat şi cea municipală îşi 
exercită atribuţiile în strînsă interacţiune. Tot acest articol prevede că poliţia munici- 
pală este obligată să acorde poliţiei de stat sprijin la înfăptuirea măsurilor de 
investigare operativă şi a altor măsuri. La rîndul său, poliţia de stat acordă poliţiei 
municipale asistenţă metodică şi consultativă, sprijin prin forţele şi mijloacele ei 
pentru exercitarea atribuţiilor încredințate. 

Organele de stat, colectivele de muncă, aseciaţiile obşteşti, factorii de decizie 
şi cetăţenii acordă poliţiei ajutor multilateral pentru menţinerea ordinii publice şi 
combaterea criminalităţii. 

Conform Constituţiei şi Legii cu privire la poliţia Republicii Moldova (art. II) 
supravegherea asupra respectării întocmai şi uniforme a legilor în activitatea poliţiei 
este exercitată de către Procurorul General al Republicii Moldova şi de către 
procurorii subordonați lui. 


CAPITOLUL VI | 
INSTANȚELE JUDECĂTOREŞTI ECONOMICE | 


Ca organ de ocrotire a normelor de drept, instanţele judecătoreşti economice fac 
parte din componenţa sistemului judecătoresc din Republica Moldova. Ele 

întăptuiesc justiţia în domeniul soluționării litigiilor apărute în cadrul relaţiilor 
economice ale persoanelor fizice şi juridice. 

Contorm legii cu privire la instanţele judecătoreşti economice, adoptate de către 
Parlamentul Republicii Moldova la 24 iulie 1996 şi promulgate prin Decretul 
Preşedintelui Republicii Moldova la 14 noiembrie 1996, instanţele judecătoreşti 
economice se constituie de către Parlament în baza Constituţiei Republicii Moldova 
şi Legii cu privire la organizarea judecătorească. Articolul 2 al Legii cu privire la 
instanţele judecătoreşti economice stabileşte baza juridică de activitate a acestor 
instanţe: ”Instanţele judecătoreşti economice îşi desfăşoară activitatea în 
contormitate cu Constituţia Republicii Moldova, Legea privind organizarea 
judecătorească, Codul civil, Codul de procedură civilă şi cu alte acte normative”. 

Sarcinile instanţelor judecătoreşti economice sînt prevăzute în art. 4 al Legii. 
Aceste instanţe asigură: 

a) apărarea drepturilor şi intereselor legitime ale persoanelor fizice şi juridice în 
activitatea de întreprinzător şi în alte relaţii cu caracter economic; 

b) aplicarea corectă şi uniformă a legislaţiei în domeniul economiei. 

Ca şi alte organe de ocrotire a normelor de drept, instanţele economice activează 
în baza anumitor principii (art.5 al Legii): 

a) respectării stricte şi consecvente a legislației; 

b) independenţei de orice influență străină legii; 

c) egalităţii participanţilor la proces în faţa legii şi judecății. 

e) contradictorialităţii şi publicităţii dezbaterilor judiciare. 

Instanţele judecătoreşti economice formează un sistem, care, conform art. 9 al 
Legii, include: 

a) judecătoriile de circumscripție, cu circumscripţia stabilită de Parlament; 

b) Judecătoria Economică a Republicii Moldova; 

c) Curtea Supremă de Justiţie, în cazurile soluționării litigiilor economice, în 
contormitate cu legislaţia. 

Preşedinţii, vicepreşedinţii şi judecătorii instanţelor economice sînt numiţi în 
funcţie de către Preşedintele Republicii Moldova, la propunerea Consiliului Supe- 
rior al Magistraturii (al.2 art.3 al Legii). 

Judecătoria economică de circumscripție este condusă de un preşedinte şi un 
vicepreşedinte. Ea judecă în prima instanţă toate cauzele şi cererile stipulate prin 
lege în competenţa sa. 

Judecătoria Economică a Republicii Moldova este instanţa supremă în sistemul 
instanţelor judecătoreşti economice. 

În cadrul ei funcţionează Colegiul de apel şi Colegiul de recurs. 

Colegiul de apel judecă, în conformitate cu Codul de procedură civilă, apelurile 
declarate împotriva hotărtrilor pronunţate în prima instanţă de judecătoriile 
economice de circumscripție. 

Preşedintele acestui Colegiu este din oficiu vicepreşedinte al Judecătoriei 
Economice a Republicii Moldova. 

Colegiul de recurs al Judecătoriei Economice judecă. în conformitate cu Codul 

de procedură civilă, recursurile declarate împotriva hotărîrilor pronunţate de 
judecătoriile economice de circumscripție şi rămase definitive, precum şi recursurile 
declarate împotriva deciziilor Colegiului de apel. Colegiul de recurs exercită 
supravegherea asupra activităţii judiciare a judecătoriilor economice de 
circumscripție şi a Colegiului de apel. 

Preşedinte al Colegiului de recurs este, din oficiu, preşedintele Judecătoriei 
Economice a Republicii Moldova. 

Pentru organizarea activităţii instanţelor judecătoreşti economice, Legea (art. 25) 
prevede crearea unui aparat auxiliar. 

Aparatul instanţei judecătoreşti economice se constituie din cancelarie, arhivă, 
bibliotecă şi alte servicii. Aparatul Judecătoriei Economice a Republicii Moldova, 
în afară de serviciile sus-numite, mai include contabilitatea şi serviciul personal. 

În Judecătoria Economică a Republicii Moldova funcţionează serviciul de 
consilieri care asigură activitatea de informare în domeniul legislaţiei, pregătirii 
cauzelor spre judecare de către Colegiului de apel şi Colegiul de recurs, pregătirea 
proiectelor de hotărîri judecătoreşti, precum şi exercită alte atribuţii legate de 
activitatea judecătorească. 


CAPITOLUL VII 
AVOCATURA REPUBLICII MOLDOVA 


$1. Noţiuni generale 


Avocatura ca organ de ocrotire a normelor de drept activează în baza 
Regulamentului Avocaturii Republicii Moldova din 21 noiembrie 1980. În acest 
Regulament se determină sarcinile, structura, împuternicirile privind activitatea 
Colegiului avocaţilor. Conform prevederilor art. 3 al Regulamentului Colegiul de 
avocaţi este o uniune benevolă de persoane, care profesează activitatea de avocat. 

Prin activitatea sa avocatura contribuie la apărarea drepturilor şi intereselor le- 
gitime ale cetăţenilor şi organizaţiilor, la exercitarea atribuţiilor de înfăptuire a 
justiţiei, la respectarea şi întărirea legalităţii. 

Îndeplinind aceste sarcini, avocaţii acordă următoarele modalităţi de asistenţă 
juridică: 

1) Dau consultaţii şi explicaţii în problemele juridice, informaţii verbale şi în 
scris asupra legislaţiei. 

2) Întocmesc cereri, plîngeri şi alte documente cu caracter juridic. 

3) Exercită reprezentarea în instanţa de judecată, la Judecătoria Economică, alte 
organe de stat în cauzele civile şi în cele legate de contravenţiile administrative. 

4) Participă la ancheta preliminară şi la judecata cauzelor penale în calitate de 
apărători, reprezentanţi ai părţilor vătămate, ai părţii civile, părților civilmente 
responsabile. 

$2. Organele Colegiului de avocaţi 


Organul suprem al Colegiului de avocaţi este adunarea generală (conferinţa) 
membrilor Colegiului, organul lui executiv este Prezidiul, organul de control şi de 
revizie — Comisia de revizie. Ducă Colegiul de avocaţi întruneşte mai mult de 300 
de persoane. în loc de adunare generală poate fi convocată conferinţa. 

Conform art. 6 ul Regulamentului adunarea generală (conferinţa) are cele mai 
mari împuterniciri: alege prezidiul şi comisia de revizie, examinează alte probleme, 
legate de activitatea colegiului de avocaţi şi a organelor lui. 

Pentru organizarea activităţii avocaţilor în vederea acordării de asistenţă juridică 
prezidiul Colegiului de avocaţi din Republica Moldova creează în raioane, oraşe, 
raioanele din oraşe, birouri de asistenţă juridică. 

Biroul de asistenţă juridică este condus de un şef, numit de prezidiul Colegiului 
de avocaţi din Republica Moldova dintre membrii Colegiului. 

Contorm Regulamentului (art. 2) membri ai Colegiului de avocaţi pot fi cetăţenii 
Republicii Moldova care au studii juridice superioare şi vechimea de muncă în 
specialitatea de jurist de cel puţin 2 ani. 

Persoanele care au absolvit instituţii de învăţămînt juridic superior, dar nu au 
vechimea de muncă în specialitatea de jurist sau au o vechime de muncă mai mică 
de 2 ani pot fi primite în Colegiul de avocaţi după ce trec la. Colegiu o stagiere de 
la 6 luni pînă la un an. 

În acest manual, elaborat conform programei 
«Bazele statului şi dreptului Republicii Mol- 
dova», sînt eşalonate cunoştinţele generale din 
domeniul unor astfel de ramuri ale dreptului ca 
dreptul constituţional (statal), dreptul civil, 
dreptul familiei, dreptul muncii, dreptul ad- 
ministrativ, dreptul penal, dreptul de procedură 
civilă, dreptul de procedură penală, dreptul de 
ocrotire a mediului ambiant, principiile de 
organizare şi de activitate a organelor de ocrotire 
a dreptului. La întocmirea lucrării s-a ţinut cont 
de literatura de specialitate şi de actele norma- 
tive în vigoare. 

